
ANTRA KNYGA 


Kruvinas teismas 


Tuo metu, kai vyko mūsų pasakojimo veiksmas, po Pa- 
ryžiaus ligoninės pastatu buvo didžiuliai rūsiai, kurie vė- 
liau, pradėjus vesti vandenį ir dujas, buvo užkasti, bet pasa- 
kojamuoju metu apie jų buvimą beveik niekas net nejtarė. 

Mes turime planą, kuris kaip dokumentas buvo pa- 
teiktas Paryžiaus Vilkų teismo procese, taigi remdamiesi 
juo galime patikinti, kad tokie rūsiai tikrai egzistavo. 

Kaip tik dabar mes ir kviečiame savo skaitytojus į tuos 
rūsius, kurie tikrai nenustebs išgirdę dviejų jau pažįsta- 
mų herojų balsus. 

— Oi! — sušuko vienas iš jų. 

— Velniai rautų! — atsakė kitas. 

— Klausyk Konigliu! Nebeįmanoma kentėti! Žiurkės 
beveik sugraužė mano batą. Jos jau taikosi į mano koją!.. 

— Ojojoj! — vėl sušuko pirmasis. 

— Kad tave kur perkūnas! — atsakė Miullijė. 


Teisybę pasakius, dviejų draugų padėtis buvo nepa- 
vydėtina. Tamsoje apgraibomis jie braidė po kažkokį skys- 
tą purvą. Kai pavargdavo, jiems tekdavo ant to purvo at- 
sigulti ir ilsėtis. Toks migis buvo drėgnesnis nei bjauriau- 
sio kalėjimo pūvančių šiaudų priplėkęs pakraikas. 

Jų ausis vargino nenutrūstamas cypimas — signalas 
pulti. 

Veltui Konigliu ir Miutlijė spardėsi kojomis į kairę ir 
į dešinę, veltui mindžiojo kulnais po savo kojomis patė- 
kusius neatsargiausius gyvius — čia knibždėte knibždėjo 
ištisos Žiurkių ordos, ir Vis nauji agresyvūs graužikai šmi- 
rinėjo apie įsibrovėlius. 

Cypimas darėsi nebepakenčiamas, ir žiurkių legio- 
nai, tarytum įniršę turkai, kibo į nelaimingųjų kojas, ropš- 
tėsi ant liemens, pečių ir rankų. 

Prasidėjo žūtbūtinė kova: įpykęs Miuflijė purtėsi, plė- 
šė nuo savęs ir metė tolyn šias aštriadantes pabaisas. Jo 
drabužiuose atsirado skylių, per kurias graužikų dantys 
nesunkiai pasiekdavo kūną. 

Konigliu raičiojosi žeme, traiškydamas žiurkes savo 
kūnu. Pabaidytų priešų armija trumpam pasitraukdavo, 
o po kelių minučių vėl atnaujindavo puolimą. 

Ir tokia kankynė truko jau ne vieną dieną! 

O, kaip ši situacija skyrėsi nuo tos, į kurią jie buvo 
patekę markizo Arčibaldo de Somervilio namuose! 

Kur dingo puikūs paštetai, nuostabūs vaisiai ir išlai- 
kyti vynai? Kur dingo plonyčiai skalbiniai ir minkšti bal- 
dai?.. Laime, kur tu dingai? 

Konigliu buvo nuostabus: jis nė karto neprickaišta- 
vo Miutlijė, kuris pastūmėjo jį ieškoti nuotykių. 

Konigliu tapo fatalistu. Taip atsitiko todėl, kad ki- 
taip atsitikti negalėjo. 

Tai... Bet kas yra tas “tai"?? 


Būti kankinamam, kariamam, be abejo, nelabai ma- 
lonu, bet nežinoti, kas gresia, nuolatos jausti virš galvos 
kabantį kardą ir nežinoti, kada jis nusileis — dar nemalo- 
niau! Tai tiesiog siaubinga! 

Veltui mūsų bičiuliai laužė galvas, kas kaltas dėl da- 
bartinės jų padėties. Be abejonės, iš pradžių jie galvojo, 
kad tai Biskaras... 

Vilkų karalius buvo šiurkštus, karštakošis žmogus. Jis 
taip ilgai su jais nesiterliotų... Jei tik jie būtų pakliuvę į jo 
rankas, jų seniai nebebūtų tarp gyvųjų... 

Bet kas jis? Kas? 

Negali sakyti, kad jie nedėjo pastangų, bandydami 
išsiaiškinti situaciją. 

Kiekvieną dieną — rytą arba vakarą, jiems buvo sun- 
ku pasakyti, koks dienos metas, nes, anot vieno poeto, 
“kape visada tamsu" — kažkas atsidarydavo, ir tamsoje 
Miutlijė ir Konigliu akys, kaip kokių naktinių gyvūnų, iš- 
vysdavo ore juodą vingiuojančią liniją. 

Tai buvo lanksti lazda, ant kurios kabojo juodos duo- 
nos kriaukšlys. | 

Šis juodos duonos kriaukšlys buvo visos dienos maisto 
davinys. 

Atsivėrus dangčiui jie imdavo šaukti, kviesti pagal- 
bą, klausinėti. Savaime suprantama, kad lazda pati viena 
nevaikšto. Ją laiko ranka, o jei yra ranka, turi būti ir gal- 
va, ir burna... 

Bet burnos niekas nepraverdavo, ir ranka tuojau pat 
dingdavo. Likę vieni, bičiuliai pasidalydavo karčią vienat- 
vės duoną. 

Miutlijė kartais imdavo piktintis. Tuomet jis baisiau- 
siai įniršdavo, ir jo įniršis būdavo toks stiprus, kad, regis, 
galėjo išgriauti Dievo Motinos katedros sienas. Deja, jį 
supę skliautai buvo pernelyg tvirti. 


Kad ir kaip ten būtų, Miuflijė ir Konigliu nenorėjo 
mirti. 

Jie jautėsi labai gyvybingi ir nusprendė kovoti iki pat. 
pabaigos... 

Bet kada ateis toji pabaiga? 

Vienintelė galimybė prasiblaškyti buvo kova su Žiur- 
kėmis, bet galų gale tai buvo taip monotoniška, juolab kad 
vos tik jie užsnūsdavo, jų priešai imdavo pulti dar aršiau. 

Tą dieną, kai mes vėl susitinkame su savo senais pa- 
žįstamais, jie buvo labai nusiminę ir puolę į neviltį... Pas- 
kutiniuoju metu jie patyrė labai daug sukrėtimų. 

— O! Atiduočiau gyvybę už absento butelį! — su- 
šnabždėjo Miutlijė. — Ričardas Trečiasis yra taip pasa- 
kęs: “Atiduosiu pusę karalystės už žirgą!" 

— Paklausyk! — staiga sušuko Konigliu. 

— Klausausi... Kažkas eina... 

— Žiurkės! 

— Ne, Žmonės! 

— Keista, juk mes jau gavome savo porciją!.. 

— Jie artėja! 

— Matyt, mums galas! 

— Et, juo geriau! 

— Muutlijė, paspausk man ranką! 

— Konigliu, apkabink mane! 

"Tuo metu rūsyje nušvito šviesa. 

Sienoje atsidarė plačios durys, ir jose pasirodė šeši 
vyrai. 

Veidus jie buvo užsidengę kaukėmis. 

— Na, stokitės! — pasigirdo šiurkštus balsas. 

Miutlijė atsistojo ir išsitiesė, jo pavyzdžiu pasekė ir 
Konigliu, nors jis neatrodė taip didingai kaip jo bičiulis, 
išdidžiai pakėlęs galvą. 

— Rankas! 


Jiems uždėjo nedidelius daikčiukus, kuriuos žanda- 
rai visuomet nešiojasi su savimi ir naudoja juos, kai reikia 
sutramdyti kokį nors įsikarščiavusį drausmės pažeidėją. 

Eisena pajudėjo į priekį. 

Tai priminė teatro vaidinimą. 

Jie ėjo apsupti žmonių, laikančių rankose deglus. At- 
spėti, kas čia vyksta, buvo vis sudėtingiau. Vyrai guodėsi 
tuo, kad netrukus viskas turėtų paaiškėti. 

Pagaliau priešais juos atsidarė plačios durys... 

Miuilijė ir Konigliu nesąmoningai žengė žingsnį at- 
gal. Bet ant rankų uždėti daikčiukai, kuriuos minėjome, 
iš karto priminė, kad jie privalo paklusti... 

— Kaip bus, tebūnie! — tarė Miuilijė. 

Kur jie atsidūrė? Šis klausimas nė minutei nedavė 
ramybės draugužiams. 

"Tai buvo didžiulė salė, kurios lubos skendėjo tamsoje. 

Salės gilumoje stovėjo neaukšta pakyla, kairėje — kė- 
dė, dešinėje — grotomis atitvertas suolas. 

Priešais pakylą buvo matyti keletas nedidelių suo- 
liukų. 

Ant pakylos stovintis stalas buvo užklotas juodu au- 
deklu. 

Kiek tolėliau, už grotų, dalijančių salę į dvi dalis, juo- 
davo didžiulė, triukšminga minia. 

Ši patalpa priminė klasikinę teismo posėdžių salę. 

Abu bičiulius pastūmė prie dešinėje esančio, tai yra 
teisiamųjų, suolo, ir jie be jėgų susmuko ant to suolo. 

Juos atvedusieji atsistojo už Miutlijė ir Konigliu nu- 
garų ir išsitraukė durklus, pasirengę tuojau pat sutram- 
dyti teisiamuosius, jei tik jie bandytų priešintis. Ieisybę 
pasakius, atvestieji net neketino taip pasielgti. 

Teisėjų vietos, taip pat katedra, už kurios stovėjo pro- 
kuroras, buvo tuščios. Virš vietos, kurioje sėdi teisėjai, 

ten, kur paprastai kabo krucifiksas, matėsi prie sienos pri- 
tvirtintas keistas daiktas. 

Vos tik patekę į salę, Miutlijė ir Konigliu negalėjo ati- 
traukti akių nuo to daikto, apšviesto ryškios deglo šviesos. 

Staiga jie krūptelėjo. Jų dėmesį prikaustęs daiktas 
buvo raudona spalva nudažytas giljotinos siluetas. Virš 
jos kabojo didžiulė vilko galva. 

Minia sujudo, kažkas pranešė: 

— "Teismas eina! 

Konigliu ir Miutlijė stebėjo žmones nieko nesupras- 
dami. Gal tai tik haliucinacijos? 

Bet štai trys vyriškiai užima vietas prie stalo. Jie apsi- 
siautę juodais ilgais apsiaustais. Jų veidai nudažyti juo- 
dais dažais. 

Ant kaklo jie užsikabinę siaurą raudoną juostą. Iš toli 
tai panėšėjo į kraujo dryžį, tarytum ant kūno būtų uždėta 
nukirsta galva. 

Paskui juos į salę įžengė dvylika vyrų, jie atsisėdo ant 
suolo, kuris paprastai būna skirtas prisiekusiems. 

Po kiekvieno iš jų kaklu buvo tokia pat juosta kaip ir 
to, kuris užėmė įprastą prokuroro vietą. 

Minia sušurmuliavo, kažkas keletą kartų pliaukšte- 
lėjo delnais, bet tuojau pat nutilo. Matyt, taip buvo pa- 
sveikinti ką tik įėję Žmonės. 

Tie dvylika žmonių, susėdusių ant prisiekusiųjų suo- 
lo, irgi ryšėjo raudonas juostas. Ant pečių jie buvo prisi- 
siuvę kažką panašaus į antpečius su vilko galva. 

Šalia stalo, prie kurio sėdėjo teisėjai, stovėjo dar vie- 
nas, mažesnis, staliukas, prie kurio atsisėdo sekretorius. 

Paskui du vyrai, kurie ant peties buvo užsimetę vilko 
kailius, ėmė vykdyti teismo tardytojų pareigas. 

— Ramiai! — šaižiu balsu riktelėjo vienas iš jų. 

Salėje įsiviešpatavo mirtina tyla. 


Vienas iš teisėjų atsistojo. Matyt, tai buvo teismo pir- 
mininkas. 

— Sekretoriau, — pareiškė jis, — prašyčiau perskai- 
tyti kaltinamąjį aktą! 

Miuflijė ir Konigliu net pažaliavo iš baimės. 

Pagaliau jie ėmė suprasti, kas čia vyksta... 

Jie atsidūrė Paryžiaus Vilkų teisme. 

Galerose jiems yra tekę girdėti, kaip katorgininkai 
pakuždomis kalbėdavosi apie šį teismą, kurį jie vadinda- 
vo kruvinuoju teismu... 

Tai buvo šlykšti tikro teismo imitacija. 

Debatams vadovavo teismo pirmininkas ir du teisėjai. 

Iš gaujos vadeivų tarpo buvo parenkama dvylika pri- 
siekusiųjų, kurie lemdavo teismo baigtį. 

Lengvinančių aplinkybių čia niekas nepripažindavo. 

Ypatingasis kodeksas čia skirdavo tik vieną bausmę, 
kurią galėtume įvardyti vienu žodžiu: "mirtis". 

Teisybė, pasitaikydavo išimčių. Tokiais atvejais kalti- 
namiesiems būdavo skiriamos žiaurios bausmės: pleišto 
kalimas, apakinimas 1r t. t. Pagal šio teismo taisykles, ku- 
rios buvo priimtos visam laikui, bausmės nusikaltėliams 
būdavo atliekamos tuojau pat. 

Publika buvo tie žmonės, kurie žinojo visas draugi- 
jos paslaptis. 

"Turime pasakyti, kad Miutlijė ir Konigliu priklausė 
Žžemiausiajai Paryžiaus Vilkų klasei, jie buvo tik svetimos 
valios vykdytojai. 

Šis siaubingas kruvinasis teismas posėdžiaudavo mū- 
sų jau minėtuose ligoninės požemiuose, apie kurių buvi- 
mą Paryžiuje niekas net neįtarė. 

— Teisiamieji Miutlijė ir Konigliu, atsistokite ir klau- 
sykite! — paliepė teismo pirmininkas. 

"Tai nebuvo Biskaras. 

"Tai buvo kita galerų įžymybė, visi jį pažinojo kaip Pje- 
rą Žiaurųjį. 

Bičiuliai pakluso šiam įsakymui. 

Sekretorius ėmė skaityti kaltinamąjį aktą. Ši parodi- 
ja taip panėšėjo į tikrąjį teismą, kad, užmerkęs akis, galė- 
jai įsivaizduoti, jog dalyvauji viename iš tų iškilmingų po- 
sėdžių, kuriame dorų Žmonių bendrija ginasi nuo nusi- 
kaltėlių... 

Mes necituosime čia dokumento, kuriame skaityto- 
jui jau pateikiami žinomi faktai, bet jis įrodo mums, jog 
egzistavo policija, kuri buvo paklusni Paryžiaus Vilkams... 

Čia buvo žinoma viskas: dviejų bičiulių pagrobimas, 
jų gyvenimas Arčibaldo de Somervilio namuose, jų iš- 
davystė... 

Nesunku įsivaizduoti kaltinamojo akto turinį, kuris 
buvo nukreiptas prieš du Vilkus atskalūnus... 

Jie išdavė priešams Biskaro būsto paslaptį, taigi Pa- 
ryžiaus Vilkų vadas buvo netikėtai užkluptas savo namuo- 
se ir nedaug trūko, kad būtų suimtas Ževro krantinėje... 

Beje, iš teisiamųjų apklausos buvo galima spręsti, kuo 
jie kaltinami... Miutlijė ir Konigliu, visiškai priblokšti, klau- 
sėsi kaltinamojo akto. 

Deja! Kur dingo nepakartojamojo Miuilijė pasitikė- 
jimas? Jo ūsai kaip ir jo liūdnos mintys nulinko, o lūpos 
išblyško.. 

Galų gale prabilo teismo pirmininkas. 

— Ieisiamasis Miuilijė, ar sutinkate su kaltinamaja- 
me akte išdėstytais faktais?! 

Miutlijė šiaip taip susitvardė ir atsakė: 

— Ne viskas yra taip, kaip kalbama tame akte, — 
atsakė jis. — Esama šiokių tokių neatitikimų... 

— Prašyčiau paaiškinti, ką turite galvoje. Jūs turite 
teisę pasakyti viską, jei norite pateisinti savo elgesį... 

Salėje įsiviešpatavo tyla. Miutflijė bandė ką nors su- 
regzti, deja, jo galva buvo tuščia kaip puodynė. 

Vėl prakalbo teismo pirmininkas. 

— Aš norėčiau sužinoti visas smulkmenas, — pasakė 
jis. — Ar tiesa, Kad jūs pakliuvote į dviejų cirkininkų — 
Dešiniojo ir Kairiojo — rankas? 

— Tiesa, — suinkštė Konigliu. 

Miuflijė gestu jį nutildė. | 

— Ką gi, — pasakė jis, — pakalbėkime! Juk mes Pa- 
ryžiaus Vilkai, o ne kokie tigrai... Kuo mus kaltinate? "Tuo, 
kad iškrėtėme šunybę Biskarui? 

— Bet juk jūs norėjote atiduoti į teisingumo rankas 
Paryžiaus Vilkų vadą! 

Miuutlijė trinktelėjo kumščiu į grotas. 

— Netiesa! — sušuko jis. — Policija nebuvo įpainio- 
taįšį reikalą!.. Taip, aš kalbėjausi! Taip! Bet su kuo?.. Gal 
manote, kad su policija? Ne! Tikrai ne! Aš prasitariau 
vienam džentelmenui, šauniam vyrukui, kuris mus maiti- 
no, girdė, globojo... Jis norėjo sužinoti, kur yra Bisko. Ir 
kodėl būčiau turėjęs jam šito nepasakyti?! Vienas žmo- 
gus vertas kito! Štai ir viskas... 

Salėje kilo triukšmas. 

Teismo pirmininkas atsistojo ir tarė: 

— Aš turiu priminti, kad bet kokios pritarimo ar ne- 
pritarimo kalbos draudžiamos. Mes ne parlamente... Bus 
gaila, jei būsiu priverstas liepti nesuvaldantiems liežuvių 
išeiti iš salės. 

Sunku nupasakoti atšiaurų toną, kuriuo buvo išsa- 
kytos šios pastabos... 

Salėje, tarytum mostelėjus stebuklinga lazdele, įsi- 
viešpatavo mirtina tyla. 

"Teismo pirmininkas atsisuko į teisiamąjį. 


— Konigliu, ar sutinkate su paaiškinimais, kuriuos 
pateikė teisiamasis Miutlijė? 

— Velniai rautų! — sušuko Konigliu. — Jis sakė tei- 
sybę, kodėl turėčiau nesutikti su jo žodžiais? 

— Tai nuspręs prisiekusieji, — pareiškė Pjeras Žiau- 
rusis. — Aš tęsiu apklausą. Ar galite įvardinti priežastis, 
kurių verčiami išdavėte Paryžiaus Vilkų karalių jo prie- 
šams? 

— O! Aš tuojau jums atsakysiu! — tarė Miutflijė. — 
Jūs žinotes kad aš esu nuoširdus Žmogus! Biskaras jau se- 
niai buvo įkyrėjęs man iki gyvo kaulo... Ir ne tik man, kiek 
Žinau, daugumai mano draugų. Paklauskite Maluano, 
Triuro, Bibė, jie pasakys tą patį, ką ir aš: Bisko pasidarė 
nepakenčiamas... 

Konigliu, įdėmiai klausęsis Miuilijė žodžių, staiga 
ėmė karščiuotis. 

— Jis teisus! — sušuko jis. — Mes norėjome atsikra- 
tyti Bisko! Kuo čia dėti Vilkai? Juk mes neišdavėme savo 
draugų! Ne! Išdavėme tik jį, jį vieną! 

— Bet kodėl jūs taip nekentėte Biskaro? 

— Jis neduodavo mums darbo!.. Mes baigėme ap- 
kerpėti. Kiekvienas Žmogus turi dirbti, ar ne? O jis, va- 
das, nesiteikė mumis pasirūpinti! Jei mes patys prasima- 
nydavome kokį nors darbelį, Bisko baisiausiai įniršdavo! 

Konigliu kalbėjo pernelyg daug. Miuflijė jau ėmė pykti, 
kad jis gali pradėti griauti jo, gero oratoriaus, reputaciją. 

— Nutilk, Konigliu! — didingai mostelėjęs ranka, 
pareiškė jis. — Savo ilgomis kalbomis tu vargini šiuos 
ponus... 

Ir jis Žemai nusilenkė teismo pirmininkui. 

— Ponai teisėjai, — pasakė jis. — Jei aš ir mano drau- 
gas Konigliu būtume kalti, tai aš pirmasis imčiau atgai- 

lauti ir paprašyčiau jūsų pelenų galvai pasibarstyti. Bet aš 
iškilmingai pareiškiu čia prieš... 

Jis nutilo. Jis norėjo sakyti “prieš Dievą ir žmones“, 
bet jo žvilgsnis užkliuvo už baisios emblemos, kabančiuos 
virš teisėjų galvų. 

— Prieš... Tai, kas kaba ten, — kalbėjo jis toliau, — 
aš prisiekiu, kad jei kas nors iš mūsų ir kaltas, tai tas Žmo- 
gus — Biskaras! Jūs vadinate jį Vilkų karaliumi, bet juk 
visi žinome, kad vadas turi vadovauti, vesti į mūšį savo 
karius. O ką daro jis? Jis tvarko savo reikalus aukštuome- 
nėje, kur net velnias gali koją nusilaužti. 

Sakydamas šiuos žodžius, Miuflijė išdidžiai pakėlė 
galvą ir pasitempė. 

— Mes su Konigliu kaltiname Biskarą tuo, kad jis 
išdavė Paryžiaus Vilkus, blogai atliko savo pareigas, ku- 
rias privalo atlikti vadas. Aš norėjau nusukti jam spran- 
dą, bet negalėjau. Markizas laikė mane užrakinęs. Nėra 
nė vieno tikro Vilko, kuris nepritartų mano žodžiams! 

Miutlijė buvo tiesiog nuostabus. Jo net ūsai išdidžiai 
pakilo į viršų. Jis dabar buvo tarytum Dantonas ir Mira- 
bo viename asmenyje! 

Salėje pasigirdo šnibždesys. 

"Ieismo pirmininkas pasilenkė prie teisėjų ir tyliai pa- 
sakė jiems keletą žodžių. 

Konigliu žvelgė į Miutlijė su neslepiamu susižavėji- 
mu. Ką ir sakyti, jis puikiai gynėsi! 

— Miutlijė, — pasakė teismo pirmininkas. — Jūsų 
parodymai, kad ir kaip būtų keista, siejasi su ypač svarbiu 
klausimu. Mes nutarėme nutraukti jūsų apklausą, tačiau 
netrukus ją pratęsime. Likite savo vietoje ir nesikiškite į 
debatus, kurie netrukus prasidės. Taip elgdamasis užsi- 
tarnausite teisėjų ir prisiekusiųjų palankumą. 

— Vadinasi, aš dar negaliu išeiti? — paklausė Miut- 
lijė. 

— Jei ištarsite dar bent vieną žodį, — rūsčiu balsu 
pareiškė teismo pirmininkas, — aš būsiu priverstas išsiųsti 
atgal jus į kalėjimą... 

Miuutlijė prisiminė nepakenčiamą žiurkių cypimą, ir 
jo kakta išrasojo šaltu prakaitu. 

Jis tylėdamas atsisėdo ant suolo. 

Konigliu pasekė jo pavyzdžiu. 

— Įveskite Diulufė! — įsakė prezidentas. 

Minia sukruto. | 

Matyt, Muuilijė ir Konigliu apklausa buvo tik pre- 
liudija svarbaus reikalo, dėl kurio čia susirinko Paryžiaus 
Vilkai. 

Minia prasiskyrė. 

Salės gilumoje pasirodė Diulutė. 

Du sargybiniai vedė jį už rankų. 

Ar tai iš tikrųjų buvo Diulufė? Dievaži, tuo tikrai bu- 
vo galima suabejoti. 

"Tai buvo kapo duobę peržengęs Žmogus, atrodė, kad 
žeme žengia ne žmogus, o lavonas. Žodžiais sunku nusa- 
kyti, koks pamėlęs buvo jo veidas. 

Plėšikas žirgliojo, tarytum nesuvokdamas, ką daro, 
suko ten, kur jį stūmė sargybiniai. Galėjai pamanyti, kad 
jis gavo stiprų smūgį į kaktą. 

Diulutė galva siūbavo ant jo pečių, o primerktos akys, 
regis, nieko aplinkui nematė... 

Miuilijė ir Konigliu nustebę žvelgė į jį. 

— Kodėl jį čia atvedė? — pasilenkęs prie draugo su- 
šnibždėjo Konigliu. 

— Nežinau, galbūt jis mus apkaltins... 

— Jis?! Ne, aš taip nemanau, jis šaunus vyras, — pa- 
sakė Konigliu. 

— Šaunus ar ne, bet jis ištikimas Biskarui ir lengva 
ranka paaukos mus dėl jo... 

— Bet juk Bisko mirė! 

— Liaukis! Jis toks pat lavonas kaip ir mes! 

Teismo pirmininkas stovėjo laukdamas, kol prieis 
Diulufė. 

Salėje vėl įsiviešpatavo tyla. 

Visi labai gerai pažinojo Diulufė. 

Tarp čia susirinkusių buvo ne vienas, kurį Diulutė iš- 
gelbėjo iš mirties rizikuodamas savo gyvybe. 

Atėjo laikas papasakoti skaitytojams visą tiesą apie 
Diulufė. 

Taip, tai buvo nusikaltėlis, Biskaro bendrininkas, Pa- 
ryžiaus Vilkas, baisios gaujos narys... 

Taip, Diulufė vogė, žudė... 

Bet... 

Šis “bet" yra viena iš pačių didžiausių nusikaltėlių 
pasaulio keistenybių. 

Niekada, niekada Diulufė nevogė sau. Kai jis daly- 
vaudavo kokioje nors operacijoje, po kurios buvo dalija- 
masis grobis, jis vengdavo dalyvauti tose dalybose. 

Jis paklusdavo vadeivos įsakymams, jis stovėdavo sar- 
gyboje, išlauždavo storiausias duris, perlipdavo aukščiau- 
sias sienas, visi naudojosi jo jėga ir nepaprasta drąsa. Kai 
reikėdavo priešintis, jis atkakliai kovodavo ne dėl savo, o 
dėl draugų gyvybės... 

Bet vos tik nusikaltimas būdavo įvykdytas, kai nebe- 
grėsdavo pavojus, Diulufė tuojau pat pasišalindavo, ne- 
laukdamas nei dėkingumo už savo paslaugas, nei grobio 
dalies, kuri jam priklausydavo pagal gaujos įstatymus. 

Šis žmogus, kurį aplinkybės padarė nusikaltėliu, vi- 
sada troško ramaus gyvenimo. Jis tikrai laimingas buvo 
tik tada, kai dirbo “Žaliajame Lokyje". Jis ten leido laiką 

kaip ir kiekvienas paprastas prekeivis ir jausdavosi toks, 
kaip visi Žmonės. 

Jeigu jau taip, kas nors gali paklausti, kodėl tuomet 
Diulufė nepasuko į doros kelią. Jei jis ir jautė pasibjau- 
rėjimą nusikaltėlio gyvenimu, vis tiek laikė savo pareiga 
nepalikti tų, kuriems buvo davęs žodį, o ypač Biskaro, 
kuriam, kaip jau anksčiau sakėme, jautė didžiulį prie- 
raišumą. 

"Tai buvo vienas iš parijų. Toks gimė, toks turėjo mir- 
ti. Diulufė buvo tarytum ne šios Žemės gyventojas... 

Jis neturėjo nė mažiausio supratimo apie teisę ir pa- 
reigą. Jis tik instinktyviai troško kitokio, geresnio, gyve- 
nimo. 

Diulufė nebuvo nedoras, bet buvo priverstas daryti 
nedorybes, jis nebuvo linkęs daryti nusikaltimus, bet nu- 
sikalsdavo, jis nebuvo godus, bet vogdavo. Štai toks buvo 
Diulutė. 

Jis ėjo į priekį kaip tie apakę gyvuliai, kurie seka pas- 
kui vedlį ir kurie krūpčioja pajutę kliūtį... 

O dabar Diulufė atrodė, kad jis sapnuoja kažkokį 
kraupų sapną. Jį, regis, labai slėgė kapo tamsa. 

Sukrėtimas, kurį patyrė, buvo toks stiprus, kad jis vis 
dar negalėjo atsipeikėti. 

Jis jautėsi taip, kaip jaustųsi kape ilgai išgulėjęs, o 
paskui staiga iš jo glūdumos pakilęs žmogus. 

Jo jausmai buvo tarytum paralyžiuoti. 

Stengdamasis bent ką nors suvokti, Diulufė sutelkė 
dėmesį, tačiau prisiminė tik ligoninės palatą, geltonas jos 
sienas ir lėtai vaikštinėjančius ligoninės darbuotojus... 

Paskui jis prisiminė baisų galvos skausmą, gyslose 
stingstantį kraują ir kritimą į prarają... Vėliau — kažkokį 
neaiškų triukšmą, nejudrumą, ausyse spengiančią tylą... 

Kai Diulufė pagaliau atsipeikėjo, viskas skendėjo vi- 
siškoje tamsoje. 

Nelaimingąjį sučiupo, jis išgirdo keletą žodžių, kurių 
prasmės nesuprato, paskui jį ėmė stumti į priekį, ir jis 
pakluso. 

Ir štai dabar Diulufė, nušviestas akis erzinančios 
deglų šviesos, atsidūrė didelėje salėje, kurią mes jau ap- 
rašėme. 

Prieš jį stovėjo teisėjai. 

Sargybiniai laikė jį už rankų. Jos buvo surištos. 

Kur jis atsidūrė? Diulufė žiūrėjo išpūtęs akis, tačiau 
nieko nematė. 

Jį vėl stumtelėjo į priekį, ir šį kartą jis atsidūrė vienas 
pusračio centre. Priešais išvydo teisėjus, prisiekusiuosius. 
Diulufė susvyravo... 

Staiga jis išgirdo balsą. Kažkas į jį kreipėsi. 

— Diulutė, ar jūs pasirengęs atsakyti į tuos klausi- 
mus, kuriuos norime jums užduoti? 

Jis pakėlė galvą ir išvydo baisų juodą veidą, raudoną 
it kraujo juostą raištį. 

Diulufė krūptelėjo. 

Staiga sugrįžo sąmonė, jis jau galėjo galvoti, mintys 
čmė suktis jo galvoje. 

— Kas jūs tokie? — dusliu balsu paklausė Diulutė. — 
Kodėl mane čionai atvedėte? 

Dabar jis pajuto, kaip jį Kausto siaubas. 

— Diulufė, — pasakė teismo pirmininkas, — ar pri- 
simenate priesaiką, kurią esate davęs? 

Jis nieko neatsakė. 

— Aš jums ją priminsiu. 

Teismo pirmininkas atsivertė priešais save ant stalo 
gulintį sąsiuvinį ir garsiai perskaitė: 

— Aš, Baltramiejus Diulutė, pabėgęs iš Tulono kalė- 
jimo, bet kokiomis gyvenimo aplinkybėmis pasižadu pa- 
klusti Paryžiaus Vilkų draugijos įstatymams. Prisiekiu sa- 
vo gyvybe, kad laikysiuosi duotos priesaikos. 

— Diulufė, — tarė Pjeras Žiaurusis, — prašyčiau pa- 
sakyti, ar davėte šią priesaiką? 

— "Taip, aš daviau šią priesaiką, — atsakė Diulutė. 

— Vadinasi, tu esi Paryžiaus Vilkas! Vadinasi, tu pri- 
valai paklusti mūsų draugijos įstatymams. O gal tu pa- 
miršai mūsų Kruvinojo Kodekso taisykles? 

— Pamiršau... Taip, aš nežinau... 

Nelaimingasis nutilo. 

— Aš tau jas priminsiu, — pasakė teismo pirminin- 
kas. — Septintajame paragrafe teigiama: 

“Vilkas privalo nieko neslėpti nuo draugijos, jis ne- 
dvejodamas turi pateikti visas Žinias, kurių iš jo bus pa- 
reikalauta, net tuo atveju, jei atsakymas pakenks jo arti- 
mam žmogui, net jeigu tai būtų jo tėvas, motina arba arti- 
miausias draugas, ir netgi tuo atveju, jei jo paties gyvybei 
kiltų pavojus išdavus tas Žinias..." 

Duiulutė, kai tu davei šią priesaiką, ar viršininkas per- 
skaitė šį paragrafą?.. 

— "Taip! Taip! Aš prisimenu!.. Aš daviau priesaiką, — 
atsakė teisiamasis. 

Diulutė, regis, rodė nežmoniškas pastangas, bandy- 
damas suprasti, kas čia vyksta. 

Dabar jis jau žinojo, kur atsidūrė. Diulufė tapo kur 
kas ryžtingesnis. 

Jis atpažino šį lemtingą teismą, kruviną žmogiškojo 
teisingumo parodiją. Diulufė prisiminė paslaptingas ir Žiau- 
rias bausmes, kurias paskirdavo šis siaubingas teismas... 

Kaip jis atsidūrė Paryžiaus Vilkų rankose? Šito Diu- 
lufė dar nežinojo. Bet ar tai svarbu? Jis žinojo, kad, siek- 

dami savo tikslo, Paryžiaus Vilkai naudoja tokias priemo- 
nes, kurios atima norą priešintis ir gelbėtis. 

Skaitytojai tikriausiai jau suprato, kad ligoninėje ap- 
silankęs Žmogus, pasivadinęs Džeimsu Volfu, buvo vie- 
nas iš gudriausių Paryžiaus Vilkų gaujos narių. "Tai buvo 
tas Vilkas, kuris dabar pirmininkavo teismui. 

Per tą trumpą laiką, kurį jis praleido prie Diulutė lo- 
vos, apsimetęs, kad nori ištirti jo kaukolės sandarą, jis spė- 
jo duoti pauostyti ligoniui migdomųjų, sukėlusių letargą, 
labai panašų į mirties būseną. 

Paryžiaus Vilkai žinojo, kad mirusiojo kūnas bus nu- 
neštas į patanatomijos salę, slaptais koridoriais besijun- 
giančią su požemiais, kuriuose slapstydavosi Paryžiaus VIl- 
kai. Visa kita jau žinome. 

— Diulutė, dabar tau bus užduoti klausimai, į ku- 
riuos turi atsakyti nieko nuo mūsų neslėpdamas. Be to, 
tu sužinosi priežastis, kurios privertė mus tikėtis tavo pa- 

savo gyvybę... 

Diulufė stovėjo aukštai pakėlęs galvą. Jis jau galuti- 
nai atsipeikėjo. 

Dabar prakalbo tas, kuris buvo užėmęs prokuroro 
vietą. 

Štai ką jis išgirdo: 


“... metų... dieną Aukščiausioji Paryžiaus Vilkų Iary- 
ba suteikė Biskarui, pravarde Bisko, Vilkų karaliaus titu- 
lą, kurį jam davė kalėjimo draugai... Biskaras ant giljoti- 
nos ir kardo prisiekė paklusti draugijos įstatymams ir pa- 
naudoti jam suteiktą aukščiausiąją valdžią pagal princi- 
pus, kuriais savo veikloje vadovaujasi draugija. 

Keletas Kruvinojo Kodekso paragrafų itin svarbūs. 

Dvidešimt septintasis paragrafas skelbia: 

“Vilkų karalius, žinantis visas draugijos paslaptis, pri- 
siekia jų nepanaudoti asmeniniams savo tikslams...“ 

Dvidešimt aštuntajame paragrafe sakoma: 

“Vilkų karalius, valdantis draugijos lėšas, įsipareigo- 
ja jų nenaudoti savo asmeniniams tikslams". 

Keturiasdešimtasis paragrafas skelbia: 

“Nuo tos minutės, kai Vilkų karalius įgyja titulą, jis 
privalo perduoti draugijai visą savo turtą, nieko nuo jos 
nenuslėpdamas". 

Keturiasdešimt pirmasis paragrafas: 

“Bet kokie melagingi paaiškinimai dėl turto, kurį jis 
valdo, leidžia atimti iš jo suteiktą titulą ir nubausti mirties 
bausme“. 

Keturiasdešimt antrasis paragrafas: 

“Vilkų karalius įsipareigoja pateikti Aukščiausiajai 
Paryžiaus Vilkų Tarybai prieš dvi savaites bet kokį planą, 
kuriam įvykdyti reikia daugiau kaip dvidešimt žmonių, taip 
pat pranešti, kiek reikės lėšų tam planui įgyvendinti". 

Penkiasdešimtasis paragrafas: 

“Paryžiaus Vilkų karaliui draudžiama pakeisti būstą 
ir pradingti daugiau kaip dviem savaitėms, nepranešus 
Aukščiausiajai Paryžiaus Vilkų Tarybai tikslios savo buvi- 
mo vietos". | 

Penkiasdešimt pirmasis paragratas: 

“Aukščiausioji Taryba gali išsikviesti Paryžiaus Vil- 
kų karalių paskelbus Žinutę iš anksto sutartuose laikraš- 
čiuose"". 

Penkiasdešimt antrasis paragrafas: | 

“Jei po trijų skelbimų Vilkų karalius neatvyksta, jis 
bus ieškomas lėšomis, kurias valdo Aukščiausioji Pary- 
žiaus Vilkų Taryba. Esant reikalui, ji gali bausti jį ten, 
kur suras“. 

Katorgininkas atliekantis prokuroro pareigas, per- 
skaitė šiuos paragrafus garsiu ir skardžiu balsu. 

Diulufė, abejingas viskam, kas vyko aplinkui, laukė, 
kas bus toliau. 

Kiek patylėjęs katorgininkas ėmė skaityti toliau: 

— Ištyrę Vilkų karaliaus, Biskaro, situaciją, nuspren- 
dėme: 

Pirma. Biskaras asmeniniais tikslais naudojosi pa- 
slaptimis, kurias žinojo kaip Paryžiaus Vilkų karalius ir 
draugijos viršininkas. 

Antra. Biskaras, draugijos kasos valdytojas, asmeni- 
niais tikslais naudojo jam patikėtus pinigus ir išleido juos 
neduodamas jokios naudos draugijai. 

Trečia. Nekreipdamas dėmesio į draugijos reikalus, 
palikęs be darbo jo priežiūroje esančius žmones, Biska- 
ras naudojo savo įtaką siekdamas asmeninių tikslų, ne- 
naudingų draugijai. 

Ketvirta. Biskaras ne kartą viešai yra pareiškęs, kad 
rengiasi svarbiam reikalui ir, prašydamas daugiau kaip dvi- 
dešimties Žmonių, laikė paslaptyje savo planus ir nepra- 
nešė draugijai, kaip rengiasi juos įgyvendinti. 

Penkta . Biskaras, užkluptas persekiotojų, kurie jo pa- 
tykojo dėl jo paties padarytų apmaudžių klaidų, dingo ir 
jau trys savaitės nepraneša savo buvimo vietos. 

Šešta. Aukščiausioji Paryžiaus Vilkų Taryba, kaip nu- 
matyta įstatuose, ieškojo Biskaro. Jau tris kartus spaudo- 
je buvo skelbta, kad jis praneštų savo buvimo vietą, bet iš 
jo negauta jokio atsakymo. 

Ištyrę visas aplinkybes, mes, Aukščiausiosios Pary- 
žiaus Vilkų Tarybos nariai, kaltiname Biskarą dėl “Pary- 
žiaus Vilkų" įstatų nesilaikymo. 

Visos turimos lėšos turi būti panaudotos Biskaro pa- 
ieškoms. 

Kruvinasis teismas bus sušauktas, kad būtų išklau- 
syta visų parodymų, galinčių padėti išaiškinti tiesą ir pa- 
skelbti Paryžiaus Vilkų karaliui nuosprendį, kurio jis nu- 
sipelnė. 

Paryžius, 184..* 


Prokuroras nusilenkė teismui ir atsisėdo. 

Diulutė kaip ir anksčiau išliko ramus. 

Tuomet vėl prakalbo teismo pirmininkas. 

— Diulufė, — pasakė jis, — jūs girdėjote, kad teis- 
mas privalo visais įmanomais būdais surinkti Žinias, ku- 
rios jam atrodys būtinos aiškinantis tiesą. Ar jūs pasiren- 
gęs atsakyti į klausimus, kuriuos jums užduosime? 

— Aš laukiu, — atsakė milžinas. — Prašau klausti. 

— Diulutė, jūs ir Biskaras esate neišskiriami drau- 
gai, iš to galima spręsti, kad jis visiškai jumis pasitiki. 
Bet mus vienijančios draugijos įstatymai, garantuojan- 
tys visų ir kiekvieno saugumą, yra viršesni už draugys- 
tės ryšius. Jūs privalote atlikti savo pareigą. Mes įsako- 
me nieko nuo mūsų neslėpti ir kalbėti tik tiesą!.. Kur 
Biskaras? 

— Aš nežinau, — atsakė Diulutė. 

— Neskubėkite! Galbūt jūs skaudžiai pasigailėsite dėl 
to, kad sakote netiesą! Pirmiausia paklausykite, ką dar 
turime jums pasakyti. Mes žinome, kad tardytojui jūs sa- 
kėte, jog Biskaras mirė. Jūs atlikote savo pareigą, mes ne- 
galime jūsų už tai kaltinti. Bet mums toks atsakymas turi 
visai kitą reikšmę. Meluoti policijai naudinga, bet dabar 
jūs turite sakyti tiesą ir tik tiesą. Jūs puikiai žinote, kad 
Biskaras gyvas, taip pat žinote, kokiomis aplinkybėmis mi- 
rė Kurstytoja. Ją padegė Paryžiaus Vilkų karalius. Aš kar- 
toju savo klausimą: kur Biskaras? 

— Tardytojui aš turėjau pameluoti ir pamelavau, — 
lėtai atsakė Diulufė. — Jums sakau tiesą... 

Minia ėmė šnibždėtis. 

— Aš Žinau, kur yra Biskaras, — kalbėjo toliau Diulu- 
fė, —bet kategoriškai atsisakau jums pasakyti tai, ką Žinau... 

Išgirdę tokį aiškų ir įžūlų atsakymą, teismo nariai pa- 
sipiktinę atsistojo. Iš tikrųjų atrodė neįtikėtina, kad jiems 
galėjo nepaklusti, jiems, kurių vieno žodžio pakaktų ir 
Diulufė tuojau pat būtų nuteistas mirties bausme... 

— Tikriausiai toks mano atsakymas jus labai stebi- 
na, — kalbėjo toliau Diulufė, — ir jūs mintyse klausiate 
savęs, kokį kankinimo būdą pasirinkti, kad priverstumėte 
mane prakalbėti. Bet Žinokite, kad aš daviau garbės žodį 
Biskarui... Ir jokia žmogiška jėga neprivers manęs prabil- 
ti! Nejaugi jūs nesuprantate, kad jeigu neprakalbau suži- 
nojęs, kad Biskaras nužudė vargšę moterį, kurią aš mylė- 
jau, aš juo labiau neprakalbėsiu dabar, kad ir kokias bai- 
sias kančias man paskirtumėte! Jums Biskaras — kara- 
lius, man jis kur kas svarbesnis asmuo nei karalius, man 
jis Viešpats, kurį myliu net žinodamas, kiek blogio jis man 
padarė. Tik aš vienas Žinau viską, ką jis iškentėjo, ką dabar 
kenčia... Jis manimi pasitikėjo, ir aš negaliu piktnaudžiauti 
jo pasitikėjinyė> Dabar darykite su manimi ką tik norite... 

Minia k £. Makabi 

— Jūs supratote, — kalbėjo toliau prokuroras, — ką 
reiškia žodžiai, užrašyti mūsų kodekse: “Visomis, kokio- 
mis tik įmanoma, priemonėmis išgauti mums būtinų Žinių...'*? 

— Aš gerai Žinau, kad mano gyvybė dabar jūsų ran- 
kose... Ką gi, ji jūsų... Aš jums ją atiduodu... 

Diulutė veidą iškreipė keista nuolanki šypsena. 

"Teisėjai ėmė kalbėtis tarpusavyje. 

Pirmininkas pasakė: 

— Siekdami savo draugijos narių saugumo, kurį 5a- 
vo veiksmais griauna Biskaras, Vilkų karalius, mes nu- 
sprendėme, kad Diulutė, išdavęs duotą priesaiką, bus jė- 
ga priverstas pasakyti teismui paslaptį, kurią jis atsisako 
pranešti savo valia. 

Kai teismo pirmininkas pasakė šiuos žodžius, salėje 
įsiviešpatavo mirtina tyla. 

Miutlijė 17 Konigliu susižvalgė. Jie buvo mirtinai iš- 
blyškę. Galbūt šis pirmasis nuosprendis buvo tik preliu- 
dija... 

Per šią siaubingą apklausą jie dar aiškiau suvokė, koks 
baisus pavojus jiems gresia. 

Jeigu Diulufė gresia mirtis už tai, kad jis atsisakė iš- 
duoti paslaptį, tai kas laukia jų, išdavikų!.. 

"Tuo metu teismo pirmininkas davė ženklą. Prie Diu- 
lufė priėjo du vyrai ir atsistojo šalia. 

Jis žvelgė priešais save netardamas nė žodžio. 

Atsidarė šoninės durys, įėjo dar du vyrai... 

Jie nešė indą su degančiomis Žarijomis. 

Salėje esantys Žmonės smalsiai dairėsi ir šnibždėjo- 
si tarpusavyje. Paryžiaus Vilkai jautė, kad žmogus ken- 
tės, ir jų šiurkščiose sielose prabudo žiaurūs laukiniai 
instinktai. 

Indą su Žarijomis pastatė prie DiulufCšojų. 

Milžinas liko ramus. 


— Diulufė! — pasakė teismo pirmininkas. — Dar 
yra laiko, gal tu apsigalvojai? Pasakyk, kur yra Biskaras! 

— Ne! | 

— Dirbkite savo darbą! 


Greitais judesiais du Paryžiaus Vilkai, stovėję šalia 
jo, parvertė milžiną ant ąžuolinės lovos. 

— Aš nesipriešinu, — pasakė jis. 

Jo gerklę pritvirtino geležiniu strypu, stora grandinc 

prikaustė liemenį. Rankas irgi stipriai pririšo. Dabar Diu- 
lufė negalėjo net krustelėti. 

Kraujas plūstelėjo jam į veidą, atrodė, gyslos tuojau 
sprogs. Nors Diulufė iš išorės atrodė ramus, jautė fizinę 
baimę, nes gerai žinojo kas jo laukia. 

Jo kojos buvo ilgesnės už lovą, jos nukaro žemyn. Jis 
neturėjo jėgų jų pakelti, nes jas suveržė plieniniais strypais. 

Siaubingas dalykas! Lova buvo pradeginta ugnies. 
Matyt, šis baisus įrenginys ne kartą panašiomis aplinky- 
bėmis pasitarnavo kankintojams. 

Indas su Žarijomis buvo pastatytas po iki kelių ap- 
nuogintomis Diulufė kojomis. 

Po tuo indu stovėjo iš dviejų dalių sudarytas trikojis. 
Viršutinė jo dalis buvo judri. 

Įkaitusiomis Žarijomis bėgiojo melsva liepsnelė. 

Indas stovėjo už dešimties colių nuo Diulutė kojų. 

Jis užsimerkė. Buvo matyti, kaip milžinas stipriai su- 
gniaužė kumščius, tarytum ieškotų atramos taško prieš jį 
laukiančias nežmoniškas kančias. 

— Diulutė, ar atsakysi į mūsų klausimą? 

Jis tylėjo. 

Teismo pirmininkas pakėlė ranką. 

Pasigirdo traškesys. Emė judėti viršutinė trikojo dalis. 

Indas su Žarijomis ėmė lėtai kilti aukštyn. 

Nelaimingojo kojas lyžtelėjo liepsna ir jos paraudo. 
Atrodė, kad karščio neįmanoma ištverti. Bet Diulufė net 
nekrūptelėjo. 

Indas su Žarijomis pakilo dar aukščiau... 

Teismo pirmininkas pakartojo klausimą. 

Šį kartą Diulufė atsakė: 

— Ne! Šimtą kartų ne! 

Indas buvo tokiame aukštyje, kad nelaimingojo ko- 
jos jau gulėjo žarijose. 

Pasigirdo siaubingas čirškesys... Salėje pasklido 
skrundančios mėsos kvapas. 

Kankinio veidas išsikreipė, akys iššoko iš akiduobių. 
Jis sunkiai kvėpavo... 

Ir vis dėlto jis nešaukė. 

Staiga iš salės gilumos išbėgo kažkoks Žmogus. Vie- 
nu judesiu, tokiu greitu ir stipriu, kad galėjai suabejoti, 
jog Žmogus įstengtų padaryti tokį stebuklą, jis sulaužė plie- 
ninius strypus, kuriais buvo suspaustos kankinamojo ko- 
jos, koja nuvertė indą su žarijomis. Žarijos pasklido ant 
žemės. 

— Niekšai! — sušuko jis. 

Visi pašoko ant kojų. 

Minioje pasigirdo siaubingas riksmas: 

— Biskaras! Paryžiaus Vilkų karalius! 

Taip, tai buvo jis. 

Nekreipdamas dėmesio į riksmus, jis tebelaužė gele- 
žinius pančius, kuriais buvo sukaustytas Diulutė, paskui, 
paėmęs jį ant rankų kaip kūdikį, paguldė ant Žemės, pri- 
laikydamas galvą rankomis. 

Diulufė abejingu veidu žvelgė į jį. O! Prisiekiu jums, 
jis jau nebekentėjo, ir jo apdegusios kojos dabar jam ma- 
žiausiai rūpėjo. 

Biskaras paėmė jį uŽ pečių ir pabučiavo. Paskui jis 
išdidžiai išsitiesė ir apsidairė aplinkui. 

Visi tylėjo. Šio žmogaus jėga kėlė susižavėjimą, o drą- 
sa baugino. | 

Be to, Biskaras taip keistai atrodė. 

Paryžiaus Vilkų karalius vilkėjo katorgininko kostiu- 
mu: raudona striuke, geltonomis kelnėmis. Ant galvos jis 
buvo užsidėjęs žalią kepurę... 

Jis nusiėmė kepurę ir metė ją ant žemės. Tuomet visi 
pamatė, kad jo galva nuskusta. 

Jo ryškių bruožų veidas buvo išblyškęs iš pykčio, o 
giliai įkritusios akys degė ugnimi... 

— Niekšai! — pakartojo jis. 

Paskui jis priėjo prie pirmininkaujančiojo. 

— Otu, Pjerai Žiaurusis, — griežtu balsu pasakė jis, — 
pasitrauk iš tos vietos, kurios neturi teisės užimti, nes tu 
vienintelis kaltas!.. 

— "Tai melas! — atsakė Pjeras Žiaurusis, iš visų jėgų 
bandydamas susitvardyti. 

— O), tu nori, kad aš prabilčiau?.. Niekšingas budeli! 
Gerai!.. Klausykite manęs! Visi! Šis žmogus sako, kad davė 
man sutartą ženklą, tai yra įdėjo Žinutę į laikraščius. Jis 
meluoja! Šis žmogus teigia, kad aš buvau dingęs ilgiau, 
nei leidžiama pagal mūsų įstatymus! Jis meluoja! Šis žmo- 
gus pareiškė, kad aš aukoju mūsų draugijos interesus dėl 
savo asmeninės naudos. Jis meluoja!.. 

Pjeras Žiaurusis kažką sumurmėjo, bandydamas pa- 
siteisinti. 

Negailestingasis Biskaras išdidžiai stovėjo priešais 
JI 

— Žvelgdamas man tiesiai į akis, ar išdrįsi teigti, kad 
buvai pasiuntęs į laikraščius Žinutę? — paklausė jis. 

— Aš pasiunčiau... 

— Tuomet įrodyk! Žodžių nepakanka, privalai įro- 
dyti! 

Teismo pirmininkas pasilenkė virš popierių, kuriais 
buvo nuklotas stalas, ir dėjosi ten ieškąs jo Žodžius pa- 
tvirtinančio dokumento. 

— Na, kur įrodymai? — paklausė Biskaras. 

Pjeras Žiaurusis išblyško ir susmuko krėsle, šalto pra- 
kaito lašai ritosi jo kakta. Biskaras priėjęs pakėlė jį už apy- 
kaklės, o paskui pastūmė Žemyn. 

Pjeras sušuko iš įniršio... Jis svirduliavo tarytum girtas... 

— O jūs, — kalbėjo toliau Biskaras, kreipdamasis į 
teisėjus, — esate jo bendrininkai ir melavote kaip ir jis... 
Jūs labai drąsiai kankinote šį nelaimingąjį, kuris nusi- 
kalto tik tiek, kad išlaikė duotą žodį, ir kuris iš visų čia 
susirinkusių plėšikų ir nusikaltėlių galbūt tik vienas turi 
teisę vadintis žmogumi. Priemonės buvo sumaniai pa- 
rinktos, -atrodė, pergalė čia pat! Net jo tylėjimas buvo 
ginklas, kurį nukreipėte prieš mane! Jūs neabejojote, kad 
pasieksite pergalę! Paryžiaus Vilkų karalius būtų už akių 
nuteistas. Jūs būtumėte pasiuntę kokį nors žudiką, ku- 
ris patykojęs iš pasalų būtų mane nudėjęs... Mano vietą 
būtų užėmęs kas nors kitas, ir tas kitas greičiausiai būtų 
tas, kuris vadovavo visai šiai intrigai... Tai Pjeras Žiau- 
rusis! 

Jis nusikvatojo. 

— Jūs tik pasižiūrėkite į šį žmogų! Savo karalių! Pa- 
žvelkite į jo veidą, kuris, net juodai išdažytas, atrodo blyš- 
kus tarytum lavono... 

Pjeras Žiaurusis nesusitvardęs jau norėjo pulti Bis- 
karą. Bet staiga dvidešimt rankų jį sučiupo. Netikėtai pa- 
sirodęs ir drąsiai save gynęs Biskaras susigrąžino šių pik- 
tadarių simpatijas. 

Biskaras vėl prakalbo. 

— Ne mums teisti kaltąjį, — pasakė į jis. — Šios bylos 
baigtį spręs prisiekusieji, kuriuos jis pats sušaukė... Štai 
kokie klausimai bus jiems užduoti: 

Pirmas. Ar kaltas Pjeras Žiaurusis, kad apgaule sic- 
kė užgrobti Paryžiaus Vilkų karaliaus titulą ir valdžią? 

Antras. Ar Pjeras Žiaurusis kaltas, kad įsakė kan- 
kinti draugijos narį, kuris, kaip jis gerai žinojo, niekuo ne- 
nusikalto. 

Trečias. Ar kaltas Pjeras Žiaurusis, kad meluodamas 
pažeidė draugijos saugumą? 

— Ponai prisiekusieji, — kalbėjo toliau Biskaras, — 
prašyčiau kuo greičiau paskelbti savo nuosprendį! 

Dvylika žmonių atsistojo ir išėjo iš salės. 

Susirinkimas buvo nutrauktas keletai minučių. 

O mūsų pažįstami? Miutlijė? Konigliu? Argi Pary- 
žiaus Vilkai juos pamiršo? Be abejonės, jie taip nemanė, 
ir Miuilijė košė pro dantis: 

— Viskas prapuolė! Viskas prapuolė! Viskas pra- 
puolė!.. | 

Konigliu nė nekrustelėjo. Dabar jis tetroško vieno, 
kad jo nepastebėtų. 

Keletas vyrų atskubėjo prie Diulutfė ir sutvarstė jo žaiz- 
das. Laimė, mėsa buvo tik paviršiuje apdegusi ir, nors jis 
dar negalėjo stovėti ant kojų, jautė didelį palengvėjimą. 

Biskaras, atsirėmęs į stalą ir užsidengęs rankomis vei- 
dą, giliai susimąstė. 

Minia tyliai šnibždėjosi. Visus buvo apėmusi žodžiais 
nenusakoma baimė. 

Staiga visi nutilo. 

Į salę grįžo prisiekusieji. 

Vienas iš jų priėjo prie stalo ir ten, atsisukęs veidu į 
emblemą, pakėlė ranką ir pasakė: 

— Remdamasis mūsų draugijos įstatymais, perduo- 
du prisiekusiųjų atsakymą į visus čia pateiktus klausi- 
mus — “taip!". 

Pasigirdo baisus riksmas. Tai Pjeras Žiaurusis bandė 
išsivaduoti iš jį tvirtai laikančių rankų. 

"Tuomet prakalbo Biskaras. 

— Paryžiaus Vilkų vardu, aš, jų Karalius, įsakau nu- 
bausti Pjerą Žiaurųjį mirties bausme! 

Vos tik jis ištarė šiuos žodžius, Pjerą išvedė iš salės. 

Pasigirdo duslus garsas, ir tie, kurie vykdė budelio 
pareigas, sugrįžo į salę. Vienas iš jų už plaukų laikė nu- 
teistojo galvą. Ę 

Kad ir kokie nedorėliai čia buvo susirinkę, ši siau- 
binga scena ir greita mirties bausmė juos sukrėtė. 

Per salę nusirito mirties šiurpas. Patys drąsiausi vy- 
rai stovėjo išblyškę, patys Žiauriausi virpėte virpėjo. 

Tik Biskaras išliko visiškai ramus. 

— Teisingumas įvykdytas, — iškilmingai pasakė jis. — 
Bet salėje yra dar du nusikaltėliai... 

"Tai sakydamas jis atsisuko į teisiamųjų suolą. Konig- 
liu virto ant Muilijė, o šis, užuot jį prilaikęs, pats nugriu- 
vo ant suolo. 

Išmušė lemtinga minutė. 

— Pasigailėkite! — sušnibždėjo Konigliu. 

— Pasigailėkite! — maldavo Miuilijė. 

Biskaras žvelgė į juos pašaipiu žvilgsniu. 

— Iš tikrųjų, — pasakė jis, — šie Žmonės neverti kir- 
vio, kuriais bus užmušti, smūgio. 

— Kirvio smūgio! — sušuko Konigliu. 

Miuilijė tik persibraukė ranka per pakaušį, tarytum 
norėdamas įsitikinti, kad jo galva vis tebėra ant pečių. 

— Išveskite šiuos žmones! — įsakė Biskaras. 

Budelių vaidmenis atliekantys Paryžiaus Vilkai pri- 
ėjo prie bičiulių, kurie stovėjo ramūs ir nesipriešino. 

Biskaras pasikvietė vieną iš budelių ir pasakė jam kaž- 
ką į ausį. 

Iš pradžių išsivedė Miutlijė. 

Praėjus keletai sekundžių pasigirdo lemtingas stuk- 
telėjimas, panašus į tą, kuris pranešė apie Pjero Žiaurio- 
jo mirtį. 

— Ak! — tik tiek įstengė pasakyti Konigliu. 

— Antrą! — įsakė Biskaras. 

Kai Konigliu dingo už durų, pasigirdo toks pat stuk- 
telėjimas. 

Du draugai baigė savo žemiškąją kelionę. 

Suprantama, kad visos šios bausmės paliko slogų 
įspūdį čia susirinkusiems. 

Biskaro — Paryžiaus Vilkų karaliaus — autoritetas 
dar labiau sustiprėjo. 

— Dabar, — pasakė jis, — visi mane klausykite! Aš 
neišdaviau mūsų draugijos interesų, atvirkščiai, organiza- 
vau tokį renginį, apie kokį niekada niekas iš jūsų net nedrį- 
sote svajoti... Aš visai nenoriu, kad drąsūs Paryžiaus Vilkai 
švaistytų jėgas menkiems darbeliams. Būdamas Vilkų 
karaliumi, aš noriu, kad Vilkai turėtų karalystę, noriu, kad 
bendromis pastangomis siektume didelių tikslų... Trum- 
piau tariant, aš noriu, kad jūs būtumėt galingi ir turtingi! 

Po šių Biskaro žodžių nugriaudėjo plojimų audra. 

— Aš nekalbėjau apie tai anksčiau todėl, kad mano 
planas dar nebuvo parengtas. Dabar visus siūlo galus lai- 
kau savo rankose, atėjo laikas atidengti visas kortas. Bet, 
vadovaujantis mūsų įstatymais, aš negaliu šių planų pa- 
pasakoti susirinkimui. 

Per salę nusirito nepatenkintų balsų banga. Susirin- 
kusieji buvo nusivylę. 

Bet Biskaras nė truputėlio nesutriko. Nekreipdamas 
į tai dėmesio jis tarė: 

Aš visiems dvylikai čia esančių Aukščiausiosios Pa- 
ryžiaus Vilkų Tarybos narių viską pasakysiu, 0 jūs iš savo 
tarpo išsirinkite dar dvylika įgaliotinių. Taigi mano planą 
žinos dvidešimt keturi Paryžiaus Vilkai. Toks yra mūsų 
įstatymas, ir mes neturime teisės jo keisti. 

"Tuo metu, kai susirinkusieji rinko dvylika įgaliotinių, 
Biskaras priėjo prie Diulufė. 

Kol vyko visi šie įvykiai, jis gulėjo užmerkęs akis ir tylėjo. 

Biskaras padėjo jam ant peties ranką. Diulufė krūp- 
telėjo. 

— A, tai tu? 

— Tu išlaikei duotą žodį, — švelniai pasakė Biska- 
ras. — Tai gerai. 

Keistas dalykas, galėjai pagalvoti, kad Biskaras jau- 
dinasi tai sakydamas. 

Nejaugi bičiulio, nepabūgusio kankinimų ir mirties, 
ištikimybė suminkštino šaltą jo širdį? 

— Aš atlikau savo pareigą, — atsakė Diulutė, — o 
dabar, Biskarai, norėčiau, kad mane išklausytum. O, aš 
paaukojau tau, bičiuli, visą savo gyvenimą... Mane galėjo 
nužudyti, vis tiek nebūčiau ištaręs nė žodžio. Dabar vis- 
kas baigta. 

— Ką tu nori tuo pasakyti? — nustebęs paklausė Bis- 
karas. 

— Matai, aš daug ir ilgai galvojau. Bet kai prisime- 
nu, kad tu nužudei Kurstytoją... 

— Ji būtų mus išdavusi! 

Diulutfė sukrutėjo. 

— Tu nužudei tą vargšę moterį, kurią aš mylėjau... 
Šito aš negaliu pamiršti. Tu esi padaręs man daug gero, 
aš tau atsilyginau tuo pačiu, dabar mes atsiskaitę... Man 
be galo sunku su tavimi skirtis, bet tai būtina, nes jaučiu, 
kad mane gali užvaldyti blogos mintys. Aš pavargau, ir tu 
tai matai. "Tu sveikas, tu stiprus, tu galingesnis nei kada 
nors anksčiau. Palik mane! Aš pasitrauksiu ir kaip koks 
benamis šuo pats išsilaižysiu savo žaizdas, kurias mani 
padarei. Taip bus geriau mums abiems. Duok man ran- 
ką ir — sudie! į 

Biskaras išblyškęs klausėsi jo žodžių. 

— Taip tikrai bus geriau, patikėk manimi! Kodėl ne- 
paduodi man rankos? 

Biskaras dvejojo. Paskui, paėmęs Diulufė ranką, i|- 
gai ją spaudė. 

— Elkis kaip išmanai! — pasakė jis. 


34 


— Dėkoju. Tu iš tikrųjų nesi toks jau blogas žmogus. 
Bet aš Žinau... Būna minučių, kai tu, norėdamas užsimirš- 
ti, žudai... 

Staiga jų pokalbį nutraukė salėje pasigirdęs balsas: 

— Štai dvylika įgaliotinių! 

— Sudie, Diulutė, — pasakė Paryžiaus Vilkų karalius. 

Paskui jis atsisuko į minią. 

— Iki greito pasimatymo! — tarė jis. — Aš jums pa- 
sakiau, jūs būsite turtingi! Jūs įsiveršite į šį pasaulį kaip 
baisus uraganas. 

Paskui tyliai, kad niekas negirdėtų, sušnibždėjo: 

— O, aš pagaliau atkeršysiu! 


Kur dingo Biskaras? 


Biskaras atvyko iš Rošforo kalėjimo. 

Šią aplinkybę turime paaiškinti, todėl esame privers- 
ti papasakoti vieną istoriją, kuri iš pirmo žvilgsnio gali 
pasirodyti visiškai svetima mūsų pasakojimui, bet kuris, 
kaip netrukus įsitikinsime, iš tikrųjų labai glaudžiai su ja 
susijusi. 

Prieš dešimt metų iki čia aprašomų įvykių Paryžiuje, 
Lotynų kvartale, gyveno keista asmenybė, stebinusi visus, 
kurie nors kartą buvo jį matę ir girdėję. 

Tai buvo ponas Eksiuperas. Kas toks jis buvo? Jis bu- 
Vo vienas iš tų žmonių, kurių genealogiją studijuoja bio- 
grafai. 

Koks nors Mišo, Vanero arba Geferas būtų aprašę šį 
vyriškį, gyvenusį šeštame, tikriau, virš šešto aukšto viena- 
me iš Grė gatvės namų. 

Šiandieną Grė gatvė neatpažįstamai pasikeitusi; da- 
bar ten švaru, stovi būstui tinkami namai... 

"Tuo metu, kai ten gyveno mūsų protėviai, Grė buvo 
niūri, nešvari, siaura gatviūkštė, kurioje šalia vienas kito 
grūdosi namai. 

Mes jau sakėme, kad Eksiuperas buvo įsikūręs virš 
šešto aukšto. 

O dabar norime supažindinti savo skaitytojus su šiuo 
asmeniu. 

Eksiuperas buvo šešių pėdų aukščio. Jis ištųso būda- 
mas šešiolikos metų, toksai ir liko visą gyvenimą. 

"Tai buvo rastinukas, kurį priglaudė ir auklėjo senas 
dvasininkas filosofas. Jis buvo labai išsilavinęs ir visus žmo- 
nes laikė savo broliais. Kaip galėdavęs jiems padėdavęs, 
O iš jų tereikalaudavęs vieno — ramybės. 

Geros senutės, kurias geromis vadiname tikriausiai 
todėl, kad jos labai mėgsta nešioti gandus, netgi kalbėjo, 
kad jis sudarė sąmokslą su pačiu šėtonu ir, tardamas jo 
vardą, žegnodavosi. Ir vis dėlto tai netrukdė joms dažnai 
lankytis dvasininko namuose, iš kur sklisdavo ne sieros, o 
skanios sriubos kvapas, kurią jis virdavo apylinkės vargšams. 

Galų gale vienas garbus krikščionis apskundė dvasi- 
ninką vyskupui, 0 šis, nenorėdamas nusižengti tradicijai, 
nusiuntė tarnus pakviesti senuką pas jį atvykti. 

"Tėvas Domado (toks buvo dvasininko vardas), ga- 
vęs kvietimą, nedelsdamas išskubėjo pas savo viršininką. 

Jis buvo sutiktas labai santūriai, netgi, sakytume, 
rūsčiai. 

— Jūs blogai atliekate religines savo priedermes, — 
griežtu balsu pareiškė vyskupas tėvui Domado. 

— Atleiskite, monsinjore, aš visada tiksliai atlikda- 
vau tai, ką privalėjau atlikti, taip elgtis mane vertė mano 
pareigos. 

— Iš pirmo žvilgsnio gal ir taip, bet labiau įsigilinęs 
to negalėčiau teigti, — pasakė vyskupas. — Štai kas man 
kelia abejonių. Jūs meldžiatės tik bažnyčioje, bet juk kas- 
dienė malda yra tikrasis krikščionio pašaukimas... 

— Monsinjore, prašyčiau man atleisti, — papriešta- 
ravo tėvas Domado, — bet, man atrodo, kad nedaug su- 
rasite dvasininkų, kurie meldžiasi dažniau nei aš. 

— Norėčiau sužinoti, kokios yra jūsų maldos, — ta- 
rė vyskupas, išklausęs šių tėvo Domado žodžių. 

— Monsinjore, tuojau pat jums atsakysiu. Aš mel- 
džiuosi, nes kasdien darau gerus darbus. 

Vyskupas po šių žodžių nustebęs net pašoko iš krėslo. 

— Dirbate? — paklausė jis. — Ir tai vadinate mal- 
da?.. 

Išgirdęs šiuos žodžius, senis pasitempė. 

— Monsinjore, — išdidžiai pareiškė jis, — per ketu- 
riasdešimt savo dvasininkavimo metų aš gerai išstudija- 
vau graikų kalbą... 

— Tikrai? 

— Ir idiš... 

— Ką jūs sakote? 

— Be to, aš mokiausi sanskrito kalbos... 

— Jūs gąsdinate mane. 

— Aš moku kinų kalbą... 

— Gana! 

To jau buvo per daug! Senukas visa galva lenkė vys- 
kupą. Lotynų, graikų — dar suprantama, bet idiš, sansk- 
TO... 

— Paklausykite manęs, mano drauge, — tarė vysku- 
pas, — aš manau, kad jūs tai darėte turėdamas gerų keti- 
nimų, esate gerame kelyje... Ir vis dėlto patarčiau melstis, 
kasdien melstis... 

Po šių jo Žodžių įsiviešpatavo tyla. 

— Beje, — kalbėjo toliau vyskupas, — aš turiu ne- 
didelį prašymą. Norėčiau, kad šį tą man paskaitytumėte 
iš ketvirtos Biblijos knygos... Ar prisimenate antrąjį sky- 
rių? 

Tėvas Domado, nė truputėlio nesutrikęs, perskaitė 
mintinai pirmąsias nurodyto skyriaus eilutes. 

— "Taip, teisingai, — pasakė vyskupas, nors, teisybę 
pasakius, pats nieko nesuprato. — Man regis, lotyniškas 
Biblijos vertimas nėra labai tikslus. 

— Monsinjore, aš parengsiu jums išsamų aprašą. 

— Puiku, bet tik man vienam, ar supratote? Ir prašy- 
čiau niekam apie tai neprasitarti... 

Dvasininkas supratingai pažvelgė į vyskupą ir žemai 
jam nusilenkė. Jis nenorėjo, kad šis pamatytų jo veidą nu- 
švietusią šypseną. 

Po kelių minučių tėvas Domado jau jojo į namus ant 
savo nedidelio asilo. 

Atėjo naktis. Oras subjuro, ėmė pliaupti lietus, tėvas 
Domado drebėjo iš šalčio, nors buvo apsivilkęs pačia nau- 
jausia savo sutana. Beje, tuo metu kitos jis ir neturėjo. 

Staiga senukas išgirdo kažkokius šūksnius, lojimą, 
urzgimą ir kitokius neaiškius garsus. 

* Tėvas Domado sustojo ir ėmė įdėmiai klausytis. 

Garsai ir vėl pasikartojo. Dabar jam pasirodė, kad 
kažkur netoliese šaukia Žmogus. 

Dvasininkas nulipo nuo asilo ir nuskubėjo prie negi- 
laus šalia kelio esančio griovio, iš kur, matyt, ir sklido šie 
garsai. 

Atsiklaupęs tėvas Domado ištiesė ranką ir apčiuopė 
kažką gyva. 

"Tas “kažkas", rėkęs griovyje, buvo ne kas kita, kaip 
kūdikis. Nė minutės nedvejodamas jis nusivilko savo suta- 
ną ir suvyniojo į ją kūdikį, nors pats buvo sustiręs iš šalčio. 

Galime įsivaizduoti, kokį triukšmą sukėlė gerojo se- 
nuko šeimininkė, kai jis grįžo su tokiu neįprastu radiniu. 

Bet tėvas Domado nekreipė į jos bambėjimą dėme- 
sio, juolab, gerai pažindamas savo šeimininką, žinojo, kad 
ji netrukus atlyš.. 

Ir iš tikrųjų po kelių minučių kūdikis jau buvo išmau- 
dytas, suvystytas ir paguldytas į lopšį priešais židinį. Tė- 
vas Domado sėdėjo šalia jo ir lingavo lopšį. | 

Ar gali kūdikis būti negražus? Jautrios širdies žmo- 
nės be jokios abejonės atsakytų, kad visi vaikai gražūs, 
bet, teisybę pasakius, net jie, išvydę dvasininko radinį, 
greičiausiai būtų pakeitę savo nuomonę ar bent suabe- 
joję. 

Kūdikis buvo apie metų amžiaus. Jo išorę geriausiai 
apibūdintų žodis “išsigimėlis"". 

Jo galva buvo didžiulė, rankos ilgos, panėšėjančios į 
perpus perlaužtus degtukus, kojų pėdos milžiniškos, taigi 
negalėjo kilti jokia mintis, kad šio vaiko gyslomis teka aris- 
tokrato kraujas. 

Kaip jis atsidūrė griovyje? Kas galėjo pamesti arba 
tyčia palikti kelyje šią vargšę būtybę"? 

Dvasininkas pirmiausia apylinkės gyventojams, pta- 
nešė apie savo radinį, manydamas, kad motina tuojaū pat 
atskubės ieškoti savo brangenybės, tačiau slinko dienos, 
savaitės, bet taip niekas ir nepasigedo savo kūdikio. 

"Tuomet tėvas Domado nusprendė pats užauginti ir 
išauklėti pamestinuką... Tai darydamas senis sielos gel- 
mėje brandino vieną mintį... Kaime nebuvo mokytojo... 
"Aš išmokysiu, — galvojo jis, — šį kūdikį, ateityje jis rū- 
pinsis apylinkės vaikais, kaip buvo rūpintasi juo". 

Kaip ir reikėjo tikėtis, jis pakrikštijo vaiką. Kadangi 
berniukas buvo rastas rugsėjo dvidešimt aštuntą dieną, 
jis buvo pavadintas Eksiupero vardu. 

Mes neapsistosime ties pirmaisiais Eksiupero gyve- 
nimo metais. Kūdikis augo greitai, o tėvas Domado rūpi- 
nosi jo auklėjimu. Ir kokiu auklėjimu! Iš penkiasdešimt 
kalbų ir tarmių, į kurias buvo išversta malda “Tėve mū- 
sų“, nebuvo nė vienos, kurios nemokėjo senukas. 

Eksiuperas, įkvėptas savo auklėtojo, susikūrė ypatin- 
gą pasaulį. Jis nerte pasinėrė į lingvistikos vingrybes. Iš 
pradžių jis mokėsi penkių kalbų, paskiau dešimties, o vė- 
liau susipažino ir su visa penkiasdešimčia. 

Susipažindamas su kiekviena nauja tarme, jis įsiVvaiZ- 
duodavo patenkąs į naują, jam dar nepažįstamą šalį. Ne- 
didelis kaimelis šiaudais dengtais stogais, kuriuos kart- 
kartėmis apardydavo stiprios vėtros, atrodė jam pasaulio 
centras, kuriame gyvena tūkstančių tūkstančiai alfabeto 
raidžių. 

Kaip sakėme, sulaukęs šešiolikos metų, Eksiuperas 
jau buvo šešių pėdų ūgio. Tėvas Domado nuvežė jį į arti- 
miausią didelį miestą mokytis. Iš pradžių jaunuolis įgijo 
bakalauro, paskiau licenciato ir galiausiai daktaro laips- 
nį. Norėdamas duoti gerą išsilavinimą savo augintiniui, 
tėvas Domado nepagailėjo viso per savo gyvenimą su- 
kaupto turto. 

Bet sunku apsakyti, kaip jis didžiavosi ir Žavėjosi sa- 
vo kūriniu! 

Nelaimei, vieną gražų arba, tiksliau, liūdną rytą tė- 
vas Domado, lankydamas, kaip paprastai, savo vargšus, 
pargriuvo, stipriai susitrenkė ir susilaužė koją. 

Jį nunešė į namus. Daktaras taip nuoširdžiai jį gydė, 
kad gerasis senukas penktą dieną mirė, dar spėjęs surašy- 
ti testamentą. 

Jis užrašė Eksiuperui visą savo turtą, tai yra jo au- 
gintiniui atiteko didžiulė biblioteka, kelis šimtus trankų 


40 


kainavę senuko rankraščiai ir vyskupui parašytas trakta- 
tas, kurį jis išspausdino pasirašęs savo vardu. 

Kas dar? 

Šimtas septyni frankai ir geri patarimai. 

Beje, mes apsirikome: jaunuoliui atiteko ir vežimaitis. 

Prieš pat mirtį senukas pasakė: 

— Keliauk, vaike, į Paryžių! 

Eksiuperas, atsidūręs vienoje iš Polinezijos salų, bū- 
tų užmezgęs pokalbį su pirmu pasitaikiusiu tenykščiu gy- 
ventoju prieš tai, kai šis būtų jį suvalgęs, bet jis visiškai 
nežinojo, kur yra Paryžius. 

Paklusdamas savo globėjo valiai, jaunuolis stengėsi 
apie šį miestą surinkti kiek galima daugiau žinių. Ir tuo- 
met jis sužinojo, kad sostinę nuo jo kaimo skiria tik... aš- 
tuoniolika Ijė. 

Prisikrovęs į vežimaitį kiek įmanoma daugiau knygų, 
Eksiuperas leidosi į kelionę. Kelionė truko dvi savaites ir 
kainavo jam dešimt frankų. 

Be abejo, jį sustabdė prie užkardos. Įtarus, kad to- 
kioje daugybėje knygų gali slėptis kas nors negera, valdi- 
ninkai nusprendė patikrinti krovinį. 

Pakraupę iš siaubo, jie viską pranešė Vidaus reikalų 
ministerijai. Buvo įsakyta pristatyti Eksiuperą ir jo krovi- 
nį į Ministeriją. 

Audiencija buvo labai komiška. 

Eksiuperas net neįtarė, kad anuomet Prancūzija tu- 
rėjo laimę būti valdoma karaliaus Luji Pilypo. Kai jau- 
nuolio paklausė, kokie yra jo įsitikinimai, jis atsakė, kad 
Velkinsas ir Kroufordas visai neprasti, bet kaip anglai per- 
nelyg metodiški. 

Ministerijos tarnautojai Eksiuperą palaikė bepročiu 
ir tikriausiai jis būtų neišvengęs nemalonumų, bet, laimei, 

tikriau, nelaimei (netrukus sužinosime kodėl), jo kelyje 
pasipainiojo vienas iš Akademijos narių, Rytų kalbų licė- 
jaus profesorių. 

Nenorėdami atskleisti tikrojo jo vardo (toji istorija 
anuomet sukėlė Paryžiuje daug triukšmo), mes vadinsi- 
me jį ponu Lemuanu. Šis gana banalus vardas tikrai nie- 
ko nesukompromituos. 

Ponas Lemuanas buvo iš tų mokslininkų, kurie patys 
nieko neišmano, tačiau geba pasinaudoti kitų protais. 

Visuomet įraudęs, apvalutis, gerai nusiskutęs šešias- 
dešimt penkerių metų Lemuanas buvo užsitarnavęs daug 
garbingų vardų ir titulų, kurių našta kitą žmogų galbūt 
būtų slėgusi... Iškilmių dienomis jo krūtinę papuošdavo 
visų pasaulio kampelių garbės kryžiai ir ordinai. 

"Tai buvo vikrus ir sumanus žmogus. Kai kas būtų pa- 
vadinę jį apsukriu. | 

Jis išgirdo Eksiupero žodžius, ir jo širdis ėmė smar- 
kiau plakti. Tai bent, pagaliau jis sutiko tą, kurio taip ilgai 
ieškojo!.. 

Jis viena ausimi buvo girdėjęs apie Velkinsą ir Krou- 
fordą, netgi buvo skaitęs jų raštų ištraukas ir dėjosi išma- 
ną šiuos dalykus. 

Mirktelėjęs ministro sekretoriui, jis paprašė leidimo 
užduoti keletą klausimų Eksiuperui. 

Be abejonės, leidimą jis gavo. Lemuanas ėmė klausi- 
nėti jaunulį, ką jis išmano apie Rytų kraštų kalbas. 

Eksiuperas susižavėjęs žvelgė į šį žmogų. Sekretorius 
jam leido suprasti, kad atėjo lemiamo išbandymo akimir- 
ka ir įspėjo Eksiuperą, kad jis susidūrė akis į akį su vienu 
iš Prancūzijos mokslo šviesulių. Jis, matyt, būgštavo, kad 
vargšelio nepriblokštų tokio mokyto žmogaus klausimai. 

Eksiuperas klausėsi įtempęs ausis, o jos iš tikrųjų Bii- 
vo nemažos. 

Lemuanas kalbėjo lėtai, berdamas žodžius iš Biblijos. 

Eksiuperas buvo priblokštas... Ar jis galėjo įsivaiz- 
duoti, kad šis besišypsantis senis iš jo tyčiojasi? 

O Lemuanas savo išmintį pirmiausia demonstravo 
sekretoriui. 

Jis paklausė jaunuolio: 

— Ar mokate lotynų kalbą? Paklausykite! 

Ir ėmė kalbėti visokius niekus. 

Ministerijos tarnautojas klausėsi jo apstulbęs ir gal- 
vojo: “Dieve mano! Koks išmintingas žmogus! Kokios gi- 
lios jo Žinios!“ 

Lemuanui to dar buvo maža. 

— Ar galite išanalizuoti pirmąją. Ramajanos kny- 
gą7 — paklausė jis. 

Eksiuperas paniekinamai nusišypsojo ir ramiu balsu 
e€mė mintinai skaityti originalo tekstą, versdamas jį ir aiš- 
kindamas sunkesnes vietas. 

Lemuanas prunkštelėjo, taip atsitikdavo visada, kai 
jį kas nors sutrikdydavo. 

— Na, kaip? — paklausė sekretorius. 

— Ką gi, — atsakė Lemuanas; jis, be abejo, nieko ne- 
suprato iš to, ką aiškino Eksiuperas, tačiau iš paskirų garsų 
suvokė, kad jis kalba tikslia ir švaria originalo kalba. — Ir 
vis dėlto, nors šis jaunuolis neturi gilių Žinių, jis įrodė, kad 
sako tiesą. Jo Žinios chaotiškos, bet pagrindus turi gerus. 

— Prieš nuspręsdamas, ką su juo daryti, — pasakė 
ministerijos sekretorius, — paprašysiu, kad jūs žvilgtelė- 
tumėte į šias knygas. 

"Tai pasakęs, jis paėmė vieną iš Eksiupero knygų, gulin- 
Čių čia pat ant grindų ir padavė ją garsiajam mokslininkui. 

Lemuanas užsidėjo akinius, nors jo regėjimas buvo 
puikus, atsivertė knygą ir, žvilgtelėjęs į ją, tarė: 

— Nuostabu! O! Šitai man gerai žinoma! 

— Bet juk jūs laikote ją aukštyn kojomis! — nuste- 
bęs sušuko Eksiuperas. 

— Vaikigali! — šūktelėjo supykęs Lemuanas. 

"Taigi buvo nutarta įsileisti į Paryžių ir jaunuolį, ir jo 
brangenybes. 

Eksiuperas išėjo iš ministerijos. Be abejo, mokslinin- 
kas ėjo kartu su juo. 

Padėjęs ranką Eksiuperui ant peties, jis paklausė: 

— Jūs iš tikrųjų mokate visas tas kalbas? Jūs galite 
skaityti originalo kalba? 

— Žinoma! — atsakė šis. 

Mokslininkas vėl sukikeno. 

— Puiku, mano drauge! — pasakė jis. — Kai įsikursi- 
te Paryžiuje, užeikite pas mane, štai mano vizitinė kortelė. 

— Bet tai bus negreitai. Aš turiu nukeliauti į dvi vie- 
tas, o tai užtruks mažų mažiausiai mėnesį. 

— Iš kur jūs atvykote? 

Eksiuperas pasakė savo kaimo pavadinimą. 

— Ir jūs keliavote pėsčias? 

— "laip, aš visą kelią kaip koks arklys traukiau savo 
vežimaitį. 

Lemuanas nustebęs žvelgė į savo pašnekovą. 

Iš pradžių jam buvo šovusi į galvą mintis pasiūlyti 
Eksiuperui pinigų, bet, prisiminęs Ioleirano teoriją apie 
pirmą įspūdį, jis susilaikė, nusprendęs išlaukti tinkames- 
nio momento. 

Eksiuperas pirmiausia skubėjo surasti sau ir savo kny- 
goms pastogę. Po dviejų valandų jis rado Gero gatvėje 
palėpę, kur knibždėte knibždėjo žiurkių ir vorų. 

Jis susitarė su palėpės šeimininku, kad už metus su- 
mokės keturiasdešimt frankų, o trečdalį tos sumos — iš 
karto. Eksiuperas buvo labai patenkintas geru sandėriu. 

Užjausdami vargšą jaunuolį, geraširdžiai namo gy- 
ventojai atnešė jam tris kates, ir kova prasidėjo! Kaip ir 
visi garsūs mūšiai, šis truko tris paras. Kovą laimėjo ka- 
tės, Žiurkės buvo priverstos trauktis. 

Gavęs senų lentų ir vinių, vaikinas sumeistravo lenty- 
nas ir sustatė visas senojo Domado neįkainojamas knygas. 

Įsikūręs Eksiuperas suskaičiavo savo pinigus. Iš tu- 
rėtų šimto septynių frankų jam liko tik trisdešimt trys. Tuo- 
met jis prisiminė Lemuaną ir nuėjo pas jį. 

Mokslininkas jo laukė. Visą tą laiką jis nepaleido jo 
iš akių. 

Sumokėjęs keturiasdešimt su vartininkei, išgavo iš jos 
visas Žinias apie jaunuolį. 

Visa kita nesunku numanyti. 

Kas kas, o Lemuanas puikiai žinojo, kaip gali tinka- 
mai pasinaudoti Eksiupero žiniomis. 

Eksiuperas ėmė tarnauti Lemuanui, pats gerai ne- 
suvokdamas, kad yra išnaudojamas, juolab ši veikla jam 
buvo prie širdies. Šiam darbui vaikinas atidavė visą savo 
energiją. 

Jis labai greitai įsitikino, koks neišmanėlis yra Lemua- 
nas. Bet kadangi jis mokėjo Eksiuperui šimtą frankų per 
mėnesį, tai yra tris frankus trisdešimt tris santimus už 
dieną, jis triūsė nesudėdamas rankų. Jaunuolis moksli- 
ninko vardu rašė laiškus, o šis dabar bendravo su įvai- 
riausiomis pasaulio šalimis pačiomis egzotiškiausiomis 
kalbomis. 

Lemuano kišenės nuolatos būdavo kimšte prikimš- 
tos laiškų. Traukdamas iš kišenės nosinę, jis tarytum ne- 
tyčia išmesdavo ant grindų laišką, atkeliavusį iš Adeno, 
Šanchajaus ar Iambuktu. Mokslo šviesulys arogantiškai 
Jį pakeldavo ir juokdamasis sakydavo: Žž. 

— Ak! Jei jūs galėtumėt tai suprasti! Tie man parašę 
žmonės tokie iškalbingi. 

Dėdamas laišką atgal į kišenę, Lemuanas girdėdavo 
aplinkui susižavėjusius balsus: 

— Kokios žinios! Tai tikras korifėjus! 

Dirbdamas Lemuanui, Eksiuperas, radęs minutę lai- 
ko, puldavo prie savo darbo: jis rašė lingvistikos traktatą. 

Darbas buvo grandiozinis. 

Jei pasakytume jums knygos pavadinimą (ji buvo iš- 
spausdinta, kaip netrukus įsitikinsime), galėtumėte ne- 
sunkiai įsitikinti, kad mes sakome tiesą. 

Į Lemuano nagus pateko puikus grobis. Jis ėmė jo 
klausinėti apie rašomą traktatą. 

— Jūs vis tiek nesuprasite! — naiviai atsakė jaunuolis. 

— O aš pasistengsiu suprasti! — nusišypsojęs paprieš- 
taravo Lemuanas. 

— Gerai, po dviejų dienų atnešiu jums savo rankraš- 
tį, — sutiko Eksiuperas. 

Lemuanas paėmė rankraštį sakydamas, kad nori pa- 
rodyti jį savo kolegoms. 

— Jie kur kas mokytesni nei aš, — pridūrė jis. 

Jis užvertė darbais jaunąjį mokslininką, matyt, norė- 
damas, kad šiam nebūtų kada nuobodžiauti. 

Laikas ėjo, o rankraščio jis vis negrąžino. Lemuanas, 
paklaustas, kodėl jo neatiduoda, susigalvodavo įvairiau- 
sių pasiteisinimų. 

Jis studijavo, jis konsultavosi... Jis apibėrė Eksiupe- 
rą liaupsėmis. 

Ėjo dienos, savaitės, mėnesiai... 

Rankraščio jis taip ir negrąžino. 

Kartą, sustojęs prie vieno knygyno, Eksiuperas vitri- 
noje išvydo knygą, kurios pavadinimas privertė jį krūptelėti. 

Virš jo buvo užrašyta: 

“Fransua Lemuanas, Akademijos narys, Garbės le- 
giono ordino kavalierius ir t. t." 

Užėjęs į knygyną, Eksiuperas paprašė parodyti kny- 
£4. 

Ji kainavo keturiasdešimt frankų. Numetęs pinigus 
ant prekystalio, jis it išprotėjęs išskubėjo pro duris. 

Parėjęs į savo palėpę, Eksiuperas atsivertė knygą. Pra- 
keikimas! Tai buvo jo darbas. Nebuvo pakeistas nė vienas 
žodis, išskyrus keletą korektūros klaidų, kurių Lemuanas 
neįstengė ištaisyti. 

Eksiuperas čiupo knygą ir daug nesvarstydamas nu- 
skubėjo pas Lemuaną. 

Šis, pamatęs, koks susijaudinęs ir išblyškęs jo darbų 
tvarkytojas, savo ruožtu išblyško. 

— Ar jūs tai padarėte? — paklausė Eksiuperas Le- 
muano. 

— Mano drauge... — buvo bepradedąs profesorius. 

— Jūs vagis! — sviedė jam į veidą Eksiuperas. 

Šalia jo stovėjo bronzinio Atlanto, laikančio Žemės 
rutulį, statula. Eksiuperas pakėlė ją aukštyn ir iš visos jė- 
gos trenkė profesoriui per galvą. 

Lemuanas pargriuvo ant žemės. Išgirdę triukšmą, su- 
bėgo tarnai. Pamatę, kas ką tik įvyko, jie sučiupo Eksiu- 
perą už rankų. 

Jis iš visų jėgų gynėsi. Nors buvo labai stiprus, įveikti 
kelių vyrų neįstengė. 

Reikalas buvo rimtas. Be to, Eksiuperas net neban- 
dė teisintis. Dabar jam grėsė ešafotas. 

Laimei, patyręs chirurgas sėkmingai susiuvo žaizdą. 
Jaunuolis, deja, turėjo būti teisiamas. | 

Visuomenė buvo pasipiktinusi, jau sakėme, kad Le- 
mMuanas buvo gerbiamas, visiems žinomas mokslo šviesu- 
lys. Jo darbai šlovino Prancūziją. 

Į teismo posėdį atėjo daugybė jo gerbėjų ir kolegų. 
Viename iš laikraščių buvo rašoma: 


Kai į salę įžengė suimtasis, visi žvelgė į jį su siau- 
bu. Šis pabaisa žmogaus veidu — pats šlykščiausias 
nusikaltėlis, kada nors sėdėjęs ant teisiamųjų suolo. 

Tai milžiniško ūgio, sulysęs, plėšraus paukščio pro- 
filio jaunuolis. Jo juodos akys svaidė žaibus, ilgomis 
rankomis jis kaip plėšrūnas kabinosi į suolą. 


Beje, turime pasakyti, kad teisiamojo išvaizda neda- 
rė malonaus įspūdžio. Šis mažai su kuo bendravęs žmo- 
gus labai skyrėsi iš kitų tarpo. Jis, galima sakyti, pirmą 
kartą pasirodė visuomenėje, tačiau kokiomis siaubingo- 
mis aplinkybėmis! 

Jei bent būtų gailėjęsis dėl to, ką padarė. Bet ne! Ši 
grubi natūra vadovavosi tik teisingumo kriterijumi. 

Akademikas tėvišku balsu prašė teismo pasigailėti nu- 
sikaltėlio, su ašaromis akyse pasakodamas, kaip jis sutei- 
kė jaunuoliui galimybę pasisemti mokslo žinių. Jis de- 
monstravo palankumą nedėkingajam, kuris taip Žiauriai 
atsilygino jam už globą ir rūpinimąsi. 

Išgirdęs šiuos Lemuano žodžius, Eksiuperas nesu- 
sitvardė ir, pašokęs ant kojų, rodydamas jam kumštį, su- 
šuko: 

— Jūs melagis ir vagis! 

"Tai buvo skandalas. Be abejo, profesorius gynėsi kaip 
galėdamas ir neigė jam mestus kaltinimus. Net po tokio 
baisaus apkaltinimo jis vis tiek prašė teisėjo pasigailėti savo 
mokinio. 

Deja, minia nebuvo nusiteikusi geranoriškai. Teisč- 
jas irgi nejautė palankumo Eksiuperui. 

Teismo pirmininkas pasakė: 


48 


— Jūs padarėte didelį nusikaltimą, jūs esate vienas iš 
tų, kurie daro gėdą žmonių giminei. Bet galbūt galutinai 
dar nepraradote sąžinės jausmo? "Tik pagalvokite, jūs ap- 
kaltinote visoje Europoje gerbiamą mokslininką, pareikš- 
damas, esą jis pavogė jūsų darbą. Prašyčiau paneigti šiuos 
savo žodžius, antraip padarysite dar vieną didelę nuodėmę. 

— Pone pirmininke, — atsakė Eksiuperas, — aš kar- 
toju, kad sakiau tiesą teigdamas, jog šis žmogus šlykščiai 
mane apvogė. "Tai labai žemas poelgis, juolab išsimoksli- 
nusio Žmogaus. | 

— Kaltinamasis, jei jūs ir toliau šmeišite garbingą 
žmogų, aš būsiu priverstas jus nubausti už tokias kalbas. 

— Štai kaip! — sušuko jaunuolis. — Na, jeigu tik jūs 
vieni galite būti teisūs, tuomet kodėl mane klausinėjate? 

Išgirdę tokius ciniškus žodžius, teisėjai net pašoko 
ant kojų. 

Kaltinamoji kalba buvo iškalbinga. 

— Kaip! — sušuko prokuroras. — Mūsų šalis gali 
didžiuotis pasaulinio garso genijum, kuris pirmas įsiskver- 
bė į paslaptingas retų mokslų gelmes, žmonijos istorijo- 
je rado raktą, kuris dabar prieinamas visiems, kas tik ieš- 
ko praeityje sėklos, kuri galbūt sudygs rytoj. Ateitis, po- 
nai, — didis žodis! Kas Žino, kokie Žinių lobynai slypi prote 
to, kurio galėjome netekti! Ir į šią brangenybę pasikėsino 
žmogus, kurį jis priglaudė, maitino, kai jis buvo išalkęs, 
aprengė, kai jis buvo nuogas... 

Nepasitenkinimas Eksiuperu dar labiau išaugo. Iei- 
sybę pasakius, jaunuolis net nepasisamdė advokato, jį jam 
paskyrė teismas. 

Jis bandė įrodyti, kad jo ginamajam pasimaišė protas. 

— Jūs tik pažiūrėkite, ponai prisiekusieji, — kalbėjo 
jis. — Įsižiūrėkite į jo atsikišusią kaktą, išsišovusius skruos- 
tikaulius. Vien iš jo išvaizdos galima spręsti, kad tai žmo- 

gus, negalintis tinkamai atsakyti už savo poelgius. Jo bū- 
seną geriausiai galėtų įvertinti daktarai... 

Ir taip jis gražbyliavo apie dvi valandas. 

— Gal norėtumėte ką nors pridurti? — atsisukęs į 
kaltinamąjį, paklausė teismo pirmininkas. | 

Eksiuperas atsistojo kur kas ramesnis nei iki tolei. 

— Atleiskite, pone prezidente, — pasakė jis. — Ar 
manote, kad Prancūzijoje daug yra žmonių, mokančių 
sanskrito kalbą? 

— Be jokios abejonės, Prancūzijoje daug mokslinin- 
kų, kurie... Bet kodėl uždavėte tokį keistą klausimą? 

— Aš noriu paprašyti vieno dalyko, — atsakė Eksiu- 
peras. — Tegul pakviečia į teismo salę bent vieną iš tų 
mokslininkų, apie kuriuos kalbėjote. Aš perskaitysiu ke- 
letą eilučių iš Ramajanos, o mes paprašysime gerbiamo 
Lemuano jas išversti. Prisiekiu savo galva, kad jis negalės 
to padaryti, nes jis nemoka nė vieno Rytų šalių kalbų žo- 
džio! Tuomet, pone pirmininke, jūs suprasite, taip pat ir 
jūs, ponai prisiekusieji, kad šis Žmogus negalėjo parašyti 
tos knygos, kurią išleido ir nė trupučio nesigėdydamas 
pasirašė savo vardu. 

Šie žodžiai buvo ištarti su tokiu pasitikėjimu, kad tei- 
sėjai ir prisiekusieji sukluso. Visa tai taip nesiderino su 
teisiamojo išvaizda. 

Keletą minučių teismo salėje viešpatavo mirtina tyla. 

"Iuomet akademikas atsistojo ir tarė: 

— Buda pasakė: “Nulenk galvą prieš savo priešo ne- 
teisybę ir lauk, kol prasivers dangus, kad žemė išgirstų 
tiesos balsą..." 

Eksiuperas nusijuokęs sušuko: 

— Bet juk tai ne originalo kalba! Jis tyčiojasi iš mūsų! 

Ir jis įniršęs parodė Lemuanui kumštį. 

— Teismas daro pertrauką! — pareiškė pirmininkas. 

Prisiekusieji tarėsi labai trumpai. Jų nuomonės suta- 
po: Eksiuperas buvo nuteistas katorgos darbams iki gy- 
vos galvos. 

— Katorgos darbams! — gūžtelėjęs pečiais, nusiste- 
bėjo Eksiuperas. — Vadinasi, viskas liko po senovei! 

Praėjo šešeri metai nuo tos dienos, kai jam buvo pa- 
skelbtas nuosprendis. 

Jaunuolis buvo uždarytas į Rošforo kalėjimą. Keis- 
tas dalykas: izoliuotas nuo visuomenės, aprengtas kator- 
gininko drabužiais, Eksiuperas atgavo sielos ramybę. 

Likus keliom valandom po sunkaus darbo jis vėl rašė 
lingvistinius savo tyrinėjimus — vienas, be knygų, vado- 
vaudamasis tik puikia savo atmintim. 

Dažnai, kai į kalėjimą atvykdavo užsieniečiai, jis tap- 
davo vertėju, ir jo visai nejaudino susižavėjusių lankytojų 
šūksniai, kurie girdavo nepaprastą jaunuolio erudiciją. 

Deja, Eksiupero sveikata ėjo vis prastyn ir prastyn. 
Atrodė, kad slegiamas liūdesio jaunuolis ilgai neištvers 
uždarytas kalėjime. 

Biskaras, sužinojęs apie šį gabų Žmogų, prasmuko į 
Rošforo kalėjimą. 

Mieli skaitytojai, tik nepamanykite, kad Eksiuperas 
buvo Paryžiaus Vilkų bendrininkas! 

Po šios taip liūdnai susiklosčiusios istorijos širdyje 
šis vyras juto panieką visai Žmonijai. 

Jis džiaugėsi, kad būnant kalėjime jam nereikia ben- 
drauti su visuomene, kurios atstovai lyg niekur nieko va- 
gia svetimus mokslinius lyginamosios lingvistikos darbus. 

Garbusis akademikas, patyręs pasaulinę šlovę, pano- 
ro išleisti dar vieną lingvistinį darbą. Jis bandė rasti, kas 
galėtų padėti jam įgyvendinti tą sumanymą. 

Bet ar įmanoma surasti kitą tokį išsilavinusį Žmogų, 
koks buvo Eksiuperas? Ilgai truko naujojo sekretoriaus 

paieškos. Supratęs, kad tokio žmogaus jam nepavyks su- 
rasti, Lemuanas nuvyko į Vidaus reikalų ministeriją ir ėmė 
maldauti, kad būtų pasigailėta jo pagalbininko. 

Ministras buvo priblokštas. Kokia jautri siela!.. Jis 
įsakė išsiaiškinti, kaip kalėjime elgiasi nuteistasis, ir ne- 
trukus gavo atsakymą, kad jo elgesys nepriekaištingas. 

Ministras pažadėjo Lemuanui padaryti viską, kad jo 
buvęs globotinis išeitų į laisvę. 

"Tuomet akademikas perdavė Eksiuperui žinutę, kad 
jis gali padėti jam išeiti iš kalėjimo, jei tik šis sutiktų vėl 
tapti jo sekretoriumi. 

Ir žinote, ką garbiam mokslininkui atsakė Eksiuperas? 

Šlovės ištroškusiam profesoriui jis pareiškė, kad ge- 
riau visą gyvenimą liks kalėjime, bet nė už ką nenusiže- 
mins ir netaps vagies ir melagio sekretoriumi. 

Nepataisomas žmogus! 

Jis liko katorgoje. 

Didžiausia jo netektis buvo prarastos knygos. Jis il- 
gėjosi sanskrito kalbos, kaip kiti ilgisi tėvynės. Jis būtų 
paaukojęs ranką už indišką manuskriptą, koją — už runų 
užrašą. 

Kartą vakare Eksiuperas užsisvajojęs sėdėjo ant jū- 
ros kranto. Staiga prie jo priėjo katorgininkas, irgi, spren- 
džiant iš jo aprangos, nuteistas kalėti iki gyvos galvos. 

Beje, lygiai tokiais pat drabužiais vilkėjo ir Eksiu- 
peras. 

Jei koks nors kalėjimo prižiūrėtojas tuo metu būtų 
ėjęs pro šalį ir pažvelgęs į nuteistojo veidą, jis būtų sušu- 
kęs iš nustebimo. 

Šis katorgininkas nebuvo įtrauktas į kalinių sąrašą. 

"Tai buvo Biskaras! Aplinkui jį būriavosi didžiulis ka- 
torgininkų būrys, tarytum Paryžiaus Vilkų karaliaus gar- 
bės sargyba. 

Norėdamas patekti į kalėjimą, Biskaras turėjo paro- 
dyti tiek pat sumanumo, kaip ir bėgdamas iš jo. 

"Turime sutikti, kad Biskaras buvo išties be galo su- 
manus žmogus, nes patekti į kalėjimą įstengtų toli gražu 
ne kiekvienas, panorėjęs ten apsilankyti. 

Be kalėjimo viršininko ar Vidaus reikalų ministerijo- 
je išduoto leidimo niekas negali pakliūti į šį pragarą. 

Biskaras gerai šitai žinojo. 

„Tuo metu Roštoro kalėjime kalėjo katorgininkas, 
nesėkmingai bandęs sudeginti savo motiną ir brolį, kurių 
turtą tikėjosi paveldėti. 

Siekdamas šio tikslo, jis padegė namą, bet taip ne- 
sėkmingai, kad pats vos spėjo išsigelbėti. Sprunkant iš 
liepsnojančio namo, jam ant galvos nukrito deganti sija. 

Po šio baisaus nusikaltimo jis buvo išsiųstas į kator- 
gą — apdegęs veidą, nebepanašus į žmogų. 

Atrodė jis baisiai. Jį pamatę, visi sukdavo veidus į 
„šoną. Net tie, kurie savo gyvenime buvo matę visokiausių 
baisybių, nusigręždavo išvydę sužalotą jo veidą. Beje, šis 
nuteistasis atrodė visai ramus, jis net negalvojo bėgti iš ka- 
lėjimo. Atrodė, kad jis nuolankiai susitaikė su savo likimu. 

Ir vis dėlto vieną vakarą paaiškėjo, kad padegėlis dingo. 

Tai buvo labai netikėta. 

Bandyti bėgti, kai tave atpažins vos tik pažvelgę į vei- 
dą — labai drąsus Žingsnis, tikriau, beprotybė. 

Nugriaudėjo trys patrankos šūviai, paskelbę apie ka- 
lė. Gaudytojams buvo praneštos bėglio žymės. 

Kalėjimo viršininkas galėjo ramiai sau miegoti. Ne- 
praeis nė diena, pasiklydusi avelė bus sugrąžinta į avidę. 

Taip ir atsitiko. 

Po trijų valandų pro kalėjimo vartus įžengė du aišs 
tiečiai. Jie išdidžiai laikė už skvernų sugautą bėglį. 

Dabar reikėjo paskirti jam bausmę. Niekas ir negal- 
vojo dėl tokių niekų gaišinti teismo. Administracijos skir- 
tos bausmės visiškai pakako, juo labiau kad buvo aišku, 
jog antrą kartą nubaustas bėglys vargu ar bandys bėgti. 

— Jūs tik pažvelkite į save veidrodyje! — juokdama- 
sis pasakė Roštoro kalėjimo viršininkas. — Ir jūs dar ti- 
kėjotės galįs pasislėpti!.. Pažvelkite į apdegusį savo veidą, 
į sužalotą akį... 

— Jis tikras idiotas, — pareiškė vienas iš dalyvaujan- 
čiųjų ekzekucijoje. 

— Ką gi, reikėtų gerai jį pamokyti. 

— Manau, kelių smūgių turėtų pakakti. 

— Ir kuo greičiau, tuo geriau!.. 

— Juolab netrukus pietų metas... 

— Greičiau baikime šį reikalą! 

"Tuojau buvo sušaukti visi katorgininkai, jie turėjo da- 
lyvauti ekzekucijoje. 

Bėglį iki pusės išrengė nuogai. 

Vienas iš nuteistųjų priėjo laikydamas rankoje rimbą. 

Jis užsimojo ir drožė iš visų jėgų. Ant katorgininko 
nugaros iššoko raudonas rėžis. 

Jis net nesujudėjo. 

Dar kartą! Nugara ėmė tekėti kraujas. 

Katorgininkas išliko ramus. 

— Velniai rautų! — nustebęs sušuko vienas iš ste- 
binčių šią sceną. — Iai bent stiprus vyras! Kas galėjo pa- 
manyti?! Paprastai po trečio smūgio jie krinta ant Žemės... 
Šis kris po ketvirto. 

Pliaukštelėjo trečias kirtis. 

Po ketvirto ant žemės nukrito keli gabalai mėsos... 

Karininkai buvo priblokšti. IO dar nėra buvę! 

Penki! 

Bėglys išsitiesė, priėjo prie dubenio, kuriame buvo 

pripilta jūros vandens, suvilgė šiurkštų rankšluostį ir pri- 
glaudė jį prie sužalotos nugaros ir pečių. 

Jis net nekrūptelėjo, o juk buvo aišku, kad kenčia 
nežmoniškus skausmus. 

Katorgininkas užsivilko striukę ir nuėjo pas savo li- 
kimo draugus. 

— Čiayra dar vienas prasikaltęs nuteistasis, — pasa- 
kė sargybinis, — galime pratęsti ekzekuciją. 

— Gerai... 

Šį kartą po dviejų kirčių vargšas kalinys pargriuvo 
ant žemės. 

Kažkas garsiai pasakė: 

— Šio budelio ranka pernelyg silpna. 

Bėglys, ką tik gavęs penkis kirčius, priėjo arčiau ir tarė: 

— Aš siūlau jums savo paslaugas. 

— Bet ar tau užteks jėgų? — nustebęs paklausė sar- 
gybinis. 

— Pamatysit patys! 

— Gerai! Imkis darbo! 

Katorgininkas, kuriam buvo skirti du kirčiai už kaž- 
kokius menkus nusižengimus, buvo tikras milžinas, tary- 
tum išlietas iš bronzos. 

Jis su panieka nužvelgė savo budelį. 

— Nieko sau! — sušnibždėjo jis. — Man paprasčiau- 
siai pasisekė... 

Jis nespėjo užbaigti frazės. 

Pasigirdo nežmoniškas riksmas. Milžinas gulėjo ant 
žemės, karštligiškai kabindamasis į ją nagais. 

Jis krito po pirmo kirčio. 

Prie jo atskubėjo daktaras. Nelaimingasis gargė, ant 
jo lūpų pasirodė kraujo puta. 

— Oho, neprireikė net antro kirčio! — nustebęs pa- 
sakė daktaras. — Būtų gerai, kad po pirmo atsigautų! 

Vakare katorgininkas priėjo prie Eksiupero. 

Skaitytojai tikriausiai jau suprato, kad tai buvo Biskaras. 

— Aš noriu su jumis pasikalbėti, — pasakė jis. 

— Su manim? Bet kodėl?.. Bus geriau, jei paliksite 
mane ramybėje! 

Biskaras nieko neatsakęs išsitraukė popieriaus lapą 
ir padavė ji Eksiuperui. 

Šis nustebęs šūktelėjo. 

— Kas tai? — paklausė jis. 

Biskaras pasakė: 

— Aš norėčiau, kad jūs man atsakytumėte į šį klau- 
simą. 

Katorgininkas, buvęs tėvo Domado mokinys, čiupo 
popieriaus lapą ir ėmė karštligiškai jį apžiūrinėti. Jis duso 
iš susijaudinimo. 

Popieriuje buvo surašyti keisti hieroglifai. 

Tai buvo vienas iš tų raštų, kurių ištakų iki šiolei nie- 
kam nebuvo pavykę rasti. 

— Ar jūs suprantate, kas čia parašyta? — paklausė 
Biskaras, įdėmiai žvelgdamas į Eksiupero veidą. Buvo ma- 
tyti, kaip labai jis susijaudinęs. 

— Ar suprantu? — pakartojo Eksiuperas ir panieki- 
namai nusikvatojo. 

Biskaras džiaugsmingai sušuko. 

— Ar galėtum man išversti šiuos žodžius? — paklau- 
sė j1S. 

— "Taip... 

— Jei tai padarysi, išeisi į laisvę... 

— Į laisvę! — Eksiuperas pakėlė galvą, paskui abe- 
jingu balsu pridūrė: — Kas iš to? 

Biskaras prikando lūpą. 

Jis nesuprato, kad jaunajam mokslininkui nereikia jo- 
kių pažadų. Sis žmogus, praradęs viską, kas teikė jam gyve- 
nimo džiaugsmą, nesitikėjo jokio užmokesčio už savo darbą. 

Jis suvokė, kad jo laukia darbas, kurį toli gražu ne 

kiekvienas galėtų atlikti. Jis pajuto pasitenkinimą ir labai 
džiaugėsi gavęs progą pamankštinti savo smegeninę. 

Staiga jo galvoje šmėstelėjo netikėta mintis. 

— Kas jus atsiuntė pas mane? — paklausė jis. 

— O kodėl tau tai parūpo? — šiurkščiu balsu pa- 
klausė Biskaras. “ 

Jis suprato, kodėl Eksiuperas uždavė tokį svarbų jam 
klausimą. 

— Ak, vadinasi, tai jis! — sušuko jaunasis moksli- 
ninkas. 

Dabar Biskaras viską suprato. Jis suvokė, kad jau- 
nuolis mano, jog jį į kalėjimą atsiuntė akademikas, jau 
kurį laiką persekiojęs jį su savo pasiūlymais išvysti laisvę. 

— Štai kaip! — kalbėjo toliau Eksiuperas. — Jūs tik- 
riausiai manėte, kad aš esu toks kvailas ir duosiu progą 
tam nevykėliui dar kartą įgyti šlovę! Be abejo, taip ir yra! 
Velniai Žino, kaip šis raštas pakliuvo į jo rankas! Tikriau- 
siai jis slapčiomis galvojo: “Niekas kitas, išskyrus tą kvailį 
Eksiuperą, neįstengs išversti šio užrašo... Cha cha cha!.." 
Aš nieko jam neatsakysiu! 

Biskaras paėmė jį už rankos. 

— Paklausykite, — pasakė jis, — aš esu lygiai toks 
pat katorgininkas kaip ir jūs. Ar tikite manim? 

— Kaip čia pasakius... 

— Suprantu, ką turite galvoje, bet noriu jums pra- 
nešti, kad mane čia pasiuntė ne Lemuanas. 

— Prašyčiau man girdint neminėti šio vardo! — su- 
šuko jaunuolis. 

— Ir aš galiu jums šitai įrodyti! 

— Ką jūs sakote? 

— Šis žmogus mirė! 

— Mirė! 

Eksiuperas pašoko ant kojų. 

Biskaras padavė jam laikraštį ir tarė: 

— Prašyčiau perskaityti, jei netikite mano žodžiais. 

"Taip, Lemuanas iš tikrųjų mirė. Visi apverkė šio moks- 
lininko, šio šviesulio mirtį... 

Eksiuperas pakėlė galvą. 

— Jūs man sakėte, — tarė jis, — Kad aš išeisiu į lais- 
vę, jei išversiu šį raštą? 

— "Taip, sakiau, ir galiu dar kartą pakartoti. Bet, kaip 
supratau, jūs atsisakėte man padėti? 

— Aš būgštavau, kad, išėjęs į laisvę, galiu vėl su- 
knežinti makaulę tam niekšui... O, šį kartą aš būčiau taik- 
lus, mano ranka tikrai nesudrebėtų!.. Aš paprasčiausiai 
nenorėjau tapti žudiku. Tai buvo pagrindinė ir vieninte- 
lė mano atsisakymo priežastis. O dabar sutinku jums pa- 
sitarnauti. Beje, aš sutikčiau išversti šį tekstą net tuo at- 
veju, jei Žinočiau, kad jūs mane apgaudinėjate. O, jūs 
niekada šito nesuprasite! Aš taip seniai norėjau rimto 
darbo... 

Stambios ašaros ritosi nelaimingojo mokslininko 
skruostais. 

— Paskubėkite! — paragino Biskaras. — Mums bet 
kurią akimirką gali sutrukdyti. 

— "Taip, jūs teisus. Ar turite pieštuką? 

— Štai jis, imkite. 

Eksiuperas paniro į darbą. Mes turime skaitytojams 
paaiškinti, kad šį užrašą Biskaras nukopijavo nuo juo- 
dos statulos gabalų, esančių kunigaikščio de Beleno na- 
muose. 

— Tai mirusi kalba, — kiek patylėjęs, pasakė Eksiu- 
peras. 

— Khmerų kalba... — pridūrė Biskaras. 

— Taip!.. Tylėkite! Štai užrašas, bet jis nepilnas, to- 
dėl neįmanoma išsiaiškinti jo prasmės. Raupsuotojo 

Karaliaus statula, — pasakė jis tarytum kalbėtųsi pats su 
savimi. — Taip, tikrai taip... Trūksta gabalėlio. Čia trūks- 
ta trijų žodžių... O čia penkių... Reikės atstatyti prasmę... 
Kalbama apie lobius... 

„ — Duokite man, galbūt aš suprasiu! — neiškentęs 
pasakė Biskaras. 

Eksiuperas nusišypsojęs ištiesė popieriaus lapą Bis- 

karui. Štai ką jaunuolis buvo pieštuku užrašęs: 


Tretysis Jakso Kolosas... Koja... Pirštas... dvi lini- 
jos... Karaliaus pirštas... Susikryžiuojantis šešėlis, ten 
yra khmerų karaliaus lobis... 


— Lobis! Pagaliau! — nudžiugęs sušuko Biskaras. — 
Paklausyk! — kalbėjo jis toliau, kreipdamasis į Eksiupe- 
rą. — Aš pažadėjau tau laisvę!.. Bet galiu dar kai ką paža- 
dėti. Ar norėtum vykti su manimi į stebuklų šalį? 

— Žinoma, norėčiau! — švytėdamas iš laimės sušu- 
ko jaunasis mokslininkas. 

— Puiku! Po mėnesio tu išeisi į laisvę! 

— Aš lauksiu tos laimingos dienos, — atsakė Eksiu- 
peras. 

Rytojaus dieną vėl nugriaudėjo trys patrankos sal- 
vės, skelbiančios, kad iš Rošforo kalėjimo pabėgo dar vie- 
nas kalinys. 

Paaiškėjo, kad tai tas pats padegėlis. 

— O! Nereikia nerimauti, mes galime būti ramūs, 
nes tikrai jį sučiupsime! — pareiškė kalėjimo viršininkas. 

Šį kartą jo žodžiai nepasitvirtino. 

Kaip žinome, Biskaras laiku suspėjo atvykti į Pary- 
žiaus Vilkų teismą, kur prieš jį buvo rezgamos intrigos. Jis 
spėjo viską pastatyti į savo vietas ir išsaugoti turėtą valdžią. 

Biskaro pranešimas 


"Tuo metu Biskaras vienoje iš požemio salių dėstė 
Aukščiausiajai Paryžiaus Vilkų tarybai savo planą. 

Visi klausėsi jo nepaprastai susidomėję, pritarimo 
šūksniais ne kartą nutraukdami jo žodžius. 

— Taigi, — kalbėjo jis, — jūs supratote, kad vietos, 
kur slepiasi khmerų lobis, aprašas nepilnas. Eksiuperas 
viską man išaiškino. Ten, Saulės šalyje, yra didžiulės šven- 
tyklos labirintai, į kuriuos nedrįs kojos įkelti nė vienas ne- 
pašventintasis. Viename iš jų, pačiame didžiausiame — 
Ankoros — paskutinysis khmerų karalius paslėpė didžiu- 
lius lobius, tikėdamasis išgelbėti juos nuo aršių užpuolikų. 

Jau seniai įtariama, kad tokie lobiai egzistuoja. Dau- 
gybę kartų bandyta juos surasti, deja, iki šiolei visi bandy- 
mai baigdavosi nesėkme. Ir vis dėlto kažkokiems euro- 
piečiams pavyko sužinoti, kad tas brangenybes, skirtas mi- 
rusiai karalystei atkurti, saugo viena keista būtybė — pas- 
kutinysis senųjų karalių palikuonis. Tie europiečiai, ku- 
rių vardų aš dabar neminėsiu, ėmėsi ieškoti šio lobių ser- 
gėtojo. Jo vardas buvo Enijus, Ugnies Karalius... 

Europiečiai sučiupo Enijų ir jį nužudė. Jie tikėjosi 
arba rasti brangenybes, arba, mažų mažiausiai, išsiaiškin- 
ti, kur jas galima aptikti. 

Situacija susiklostė taip, kad jie padarė klaidą. 

Vienas prancūzas dėl man nežinomų priežasčių atsi- 
dūręs pas senį Enijų, buvo sučiuptas, kankinamas ir ga- 
liausiai nužudytas. 

Jį apieškoję, europiečiai rado pastabas ir keletą pa- 
aiškinimų prancūzų kalba. 

Regis, ten buvo kalbama apie khmerų lobį. 

Kad ir kaip būtų keista, ten buvo minima ne khmerų 
šalis, o Paryžius. 

Atrodo, dalis brangenybių buvo atvežta į Prancūziją 
ir paslėpta kažkokiame Paryžiaus kampelyje. Mūsų euro- 
piečiai nedvejojo. Vos tik grįžę į Paryžių, jie ėmėsi ieškoti 
lobio ir tikėjo savo sėkme. 

Bet ten, kur jie manė rasiantys brangiųjų akmenų ir 
aukso klodus, neaptiko nieko, vien tik akmenų kalnus, 
kurie tiems neišmanėliams pasirodė nieko verti. 

— Jūs žinote, — kalbėjo toliau Biskaras, — kiek daug 
nuveikiau tam, kad užmegsčiau ryšius su Paryžiaus poli- 
cija, iš kurios išgavau daugybę paslapčių. Taigi, Paryžiaus 
Vilkai, nejaugi dabar, klausydamiesi prieš mane nukreip- 
tų juokingų kaltinimų, pamiršote, kokias dideles pinigų 
sumas aš įnešiau į mūsų kasą ir ar tarp jūsų atsiras bent 
vienas, kuris prisipažins nesinaudojęs tais pinigais? 

Biskaras trumpam nutilo ir nužvelgė visus ryžtingu 
ir rūsčiu Žvilgsniu. 

Nepamirškime, kad katorgininkų pasaulyje reikalai 
tvarkomi lygiai taip, kaip ir normalioje visuomenėje. 

Tai įrodo ir tai, jog visi dabar su įkarščiu pritarė Bis- 
karo, savo vado, žodžiams. 

O jis kalbėjo toliau: 

— Toji policija, kurią aš vienas valdau ir už kurią vie- 
nas atsakau, pranešė man apie paslaptingus kasinėjimus, 
kuriuos atlieka vienas garsus užsienietis. 

Aš supratau, kad paslaptis, kuri gaubia tą žmogų, gali 
būti puikus grobis mūsų draugijai. Aš nepasakosiu apie 
tai, kokių priemonių ėmiausi... 

(), tas žmogus jautėsi labai saugus, jam net į galvą 
nebuvo šovusi mintis, kad kas nors galėjo sužinoti apie 
slaptus jo kėslus. Netikėtas mano pasirodymas jį pribloš- 

kė taip, tarytum į jį būtų trenkęs perkūnas vidury giedros 
dienos; man kelia juoką vien prisiminimas, kaip gailiai jis 
tąkart atrodė. Turiu pasakyti, kad tai buvo stiprus vyras, 
jis bandė mane užmušti. Patys matote, jog jam to nepavy- 
ko padaryti, jis net nesužeidė manęs... 

Įdomiausia šioje istorijoje tai, kad mano herojus jau 
buvo beprarandąs viltį surasti taip trokštamą grobį. Kad 
ir kiek ieškojo brangakmenių, terado akmenų nuolaužas, 
kurios jam, kaip sakiau, neturėjo jokios vertės. 

Aš jam nematant nusirašiau nuo rasto akmens užra- 
šus, mat ir anksčiau jau turėjau pirmojo jo radinio kopiją. 

Norėdamas įgyvendinti savo planą, ėmiau atkakliai 
ieškoti žmogaus, kuris galėtų padėti man išversti užrašus, 
parašytus nežinoma kalba. 

Tai padaryti nebuvo taip paprasta, — nusišypsojęs 
pasakė Biskaras, — aš turėjau progą įsitikinti, kad filolo- 
gijos mokslų lygis Prancūzijoje nėra labai aukštas. 

Tuomet sužinojau apie Eksiuperą. Man pavyko pra- 
siskverbti į Rošforo kalėjimą, kuriame jau šešeri metai 
kalėjo nelaimingasis... 

"Taip, brangenybės iš tiesų egzistuoja, jos paslėptos 
didžiuliuose požemiuose! Aš noriu, kad jos atitektų Pa- 
ryžiaus Vilkams! 

Visi tylėjo, sužavėti ir nugalėti Biskaro ryžto ir pasi- 
tikėjimo. 

— Jau sakiau jums, — kalbėjo jis toliau, — aš neno- 
riu, kad Vilkus nuolatos persekiotų visuomenė. Mes turi- 
me užkariauti pasaulį! Būdami turtingi, mes įgysime val- 
džią! Suradę khmerų karaliaus lobius, mes įkursime ne- 
įprastą valstybę, kuri savo galybe pralenks visas kitas vals- 
tybes. Tai bus nusikaltėlių, katorgininkų valstybė. Iš ten mes 
pasklisime po visą pasaulį, mums nereikės slapstytis, viską 
darysime atvirai. Tai bus tikra pykčio, nusikaltėlių armija! 

Mes paskelbsime Žmonijai karą! Mes jai keršysim, 
mes priversime žmones pamiršti melagingus ir suktus jų 
įstatymus! 

Ar suprantate, kad aš, Biskaras, jūsų karalius, sukur- 
siu jums būstą, iš kur jūs galėsite pulti pasaulį ir jį užka- 
riauti! Mes turėsime savo prekybos tinklą, laivyną, arse- 
nalą! Turėdami daug aukso, mes niekinsim stipriausius, 
mes papirksime visus, mes supjudysime sūnus su tėvais, 
piktadarius su doruoliais. 

Mes pasikviesime visus plėšikus, kurie persekiojami 
tarytum laukiniai žvėrys, bando priešintis visuomenei, ta- 
čiau nepajėgia to padaryti. Jie ateis pas mus, mes duosi- 
me jiems ginklus! 

Aš noriu, kad pykčio karalystė keltų siaubą visoms 
tautoms. Aš noriu žemėje įkurti tokį pragarą, kokį jie su- 
sikūrė savo vaizduotėje. 

Ar supratote mane?.. Ar sutinkate man padėti įvyk- 
dyti šį milžinišką uždavinį? Atsakykite! Ar jūs pasirengę? 
Įspėju, tai nebus taip lengva, kaip gali pasirodyti iš pirmo 
žvilgsnio. 

— Taip! Taip! — iš visų pusių pasigirdo pritarimo 
šūksniai. — Mes pasirengę! Valio Biskarui! Tegyvuoja Blo- 
gio karalius! | 

— Puiku!.. O, aš neabejojau, kad jūs man pritarsite! 
Jūs tikite manimi, ir aš pateisinsiu jūsų pasitikėjimą. Bet 
aš dar ne viską jums pasakiau... 

Paryžiaus Vilkai sukluso. 

— Pirmiausia mes turime užvaldyti tas brangenybes. 
Vienas to padaryti tikrai neįstengsiu, turėsite man padė- 
ti. Reikia įvykdyti žmogžudystę! Žmogus, radęs du statu- 
los gabalus, turi labai svarbų dokumentą. Jame duoti nu- 
rodymai, kaip rasti trečią statulos gabalą. Eksiuperas ma- 
ne įtikinėjo, Kad jų iš viso turi būti trys... Nepilno užrašo 

prasmė jau atkurta, — kalbėjo toliau Biskaras. — Iš trijų 
gabalų susidedanti statula, pastatyta į reikiamą padėtį, turi 
mesti šešėlį į tą vietą, kur paslėptas lobis... Vadinasi, mes 
būtinai turime surasti trečiąjį akmenį. Dokumentą, ku- 
riame nurodyta, kur jo ieškoti, slepia asmuo, kurį turime 
nužudyti. Antraip turtų mums neregėti... 

— Mes jį nužudysime! — pareiškė vienas iš Paryžiaus 
Vilkų. 

— Koks to žmogaus vardas? — paklausė kitas. 

— Jūs jį sužinosite, kai ateis laikas... Aš turiu duoti 
paskutinius nurodymus... Nužudęs šį žmogų, kurio gyvy- 
bė man visai nerūpi, noriu sutvarkyti kitą, kur kas man 
svarbesnį reikalą. Jūs žinote, kad Paryžiuje įsikūręs Mi- 
rusiųjų klubas, paslaptinga draugija, drįsusi stoti į kovą 
su mumis. Prieš išvykdamas iš Prancūzijos, aš noriu ją su- 
naikinti!.. 

— Kadir ko norėtum, kad ir ką įsakytum, Biskarai, — 
pareiškė vienas iš Vilkų, — mes seksime paskui tave ir 
darysime viską, ką tik paliepsi! 

— Dėkoju, bičiuliai! Dabar, kai jūs žinote mano pla- 
nus, aš įsakau būt atsargiems! Menkiausia klaida gali suž- 
lugdyti visus mano planus. 

— Mes tylėsime kaip žemė ir lauksime tavo signalo. 
Vos tik jį išgirdę, kaipmat pribūsime ir paklusime tavo 
įsakymams. 

— Puiku! Svarbiausia viską saugoti paslaptyje. Pasi- 
slėpkite savo irštvose kaip laukiniai žvėrys, pasirengę pulti, 
kai tik išgirsite signalą. Lindėkite ten ir laukite Žinių iš ma- 
nęs! O dabar eikite ir nepamirškite mano nurodymų, nepa- 
mirškite, kad jūsų karalius dirba visų Paryžiaus Vilkų labui! 

Požemiuose paskutinį kartą nugriaudėjo: 

— "Tegyvuoja Biskaras! 

Po kelių minučių ten įsiviešpatavo įprasta tyla ir tamsa. 

Riteriškas žygdarbis 


Trumpam palikime Vilkų karalių, niūrius jo planus 
ir grįžkime pas tą, kuris, persekiojamas Biskaro neapy- 
kantos, pasinėrė į beprotišką aistrą ir pamiršo jį perse- 
kiojusias nelaimes. 

Mes turime galvoje kaip jau supratote, jaunąjį Žaką 
de Šerliu. 

Nuo tos akimirkos, kai Izabelė pirmą kartą ištarė: 
“Aš myliu tave!"*, Žakui atrodė, kad jis gyvena kažkokia- 
me sapne... 

Iš tikrųjų toji moteris turėjo Žodžiais nenusakomą 
pragarišką galią veikti žmonių protus ir jausmus. Jos bu- 
vimas šalia svaigino, jos bučiniai žudė sielą ir kūną tary- 
tum Bordžos nuodai, kurie sunaikindavo žmoguje savą- 
Jį "aš". 

Ir Žakas neįstengė pasipriešinti jos kerams. 

Jis nebesuvokė, nei kur yra, nei ko siekia. 

Jis ritosi Vis Žemyn ir žemyn, nesuprasdamas, kokia 
gili bedugnė, į kurią krinta. 

Jo sąžinė tylėjo, protas snaudė. 

Jis apie nieką nepagalvojo. Jis gyveno atsiskyrėlio gy- 
venimą, nes Izabelė uždarė jį nuo visuomenės akių. 

Žakas buvo jos grobis. Ji jį surado ir pasisavino. Da- 
bar jis priklausė tik jai vienai. Ji nuolatos kartodavo, kaip 
stipriai jį myli. Toji fizinė aistra kunigaikštienei de Tores 
atrodė tarytum atgimimas. 

Kaip paprastai atsitinka visoms kurtizanėms, ji pa- 
miršo savo pracitį. Kunigaikščio de Ioreso nunuodytoja 
dabar įsivaizdavo esanti padori moteris. 

Ji pamiršo Marsialį, kuris, be proto ją įsimylėjęs, o 
vėliau atstumtas, prarado norą toliau gyventi. Pamiršo se- 

rą Lionelį Storigeną kuris iš nevilties žudėsi ir krito prie 
jos kojų. Jo nusilpusį kūną, kaip prisimenate, kunigaikš- 
tienė de Tores su panieka pastūmė maža savo kojyte, pa- 
liepusi tarnams kuo greičiau išvežti jį iš jos namų. 

Dabar jai praeitis, dabartis ir ateitis tilpo į vieną Žodį 
“meilė" ir į vieną vienintelį vardą “Žakas". 

Jos namas Paryžiaus centre nebuvo labai saugus, ji 
gerai suprato, koks pavojus tyko jos mylimojo ir jos pa- 
čios, jei Biskaras pradės vykdyti savo keršto planą. 

Kunigaikštienė de Tores nusipirko Bulonės miške 
nuostabų mažą namelį, ir per keletą dienų jis virto Žžavin- 
gu meilės lizdeliu. Žinoma, Izabelė turėjo pakloti krūvą 
pinigų. 

Ji liovėsi būti godi. Dabar jai terūpėjo žūtbūt išlaiky- 
ti rankose vienintelę savo brangenybę, kurią šventai sau- 
gojo — savo meilužį Žaką de Šerliu... 

O Žakas, kaip sakėme, gyveno lyg sapne ir tarytum 
nematė, kas vyksta jo pašonėje. Jis turėjo Izabelę, ir to 
jam pakako. Jis paprasčiausiai mėgavosi jos teikiamais ma- 
lonumais. 

Vaikinas pamiršo, kad buvo neteisingai apšmeižtas, 
pamiršo, kad degė troškimu atkeršyti savo priešams. Jo 
sąžinė tylėjo. 

Arjis bent prisiminė savo vardą? Kodėl jį vadino gra- 
fu de Šerliu? O Mankalis? O Paryžiaus Vilkai? O Kursty- 
toja? O Diulutė? Visi jie dabar jam atrodė tarytum mig- 
lose skendintys šešėliai. 

Visas Žako gyvenimas priklausė nuo vienos Izabelės 
šypsenos, visa ateitis — nuo karštų jos bučinių. 

Jis niekur nenorėjo išeiti iš jos namų. Visas JO gyveni- 
mas vyko tame name, kurio atmosfera jį svaiginte svaigino. 

Kartais Žakas išsitiesdavo ant sofos priešais langą ir 

ilgesingai žvelgdamas į parką. Įsmeigęs akis į vieną tašką, 
jis nieko nematė, apie nieką negalvojo... 

"Tokiomis akimirkomis Izabelė pirštų galiukais priei- 
davo prie jo, padėdavo jam ant galvos savo nuostabias, 
tarytum iš marmuro ištekintas rankas ir pasilenkusi aist- 
ringai jį bučiuodavo. 

Žakas krūpčiodavo, tarytum jį būtų nutvilkiusi lieps- 
na, paskui atsisukdavo ir karštai ją apkabindavo... 

Vieną kartą, vidurdienį, Izabelė išvažiavo iš namų. 
Jis net nepaklausė jos, kur ji susiruošė. Argi ji nėra savo 
namų šeimininkė? Be to, tomis valandėlėmis, kai ji išvyk- 
davo, Žakas turėdavo progą atsikvėpti, pabūti vienas su 
savo mintimis. Nors pats to nesuvokė, tai buvo savotiškas 
palengvėjimas. 

Tą dieną jis buvo labiau išsiblaškęs nei kada nors 
anksčiau. 

Gulėdamas savo įprastoje vietoje, Žakas kaip papras- 
tai, akimis žvelgė į mišką. Mintys klaidžiojo kažkur toli... 

Atėjo pavasaris. 

Pro langą ryškiai švietė saulė. Kelias vingiavo į tolį 
tarytum šilkinis kaspinas. 

Staiga jis tolumoje pamatė du juodus greitai artėjan- 
čius taškus. 

Žakas abejingai žvelgė į juos. 

"Taškai vis artėjo. 

Tai buvo du šuoliuojantys arkliai. 

Dvi jaunos merginos, kurių veidų jis negalėjo įžiūrė- 
ti, ragino juos vadžiomis. 

Staiga vienas iš arklių pasibaidė. 

Iš pradžių jis mėgino numesti žemėn ant jo jojančią 
merginą, bet kai to padaryti nepavyko, ėmė it pasiutęs 
Visu greičiu šuoliuoti į priekį. 

Mergina iš baimės sušuko. Atrodė, mirtis neišven- 
giama, jei nepavyks išsilaikyti balne. 

Kas tuo metu vyko Žako sieloje? 

Jis akimirksniu pašoko iš lovos, atlapojo langą, išbė- 
go į sodą ir puolė į kelią. 

Pasibaidęs arklys lėkė tiesiai į jį. Staiga Žakas atsidū- 
r priešais jį ir spėjo sučiupti už apynasrio... | 

Arklys ėmė jį tempti... Žakas nepaleido apynasrio iš 
rankų, nors jautė, kad ilgai taip neišsilaikys. Arklys neti- 
kėtai sustojo... Žakui pavyko sutramdyti gyvulį. 

Jaunuolis atsistojo. Jis buvo išblyškęs kaip drobė, jo 
kakta aprasojo stambiais prakaito lašais. 

— Ak, pone, iš visos širdies dėkoju! Jūs išgelbėjote 
mano gyvybę! — sušuko jaunoji raitelė. 

Staiga ji susverdėjo. 

Žakas laiku prišoko ir sučiupo ją į glėbį. Jis nustebęs 
žvelgė į merginą. 

"Tai buvo toji pati mergina, kurią jis sutiko prie mirš- 
tančios padegėlės patalo. 

Jis išgelbėjo iš mirties nagų Poliną de Sosė. 

Žakas matė 1ą tik trumpą minutę, kai, įpuolęs į nevil- 
tų, klausėsi baisių mirštančiosios jam mestų kaltinimų. 
Anądien jis skubėjo išeiti tik todėl, kad nenorėjo raudo- 
nuoti priešais ją, negalėjo aiškinti, kodėl tarp žudikų bu- 
vo žmonės, kuriuos lemtis susiejo su jo vardu... 

Ir štai dabar, laikydamas glėbyje tą merginą, žvelg- 
damas į nuostabų jos veiduką, Žakas jautė, kaip virpa jo 
širdis... 

O, kokia ji buvo žavinga! Nuo jos taip ir dvelkė ne- 
kaltybe bei padorumu. 

Antroji mergina netrukus prijojo lydima grumo. 

"Tai buvo Liusi de Faverej. 

Žakas atpažino ją ir nevalingai įbedė žvilgsnį į žemę. 
Prisiminimai užgriuvo jį tarytum lavina... 

— Sužeista! Polina sužeista! — sušuko Liusi. 

Ant Polinos kaktos buvo matyti kraujas. 

— Nusiraminkite! — pasakė Žakas. — Panelė nesu- 
žeista, tai mano kraujas. 

Iš tikrųjų Žakas buvo susižeidęs kaktą, ir dabar iš žaiz- 
dos bėgo kraujas. 

— Niekis! — pasakė jis. — Ką reiškia keletas lašų 
kraujo, kai kalba sukasi apie išgelbėtą gyvybę! Jūsų drau- 
gė gyva ir sveika. 

Liusi įdėmiai pažvelgė į Žaką. 

Ji atpažino jaunuolį. Ji prisiminė keistą sceną, kurios 
dalyvė buvo, ir nedrįso ką nors sakyti. 

Tegul jūsų tarnas pakviečia ekipažą, jūsų draugė, ma- 
nau, dabar neįstengs joti. Ji išsigandusi ir susijaudinusi. 

Liusi įsakė grumui surasti vežiką. 

Poliną, vis dar neatgavusią sąmonės, jie paguldė ant 
žolės. Liusi de Faverej padėjo jos galvą sau ant kelių ir 
darė viską, kad jos geriausia draugė kuo greičiau atsi- 
peikėtų. 

Pagaliau mergina atmerkė akis... Ji giliai atsiduso ir 
apsižvalgė aplinkui. Išvydusi šalia savęs Žaką, ji garsiai 
sušuko ir paraudo. 

— Taijūs išgelbėjote man gyvybę! — silpnu balsu ta- 
rė ji. — Dar kartą dėkoju! 

— Dėkoju atsitiktinumui, kuris suteikė man galimy- 
bę tai padaryti, — atsakė Žakas. 

Tą minutę atvyko grumas su ekipažū, kurį rado vie- 
noje iš kaimyninių gatvių. 

Tuomet prakalbo Liusi. 

— Nežinau, kaip galėčiau jums atsilyginti... 

— Panele, — atsakė Žakas, — aš turiu vieną prašy- 
mą... 
— Kokį? 

— Spręsdamas iš jūsų žvilgsnio, iš nustebusio jūsų 
veido manau, kad jūs mane atpažinote ir kad nepamiršo- 
te keisto nuotykio, kurio dalyvis ir aš buvau. 

Liusi linktelėjo galva. 

— Leiskite man pabaigti. Jūs girdėjote, kad mirštan- 
čioji metė man siaubingus kaltinimus ir tikriausiai nuste- 
bote, kad aš nebandžiau gintis. Bet prisiekiu jums, kad, 
nepaisant keisto mano elgesio, prisiekiu savo krauju, ku- 
rį dabar praliejau gelbėdamas jūsų draugę, kad aš esu gar- 
bingas Žmogus ir užsitarnavau jūsų pagarbą! 

Polina priglaudė veidą prie Liusi de Faverej krūtinės 
ir sušnibždėjo: 

— O! Aš niekada tuo neabejojau! 

Liusi ištiesė ranką jaunuoliui. 

— Aš tikiu jumis, — pasakė ji. 

— Ojūs? — atsisukęs į Poliną, paklausė Žakas. 

Ji nieko neatsakė, tik tylėdama padavė ranką jau- 
nuoliui. 

— Aš norėčiau sužinoti jūsų vardus, — pasakė Ža- 
kas. 

Merginos prisistatė. 

— O jūs, pone, — tarė Liusi, — ar galite pasakyti 
mums savo vardą? 

Žakas akimirką dvejojo. 

— Mano vardas — Žakas, — kiek patylėjęs atsakė 
j1S. 

— Ir tai viskas? 

— Taip... Žakas... Aš noriu pamiršti visus kitus savo 
vardus ir titulus, aš noriu užsitarnauti teisę vadintis gar- 
bingu žmogumi. 

Polina įsikibo Žakui į parankę, ir jis palydėjo ją iki 
ekipažo. 

Ekipažas pajudėjo į priekį... Abi merginos paskutinį 
kartą nusišypsojo Žakui. 

"Tuo metu prie namo privažiavo lando. 

— Žakai. 

Tai buvo Izabelė. 

Ji skubiai išlipo iš lando. 

— Žakai! Ką čia veiki? Tu sužeistas! Dieve mano! 
Kas atsitiko? Iš kur tas kraujas? Kalbėk, ko tyli? 

— Menkniekis, — atsakė jaunuolis, ir jo balse pasi- 
girdo nekantrumo gaidelė. — Aš tik sutramdžiau pasi- 
baidžiusį arklį. 

Izabelė įdėmiai pažvelgė jam į akis. Tonas, kuriuo 
buvo pasakyti šie žodžiai, krito į jos širdį kaip durklo 
smūgiai. 

Mylinčios moterys iš karto viską supranta. 

— Tu išgelbėjai jauną merginą? 

— "Taip. 

— Vieną iš tų, kurios važiavo ekipažu? 

— Taip, bet eikime namo. Aš dar jaučiuosi silpnas ir 
noriu pailsėti. 

Nenorėdamas leistis į kalbas, Žakas nuskubėjo na- 
mo. 

Izabelė ėjo jam iš paskos ir slapčia jį stebėjo. 

Prieš įeidamas į namus, Žakas susvyravo. 

— Kas tau? — paklausė Izabelė. 

— Nieko. 

Durys užsitrenkė. 

Žakas ėjo susimąstęs. 

Izabelė klausė savęs: “Kas atsitiko? Man baisu!" 

Paskui krūptelėjusi mintyse pridūrė: “Nejaugi jis nu- 
stojo mane mylėjęs?" 

Gėrio karalystė 


O dabar mes esame priversti kuriam laikui atsisvei- 
kinti su šiais savo herojais, pasakojimą apie juos pratęsi- 
me vėliau. 

Dabar, kai mes bent šiek tiek žinome apie Biskaro 
planus, atėjo laikas aprašyti vieną namą, kuriame dar nę- 
buvo apsilankę mūsų skaitytojai. 

Šis namas, daug amžių priklausęs vienai iš labiausiai 
gerbiamų Prancūzijoje bajorų šeimų, stovėjo Sent Onorė 
priemiesčio pradžioje, netoli nuo tos vietos, kur dabar yra 
Anglijos pasiuntinybės pastatas. 

Mūsų aprašomuoju laiku to namo šeimininkas buvo 
markizas de Faverejus. Jis buvo kasacinio teismo tarnau- 
tojas, nepaperkamas šio žmogaus sąžiningumas buvo vir- 
tęs priežodžiu. 

Markizė de Faverej, mergautine pavarde Marija de 
Moviljė, jo žmona, buvo įsikūrusi pirmame šio namo aukš- 
te su savo dukterimi Liusi ir Polina de Sosė, našlaite, ku- 
rią jos mirštanti motina atidavė globoti markizei. 

Tą minutę, kai mes įėjome į šį namą, markizė ir jos 
sesuo Matilda gyvai šnekučiavosi tarpusavyje. 

— Kantrybės! Kantrybės! — kalbėjo Marija. — Kad 
ir kokia liūdna tavo padėtis, nepamiršk, kad tu privalai 
atlikti šventą pareigą ir kad jokia jėga pasaulyje negali 
priversti tavęs nutraukti vedybinių ryšių su teisėtu vyru. 

— Iuomet, — paprieštaravo Matilda, — man belie- 
ka paguodos ieškoti tik mirtyje... 

— Sesute! Brangi sese! Nekalbėk taip!.. Tu gąsdini 
mane... Kodėl kalbi apie mirtį? Nenorėdama sumenkinti 
tavo kančios, vis dėlto noriu priminti tau apie tas kančias, 
kurias patyriau aš!.. Nejaugi tu pamiršai, kiek ašarų išlie- 

jau bandydama surasti tą, kurio ieškau jau dvidešimt me- 
tų, ir ištraukti jį iš niekšo nagų, kuriam mano sūnus tėra 
žaisliukas ir grobis. Ir vis dėlto aš gyvenu! 

— "Tu stipri, o aš silpna, — atsakė Matilda. 

— Ne, tai ne stiprybė!.. Nepamiršk, kad savižudybė — 
baisi nuodėmė! 

— Bet argi tu nesupranti, kad mano padėtis kasdien 
vis blogėja?.. Mano vyras nusivylė tariama kunigaikštie- 
nės de Tores meile, ji slapstosi kažkur su nauju savo mei- 
lužiu. Dabar jis visą savo įniršį nukreipė į mane. Jis ken- 
čia baisias pavydo kančias... Kartais jo akyse šmėsčioja 
liepsna, kuri mane baugina... Jis susitaikė su kunigaikščiu 
de Belenu, ir tie du Žmonės, mūsų nelaimei, dabar kuria 
kažkokius siaubingus planus... Sesute, mane jau baigia pa- 
laužti ši nesibaigianti kova... 

— Matilda, ką tu sakai? 

— Dažnai naktį, įpuolusi į neviltį, aš griebiuosi už 
savo karščiuojančios galvos ir noriu bėgti, kur akys ve- 
da... Taip, tai tiesa... Sese, aš noriu bėgti pas Armaną de 
Bernė ir sušukti jam: “Pasiimk mane! Išsivesk! Ištrauk 
mane iš šito pragaro, kuriame aš žūstu!'' Paskui pati iš- 
sigąstu savo minčių, bijau pražudyti Armaną. Prieš ma- 
no akis iškyla niekšingo Žmogaus, kurį esu priversta va- 
dinti savo vyru, šešėlis. Sesute, tu gerai Žinai, kad turiu 
pagrindo nerimauti... 

Matildos kančia buvo siaubinga. 

Viskas buvo taip, kaip ji sakė. 

Nuo tos akimirkos, kai Tenija pasislėpė kartu su Ža- 
ku, baronas de Silverealis visai pametė galvą. 

Ši stipri seniokiška, juolab nepatenkinta aistra tapo 
beveik pamišimu. Jis ištisas dienas slampinėjo prie namo, 
kur anksčiau gyveno kunigaikštienė de Tores. 

Veltuijis stengėsi papirkti keletą namuose likusių tar- 
nų. Šio namo durys jam buvo aklinai uždarytos. 

Jis nieko nežinojo. Jis net nežinojo vardo Žmogaus, 
užėmusio jo vietą. Nuo tos akimirkos, kai Izabelė išsi- 
vežė Žaką, netikėtai susitikusi jį Bulonės miške, jau- 
nuolis nesirodė aukštuomenėje. De Belenas manė, kad 
skaudžiai įžeistas jaunuolis išvyks iš Paryžiaus norėda- 
mas pasislėpti nuo žmonių akių. Todėl, kai baronas de 
Silverealis atvyko pas jį prašyti pagalbos, jam net į gal- 
vą nešovė mintis, kad barono varžovas buvo ne kas ki- 
tas kaip Žakas. 

Kasdien grįždamas namo po nesėkmingų paieškų, ba- 
ronas de Silverealis neviltį išliedavo ant savo vargšės žmo- 
nos galvos. Negalėdamas priversti, kad ji jį mylėtų, jis bent 
jau troško, kad jo bijotųsi, o gal net nekęstų. 

Klaikios scenos sekė viena po kitos. Pamiršęs savo 
padėtį ir auklėjimą, senis mėtė pačius baisiausius įžeidi- 
mus. Jei tik jis turėtų įrodymų, su kokiu malonumu būtų 
nužudęs žmonos mylimąjį! 

Be abejo, jis galėjo atvykti pas Armaną de Bernė, 
įŽeisti jį, priversti kautis. 

Bet baronas de Silverealis buvo bailys. Jis bijojo akis 
į akį susitikti su priešu ir buvo linkęs užpulti jį iš pasalų, 
kaip koks vagis. 

Štai koks buvo žmogus, su kuriuo likimas susiejo Ma- 
tildą nenutraukiamais ryšiais. | 

Ji liejo karčias ašaras, veltui sesuo bandė ją paguosti. 
Būna akimirkų, kai sielos kančių niekas negali pagydyti, 
juolab, kai ateitis nieko gero nežada... 

Staiga kažkas pasibeldė į duris. 

Įėjusi kambarinė padavė markizei vizitinę kortelę. 

Marija atsisuko į savo seserį ir tarė: 

— Išklausyk manęs ir sukaupk visą savo drąsą... Aš 
pasitarsiu su Mirusiųjų klubu ir galbūt mes rasime būdą 
palengvinti tavo dalią. 

— Deja, aš nieko gero nebesitikiu... — atsakė Matilda. 

"Tą akimirką atsidarė kambario durys, ir įėjo jaunuolis. 

Tai buvo Marsialis, mokslininko sūnus, buvęs Ieni- 
jos meilužis, tas, kuris, išgelbėtas iš mirties, prisiekė visą 
savo gyvenimą paskirti kitų labui. 

Bet kaip jis pasikeitė per tą laiką! 

Jis vėl tapė, jį vėl ėmė lydėti sėkmė, tačiau jis ir toliau 
dėjo daug pastangų gilindamasis į savo amato paslaptis. 

Galėjai pamanyti, kad Marsialis turi kažkokį tikslą. 

Jis atvyko pas markizę de Faverej duoti ataskaitą apie 
prisiimtus įsipareigojimus. 

Kiekvieną dieną, ankstų rytą, jaunuolis keliaudavo į 
vargšų kvartalus ir, suradęs nelaiminguosius, bandydavo 
palengvinti jų kančias. 

— Aš išeinu, — pasakė Matilda. 

Marija apkabino seserį. 

— Ak! — sušnibždėjo Matilda jai į ausį. — Šiaip ar 
taip, Marija, tu įstengei sukurti naują gyvenimą... 

— O kas tau trukdo padaryti taip pat? — paklausė ji. 

— Aš nesu tokia stipri kaip tu. Gal kada nors... Kas 
Žino? Bet dabar neviltis stipresnė, aš negaliu net svarstyti... 

Marija de Faverej dar kartą apkabino savo seserį. Pas- 
kui ji atsisuko į Marsialį. 

— Na, mano drauge, — pasakė ji, — kaip praleidote 
Šį rytą? 

— Markize, spręskite pati, štai sąrašas vargšų, ku- 
riuos aplankiau... 

"Tai sakydamas, jis padavė Marijai užrašų knygelę, ku- 
rią jiįdėmiai peržiūrėjo. Kartkartėmis markizė šūktelėdavo: 

— Vargšė moteris! Našlė su šešiais vaikais!.. Reikia 
padėti jos nelaimingiems vaikams! Šiems žmonėms tikrai 
reikia mūsų pagalbos... Taip... 

"Tardama kiekvieną vardą, Marija užsirašydavo pasta- 
bas, kurios liudijo apie gerą jos širdį ir norą padėti ken- 
čiantiems. 

Paskui Marija paklausė Marsialio, kaip jam sekasi jo | 
paties darbai, ir išgirdusi atsakymą pritariamai linkčiojo 
galva. Paskui ji atsistojo, davusi suprasti, kad atėjo laikas 
atsisveikinti. Bet Marsialis, regis, niekur nesirengė eiti. 
Markizė pastebėjo, kad jo skruostai nusidažė raudoniu. 

— Mano drauge, ar norite man dar ką nors pasaky- 
ti? — paklausė ji. 

— "Taip... Bet aš nedrįstu... 

— Bet kodėl? Argi aš nesu jūsų draugė? Galbūt jūs 
norite atverti man savo širdį? 

— Galbūt... 

Marijos veidas apniuko. 

Kas nors atsitiko? — nustebusi paklausė ji. 

— Ką turite galvoje? 

— Argi aš nesakiau, kad norėčiau atstoti jums jūsų 
mirusią motiną? Jai jūs būtumėte viską išsipasakojęs, net 
pačius blogiausius savo poelgius. Aš tik norėčiau, kad ir 
manimi pasitikėtumėte! 

— Bet, prisiekiu!.. 

— Gana! Jūs drebate iš susijaudinimo. Deja, aš iš- 
mokau skaityti žmonių širdis! Esama aistrų, kurios palie- 
ka širdyje ryškų pėdsaką. Galbūt jūs ir vėl netikėtai susiti- 
kote... Tą moterį... Izabelę? 

— O, markize! Maldauju, neminėkite tos moters var- 
do! Ypač dabar... Jūs net neįsivaizduojate, kokį skausmą 
man sukeliate!.. 

— Prašom man atleisti! 

— "Taip, aš buvau kaltas! "laip, toji niekinga moteris 
buvo užvaldžiusi mano širdį, visą mano esybę, ji buvo nu- 
slopinusi manyje gėrio ir garbės jausmus, bet dabar aš išsi- 
vadavau iš to slogaus sapno, aš einu keliu, aukštai pakėlęs 
galvą, švaria sąžine! Ne, daugiau nebekalbėkite apie tą mo- 
terį! Arba galvosiu, kad mano motina man dar neatleido... 

Tai sakydamas, Marsialis atsistojo. 

Jo akys žėrėjo... 

—- Dar kartą prašau man atleisti, — pasakė Marija 
de Faverej. — Prašau atleisti už tai, kad pažadinau jūsų 
širdyje tokius slogius prisiminimus. Aš buvau neteisi. Aš 
tikiu jumis!.. Prisipažįstu, negalima įtarti padarius silpny- 
bę tą, kas nuoširdžiai atgailauja. Bet kodėl jūs tylite, aš 
pasirengusi jūs išklausyti. Kalbėkite! 

Marsialis nudūrė žvilgsnį. 

— Gerai, markize, — drebančiu balsu atsakė jis, — 
aš kalbėsiu... — Juolab kad garbingo Žmogaus pareiga ver- 
čia mane atskleisti paslaptį, kurią ilgai slėpiau nuo visų. 

— Paslaptį? — nustebo markizė. — Aš nesuprantu 
jūsų, Marsiali. 

— Tą patį vakarą, kai, įpuolęs į neviltį, nusprendžiau 
nusiraminimo ieškoti mirtyje, prieš išeidamas iš savo kam- 
bario, į kurį nebeketinau grįžti, išvydau nuostabią būty- 
bę, paskutinę akimirką šmėstelėjusią man prieš akis... Tai 
buvo jauna mergina. Jos žvilgsnis buvo toks švelnus, ji bu- 
vo tokia didinga ir graži, kad aš akimirkai stabtelėjau... 
Man pasivaideno, jog ji pasipainiojo mano kelyje ne šiaip 
sau, kad ji — gerasis mano angelas sargas... Bet savo ne- 
vilties įveikti net ir tada neįstengiau. Aš išbėgau iš namų, 
mirties šauksmas buvo stipresnis... Tuomet jūs ir išgelbė- 
jote mane... 

— Kas buvo toliau? — susijaudinusi paklausė Mari- 
Ja de Faverej. 

— Aš nepamiršau jūsų pasakojimo, aš be galo dė- 
kingas jums už išgelbėtą mano gyvybę... Jūs nutarėte ma- 
ne išbandyti prieš priimdama į savo draugiją. Ir kai aš, 
pasilenkęs virš savo motinos kapo, maldavau jos atleidi- 
mo, išgirdau vidinį balsą: “Eik, mano vaike, gėrio keliu. Iki 
šiolei tavo sąžinė ir širdis tylėjo". Aš atsistojau stiprus, be- 
veik laimingas, ir sugrįžau pas jus, kad jums ištarčiau: “Aš 
priklausau jums, galite daryti su manimi ką tik norite!" 

— Ir nuo tos dienos, — nutraukė jo žodžius marki- 
zė de Faverej, — jūs garbingai atliekate savo įsipareigo- 
jimus... | 

— Bet aš noriu būti su jumis iki galo atviras... Man 
regis, kad labiausiai gyvenime man padeda tas vaizdinys, 
apie kurį ką tik papasakojau. Nežinau, ko tikėjausi, bet 
man atrodė, kad ateis diena, kai toji mergina dėkos man 
už tai, kad tapau garbingų žmogumi, o jei man į galvą 
šaudavo kokios nors negeros mintys, aš galvodavau apie 
ją... Ir viskas dingdavo tarytum nelemtas sapnas. 

— Ir jūs vėl ją išvydote? — paklausė Marija de Fa- 
VeTrej. 

— Taip, markize, — atsakė Marsialis. — Štai dėl to ir 
kalbuosi dabar su jumis. Nenoriu, kad ant manęs kristų 
bent menkas įtarimo šešėlis. Pirmoji sąlyga, kurią man 
iškėlėte, — visiškas atvirumas, ir, kartoju, aš nenoriu nie- 
ko nuo jūsų slėpti. 

— Ir kas toji mergina"? 

— Aš vėl ją sutikau — dar gražesnę ir didingesnę. 

— Sakykite jos vardą! 

Marsialis nuleido galvą. 

— "Tai panelė Liusi de Faverej, jūsų duktė... — paga- 
liau atsakė jis. 

Markizė krūptelėjo ir išblyško. 

— Mano duktė! 

— O, dėl Dievo meilės, nemanykite, kad aš piktnau- 
džiavau jūsų gerumu ir daviau laisvę savo jausmams, už- 
valdžiusiems mano širdį... Aš nugalėjau save ir priverčiau 
savo širdį tylėti. Aš niekada neišdrįsdavau pakelti akis į 
panelę de Faverej, ir noriu, kad tai žinotumėte. Tik jums 
vienai aš prisipažįstu, kad myliu jūsų dukterį tikra meile, 
kuri išaukština žmogų. Kad ir koks būtų jūsų sprendimas, 
aš jam paklusiu. Dabar, markize, įsakykite! Jei jūs reika- 
lausite, aš pasišalinsiu ir niekada neišsiduosiu, E stip- 
riai myliu Liusi. 

Markizė de Faverej sėdėjo tyli ir susimąsčiusi. Ji už- 
sidengė veidą rankomis. 

— O! Aš suprantu jus! — sušuko Marsialis. — Ma- 
no įžūlumas įžeidė jūsų jausmus, bet, būdama geros šir- 
dies, jūs nedrįstate manęs išvaryti. Jūs nepasitikite ma- 
nimi... Bet argi aš nenusipelniau jūsų pagarbos ir pasiti- 
kėjimo?.. 

Jaunuolis be galo jaudinosi, jis kalbėjo trūkčiojančiu 
balsu. 

— Išklausykite manęs, — tyliai atsakė markizė de Fa- 
verej, — ir pasistenkite suprasti. Aš dar negaliu duoti jums 
atsakymo... Yra priežasčių, kurių jūs nežinote ir kurių ne- 
įstengtumėte suprasti. Kol kas aš negaliu leisti jums siekti 
Liusi rankos. Ne todėl, kad manyčiau, jog jūs jos never- 

as... Jūs atsikratėte savo praeities nuodėmių, aš tikiu ju- 
mis... Bet šeimoje, į kurią norėtumėte patekti, yra baises- 
nių paslapčių, kurių atskleisti jums kol kas negaliu. 

— O! Jūs leisite man tikėtis? — paklausė Marsialis. 

— Aš būčiau laiminga, galėdama pavadinti jus savo 
sūnumi, — atsakė Marija de Faverej. — Bet aš bijau, kad 
toji sąjunga kol kas neįmanoma... 

Tai pasakiusi, ji pažvelgč į jaunuolį susijaudinusiu 
žvilgsniu. 


79 


— Aš nesuprantu jūsų! Jūs mane gąsdinate! Kalba 
sukasi apie mano gyvenimą! 

— Aš ne vieną kartą jums kalbėjau, kad svarbiausia 
šiame pasaulyje — kantrybė... Patikėkite, dabar negaliu 
duoti sutikimo. Luktelėkite keletą savaičių... Galbūt tai 
įvyks greičiau... Tuomet jūs išgirsite iš mano lūpų visą 
teisybę. | 

— Gerai, aš lauksiu... Su viltim širdyje, nes dabar, 
kai jūs manęs neatstūmėte, aš jaučiuosi kur kas stipres- 
nis... 

— Bet, Marsiali, duokite man garbės žodį, kad jūs 
nedavėte Liusi jokios užuominos, jog ją mylite... 

— Prisiekiu jums. 

— Ar jūs manote, kad ji jus myli? 

— Neturėčiau atsakyti į šį klausimą... Ir vis dėlto ret- 
karčiais man atrodydavo, kad nenusakoma simpatija trau- 
kia mus vieną prie kito... 

— Gerai, o dabar, mano drauge, palikite mane vie- 
ną... Aš turiu pagalvoti. 

Marsialis nusilenkė, ir markizė ištiesė jam ranką, ku- 
rią jaunuolis pagarbiai pabučiavo. 

Marija liko viena. 

— Deja! — sušnibždėjo ji. — Žakai, tu, kurį taip stip- 
riai mylėjau, kuris esi visas mano gyvenimas, įkvėpk man 
pasitikėjimo. Ar šis Žmogus vertas mano dukters rankos? 
Ir ar nepadaryčiau nusikaltimo juos išskirdama? 

"Tą akimirką kieme pasigirdo triukšmas, į vidų įsuko 
ekipažas. 

Markizė priėjo prie lango. 

Tai iš pasijodinėjimo grįžo Polina Sosė ir Liusi. 

— Neatsargioji! — apkabindama merginą sušuko 
markizė, išklausiusi jų pasakojimo. — Nejaugi tu niekada 
nepasikeisi? 

— Niekada! — atsakė Liusi. — Polina mano, kad 
kiekvieną kartą atsiras koks nors keliaujantis riteris ir iš- 
gelbės ją! 

— Liusi! — rausdama sušnibždėjo Polina. 

Markizė nustebusi pažvelgė į merginas. 

— Iš tikrųjų... Jūs man pasakojate apie narsų jau- 
nuolį, kuris, rizikuodamas savo gyvybe, sutramdė arklį. 
Kas jis? 

Polina dar labiau išraudo. Liusi tylėjo. 

— Mano vaikai, tikiuosi, kad jūs padėkojote tam žmo- 
gui, man regis, jis tikrai nusipelnė padėkos... Ar bent pa- 
klausėte jo vardo? 

— Taip! 

— Tai kodėl nepasakote jo man? Ar aš jį pažįstu? — 
kamantinėjo markizė. 

— "Taip, pažįstate, — atsakė Liusi. 

— Jis yra aukštuomenės žmogus? 

— Aš manau... 

— Kodėl dvejoji? Man regis, aš turiu teisę Žinoti! 

— Kalbėk! — paragino Polina, kreipdamasi į Liusi. — 
Aš neturiu jėgų. 

— Štai kas, — pradėjo Liusi. — Ar nepamiršai tos 
dienos, kai mes lankėmės Arsi gatvėje pas nelaimingą 
mirštančią moterį? 

Markizė krūptelėjo. 

"Tai buvo viena iš sunkiausių dienų jos gyvenime, nes 
tądien ji sužinojo, kad ten nagus prikišo jos priešas Bis- 
karas. Deja, visos Marijos de Faverej draugų pastangos 
rasti tą Žmogų nedavė rezultato... Jis dingo skradžiai že- 
mg... 

— Aš puikiai prisimenu tą dieną, — atsakė marki- 
ze. — Kas toliau? 

— Prie mirštančiosios patalo stovėjo jaunuolis... 

— Taip... Ir toji nelaimingoji mirties agonijoje apkal- 
tino jį buvus savo žudiko bendrininku. 

— Taip, jaunuolis išbėgo, net nebandęs gintis... — 
pasakė markizė. 

Markizė de Faverej susimąstė. Ji prisiminė, kokius 
jausmus išgyveno išvydusi tą jaunuolį. 

Marija de Faverej irgi tikėjosi ir netgi norėjo, kad jau- 
nuolis gintųsi ir, kai jis išbėgo net neatsisukęs, jos širdis 
krūptelėjo. 

— Na? 

— Tai jis išgelbėjo Poliną! 

— Jis! Grafas de Šerliu, kunigaikščio de Beleno drau: 
gas!.. 

— "Taip, tai buvo jis. 

— Bet kaipjis ten atsidūrė? Man sakė, kad jis išvyko 
iš Paryžiaus ir nutraukė visus ryšius su kunigaikščiu. 

— Aš nežinau... Bet aš jį tikrai atpažinau! Polina irgi 
iš karto jį atpažino! 

— Taip, tai buvo jis! — linktelėjo galvą Polina de Sosė. 

— Tik... Pasisakęs vardą, jis nutylėjo tikrąjį savo titu- 
lą. Jis tepasakė, kad jo vardas Žakas... 

— Zakas! — griebdamasi rankomis už galvos, sušu- 
ko markizė de Faverej. — O! — pridūrė ji. — Aš, matyt, 
kraustausi iš proto... Man į galvą atėjo beprotiška mintis... 

— Irjis pridūrė, — kalbėjo toliau Polina de Sosė, — 
kad prašo pamiršti jo titulą, kurio €są jis nenusipelnė... 
Jis nori užsitarnauti doro žmogaus vardą. 

Markizė nudžiugusi sušnibždėjo: 

— Dar vienas atgailaujantis. 

Paskui garsiai pridūrė: 

— O dabar, mano vaikai, po tokios sunkios dienos 
jums reikia pailsėti. 

Tuo metu į kambario duris pasibeldė kambarinė. 

— Ponia, — įėjusi pasakė ji, — su jumis nori pasima- 
tyti du svečiai. 

— Kas jie? 

— Štai jų vizitinės kortelės. 

Markizė šūktelėjo. 

— Kunigaikštis de Belenas! Baronas de Silverealis! 

Liusi ir Polina staigiai pašoko. 

— Eikite, mano vaikai, — pasakė markizė. — Aš ma- 
nau, kad jūs ne itin trokštate dalyvauti šiame pasimatyme. 

— O! Aš nekenčiu to Beleno! — sušuko Liusi de Fa- 
Verėj. 

— Pakvieskite ponus, — pasakė markizė kambari- 
nei. 
Keletą akimirkų ji buvo viena. 

— Tie žmonės atvyko pas mane! — sušnibždėjo ji. — 
Ko jiems iš manęs reikia? Bet mano širdis nujaučia... 

— Kunigaikštis de Belenas, baronas de Silverealis! — 
pranešė liokajus. 

De Silverealis buvo išblyškęs ir nusiminęs. 

Kunigaikštis de Belenas, atvirkščiai, švytčte švytė- 
jo. Iš jo išvaizdos galėjai spręsti, kad jis labai savimi pa- 
tenkintas. 

Įėjusieji Žemai nusilenkė markizei. Ji gestu pakvietė 
juos sėstis. 

— Kam turėčiau būti dėkinga už garbę jus čia maty- 
ti? — paklausė Marija de Faverej. 

— Na, brangi sesute, — ausį rėžiančiu balsu pasakė 
baronas de Silverealis, — kas čia keista, jei mes atvykome 
pareikšti jums savo pagarbą? 

De Belenas, pritardamas savo bičiulio žodžiams, nu- 
sišypsojo. 

— Aš labai jums dėkinga už man parodytą dėmesį, — 
mandagiai atsakė markizė de Faverej, — ir visada esu 

pasirengusi priimti jus savo namuose, tačiau numanau, 
kad šiandieninis jūsų vizitas nėra paprastas pagarbos pa- 
reiškimas. Matyt, jūs turite kokį nors tikslą. 

— Iš tikrųjų, ponia, — nusišypsojęs atsakė kunigaikš- 
tis.de Belenas, — jūs neapsirikote. Aš esu atviras Žmo- 
gus... Iodėl tiesiai šviesiai pasakysiu, kad atėjau turėda- 
mas tikslą, nuo kurio priklauso visa mano ateitis. 

Markizė linktelėjo. 

— Aš klausau jūsų, — pasakė ji. 

— Markize, aš turėjau garbę būti jums pristatytas ba- 
rono de Silverealio ir, tikiuosi, kad jo rekomendaciją jūs 
tinkamai įvertinote. 

Baronas de Silverealis nusišypsojo. Markizė nieko ne- 
atsakė. 

— Aš kilęs iš senos kunigaikščių de Belenų giminės, 
kurios šaknys siekia maurų užkariavimo laikus... Tarp Si- 
do bendražygių buvo ir de Belenas... 

Markizė negalėjo susilaikyti nenusišypsojusi. 

— Pasakysiu dar daugiau, — kalbėjo toliau kunigaikš- 
tis, — aš valdau didelį turtą, kuris ateityje, tikiuosi, dar 
padidės. | 

— Bet, kunigaikšti de Belenai, — nutraukė jo žodžius 
markizė de Faverej, — nesuprantu, kodėl taip smulkme- 
niškai visa tai man pasakojote! 

— "Tuojau suprasite, ponia, — atsakė kunigaikštis. — 
Vyro gyvenime ateina akimirka, kai vienatvė jam tampa 
pernelyg sunkia našta. Norėdamas susirasti gyvenimo 
draugę, aš ėmiau dairytis tinkamos kandidatūros... 

Markizė pasiruošė sutikti smūgį. 

— Ir aš radau jauną merginą — pačią nuostabiausią, 
kokią tik galima įsivaizduoti. 

— Ir kas ji tokia? 

— Ji turi visus privalumus, kuriais ją taip dosniai 
apdovanojo jos motina, — užbaigė kunigaikštis de Bele- 
nas. — Tai Liusi de Faverej. 

Baronas de Silverealis nenuleido akių nuo markizės. 
Jis manė, kad ji, išgirdusi šią Žinią, Krūptelės, nes labai 
nekentė de Beleno. 

Bet jis apsiriko. Šį kartą Marija de Faverej išliko vi- 
siškai rami. 

— A! Jūs kalbate apie Liusi! — atsakė ji. 

— Ir aš būčiau laimingas tapti šeimos, kurią be galo 
gerbiu, nariu, — lyg niekur nieko kalbėjo toliau kunigaikš- 
tis. — Trumpiau sakant, aš turiu garbę prašyti jūsų duk- 
ters, panelės Liusi de Faverej, rankos. 

Keletą akimirkų markizė tylėjo. 

— Be abejo, — pagaliau pasakė ji, — manau, kad 
baronas de Silverealis jau seniai Žinojo apie jūsų ketini- 
mus? 

— "Taip, markize, — atsakė baronas. — Ir aš jaučiau 
pareigą paremti kunigaikštį de Beleną, kuris, drįstu pasa- 
kyti, kelia man susižavėjimą. 

— O ar mano sesuo Matilda tai žino? 

— Kaip čia pasakius... Bet drįstu manyti, kad baro- 
nienė žino ir pritaria kunigaikščio de Beleno pasirinki- 
mui. 

— Jūs taip manote?.. Tuomet man belieka stebėtis, 
kad iki šiolei ji man nieko nepranešė apie tuos planus, tai 
būtų suteikę man daug malonumo. 

Markizės de Faverej balse pasigirdo ironijos gaidelė. 

Kunigaikštis de Belenas iš prigimties buvo nekantrus 
žmogus, bet šį kartą jis privalėjo laikytis etiketo, todėl 
tramdėsi ir neskubino įvykių. Ir vis dėlto, kai jis kalbėjo, 
jo balsas drebėjo. 

— Aš maniau, — ramiai pasakė jis, — kad mano pa- 
reiga pirmiausia kreiptis į jus, panelės Liusi motiną. Ar 
galiu tikėtis teigiamo atsakymo? 

— "Tai oficialus pasiūlymas? 

— Be jokios abejonės. Aš jau sakiau, kad maldauju 
jus... atiduoti man savo dukters ranką... 

Markizė atsistojo. 

— Į oficialų pasiūlymą, — pasakė ji, — reikia tiksliai 
atsakyti, kunigaikšti de Belenai. Aš neabejoju, kad jūsų 
protėviai kovėsi Sido armijos gretose, aš neneigiu, kad 
jūs tikrai turtingas žmogus, bet, deja, aš turiu pasakyti 
jums, kad atsisakau išleisti savo dukterį Liusi už jūsų. 

Pasigirdo du šūktelėjimai. 

Kunigaikščio de Beleno balse nuskambėjo pyktis, ba- 
rono de Silverealio — nuostaba. 

Markizės de Faverej drąsa išgąsdino baroną. 

De Belenas, sukaupęs visas savo jėgas, šiaip taip įsten- 
gė susitvardyti. 

— Markize, — šaltakraujiškai pasakė jis, — aukš- 
tuomenėje įprasta mandagiau pareikšti apie nesutikimą, 
man belieka stebėtis, kad jūsų atsakymas toks tiesmu- 
kiškas; jei jūs būtumėte vyras, laikyčiau tatai dideliu įžei- 
dimu. 

Jis įdėmiai žvelgė į markizę de Faverej iš pykčio Žė- 
rinčiomis akimis. 

Markizė atrėmė jo žvilgsnį. 

— Jūs supratote mane, ir to pakanka, — atsakė ji. 

— Bet, markize de Faverej, negalima taip šiurkščiai 
atstumti kilmingą ir kilniaširdį žmogų... 

— Ak, gerasis pone de Belenai! — įsiterpė baronas 
de Silverealis. — Atleiskite markizei, prašau jūsų! Man 
regis, ji pati nesuvokia, ką daro! 

— Pone barone de Silvereali, — kalbėjo toliau mar- 
kizė, — prašyčiau neadvokatauti... Man ir kunigaikščiui 
de Belenui nereikia tarpininkų... kad ir kokie garbingi 
žmonės jie būtų... i 

Išgirdęs šiuos žodžius, baronas de Silverealis krūp- 
telėjo. 

Kunigaikštis de Belenas atsistojo. 

— Markize, — pasakė jis, — sutikite, jog aš turiu tei- 
sę reikalauti, kad paaiškintumėte man priežastis, priver- 
tusias taip šiurkščiai mane atstumti. Bet, manau, kad bus 
geriau, jei kreipsiuos ne į jus. 

— O į ką, leiskite paklausti? 

— Į markizą de Faverejų... 

— Iš tikrųjų?.. Jūs reikalausite, kad jums atsakytų 
tas senas žmogus? 

De Belenas žengė žingsnį arčiau prie markizės. 

— Ne, ponia de Faverej, aš nesu beprotis. Aš nueisiu 
pas jūsų vyrą... ir žinote, ką jam pasakysiu? 

— Man regis, jūs man grasinate? — paklausė Marija 
de Faverej. — Nepamirškite, kunigaikšti de Belenai, kad 
jūs mano svečias ir neverskite manęs šito jums priminti. 

— O, aš nieko nepamiršau, markize, ir tuojau pat tai 
jums įrodysiu. Taip, aš nueisiu pas markizą... 

Jis kalbėjo pritildęs balsą. 

— Aš pasakysiu jam, kad markizė, jo žmona, kuri 
taip išdidžiai laiko pakėlusi galvą, užtraukė vyro namams 
nešlovę. 

Markizė išliko rami. 

— Kunigaikšti, aš klausau jūsų! 

— Ak, jūs norite, kad aš būčiau atviras iki galo? Ką 
21, gerai! Aš Žinau, kad prieš dvidešimt metų viena jauna 
mergina slėpėsi Oliulio tarpeklyje ir pagimdė ten netei- 

sėtą Kūdikį. Aš Žinau, kad tas kūdikis paslaptingai dingo, 
galbūt jį užmušė toji, kuri apgavo savo tėvo pasitikėjimą. 
Stai ką aš pasakysiu markizui de Faverejui. 

Marija mirtinai išblyško. 

Paskui ji ramiai ištiesė ranką ir paskambino. 

— Saugokitės! — sušuko kunigaikštis de Belenas. — 
Neišveskite manęs iš pusiausvyros! 

Jis manė, kad markizė nori išmesti jį pro duris. 

Įėjo liokajus. 

— Ar markizas de Faverejus namuose? — paklausė 
Marija. 

— Jis ką tik grįžo. 

— Pdprašykite, kad tuojau pat ateitų pas mane. 

— Markize, tai iššūkis! 

— Kunigaikšti de Belenai, aš seniai to laukiau, — 
pasakė markizė. — Argi niekšybė nėra įprastas ginklas 
rankose to, kuris Bordo mieste buvo pasivadinęs banki- 
ninku Estremocu ir kurį teismas pripažino vagimi? 

— Prakeikimas! — išgirdęs šiuos žodžius, sušuko de 
Belenas. 

Tą minutę į kambarį įėjo markizas de Faverejus. 

Aukšto ūgio, aukštos kaktos, protingomis, išraiškin- 
gomis akimis, Žilais plaukais, krintančiais iki pat pečių, 
apsirengęs juodais drabužiais, jis atrodė tikras teisingu- 
mo įsikūnijimas. 

Išvydus kunigaikštį de Beleną ir baroną de Silverea- 
lį, jo veidas apsiniaukė. 

Jis nusilenkė. 

— Jūs kvietėte mane, Marija, — kreipdamasis į mar- 
kizę, pasakė jis, — aš jūsų paslaugoms. 

Sutrikęs de Belenas ėmė veblenti kažkokius nesu- 
prantamus žodžius. Baronas de Silverealis troško skra- 
džiai žemę prasmegti... 

— Markize, — pasakė Marija, — kunigaikštis de Be- 
lenas atvyko prašyti mūsų dukters Liusi rankos. 

Markizas pažvelgė į tariamąjį kunigaikštį. 

— Ir šis žmogus vis dar čia? — rūsčiu balsu paklausė 
jis. — Vadinasi, aš turiu jį išvyti lauk? 

— Markize! — apstulbęs sušuko de Belenas. 

— Kadangi aš daviau jam tokį atsakymą, kokio jis 
vertas, tai yra neigiamą, ar žinote, ką jis padarė? 

— Šis žmogus gali ryžtis bet kam, — pasakė marki- 
zas de Faverejus. 

— Jis išdrįso man grasinti, kad nueis pas jus ir ap- 
skųs jums mane kaip puolusią dukterį ir nusikaltusią žmo- 
ną!.. Jis apkaltino mane nužudžius savo kūdikį Oliulio tar- 
peklyje!.. 

— Bet juk aš pasakiau tiesą! — sutrikęs ir įniršęs iš 
visos gerklės sušuko kunigaikštis de Belenas. — O! Gar- 
bingi žmonės! Nepalaužiami! Aš paminsiu jūsų garbę!.. 

Jis nespėjo baigti savo žodžių iki galo. Pasigirdo skam- 
butis, ir į kambarį įėjo du augaloti liokajai. 

— Išmeskite šį žmogų lauk! — įsakė markizas de Fa- 
verejus. 

— Mane!.. Tik pabandykite išdrįsti mane paliesti! 

— Darykite, ką įsakiau! — pakartojo markizas. 

Stiprios rankos sučiupo de Beleną, kuris iš visų jėgų 
priešinosi. 

Silverealis nelaukė atomazgos, jis jau spėjo išsprukti 
pro duris. 

— Ir jei dar kada nors, kunigaikšti de Belenai, bent 
vienu žodeliu užgausite markizės, pačios kilniausios pasau- 
lyje moters, garbę, aš atiduosiu jus į policijos rankas, — 
pareiškė markizas. 

De Belenas daugiau nebesipriešino. 

— Paleiskite mane, — bejėgiškai sušuko jis liokajams. 

Markizas davė ženklą, ir jį paleido. 

— Sudie, markize de Faverej! — užsmaukęs skrybė- 
Ig ant akių, pasakė kunigaikštis de Belenas. — Iki pasi- 
matymo, markize de Faverejau!.. Jūs netrukus sužinosi- 
te, ką reiškia mane įžeisti! 

Markizas paniekinamai parodė jam į duris. 

De Belenas išėjo. 

Gatvėje kunigaikštis pajuto, kad jėgos jį visiškai ap- 
leido, jis susvyravo. 

Čia jo nekantraudamas laukė baronas de Silverealis. 
Jam buvo nepatogu, kad negynė savo bičiulio. 

— Eime! — paragino jį de Belenas. — Aš noriu kuo 
greičiau atkeršyti! Aš noriu visai jų šeimai užtraukti ne- 
šlovę. Pirmiausia mes pažeminsime išdidžiosios markizės 
seserį, baronienę Matildą de Silvereal! 

Markizas ir jo žmona liko vieni. 

— Man reikia su jumis pasikalbėti, — pasakė Marija 
vyrui. 

Jie abu nuėjo į markizo kabinetą. 


Damoklo kardas 


Sužinojusi, kad Marsialis myli jos dukterį Liusi, mar- 
kizė dė Faverej krūptelėjo. Šis nesumeluotas, gilus prisi- 
rišimas sujaudino jautriausias jos sielos stygas. 

Ir jei ji iš karto jam nedavė teigiamo atsakymo, jei ne- 
suteikė jam vilties, tai tik todėl, kad jos gyvenime, taip pat 
ir Liusi ir markizo de Faverejaus gyvenime buvo paslaptis, 
kuri, kaip pasakė markizė, nebuvo tik jos vienos paslaptis. 

Markizė turėjo paslaptį ir tam, kas Žinojo, kaip karštai 
ji mylėjo Žaką de Kotbelį, ir siaubingas jo mirties aplinky- 
bes bei kūdikio dingimą, tam galėjo pasirodyti keista, kad ji 
ištekėjo už kito vyro, tai yra paniekino mirusiojo atminimą. 

Niekas net neįtarė, kad Liusi de Faverej nebuvo jos 
duktė. 

Štai kas atsitiko... 

Skaitytojai tikriausiai prisimena, jog atsisveikindamas 
su Marija, kad galėtų grįžti į kalėjimą, vykdydamas kalėji- 
mo prižiūrėtojui duotą žodį, Žakas de Koteblis įteikė jai 
užantspauduotą laišką, kurį prašė atplėšti ne anksčiau kaip 
po metų. 

Kai Marija de Moviljė, netekusi galvos po savo kūdi- 
kio dingimo, sužinojo apie Žako de Kotbelio mirtį, ji su- 
sirgo karštine. Namiškiai jau buvo pradėję nerimauti, kad 
jai gali pasimaišyti protas. 

Jos tėvas de Moviljė tuo metu buvo pernelyg pasinė- 
ręs į politinius procesus, kurių karaliaus Liudviko XVIII 
valdymo metais buvo tiek daug, kad jis neturėjo laiko pa- 
sirūpinti savo dukterų sveikata ir dvasine ramybe. 

Jis buvo įvairiausių Komisijų narys, kurios, išvykusios 
į atokiausius valstybės kampelius, teisė arba, tikriau pa- 
sakius, nuteisdavo mirties bausme tuos sąžiningus pilie- 
čius, kurie darė viską, kad išvaduotų Prancūziją iš Res- 
tauracijos jungo. 

Gal ir gerai, kad taip susiklostė situacija. Seserim da- 
bar rūpinosi Matilda, ir pamažu Marijos sveikata ėmė tai- 
sytis. Ji atsigavo po tokio stipraus sukrėtimo ir jau galėjo 
pagalvoti apie savo ateitį. 

Iš pradžių ji norėjo numirti. Po Žako de Kotbelio 
mirties ir kūdikio netekimo Marija buvo įpuolusi į neviltį, 
bet vidinis balsas jai šnibždėjo, kad ji privalo kautis iki 
galo 17 neturi teisės palūžti. 

Piktadarys Biskaras pasakė, kad nužudys Žaką. No- 
rėdamas, kad kerštas būtų dar baisesnis, jis išsaugojo kū- 
dikiui gyvybę. Tuomet Marija nusprendė savo gyvenimą 
paskirti paieškai kūdikio, kurį likimas taip Žiauriai pasmer- 
kė ir kuriam ateityje grėsė siaubingi pavojai. 

Bet ką reikėjo daryti?.. Ką galėjo ji — silpna, netu- 
rinti gyvenime jokios atramos, negalėdama tikėtis tėvo 
pagalbos? Kaip surasti ir nugalėti niekšą, kuris taip siau- 
bingai jai keršija? 

"Tuomet ji prisiminė testamentą, nes, deja, tai iš tiesų 
buvo testamentas, kurį jai paliko Žakas de Kotbelis. 

Gerbdama paskutiniąją mirusiojo valią, Marija de 
Moviljė laukė, kol praeis metai, paskui atplėšė voką. 

Žakas de Kotbelis laimino mažąjį Žaką ir maldavo, 
kad Marija gyventų dėl jų sūnaus. 

Ir štai svarbiausia: 


Mano brangioji Marija, 

Šiame melo ir prievartos pasaulyje tau būtinas iš- 
tikimas draugas, kuris apgins tave ir mūsų kūdikį nuo 
VISŲ Davojų. 

Yra vienas žmogus, kuriam jaučiu pasitikėjimą. 
Jam aš palieku tave, savo žmoną, taip pat ir mūsų 
kūdikį. 

Aš turėjau garbę išgelbėti jam gyvybę tokiomis ap- 
linkybėmis, kad mūsų širdys visam laikui susietos bro- 
liškos draugystės saitais. 

Tai markizas de Faverejus. Kreipkis į jį. Jis vienin- 
telis pasaulyje žino mano paslaptį, jis žino, kad mano 
gyvenimas priklauso tik tau ir kad tu buvai ištikima 
draugė to, kuris savo gyvybe moka už ištikimybę savo 
įsitikinimams. 

Vyk pas jį. Paklausyk jo patarimų, kad ir kokie jie 
būtų. Jis bus mūsų kūdikio tėvas. Jo širdis kilni, jis tik- 
rai supras tave. 

Mirdamas aš reikalauju, kad tu man paklustum 
vardan to, kurio negalėsiu net apkabinti. 


Toks buvo Žako de Kotbelio testamentas. 

Marija nedvejodama paskubėjo išpildyti priešmirti- 
nę kankinio valią. 

Ji išvyko pas markizą de Faverejų. 

"Tuo metu markizas užėmė aukštas pareigas Teismo 
rūmuose. Kai Marija de Moviljė perdavė jam Žako de 
Kotbelio parašytą laišką, jis užsidengė rankomis veidą ir 
pravirko. 

Taip, jis mylėjo Žaką kaip tikrą savo sūnų. Jo mirtis 
jam buvo baisus smūgis. | 

— Marija de Moviljė, — pasakė jis, — Žakas buvo 
teisus, jo sūnus bus ir mano sūnus... 

Bet Marija nutildė jį 17 raudodama papasakojo siau- 
„bingą sceną, kai iš jos rankų buvo išplėštas nekaltas kūdi- 
kis, kuriam likimas skyrė tapti nusikaltėliu. 

Grįžusi iš pasimatymo su markizu de Faverejumi, Ma- 
rija pasijuto kur kas žvalesnė. Ji, net trumpai su juo pa- 
bendravusi, iš karto pajuto, koks doras ir sąžiningas šis 
žmogus, lygiai toks, koks buvo ir jos mylimasis... 

Bet jai grėsė naujas pavojus. De Moviljė buvo pada- 
ręs tiek daug paslaugų naujajai vyriausybei, kad galėjo ti- 
kėtis būti paaukštintas pareigose. 

Apdovanojimo nereikėjo ilgai laukti. Jam buvo su- 
teiktas pero laipsnis, 17 karalius, sužinojęs apie jo šeimą, 
pažadėjo pasirūpinti de Moviljė dukters ateitimi. 

Po kiek laiko vienas dvariškis jau atvyko prašyti Ma- 
rijos de Moviljė rankos. 

Be abejo, de Moviljė ilgai nedvejojo, juolab kad pre- 
tendentas į jo dukters ranką buvo karaliaus favoritas. Kal- 
bėjo, kad jam palanki viena įtakinga rūmų dama. 

Šioji aplinkybė turėjo lemiamą įtaką Prancūzijos pe- 
rui de Moviljė. Marijos laimė mažai jam rūpėjo, jis tik 
teikėsi pranešti jai savo valią. 

Iš pradžių ji priešinosi, verkė ir maldavo leisti jai UŽ- 
sidaryti vienuolyne. 

De Moviljė buvo neperkalbamas. 

Jaunos moters neviltis buvo tokia didelė, kad, nesi- 
bijodama dėl savo garbės ir norėdama likti ištikima Ža- 
kui, ji jau buvo nusprendusi papasakoti tėvui visą tei- 
sybę. 

Deja, toji aplinkybė vargu ar būtų ją išgelbėjusi. De 
Moviljė buvo neprietaringas Žmogus, lygiai kaip ir tas, kurį 
jis piršo dukteriai į vyrus. 

"Tuomet įsikišo de Faverejus. 

Markizas labai sielvartavo. Tuomet jis buvo našlys. 
Jis augino penkiolikametę dukterį, kurią be galo mylėjo 
ir visada ja rūpinosi. 

Garbingo tėvo ir doros motinos duktė, deja, sirgo 
silpnaprotyste, ji netikėtai susidėjo su kažkokiu nevykė- 
liu perėjūnu. Markizas, tai sužinojęs, iškvietė tą vyrą į dvi- 
kovą ir nušovė jį. 

Sužinojusi apie meilužio mirtį, markizo de Favere- 
jaus duktė tik nusikvatojo. 

Ji laukėsi nuo jo kūdikio. 

Markizas de Faverejus, nuslėpęs dvikovos priežastį, 
netrukus išsivežė savo dukterį į kaimą, ir niekas net ne- 
įtarė, kaip iš tikrųjų viskas įvyko. 

Nėštumas komplikavosi, buvo aišku, kad mergajtė 
gimdymo neištvers. Daktaras, kuriam markizas papasa- 

kojo visą tiesą, pasakė, kad gimdyvės gyvybės nepavyks 
išgelbėti, bet jis pažadėjo išgelbėti naujagimį. 

Kaip tik tuo metu de Moviljė vertė Mariją tekėti už 
kilmingo dvariškio. 

"Tuomet jai į pagalbą ir atėjo markizas de Faverejus. 

Jis papasakojo visą savo šeimos tragišką istoriją ir 
baigdamas pridūrė: 

— Žakas de Kotbelis prieš mirtį prašė, kad aš jumis 
pasirūpinčiau. Štai ką aš jums siūlau... Aš turtingas, senas 
žmogus, gerai pažįstu jūsų tėvą. Pažįstu ir tą dvariškį, ku- 
rį perša jums į vyrus. Jie abu godūs aukso. Abu nesunkiai 
atsisakys savo planų... Ar sutiktumėte tapti motina kūdi- 
kio, kuris netrukus turi gimti? Jūs būsite gerbiama mano 
gyvenimo palydovė. Praeities paslaptis mes paslėpsime 
giliai savo širdyse... 

Marija sutiko. 

Markizas de Faverejus neapsiriko teigdamas, kad 
auksas padės jam sutvarkyti šį reikalą. 

Karaliaus favoritas už pusę milijono perleido marki- 
Zui garbę tapti Marijos de Moviljė vyru. De Moviljė rei- 
kėjo sumokėti kur kas daugiau. 

De Faverejus, nors užėmė aukštas pareigas, negalė- 
jo būti toks naudingas perui kaip pirmasis jaunikis. Mar- 
kizo padorumas taip pat mažai imponavo būsimam uoš- 
viui. Reikėjo sumokėti milijoną. 

De Moviljė sutiko paimti pinigus ir tuo pat metu pa- 
galvojo, kad visai neblogas dalykas įsigyti draugų tarp li- 
beralų; kas Žino, kur link ateityje gali pasisukti vėjai... 

Be to, jam liko antroji duktė — Matilda, kurios ran- 
kos siekė baronas de Silverealis ir kurią jis tikėjosi pri- 
versti tekčti už nemylimo žmogaus. Ši santuoka jam buvo 
labai prie širdies. Žinoma, jei kas nors ir vėl nepasiūlys 
antro milijono... 

Taigi panelė Marija de Moviljė tapo markize de Fa- 
Verėj. 

Markizo de Faverejaus duktė mirė, pagimdžiusi 
mergaitę, kuri vėliau oficialiai tapo pripažinta markizo 
dukterim. 

Kadangi pirmuosius metus po vestuvių markizas su 
savo Žmona gyveno provincijoje, jiems grįžus į Paryžių nie- 
kas neabejojo, kad Liusi yra jų duktė. 

Markizė buvo švelni ir rūpestinga motina, ji rūpinosi 
mergaite kaip tikra savo dukterimi. 

Kaip sakėme, markizas ir Marija de Faverejai nuėjo 
pasikalbėti į jo kabinetą. 

— Taigi, — pirmas prabilo de Faverejus, — tas žŽmo- 
gus drįso jus įžeisti!.. Bet kaip jis sužinojo, kas aną baisią 
naktį įvyko Oliulio tarpeklyje? 

Markizė nežinojo, ką ir atsakyti į šį klausimą. 

Iš kur jie galėjo Žinoti, kad rytą kunigaikštis de Bele- 
nas gavo anoniminį Biskaro laišką, kuriame štai kas buvo 
parašyta: 


Jei kunigaikštis de Belenas nori tapti žavingosios 
Liusi de Faverėj vyru, tegul paklausia jo motinos, koks 
likimas ištiko kūdikį, kurį ji pagimdė Oliulio tarpekly- 
je 1822 metais naktį iš sausio ketunoliktosios į pen- 
kioliktąją. 


“Kilnusis" kunigaikštis tuojau pat išklojo markizei į 
akis šią naujieną. Skaitytojai jau Žino, kuo visa tai baigėsi. 

Šiaip ar taip, pavojus jiems tebegrėsė. 

Niekšas, pasinaudojęs šia paslaptim, galėjo sukelti di- 
delį skandalą. 

Be abejonės buvo galima paskelbti, kad kunigaikštis 

de Belenas — apsišaukėlis bankininkas Estremocas ir nu- 
versti jį nuo pjedestalo, ant kurio jis užlipo darydamas 
piktadarystes ir sukčiaudamas. 

Bet net ir įsikišus teisingumui, niekas negarantuoja, 
kad nuo šmeižto būtų apsaugota viena labiausiai gerbia- 
mų Prancūzijos magistratūros šeimų... Tokie žmonės kaip 
de Belenas ryžtasi bet kam. 

Šmeižtas neišvengiamai padarytų įtaką Liusi ateičiai. 

Markizas spaudė žmonos rankas ir kalbėjo: 

— O juk aš žadėjau Žakui jus išgelbėti! 

Paskui markizė de Faverej prakalbo apie Marsialį. 

Markizas žinojo jaunuolio istoriją, žinojo, kiek jis pa- 
dėjo pastangų, kad išbristų iš purvo. Be abejonės, niekas 
nekliudė priimti jo pasiūlymą, bent dabar reikėjo šiek tiek 
palaukti... 

Prieš įsileidžiant Marsialį į šeimą, reikėtų papasako- 
ti jam Liusi gimimo paslaptį ir pačios Marijos de Faverej 
gyvenimo istoriją. 

Ir visa tai vyksta tuo metu, kai kunigaikštis de Bele- 
nas paskelbė jiems atvirą karą! 

Markizė de Faverej jautė, kad iš visų pusių jų tyko 
pavojai. Negaudama žinių apie Biskarą, ji prarado pas- 
kutinę viltį susirasti savo sūnų. Atrodo, žemė ima slysti iš 
po jos kojų. 

Tą akimirką į duris pasibeldė liokajus. 

Jis atnešė markizei laišką. 

— "Tai Armanas de Bernė, — pasakė ji vyrui. 

Paskui greitai perbėgo akimis laišką. 

— Dieve mano! — sušuko Marija de Faverej. — O 
jeigu tai tiesa? Tai galėtų mus išgelbėti! 

— Ką jis rašo? — paklausė markizas. 

— Skaitykite... 

Ji padavė jam laišką. Štai kas jame buvo parašyta: 


Po trijų dienų mes sužinosime Marsialio tėvo žu- 
diko vardą. Zoera pasakys visą tiesą. Vadinasi, po trijų 
dienų, vidurnaktį, Mirusiųjų klubas turi susirinkti pas 
mane... Jūs žinote, kad kunigaikštį de Beleną aš įtariu 
kaip to nusikaltimo bendrininką... 


— Po trijų dienų! — pasakė markizas. — Ką gi, tai 
šiokia tokia paguoda... Aš noriu sužinoti tiesą. Aš vyksiu 
kartu su jumis pas Armaną de Bernė. 


Ratas siaurėja 


O dabar grįžkime į nedidelį namelį prie Maljo už- 
kardos. 

Ten irgi vyko siaubinga drama. 

Kaip sakėme, po nuotykio su dviem merginomis Ža- 
kas grįžo labai susimąstęs. 

Ienija gerai išmanė meilės subtilybes. Ji suprato, kad 
tai kur kas daugiau nei paprasčiausia paslauga, padaryta 
į pavojų atsidūrusiai moteriai. 

Kai durys už jų nugarų užsidarė, Izabelė pajuto, kaip 
virpa jos širdis. Tenija pernelyg gerai pažinojo Žaką, to- 
dėl matė jo susijaudinimą, kurį tas nesėkmingai bandė 
nuo jos nuslėpti. 

Bet koks spaudimas iš jos pusės galėjo tik pabloginti 
situaciją. | 

Tuomet Tenija nusprendė elgtis, tarytum nieko ne- 
būtų atsitikę. Nusišypsojusi ji lyg tarp kitko uždavė Zakui 

porą klausimų apie tą įvykį ir linksmai pasišaipė iš jo don- 
kichotiško poelgio. 

— Žinote, mano gražusis keliaujantis riteri, — pasa- 
kė ji, — garsas apie jūsų poelgį plačiai pasklis po pasaulį, 
tuomet čia suplūs damos, kurios norės, kad ir jas išgelbė- 
tų puikusis riteris. 

Paskui ji priėjo prie Žako ir sušnibždėjo: 

— Tu geras, brangusis mano Žakai, ir aš dar labiau 
už tai tave myliu... 

Žakas iš visų jėgų stengėsi nusišypsoti. Bet tai pada- 
ryti buvo labai sunku, jo mintys skraidė kažkur toli. Jis 
pajuto nenugalimą ilgesį. 

Pats gerai nesuvokdamas, kas vyksta, Žakas jautė pa- 
sibjaurėjimą viskuo, kas dabar jį supo. 

Jis klausėsi tos moters, kuri šnibždėjo jam meilės žo- 
džius, ir švelnus jos balsas skambėjo jam kaip kažkoks ne- 
natūralus, tarytum sugedusio instrumento garsas. Jis ban- 
dė prisiminti skambesį kito balso, švelnaus ir glostančio ausį. 

Izabelės žvilgsnis jam atrodė užgesęs, jis prisiminė išsi- 

— Izabele, — pasakė jis, — atleisk man! 

Staiga ji jam pasirodė esanti dar gražesnė ir geidžia- 
mesnė nei anksčiau. Ji klausėsi jo užmerkusi akis, o jis 
virpančiu balsu be paliovos kartojo: 

— Izabele! Aš myliu tave! Myliu tave, Izabele! 

Išsirietusi kaip katė, kurtizanė abiem rankomis apsi- 
vijo jam apie kaklą. Jų lūpos susiliejo bučinyje... 

Ir visos Žako svajonės, sąžinės graužatis, ilgesys išsi- 
sklaidė kaip dūmas. 

Ji vėl jį užvaldė. Dabar jis ir vėl priklausė jai, tik jai 
vienai! 

Ir kas būtų galėjęs varžytis su patyrusia kurtizane? 

Švelnus Polinos de Sosė veidelis ištirpo migloje. 

Žakas ir vėl buvo prikaustytas prie savo grandinės. 
Svaigulys nešė jį vis tolyn ir tolyn... 

Rytojaus diena praėjo be didesnių nuotykių. Izabelė 
prisiekė net trumpam nepalikti vieno savo mylimojo. Be- 
je, pakliuvęs į jos tinklą, Žakas net neketino bėgti iš savo 
kalėjimo. 

Praėjo dvi paros nuo to laiko, kai Žakas išgelbėjo 
Poliną de Sosė. Jis vėl buvo apsuptas tos apatiškos at- 
mosteros, kuri jį dusino. 

Izabelė gulėjo ant sofos, bereikšmiu žvilgsniu dairy- 
damasi aplinkui. 

Staiga kambario durys atsilapojo... 

Ant slenksčio išdygo du vyriškiai... 

"Tai buvo baronas de Silverealis ir kunigaikštis de Be- 
lenas. 

Kaip jie atsidūrė šiuose namuose? Kaip galų gale de 
Silverealiui pavyko rasti dviejų įsimylėjėlių gūžtą? 

Šią paslaptį baronui atskleidė Biskaras, atsiuntęs dar 
vieną anoniminį laišką. O kelios auksinės monetos padė- 
jo be vargo prasmukti į šių namų vidų. 

Izabelė apstulbusi pašoko ant kojų. 

Žakas irgi atsistojo, nustebęs ir priblokštas, nežino- 
damas, kaip turėtų reaguoti. 

— A! — baisiausiai įniršęs, sušuko baronas de Silve- 
realis. — Viskas! Didžioji paslaptis paaiškėjo! Nuostabu! 
A! Kaip matau, jūs manęs nelaukėte!.. Ir, prisiekiu Die- 
vu, tai, kas dabar įvyks, nelabai jums patiks! 

— Pone de Silvereali, jūs užsimirštate, kad csate ma- 
no namuose! — žengdamas žingsnį į priekį, parciškė Ža- 
kas de Šerliu. 

— Jūsų! Gerai pasakyta! Vadinasi, tai jūs nupirkote 
šį namą ir esate jo šeimininkas? Ką gi, sveikinu! Turėjote 
gerokai pakratyti savo piniginę... Beje, ir ko čia stebėtis, 

juk jūs toks turtingas Žmogus! — kaip išmanydamas ty- 
čiojosi baronas. 

— Lauk iš šių namų! — įširdęs sušuko Žakas ir puo- 
lė prie barono de Silverealio, norėdamas jėga išmesti jį 
pro duris. 

Bet tuo metu prie jų spėjo prišokti Izabelė. Ji atsi- 
stojo tarp jųdviejų ir griežtai pasakė, kreipdamasi į neti- 
kėtus atvykėlius: 

— Ko jums čia reikia? Aš įsakysiu liokajams išprašy- 


ti jus lauk! 

— Liokajams! Jie irgi žmonės, man nesunkiai pavy- 
ko su jais susitarti... — nusijuokęs atšovė baronas de Sil- 
verealis. 


— Niekše! Jūs drįstate įžeidinėti moterį! — sušuko 
Žakas. 

— Moterį! Gana, argi ji padori moteris? Grafe de 
Šerliu, jūs skubate ją ginti?! Norėdama sutrukdyti jums 
mane užpulti, ji buvo priversta jus sutramdyti. Bet prašy- 
čiau manęs išklausyti! Toji moteris — puolusi kurtizanė, 
besimurkdanti purve... Jos meilužių sąrašas labai ilgas... 
Ji pavogė kunigaikščio de 'Ioreso vardą ir titulą, o paskui 
jį negailestingai nunuodijo! 

Toji moteris, grafe de Šarliu, norėjo tapti baroniene 
de Silvereal ir patarė man, kaip nesunkiai galėčiau atsi- 
kratyti savo žmona. Iereikėjo ją nunuodyti!.. Štai kokia 
jūsų gerbiama moteris Izabelė de Tores! Ne, tai ne mote- 
ris, tai viena iš tų šlykščių būtybių, kurios trypiamos kojo- 
mis kaip niekam nereikalingi daiktai... 

— Jis meluoja!.. Netikėk juo, Žakai, maldauju tavęs!.. 
Aš myliu tave! — sušuko Izabelė. — Aš nieko taip stip- 
riai nesu mylėjusi, tu — Visas mano gyvenimas! 

Žakas jautėsi taip, tarytum perkūnas į jį būtų trenkęs. 

— O, niekšinga moterie, tu dar drįsti mane kaltinti 
melu! — sušuko baronas de Silverealis, kuris, regis, ne- 
beįstengė tvardyti savo įniršio. — Tuos briliantus, kurie 
žėri tavo plaukuose, už vieną bučinį tau padovanojo lor- 
das Storigeras... Šios brangakmeniais nusėtos apyrankės 
pirktos už niekingą kainą! Tie vėriniai... Tie perlų vėri- 
niai... Aš pats pakabinau tau juos ant kaklo... 

Izabelė įsiutusi nusiplėšė nuo kaklo perlų vėrinį ir 
ėmė trypti jį kojomis. 

Tai reiškė, kad baronas de Silverealis sakė tiesą. Ža- 
kas smarkiai išblyško. 

— Grafe de Šerliu, kodėl jūs tylite, kodėl nevejate 
manęs lauk? — klaikiai nusikvatojęs, paklausė baronas 
de Silverealis. 

— Šit kaip! — pabalo iki šiolei tylėjęs kunigaikštis de 
Belenas. — pasirodo, vagies Mankalio bendrininkas toli 
gražu nėra toks nekaltas, kaip iš pradžių atrodė. 

Žakas krūptelėjo, tarytum nutvilkytas elektros sro- 
vės. Jis pakėlė galvą ir pažvelgė į kunigaikšų de Beleną. 

Šis pašaipiu balsu kalbėjo toliau: 

— Gana, barone de Silvereali, veltui gaištate laiką 
kalbėdamasis su niekšu, jie verti vienas kito... Ji — kurti- 
zanė, jis... 

Kunigaikštis nespėjo baigti. Žakas puolė prie jo ir 
smogė kumščiu jam į veidą. 

Kunigaikštis de Belenas sušuko ir susvyravo nuo stip- 
raus smūgio. 

— Niekše! — riktelėjo Žakas. — Aš nudėsiu tave 
kaip kokį šunį! 

Baronas de Silverealis puolė prie kunigaikščio de Be- 
leno ir sučiupo jį už rankų. | 

— "Taip!.. Mes kausimės! — pareiškė de Belenas. — 
A! Jūs smogėte man į veidą! Vagis! Vagies sūnus!.. 

Tuomet Žakui pavyko suimti save į rankas, grįžo anks- 
tesnis šaltakraujiškumas. 

— Pone, aš jūsų paslaugoms! — ramiu balsu atsakė 
jis. 

Eime, kunigaikšti de Belenai, eime! — paragino 
baronas de Silverealis, bijodamas, kad ši scena nevirstų 
muštynėmis. | 

Bet de Belenas negalėjo ištarti nė žodžio, jo akys pa- 
sruvo krauju... 

Staiga jis nusikvatojo. 

— Dvikova! Aš matyt, išprotėjau!.. Grafe de Šerliu, 
užuot kovęsis, jūs keliausite pas prokurorą, vietoj sekun- 
dantų jus lydės du žandarai! 

Ir, čiupęs baroną de Silverealį už rankos, jis išsitem- 
pė jį iš kambario. 

Žakas ir Tenija liko vieni. 

Izabelė parklupo ant kelių ir ištiesė rankas į savo 
meilužį. 

Žakas susiėmė rankomis už galvos. Jam dingojosi, 
kad jis kraustosi iš proto. 

— Žakai, — pasakė Izabelė, — išklausyk manęs! 

Jis pažvelgė jai į akis, paskui pakėlė ranką. 

Kunigaikštienė de Tores riktelėjo apimta siaubo. Bet 
Žakas nuleido ranką. 

— Vadinasi, — sušnibždėjo jis, — tie žmonės sakė 
tiesą?! Aš užsitraukiau nešlovę... Jūsų meilė užtraukė man 
dar didesnę gėdą bei šmeižtas, kurio auka tapau! laip, aš 
buvau auka, o dabar tapau dar ir niekšu... 

— Žakai, jie melavo, aš myliu tave! — sušuko kuni- 
gaikštienė de Tores. 

Jis sučiupo ją už rankų. 

— O aš... Aš nekenčiu tavęs!.. Panieka mane smaug- 
te smaugia... Kurtizanė! O! Jie metė tau į veidą šį baisų 

kaltinimą, o tu net nebandei gintis! "Tu nesiteikei įspėti 
manęs, kad murkdaisi baisiame purve, į kurį ir mane įtrau- 
kei... Tu tik kartojai, kad be proto myli mane... 

— Žakai, maldauju, neįžeidinėk manęs! Tik tave vie- 
ną aš mylėjau, — maldavo Izabelė. 

— Nekartok šio žodžio, šventvagystė, kai jį taria kur- 
tizanės lūpos! Argi tu gali mylėti? Argi tokios kaip tu mo- 
terys žino, ką reiškia šis jausmas?! Aš nekenčiu tavęs, tu 
užslopinai mano sąžinę, tu pažeminai mane, aš tapau tik- 
ru niekšu!.. Aš nekenčiu tavęs! 

— Ne! Ne! Brangusis, nekalbėk taip! — apsipylusi 
ašaromis, maldavo Izabelė. 

Ji verkė, šaukė, voliojosi jam po kojų, ji buvo priblokš- 
ta ją ištikusios nelaimės. 

Žakas atstūmė Izabelę ir puolė prie durų. 

— Kurtizane, būk prakeikta! 

Jis išskubėjo lauk. 

Ratas, kuriuo Biskaras buvo jį apibrėžęs, vis labiau 
siaurėjo. 

O Paryžiaus Vilkų karalius, slėpdamasis tamsoje, 
laukė patogaus momento, kai galės galutinai pribaigti 
savo auką. 


Katastrofa 


Į mirusiųjų klubą tuojau pat atvyko pakviestas Ar- 
manas de Bernė. 

Mokslininkas gyveno nedideliame name netoli Mon- 
so. Anuomet šis Paryžiaus kvartalas atrodė visai kitaip 
nei dabar. 

Bulvarai pagyvėdavo tik per šventes, o šiokiadieniais 
ištuštėdavo. Čia susitikdavo visokio plauko valkatos, ku- 
rių policijai taip ir nepavykdavo užklupti jų būstuose. 

Šiaip ar taip, už miesto sienos buvo keletas privačių 
namų, kuriuose glausdavosi mėgstantys vienatvę arba ne- 
pataisomi tyrinėtojai, tokie kaip Armanas de Bernė. 

Viename iš trijų fligelių jis buvo įrengęs chemijos la- 
boratoriją. Dažnai vakarais ir naktimis vieniši praeiviai 
išvysdavo keistą liepsną, nušviečiančią jo namo langus. 

Antrame fligelyje buvo didžiulė biblioteka, o trečia- 
me, paskutiniajame, gyveno pats Armanas de Bernė. 

Mirusiųjų klubo nariai susirinko jo bibliotekoje. 

Čia buvo markizas Arčibaldas de Somervilis, jau pa- 
sveikęs po baisaus sukrėtimo, vos nekainavusio jam gyvy- 
bės, Marsialis ir du broliai — Kairysis ir Dešinysis. 

Pjeras Lamalu pasitikdavo visus atvykusiuosius. 

Staiga pasigirdo užuojautos atodūsiai. 

Buvęs Tulono katorgininkas atsivedė serą Lionelį Sto- 
rigeną. 

Anglas buvo mirtinai išblyškęs. Jo veidas, sužalotas 
po bandymo nusižudyti, buvo labai sulysęs. 

Pilkos didelės jo akys buvo apsiblaususios, regis, gy- 
venimo džiaugsmas apleido šį nelaimingą Žmogų, ir tik jo 
dvasia plevena kambaryje. 

Kaip jau girdėjote iš Armano de Bernė lūpų, seras 
Lionelis išprotėjo po siaubingo sukrėtimo Blaziaso name 
per gaisrą. 

Iš pirmo žvilgsnio buvo sunku patikėti, kad šis ra- 
mus, nuolankus žmogus išsikraustė iš proto. 

Seras Lionelis įžengė į vidų nesidairydamas, jis net 
nepasisveikino su čia susirinkusiais. Storigenas tylėdamas 
atsisėdo į įprastą savo vietą. 

Armanas de Bernė priėjo prie sero Lionelio Storige- 
no ir ištiesė jam ranką. 

Lionelis net nepajudėjo. 

Keistas dalykas! Sis žmogus gavo kvietimą, atvyko 
pas Armaną, bet dabar žvelgė į visus nieko nesuvokda- 
mas. Nepaaiškinama beprotystės paslaptis! 

Dabar visi laukė atvykstant markizės de Faverej. 

Pasimatymui skirtas laikas atėjo, o jos vis nebuvo. De 
Bernė jau buvo bepradedąs nerimauti. Tuo metu kamba- 
rio durys atsidarė, ir ant slenksčio pasirodė markizė de 
Faverej. 

Ji buvo ne viena. 

Ją lydėjo markizas de Faverejus. 

Nors markizas jau seniai žinojo apie visus Mirusiųjų 
klubo reikalus, jis pirmą kartą atvyko į jų susirinkimą. 

Visi pagarbiai atsistojo. 

Armanas nuėjo pasitikti senuko. 

— Mes labai laimingi, — pasakė jis, — kad jūs, ati- 
dėjęs savo darbus, nutarėte dalyvauti mūsų susirinkime. 

— Aš atlieku šventą savo pareigą, — atsakė marki- 
zas. — Žmonai reikia mano pagalbos. 

Armanas de Bernė nustebęs pažvelgė į de Faverejų. 
Jis nieko nežinojo apie barono de Silverealio ir kunigaikš- 
čio de Beleno vizitą ir pastarojo grasinimus. 

Markizas patarė Žmonai kol kas apie tai neprasitar- 
ti, kad Mirusiųjų klubas išliktų nešališkas tuo atveju, jei 
paaiškėtų, jog įtarimai dėl kunigaikščio de Belemo pasi- 
tvirtina. 

Kai susirinkusieji pasisveikino, kambaryje įsiviešpa- 
tavo mirtina tyla. Visi suprato, kokia svarbi artėja aki- 
mirka. 

— Ponai, — pradėjo šneką Armanas de Bernė, — 
jūs gerai žinote, kad mūsų kova su tais, kurie, pasivadi- 

nę baisiu Paryžiaus Vilkų vardu, kol kas nebuvo sėkmin- 
ga. Jų vadeiva dingo, paskutinysis įvykis vos nekainavo 
dviejų mūsų Žmonių gyvybių, o ir dabar, kaip patys įsiti- 
kinote, mes kenčiame dėl padarinių sero Lionelio Stori- 
geno sveikatai. 

Bet dabar tiksliai žinome, kad tos gaujos vadas — ne 
kas kitas kaip Biskaras, įsiveržęs į daugelio iš mūsų gyve- 
nimus. Tai jis, pasivadinęs Mankaliu, įsibrovė į Paryžiaus 
aukštuomenės tarpą. 

Pasakysiu dar daugiau: iš visko sprendžiant, tas žmo- 
gus gyvas, ir netrukus ateis diena, kai jis ims siautėti dar 
labiau nei iki šiolei. 

Norėdami jį surasti, nutarėme sekti tuos žmones, ku- 
rie, kaip matome, yra jo bendrininkai. Vienas iš jų — kil- 
mingu ponu apsimetęs svetimšalis, kuris jau seniai kėlė 
mums įtarimą. 

Aš turiu galvoje kunigaikštį de Beleną. 

Mesjį nuolatos stebime. Mes išsiaiškinome, kokia bu- 
vo jo praeitis, mes žingsnis po Žingsnio atkūrėme visą jo 
gyvenimą ir dabar pranešime savo tyrimo rezultatus... 

Be Belenas iš tikrųjų portugalas. Jo tikras vardas — 
Žozė Estremocas. Jaunystėje patyręs įvairiausių nuoty- 
kių, apie kuriuos mums nepavyko surinkti išsamių Žinių, 
bet iš kurių sprendžiant galima padaryti išvadą, jog, tai 
sumanus ir suktas žmogus, atvyko į Prancūziją, įkūrė Bor- 
do mieste banko kontorą ir ėmė vykdyti bankines opera- 
cijas. Jis užmezgė dalykinius ryšius net su Indija. 

Prieš kelerius metus Estremocas dingo, ir jo konto- 
ra buvo palikta likimo valiai. Jis išsivežė dideles sumas 
pinigų, nuskurdinęs tuos, kurie buvo patikėję jam sau- 
goti pinigus... 

Išgirdęs šiuos žodžius, Marsialis išblyško ir pašokęs 
sušuko: 

— Tai jis nuskurdino mano motiną, tai jis kaltas dėl 
ankstyvos jos mirties!.. 

— Paryžiuje jį vadina kunigaikščiu de Belenu. 

— Piktadarys! Kiek kartų aš buvau jį susitikęs! Bet 
mano širdis tylėjo, aš nežinojau, kad bendrauju su savo 
motinos žudiku... 

— Marsiali, — iškilmingu balsu pasakė Armanas de 
Bernė, — jūsų motinos vardu maldauju nusiraminti... Su- 
kaupkite visą savo narsą. Tai, ką netrukus sužinosite, bus 
kur kas baisiau... Esremocas buvo viso jūsų gyvenimo pik- 
tasis genijus! 

— Ką norite tuo pasakyti? — nieko nesuprasdamas 
nustebęs paklausė Marsialis. 

— Klausykite, ir dar kartą maldauju, kad išliktumėte 
šaltakraujiškas. Taigi aš tęsiu toliau... Kaip susiklostė ban- 
kininko Estremoco likimas? Niekas to nežinojo. Pagaliau 
Bordo pasiekė žinia apie jo mirtį. Apie tai liudijo mirties 
aktas. Jį buvo pasirašęs Makao konsulas. 

Markizė de Faverej atsistojo. 

Ji paklausė: 

— Kas buvo Makao konsulas tuo metu, kai buvo pa- 
sirašytas šis melagingas liudijimas? 

— Taip, ponia, jūs teisi, aktas buvo suklastotas, — 
kalbėjo toliau Armanas de Bernė, tiesiai neatsakydamas 
į Marijos de Faverej klausimą. — Aš turiu to dokumento 
kopiją. 

— O) kas jį pasirašė? — paklausė markizas de Fave- 
rejus. 

— Ponai, — pasakė tuomet Armanas de Bernė, — 
jūs Žinote, kad pagal Mirusiųjų klubo įstatymus negalima 
jokio dokumento perduoti vienam klubo nariui, kol jo tu- 
rinio nesužinos likusieji... Mes niekada nenusižengėme 
šiai taisyklei... Ir vis dėlto šį kartą aš prašau padaryti išim- 

tų ir perduoti markizui de Faverejui bankininko Estremo- 
co mirties liudijimo kopiją... 

Visi klubo nariai pritardami Armano de Bernė pa- 
siūlymui linktelėjo. 

Armanas atsegė priešais jį gulinų portfelį ir ištraukė 
iš jo dokumentą. 

— Skaitykite, markize! 

Senis priėjo prie stalo. 

Vos tik užmetęs žvilgsnį į popieriaus lapą, jis krūpte- 
lėjo, bet tuojau pat susitvardė. | 

— Ponai, — ryžtingai pakėlęs galvą, pasakė jis, — 
aš geriau nei bet kuris kitas iš jūsų suprantu delikąpius 
pono Armano de Bernė jausmus, bet aš negaliu pasi- 
naudoti teise, kurią man suteikėte... Šiame susirinne, 
kur visi turi tą patį tikslą, būtina, kad kaltininkų vardus 
sužinotų visi klubo nariai, tik tuomet jūs galėsite priinti 
reikiamą sprendimą... Taip, tarp Prancūzijos diplomatų 
buvo niekšas, kuris dėl man nežinomų priežasčių pik- 
tam panaudojo jam suteiktas teises. Be jokios abejonės, 
norėdamas padėti įgyvendinti nusikalstamą planą, jis pa- 
mynė savo garbingą vardą. Tas žmogus — baronas de 
Silverealis, mano žmonos Marijos de Faverej sesers Ma- 
tildos vyras... 

Markizė apstulbusi riktelėjo. 

De Faverejus grąžino dokumentą Armanui de Bernė. 

— Kalbėkite, pone de Bernė, — paragino jis. — Mes 
turime žinoti tiesą! Kad ir kokia gili būtų bedugnė, į kurią 
įkrito tie Žmonės, mes turime turėti drąsos pažvelgti į jos 
gelmę... Tik tuomet bus įvykdytas teisingumas. 

Armanas gestu paprašė dėmesio. 

— Jei kada nors ir buvo kilę abejonių, kad kuni- 
gaikštis de Belenas ir bankininkas Estremocas — vienas 
ir tas pats asmuo, — kalbėjo jis toliau, — jei abejojome, 

„ar baronas de Silverealis tikrai pasirašė tą aktą, po tolės- 
nių paieškų tapo visiškai aišku, kad mes einame teisingu 
keliu. Tarkime, de Silverealis pirmą kartą galėjo būti pa- 
prasčiausiai apgautas, bet paaiškėjo, kad jis buvo apsi- 
metėlio de Beleno draugas, gal net bendrininkas. Tikra- 
sis kunigaikštis de Belenas buvo nužudytas Indijoje. Kas 
ji nužudė? Šito mums nepavyko sužinoti. Bet, logiškai 
pasvarstę, patys rasite atsakymą į šį klausimą. Be jokios 
abejonės, tikrojo kunigaikščio de Beleno mirtimi pir- 
miausia galėjo būti suinteresuotas tas, kas norėjo pasi- 
savinti jo vardą ir titulą... Taigi baronas de Silverealis ir 
tarsemfasis kunigaikštis de Belenas suėjo draugėn. Ko į jie 
siekė? Iki šiolei mums tai buvo paslaptis, bet dabar atsi- 
tiktinai aplinkybės susiklostė taip, kad mums pavyko su- 
žinoti tiesą... 

Klausytojai susižvalgė. Marsialis nenuleido akių nuo 
Armano de Bernė. Regis, jis numanė, kad šis pradės kal- 
bą apie jo tėvą... 

— Jūs Žinote, ponai, — kalbėjo toliau Armanas de 
Bernė, — kad prieš porą metų man buvo pasiūlyta vykti į 
tolimą kelionę. Kambodžoje ir Siamyje lankęs: keliauto- 
jai jau seniai kalbėjo apie kažkokią keistą nežinomą že- 
mę, turtingą architektūros paminklų, tad nejučia ateida- 
vo mintis, ar tai nebuvo paprasčiausias vaizduotės pada- 
rinys arba miražas? 

Jie pasakojo apie miestus, aukštus virš miškų kylan- 
čius bokštus, kuriuose, regis, niekada nebuvo įžengusi 
žmogaus koja... Galėjai pamanyti, kad toje šalyje kadaise 
gyveno milžinai ir kad kažkokia nelaimė sunaikino tautą. 
Tai buvo prie tolimos Kambodžos sienos, su kuria Pran- 
cūzija jau užmezgė komercinius ryšius. Štai į tą stebuklų 
šalį ir turėjau vykti. 

Aš turėjau laimę išsiaiškinti šios dingusios tautos var- 
dą, khmerų tautos, kurios galybė anuomet stelbė kaimy- 
ninių kraštų galybę. 

Aš buvau bebaigiąs savo tyrinėjimus ir jau ketinau 
grįžti į Prancūziją pasirengti naujai ekspedicijai. Grįžau 
vienas, palikęs savo bendrakeleivius, kurie nutarė vykti 
trumpesniu keliu... 

Keliavau upės krantu, kur ketinau ištirti vešlią aug- 
meniją, Kai staiga mano klausa sugavo pagalbos šaukian- 
čius balsus. Tie balsai labai mane nustebino, ir aš nusku- 
bėjau ten link, iš kur jie sklido. 

Iš pradžių, nors ir kaip atidžiai dairiausi, nieko nepa- 
stebėjau. Veltui žvalgiausi į aukštus medžius, į miško tank- 
mę, kur galbūt dar niekada nebuvo įkėlęs kojos joks žmo- 
gus, kai staiga išvydau siaubingą reginį. 

Nedidelėje pievelėje gulėjo žmogus. Iš karto supra- 
tau, kad jis negyvas. Aš nuskubėjau prie jo. Tai buvo la- 
vonas Žmogaus, apsirengusio pusiau europiečio, pusiau 
indo drabužiais, iš jo veido bruožų galėjai spręsti, kad 
jis europietis, gal net prancūzas. Bet, Dieve mano, jo 
kūnas buvo sėte nusėtas žaizdų. Kažkokie negailestin- 
gi budeliai suniokojo šį silpną beginklį žmogų. Į jo ran- 
kas ir kojas buvo įkalti mediniai pleištai, rankos sužalo- 
tos. Akys buvo išdurtos, į mane žvelgė vien kruvinos aki- 
duobės... 

Aš sušukau iš siaubo ir pasibjaurėjimo. Mano ben- 
drakeleiviai irgi stebėjo šią sceną pakraupę iš siaubo. 

— Ar šis žmogus dar gyvas? Aš to nežinojau. Kad ir 
kaip ten būtų, šaukė ne jis... 

Po kiek laiko šauksmas pasikartojo... Labai susijau- 
dinęs, aš puoliau ten, iš kur buvo girdėti riksmas, bet 
kelią man pastojo vešlios lianos. Šiaip taip, prasibrovęs 


111 


pamačiau, kad toje vietoje krinta krioklys, o virš bedug- 
nės dešimties metrų aukštyje ant šakos kabo rėkiantis 
vaikas... 

Aš nė akimirkos nedvejojau!.. Kabindamasis į lianų 
šakas, ėmiau keberiotis prie kūdikio. Aš šaukiau jam, kad 
jis pakentėtų, kad skubu jam į pagalbą... Žinoma, mano 
žodžių jis nesuprato, bet, girdėdamas žmogaus balsą, ga- 
lėjo jaustis saugesnis. 

Pagaliau man pavyko nusigauti iki jo. Maža būtybė 
įsikibo man į pečius, ir aš pakilau su juo į viršų. 

Kai pastačiau vaiką ant žemės, jam apsvaigo galva. 
Baisu buvo žiūrėti į tą mažylį šalia žmogaus lavono, kurį 
taip Žiauriai sužalojo žudikai... Jam buvo septyneri metai. 
Nors tuo metu jau mokėjau daug svetimų kalbų, vaiko 
ggpsakytų kelių žodžių negalėjau suprasti. Nežinojau, kaip 
pasielgti. Berniukui reikėjo kuo skubiau suteikti pagalbą, 
o artimiausia vieta, kur gyveno Žmonės, buvo ne arčiau 
kaip už keturių mylių. Bet koks delsimas galėjo kainuoti 
jam gyvybę. Vargšas vaikas glaudėsi prie manęs, tary- 
tum maldaudamas apginti nuo jo tykančio pavojaus. Gal- 
būt jis prisiminė klaikią sceną, kurios liudytojas, be abe- 
jonės, buvo... | 

Aš paėmiau jį ant rankų ir nuskubėjau į tą pusę, 
kur, mano žiniomis, buvo kaimas. Nejaučiau jokio nuo- 
vargio. Nepraėjo nė valanda, ir aš sutikau karavaną, ku- 
rio šeimininką pažinojau. Jis irgi mane atpažino ir pasi- 
siūlė padėti. 

Išvydęs mano rastą vaiką, jis labai susijaudino. Ber- 
niukas jau buvo atsipeikėjęs. Karavano šeimininkas kaž- 
ko jo paklausė ta kalba, kuria šnekėjo nelaimingasis ir šis 
jam atsakė. Tuomet svetimšalis pargriuvo iš nevilties ant 
žemės ir ėmė berti sau ant galvos ir veido žemę. 

Nustebęs ir susinervinęs aš paklausiau, ką reiškia toks 
jo elgesys. 

Jis ilgai dvejojo, paskui atsakė: 

— Dievo rūstis krito ant khmerų karaliaus galvos! 

— Khmerų karaliaus?! Kas jis toks? — nustebęs pa- 
klausiau aš. 

Kad ir kiek kartojau savo klausimą, atsakymo nesu- 
laukiau. 

Man tik pavyko sužinoti, kad Ankoro-Vato griuvė- 
siuose gyveno žmogus, vardu Enijus, tai yra Ugnies Kara- 
lius, kad jis mirė ir kad vaikas, kurį išgelbėjau, — jo sūnus. 

— Ugnies Karalius! — sušuko Marsialis. — "Ioks bu- 
vo vardas žmogaus, kuris atvyko pas mano tėvą. 

— Aš tai Žinau, — atsakė Armanas Bernė, — bet 
leiskite man pabaigti. Svetimšalis, regis, bijojo, kad ir Ug- 
nies Karaliaus sūnaus neištiktų toks pat likimas kaip jo 
tėvo, tad maldavo, kad aš kuo greičiau išvykčiau kartu su 
vaiku. Jis atrodė nepaprastai susijaudinęs, regis, tai buvo 
susiję su kažkokia religine paslaptimi. Jis davė man arklį, 
ir aš grįžau į miestą. 

Vaikas susirgo karštine, jo gyvybei grėsė didelis pa- 
vojus. Tuo metu iš Prancūzijos gauta Žinia vertė mane kuo 
greičiau skubėti į tėvynę, bet aš nenorėjau palikti to, kurį 
man taip stebuklingai pavyko išgelbėti. 

Vaikas labai prie mangs prisirišo. Kai karštinė šiek 
tiek atlėgo, jis verkė ir gynėsi nuo įsivaizduojamo priešo. 

Aš nutariau išsivežti jį į Prancūziją. Jūs visi jį pažįsta- 
te. Tai labai man atsidavęs žmogus. "Irumpiau tariant, tai 
Zoera! 

— Bet tas nužudytas senis! — sušuko Marsialis. 

— Mes netrukus sužinosime, kas jis buvo, — lėtai 
pasakė Armanas de Bernė. — Marsiali, pasiruoškite siau- 

bingam išbandymui. man regis, kad tai, ką sužinosite, su- 
Žeis jus į pačią širdį. Nepamirškite, kad esate vyras, taigi 
sukaupkite visą savo valią. Pažadėkite man, kad būsite iš- 
tvermingas. Arčibaldai de Somervili, ir visi, kurie čia esa- 
te, atidžiai stebėkite jį. 

Markizas de Silverealis priėjo prie Marsialio ir pač- 
mė jį už rankos. 

— Būkite drąsus, — pasakė ji jam. — Kad ir kas atsi- 
tiktų, nepamirškite, kad jūs turite mus ir kad mes neabe- 
jingi jūsų likimui... | 

— Vadinasi, tai buvo jis? — paklausė Marsialis. 

— Luktelėkite! — atsakė Armanas. 

Jis priėjo prie durų ir atidarė jas. 

Įėjo Zoera. Jis vilkėjo drabužiais, kuriuos dienoraš- 
tyje buvo aprašęs Marsialis, kai pasakojo apie Žmogų, Ug- 
nies Karalių, atvykusį pas jo tėvą. 

Zoera žengė keletą Žingsnių ir, atsiklaupęs priešais 
Armaną Bernė, pabučiavo jį į ranką. 

— Marsiali, — tuomet pasakė Armanas, — pasižiū- 
rėkite į šį Žmogų. Ar atpažįstate? 

Marsialis nuskubėjo prie atėjusiojo. 

— "Tai jis! "Tai Ugnies Karalius! "Tai tas žmogus, Kurį 
mačiau savo tėvo kabinete! 

"Tuo metu Zoera pasisuko į Marsialį ir sušuko iš nuo- 
stabos ir džiaugsmo. 

— Enijaus draugas! Mano tėvo draugas! 

— Jūs abu klystate, — pasakė Armanas de Bernė. — 
Marsiali, jus suklaidino šie Zoeros drabužiai. Šis žmo- 
gus — Zoera, sūnus to žmogaus, kuris buvo jūsų tėvo 
draugas... O tu, Zoera, žinok, kad šis jaunuolis — sūnus 
to, kuris liko ištikimas Enijui, tavo tėvui iki pat tos die- 
nos, kai jie abu buvo nužudyti. 

Paskui jis kalbėjo toliau: 

— Marsiali, tą dieną, kai aš pirmą kartą jus išvydau, 
jūsų veidas pribloškė mane, nes tie bruožai buvo įstrigę į 
mano atmintį nuo tos minutės, kai pamačiau nelaimingą 
nukankintą senį. Zoera man įrodė, kad aš neapsirikau. 
Marsiali! Žmogus, kurį tie niekšai nužudė, tas žmogus, 
deja, jūsų tėvas... 

Marsialis klaikiai sušuko, ir, čiupęs rankomis už gal- 
vos, susvyravo tarytum perkūno trenktas. 

Jis būtų pargriuvęs, bet Arčibaldas de Somervilis spė- 
jo jį prilaikyti. 

Marsialis greitai įveikė savo silpnumą. 

— Kas tie žudikai? — paklausė jis. — Aš noriu Žino- 
ti jų vardus! Aš noriu Žinoti, kas tie budeliai, kankintojai! 
Tėvas!.. Mano vargšas tėvas... 

Ir staiga jis nutilo... Karčios ašaros ritosi Marsialio 
skruostais. 

— "Taigi, — pro ašaras kalbėjo jis, — atsirado tokie 
niekingi žmonės, kuriems nesudrebėjo ranka kankinant 
vargšą senuką... Jį, kuris visada galvojo tik apie žmonijos 
gerovę... Aš surasiu tuos laukinius žvėris ir priversiu bran- 
giai sumokėti už padarytą piktadarystę! 

Armanas de Bernė neprieštaravo šiems karštiems vai- 
kino žodžiams, Marsialio susijaudinimas buvo visiems su- 
prantamas. 

Reikėjo laiko, kad užgytų baisi žaizda... 

— Pasakykite jų vardus! — sušuko Marsialis. — Ar 
jūs juos Žinote? 

— Zoera, — tuomet tarė Armanas de Bernė, — kal- 
bėk... Tu ilgai tylėjai... Ponai, jūs turite viską Žinoti. Zoera 
jau seniai aptiko savo tėvo žudikų pėdsakus... Jis norėjo 
atkeršyti. Bet aš sulaikiau jo pakeltą ranką, ir jis man pa- 
kluso, nes yra iš tų Žmonių, kurie gerbia tuos, kurie išgel- 
bėja jiems gyvybę... Nuo tos dienos, kai jis padarė šį baisų 

atradimą, jis atsiskyrė nuo visų ir nutilo, maldaudamas 
savo tėvų ir protėvių Dievo palaiminimo, prašydamas, kaip 
pats sakė, mirusiojo leidimo kalbėti gyviesiems... Prieš tris 
dienas Zoera pagaliau man viską papasakojo!.. Aš pati- 
kėjau jo žodžiams. Ir šį kartą, mano paprašytas, jis sutiko 
atidėti keršto planus. 

— Bet dabar mes juos nužudysime, ar ne?! — sušu- 
ko Marsialis, griebdamas už rankos Zoerą. 

Enijaus sūnus įdėmiai pažvelgė jam į akis. Jo veidą 
iškreipė baisi grimasa. Jis iškilmingai ištiesė ranką Mar- 
sialiui. 

Paskui jis pradėjo savo pasakojimą. 

— Tegul nubaudžia Dievas Zoerą, jei jis sumeluos! 

Zoera — keršytojas. Zoera matė, kaip jo tėvas buvo 
nužudytas žudikų rankomis, nors tuo metu buvo dar vaikas. 

Tie žmonės sučiupo Zoerą ir sviedė į bedugnę. 

Bet Dievas neapleido jo bėdoje. Atėjo Žmogus ir iš- 
gelbėjo Zoerą. Zoera užaugo ir myli savo gelbėtoją taip, 
kad dėl jo paaukotų gyvybę... 

"Tai sakydamas, Zoera nenuleido akių nuo Armano 
de Bernė. 

Visi tarytum apmirė klausydamiesi karštų jo žodžių. 

Zoera kalbėjo toliau: 

— Mūsų armijoje buvo šimtai tūkstančių karių, šim- 
tai tūkstančių tarnavo Budai. 

Visi drebėdavo prieš ją, jos niekas neįstengdavo nu- 
galėti. 

Raupsuotasis Karalius nusikalto, nes neištesėjo duo- 
to žodžio: pažadėjęs pasigailėti mokyto bramano gyvy- 
bės, jis jį nužudė. 

Žemė susvyravo, iš jos gelmių išsiveržė liepsnos, di- 
džioji Budos statula nukrito nuo pjedestalo į ežcro dug- 
ną, ir khmerų priešai užpuolė galingąjį Ankorą. 

Iš dangaus krito žvaigždės, ėmė siautėti dideli gais- 
rai... 

Iš kalnų išsiliejusios upės užliejo kolonas ir bokštus. 

Kalnai prasiskyrė ir prarijo žmones. 

Vėjas išblaškė juos kaip medžių lapus, ir brolis nebe- 
galėjo rasti savo brolio, motina — savo kūdikio... 

Mirtis juos skinte skynė, niekas neatskubėjo jiems į 
pagalbą, o kaimyninės tautos, anksčiau kentėjusios nuo 
khmerų rankos, užpuolė juos kaip išbadėję šunys... 

Ištisą šimtmetį griaudėjo perkūnas ir trankėsi Žaibai. 

Paskui atėjo naktis, saulė pasislėpė, nenorėdama ma- 
tyti didingiausios pasaulio tautos žūties. 

Ir kai ji pagaliau pasirodė, khmerų neberado. Bokš- 
tai, rūmai, miestai, šventyklos, didžiulės statulos virto 
griuvėsiais. 

Zoera vaizdingai pasakojo legendą apie katastrofą, 
kai pražuvo galinga khmerų valstybė, kurios žūties iki šiolei 
negali paaiškinti net garsiausi mokslininkai. 

Iš didžiulių neseniai surastų griuvėsių galima spręsti, 
kad tai būta šlovingos ir galingos valstybės, o išlikę pamin- 
klai pribloškia kiekvieną, kas tik atvyksta į Ankoro-Vato 
šventyklą. 

Žoera paminėjo savo pasakojime Raupsuotąjį Kara- 
lių. Kas iš tikrųjų atsitiko? 

Pasirodo, khmerų karalius susirgo baisia liga, kurios 
niekas negalėjo išgydyti, veltui jis kreipėsi į geriausius sa- 
vo šalies daktarus. 

"Tik vienas, anot Henriko Hugo, garsus bramanas su- 
tiko jį išgydyti. Jis gydė vandeniu, taigi pasiūlė sergančia- 
jam lįsti į beveik verdančio vandens katilą. 

Karalius pareikalavo, kad iš pradžių šis pavojingas ban- 
dymas būtų atliktas su kuo nors kitu, bet kadangi norinčių 
neatsirado, karalius privertė tai padaryti patį bramaną. 

— Aš sutinku, — atsakė bramanas, — tik turite man 
pažadėti apiberti mane milteliais, kuriuos jums duosiu. 

Karalius pažadėjo įvykdyti jo prašymą, ir bramanas 
įlipo į katilą su verdančiu vandeniu. 

Karalius įsakė savo tarnams įmesti katilą kartu su bra- 
manu į upę. 

Štai šis khmerų karaliaus poelgis, kaip pasakoja le- 
genda, užtraukė miestui ir Visai tautai nelaimę. 

Zoera akimirkai nutilo. 

Armanas de Bernė gestu paprašė, kad jis kalbėtų 
toliau. 

— Praėjo daug metų... Khmerų palikuonys baigė iš- 
mirti. Tik viena šeima, globojama Budos, ir ateityje turė- 
jusi suvaidinti didelį vaidmenį, gyveno atsiskyrusi miško 
tankmėje... 

Tai buvo Enijaus, Ugnies Karaliaus, šeima. Eni tikė- 
jo, kad ateityje khmerų galybė atgijo. 

Enijus žinojo paskutinę khmerų galybės paslaptį — 
Ankoro-Vato požemiuose paslėptų turtų paslaptį. 

Enijus mirė, bet prieš mirdamas tą paslaptį spėjo per- 
duoti savo įpėdiniui. 

Vieną Enijų keitė kitas Enijus, jie visi saugojo khme- 
rų paslaptį. 

Paskutinysis Enijus buvo mano tėvas. Jis gyveno at- 
siskyręs miške ir laukė Budos ženklo. 

Vieną gražią dieną jis išvyko į tolimą kelionę, į Pran- 
cūziją, susitikti su Žinių Karaliumi. 

Tėvas ilgai ten užtruko, o kai grįžo, jį lydėjo senis... 

— Mano tėvas! — sušuko Marsialis. 

— "Taip, tai buvo tavo tėvas! — kalbėjo toliau Zoe- 
ra. — Nors jis buvo senas žmogus, jo veido bruožai buvo 
tokie pat kaip tavieji. Enijus man pasakė: “Sūnau, aš pa- 

dovanojau prancūzų tautai amžiną khmerų galybės pa- 
slaptį. Savo mirties dieną aš viską tau pasakysiu, ir tu pra- 
tęsi mano pradėtą darbą". 

Jiedu buvo labai prisirišę vienas prie kito. Aš dažnai 
juos matydavau iškilmingai vaikštinėjančius po griuvėsius, 
kurie jiems nebuvo nebylūs, bet tik jiems vieniems, nes 
mūsų ausų jokie garsai nepasiekdavo. 

Kartą naktį, kai jie abu ramiai miegojo iš lapų ir šakų 
suręstoje lūšnoje, pasigirdo triukšmas, ir du nepažįstami 
vyrai puolė prie mano tėvo. Jie paleido jam kulką tiesiai į 
širdį, ir jis sukniubo ant Žemės, nespėjęs net riktelėti. 

Paskui žudikai sučiupo senį ir ėmė jį Žiauriai kankin- 
ti, norėdami, kad jis išduotų khmerų paslaptį. Tai buvo 
siaubinga! Senis vaitojo iš skausmo, bet nieko jiems ne- 
pasakė. 

Aš mėginau jį apginti, bet buvau silpnas ir nieko ne- 
galėjau padaryti. Vienas iš žudikų griebė mane ir sviedė į 
bedugnę. Jis manė, kad aš tikrai Žūsiu. 

„Senio šūksniai tapo klaikiu kriokimu. Įsikibęs į lia- 
nas, žvelgiau į po mano kojomis kunkuliuojantį vandenį. 
Aš nenorėjau mirti. Aš kovojau ilgai, taip ilgai, kad paga- 
liau horizonte nušvito saulė. 

Aš dejavau ir iš visų jėgų šaukiausi pagalbos. 

Vienas žmogus išgirdo mano nevilties šūksnius ir iš- 
gelbėjo mane. Aš buvau labai sukrėstas, mano širdyje apsi- 
gyveno kančios dvasia. Aš ilgai išbuvau prie kapo duobės. 

Kai pagaliau atsipeikėjau, pasijutau plaukiąs laivu. 
Geraširdis Žmogus, išgelbėjęs man gyvybę, vežėsi mane į 
savo šalį. Nuo tos akimirkos aš nesiskyriau su juo. 

Galų gale išaušo keršto diena, nes aš suradau savo 
tėvo žudikus, ir mirusysis iš kapo duobės šaukiasi mano 
keršto. 

O senis šaukia tave ( jis atsisuko į Marsialį), kad nu- 
baustum tuos, kas sužalojo jo kūną ir nužudė!.. Broli, duok 
man savo ranką ir prisiek atkeršyti drauge su manimi!.. 

Tardamas paskutiniuosius žodžius, Zoera išsitiesė. 
Žvelgdamas į jo išblyškusį veidą, galėjai pamanyti, kad 
priešais save regi vieną iš tų keistų būtybių, kurios saugo 
įėjimus į indų šventyklas. 

Visi duso iš susijaudinimo. 

— Jūs girdėjote, — pasakė Armanas Bernė, — da- 
bar man belieka pasakyti, kas tie žudikai. Vienas iš jų yra 
kunigaikštis de Belenas, antrasis — baronas de Silverea- 
lis. Jums tikriausiai kilo klausimas, kaip jiems pavyko su- 
žinoti Enijaus paslaptį. Kokie išdavikai padėjo jiems ap- 
tikti pėdsakus? 

Aš nežinau, ir tikriausiai mes niekada nesužinosime. 

Kartą Zoera išgirdo kunigaikščio de Beleno balsą. 
"Tai buvo pilyje, į kurią baronas atsivežė savo žmoną ir 
Liusi Faverej. Zoera norėjo pulti žudiką, laimei, man pa- 
vyko jį perkalbėti, bet nuo tos akimirkos Zoera liovėsi 
kalbėjęs. Jis, kaip sakiau, norėjo paklausti savo dievų, ar 
gali man patikėti šios siaubingos dramos paslaptį. 

Zoera meldėsi keturiasdešimt dienų ir naktų. Prieš 
tris dienas jis atėjo pas mane ir viską papasakojo. Mes 
nuvykome sekti de Beleno. Zoera pamatė jį, ir paskuti- 
nės mano abejonės išsisklaidė. 

Paskui Zoera išvydo baroną de Silverealį ir pasakė, 
kad tas žmogus ir yra kunigaikščio bendrininkas. 

Štai ką turėjau jums papasakoti. Buvo įvykdytas bai- 
sus nusikaltimas, jį padarę žmonės privalo būti nubausti. 

Dabar jūs turite priimti sprendimą. Zoera davė žodį, 
kad paklus jūsų valiai. 

Zoera atsiklaupė priešais Armaną de Bernė ir pač- 
mė jį už rankos. 

— Aš liksiu ištikimas duotai priesaikai, — tarė jis, — 
nes aš dėkingas tau už išgelbėtą gyvybę. Aš padarysiu tai, 
ką man įsakysi. 

— Dabar mano eilė kalbėti, nes buvo nužudytas ir 
mano tėvas, — pasakė Marsialis. — Vargšas senukas bu- 
vo Žiauriai nukankintas, jis mirė baisiose kančiose. Nega- 
lima pasigailėti tų piktadarių! Ir jeigu Zoeros ranka su- 
drebės, keršysiu aš! 

Marsialis virpėjo visu kūnu. Jo veidas buvo išblyš- 
kęs, akys žėrėjo. 

"Tuomet prakalbo Arčibaldas. 

— Labiau nei kas nors kitas, — pasakė jis, — aš su- 
prantu, kaip kenčia ir rūstauja tie žmonės, kurie po šio 
siaubingo nusikaltimo liko našlaičiais. Bet mes turime su- 
prasti, kad nors mums pakanka faktų ir įrodymų, teisin- 
gumo organams jų gali būti per maža. 

— (O! Kodėlkalbate apie teisingumą? — sušuko Mar- 
sialis. — Argi aš ketinu reikalauti, kad nusikaltėlius baus- 
tų teismas? Argi šie žmonės neveikė nepaisydami jokių 
įstatymų? 

— Leiskite ir man tarti vieną žodį, — paprašė Fave- 
rejus. 

Visi nutilo. 

— Tie Žmonės turi būti nubausti, — tarė jis, — bet, 
kaip visiškai teisingai pasakė ponas Arčibaldas de Somer- 
vilis, šį tikslą mes pasieksime ne teismų padedami. Kur 
įrodymai? Kur liudytojai? "Ta klaiki scena įvyko taip toli 
nuo Prancūzijos, kad bet koks bylos tyrimas neįmanomas; 
bet ar tai reiškia, kad jie turi ramiai naudotis savo nusi- 
kaltimų vaisiais? Ne! Reikia, kad jau nuo šios dienos jie 
būtų apsupti neįveikiama siena. Kunigaikštis de Bele- 
nas — ne kas kitas, kaip vagis Estremocas. Baronas de 
Silverealis — buvęs konsulas, pamynęs savo garbę. Šie 

du faktai visiškai akivaizdūs, ir juos nesunkiai galima įro- 
dyti. Tereikia perduoti tuos žmones į teisingumo rankas, 
ir jų laukia katorga. Štai kiek gali padėti mums teisingu- 
mas, ir nieko daugiau. | 

Marsialis, klausydamasis markizo de Faverejaus žo- 
džių, nervingai grąžė rankas. 

Zoera tylėdamas spaudė peilio rankeną. 

Staiga seras Lionelis Storigenas garsiai sušuko. 

Proto netekęs Lionelis! Argi jis bent ką suprato, kas 
čia vyko? Nejaugi ir jis norėjo pasakyti savo nuomonę? 

Armanas de Bernė puolė prie jo, manydamas, kad jį 
ištiko priepuolis. 

Seras Lionelis Storigenas gestu sustabdė Armaną. 

— Matote, — tiesdamas ranką pasakė jis, — ar ma- 
tote šį kraują?.. Ar girdite šiuos nevilties šūksnius? 

Ištiesęs į priekį galvą, jis, regis, žvelgė kažkur į erd- 
vę ir klausėsi iš toli atskriejančių tik jam vienam girdimų 
garsų. 

— De Belenas!.. De Silverealis!.. Jūs minėjote šiuos 
vardus. Jūs norite nubausti tuos žmones? Per vėlu! Jie 
jau nubausti! Jūs pavėlavote... 

— Ne! — sušuko Marsialis. 

— Palaukite, — pasakė Armanas de Bernė. — Be- 
protystė — ne kas kita, kaip didžiulė jausmų koncentra- 
cija, tokie žmonės dažnai tampa aiškiaregiais... 

Tai pasakęs, jis atsisuko į serą Lionelį ir, pakėlęs ran- 
kas virš jo galvos, pasakė: 

— Kalbėkite! Sere Lioneli Storigenai, kalbėkite. Pa- 
sakykite mums, ką jūs manote, ką girdite? 

— Kraują... Aš jums jau sakiau! — garsiai sušuko 
seras Lionelis. — Kunigaikštis de Belenas nužudytas! Ba- 
ronas de Silverealis krinta... Tai mirtis... O! Kaip jis tran- 
kosi, kaip raitosi... Bėkite pas juos! Bet ne! Vis tiek nesu- 

spėsite. Jūs pavėluosite! Ten jau įsisuko giltinė. Kraujas! 
Kraujas! 

Visi tylėjo, stengdamiesi suprasti paslaptingus bepro- 
čio Žodžius. 

Tik Armanas de Bernė išliko šaltakraujiškas. Jis iš 
patirties žinojo, kad šiuose padrikuose žodžiuose gali sly- 
pėti tiesa. 

— Marsiali! — pasakė jis. — Aš tikiu, ar girdite ma- 
ne, aš tvirtai tikiu, kad šią akimirką seras Lionelis Stori- 
genas mato ir girdi tai, ko mes negalime nei matyti, nei 
girdėti... Aš tikiu, kad kunigaikščio de Beleno namuose 
dabar vyksta įvykiai, kuriuos nujaučia seras Lionelis. 

— Aš matau! Aš matau! — vėl sušuko seras Lionelis 
Storigenas. — Jie mirę! Jie mirę! 

— Eime, Marsiali ir jūs, de Silvereali, — pasakė Ar- 
manas de Bernė. — Reikia sužinoti tiesą. 

— O jūs ką manote? — paklausė Arčibaldas de So- 
mervilis. 

— Aš manau, kad seras Lionelis Storigenas pasakė 
tiesą. De Beleno namuose įvykdytas dar vienas nusikalti- 
mas. Ž 

— Pritarkite man, — sušnibždėjo jis į ausį markizui 
de Faverejui. — Šiaip ar taip, mes laimėsime laiko, o Mar- 
sialis šiek tiek aprims. 

— Jūs teisus, — atsakė markizas. — Pirmiausia turi- 
me išsiaiškinti, kas slypi po šia paslaptim, — pasakė jis, 
kreipdamasis į čia susirinkusiuosius. — "Iegul ponai de 
Bernė, Marsialis ir Arčibaldas de Somervilis kuo greičiau 
vyksta į kunigaikščio de Beleno namus. 

— Tegul paskuba! — sušuko seras Lionelis Storigenas. 

Marsialis, sutrikęs ir susijaudinęs po šios keistos sce- 
nos, pasuko durų link. 

— Keliaukime į de Beleno namus! — paragino jis. 

— Aš jūsų paslaugoms, jaunuoli! — atsakė Arčibal- 
das de Somervilis. 

Marsialis priėjo prie Zoeros ir paėmė jį už rankos. 

— "Tu pavadinai mane broliu, — dusliu balsu pasakė 
jis. — Pasitikėk manimi! 

— Nežudyk jo vienas! 

— Prisiekiu tau! 

Markizė de Faverej, regis, nematė ir negirdėjo pas- 
kutiniosios scenos. Ji galvojo apie savo seserį Matildą. Iš 
tikrųjų, kuri iš judviejų nelaimingesnė? 

Armanas Bernė priėjo prie jos. | 

— "Ivirtybės! — pasakė jis. — Kol kas nepasakokite 
Matildai šių baisių naujienų. 

— Gerai, aš dar šiek tiek palauksiu, — pažadėjo ji. 

Po minutės Marsialis, Arčibaldas de Somervilis ir Ar- 
manas de Bernė jau važiavo karieta į kunigaikščio de Be- 
leno namus. 

Marsialis niūriai tylėjo. Flegmatiškasis de Somervi- 
lis buvo pasirengęs šaltakraujiškai pasitikti bet kokį ne- 
tikėtumą. 

Armanas de Bernė galvojo apie serą Lionelį Stori- 
geną, bandydamas išsiaiškinti netikėtai prasiveržusius jo 
žodžius. 

Išaušo rytas, Paryžius, nušviestas blankios šviesos, 
ėmė busti. | 

Nuo Kursel iki Senos gatvės kelias buvo ilgas, bet 
tie, kurie sėdėjo karietoje, pasinėrę į savo mintis nepaste- 
bėjo, kaip slenka laikas. 

Senos gatvės pradžioje karieta staiga sustojo. 

— Kas atsitiko? — paklausė Bernė. 

— (Gatvę užtvindė Žmonių minia, — atsakė vežikas. — 
Ten būriuojasi kareiviai ir policininkai. 

Armanas de Bernė ir jo palydovai tuojau pat iššoko 

iš karietos ir susimaišė su minia, kuri, nepaisant ankstyvo 
ryto, vis didėjo. 

— Kas atsitiko? — paklausė Armanas. 

— O! Tai siaubinga, pone! — atsakė kažkas iš mi- 
nios. 

— Kalba, kad yra dešimt aukų... "Ten vyksta tikras ka- 
ras! — bėrė kitas. 

Nors žiūrovai gerokai persūdė, buvo aišku, kad čia iš 
tikrųjų padarytas nusikaltimas. 

— Ar žinote, kur tai įvyko, kokiame name? — pa- 
klausė Armanas Bernė. 

— Ne, aš nežinau namo numerio!.. Štai ten, tame 
dideliame name. Ten gyveno kažkoks kunigaikštis. 

Marsialis riktelėjo. 

— Negaiškim laiko! — sušuko jis. — Reikia kuo grei- 
Čiau viską išsiaiškinti... 

Darbuodamiesi alkūnėmis, trys draugai asų 
taką pro minią iki pat policijos kordono. | 

Ten juos sustabdė. Jie labai nekantravo ir galėjo vi- 
siškai sugadinti santykius su sargais, bet staiga, laimei, juos 
pastebėjo policijos agentas, atvykęs ištirti situacijos. Jis 
gerai pažinojo Armaną de Bernė. 

— O! Irjūs čia! — pasakė jis. — Laimingas atsitikti- 
numas, kad jus čia sutikau. Jūs galite padaryti mums di- 
delę paslaugą. Praleiskite šį poną! — paliepė jis. 

— Aš norėčiau, kad praleistų ir mano palydovus, — 
paprašė Armanas Bernė. 

-— Mielai. Jie, o ir jūs priklausote tam pačiam ratui 
kaip ir aukos? 

— Aukos? Bet kas buvo nužudyti? 

— "Tai kunigaikštis de Belenas ir baronas de Silverealis. 

Visi trys šūktelėjo išgirdę šiuos vardus. Armanas de 
Bernė paspaudė ranką Marsialiui. 

— TIylėkite! — sušnibždėjo jis. — Tie nusikaltėliai 
jau nubausti. Saugokitės!!! Juodindami juos, galite už- 
traukti nešlovę nekaltiesiems. 

Tai sakydamas, jis turėjo galvoje Matildą de Silve- 
real ir Mariją de Faverej. 

Marsialis tuojau pat susitvardė, nors tai padaryti jam 
nebuvo lengva. Jis gerai žinojo, kokie saitai sieja baroną 
de Silverealį su markize Faverej ir jos dukterimi Liusi. 

Policijos agentas nusivedė tris draugus į kunigaikš- 
čio de Beleno namus, kurių duris saugojo kareivių būrys. 

Priminsime skaitytojams, kaip buvo išsidėstęs namas, 
į kurį ne kartą jau buvome patekę. 

Kunigaikščio kambariai užėmė visą pirmą aukštą. 

Svečių salės glaudėsi prie plačios galerijos, kurios pa- 
baigoje buvo kunigaikščio de Beleno kabinetas, apstaty- 
tas Rytų stiliaus baldais. 

Marsialis tik dabar prisiminė, kad būtent šiame na- 
me, mansardoje, jis taip kentėjo, kai nutarė baigti savo 
gyvenimą savižudybe. 

Ir jis nieko nežinojo! Jis gyveno po vienu stogu su 
savo tėvo žudiku, tačiau joks vidinis balsas jam šito ne- 
pasakė... | 

Policininkas juos vedė į priekį. Galerijoje, kadaise 
triukšmingoje ir tviskančioje, dabar — niūrioje ir tylioje, 
stovėjo policininkai. 

Kampuose susirinkę kunigaikščio de-Beleno tarnai 
kažką šnibždėjosi tarpusavyje. 

Policininkas atidarė kunigaikščio kabineto duris ir pa- 
kvietė savo palydovus užeiti į vidų. 

Tą akimirką, kai jie peržengė slenkstį, iš visų krūti- 
nių išsiveržė siaubo šūksniai. Ant sofos gulėjo Kunigaikš- 
čio de Beleno lavonas. Jis tįsojo atvertęs galvą, kakle bu- 
vo matyti žaizda, iš kurios dar bėgo kraujas. 

Krėsle sėdėjo baronas de Silverealis, išblyškęs, už- 
merktomis akimis... Prie jo stovėjo daktaras. Jis bandė 
sutvarstyti didžiulę — nuo kaklo iki krūtinės vidurio — 
žaizdą. Buvo aišku, kad smogta iš už nugaros durklu, ku- 
ris, nuslydęs šonkauliais, įsmigo į krūtinę. 

— Na kaip, daktare? — paklausė policininkas. — Ar 
yra bent šiek tiek vilties? 

— Sužeistasis dar kvėpuoja, — atsakė daktaras, — 
bet jis bet kurią akimirką gali mirti. 

— O, brangus kolega! — pasakė jis, pamatęs Ar- 
maną de Bernė. — Atėjote pačiu laiku! Jūs labai man 
pagelbėtumėte, jei sutiktumėte apžiūrėti baroną de Sil- 
verealį. 

Armanas priėjo prie sužeistojo. 

Prieš jį gulėjo mirštantysis, tas pats žmogus, kuris, 
piktnaudžiaudamas Prancūzijos pero de Moviljė garbėt- 
roška, privertė jį ištekinti už jo Matildą. 

Bet Armanas de Bernė buvo iš tų žmonių, kuriam 
pareigos jausmas nustelbia visus kitus jausmus. Dabar, 
pasitelkęs savo Žinias, jis buvo pasirengęs padaryti viską, 
kad pagelbėtų baronui de Silverealiui, nors žinojo, kad 
šis žmogus jo mylimai moteriai suteikia tik kančią. 

Pasilenkęs prie nejudančio barono de Silverealio kū- 
no, jis pakėlė jo akių vokus ir įdėmiai apžiūrėjo vyzdžius. 

— Mirtis čia pat! — pagaliau pasakė jis. — Ar gerai 
apžiūrėjote žaizdą? 

— "Taip, į baroną de Silverealį, matyt, buvo smeigta 
ilgu durklu. Jis kliudė plaučius... Prasidėjo vidinis krauja- 
vimas... Jam teliko gyventi vos kelios minutės... 

Iš mirštančiojo krūtinės pasigirdo gargaliavimas. 

— O kaip šis? — paklausė Armanas de Bernė, rody- 
damas į kunigaikštį de Beleną. 

— Nukirsta miego arterija. Jį ištiko staigi mirtis... 

— Bet kas padarė tokį siaubingą nusikaltimą? — pri- 
ėjęs prie daktarų, paklausė Arčibaldas de Somervilis. 

— Aš manau, kad mums pavyko sučiupti tikrąjį nu- 
sikaltėlį... Jis dar bandė slėptis. Tas žmogus dabar oran- 
Žerijoje... 

— Kas jis? 

— Aš nežinau jo vardo... Todėl ir prašiau, kad atei- 
tumėte čia, nes maniau, kad jūs galėsite suteikti mums 
naudingų žinių apie aukos gyvenimą ir įpročius... Be to, 
galbūt jūs galėsite atpažinti žudiką, tai yra tą, kurį aš įta- 
Tiu padarius nusikaltimą... 

"Tai pasakęs, policininkas atsargiai pravėrė oranžeri- 
jos duris ir davė ženklą pasitraukti sargybiniams. 

Ten, laikydamasis rankomis už galvos, krėsle sėdėjo 
jaunuolis. Jis buvo sustingęs it statula. 

Armanas Bernė nustebęs sušuko: 

— Grafas de Šerliu! 


Voratinklyje 


"Tuojau pat į prefektūrą buvo perduota žinia, ir ne- 
trukus į kunigaikščio de Beleno namus atvyko teismo val- 
dininkai. 

Tai buvo ponas de Varnė, kuris, kaip mums žinoma, 
tyrė Diulufė bylą, ir vienas prokuroro draugas, kuris, kaip 
netrukus sužinos skaitytojai, nėra mums nepažįstamas. 

Pirminė apžiūra nedavė jokių rezultatų. 

Matyt, nusikaltimas buvo įvykdytas apiplėšimo tiks- 
lais, nes kunigaikščio de Beleno kabinete buvo baisi ne- 

tvarka. Ant grindų mėtėsi vertingi dokumentai, be to, kai 
kurie stalčiai buvo išlaužti. 

"Tuomet Armanas de Bernė su savo kolega daktaru 
bandė atgaivinti baroną de Silverealį, kuris dar rodė men- 
kus gyvybės ženklus. 

Pamažu jis atgavo žadą ir netgi bandė tarti kažko- 
kius nerišlius žodžius. 

Matyt, tai buvo paskutinės jo pastangos kovoti su 
mirtimi. 

— Prieš pradėdami apklausti suimtąjį, — pasakė po- 
nas Varnė, — mes turime išklausyti liudytojų parodymų... 
Kas jie? 

— Pirmiausia tai kunigaikščio de Beleno kamerdi- 
neris, pone tardytojau, — atsakė policijos komisaras. — 
Paskui vartininkas, kažkoks Benua... 

— Pakvieskit tuos žmones! O jūsų, ponai, — pridūrė 
Varnė, kreipdamasis į Marsialį ir de Bernė, — paprašy- 
Čiau neišeiti... | 

Jie linktelėjo, mat norėjo sužinoti visas šios keistos 
tragedijos smulkmenas. 

Benua, kaip prisimena skaitytojas, buvo geraširdis 
durininkas, kuris padėjo Marsialiui likti gyventi mansar- 
doje. 

"Tai buvo doras storulis, tinkamai vykdęs savo parei- 
gas. 

Jis atėjo panarinęs galvą, sutrikęs,.raudonis buvo 
nudažęs jo skruostus. Jo šeimininkas nužudytas, asme- 
ninė jo atsakomybė buvo juolab sunkesnė, kad jis neįsi- 
vaizdavo, jog į namus galima prasmukti ne pro jo saugo- 
mas duris. 

— Ką jūs Žinote apie šį įvykį? — paklausė tardyto- 
jas Varnė. — Prašyčiau būti lakoniškam ir nejsileisti į 
smulkmenas. 

Šie žodžiai įžeidė Benua, bet jis nuslėpė tikruosius 
savo jausmus. 

Be to, jį labai nustebino tai, kad šioje scenoje dalyva- 
vo ir Marsialis. Jaunuolio dingimas jam jau buvo sukėlęs 
abejonių, ir apie tai jis kalbėjosi su kaimynu bakalėjinin- 
ku. Išvydęs jį tokioje situacijoje, durininkas labai nustebo. 

Kad ir kaip ten būtų, Benua pradėjo savo pasakojimą. 

— Pirmiausia, — pasakė jis, — turiu jums pasakyti, 
ponai tardytojai, kad aš užsnūdau apie vienuoliktą valan- 
dą vakaro. Ponas kunigaikštis, kaip paprastai, buvo savo 
namuose. 

— Kalbėkite toliau, — paragino tardytojas. 

Benua nepatenkintas mostelėjo ranka ir vėl ėmė pa- 
sakoti: 

— Prieš užmigdamas savo teisėtai Žmonai, poniai Be- 
nua, aš pasakiau, kad ketinu anksti keltis ir imtis įprastų 
savo darbų... 

Aš miegojau, kai antrą valandą, o gal penkiolika mi- 
nučių po antros, — negaliu tiksliai pasakyti, nes, bijoda- 
mas sukelti nerimą poniai Benua, nebuvau prisukęs savo 
žadintuvo, — aš išgirdau skambutį. Tuojau pat pašokau 
ant kojų ir, išgirdęs koridoriuje žingsnius, paklausiau: “Kas 
ten"' Man atsakė: “Baronas de Silverealis". 

Kitu atveju aš būčiau paskambinęs ir įspėjęs kuni- 
gaikščio de Beleno kamerdinerį, bet buvau gavęs įsaky- 
mą baroną de Silverealį įleisti bet kuriuo paros metu. 
Taigi aš įleidau baroną de Silverealį ir grįžau pas ponią 
Benua. 

Drįstu pasakyti, kad tuojau pat užsnūdau. Staiga šeštą 
valandą ryto mane pažadino iš kunigaikščio kambario at- 
sklidę šūksniai. Aš pašokau iš lovos ir neklausydamas po- 
nios Benua prieštaravimų, nuskubėjau, taip, pone tardy- 


130. 


tojau, nuskubėjau į kunigaikščio de Beleno apartamen- 
tus. Tuo metu, kai aš buvau ant jo kambario slenksčio... 
O! Pone tardytojau, aš tikriausiai niekada nebepamaty- 
siu vaizdo, kokį tąkart išvydau... Prašyčiau man atleisti... 
Aš jaučiau, kad galiu kristi be sąmonės vos tik prisiminęs 
tą reginį!.. 

Benua išblyško. 

— Kalbėkite toliau, — rūsčiu tonu paragino tardy- 
tojas, — antraip aš galvosiu, kad jūs sąmoningai vilkinate 
laiką! 

Šie žodžiai iš karto paveikė Benua. Jis suėmė save į 
rankas ir pasitempė. 

— Galerijoje, — pasakė jis, — buvo penki šeši, 0 gal 
ir visas dešimt Žmonių, aš negaliu pasakyti tikslaus jų skai- 
čiaus. Jūs galite paklausti, kodėl. Tai labai paprasta. Pir- 
ma, buvo tamsu nors į akį durk, antra, man į galvą smogė 
taip stipriai, kad iš akių pasipylė žiežirbos... Staiga tie visi 
žmonės dingo kaip ryto rūkas. 

— Nereikia poezijos! — metė Varnė. 

— Regis, nieko blogo aš nepasakiau... Beje, galiu at- 
siimti savo žodžius. "Tie žmonės iš tikrųjų pabėgo, dingo, 
garuote išgaravo... Ir vis dėlto aš spėjau pastebėti, kad 
vienas iš jų nešė statulos, kuri gulėjo prie kunigaikščio de 
Beleno rašomojo stalo, gabalą. Gavęs smūgį, aš tesuspė- 
jau surikti: “O!" Tą minutę užmerkiau akis... Taip, turiu 
ir tai prisipažinti. Kai atsimerkiau, galerijoje žmonių jau 
nebebuvo. Aš nuskubėjau į kunigaikščio kabinetą ir tą aki- 
mirką, kai atidariau duris, pamačiau jaunuolį — išblyšku- 
SĮ, apsipylusį krauju... O, aš atpažinau jį! Aš spėjau surik- 
ti: “Pavojus!"' ir sučiupau jį už skvernų. 

— Tai tas pats suimtas jaunuolis? — paklausė tardy- 
tojas Varnė. 

— laip, jis! Tai aš jį suėmiau. Taip, pone tardytojau! 
Aš ir kamerdineris, kuris atskubėjo man iš paskos, išeir- 
dęs triukšmą... Aš jį gerai pažįstu. Kunigaikštis dc Bele- 
nas priemė jį į savo namus, maitino, rengė, vykdė men- 
kiausią jo norą, O šis štai kaip jam atsimokėjo... Nužudė 
ji... Ir baroną de Silverealį. Nors esu tik durininkas, turiu 
pasakyti, kad taip elgtis negražu! 

— Kaip elgėsi tas žmogus tuo metu, kai jį sučiupo- 
te? — paklausė tardytojas. 

— Jis buvo kažkoks keistas, sakytum, apgirtęs... O, 
pirmą minutę aš nesusitvardęs apšaukiau jį žudiku. Jis 
pažvelgė į mane tarytum nesuprasdamas ir nuėjo į prie- 
kį. Aišku, jis ketino pasprukti. Bet aš jam pasakiau: “ Pa- 
laukit, balandėli!"* Mes pakvietėme tarnus. Žudikas bu- 
vo sučiuptas ir uždarytas oranžerijoje. Daugiau neturiu 
ko pasakyti! 

Po šių žodžių Benua apsidairė, norėdamas pasižiū- 
rėti, kokį įspūdį padarė jo žodžiai klausytojams. 

Kitas liudytojas, kunigaikščio de Beleno kamerdine- 
ris, patvirtino Benua parodymus. Anot jo, suimtasis atro- 
dė kaip bepročiu apsimetęs Žmogus. 

— Kas tas jaunuolis? — paklausė tardytojas. 

— Tai kažkoks perėjūnas, kurį savo namuose priglau- 
dė kunigaikštis de Belenas. Tas jaunuolis pasisakė esąs 
grafas de Šerliu. 

— Grafas de Šerliu, — pakartojo tardytojas. 

— O! Senasis grafas buvo tikras aristokratas! Kas kar- 
tą, kai jis apsilankydavo pas kunigaikštį de Beleną, duo- 
davo man luidorą. Jaunuolis sakėsi esąs jo sūnus... Aš apie 
tai nieko nežinau, bet gal tai ir teisybė, nes grafas buvo 
labai pamėgęs silpnąją lytį... 

— Regis, senasis gralas mirė? 

— Taip, prieš penkis, o gal prieš šešis mėnesius, — 
atsakė Kamerdineris. 

— Arjūs matėte tuos žmones, apie kuriuos pasako- 
jo Benua? | 

— Tą akimirką, kai aš atskubėjau į galeriją, jie spru- 
ko lauk... Aš tik spėjau pamatyti, kad jų veidai nudažyti 
juoda spalva. 

— Kaip jie išėjo? 

— Pone tardytojau, aš negaliu atsakyti į šį jūsų klau- 
simą. Žinau tik tiek, kad ne pro duris, nes pats prie jų 
stovėjau. 

— Mes apžiūrėsime šią galeriją, — pasakė Varnė. 

Abu valdininkai atsistojo. 

"Tuo metu prokuroro draugo portfelis išsprūdo jam 
iš rankų ir nukrito ant grindų. Iš jo iškrito keletas popie- 
riaus lapų. 

Benua puolė jų pakelti. 

Tą akimirką, kai jis paėmė juos į rankas, jis nevalin- 
gai sušuko. 

— Kas jums? — paklausė tardytojas. 


— "Tai laiškas... — suvebleno Benua, rodydamas į iš 
portfelio iškritus; laišką. 
— Nair kas? 


— Bet juk tai kunigaikščio de Beleno rašysena! 

— Kunigaikščio de Beleno? — čiupdamas laišką pa- 
klausė tardytojas Varnė. 

— Taip, aš gerai pažįstu jo rašyseną... — pareiškė ka- 
merdineris. — Dabar prisimenu, kad vakar nešiau laišką 
į teismą, — pridūrė jis. 

Valdininkai pasikeitė žvilgsniais. Prokuroro drau- 
gas pašnabždėjo tardytojui, kad šį laišką jie gavo vakar 
vakare kartu su kitais popieriais ir kad neturėjo laiko jo 
perskaityti. 

Varnė gestu parodė abiems liudytojams, kad jie ga- 
li eiti. 

Prokuroras atplėšė laišką ir skubiai jį perskaitė. 

Štai kas jame buvo parašyta: 


Pone Karališkasis prokurore! 

Grubiai įžeistas vieno asmens, jaučiu pareigą Jums 
pranešti apie įtarimus, kuriuos tas asmuo man sukėlė. 
Tai grafas Žakas de Šerliu, kaip jis pats teikėsi prisista- 

tyti. Bet aš turiu pagrindo manyti, kad jis neteisėtai pa- 
sisavino Šį vardą ir titulą. 

Aš buvau priverstas išvyti Jį iš savo namų, nes ga- 
vau laišką, kurį čia pridedu. 

Tariamasis grafas Žakas de Šerliu, priglobtas puo- 
lusios moters, kunigaikštienės de Tores, iš visko spren- 
džiant, yra garsiosios Paryžiaus Vilkų gaujos narys, ku- 
rią taip seniai persekioja policija. 

Mankalio vardas, kuris minimas tame laiškelyje, 
tikriausiai ne kas kita, kaip vienas iš bandito Biskaro 
pseudonimų. 

Jei panorėsite, aš esu pasirengęs duoti Jums visus, 
kokius tik reikės paaiškinimus. 


Kunigaikštis de Belenas 


— Štai koks netikėtas šio liūdno įvykio posūkis, — 
pasakė tardytojas Varnė. — Tariamasis graias Žakas de 
Serliu norėjo sutrukdyti kunigaikščio Beleno viešai pa- 
skelbti tiesą ir, padedamas savo bendrininkų, užmušė ku- 
nigaikštį. 

Tą akimirką prie teismo valdininkų priėjo Armanas 
de Bernė. 

— Ponai, — pasakė jis, — baronas de Silverealis ne- 
trukus mirs ir galbūt prieš pat mirtį jam keletai sekundžių 

prašviesės sąmonė. Gal pavyks išgirsti iš jo lūpų ką nors 
labai svarbaus. 

— Pone, jūs teisus, — atsakė Varnė, — reikia, kad jis 
išvystų grafą de Šerliu. Atveskite čia suimtąjį, — pridūrė 
jis, kreipdamasis į policijos agentus. 

Žaką atvedė. 

Iš tikrųjų į jį buvo baisu žiūrėti. Išblyškęs, sulysęs vei- 
nuolis ėjo, matyt, nesuprasdamas, kas aplinkui jį vyksta. 

— Prieikite arčiau, pone, — pasakė jam tardytojas 
Varnė. 

Žakas pakėlė galvą ir pažvelgė į jį. 

Nelaimingojo veidas, drabužiai ir rankos buvo ištep- 
lioti krauju. 

Prokuroro draugas pasilenkė prie Varnė ir tyliai pa- 
sakė jam į ausį: 

— Aš pažįstu tą Žmogų. 

— Iš tikrųjų? 

— Aš mačiau jį labai keistomis aplinkybėmis. Jis pa- 
sivadino daktaru, kai norėjo pamatyti moterį, kuri, smar- 
kiai apdegusi, mirė baisiose kančiose... 

— Taip, aš Žinau, ją nužudė Biskaras, Paryžiaus Vil- 
kų karalius... Tai labai svarbi aplinkybė. Mes apie tai dar 
pasikalbėsime... 

"Tai pasakęs, tardytojas Varnė priėjo prie barono de 
Silverealio ir pasilenkė prie jo. 

— Barone de Silvereali! — pasakė jis. — Ar girdite 
mane? 

Baronas atsimerkė. Armanas de Bernė pasuko jo gal- 
vą ten link, kur stovėjo Žakas. 

— Žudikas! — gergždžiančiu balsu sušuko jis ir kri- 
to ant krėslo atlošo. Jis nebejudėjo. Baronas de Silve- 
rcalis mirė. 

— Žudikas! — pakartojo Žakas, ir jo veidas dar la- 
biau išsikreipė. — Kas jis. 

— Jūs nužudėte šį žmogų? — lyg niekur nieko pa- 
klausė jo tardytojas Varnė. 

— Aš? Aš?! 

Po šio netikėto smūgio Žakas, regis, pagaliau atsi- 
peikėjo. 

— Kur aš?! — sušuko jis. 

Tą akimirką jis pamatė, kad jo rankos kruvinos. 

— Tai kraujas! Iš kur tas kraujas? 

— "Tai jūsų aukų kraujas! — rūsčiu balsu atsakė tar- 
dytojas. 

Sučiupęs Žaką už rankos, jis nusivedė jį prie kuni- 
gaikščio de Beleno lavono ir barono de Silverealio. 

Žakas klaikiai sušuko ir, ištiesęs į priekį rankas, be 
sąmonės pargriuvo ant grindų. 

Armanas de Bernė puolė prie jo. 

— Puikus aktorius, jis nuostabiai suvaidino šią sce- 
ną! — tarė tardytojas. — Jis tik apsimeta praradęs sąmonę! 

— Ne! — paprieštaravo Armanas de Bernė. — Jis 
tikrai nualpo, bet tai nekelia jaunuolio sveikatai pavojaus... 

— Tuomet žudiką kol kas laikysime lazarete. 

Tardytojas Varnė davė ženklą, du policijos agentai 
pakėlė Žaką ir atsargiai nunešė jį į karietą, kad įniršusi 
minia jo neužpultų ir neišlietų savo pykčio. Beje, šis at- 
sargumas buvo būtinas, nes čia iš visų pusių suplūdę žmo- 
nės tikrai būtų jaunuolį sudraskę į gabalėlius. 

Tą minutę, kai jie pasirodė gatvėje, pasigirdo pra- 
keiksmai ir baisūs šūksniai. Policijos konvojus apsupo 
karietą. 

Biskaras įgyvendino savo keršto planą... Žako de Kot- 
belio sūnus buvo apkaltintas žmogžudyste, ir jo laukė cša- 
fotas... Voras gerai išaudė savo voratinklį... 

Spąstai 


Kokios baisios aplinkybės lėmė, kad Žakas staiga ta- 
po kaltinamuoju? 

Kaip jis atsidūrė kunigaikščio Beleno namuose? Kaip 
ten atsidūrė baronas de Silverealis? Pagaliau ar Žakas iš 
tiesų buvo žudikas? 

Kad ir kaip ten būtų, kodėl jis nesigynė? Ką reiškia 
keistas jo elgesys, kuris liudija ne jo labui? 

Pasistengsime detaliai visa tai paaiškinti. 

Mes palikome Žaką tą akimirką, kai keista scena, ką 
tik įvykusi tarp kunigaikščio de Beleno, barono de Silve- 
realio ir kunigaikštienės de Tores atvėrė Žakui akis, ir jis 
bėgo iš tų melo ir paleistuvystės namų. 

Pamoka buvo žiauri ir baisi. Jūs tikriausiai prisime- 
nate, kokią neįveikiamą aistrą jam buvo sukėlusi toji mo- 
teris, netikėtai įsiveržusi į jo gyvenimą? Ką jis apie ją Ži- 
nojo? Ir ar norėjo Žinoti, matyti, analizuoti? 

Nevilties valandą, kai po visų Žaką užgriuvusių ne- 
sėkmių jis mirtyje norėjo ieškoti ramybės, kada išvytas 
kunigaikščio Beleno, apkaltintas mirštančiosios, krintąs 
į baisią bedugnę, kurios gylio net nemėgino išmatuoti, 
nelaimingasis ir liko vienas su savo neviltim, be artimų 
draugų, be paramos... Kaip tik tą akimirką Izabelė pasi- 
rodė jo gyvenime... 

Ji buvo nuostabi... Ji pamilo, ir jos grožis sušvito vi- 
som spalvom. Ji tapo dar labiau kerinti. Žakas tuomet 
dievino Izabelę, šnibždėjo jai meilius Žodžius, ji atrodė 
jam dorumo įsikūnijimas, būtybė, kurią visi dievina... 

Ir štai į sceną išėjo baronas de Silverealis! Jis grubus, 
šiurkštus, ciniškas! Bet jo žodžiai buvo tarytum žibintas, 
kuris išsklaidė miglą. Jis pranešė tiesą! O tiesa buvo to- 

kia, kad dėl Žaką supančios prabangos jis turi būti dėkin- 
gas ankstesniems Tenijos meilužiams. Visos jos brange- 
nybės, visi papuošalai, puikūs drabužiai, pasirodo, buvo 
pirkti už siaubingą kainą. Ji — parsiduodanti moteris... 

Žaką apkaltino, kad jis naudojasi šio gėdingo sandė- 
rio vaisiais... Taip, jis trenkė antausį kunigaikščiui de Be- 
lenui, bet argi taip nusiplovė nešlovę? Kautis, užmušti ku- 
nigaikštį? Bet juk Belenas buvo teisus. Ir Žakui neliko 
nieko kito, kaip atstumti tą puolusią moterį... 

Ne, jis nenužudė jos. To padaryti jis nebūtų įstengęs. 

Ir štai jis vėl vienišas, gyvenimo atstumtas vargšas, 
nežinąs, kur priglausti savo varganą galvą. Dabar jis troš- 
ko tik ramybės. Bet pikta lemtis valdingai stūmė jį į priekį. 

Ir vis dėlto šį kartą jis bandė nepasiduoti nevilčiai, 
nepalūžti, neprarasti vilties. 

— Aš kovosiu, — šnibždėjo jis, žingsniuodamas tuš- 
čiu keliu į Paryžių. — Aš turiu nugalėti mane apėmusį 
silpnumą! Turiu nugalėti baimę! Argi aš ne vyras, argi ne- 
galiu, kaip kiti, pats susikurti sau gyvenimą? Aš jaunas... 
Jaučiu jėgų antplūdį, energiją, esu tarsi naujai atgimęs 
žmogus... 

Staiga jis krūptelėjo. Už nugaros pasigirdo kažkieno 
skubūs žingsniai. Kažkas jį persekioja... 

Nors Zakas ėjo labai greitai, žingsniai buvo girdėti 
vis arčiau ir arčiau... Ne, tai ne kunigaikštienė de lores, 
kuri, pasidavusi jausmams, galėjo vytis savo meilužį. 

“Matyt, tai koks nors niekšas, kurį kunigaikštis de 
Belenas ir baronas de Silverealis pasiuntė mano pėdo- 
mis, kad mane užmuštų...?, — šmėstelėjo Žako galvoje. 

Jis staiga sustojo. Jaunuolis neturėjo jokio ginklo, bet 
nutarė taip lengvai nepasiduoti. Aplinkui nebuvo nė gy- 
vos dvasios, iki užkardos dar pakankamai toli. Negalėjai 
tikėtis jokios pagalbos. 

— Nieko baisaus, — sušnibždėjo Žakas. — Jei liki- 
mas taip lems, ką gi, tegu... Tebūnie, kas bus! 

Migloje jau ėmė ryškėti kažkieno šešėlis, greitai ar- 
tėjantis prie tos vietos, kur stovėjo Žakas. 

— Grafe de Šerliu! — pasigirdo nepažįstamas balsas. 

Jaunuolis žengė keletą žingsnių į priekį pasitikdamas 
nepažįstamąjį. | 

"Tai buvo vidutinio amžiaus žmogus, vilkįs juoda liv- 
rėja, ant galvos užsidėjęs juodą skrybėlę su kokarda. 

— Kojums reikia? — paklausė Žakas, pasiruošęs gin- 
tis, jei bus puolamas. 

— Atleiskite, pone, — tarė nepažįstamasis, manda- 
giai nusiimdamas kepurę. — Ar jūs esate grafas Žakas de 
Serliu? 

Išgirdęs šį vardą, Žakas krūptelėjo, praeitis staiga su-- 
grįŽo įj0 atmintį, bet jis suėmė save į rankas ir susitvardė. 

— "Taip, tai aš, — atsakė jis. — Ko jums ir manęs 
reikia? 

— Pone, aš turiu jums laišką... Namuose, kur jūs gy- 
venote, man šiurkščiai pareiškė, kad jūs ką tik išėjote... 
Man pavyko išsiaiškinti kur link jūs pasukote, ir aš nu- 
sprendžiau jus pasivyti. 

Nors pokalbis vyko po vienu žibintu, blausiai švie- 
čiančiu alėjoje, Žakas negalėjo gerai įžiūrėti savo pašne- 
kovo veido. Bet jo balsas, regis, skambėjo nuoširdžiai. 

— Jūs sakėte, kad turite man laišką... Kas jus atsiun- 
tė pas mane? 

— Pone, — pritildęs balsą, atsakė tarnas, — aš netu- 
riu teisės atsakyti į šį jūsų klausimą. Bet esu įsitikinęs, kad, 
perskaitęs laišką, viską sužinosite... 

— Tuomet greičiau duokite man jį! — paprašė Ža- 
kas. 

Ir jis nekantriai ištiesė ranką. 

Tarnas padavė jam nedidelį laiškelį, parašytą ant ge- 
ro popieriaus. Vieno žvilgsnio pakako, kad Žakas įsiti- 
kintų, jOg jį rašė žavinga moters rankutė... Jis nuskubėjo 
po žibintu, kad blausioje jo šviesoje galėtų geriau jį ap- 
žiūrėti... Spaudas buvo be herbo. 

Žakas sulaužė spaudą ir karštligiškai ėmė skaityti. Štai 
kas buvo parašyta tave laiške: 


Jūs, išgelbėjes mane, turite baigti pradėtą darbą. 
Ta, kuri Jums iš Visos širdies dėkinga už išgelbėtą savo 
gyvybę, dar kartą prašo Jūsų pagalbos. Vieniša ir be- 
ginklė ji kreipiasi į Jus kaip į brolį. Šiandieną vidur- 
naktį būkite skersgatvyje, esančiame prie markizės Fa- 
verej namo, prie sodo vartelių. Ten jums viską papasa- 
kosiu. Tikėkite manimi, kaip ir aš tikiu Jumis. 


Polina 


Rašysena buvo aiški, smulki. Nuostabos šūksnis išsi- 
veržė iš Žako krūtinės. Tai — likimo dovana! Jį pagavo 
džiaugsmas! 

Šviesos spindulys nušvietė jį supusią tamsą. 

Taip, tai Polina. Jis prisiminė jos vardą. Ir jai gresia 
pavojus... Jis dabar buvo pasiryžęs skubėti jai į pagalbą. 
Ir jei jam lemta žūti, šiaip ar taip, jo mirtis nebus nieko 
verta, kaip visas ligšiolinis gyvenimas... 

Žakas buvo labai susijaudinęs, jis nepajėgė įvertinti 
susiklosčiusios situacijos. Jo sieloje nebuvo nė šešėlio abe- 
jonės... Jei kas nors dabar Žakui būtų pasakęs, kad jam 
spendžiami spąstai, jis būtų tik paniekinamai nusišypsojęs. 

"Tarnas, visą tą laiką, kol Zakas skaitė laišką, pagar- 
biai stovėjo už keleto žingsnių nuo jo. 

Žakas pamojo ranka, kad jis pricitų arčiau. 

— Ar jums liepta parnešti atsakymą? — paklausė 
jis. 
 — Taip, grafe. 

— Pasakykite, kad aš padarysiu viską, ko iš manęs 
pareikalaus. 

— Grafe de Šerliu, aš tiksliai perduosiu jūsų žodžius, 
bet ar žinote, kur yra... 

"Tarnas padarė pauzę. 

— Namas, kur jūs turite vykti?! — paklausė jis. 

— Kaip! — nustebęs sušuko Žakas. — Jūs žinote 
laiško turinį? 

— Aš jau nebejaunas, pone, aš ją pažįstu nuo pat 
vystyklų... 

“  Akimirksniu Žaką užvaldė abejonės. Polinos de So- 
sė pasitikėjimas liokajumi atrodė jam keistas. Bet gyveni- 
me juk visko pasitaiko... Ir jis nuvijo į šalį savo abejones... 

— Iš tikrųjų, — pasakė jis, — aš tiksliai nežinau, kur 
yra tas namas. 

Liokajus smulkiai jam viską išaiškino. 

Kaip žinome, markizės Marijos de Faverej namas sto- 
vėjo Sent Onorė priemiestyje, ten, kur dabar yra Angli- 
jos pasiuntinybės pastatas. 

— Svarbiausia, grafe de Šerliu, — pridūrė tarnas, — 
nevėluokite! 

— Aš būsiu sutartoje vietoje lygiai vidurnaktį, — at- 
sakė Žakas. 

Instinktyviai Žakas įsikišo ranką į švarko kišenę. Ke- 
letas ten gulėjusių luidorų buvo ne jo, 0 tos moters. Jis 
sudrebėjo visu kūnu. 

Liokajus jau ruošėsi eiti savo keliu. 

— Grale, gal turite dar kokį prašymą? 

— Ne, nieko, galite eiti, — atsakė Žakas. 

Liokajus nusilenkė ir dingo tamsoje. 

Žakas dar kartą perskaitė laišką ir apipylė jį karštais 
bučiniais. Paskui jis ryžtingai patraukė Paryžiaus link. 

Jis negalėjo matyti, kaip liokajus, žengęs keletą Žings- 
nių užkardos link, netikėtai pasuko į šalį, šiek tiek palau- 
kė, paskui perkirto kelią, grįžo atgalios ir vėl pasuko Mal- 
jo vartų link... | 

— Šį kartą tau nepavyks nuo manęs pasprukti, avi- 
galvi! — iškošė jis pro sukąstus dantis. | 

Ir Biskaras (o tai buvo jis) greitu žingsniu patraukė 
namo, iš kur ką tik pabėgo Žakas, link... 

Po to, kai Žakas užtrenkė Izabelės namų duris, kuni- 
gaikštienė de Tores bejėgiškai parklupo ant kelių — pri- 
slėgta, persekiojama baisaus prakeikimo to, kurį manė am- 
žiams turėsianti. 

Ji ilgai taip klūpėjo, pasinėrusi į savo mintis. Jos akys 
buvo įsmeigtos į vieną tašką, skruostais ritosi stambios 
ašaros... 

Taip, ji verkė! 

"Toji moteris, visą gyvenimą Žaidusi kitų jausmais, da- 
bar pati kentėjo nežmonišką skausmą... Ji negalėjo nuga- 
lėti aistros, kurią juto Žakui. 

Kiek vyrų ji išvijo iš savo namų! Dabar ją pačią metė 
jos meilužis. Ir dar kaip, į akis sviedęs paniekos ir prakei- 
kimo žodžius. 

Klaikus likimo kerštas! O visų baisiausia tai, kad ji 
mylėjo Žaką ta beprotiška, karštligiška meile, kuri kar- 
tais užsiliepsnoja kurtizanių širdyse, tarytum po pelenais 
prigesusio, bet dar blėsuojančio Vulkano ugnis. 

Ši ištvirkusi būtybė liepsnojo aistringa meile, kuri nu- 
stelbė ankstesnius jos įpročius. 

Jei tik Žakas būtų panorėjęs, ji būtų sutikusi tapti jo 
verge, nuolankia ir ištikima kaip šuo, ji būtų klūpėjusi prie 

jo kojų, nusižeminusi maldautų jo glamonių, ji net būtų 
sutikusi būti mušama... | 

Izabelė liejo karčias ašaras. Ji pirmą kartą buvo taip 
Žiauriai įžeista. 

— Aš prakeikta!.. Prakeikta! Prakeikta! — be palio- 
vos šnibždėjo kunigaikštienė de Tores. 

Staiga ant jos peties nusileido kažkieno ranka. 

Izabelė suriko ir atsistojo. 

Priešais ją stovėjo vyriškis — su kokarda ant skrybė- 
lės, vilkįs juodais liokajaus drabužiais. 

Ji išsigando. 10 vyriškio Izabelė nepažinojo. 

Ji norėjo šauktis pagalbos, bet negalėjo ištarti nė žo- 
džio. 

Greitu judesiu nepažįstamasis nusitraukė nuo galvos 
peruką ir Žandenas. 

— Mankalis! — siaubingai sušuko kunigaikštienė de 
Tores. 

— Taip, tai aš, — atsakė jis. 

— Ko tau iš manęs reikia?! Ko čia atėjai, tarytum iš 
karsto prisikėlęs vaiduoklis? 

Ji su siaubu žengė keletą žingsnių atatupsta, ištiesė į 
priekį rankas, tarytum norėdama nuvyti baisią priešais ją 
šmėksinčią šmėklą... 

Biskaras — taip, tai buvo jis — garsiai nusijuokęs at- 
sisėdo ant kėdės. 

— Tai tu manei, kad aš miręs! — pasakė jis. — Štai 
kaip kunigaikštienė de Tores priima savo seną draugą ir 
patarėją!.. Ne, ne, mano gražuole, aš nesu vaiduoklis... 
Aš Žmogus, aš atėjau užbaigti pradėto darbo. 

— Vedamas neapykantos ir pykčio — pridūrė Teni- 
ja. — O, būk prakeiktas, pametęs mane kelyje, kur ma- 
nęs laukia tik kančia ir neviltis! 

— Ką čia dabar šneki?! 

— Juk tu, Mankali, pristatei man tą žmogų, Žaką de 
Šerliu... 

— "Taip, prisipažįstu, esu kaltas! — nesiginčijo Bis- 
karas. — Bet prisimink, kaip viskas įvyko. Prieš supažin- 
dindamas tave su Žaku, aš pasakiau: “Padaryk taip, kad 
jis tave įsimylėtų!'*? Aš juk nesakiau: “Įsimylėk jį!" 

Kunigaikštienė nuleido galvą. 

— Negaliu patikėti savo akimis, — metaliniu balsu 
kalbėjo toliau Biskaras. — Ar čia ta pati Izabelė, kyrios 
širdis buvo šalta kaip ledas ir kuri neįstengė pamilti nė 
vieno vyriškio? 

— Kaip! Iš kur tai Žinai? — apstulbusi sušuko kuni- 
gaikštienė de Tores. 

— Aš Žinau viską. Aš netgi Žinau, kad baronas de 
Silverealis iškoneveikė tave Žako akivaizdoje. Žinau, kad 
išklojo tavo išrinktajam visą tavo šlykščią praeitį ir kad 
doruolis grafas de Šerliu didžiai nusivylė. | 

— Nutilk! Nutilk! — nutraukė jo žodžius kunigaikš- 
tienė de Iores. 

Paskui ji staiga prišoko prie Biskaro ir čiupo jam už 
rankos. 

— Kodėlčia atėjai? — paklausė ji. — Aš tave perne- 
lyg gerai pažįstu, todėl neabejoju, kad vėl sumanei kokį 
nors pragarišką planą... Aš nepamiršau, kaip anąkart man 
sakei, jog nekenti Žako, jog prisiekei atkeršyti ir rezgi kaž- 
kokį siaubingą planą ir kad jį vykdydamas, griebiesi bet 
kokių priemonių. Taigi... Išklausyk manęs! Jei atėjai pas 
mane pasikalbėti apie Žaką, jei nori, kad tapčiau tavo ben- 
drininke ir padėčiau įgyvendinti tavo planus, tokiu atveju 
geriau dink iš šių namų... Aš myliu Žaką... Ar girdi? Aš jį 
myliu! Jis įžeidė mane! Jis sužeidė mano širdį... Aš galiu 
dėl jo mirti! Aš šaukiuosi mirties visomis savo jėgomis... 

Kad ir kaip ten būtų, jis irgi mane mylėjo! "Io jaunuolio 
meilė sušildė mano širdį! Aš buvau neverta jo aistros, ge- 
rai tai Žinau, dabar aš pasirengusi atgailauti, bet, Žengda- 
ma į kitą, šviesų, pasaulį, išsinešiu atminimą to, kuris pri- 
vertė karštai plakti mano širdį... Eik lauk! Aš nenoriu ta- 
vęs klausytis! 

— Nuostabu! — plodamas delnais sušuko Biska- 
ras. — Pagirtinas antrosios Manonos Lesko monologas! 
Nuostabus spektaklis... 

"Tai pasakęs, Biskaras greitai pašoko ant kojų. 

— Bet realybė visai kitokia! — šiurkščiu balsu pa- 
reiškė jis ir įbedė žvilgsnį į Izabelę. — "Taip, dabar paklau- 
syk manęs, — kalbėjo jis toliau. — Tu manai, kad tas žmo- 
gus tave mylėjo? "Tu manai, kad tuo atveju, jei baronas de 
Silverealis nebūtų pasakęs jam visos tiesos apie tavo atei- 
tį, jis būtų likęs su tavimi ir jokia jėga nebūtų pajėgusi 
išplėšti jo iš tavo glėbio'? 

— O, kaip jis mane mylėjo! — sušnibždėjo kurtizanė. 

— Nesąmonė, Žakas tavęs niekada nemylėjo! — at- 
šovė Biskaras. 

— Tu meluoji! Sakai, nemylėjo? Kaip drįsti tai teig- 
ti? Aš kaip dabar matau jį, parklupusį prie mano kojų, 
matau jo nuostabias mėlynas akis, švelniai į mane įsmeig- 
tas, regiu jo aukštą, šviesią Kaktą! Sakai, jis manęs nemy- 
lėjo! Bet argi tu gali suprasti, kas yra meilė? 

— Žakas niekada tavęs nemylėjo, nes jis myli kitą 
moterį! — pareiškė Biskaras. 

Izabelė sudrebėjo visu kūnu. Sustingus: it statula, ji 
nejudėdama stovėjo toje pačioje vietoje. Laukiniu, be- 
reikšmiu žvilgsniu žvelgė ji į Biskarą, baltais plonyčiais pirš- 
tais glostydama vešlius savo plaukus. 

Atrodė, kad ji neišgirdo paskutiniųjų Biskaro mestų 
žodžių. 

— Ar supratai, ką pasakiau? Jis myli kitą! — pakar- 
tojo Biskaras. 

Šį kartą kurtizanės kūną tarytum būtų nupurčiusi 
elektros srovė. Iš jos krūtinės išsiveržė gaili dejonė. 

— "Iu meluoji! — sušuko ji. 

— Jei nori, aš pasakysiu vardą tos, kurią jis myli! — 
tarė Biskaras negailestingu balsu. 

— Ne, ne! Nutilk!.. Aš nenoriu tavęs klausytis! Ir ko- 
kia buvau kvailė, kai apskritai leidau tau kalbėti... 

— Žakas myli tą merginą, kurią neseniai išgelbėjo 
romantiškoje situacijoje... Tą pačią, kurią matei važiuo- 
jančią karieta. Tai Polina de Sosė! — nekreipdamas dė- 
mesio į Izabelės draudimą, išrėžė jai į akis Biskaras. 

Izabelė grąžė rankas... Aštrūs nagai smigo į kūną... 

— Kodėl taip negailestingai mane kamuoji? — deja- 
vo ji. — Tu gerai Žinai, kad tai netiesa! Jis visą laiką buvo 
su manimi, aš saugojau jį kaip savo akies vyzdį! Sakau 
tau, tai neteisinga! 

— O jeigu aš turiu įrodymų? 

— Įrodymų! Ne, to negali būti! — sušuko kunigaikš- 
tienė de Iores. 

— Tuomet žinok, jog Žakas metė tave visai ne todėl, 
kad buvai kurtizanė, ne todėl, kad jautėsi susitepęs tavo 
purvu... Jis pabėgo iš tavo namų tik todėl, kad jį šaukė 
kita moteris... Skubėdamas pas tą kitą, tavo numylėtinis 
Žakas atstūmė tave... 

Baisu buvo žiūrėti į Izabelę. Kad ir kokia buvo gė- 
dinga tos moters praeitis, dabar net pačios šiurkščiausios 
„širdys būtų pajutusios jai užuojautą. Vargšelė raudojo ir 
rovėsi plaukus sau nuo galvos... 

Biskaras pasilenkė prie jos taip arti, kad ji juto karš- 
tą jo alsavimą. 

— Tai Žmogus, kurį tu pamilai visa savo širdim, dėl 


146 


kurio tu pasirengusi paaukoti viską, tas žmogus šią naktį 
turi susitikti su kita moterim. 

Išgirdusi šiuos žodžius, kurtizanė susverdėjo. 

— O, jeigu tai būtų tiesa!.. Aš jį užmuščiau! — įnir- 
šusi sušuko kunigaikštienė de 'Iores. 

— Deja, tai tiesa... — atsakė Biskaras. — Bet aš ne- 
noriu, kad tu jį užmuštum... 

— Su kita moterim! — neklausydama savo pašneko- 
vo žodžių, kartojo Izabelė. 

— Šią naktį, po kelių valandų, tavasis Žakas... Ar girdi 
mane, Izabele? Taigi tavasis Žakas lauks žavingosios Po- 
linos de Sosė!.. Ji ateis su juo susitikti... Jie glamonėsis ir 
prisieks vienas kitam amžiną meilę. 

— Ne! Aš netikiu tavimi! 

— Ojei pati savo akimis įsitikintum? 

— Aš? 

— Aš parodysiu tau tą vietą, kur jie paskyrė pasima- 
tymą. Tu pamatysi, kaip nekantraudamas jis lauks tos mer- 
ginos, kuri atskubės pas savo mylimąjį... Pamatysi, kokia 
aistra jis liepsnoja tavo varžovei, kaip dūsauja graužda- 
masis, kad laikas slenka taip lėtai!.. 

— Nutilk pagaliau! Ar nematai, kad aš kraustausi iš 
proto! — sušuko Izabelė. 

— "Tu nori turėti įrodymų? — nekreipdamas dėme- 
SiO į jos maldavimus, paklausė Biskaras. 

Izabelė įdėmiai pažvelgė jam į akis. Jos skruostai iš- 
blyško, akyse degė karštligiška ugnis. 

— Ar tikrai Žinai, kur įvyks tas pasimatymas? — pa- 
galiau paklausė kunigaikštienė de Tores. 

— Taip, Žinau. 

— Ko tu pareikalausi iš manęs už tai, jei paprašysiu 
parodyti tą vietą? 

— Vėliau pasakysiu. 

— Biskarai, tu nori keršyti Žakui ir tau manęs reikia 
kaip pagalbininkės, ar ne? 

— Galbūt. 

— Štai kaip! Jei tu sakai tiesą, jei tas Žmogus... Ak, aš 
vis dar abejoju!.. Bet jeigu jis tikrai myli kitą, prisiekiu 
tau, kad net jei tu būtum budelis, neištraukčiau jo iš tavo 
rankų; aš sušukčiau: “Atkeršyk už mane! Užmušk jį!" 

— Nereikia retorikos, gana gražbyliauti, pats laikas 
eiti, jei nori suspėti, — nutraukė jos žodžius Biskaras. 

Kunigaikštienė de Iores ryžtingai išsekė paskui Bis- 
karą. 

Tuo metu Žakas klaidžiojo po Paryžių. Jis nekantrau- 
damas laukė, kol laikrodis išmuš vidurnaktį ir jis išvys Po- 
liną de Sosė. Šis paslaptingas pasimatymas labai jaudino 
jaunuojį. 

Norėdami suprasti, kodėl Polinos de Sosė poelgis Ža- 
kui nepasirodė keistas, turime prisiminti, kad jis niekada 
negyveno normalaus gyvenimo. 

Jis visai nežinojo aukštuomenės įpročių, todėl jo pa- 
tiklumas ir naivumas neturėtų stebinti skaitytojų. 

Žakui atrodė visiškai suprantama, kad jauna mergi- 
na, kurią jis išgelbėjo rizikuodamas savo gyvybe, vėl šau- 
kiasi pagalbos. 

Jis tik svarstė, koks pavojus galėtų jai grėsti, bet kad 
ir koks didelis jis būtų, Žakas buvo pasirengęs, nė trupu- 
čio nedvejodamas, paaukoti savo gyvybę, kad tik išgelbė- 
tų tą merginą. 

Kaip lėtai slinko laikas! 

Prieš Žako akis nuolatos švysčiojo Polinos pavciks- 
las. Jis jau spėjo pamiršti praeitį, dabar visos jo mintys 
sukosi apie ateitį... 

Jis priėjo prie markizės de Faverej namo. 

Kaip Žinome, tą vakarą markizas de Faverejus kartu 

su savo žmona Marija išvyko pas Armaną de Bernė, kur 
rinkosi Mirusiųjų klubas. 

Namo fasadas skendėjo tamsoje. Niekas netrikdė 
mirtinos tylos, viešpatavusios šiame name ir didžiuliame 
jį supusiame sode. 

I iusi ir Polina sėdėjo kambaryje ir pasakojosi savo 
paslaptis. 

Abi mergaitės mylėjo viena kitą kaip tikros seserys. 
Jų charakteriuose buvo daug kas bendra: jos abi spindu- 
liavo gerumu, nuoširdumu, jos abi tikėjo savo ateitimi... 

Tai buvo atvirumo valandėlė. 

Liusi žinojo, ką jai jaučia kunigaikštis de Belenas ir 
kad jis yra sumanęs paimti ją į žmonas. Ji Žinojo ir apie jo 
pasipiršimą, ir apie rūstų motinos atsisakymą atiduoti jam 
jos ranką. 

Tai buvo džiaugsminga žinia. Be abejo, Liusi neabejo- 
jo, kad jos tėvas gali priversti ištekėti ją už nemylimo Žmo- 
gaus. Ją tik labai sujaudino tas faktas, kad piršliauti buvo 
atvykęs jos tetos Matildos vyras baronas de Silverealis. 

Tetos Matildos taikstymasis su nuolatiniais vyro kap- 
rizais erzino ir stebino merginą. Liusi ne kartą savęs klau- 
sė: ar tik kada nors nebus verčiama tekėti už kunigaikščio 
de Beleno dėl tetos Matildos šventos ramybės? 

Laimei, viskas baigėsi sėkmingai. 

— Kokia aš laiminga! — sušuko Liusi, puldama į glėbį 
Polinai. 

Polina nusišypsojo. Ji nujautė, kad Liusi slapčia sva- 
joja apie kitą žmogų, kuriam, matyt, yra neabejinga. 

Ji tyliai ištarė Marsialio vardą, tarytum bijodama, kad 
kas nors jos neišgirstų. 

Liusi nesutriko. Ji savo ruožtu sušuko: 

— Žakas! 

Ir pagrūmojo draugei pirštu. 


149 


Abi merginos, iš visko sprendžiant, gerai žinojo apie 
viena kitos jausmus. 

— Ką ir sakyti, tokio amžiaus panelės būna labai iš- 
radingos! 

Liusi, įdėmiai žvelgdama pro langą kaip tik tuomet, 
kai Marsialis eidavo centriniu kiemu, negalėjo paslėpti 
nuo draugės ją apėmusio jaudulio... 

Polina — tyli, susimąsčiusi — kažkelintą kartą imda- 
vo kalbėti apie stebuklingą jos išgelbėjimą... 

"To visiškai pakako, kad merginos suprastų, kas daro- 
Si jų širdyse... 

Tą vakarą jos nerūpestingai šnekučiavosi apie savo 
planus, spėliones ir viltis... 

— Ar tu manai, kad Marsialis galvoja apie mane? — 
paklausė Liusi. 

— Kas per žmogus tas grafas de Šerliu? — savo ruož- 
tu paklausė Polina. 

Ir abi stengėsi pritarti viena kitos žodžiams. 

— Taip, Marsialis myli tave! — atsakė Polina. — Kiek 
kartų mačiau, kaip jis, vaikštinėdamas kieme, nenuleido 
akių nuo tavo kambario lango. 

— O Žakas de Šerliu netrukus bus pristatytas ma- 
mai, — tarė Liusi Faverej. — Kai su juo kalbėjaisi, buvai 
nuleidusi akis, antraip būtum pastebėjusi, koks švelnus jo 
žvilgsnis, kaip jis dreba iš susijaudinimo... 

Ir draugės stipriai suspaudė viena kitą glėbyje. 

Kaip sakėme, markizės de Faverej namo fasadas žvel- 
gė įSent Onorė priemiestį. Merginų kambarys buvo kam- 
piniame fligelyje, už kurio stovėjo sodo siena. Už tos sie- 
nos tįsojo gana siauras skersgatvis, jungiantis priemiestį 
su Eliziejaus laukais. 

Abi merginos stovėjo prie lango. 

Polina mašinaliai, o gal norėdama paslėpti nuo 

draugės savo sumišimą, pakėlė lango užuolaidą ir smal- 
siai apsidairė. Jos žvilgsnis nukrypo į tamsų skersgatvio 
kampą. 

Staiga ji krūptelėjo ir nustebusi sušuko. 

— Kas ten? — paklausė sunerimusi Liusi. 

— Kaip keista, tu tik pasižiūrėk, kažkas stoviniuoja 
skersgatvyje!.. 

— Galbūt tai koks nors vėlyvas praeivis... 

— Ne. Aš matau, kaip kažkoks žmogus vaikštinėja 
pirmyn ir atgal. Štai jis sustojo... Tarytum kažko lauktų... 

Liusi užgesino šviesą, kad kas nors nepastebėtų jos 
smalsių žvilgsnių. Ji greitai pribėgo prie Polinos ir, atsirė- 
musi jai į petį, įdėmiai pažvelgė į tolį. 

Viena ir ta pati mintis staiga šovė abiems merginoms 
į galvą. 

“O jeigu tai Marsialis?" — pagalvojo Liusi. 

“O jeigu tai Žakas?" — mintyse savęs klausė Polina. 

Jų abejonės netrukus išsisklaidė. 

Nepažįstamasis pasitraukė keletą žingsnių atatups- 
tas ir atsistojo po Žibintu, kabėjusiu gatvės pakraštyje. Jis 
atsisuko ir dar kartą pažvelgė į markizės Faverej namą. 

Tai buvo Žakas. 

Polina išblyško ir griebėsi už širdies. 

Liusi irgi atpažino grafą de Šerliu. 

— Na, ar tu patenkinta, mano mažoji kokete? — su- 
šnibždėjo ji į ausį savo draugei. 

Polina nusišypsojo. Džiaugsmo ašaros spindėjo jos 
akyse. 

Bet tą pačią akimirką ji sučiupo draugės ranką ir, pri- 
sitraukusi ją arčiau, sušnibždėjo: 

— Pažiūrėk, kas ten vyksta?! 

Iš tamsos išslinko juodai apsirengusi figūra. 

— Moteris!.. — sudrebėjusi visu kūnu, pasakė Polina. 

Ir iš tikrųjų tai buvo moteris, įsisupusi į ilgą juodą 
apsiaustą. Ant galvos ji buvo užsidėjusi gobtuvą. 

Ji priėjo prie sodo vartelių ir sustojo. 

Žakas ją pamatė ir, drebėdamas iš susijaudinimo, pri- 
ėjo prie jos, jausdamas, kad jėgos jį apleidžia... 

Tai šit ko laukė Žakas de Šerliu! Štai kodėl jis čia | 
atvyko! 

Polinos de Sosė širdis daužyte daužėsi. Argi jis neži- 
nojo, kad ji, Polina, čia, už kelių žingsnių, kad ji gali jį 
pamatyti? Kodėl jis surengė šį spektaklį? Kaip tai Žiauru! 

Merginos pasitraukė nuo lango. 

Polina, raudodama iš nuoskaudos, puolė Liusi į glėbį. 

Tuo metu dama, atvykusi į pasimatymą su Žaku, dre- 
bančiu, kaip jam atrodė, iš susijaudinimo balsu paskubo- 
mis kalbėjo: 

— Dėkoju, mielas mano drauge, jūs atėjote, kai aš 
jus pakviečiau. Bet aš negaliu ilgai čia būti... Man ir taip 
buvo nelengva išeiti iš savo namų, 

— Panele, — pasakė Žakas, karštai spausdamas jam 
ištiestą šaltą kaip marmuras ranką. — Mano gyvenimas 
priklauso jums ir, jeigu jums kada nors prireiks mano pa- 
galbos, tik pakvieskite mane ir, prisiekiu savo garbe, aš 
tuojau pat atskubėsiu ir vykdysiu viską, ką tik įsakysite. 

— Dar kartą jums iš visos širdies dėkoju, — sušnibž- 
dėjo mergina, — bet man baisu, aš negaliu ilgai su jumis 
kalbėtis. Aš tik vieną dalyką norėčiau išgirsti. Žakai, ar 
jūs mane mylite? 

— Ar aš jus myliu? Ir kaip jūs galite abejoti! — nu- 
džiugęs sušuko jaunuolis. 

— Ir jokiai kitai moteriai neatidavėte savo širdies? — 
paklausė ji. — Pasakykite, Žakai, kad mylite tik mane 
vieną! 


152 


— Aš niekada nieko nemylėjau, tik jūs vieną! 

Keistas virpulys perbėgo paslaptingosios moters kū- 
nu. Iš jos krūtinės išsiveržė gaili dejonė, bet ji tuojau pat 
susitvardė. 

— Sudie! — sušnibždėjo ji. — Arba, tikriau, iki pasi- 
matymo! 

— Kodėl jūs taip skubate? Pasakykite man... 

— Ne, ne šiandien... Aš tik norėjau įsitikinti, ar galiu 
ateityje jumis pasikliauti. Dabar Žinau, kad jūsų širdis pri- 
klauso vien man, ir aš laiminga! 

Labai keistai skambėjo jos susijaudinęs balsas... 

Bet Žakas nieko nesuprato, nieko nenujautė, o juk 
taip gerai pažinojo $į balsą! Nors ir kaip puikiai apsimeti- 
nėjo ši moteris, nors ir kaip slėpė savo figūrą ir veidą, vis 
dėlto jis turėjo atpažinti Izabelę de Tores! .. 

Bet ne... Jis buvo jaunas. Jis buvo susijaudinęs. Jis 
net neišdrįso paklausti, ką reiškia šis naktinis pasimaty- 
mas. Laiške Polina de Sosė buvo užsiminusi apie jai gre- 
siantį pavojų, o dabar apie tai net neprasitarė... 

Savo rankoje Žakas laikė ranką tos, kurią manė esant 
Polina de Sosė. 

Bet staiga ji ištraukė ranką. Prie Žako kojų nukrito 
gėlės žiedas. 

Jis pasilenkė jo pakelti. 

Kai įsimylėjėlis atsistojo, mergina jau buvo dingusi. 

Jaunuolis priglaudė žiedą prie lūpų, nenuleisdamas 
akių nuo sodo vartelių. Nors ir kaip įtempęs ausis klausė- 
si, negirdėjo, kad jie būtų užsitrenkę... 

Paskui, apsvaigęs iš džiaugsmo, jis nuskubėjo į Sent 
Onorė priemiestį. 

Bet, vos žengęs žingsnį, Žakas susvirduliavo. 

— Kas man? — sušnibždėjo jis ir prigludo prie sienos. 

Galvoje ėmė siaubingai ūžti, akyse aptemo. Akių vo- 
kai nusileido, ir jis pargriuvo ant žemės. 

Prie Žako prisiartino du šešėliai. 

— Paimk šį žmogų! — paliepė Ienija Biskarui. — 
Dabar jis tavo, aš jį tau atiduodu! 


Kurtizanės kerštas 


Išmušė keršto valanda, kurios taip ilgai laukė Bis- 
karas. 

Niekada joks pragariškas planas nebuvo'suplanuo- 
tas taip tiksliai kaip šis. 

Biskaras apie savo planus, kaip Žinome, išsipasakojo 
Aukščiausiajai Paryžiaus Vilkų tarybai. Idėja, kurios įgy- 
vendinimo programą jis jiems išdėstė, buvo grandiozinė. 
Jis nemelavo. Paryžiaus Vilkų karalius tikrai buvo suma- 
nęs užvaldyti khmerų turtus ir tolimoje jų šalyje įkurti nu- 
sikaltėlių valstybę, iš kur banditų legionai pasklistų po vi- 
są pasaulį. 

Tai buvo tarytum viduramžiais gyvenusio Kalnų atsi- 
skyrėlio, įkūrusio žudikų karalystę, plano pakartojimas. 
Nuo šiolei šio plano įgyvendinimas tapo viso Biskaro gy- 
venimo tikslu. 

Bet pirmiausia jis turėjo atkeršyti Marijai de Faverej. 

Jis sušaukė Paryžiaus Vilkus į pasitarimą. Reikėjo 
įsigyti visus statulos gabalus, kurių užrašų slaptą pras- 
mę jau pavyko perskaityti Rošforo katorgininkui Eksiu- 
perui. 

Kaip mes jau žinome, iš gabalų sudėta statula turėjo 
mesti šešėlį į tą vietą, kur buvo paslėpti khmerų lobiai. 

"Teisybė, vieno gabalo trūko. Bet sprendžiant iš to, ką 
Biskaro užhipnotizuotas pasakė baronas de Silverealis, 
nurodymai, kur ieškoti trečiojo statulos gabalo, buvo su- 
rašyti raštelyje, kurį kunigaikštis de Belenas atėmė iš Mar- 
sialio tėvo. 

Žūtbūt reikėjo surasti tą raštelį. 

Biskaro spėlionės pasitvirtino. 

Įspėtas apie gresiantį pavojų, taip pat paklusęs seno- 
lių pranašystei, Kad turtus reikia slėpti už jūros, Ugnies 
Karalius išvyko į Prancūziją, pas žmogų, kurį vadino Moks- 
lo Karaliumi. 

Dviese jie užkasė į žemę statulos gabalus skirtingose 
vietose. Senasis Marsialis saugojo dokumento kopiją. 

Vieną iš tų gabalų kunigaikštis de Belenas rado nu- 
rodytoje vietoje. Mes buvome liudytojai, kai buvo suras- 
tas antras gabalas Senos gatvės namo rūsyje. Tik nė vie- 
nas iš tų radinių neatskleidė paslapties. 

Planas, kurį kunigaikštis de Belenas išplėšė iš mirš- 
tančio senojo Marsialio, nurodė tik tas vietas, kur buvo 
užkasti kažkokie daiktai, bet ten nebuvo nė žodžio apie 
tai, kokie tai daiktai. 

Kunigaikštis, tikėdamasis rasti pilnas brangenybių 
skrynias, terado akmenis, kurie jam pasirodė beverčiai. 

Veltui jis stengėsi perskaityti ant jų rastus užrašus. 
Neperprantama paslaptis kamuote kamavo de Beleną. Jis 
įpuolė į neviltį. Be to, vidinis balsas jam šnibždėjo apie 
gresiančius pavojus. 

Markizė de Faverej pavadino jį tikruoju vardu — Est- 
remocu. Tariamasis kunigaikštis greitai suprato, kokia ne- 
patikima jo padėtis. 

Be to, plačiai gyvendamas, švaistydamas pinigus čia 
į kairę, čia į dešinę, de Belenas matė, kad jo turtas bai- 
gia ištirpti. 

— "Taigi, — sakydavo jis, apžiūrinėdamas statulos 
gabalus, — ten — turtai, 0 čia — bent menka viltis išsi- 
gelbėti. | 

Jis pasikvietė baroną de Silverealį, tikėdamasis su jo 
pagalba kaip nors galų gale išsiaiškinti khmerų lobių pa- 
slaptį. 

Bet kunigaikštis įsitikino, kad baronas de Silverealis 
po to, kai jį metė Tenija, prarado sveiką nuovoką. 

Dabar baronui ne turtai buvo galvoje. Pavydas už- 
slopino visus jo troškimus. Jis visa galva pasinėrė į bepro- 
tišką seniokišką aistrą. 

Tuomet kunigaikštis de Belenas, manydamas, kad 
stipri krizė padės jo draugui atsipeikėti, nusprendė kartu 
su juo vykti pas Izabelę, apie kurios buvimo vietą sužino- 
jo iš anoniminio Biskaro laiško. 

Mes žinome, kuo baigėsi šis vizitas. Mes matėme, kaip 
kunigaikštis de Belenas, gavęs antausį, paklaikęs iš pyk- 
čio išbėgo iš kurtizanės namų, tvirtai pasiryžęs apskųsti šį 
šunpalaikį kaip Paryžiaus Vilkų bendrininką, teisybė, ri- 
zikuodamas pats susikompromituoti. 

Kaip ir buvo numatęs de Belenas, baronas de Silve- 
realis po šios nemalonios scenos atgavo šaltą protą. 

Bet prieš pradedant spręsti svarbius reikalus, jiems 
reikėjo sukaupti jėgas, nusiraminti, todėl pokalbį jie ati- 
dėjo nakčiai. | 

"Taigi, kaip tardytojui sakė durininkas Benua, baro- 
nas vidurnaktį atvyko į kunigaikščio de Beleno namus. 

Jie užsidarė kunigaikščio kabinete. 

De Silvercalis pamažu atkuto, jį vėl užvaldė aistra 
praturtėti. Nenorėdamas pats sau to prisipažinti, jis tikč- 
josi, kad dideli turtai padės jam susigrąžinti Tenijos meilę, 
taip, kurtizanės meilę, kuriai atsispirti jis neturėjo jėgų... 

Abu bendrininkai ėmė analizuoti senojo Marsialio 
raštelio turinį. Jie bandė nustatyti vietą, kur turėjo būti 
užkastas trečias statulos gabalas, o galbūt ir pačios bran- 
genybės... 

Trečiojo nurodymo prasmės jie niekaip negalėjo su- 
prasti. Pirmais dviem kartais nuorodos buvo visiškai aiš- 
kios. O paskutiniajame raštelyje buvo surašyti tik kažko- 
kie keisti jiems visiškai nesuprantami rašmenys. Kirtosi 
kryžiavosi kažkokios linijos... Ir nieko daugiau. Apie ko- 
kią Paryžiaus vietą kalbama tame raštelyje? Ir ar apskri- 
tai turimas galvoje Paryžius? Veltui bendrininkai laužė gal- 
vas, jie taip nieko ir nesuprato. 

Abu buvo paskendę savo apmąstymuose... 

Staiga bičiuliai, neišgirdę nė menkiausio triukšmo, 
kuris būtų perspėjęs apie jiems gresiantį pavojų, pajuto 
durklo smūgius... 

Po pirmo smūgio kunigaikštis de Belenas krito negy- 
vas, jis net nespėjo šūktelėti... 

Baronas de Silverealis dar bandė gintis ir kviesti pa- 
galbą. 

Žudikai puolė prie jo. Po akimirkos jis prarado są- 
monę. 

Tai buvo Paryžiaus Vilkai. 

Jiems vadovavo Biskaras. 

Jis paskubomis ieškojo reikiamo dokumento. Staiga 
Biskaras džiaugsmingai sušuko. Jis rado senojo moksli- 
ninko Marsialio pastabas. 

Vos tik užmetęs akį į užrašus, jis viską suprato. Tre- 
čiojo raštelio raidės buvo visiškai tokios pat kaip anks- 
tesniojo. 

Taigi paslaptis buvo jo rankose. Dabar jis taps pa- 
saulio valdovu! 

Bet tai dar ne viskas. Vilkai, prasmukę į namą slaptu 
keliu, atsinešė su savimi sąmonės netekusį Žaką. Pasiro- 
do, Biskaras buvo suvilgęs nuodais gėlės žiedą, kurį atsi- 
sveikindama jam numetė Izabelė. 

Žakas atsidūrė šalia dviejų lavonų. Biskaras apšlaks- 
tė krauju jo marškinius ir veidą, į rankas įspraudė durklą, 
kuriuo buvo nužudytas kunigaikštis de Belenas... 

Išgirdęs į pagalbą atskubančių tarnų žingsnius, Bis- 
karas pripuolė prie Žako ir davė jam pauostyti vaistų, ku- 
rie padėjo jaunuoliui atgauti sąmonę. 

Paskui jis įsakė savo bendrininkams kuo greičiau bėg- 
ti. Jie taip ir padarė, bet Benua ir kamerdineris vis dėlto 
spėjo juos pastebėti. 

Biskaras įsidėjo senojo Marsialio raštelį į piniginę. 
Vilkai išsinešė statulos gabalus. 

Pragariškas planas buvo įgyvendintas. 

Vargšas Žakas pakliuvo į baisią bėdą. 


Tyrimas 


Žakas buvo stiprios sveikatos jaunuolis. Nuodai, ku- 
riais buvo apšlakstytas gėlės Žiedas, nepadarė jam didelio 
poveikio, tik šiek tiek pablogino atmintį. 

Nuo tos akimirkos, kai Žakas pauostė gėlės žiedą, jis 
mažai ką teprisiminė... 

Jis galutinai atsipeikėjo tik tada, kai nuskambėjo bai- 
sus kaltinimas, išsprūdęs iš mirštančiojo barono de Silve- 
realio lūpų: 

— Stai mano žudikas! 

“Kas iš tikrųjų atsitiko? Kaip atsidūriau tarp tų žmo- 

nių, Žiūrinčių į mane nustebusiais Žvilgsniais, sumišusiais 
su siaubu? Iš kur tas kraujas?" — sukosi galvoje mintys. 

Prabudimas buvo toks netikėtas, toks siaubingas. Ža- 
kui dingojosi, kad jis regi kažkokį košmarą. O ir tie šalia 
jo gulintys lavonai — lyg kokie vaiduokliai... 

Netikėtai užmigti džiaugsmingu miegu ir staiga atsi- 
busti kraujo klane — to neištvertų joks žmogus. Žakas ir 
vėl prarado sąmonę. 

Jis buvo nuvežtas į kalėjimo lazaretą. Žaką apžiūrėję 
daktarai patvirtino Armano de Bernė žodžius, kad dide- 
lis pavojus jo sveikatai negresia. Galbūt jaunuolis gavo 
stiprų smūgį per galvą... Jis netrukus turėtų atsipeikėti. 

— Galite vežti jį į kalėjimą, — tarė patyręs daktaras. 

Žakas buvo uždarytas vienoje iš kamerų, kuri epocho- 
je, apie kurią pasakojame, buvo vadinama “pelėkautais". 

Byla buvo labai svarbi, bet kurią akimirką Žaką galė- 
jo išsikviesti tardytojas. 

Kai tik girgždėdamos užsidarė kalėjimo kameros du- 
rys, Žakas pamažu atsipeikėjo. 

Atėjo vakaras. Siauroje kameroje viešpatavo tyla ir 
tamsa. Jaunuolis atsisėdo ant medinio suolo ir parimo 
virš prie sienos pritvirtinto stalo, abiem rankomis parė- 
męs galvą... 

Staiga jis atsimerkė. 

Paskui jo vokai vėl lėtai nusileido. 

Viską, kas supo Žaką, jis regėjo tarytum kažkokia- 
me slogiame sapne. Kur jis atsidūrė? Šito Žakas nežino- 
jo. Kas atsitiko? Jis negalėjo nieko analizuoti, negalėjo 
mąstyti... 

Įėjo kalėjimo prižiūrėtojas, visą laiką stebėjęs kalinį 
pro specialiai duryse įtaisytą langelį. 

Tai buvo paslaptingas, geraširdis žmogus. Susidūręs 
su visokiausio plauko nusikaltėliais, į kiekvieną čia užda- 

rytą kalinį jis pirmiausia žvelgdavo kaip į žmogų, kurį nu- 
baudė Dievas. 

— Na, seni, — kreipėsi jis į Žaką, — kaip laikaisi? 

Žakas žvelgė į jį nieko nematančiomis akimis ir neiš- 
tarė nė žodžio. 

— Na, šiek tiek nejauku, ar ne?.. Ką ir sakyti, baisus 
smūgis! Na, na, suimk save į rankas, jaunuoli. 

Žakas negirdėjo jo žodžių. Jo akys, iš pradžių įbes- 
tos į vieną tašką, dabar bėgiojo į visas puses... 

Ką visa tai reiškia? Kokios baltos sienos jį supa? Šis 
siauras ir ilgas kambarys panėšėjo į vienuolyno celę. 

— Žinote, — pasakė kalėjimo prižiūrėtojas, — jei 
jums ko nors reikia, nesivaržykite, pasakykite man. Jei 
turite bent šiek tiek pinigų, vartysitės kaip inkstas tau- 
kuose... 

— Kur aš? — paklausė Žakas. 
dėlto šauni vietelė... O, čia pakliūna toli gražu ne kiekvie- 
nas! Čia uždaromi tik tie, kurie padaro didelius nusikalti- 
mus. O aš tesu tik sargas... Bet ir aš — išdidus žmogus... 
"Teisybę pasakius, man garbė prižiūrėti tokį suimtąjį! 

Kol Žakas klausėsi kalėjimo prižiūrėtojo, jo galva 
šiek tiek prašviesėjo. Jis o paskutiniąją jį pribloš- 
kusią sceną... 

Jaunuolis regėjo ant Žemės išsitiesusį kunigaikštį de 
Beleną, baronienę de Silvereal, kurio krūtinėje žiojėjo bai- 
si Žaizda; atrodė, kad jis ir dabar blaškosi priešmirtinėje 
agonijoje... 

— Mielas pone, — pasakė Žakas, — prašyčiau iš ma- 
nęs nesišaipyti... 
tūpė ant savo mažyčių kojų, išgirdęs šiuos žodžius. 

— Nesišaipyti?! — nustebęs sušuko jis. 

Ši mintis jam pasirodė labai žaisminga. Kaip! Jam 
įsakyta prižiūrėti ypač pavojingą nusikaltėlį, nužudžiusį 
net du žmones... Jis galvojo, kaip smalsiai klausinės ben- 
dradarbiai, kai jis po darbo grįš į poilsio kambarį. Ir staiga 
kažkam šovė į galvą mintis, Kad jis šaiposi iš savo kliento. 

— Išklausykite manęs, — pasakė Žakas, — prisiekiu 
savo garbe, aš nežinau, kas iš tikrųjų įvyko... Nežinau, kaip 
čia atsidūriau... 

— Jūs kalėjime, pone, — rimtu tonu iškilmingai pa- 
sakė kalėjimo prižiūrėtojas. . 

— Kalėjime?! 

— Kaip pats matote! — tramdydamas juoką, pareiš- 
kė žmogelis. 

It išprotėjęs Žakas pašoko ant kojų. Kalėjimo pri- 
žiūrėtojas išsigando, jis paėjėjo keletą žingsnių atatupstas. 

— Ė, ė! Prašyčiau nekrėsti šunybių! — sušuko jis. — 
Prašyčiau laikytis drausmės! 

— Nebijokite, — atgavęs šaltą protą, atsakė Žakas. — 
Ir, maldauju, atvirai atsakykite į mano klausimus. 

— Mielai, — nusišypsojo atlyžęs kalėjimo prižiūrė- 
tojas, — juolab tai įeina į mano pareigas. 

— Už ką aš uždarytas į šį kalėjimą? — nekantriai 
paklausė Žakas. 

— Įdomus klausimas. Galėtum pamanyti, kad jūs ne- 
žinote atsakymo į jį. 

Žakas iki kraujo kandžiojo lūpas. 

— Jūs, matyt, laikote mane bepročiu, — tarė jis. — 
Aš nė truputėlio už tai nepykstu ant jūsų. Tuo tarpu ma- 
no klausimas, kad ir koks atrodytų keistas, yra nuoširdus. 
Aš tikrai nežinau, už ką mane pasodino į kalėjimą... 

Kalėjimo prižiūrėtojas trūktelėjo pečiais. Nusiėmęs 
kepurę, jis pasikasė pakaušį. 

.“Arba suimtasis iš manęs šaiposi ir aš nepakęsiu to- 
kio jo elgesio, — galvojo žmogelis, — arba tai gerai ap- 
galvotas savigynos planas. Šiaip ar taip, aš turiu būti at- 
sargus“. 

— Mielas pone, — šiurkščiu balsu po trumpos pau- 
zės atsakė jis, — mano vardas — Lemotas. Toks buvo ir 
mano tėvo vardas. Aš šaunus žmogus, gudrumo man irgi 
pakanka, taigi taip lengvai neapvyniosite manęs apie sa- 
vo pirštą. Jei norite valgyti, duokite pinigų ir vietoj jums 
skirto davinio aš pristatysiu tokio maisto, kokio net sap- 
ne nesapnavote. Bet jei norite sužinoti tai, apie ką aš ne- 
galiu kalbėti, tuomet... Tokiu atveju nedėkite į mane di- 
delių vilčių. 

Žakas įsikišo ranką į kišenę. Jis apčiuopė auksines 
monetas, kurias jau buvo pastebėjęs tuo metu, kai Poli- 
nos de Sosė tarnas perdavė jam jos laiškelį. 

Jis prisiminė, kokiu nešvariu keliu gauti tie pinigai. 
Bet šį kartą jaunuolis įveikė pasišlykštėjimą. 

— Štai du luidorai, — pasakė Žakas. — Vienas — 
jums, kitas — man. Ar sutinkate paimti? 

“Mat koks gudrus! — pagalvojo garbusis Lemotas. — 
Esi kvailys, jei manai, kad duodamas kyšį gali mane pa- 
pirkti! Beje, dvidešimt frankų — nemaži pinigai. Galima 
su šiuo kaliniu elgtis ir atlaidžiau. Ką gi, aš pasirengęs 
tavę išklausyti. Reikia nuleisti garą". 

Visos šios mintys atsispindėjo senio veide, ir Žakas 
nudžiugęs pagalvojo, kad jam, ko gera, pavyks suminkš- 
tinti kalėjimo prižiūrėtojo širdį. 

— Mano drauge, — pastebėjo jis, — aš net nemanau 
versti jus nusižengti kalėjimo taisyklėms... Be to, mano 
klausimas visai suprantamas. Jei aš uždarytas į kalėjimą, 
vadinasi, esu kaltinamas padaręs kažkokį nusikaltimą. Jūs 
negalite man nepasakyti to, ką žino visi. Policijos agentai, 

paskirdami jus mane prižiūrėti, tikriausiai keliais žodžiais 
jums papasakojo, už ką aš buvau suimtas. Štai ko jūsų 
prašau ir jūs, tikiuosi, neturite jokios rimtos priežasties 
neatsakyti į mano klausimą. 

Garbusis Lemotas dvejojo. 

Jaunas suimtasis padarė jam gerą įspūdį. Jis taip ma- 
loniai šnekėjo. O ir jo veide nebuvo nieko atstumiančio, 
nieko žvėriško... 

“Matyt, jis nužudė tuos žmones iš pavydo", — pa- 
klientui. 

— Jeigu aš būčiau įsitikinęs, kad jūs manęs neišduo- 
site... — pagaliau pasakė jis. 

— Prisiekiu jums savo garbe! — atsakė Žakas. 

— Na, tuomet gerai! — sutiko Lemotas. — Jūs ir* 
pats žinote, kad nužudėte du žmones... 

Žakas krūptelėjo. 

— Aš?! — sušuko jis. 

— Jūs ir jūsų draugai. 

— Kokie draugai? 

— Paryžiaus Vilkai. 

Žakas išblyško. Jis ir vėl siejamas su ta baisia gauja! 
Žiaurus likimas ir vėl stumia jį į pragarą... 

— Paryžiaus Vilkai! — karčiai nusišypsojęs pakarto- 
jo Zakas. — Ak, taip, aš Žinau... 

— "Tai piktadariai! Vadinasi, ir jūs piktadarys! Kad 
suteikčiau jums malonumą, galiu keletą minučių pasišne- 
kėti, — pasakė kalėjimo prižiūrėtojas. — Šiaip ar taip, 
mes visi prisidedame prie tardymo... 

— Kas tie nužudytieji? 

—-Du vyrai. 

— Kokie jų vardai? 

— Velniai rautų! 

“Suimtasis tikrai sumanė iš manęs pasityčioti"", — pa- 
galvojo Lemotas. 

— Prašau jūsų! — maldavo Žakas. 

Žakas parodė jam antrą luidorą. 

— Na, gerai! "Tebūnie, kas bus!.. Bet nepamirškite, 
kad jūs prisiekėte manęs neišduoti. Antraip netekčiau šios 
vietos. 

— Kokia man nauda iš to, kad jus išduosiu? 

— Teisybė! Rasti du lavonai... Vienas iš jų — kuni- 
gaikščio, kaip ten jį... Keista pavardė... De Pelenas, o gal 
de Gelenas... 

— De Belenas! 

— Taip, taip, štai matote, jūs jau pradedate prisimin- 
ti, — nudžiugo prižiūrėtojas. 

— O antras? 

— IO antro pavardė dar įdomesnė, skamba ispaniš- 
kai. 

— De Silverealis! 

— Jūs teisingai pasakėte! Dabar, regis, nesate toks 
nieko nežinantis, koks buvote prieš keletą minučių, — pa- 
reiškė kalėjimo prižiūrėtojas. 

Bet Žakas nebesiklausė jo žodžių. Iki šiol jis dar tu? 
rėjo slaptą viltį, kad paskutinioji, jį pribloškusi scena, te- 
buvo tik košmaras. 

Išsisklaidė visos abejonės. 

Vadinasi, tai buvo tiesa. 

Kunigaikštis de Belenas ir baronas dc Silverealis nu- 
žudyti. 

Žakas akimirksniu suvokė siaubingą savo padėtį. Sic- 
los gelmėje jis uždavė sau konkrečius klausimus: kaip jis 
atsidūrė kunigaikščio de Beleno namuose, kodėl jo ran- 
kos buvo kruvinos, kodėl būtent jį apkaltino baronas dc 
Silverealis? 

Nė įvieną iš šių klausimų jis negalėjo rasti atsakymo. 
Net teisme to negalės padaryti... 

Drebulys perbėgo nelaimingojo jaunuolio kūnu. 

Nejaugi jis tai padarė apimtas nežmoniško įsiūčio? 
Jis prisiminė, kaip skėlė antausį de Belenui. Nepamiršo, 
kokią neapykantą jautė baronui de Silverealiui... 

Gal jis lunatikas? 

— Aš nenoriu valgyti! — pasakė Žakas. — Prašy- 
čiau palikti mane vieną. 

Lemotas pakluso suimtojo prašymui, labai patenkin- 
tas, kad nebereikės atsakinėti į jaunuolio klausimus, o pa- 
ėmus iš jo du luidorus, sąžinė vertė sakyti tiesą. 

— Na ką gi, — tarė jis, — kam tuščiai šnekėti, ge- 
riau ramiai apmąstykite savo reikalus. Rytoj jums reikės 
kalbėtis su tardytoju. Reikia pasiruošti tam rimtam po- 
kalbiui... 

Po minutės sugirgždėjo sunkios, geležinės kameros 
durys. Jos užsidarė už kalėjimo prižiūrėtojo nugaros. 

Žakas liko vienas. 

Prieš trisdešimt metų prefektūra buvo visai kitokia 
nei dabar. Ieisiamieji būdavo uždaromi į vieną bendrą 
salę, pramintą šventojo Martyno vardu. Baisų jos paveikslą 
mums aprašė nemirtingasis Balzakas. 

Bet jeigu teisiamasis būdavo kaltinamas padaręs ko- 
kį nors ypatingą nusikaltimą, jį pasodindavo vienutėje. 

“Pelėkautuose"' nėra nei šviesos, nei oro! Kameros 
ilgis — trys metrai, plotis — pusantro. 

Ten stovi tik keli suolai, prie sienos prikaltas nedide- 
lis stalas. 

Kampuose —-skylės, iš kurių sklinda ncžmoniškas 
dvokas. kameroje nėra net lango. 

Duryse iškirsti nedideli langeliai apkalti geležinėmis 
grotomis. Jų dydis — ne daugiau kaip du kvadratiniai co- 

liai. Pro juos sklinda šiek tiek šviesos. Tik vienas iš tų lan- 
gelių atsidaro, bet jie atidaromi labai retai, atkakliai pra- 
šant suimtajam, kurio norai, be abejonės, priklauso tik 
nuo geros kalėjimo prižiūrėtojo valios. 

Pro tuos langelius į kamerą prasiskverbia šiek tiek 
Oro. 

Anuomet, kai vyko ši drama, teismo procedūra buvo 
kur kas sudėtingesnė nei dabar. Nuteistasis būdavo kali- 
namas vienutėje iki pat galutinio teismo sprendimo. 

Dvi ar tris naktis į tokią kamerą uždarytas nelaimin- 
gasis negalėdavo sudėti bluosto. Kietas nepatogus suo- 
las, tamsa... Čia ir dienos, ir naktys būdavo vienodai niū- 
rios, kamerose tvyrodavo nerimas... | 

Po tokių siaubingų fizinių 17 dvasinių kančių suimta- 
sis būdavo vedamas pas tardytoją ir apklausiamas. 

Bet grįžkime pas Žaką. 

Nelaimingasis jautėsi taip, tarytum būtų gavęs stiprų 
netikėtą smūgį. 

Jeijis būtų laisvėje, tikriausiai eitų į mišką, toliau nuo 
žmonių, nuo smalsių jų žvilgsnių. Gaivus vėjelis atvėsintų 
karščiuojančią jo galvą, grįžtų jėgos, jis galėtų ramiai vis- 
ką apmąstyti. Tuomet ir teismo tardytojo apklausoje jis 
jaustųsi ramesnis, galėtų šaltakraujiškiau atsakinėti į jam 
užduodamus klausimus. 

Bet šioje niūrioje duobėje visos Žako pastangos su- 
sikaupti ėjo perniek. 

Stai ką Zakui pavyko prisiminti... 

Jis atgaivino atmintyje paskutinį pokalbį su kunigaikš- 
tiene de Tores. Prisiminė, kaip išėjo iš jos namų... Prisimi- 
nė, koks buvo sutrikęs ir kokį pasišlykštėjimą jautė tai puo- 
lusiai moteriai... 

Nelji alėjoje Polinos de Sosė tarnas įteikė jam raštelį... 

Visą tą vakarą — jokių ypatingų įvykių... 

Galų gale vidurnaktį jis atvyko į pasimatymui skirtą 
vietą prie markizės de Faverej namų. 

Prisimerkęs Žakas piešė vaizduotėje sceną, kai su juo 
tyliai kalbėjo susijaudinusi mergina. Visi jos lūpomis iš- 
tarti žodžiai dar ir dabar aiškiai tebeskambėjo jo ausyse. 
"Teisybė, jaunuolį stebino tai, kad Polina, laiškelyje para- 
šiusi, jog jai gresia pavojus, ir maldavusi jai pagelbėti, per 
pasimatymą apie tai net neužsiminė. Savo prašymą ji ati- 
dėjo kitam kartui. 

Bet Žakas buvo stipriai įsimylėjęs ir negalėjo šalta- 
kraujiškai analizuoti visų savo dievinamos būtybės elge- 
sio detalių. 

Jis nepagalvojo ir apie tai, kodėl mergina savo veidą 
slėpė po gobtuvu, kodėl ji norėjo, kad tas pasimatymas 
būtų toks paslaptingas, net mistiškas. 

Žakas prisiminė, kaip ji nuėjo. Čia jo atmintis nutrū- 
ko, viskas paskendo kažkokiame rūke... 

Kas tą akimirką atsitiko? 

"Tarsi per miglą jis prisiminė, kad buvo apalpęs, prisi- 
minė sapną, kuriame sšmėsčiojo kažkokie neaiškūs vai- 
duokliai. Jis užmigo kietu miegu, viskas dingo tamsoje... 
Kad ir kaip Žakas stengėsi, nieko konkretaus nebegalėjo 
prisiminti. 

Pagaliau, atgavęs sąmonę, jis pamatė šalia savęs gu- 
linčius dviejų vyrų lavonus, kraują... Dar vėliau — kamerą. 

Ką visa tai galėtų reikšti? 

"Teisybė, jis juto kunigaikščiui de Belenui pasibjaurė- 
jimą ir buvo pasirengęs kautis su juo dėl įžeistos garbės. 

Baronui de Silverealiui Žakas jautė greičiau panie- 
ką, o ne neapykantą. 

Tas senas kurtizanės garbintojas dabar jam atrodė 
viena iš tų būtybių, kurios nesmerkiamos, jų paprasčiau- 
siai gailimasi dėl jų menkystės. 

Kad ir kaip ten būtų, Žakas buvo įsitikinęs, jog nie- 
kada, net apimtas nežmoniško įsiūčio, nebūtų žudęs tų 
žmonių. Tokia mintis jam net į galvą nebūtų atėjusi... 

Ir vis dėlto jie buvo nužudyti, ir Žakas, šaltakraujiš- 
kai svarstydamas susidariusią situaciją, gerai suprato, kad 
visi nusikaltimo įkalčiai — ne jo naudai. 

"Tuo tarpu švari jo sąžinė šnibždėjo: 

— "Tu nekaltas, vadinasi, tau nėra ko bijoti. 

Staiga šmėstelėjo mintis, kuri privertė Žaką krūptelėti. 

O jeigu jo paklaus, kaip jis praleido tą vakarą, kai 
buvo įvykdytas nusikaltimas? Ką tuomet jis atsakys? 

Nejaugi jis turės atskleisti paslaptį tos, kuri pasitikė- 
jo jo garbingumu? Vien galvoti apie tai jam atrodė nusi- 
kaltimas. 

“Tai man tikrai nepadės, — pagalvojo Žakas, — bet 
aš neturiu teisės gindamas savo gyvybę padaryti niek- 
šystės". 

Ir vėl sugrįžo viltis. 

“Kad ir kaip ten būtų, — pagalvojo jis, — teisybė 
nugalės!“ 

Ir, prisiglaudęs prie sienos, Žakas užsnūdo neramiu 
miegu. 

"Teismo tardytojas ponas Varnė buvo, kaip Žinome, 
labai nusiminęs dėl jį ištikusios nesėkmės, kai tariama Diu- 
lufė mirtis ir jo “lavono" dingimas įrodė Paryžiaus Vilkų 
galybę. Jie sugebėjo pergudrauti Varni net jo paties teri- 
torijoje. 

Ir kai prokuroras pasiūlė jam tirti šios Žmogžudystės 
bylą. Varnė su dviguba energija ėmėsi jos ir prisiekė sau 
šį kartą nepraleisti progos pademonstruoti juridinius sa- 
vo sugebėjimus. 

Ponas Varnė, kaip sako liaudis, laikė save gudria la- 
pute. | 

Jis sugalvojo įvairiausių metodų, kaip vesti apklausą. 
Prieš apklausiant suimtąjį, kaip jau sakėme, jis paprastai 
keletą dienų būdavo laikomas vienutėje, tačiau tardyto- 
jas Varnė šį kartą nutarė nusižengti šiai taisyklei. Degda- 
mas noru suremti jėgas su išsigimėliu, jis jau rytojaus die- 
ną paskyrė apklausą. 

Kai Žaką iš kalėjimo atvedė į tardytojo kabinetą, šis 
jau buvo pasirengęs pradėti ataką. 

Kambaryje tvyrojo prieblanda. Langai buvo užtraukti 
tamsiomis užuolaidomis, pro kurias prasiskverbė tik siau- 
ras šviesos spindulys. Jis krito kaip tik ten, kur turėjo sė- 
dėti kaltinamasis. 

Pats ponas Varnė sėdėjo šešėlyje. Kad dar labiau bū- 
tų sustiprintas šis niūrus įspūdis, jis užsidėjo akinius mė- 
lynais stiklais 17 dabar panėšėjo į neregį. 

Stalas, užtiestas Žalia staltiese, buvo nuklotas šūsni- 
mis popierių ir bylų. 

Pasislėpęs už šios barikados, tardytojas Varnė vik- 
riais manevrais netrukus pasiekdavo to, kad psichologiš- 
kai palaužtas suimtasis imdavo virpėti: 

— Jūs manote, kad viskas buvo taip, kaip sakote? 
Taip, taip! Tik palikite mane ramybėje! 
gus. Prefektūroje kolegos jį pravardžiavo Peilio.ašmeni- 
mis. Kai kurie dar pridurdavo: 

— Peilio ašmenys, tapę pjūklu. 

...Į kabinetą įėjo Žakas. 

Kambaryje skendinti prieblanda jį labai nustebino. 
Reikėjo keletos minučių, kad akys apsiprastų su tamsa. 
Jis pamatė sulysusio vyro figūrą, kuri padarė jam slogų 
įspūdį ir labai tiko prie visos aplinkos. 

Bet Žakas buvo pasiryžęs kovoti. Po nakties, kad ir 
kokios ilgos ir neramios, jis šiek tiek nusiramino. 

Mintis, kad neįmanoma nuteisti nekalto žmogaus, vėl 
šovė į galvą ir įkvėpė viltį, kad jis turi bent menką galimy- 
bę išsigelbėti. 

Jaunuolis buvo apsisprendęs atsakyti į jam užduo- 
damus klausimus, ginčytis, įrodinėti. 

Šis liesas, kvadratinio veido žmogus atrodė lyg ne- 
įveikiama tvirtovė. 

Kambario kampe sėdėjo dar vienas žmogus. Tai bu- 
vo teismo sekretorius. 

Kitu atveju ši situacija nebūtų atkreipusi ypatingo dė- 
mesio, bet kadangi atėjusysis žinojo, kad šiame kabinete 
bus sprendžiamas jo mirties ar gyvybės klausimas, jam bu- 
Vo — visos detalės... 

aunuoliui atrodė, kad jis įžengė į kapo duobę. ji iS 
visas drebėjo, jį krėtė šaltis. 

Žakas girdėjo, kaip jam įėjus į kambarį už jo nugaros 
užsitrenkė durys. 

Jis atsisėdo į jam nurodytą vietą. Siauras šviesos 
spindulys apšvietė išblyškusį jaunuolio veidą, šviesią kak- 
tą, aprėmintą juodais plaukais, spindinčias akis. Dabar 
jis atrodė kaip gyvas savo tėvo, Žako de Kotbelio, port- 
retas. 

Žako veide buvo matyti kančia, veido bruožai buvo 
tokie patys kaip kankinio, kai šis, ištikimas duotam žo- 
džiui, grįžo mirti į Arsenalo gatvę Tulone. 

Ponas Varnė buvo pagerbtas šia byla. Ne kasdieną 
pasitaiko tokie nusikaltėliai kaip Žakas. 

Tardytojas buvo sugalvojęs ypatingą apklausos pla- 
ną, paremtą, kaip vėliau pamatysime, arįkstesnio Žako gy- 
venimo išsamiu žinojimu. Šioms smulkmenoms i išnagTi- 
nėti pedantiškas teismo tardytojas paskytė visą naktį... 

— Kokią turite teisę vadintis grafo-de Serliu var- 

du? — greitakalbe išbėrė jis, tarytum būtų tęsęs jau se- 
niai pradėtą apklausą. | 

— Aš paveldėjau šį vardą, — nė kiek nesutrikęs at- 
sakė Žakas. 

— Aha, lygiai taip, kaip mano nosinaitė bus to, kas 
ją iš manęs paims! Žinote, gerbiamasis, su manimi geriau 
nesigriebti gudrybių. Jūsų grafo kilmę patvirtina tik abe- 
jonių keliantis raštelis, surašytas kažkokio bandito — 
Mankalio ar kaip jį ten... Grafas de Šerliu buvo švaistū- 
nas, jis tikriausiai pardavė jums savo vardą Dievai Žino už 
kokią paslaugą, gal net labai menką... 

„Buvo aišku, kad šiurkštumu tardytojas Varnė nori psi- 
chologiškai paveikti kaltinamąjį. 
„ Žakas pašoko nuo kėdės, paraudęs iš pykčio“ 

— Garbusis pone, — pasakė jis, — kol jūs man ne- 
įrodėte, kad esu kaltas, aš nesuteikiu jums teisės mane 
įžeidinėti. 

— Nuostabu! — pagalvojo tardytojas. — Jis pyksta, 
vadinasi, pasiduoda..." 

— "Teismas, pone, nieko neįžeidinėja, — šaltakrau- 
jiškai atsakė jis, — jis tik kaltina, o tai nėra vienas ir tas 
pats. Prašyčiau to nepamiršti. Aš nesuteikiu jums teisės 
vadintis šiuo titulu, ar supratote mane? Aš Žinau, kad tas 
raštelis buvo patekęs į Mankalio rankas. Taigi jis kelia dar 
didesnių abejonių. Įrodykite man, kad jūs iš tikrųjų esate 
grafo de Šerliu sūnus! Bet šitai, kartoju, jūs turite įrodyti!.. 

Šį kartą Žakas nieko neatsakė. 

„4: O ir ką galėjo jis atsakyti. Deja, jaunuolis neturėjo 
jokių įrodymų... 

— (Gerbiamasis pone, — pasakė jis drebančiu bal- 
su, — aš atvirai papasakosiu jums savo gyvenimo aplin- 
kybes. Esu vargšės paklydusios moters sūnus... 

— Jūs pažinojote savo motiną? — greitai paklausė 
Varnė, stengdamasis apipilti kaltinamąjį klausimais, kad 
šis neturėtų laiko apgalvoti atsakymų... 

— Ne, pone. 

— Kas jums sakė, kad esate paklydusios moters sūnus? 

— Jos brolis, kuris mane išauklėjo, — atsakė Žakas. 

— Ir kurį jūs vadinate... 

— Dėde Žanu. 

— Žanas, Žanas... O toliau? 

— Jį visi taip vadino. Aš nežinau kito j0 vardo. 

Ponas Varnė paėmė nuo stalo vieną iš popierių, kurį 
buvo pasidėjęs arčiau savęs, ir ėmė garsiai skaityti: 


Vienoje apskretusioje smuklėje, pasivadinusioje 
“Zaliuoju lokiu", rinkdavosi Paryžiaus Vilkai. Jo šei- 
mininkas, kuris Lands dėdavosi esąs darbų vykdyto- 
jas, vadino save dėde Žanu. 


Jaunuolis krūptelėjo. 

Jo padėtis dar labiau susikomplikavo. Žemė išsprū- 
do iš po jo kojų, jis nebeturėjo į ką atsiremti. | 

— Tai štai kas jus auklėjo ir vieną gražią dieną pada- 
rė grafu de Šerliu! Tai Biskaras, piavarde Bisko, gaujos 
vadas, kuri kelia siaubą visame Paryžiuje!.. 

— Gerbiamas pone! Prašyčiau manęs išklausyti! — 
sušuko Žakas. — Aš esu siaubingo likimo auka. Matote, 
aš jums neprieštarauju, aš gerai suprantu jūsų kaltinimus! 
Jūs esate žmogus, dorai atliekantis savo pareigą, 0 įkal- 
čiai prieš mane iš tikrųjų siaubingi. Ir vis dėlto aš csu ne- 
kaltas!.. Aš niekada nepadariau nusikaltimo, kuriuo ma- 
ne kaltina. Aš niekada nebuvau tos banditų gaujos ben- 
drininkas. Nors jums galbūt toks mano tvirtinimas atro- 

do neįtikėtinas... Bet, gerbiamas pone, neišklausęs mano 
žodžių, nesmerkite manęs... Atvirkščiai, ištieskite man pa- 
galbos ranką ir padėkite išlipti iš tos bedugnės, į kurią 
mane stumia siaubinga lemtis... 

Vargšas Žakas! Jo balsas drebėjo, jame buvo girdėti 
maldavimas... Jis manė, kad kreipiasi į paprastą Žmogų, o 
juk priešais jį sėdėjo bejausmis, garbėtroška teisėjas, iš 
anksto susidaręs nuomonę, kad teisiamasis — ir Žiaurus 
nusikaltėlis... 2 

“Kuo daugiau sunkumų, tuo didesnė šlovė manęs lau- 
kia, — klausydamasis Žako išvedžiojimų, galvojo tardy- 
tojas Varnė. — Kuo daugiau jų įveiksiu, tuo malonesnė 
bus pergalė...' 

— Jūs dirbote graveriu? — paklausė Varnė monoto- 
nišku balsu, tarytum nebūtų girdėjęs Žako tirados. 

— "Taip, pone, — iš nevilties mostelėjęs ranka, atsa- 


kė jaunuolis. 
Jūs buvote išvytas iš daugelio dirbtuvių... 
— Ir visai nepelnytai... — atsakė jis. — Dieve mano! 


Ką visa tai reiškia? Aš buvau geras ir sąžiningas darbinin- 
kas. Ir kas kartą pikta lemtis pakišdavo man koją. 

— Pavyzdžiui, jūs buvote apkaltintas vagyste, kai dir- 
bote pas Liorą. 

— Bet aš nevogiau! 

— Paskui jus apkaltino grubiu elgesiu, kai dirbote 
pas Iomoseną... 

— Bet aš nebuvau peštukas, mane paprasčiausiai iš- 
vedė iš pusiausvyros... Aš tik gyniausi, pone. 

— Nuostabu! Tikras nekaltybės įsikūnijimas!.. Tik- 
riausia net neverta jūsų klausti, ar žinote tikrąjį dėdės Ža- 
no vardą? 

— Prisiekiu savo garbe, aš jo nežinau! — karštai su- 
šuko Žakas. 

— Jūs nuolatos prisiekinėjate... Ko verta jūsų prie- 
saika? Jūs susitikinėjote su Diulutė, pravarde Banginis, 
kuris dirbo “Žaliajame lokyje"... 

— Tas žmogus naivus it kūdikis... — atsakė Žakas. 

— Be abejonės! Ir toks doruolis, kad jam galėtų pa- 
vydėti šventieji, — įgėlė Varnė. — Tik gaila, kad jis daly- 
vavo nužudant kelis žmones, dešimtyje vagysčių su įsilau- 
žimu ir sėdėjo "Tulono kalėjime! 

Žakas apstulbęs klausėsi Varnė žodžių. Jis negalėjo 
patikėti savo ausimis. 

— Daugiau apie tai nebekalbėsime! — pasakė tar- 
dytojas. — Jūs pažįstate Kurstytoją, tą ištvirkėlę, kuri kri- 
to nuo Biskaro rankos? 

— Aš dažnai ją matydavau “Žaliajame lokyje", — 
atsakė Žakas. 

— O kodėljūs atėjote į mirštančiosios kambarį apsi- 
metęs daktaru? — paklausė tardytojas. | 

— Ką gi, ašviską jums nuoširdžiai papasakosiu, bet, 
deja, bijau, kad jūs iš anksto nusiteikęs manyti, jog aš 
meluoju. Kunigaikštis de Belenas buvo pirmasis, kuris 
mane apkaltino bendrininkavus su Paryžiaus Vilkais. No- 
rėdamas gauti tikslių Žinių apie tą gaują, apie kurią iki 
tolei nebuvau girdėjęs, išskubėjau ieškoti Diulutfė, kuris 
tuo metu buvo kažkur dingęs. Aš sužinojau, kad Kursty- 
toja buvo nelaimingo atsitikimo. auka ir norėjau ją ap- 
klausti. 

— Ir ji jums viską paaiškino? 

Žakas jau norėjo kalbėti toliau, bet staiga jis prisimi- 
nė, kad Kurstytoja irgi apkaltino jį bendrininkavus su Bis- 
karu. Jis nutilo. | 

— Ką ji jums pasakė? Ar suteikė jums taip trokšta- 
mų Žinių? 

— Ne, — panarinęs galvą, tarė Žakas. 


- 

— Ką gi, apmaudu... Bet kodėl kunigaikštis de Bele- 
nas jūs apkaltino bendrininkavimu su Paryžiaus Vilkais, 
kaip ką tik teikėtės prisipažinti? 

— Jis buvo priėmęs mane savo namuose, o paskui 
nusivylė... 

— Ar tik jis negavo laiško, kurį jums buvo adresavęs 
Mankalis? 

— Aš neturėjau rankose to laiško! — atsakė Žakas. 

— Štai jis! Čia viskas aiškiai surašyta. Iš jo spren- 
džiant, kunigaikščio de Beleno namuose jūš.apsigyveno- 
te tik todėl, kad padėtumėte įvykdyti nusikaltimą, kurį jau 
seniai buvo sumanę jūsų draugužiai. 

— Aš niekada nežinojau ir dabar nežinau, kas para- 
šyta tame laiške! 

— Jūsų nežinojimas atrodo keistas, — šyptelėjęs pa- 
sakė Varnė. — Bet negaiškime laiko smulkmenoms. Trum- 
piau tariant, kunigaikštis de Belenas išprašė jus iš savo 
namų... 

— Gerbiamasis pone! 

— "Taip, jis išmetė jus pro duris lauk! Jis įsakė savo 
tarnams jus išvaryti... 

— Tai buvo niekšingas poelgis! Savo elgesiu ašione- 
buvau nusipelnęs, — atsakė Žakas. 

Užtat jūs šauniai jam už tai atsimokėjote! — nusi- 
šypsojęs pasakė tardytojas. 

Žakas tylėjo, jis juto, kaip nemaloniai jį paveikė šios 
scenos prisiminimas. | 

— Jūs, be abejo, žinote, — kalbėjo toliau Varnė, — 
kad kunigaikštis de Belenas buvo nutaręs prašyti teisin- 
gumo organų pagalbos? 

— Ką norite tuo pasakyti? 

— Skaitykite! 


-. 

Ir tardytojas Varnė padavė Žakui laišką, kurį kuni- 
gaikštis de Belenas likus keletai valandų iki mirties išsiuntė 
valstybiniam prokurorui. Tai buvo dar vienas smūgis varg- 
šui Zakui. 

Taigi jo garbė paniekinta. Gėdingiausi kaltinimai iš 
visų pusių pylėsi ant vargšės jo galvos. 

— Kadangi mes jau prakalbome apie kunigaikštį de 
Beleną, — ramiu balsu kalbėjo toliau tardytojas, — gal 
galėtumėte man pasakyti, kur ir kada jūs matėtės su juo 
paskutinį kartą? 

Žakas jau žiojosi atsakyti, tačiau tuojau pat nutilo. 
Tokiu atveju jis būtų turėjęs papasakoti apie kunigaikš- 
tienę de Tores. 

— Aš neverčiu jūsų duoti atsakymą į šį klausimą, — 
geraširdiškai pasakė Varnė. — Jei norite, galite neatsaky- 
ti pereisime prie kito. Ar jūs turėjote rimtų priežasčių ne- 
kęsti barono de Silverealio? 

— Aš? Bet juk aš jo nepažinojau... — atsakė Žakas. 

— Ar jūs niekada nebuvote jo matęs? — paklausė 
Varnė. 

Žakas sutrikęs kažką neaiškiai sumurmėjo. 

Iš tikrųjų iki pokalbio kunigaikštienės de Tores namuo- 
se jis niekada nebuvo susitikęs su baronu de Silverealiu. 

Ir vis dėlto porą kartų jis buvo jį matęs, bet tokiomis 
aplinkybėmis, apie kurias gėdijosi pasakoti tardytojui. 

— Bet argi baronas nebuvo jūsų varžovas? Jūs abu 
asistavote tai pačiai moteriai... — tarė Varnė. 

Žakas tylėjo. 

— Kodėl tylite? "Tai jus tik dar labiau kompromituo- 
ja. Dažnai jaunystėje patirtos aistros gali būti lengvinanti 
aplinkybė... Jūs buvote suartėjęs su moterimi, kurios ger- 
bėjas iki jūsų buvo baronas de Silverealis? 

— Kaip?! Jums ir tai žinoma? — nustebo Žakas. 

— Nejaugi manote, kad teismas gali nežinoti to, kas 
iš tikrųjų niekam nebuvo paslaptis? Jūs buvote kunigaikš- 
uienės de Tores meilužis ir Kurį laiką gyvenote jos namuo- 
se už Paryžiaus. Patikėkite, aš nesu puritonas, Žinau, kad 
jauni vyrai... Taigi, ar jūs mylėjote tą moterį? 

— Gerbiamasis! 

— Aš neketinu jums kalbėti apie gėdingą jos reputa- 
ciją. Kaip ir visi įsimylėjėliai, jūs buvote aklas, galbūt toks 
ir tebesate. Bet juk jums ne paslaptis, kad ją išlaikė baro- 
nas de Silverealis'? 

— Dar vakar aš to nežinojau, — nuoširdžiai atsakė 
Žakas. , 

— Bet kaip sužinojote vakar, kas jums tai Pašakė? — 
smalsiai paklausė tardytojas. 

Jis matė, kad Žakas išsiduoda. 

Šis klausimas buvo užduotas labai sumaniai, jis pa- 
taikė tiesiai į tikslą. 

Žakas atsakė: 

— Gerbiamas pone, gyvenime aš padariau vieną di- 
delę klaidą ir noriu jums prisipažinti... 

Varnė pašaipiai šypsodamasis primerkė akis. 

Klaida! Kaip žaismingai skambėjo šis žodis žudiko 
lūpose. 

— Aš klausau jūsų, — atsakė jis, pasirėmęs smakrą 
ranka ir įdėmiai žvelgdamas į Žaką. 

Jaunuolis akimirkai nutilo, norėdamas sukaupti sa- 
vo mintis. 

— Prašyčiau apsiginkluoti kantrybe, — pasakė jis, — 
aš ketinu papasakoti jums visą savo gyvenimo istoriją... 

Varnė jau norėjo iš džiaugsmo riktelėti, bet spėjo lai- 
ku susitvardyti. 

Paprastai, išsipasakodamas savo gyvenimo istoriją, 
nors teisėjas dažniausiai ja netiki, manydamas, kad tas 

pasakojimas tėra sumaniai suregzta istorija, kaltinamasis 
tik duoda impulsą naujam kaltinimui. 

Bet Žakas manė, kad dabar tai vienintelė priemonė 
išsigelbėti. 

Jis jautėsi esąs nekaltas, todėl rado jėgų gintis. 

Didelis teismo praktikos žinovas buvo tas, kas pasa- 
kė: “Vienintelis teisiamajam duodąs naudą atsakymas į 
klausimus per apklausą — tylėjimas". 

Bet Žakas nesilaikė šios taisyklės. 

Jis prakalbo... 

Leisdamasis į tolimą praeitį jis papasakojo apie sa- 
vo vaikystę, jaunystę, apie dėdę Žaną, apie keistą auklė- 
jimą, kai jam buvo duodama visiška laisvė, paskui su- 
teikta Žinių. Jis susidūrė su nauju, jam visiškai nepažįs- 
tamu gyvenimu... 

Kaip prisimename, toks buvo Biskaro planas. 

Iš pradžių jis norėjo, kad iš Žako išaugtų piktas, ag- 
resyvus banditas, bet pamatęs, kad vaikas iš prigimties ge- 
raširdis ir sąžiningas, pakeitė savo planus: jis ėmė jį mo- 
kyti, šviesti, manydamas, kad ateityje Žakas vis dėlto pa- 
suks nedoro žmogaus keliu... 

Beje, pasakojimas buvo labai trumpas. 

Nuo tos dienos, kai Mankalis pasakė Žakui jo gimi- 
mo paslaptį — tikrą ar išgalvotą — jaunuolis nedaug ką 
turėjo prisiminti. 

Jis taip atkakliai gynė savo nekaltumą, kad Varnė ėmė 
jį gerbti kaip stiprų varžovą. 

“Iš tikrųjų, — pagalvojo tardytojas, — jis puikiai vai- 
dina nuoširdų ir geraširdį jaunuolį, kaip tikras artistas!" 

Neimkime iš anksto griežtai smerkti Varnė, nesku- 
bėkime jo apkaltinti nešališkumu. 

Kaip Žinome, šią pragarišką mašiną, kuri turėjo sudo- 
roti Žaką, su šėtonišku gudrumu sumanė pats Biskaras. 

Į darbą buvo paleistos visos pragaro jėgos. Kiekvie- 
na smulkmena buvo suplanuota, nes Biskaras siekė vieno 
tikslo — Žako žūties. 

Klausydamasis Žako pasakojimo apie tai, kaip jį iš- 
vydavo iš dirbtuvių, kur jis dirbo, apie nepelnytus kaltini- 
mus, apie apgavystes, net kaltinimus vagyste, tardytojas 
negalėjo patikėti, kad šis žmogus kalba nuoširdžiai. 

Viena aplinkybė būtų suteikusi aiškumo, jei tik ji bū- 
tų išplaukusi į paviršių. 

Tą rytą Varnė tarp savo popierių rado raštelį, kuris 
jam labai pasitarnavo per šią apklausą. 

Kaip jis-atsidūrė tardytojo rankose? 

Jis net nebandė išsiaiškinti šio klausimo, nes buvo 
įsitikinęs, kad jį atsiuntė policija. 

Argi jis galėjo pamanyti, jog Žaką visą laiką perse- 
kioja pikta lemtis“? 

"Teismas tokiais atvejais būna labai skeptiškas. 

Varnė negalėjo susilaikyti nesišypsojęs. 

— Ak, jūs manimi netikite! — su neviltimi balse su- 
šuko Žakas. — Bet patikėkite, prisiekiu savo gyvybe, aš 
sakau tiesą! 

— Kalbėkite toliau! — paragino tardytojas. — Aš 
labai atidžiai klausausi jūsų pasakojimo. Jis vertas dėme- 
sio bent jau todėl, kad yra labai originalus... 

Nevilties šūksnis išsiveržė iš Žako krūtinės. Jis vėl 
ėmė pasakoti. Jaunuolis nenuslėpė to fakto, kad, kuni- 
gaikščio de Beleno pristatytas aukštuomenei, iš pradžių 
buvo susižavėjęs prabangiu jos gyvenimu. Siedamas su ja 
savo gyvenimą, jis turėjo daug vilčių ateičiai. 

Jis ten veržėsi visa siela, kaip kad jūreiviai, pakėlę 
visas bures, skuba į žaliuojančią žemę, kurią horizonte 
jiems piešia miražas. 

Mankalio laiškas, kurio prasmė ir tikslas Žakui buvo 
nežinomi, patekęs į kunigaikščio de Beleno rankas, sukė- 
lė didžiulę krizę nelaimingo jaunuolio gyvenime... 

Nuo tos dienos jis nieko nebeprisiminė. 

Jis gyveno, tarytum klaidžiotų rūke... 

Tikėdamas savo nekaltumu, Žakas atvėrė sielą, jis ne- 
slėpė nieko... 

Jis paaiškino, kodėl nuvyko į “Žaliąjį lokį", kur rado 
kitą smuklės šeimininką. 'Ias žmogus suteikė jam šiokių 
tokių Žinių tik todėl, kad palaikė jį policijos tarnautoju. 

Jis smulkiai papasakojo apie savo vizitą pas Kursty- 
toją, papasakojo, kaip rado ją priešmirtinėje agonijoje ir 
kaip ji jį prakeikė. 

— Aš nesupratau, — pasakė Žakas, — ką reiškė pa- 
slaptingi jos žodžiai, kuriuos ji man metė: “Banditas! Pa- 
ryžiaus Vilkai!" Nežinau, ar jie iš tikrųjų egzistuoja... Kas 
iš tO, jei visi man taria Biskaro vardą, juk aš niekada ne- 
mačiau to Žmogaus. Jūs sakote, kad jis buvo pasivadinęs 
ir Mankaliu, ir dėde Zanu, bet iš kur aš galiu žinoti, ar tai 
tiesa? Neįsivaizduoju, kaip galima taip šėtoniškai keisti 
savo išvaizdą ir elgesį! 

Žakas buvo labai susijaudinęs, jis trumpam nutilo, 
norėdamas šiek tiek nusiraminti. 

“Kova bus Žiauri", — pagalvojo tardytojas. 

— Tuomet nutariau pasitraukti iš gyvenimo, — dre- 
bančiu balsu pasakojo toliau Žakas. — Ak, kodėl man 
sutrukdė tai padaryti? Kodėl mane išgelbėjo viena iš tų 
moterų, kurios nusipelno tik paniekos? Bet iš kur aš ga- 
lėjau tai Žinoti? 

Baisios nevilties akimirką pasirodė toji moteris, gro- 
Žio ir grakštumo idealas, tarytum iš dangaus į Žemę nusi- 
leidusi dievybė. Aš jaunas, aistringas vyras, mano gylo- 

mis teka karštas kraujas, kuris ir kitus skatina atlikti di- 
džius žygdarbius. Bet likimas nusprendė kitaip. Aš tapau 
kurtizanės meilužiu! 

— Argi jūs buvote toks turtingas, kad galėjote ten- 
kinti visus vyrų dėmesio išlepintos moters kaprizus? — 
nutraukė jo žodžius Varnė. 

Žakas krūptelėjo. 

— Ne, — atsakė jis. — Aš atsisakiau palikimo, kurį 
man buvo užrašęs Žmogus, pasivadinęs mano tėvu... 

— "Iokiu atveju, iš kokių lėšų jūs gyvenate? — pa- 
klausė tardytojas. 

Stambios ašaros ėmė ristis iš Žako akių. 

— Išklausykite manęs iki galo! — paprašė jis. — Ir 
nesmerkite manęs! Patikėkite, tuo metu gyvenau nieko 
nesuvokdamas, į nieką nesigilindamas. Aš net nesupra- 
tau, koks gėdingas mano gyvenimas pas tą moterį. Jūs 
tikriausiai dabar galvojate, kad to negali būti. Galbūt net 
manote, kad aš juokauju arba meluoju... Bet iš tikrųjų vis- 
kas taip ir buvo, kaip jums pasakoju... Aš gyvenau išlaiko- 
mas tos moters! 

Ponas Varnė nusijuokė. 

Suprantama, bet kas būtų taip elgęsis, atsidūręs jo 
vietoje. Visai neblogas dalykas mėgautis meile ir būti iš- 
laikomam savo meilužės. 

— Pagaliau viskas paaiškėjo! — pasakė jis. 

— "Taip, — atsakė Žakas, — ir dabar aš jums paaiš- 
kinsiu, kokiomis baisiomis aplinkybėmis prabudo mano 
protas ir sąžinė. 

Ir jaunuolis papasakojo siaubingą, šlykščią sceną, po 
kurios jis nutraukė ryšius su Izabele. 

Jis norėjo užmušti 14 moterį, kuri taip smarkiai jį paže- 
mino. Bet paskui apsigalvojo ir išbėgo iš tų gėdingų namų... 

Žako balsas drebėjo. Jis labai kentėjo visa tai pasa- 
kodamas. 

— Kelintą valandą jūs išėjote iš savo meilužės na- 
mų? — paklausė tardytojas. 

Nuo šio klausimo jaunuolio kūnu perbėgo virpulys. 

— Septintą, o gal aštuntą valandą, — atsakė jis. 

— Vakare? 

— "Taip, taip! Jau buvo tamsu. 

— Puiku! O ką po to veikėte? — kamantinėjo nepa- 
vargstantis Varnė. 

Žakas iš karto prisiminė paslaptingąjį susitikimą su 
liokajumi, Polinos raštelį, trumpą pasimatymą. 

Deja, tai nebuvo vien jo paslaptis, jis neturėjo teisės 
jos išduoti... 

Žakas nieko neatsakė, tik nuleido galvą. 

— Šeštą valandą jus rado šalia kunigaikščio de Bele- 
no lavono ir sužeisto barono de Silverealio kūno. Kuo 
paaiškinsite šį naują likimo kaprizą? 

— Nežinau, nieko nežinau! 

— Keista! 

Tai pasakęs, tardytojas Varnė atidarė stalčių ir išėmė 
iš ten durklą, kuriuo buvo nužudyti tie du žmonės. 

"Tai buvo ilgas durklas, panašus į tuos, kokius vidu- 
ramžiais naudodavo ispanai. 

Žakas paėmė ginklą. 

— Ar atpažįstate šį durklą? 

— Taip. 

Varnė patenkintas sujudėjo savo kėdėje. Nejaugi žu- 
dikas nusprendė prisipažinti? 

— Kalbėkite! — paragino jis. 

— Durklas buvo iš įvairių šalių surinktų ginklų ko- 
lekcijoje tame kambaryje, kuriame taip maloniai iš pra- 

džių mane buvo įkurdinęs kunigaikštis de Belenas. Bet 
kaip jis čia atsidūrė? | 

— Jūs manęs šito klausiate? — ironiškai šypsoda- 
masis paklausė Varnė. — Žvilgtelėkite į ašmenis, ir jūs 
tuojau pat suprasite... 

"Žakas pakėlė durklą prieš akis ir nevalingai šūktelė- 

jo. Ant ašmenų buvo matyti sudžiūvusio kraujo pėdsakai. 

— Šiuo durklu buvo nužudytas kunigaikštis de Bele- 
nas ir sužeistas baronas de Silverealis, — paaiškino tar- 
dytojas. 

Žakas krūptelėjo iš siaubo ir pasibjaurėjimo, durklas 
iškrito jam iš rankų. 

— Tai ne aš! Ne! Ne aš tai padariau! — tvirtino jis. 

Nelaimingasis, atrodė, tuoj tuoj apalps. Žiauri kova 
atėmė paskutines jo jėgas. 

—- Įdomiausia tai, kad šis durklas buvo rastas jūsų 
rankose, — pareiškė tardytojas. 

— To negali būti! 

— Gal manote, kad juo naudojosi aukos? — nusišai- 
pė Varnė. 

Žakas jautė, kad nebegali blaiviai mąstyti. 

— Aš nežudžiau! — desperatiškai sušuko jis. 

— O), jūs buvote ne vienas... Galbūt šį darbą atlikti 
jums padėjo jūsų bendrininkai"? 

— Mano bendrininkai? 

— Kas gi buvo tie juodai veidus nusidažę Žmonės, 
kurie padėjo jums įvykdyti nusikaltimą? 

— Aš nieko nežinau! Nieko nemačiau! — atsakė 
Žakas. 

Staiga jam į galvą šovė išganinga mintis. 

— Kai mane rado kunigaikščio de Beleno namuo- 
se, — paklausė jis, — aš buvau apalpęs, ar ne? Bet argi 

būdamas be sąmonės būčiau pajėgęs smogti smūgį? Va- 
dinasi, ne aš tai padariau. 

— Aš nesutinku su jūsų išvadomis, — atsakė tardy- 
tojas. — Juk nusikaltėlis lygiai toks pat žmogus kaip ir 
kiti, jis irgi turi nervus. Pamatęs savo aukų kraują, jūs ga- 
lėjote prarasti sąmonę... O jūsų bendrininkai nespėjo jū- 
sų išsinešti. Ši versija kur kas patikimesnė! 

Žakas tylėjo. Jis suprato, kad čia slypi kažkokia baisi 
paslaptis. Jam užgniaužė gerklę, akyse aptemo. Jis dabar 
panėšėjo į skenduolį, plūduriuojantį juodame kaip naktis 
vandenyje. 

Varnė keletą minučių laukė atsakymo, matydamas, 
kad suimtasis nesiryžta prakalbėti, paskui tarė: 

— Vadinasi, jūs atsisakote paaiškinti, kaip ir kur pra- 
leidote laiką po to, kai išsiskyrėte su savo meiluže? 

— Aš negaliu atsakyti į jūsų klausimą, — ryžtingu 
balsu pareiškė Žakas. 

"Tuo metu į duris kažkas pasibeldė. Agentas įteikė tar- 
dytojui laišką. Varnė greitai perbėgo jį akimis. 

Jis vos susitvardė nešūktelėjęs. 

— Paprašykite, kad toji dama keletą minučių palauk- 
tų, — pasakė jis. | 

Agentas išėjo. 

Tardytojas dar kartą perbėgo akimis laiškelį. 

— Gerbiamas pone, — jis vėl kreipėsi į Žaką, — ne- 
tikėtai susiklostė dar viena aplinkybė, kuri galbūt pakeis 
jūsų ketinimus. Į teismą atvyko liudytoja, norinti pateikti 
žinių apie tai, kaip jūs leidote laiką iki nusikaltimo. 

Žakas greitai pašoko ant kojų. 

— Ne, to negali būti! — sušuko jis. — Manęs niekas 
nematė! 

— Gal ir taip. Kad ir kaip ten būtų, patariu pasakyti 

man visą teisybę, kol dar nevėlu! Patikėkite, nuoširdus 
prisipažinimas sušvelnins jūsų kaltę prisiekusiųjų akyse ir 
palengvins jūsų dalią... Jei tiesa paaiškės be jūsų pagal- 
bos, galite nesitikėti atlaidumo! 

Žakas nė akimirkos nedvejojo. 

— Aš neturiu ko prisipažinti, — lėtai pasakė jis. 

Varnė paskambino. Jo įsakymu į kabinetą atvedė liu- 
dytoją. 

— Izabelė! — sušuko Žakas. 

"Tai iš tikrųjų buvo ji. Taip, tai buvo kunigaikštienė de 
Tores! 

Ji buvo labai išblyškusi. Izabelės akys karštligiškai 
blizgėjo. 

"Iardytojas atsistojo ir pagarbiai pasiūlė kėdę moteriai, 
apie kurią dar taip neseniai sakė nedviprasmiškus žodžius. 

Tenija mandagiai atsisakė ir liko stovėti. 

— Jūs, ponia, regis, norėjote pranešti teismui kai ku- 
rias Žinias apie teisiamąjį? — apsimestinai maloniu tonu 
paklausė tardytojas. 

Izabelė pažvelgė į Žaką, bet jis nusuko žvilgsnį į šalį. 

Pikta šypsena šmėstelėjo kurtizanės veide. 

— Pone, — ryžtingu balsu pasakė ji, — praėjusią nak- 
tų, grįždama namo iš vieno vakarėlio, aš važiavau Sent 
Onorė priemiesčiu... Ir staiga... 

Žakas krūptelėjo. 

— Staiga aš pamačiau grafą de Šerliu. Aš žinau, kuo 
jis kaltinamas, bet man nežinomos šios bylos smulkme- 
nos. Aš tikiu, kad jis yra nekaltas... — paskutinįjį žodį Ie- 
nija ypač pabrėžė, tačiau jos balse buvo girdėti ironija. — 
"Taigi jo paties labui nutariau atkreipti teismo dėmesį į tą 
aplinkybę, kuri, man regis, padės teisiamajam aiškinantis 
šį nusikaltimą. 

— Kalbėkite, ponia, — pritardamas linktelėjo gal- 
va Varnė. 

— "Taigi, kai mano karieta važiavo netoli nuo namo, 
kuriame, jei neklystu, gyvena de Farevejų šeima, aš pa- 
mačiau grafą de Šerliu. Jis buvo ne vienas. Su juo buvo 
dar du vyrai. Aš negalėjau įžiūrėti, ar jie šnekučiavosi: 
mano arkliai greitai pralėkė pro šalį, ir aš pamečiau juos 
iš akių... 

— Ponia, jūs įsitikinusi, kad tai tikrai buvo grafas de 
Šerliu? — paklausė tardytojas. 

— Kaip aš būčiau galėjusi apsirikti, — atsakė Tenija 
ir susigėdusi dūrė žvilgsnį į žemę. 

Ši tiesmukiška užuomina apie intymius jų santykius 
privertė Varnė nusišypsoti. 

— Aš tikiu jumis, ponia! — pasakė jis vis dar šypso- 
damasis. 

— Taigi, mielas pone, — Izabelė pasisuko į Žaką, — 
vidurnaktį su keliais draugais jūs buvote Sent Onorė prie- 
miestyje. Ar jūs patvirtinate mano žodžius? 

— Tai melas! — pažvelgęs į Izabelę, atšovė Žakas. 

— Ak, pone, — paprieštaravo tardytojas, — argi ga- 
lima tokiais nedelikačiais žodžiais kalbėti su dama? 

— Aš dar kartą tvirtinu, kad mačiau grafą de Šerliu, — 
ramiu balsu pasakė kurtizanė, — ir kartoju, kad tai buvo 
už kelių žingsnių nuo markizės de Farevej namų. 

— Jūs apsirikote! — nenusileido Žakas. 

— Ne! Aš tiksliai Žinau, kad tai buvote jūs! Ir kadan- 
gi aš nežinau, kelintą valandą buvo įvykdytas nusikalti- 
mas, pamaniau, kad, pranešusi šį faktą, jums pasitarnau- 
siu, ir bus įrodytas jūsų nekaltumas... 

— Ponia, jūsų ketinimai iš tikrųjų labai kilnūs, — nu- 
traukė jos žodžius tardytojas, — bet, nelaimei, net tuo 


186 


atveju, jei suimtasis taip atkakliai neneigtų jūsų žodžių, 
kurių tikslas — jį išgelbėti, tai jūsų paliudijimas niekuo 
nebūtų padėjęs... Nusikaltimas buvo įvykdytas gerokai vė- 
liau, tarp penktos ir šeštos valandos ryto. 

Izabelė sušuko. Regis, ši žinia ją įskaudino. Bet Ža- 
ko ausys sugavo jos balse melo gaidelę. 

“Keista, — pagalvojo jis, — ji vienu metu ir meluoja, 
ir sako tiesą. Kas tie žmonės, kuriuos ji esą matė su mani- 
mi prie markizės de Farevej namų? O galji mane sekė? Ir 
išvydo besikalbantį su Polina?.. Gal ji taip man keršija?" 

Taip, jis buvo teisus. Dabar ji nekentė Žako, ji kerši- 
jo!.. Kurtizanės be galo pavydžios. Dabar Izabelė tapo mir- 
tinu Žako priešu! Ji atidavė jį į Biskaro rankas. Negana 
to, ji buvo pasiryžusi bet kam, kad tik jį pražudytų... 

"Tai Paryžiaus Vilkų karalius patarė jai ateiti į teismą. 
Kokį laukinį džiaugsmą sukėlė jai Žako neviltis, kai tai 
suprato, jog nebėra vilties išsigelbėti. Kaip ji norėjo, kad 
jis prisipažintų apie pasimatymą, kurį buvo paskyręs jo 
varžovei. Neišdrįsusi savo rankomis atitraukti šios paslap- 
ties šydo, ji visais būdais bandė iš Žako lūpų išpešti taip 
šventai saugomą jo paslaptį. 

— Ponia, aš turiu kreiptis į jus dar dėl kelių smul- 
kmenų, — tarė tardytojas Izabelei. — Aš ir pats norėjau 
šiandien pasikviesti jus į teismą. Jei sutinkate, aš užduosiu 
jums keletą klausimų, bet ne kaltinamojo draugijoje, — 
skubiai pridūrė jis. 

— Pone, aš jūsų paslaugoms, — atsakė Tenija. 

Varnė paskambino. 

Nuveskite kaltinamąjį į kamerą ir atidžiai jį prižiūrė- 
kite, — įsakė Varnė į kabinetą įėjusiam Žandarui. 

Žakas atsistojo ir nesipriešindamas ištiesė žandarui 
rankas; šis uždėjo jam antrankius. 

— Patariu jums gerai pagalvoti apie savo padėtį, — 
pasakė Varnė. — Nepamirškite, kad jūsų galvai gresia 
pavojus. 

Žakas tylėdamas nusilenkė. 

Jis ramiai praėjo pro Izabelę. 

Kurtizanė siaubingai išblyško, jos akys sublizgėjo. Ak, 
jeigu jis pažvelgtų į ją, jei tame žvilgsnyje ji įskaitytų mei- 
lės žodžius, kas žino? Galbūt toji permainingos natūros 
moteris netikėtai vėl jam būtų pajutusi ne neapykantą, o 
meilę? Bet Žako galvoje tuo metu sukosi mintys apie Po- 
liną, jis jautė, kad teks paaukoti gyvybę dėl jaunos mergi- 
nos garbės. 

Ramiai ir abejingai praėjo Žakas pro savo buvusią 
meilužę, nesiteikęs į ją net žvilgtelėti. 

Kabineto durys užsidarė. 

— Pone tardytojau, — atsisukusi į Varnė, pasakė 
kunigaikštienė de Tores, — aš pasiruošusi atsakyti į jūsų 
klausimus. | 

Viskas baigta! Ji galutinai apsisprendė. Buvusios 
karštos meilės prisiminimai tik sustiprino Izabelės ne- 
apykantą. 


Persekiojimo manija 


Smulkiai neaprašinėsime viso teismo proceso, apie 
ją daug rašė to meto spauda. 

Žakas iš anksto buvo pasmerktas. 

O ir kaip jis galėjo gintis, jei visi įkalčiai buvo pricš jį. 

Visiems buvo aišku, kad Žakas dar jaunystėje ben- 
dravo su Paryžiaus Vilkais. Kunigaikščio de Belenc pa- 

lankumo jis siekė tik todėl, kad galėtų įgyvendinti iš anks- 
to gaujos vadeivų parengtą planą. 

Mankalio jam siųstas laiškas, kuris pateko į de Bele- 
no rankas, geriausiai įrodė, kad Žakas buvo banditų ben- 
drininkas. 

Diskusijos truko keletą posėdžių. 


"los dienos, kai turėjo būti paskelbtas nuosprendis, 
vakarą kažkoks vienišas žmogus sėdėjo priešais teismo pa- 
statą esančioje smuklėje. 

Be jo, salėje nebuvo nė vieno lankytojo. Jis giliai su- 
simąstęs sėdėjo ant medinio suolo, abiem rankomis pa- 
rėmęs galvą. 

Retkarčiais drebulys sukrėsdavo jo tvirtą kūną. 

Pirmajame smuklės kambaryje buvo girdėti garsios 
kalbos ir linksmas juokas. 

Staiga vyriškis pašoko ant kojų ir nuskubėjo prie durų. 

— Nutilkite! — sušuko jis, triukšmingai atlapojęs 
duris. 

Visi nuščiuvo. Biskaras, — o tai buvo jis, — vėl už- 
trenkė duris ir atsisėdo į ankstesnę vietą. 

Ant stalo stovėjo butelys. Jis įsipylė į taurę vyno ir 
priglaudė ją prie lūpų, bet vos jas suvilgęs, vėl pastatė taurę 
ant stalo. 

— Ne! — sušuko jis. — Jokių girtuoklysčių!.. Aš tu- 
riu išlikti šaltakraujiškas... Aš noriu būti ramus ir stiprus, 
noriu mėgautis savo kerštu! 

"Tą akimirką kažkas pasibeldė į duris. 

— Įeikite! — pasakė Biskaras. 

Įėjo Maluanas. 

— Ką nori man pasakyti? — paklausė Paryžiaus Vil- 
kų karalius. 

— Ką tik išklausytas paskutinio liudytojo parodymas. 
Šį kartą teismo pirmininkas apklausė markizę de Farevej 
i1r panelę Poliną de Sosė. 

— Pagaliau! — sušnibždėjo Biskaras. Ir garsiai pasa- 
kė: — O ko jos klausinėjo? 

— Jos klausė, ar ji nepažinojusi kaltinamojo. 

— Ir ką gi atsakė markizė? 

— Markizė ilgai žvelgė į jį, paskui staiga griebėsi už 
širdies, tarytum po didelio sukrėtimo... Ji mirtinai išblyško 
ir susvyravo, taigi turėjo prisėsti, antraip būtų pargriuvusi. 

— (Gerai, o kas buvo toliau? 

— "Ieismo pirmininkas labai pagarbiai, — o jie visa- 
da elgiasi labai mandagiai su kilmingais ponais, — jai pa- 
sakė: “Nusiraminkite, ponia, ir atsakykite į teismo jums 
užduotą klausimą, ar pažįstate šį žmogų?" 

— Ir ką gi ji atsakė? — vis labiau nekantravo Biskaras. 

Ji sunkiai galėjo kalbėti. Jos balsas drebėjo... Marki- 
zė papasakojo, kad šį jaunuolį buvo susitikusi mirštan- 
čios Kurstytojos kambaryje. 

“Ji galutinai jį pražudė, — pagalvojo Biskaras. — Tik- 
ra motina!" 

— "Teisėjas jos paklausė, — toliau kalbėjo Malua- 
nas, — ar ji neturi dar ko nors pridurti... Iš pradžių ji, 
matyt, dvejojo, paskui, teismo pirmininkui reikalaujant, 
pasakė, kad Kurstytoja prieš mirtį apkaltino Žaką buvus 
jos žudiko bendrininku... 

— Ir tai viskas"? 

— Ne. Paskui ji, regis, ėmė gailėtis to, ką padarė. Mar- 
kizė Farevej ėmė pasakoti kažkokią istoriją apie pasiau- 
kojantį jos augintinės išgelbėjimą. Na, ji pasakė, kad Ža- 
kas sutramdė pasibaidžiusį arklį... 

— Žinau, žinau, — nutraukė jo žodžius Biskaras. 

— Štai ir viskas. Teisėjas pasakė liudytojai, kad ji gali 

išeiti. Ji dar kartą išeidama pažvelgė į Žaką ir kažką su- 
šnibždėjo, lyg būtų norėjusi tarti jam keletą žodžių. 

— Na, na, greičiau baik! — ragino Biskaras. 

— Ji išėjo. 

— "lai viskas? 

— Ne. Dar buvo apklausta jauna mergina, kuri pa- 
kartojo istoriją apie išgelbėjimą. Kažkokia Polina... Bet 
tai teismui nepadarė jokio įspūdžio. Jūs žinote, jis tikras 
niekšas, tas šunytis... 

— O ar kunigaikštienė de Tores neatvyko į teismą? 

— Ne. Kai teismo pirmininkas ją kvietė, buvo atsaky- 
ta, jog kunigaikštienė de Iores neatvyko į teismo posėdį. 
Prieš keletą dienų ji netikėtai kažkur išvyko iš savo namų. 

— Žinau, — sušnibždėjo Biskaras. — O, aš gerai pa- 
dariau, kad ja nepasitikėjau... O kas vyko tuo metu, kai tu 
išėjai iš teismo salės? — kamantinėjo Biskaras. 

— Dvylika prisiekusiųjų išėjo į atskirą kambarį pa- 
sitarti. | 

— Gerai. Vėl grįžk į posėdžių salę... Ir kai tik bus 
paskelbtas nuosprendis... 

— Aš akimirksniu pribūsiu. 

— Dabar eik! 

Maluanas pakluso. Bet tą akimirką, kaijis atidarė du- 
ris, ant slenksčio išvydo naują lankytoją. 

— Diulu! — sušuko Biskaras. 

Išblyškęs, sulysęs milžinas žengė žingsnį į priekį. 

— Palik mus vienus, Maluanai! — įsakė vadas. 

Maluanas skubiai išėjo, užtrenkęs paskui save duris. 

— Nuosprendis paskelbtas! — pasakė Diulutė. 

— Pagaliau! — sušuko nudžiugęs Biskaras. — Ir koks 
jis? Kaltinamasis nubaustas... 

— Mirties bausme, — pabaigė jo mintį Diulutė. 

Biskaras klaikiai nusikvatojo. 

— Mirties bausme! — pakartojo jis. — Zakas de Kot- 
belis nuteistas mirties bausme! — be paliovos kartojo ka- 
torgininkas. 

Jis mėgavosi šiais Kraupiais, šlykščiais žodžiais, jo Vei- 
das buvo nušviestas kažkokio pragariško džiaugsmo. 

— Ak, mano senasis Diulu! — sušuko Biskaras. — 
kaip malonu, kad atėjai pranešti man šią žinią. "Tu, bū- 
tent tu ir turėjai tai padaryti! O, atpažįstu tave, mano 
gerasis vieninteli drauge! Tu žinojai, kaip pradžiugins ma- 
ne toji Žinia! 

Jis greitai pašoko ir plačiais žingsniais ėmė žirglioti 
po kambarį. 

— Aš pasiekiau savo tikslą, — grieždamas dantimis, 
pasakė jis. — O, markize de Farevej!.. Katorgininkas įvyk- 
dė kadaise tau, Marija de Molivjė, duotą priesaiką! Aš 
tau sakiau, kad kūdikis, kurį išplėšiau iš tavo rankų, turės 
mirti gėdinga mirtimi... Biskaras tau nesumelavo... 

Jis vienu mauku išlenkė vyno taurę. 

— Ir tu jį matei kalamą prie gėdos stulpo!.. Jis buvo 
už keletos žingsnių nuo tavęs! Tavyje neprabilo kraujo 
balsas! Kvailė! Juk tai buvo tavo sūnus... Ir tu prisidėjai 
prie jo žūties. Tu pastūmėjai jį ant ešafoto... Tavo, jo mo- 
tinos, rankos pastūmėjo jį į Grevo aikštę. Cha, cha, cha!.. 
Iu pati pakėlei kardą, nukirsiantį šią neįkainojamą gal- 
vą, kurią savo svajonėse taip dažnai apiberdavai švelniais 
bučiniais... Tu pražudei savo sūnų Žaką de Kotbelį!.. Ne- 
laimingojo tėvo sutrūnijęs lavonas turi apsiversti Kape iš 
nevilties, matydamas tokią siaubingą savo tikro vaiko 
mirtį!.. Cha, cha, cha!.. 

Niekšas kvatojosi. 

— Biskarai! — griežtai pasakė Diulutė. 

Biskaras įpylė į taurę vyno ir padavė ją savo bičiuliui. 

— Imk, Diulu, išgerk! Susidaužkime! Ak, mano ge- 

rasis drauge, ar prisimeni tas bemieges naktis, kai aš iš 
nevilties grąžiau rankas, o mano širdis plyšte plyšo iš skaus- 
mo? Ar prisimeni tas širdį draskančias dejones, mane kan- 
kinusią beprotišką neapykantą? O! Dabar aš juokiuosi... 
Aš laimingas, aš pagaliau atkeršijau... 

— Kol kas dar ne, — atsakė Diulutė. 

— O, bet tai įvyks netrukus! Apeliacija į kasacinį teis- 
mą užtruks tik tris dienas! Nepraeis nė savaitė, kaip Žako 
galva nukris ant ešafoto. Dievaži, aš būtinai eisiu pasižiū- 
rėti šios egzekucijos. Tą akimirką, kai budelis atliks savo 
darbą, Marija de Moviljė sužinos, kad Žakas — jos sū- 
nus. Aš noriu pasimėgauti siaubinga moters neviltim, taip 
vėlai sužinojusia, taip, pernelyg vėlai, kad mirštantysis — 
tas pats Žakas, kurio ji ieškojo ištisus dvidešimt metų! Ji 
it išprotėjusi blaškysis, rėks, šauks savo mylimą sūnų, iš 
nevilties grąžys rankas, o kaip atsakas į jos kančią bus fur- 
gono, išvežančio jos sūnaus lavoną, ratų dardenimas. Iš- 
gerkime, Diul:! 

— Ne, — atsakė šis ir su tokia jėga metė taurę ant 
grindų, kad toji sudužo į šipulius. 

Biskaras nustebęs pažvelgė į jį. 

— Kodėl tu negeri? — paklausė jis. 


— Todėl, kad... 
Nebaigęs sakinio, Diulufė nusijuokė. 
— Paskubėk, aš laukiu... — suspaudęs kumščius, ta- 


rė Paryžiaus Vilkų karalius. 

— Biskarai, tu sumanei negarbingą, šlykštų reikalą, 
ir aš nenoriu tau padėti. 

— Tai tik žodžiai, tušti žodžiai! Na ir kas, kad nenori 
man padėti. Juk aš ir be tos pagalbos viską kuo puikiau- 
siai sutvarkiau! Ką dar galėtum padaryti, juk Žakas pa- 
klos galvą ant ešafoto. 

— Ne! 

— Tu taip manai? O gal žinai kokį nors būdą, kaip iš 
budelio rankų išplėšti Žako de Kotbelio sūnų? 

— Galbūt... 

Biskaras krūptelėjo. Jis lėtai priėjo prie savo draugo. 

— Tu žinai, Diulu, — dusliu balsu pasakė jis, — kad 
seniai vienas kitą pažįstame. Ir velniai rautų! Atrodo, kad 
tik tave vieną myliu visame pasaulyje... Bet nebandyk sto- 
ti man skersai kelio! Tai būtų beprotystė!.. 

— Išklausyk manęs, Biskarai! — kiek patylėjęs, pa- 
sakė Diulufė. — Jei atėjau čia, jei pirmas atnešiau tau 
žinią apie Žakui paskelbtą mirties nuosprendį, tai tik to- 
dėl, kad sutrukdyčiau tau padaryti tokią siaubingą nuo- 
dėmę. Tu negali taip baisiai suteršti savo sąžinės! 

— Mano sąžinė! — nusijuokė Biskaras. — O, gali 
būti ramus, ji atlaikys šį smūgį. 

— Negudrauk, Biskarai! Tai, ką tu dabar darai — 
siaubinga! Reikia sustabdyti šiuos įvykius ir neleisti, kad 
Žakas neteisėtai žūtų! Taip, aš žinau, tu daug kentėjai... 
Žinau, kokios kančios išvagojo tavo kaktą giliomis raukš- 
lėmis, kodėl išblyško tavo skruostai... Bet Žakas... Jis gali 
„mirti... 

— O kas man rūpi? Ne aš jį nužudžiau, tai padarė jo 
motina... 

— Ta moteris... Tu ją mylėjai... "Tu ir dabar ją myli, 
Biskarai! Taip, iš tavo elgesio aš matau, kad tu, nors ir 
kaip stengiesi, negalėjai nuslopinti karštos aistros, kurią 
jai jauti! Bet Biskarai, mano drauge, neleisk pražūti Ža- 
kui! Neversk motinos Žiūrėti, kaip jos sūnus lipa ant eša- 
toto už nusikaltimą, kurio nepadarė. 

— Kalbi ne blogiau už kunigą, Diulu! — nusijuokė 
Biskaras. 

— "Tu supranti mane, Biskarai! Dvidešimt metų tu 

vertei tą moterį lieti ašaras. Sakai, tu kentėjai, bet argi ji 
nekentėjo? Argi jos širdis neplyšo pusiau iš kančios ir 
skausmo? Biskarai, aš prašau padėti Žakui dėl jos ir dėl 
tavęs paties! Biskarai, tu nežinai, kokius jausmus patiria 
žmonės, kurie geba užjausti artimą. Jie didingi, jie nuo- 
stabūs! O kas aš esu? Paprasčiausias gyvulys. Bet ir aš 
galėčiau būti kilniaširdis... Kai padarydavau ką nors gera, 
jausdavausi tarsi atgimęs antram gyvenimui. Biskarai, tu 
jau pakankamai atkeršijai, prašau tavęs, maldauju mūsų 
senos draugystės vardan: padaryk gerą darbą! Išgelbėk 
Žaką! 

— Ak štai ko tu nori! Liaukis tauškęs niekus! Matyt, 
tau susidrumstė protelis! Gal dar paprašysi, kad aš pa- 
stūmėčiau jį į motinos glėbį? Užteks apie tai kalbėti! Tu 
sakai, kad gerai mane pažįsti. Tokiu atveju turėtum Žino- 
ti, kad aš niekada neatšaukiu savo sprendimų. Aš visus 
savo reikalus baigiu tvarkyti iki galo. 

Diulufė, nuolankiai žvelgęs į Biskarą, po šių žodžių 
išsitiesė Visu ūgiu. 

— Saugokis, Biskarai! — dusliu balsu pasakė jis. 

— Ką? — suriaumojo banditas. — Ką tu pasakei? 
"Tu man grasini? 

— Aš noriu pasakyti, — Diulufė, tardamas šiuos žo-- 
džius, įsisiurbė akimis į Biskarą, — taigi aš noriu pasaky- 
ti, kad laikas baigti, vieną kartą ir aš noriu išsipasakoti, 
kas guli man ant širdies. Tu mylėjai ne savo rato, ne savo 
rango moterį. 'Iu jai tebuvai tik paprasčiausias liokajus, ji 
negalėjo tavęs pamilti... Ji tavęs net nepastebėdavo... 

Biskaras sugriežė dantimis. 

— Be to, — kalbėjo toliau Diulufė, — toji moteris 
mylėjo kitą vyrą tuo metu, kai tu jai prisipažinai ir pareiš- 
kei savo pretenzijas. Tad kokią teisę turėjai pretenduoti į 


LŽ 195 


jos širdį? "Tavo galvoje sukosi mintys apie kerštą. Ir tu va- 
dini tai meile, Biskarai! 

Atsipeikėk! Aš irgi mylėjau, mylėjau vieną kartą gy- 
venime, moterį, kurią visi atstūmė, kurios visi vengė... 
Aš mylėjau Kurstytoją! Taip, ji buvo nusikaltėlė, bet ir 
aš toks buvau! Mes — vieno lizdo paukščiai, mes buvo- 
me verti vienas kito. Bet tu! Už ką galėjo tave pamilti 
Marija de Moviljė?! 

Diulutė ryžosi pasakyti viską iki galo. 

— Kas tu jai buvai? Niekas! Kur galėjo ji tave pama- 
tyti ir pamilti? Miškuose, kur slapstaisi tarytum laukinis 
žvėris? Ir už tai, kad ji mylėjo kitą, kuris buvo artimas jai 
žmogus, tu drįsti jai keršyti, ir dar taip Žiauriai — pražu- 
dydamas jos vienintelį sūnų! 

Tai neteisinga! Tai niekšiška! Ir aš, Diulu — gyvulys, 
banditas, idiotas, — kaip tu mane vadini, negaliu leisti, 
kad tai įvyktų! 

Kaip ir visos primityvios natūros tokiais atvejais, Diu- 
lufė buvo taiklus. Kas žino, galbūt širdyje jis tikėjo, kad 
dar gali atvesti į doros kelią vienintelį savo draugą, gal 
manė jį įtikinsiąs? 

Jis įžeidinėjo jį, jis vertė jį kentėti baisias kančias, pla- 
kė siaubingais kaltinimais. 

Biskaras, kaip Žinome, buvo labai išdidus žmogus, jis 
visuomet pasitikėjo vien savo jėgomis. Ir štai dabar jo gar- 
bėtrošką Diulufė trypė kojomis... 

— Suprask mane, — kalbėjo toliau milžinas, — aš 
galėjau tave mylėti!.. Aš galėjau būti aklas, prie tavęs be 
galo prisirišęs vergas, tavo šuo... Tu mušdavai mane, spar- 
dydavai kojomis, o aš tik šypsojausi. Tu įsakydavai man 
daryti blogus darbus, tuo tarpu mano siela veržėsi į gėrį. 
Ir ką gi! Aš ėjau tavo keliu — aklai, nesvarstydamas, 

niekada nesusimąstydamas, ką darau. Bet žinok, Bisko, 
dabar atėjo galas! Paskutinis tavo nusikaltimas atvėrė 
man akis, aš esu be galo priblokštas. Aš nenoriu, kad tai 
įvyktų! 

— Tu nenori? — sušvokštė Biskaras. 

— O, tu manęs neįbauginsi! — atsakė Diulutė. — 
Aš visada gyniausi nuo policijos, nuo žandarų, nejausda- 
mas baimės... Aš žudžiau, taip, aš daug kartų žudžiau, ir 
man dabar gėda žvelgti į savo sukruvintas rankas... Bet aš 
niekada taip žiauriai nekankinau moters. Niekada neda- 
riau tokio siaubingo poelgio, kuris net budelį priverstų 
pasitraukti, niekada nedraskiau motinai širdies. Biskarai, 
dar kartą maldauju, pasisaugok. 

Grėsmingai nusiteikęs, Biskaras priėjo prie Diulutė. 

— Ko aš turėčiau saugotis? — it išprotėjęs sušuko jis. 

— Sakau tau, tu manęs neįbauginsi! — pareiškė mil- 
žinas. — Tu labai stiprus, bet ir aš nesilpnas! 

Biskarui šiaip taip pavyko atgauti šaltą protą. 

— Diulu, mano gerasis Diulu, — švelniai pasakė jis. — 
Ką tu ketini daryti? Juk Žinai, kad manęs neįmanoma nu- 
galėti! 

— Kiekvienas savaip stiprus! — atsakė Diulutė. 

— Dar pažiūrėsime, bičiuli! — tarė Biskaras. — Kaip 
žinai, savo jėgomis aš galiu įveikti ką tik noriu. Man visi 
be išimties paklūsta. Paklausyk manęs... Aš myliu tave, tu 
geras senas mano draugas... Tu nori turėti reikalų su Bis- 
karu? Tu klysti, Diulu, tokiu atveju tu turėsi reikalą su 
Paryžiaus Vilkų karaliumi! Čia aš valdovas! Tereikia man 
mirktelėti, ir tave suriš, užmuš... 

— Tik pabandyk! — pasakė Diulufė ir, atsiraitęs ran- 
koves, parodė banditui savo geležinius raumenis. 

Biskaras ironiškai nusišypsojo. 

— "Iaip, taip, aš Žinau, — pašaipiu balsu pasakė jis, — 
bet patikėk, prieš pradedant atvirą kovą, reikia viską iki 
galo išsiaiškinti. Aš trokštu Žako mirties. Tu nori jį išgel- 
bėti. Mano pusėje liudytojai, valstybinis kaltintojas, pri- 
siekusieji. O kas gali tau padėti? 

— Mano pusėje — tiesa! — iškilmingai pareiškė 
Diulufė. 

— Kvailystės! 

— Ne, visai ne kvailystės! Ką pasakytum, jei šį va- 
karą kas nors nueitų pas markizę de Faverej ir pasakytų 
jai: “Žmogus, kurį šiandien nuteisė, nekaltas! Jis buvo 
baisių aplinkybių auka. Jį kaltina padarius nusikaltimą, 
bet tai melas. Tas, kuris dėl viso to kaltas, Žemais poel- 
giais pasiekė to, kad Žakas atsidūrė teisme. Pagaliau, 
markize de Farevej, žinokite, kad Žakas — jūsų ir de 
Kotbelio sūnus, o tikrasis žudikas, tas, kuris įstūmė Ža- 
ką į šią pragarišką mašiną — Paryžiaus Vilkų gaujos va- 
das Biskaras!" 

Biskaras atrodė baisiai, dabar jis panėšėjo į numirėlį. 

— Kas drįstu taip pasielgti? — sugriežęs dantimis, 
paklausė jis. 

— Aš! 

— Vadinasi, tu tvirtini, kad ketini eiti pas Mariją de 
Faverej? 

— Aš tai padarysiu, jei tu neatsisakysi savo plano. 

— Ir tujai viską papasakosi'? 

— Be abejonės, aš pateiksiu jai įrodymus, net jei už 
tai būsiu priverstas padėti savo galvą ant ešafoto. 

— Dabar aš tau noriu pasakyti — saugokis, Diulu! — 
sušuko įniršęs Biskaras. 

— Tu nori mane išgąsdinti? Tu įsivaizduoji esąs ka- 
ralius? Na, tuomet žinok, tau nepavyks! Aš pernelyg i|- 
gai šliaužiojau žeme. Dabar atsistojau ant kojų. Neslėp- 

siu, aš visada mylėjau Žaką! Ir aš rausdavau iš gėdos ma- 
tydamas, kaip tu bandei ištvirkinti tą sąžiningą, kilnią 
sielą... 

Jei nori žinoti, Kurstytoja irgi jį mylėjo... Ir kai aš, 
paklausęs tavo įsakymo, pildavau vyno tam vargšui vai- 
kui, ji sakydavo: “Diulu, tu blogai elgiesi!" 

Ar supranti, tu persistengei ją nužudydamas. Iš ko- 
pų atsklindančius balsus lengviau išgirsti nei gyvųjų. Pas- 
kutinį kartą kartoju tau, Biskarai, aš nenoriu, kad Žakas 
mirtų! Ir net jei man reikės tave pasodinti į teisiamųjų 
suolą, aš vis dėlto išgelbėsiu jį! — naiviai sušuko Diulutė. 

— "Tu neišdrįsi! -— atsakė Biskaras. 

Ir, išsitraukęs iš kišenės varinį švilpuką, šaižiai su- 
švilpė. 

Į kambarį tuojau pat atbėgo pustuzinis Biskaro ben- 
drininkų. 

— Suimti šį žmogų! — įsakė Paryžiaus Vilkų kara- 
lius. 

Jie puolė prie Diulufė. 

Milžinas prisiglaudė prie sienos. 

Šeši vyrai! Ką reiškia jam susidoroti su šešiais vyrais? 

Diulufė tylėdamas gynėsi. 

Vienas iš jų parkrito perskelta galva. 

Kitas sustaugė iš skausmo ir pasitraukė į šalį. 

Likusieji išsilakstė. 

— Bailiai! — sušuko Biskaras. 

Bandito rankose blyksėjo peilio ašmenys. 

Diulufė krūptelėjo. Jis negalėjo patikėti savo aki- 
mis. Šis žmogus, kuriam jis paaukojo visą savo gyveni- 
mą, dėl kurio buvo pasirengęs kentėti baisiausias kan- 
čias, Biskaras, kurį jis taip mylėjo, puola jį su peiliu ranko- 
je. Kraujas sustingo jo gyslose. Diulufė nuleido galvą. 

Peilio geležtė įsmigo jam į kūną. 

Jis prisiglaudė prie sienos, paskui visu savo milžiniš- 
ku kūnu Žlegtelėjo ant grindų. 

— Pakelkite šį mėšlą ir įmeskite į Kanjarą! — įsakė 
Biskaras. 

— Bet juk jis dar gyvas! 

— Jis ten padvės! 


Paskutinioji kova 


Kad ir koks stiprus buvo Diulufė, dabar jis net ne- 
bandė priešintis. 

"Tą akimirką jis pamiršo viską: ir savo jėgą, ir šventą 
reikalą, kurį gynė. 

Jis suvokė tik viena: Biskaras nusprendė jį nužudyti! 

Biskaras, kurio gyvybę jis ne kartą gelbėjo, rizikuo- 
damas savąja, puolė jį su peiliu rankoje! 

“Visiems kelia siaubą, o man geras!" — taip jis Visa- 
da galvodavo apie Biskarą. 

Kai peilio geležtė įsmigo į Diulufė kūną, jis nejautė 
fizinio skausmo, jis kentėjo dvasines kančias... 

Paryžiaus Vilkai, išgirdę Biskaro įsakymą, puolė prie 
Diulutė. Jis nesipriešino, nors jam tereikėjo pasipurtyti, 
ir jie visi būtų nusiritę ant grindų. 

Niekšai tuo pasinaudojo ir surišo virvėmis milžino 
rankas ir kojas. 

Diulufė paplūdo krauju. Jam ėmė svaigti galva, jis 
prarado sąmonę. 

Dabar Diulu tebuvo bejausmė masė savo priešinin- 
kų rankose. 

— Į Kanjarą! — dar kartą šūktelėjo Biskaras. 

Niekšas veikė šaltakraujiškai, gerai viską apsvarstęs, 
o tai šimtą kartų baisiau nei klaikūs beprotystės protrū- 
kiai. Netikėtas pasipriešinimas to, kurį Biskaras laikė ak- 
lu savo tarnu, ir dar tą minutę, kai jis buvo taip arti tikslo, 
atrodė jam didžiausia išdavystė. 

Kas atidžiai sekė šio keisto Žmogaus, svajojusio val- 
dyti visą pasaulį, charakterio pokyčius, tas tikriausiai su- 
prato, kad pagrindinis šios nužmogėjusios būtybės veik- 
los stimulas buvo beprotystė, manija. 

Jo tikslas, aistra, ateitis — viskas susikoncentravo į 
vieną paveikslą — į Mariją de Moviljė... 

Iki šiol jo jausmai išliko tokie patys kaip ir ten, Oliu- 
lio tarpeklyje. Jis tebemylėjo tą moterį. Šis žvėris gebėjo 
mylėti! Teisybė, jis savaip suprato šį šventą jausmą. 

Biskaras pažinojo tik laukinės, beprotiškos aistros 
protrūkius. 

Galbūt Paryžiaus Vilkų karalius mylėjo ir Diulutė. 
Beje, kartą jis tai įrodė, kai Vilkų teisme išnešė milžiną 
ant savo rankų ir išgelbėjo jį nuo baisaus kankinimo. 

Kas žino, jei Diulufė būtų grėsęs mirtinas pavojus, 
galbūt Biskaras dėl jo būtų paaukojęs savo gyvybę? 

Bet šį kartą kalba sukosi ne apie jį, o apie Žaką. Kal- 
ba sukosi apie Mariją! Vos tik išgirdęs jos vardą, Biskaras 
sužvėrėdavo. 

— Mirtis jam! Į Kanjarą! — riaumojo jis. 

Diulufė buvo pasmerktas mirti. 

Jį išnešė surištomis rankomis ir kojomis pro smuklės 
duris. Vyrai pasuko Senos link. 

Krante stovėjo viena iš tų barkų, kuriomis paprastai 
plukdomas gipsas. Dabar ji buvo tuščia. 

Tarytum maišą numetė ten banditai bejausmį, krau- 
ju paplūdusį Diulutė. 

Vienas iš Paryžiaus Vilkų, kuris buvo ne kas kitas kaip 
Bibė, atstūmė barką nuo kranto. 

— Regis, jam gerokai kliuvo, — pasakė kitas, pra- 
varde Frankas. 

— Matyt, jie smarkiai susipyko, jei Biskaras ryžosi 
nudobti savo numylėtinį... 

— Jis per daug sau leido... Štai ir viskas... 

— Aš visada sakydavau, kad anksčiau ar vėliau jų 
draugystei ateis galas. 

Barka plaukė upe. Netrukus tirštame rūke išryškėjo 
Šventos Dievo Motinos katedros kontūrai. 

Vilkai pertempė vis dar sąmonės neatgavusį Diulufė 
į kitą barką, kurią vėjas buvo prispaudęs prie kanalo, ir 
jie nuplaukė toliau... 

Ji plaukė Kanjaro link... 

Kiek daug Žmonių Biskaras yra nuvaręs į kapus! 

Deja! Miutlijė! Konigliu! Ausyse tebeskamba duslus 
kirvio garsas... 

Net Bibė, šiurkštus, bejausmis Žmogus, pasakė: 

— Jis buvo nieko sau vyras! 

Banditas turėjo galvoje Miuilijė. 

— Ir Konigliu buvo šaunus! — pridūrė Frankas. 

— Ką gi, atplaukėm! — pasakė vienas iš Vilkų. 

Ir jie čiupo Diulutė. 

Jis net nesujudėjo. 

— O, kai Biskaras nusitaiko, jis visada būna taik- 
lus... — atsidusęs pasakė Bibė. 

Po kelių minučių vargšas Diulufė gulėjo dvokian- 
čioje požeminio kalėjimo su geležinėmis durimis duo- 
bėje. Pro siaurą langelį skverbėsi oras. Ten viešpatavo 
tamsa... 

Išblyškęs ir nejudantis Diulufė panėšėjo į numirėlį. 
Bet tai tebuvo stiprus apalpimas, jis neteko daug kraujo. 

Po valandos Diulutfė atsipeikėjo. Išpradžių jis nieko 
neprisiminė. Paskui pamažu nušvito sąmonė. Diulutė au- 
syse skambėjo baisus žodis: “Kanjaras". 

Jį ištarė Biskaras. 

Sukaupęs visas jėgas, Diulufė atsistojo. Bet staiga jis 
susverdėjo ir griebėsi ranka už krūtinės. Jis krūptelėjo, 
pamatęs iš žaizdos tekantį kraują. 

Raukšlėtais Diulu skruostais ritosi ašaros... 

Jis kentėjo nežmonišką skausmą. “Į Kanjarą!“ Šią 
siaubingą vietą Biskaras parinko jo kapu. 

O, dabar jis viską suprato: įmetę į šią duobę, jie pa- 
smerkė jį siaubingom kančiom. Diulufė gerai žinojo, kad 
dar nė viena auka niekada nėra iš čia grįžusi gyva. 

Bet kuo jis nusikalto? 

Diulutė, įtempęs atmintį, bandė prisiminti paskuti- 
niąją sceną, įvykusią tarp jo ir Biskaro. | 

Staiga jis-prisiminė Žaką. 

Ką gi! Diulufė iš tikrųjų nenorėjo, kad tas puikus jau- 
nuolis mirtų. Jis dažnai supdavo vargšą berniuką ant sa- 
vo kelių, o Kurstytoja jį irgi mylėjo. Kurstytoja! Baisūs 
prisiminimai grįžo į atmintį. Biskaras — negarbinga, puo- 
lusi būtybė! Jis nužudė visus tuos, kuriuos mylėjo Diulu- 
fė. O jis tą niekšą dar laikė savo draugu... Ne, tai didžiau- 
sias jo priešas! 

Ir jis pražudė Žaką! Jis kankina vargšę jo motiną ir 
laukia nesulaukia akimirkos, kai galės sviesti jai į akis: 

— "Tai tavo sūnus Žengia ant ešafoto! 

Bet juk žvėrys žudo, jie nekankina... Diulufė nebuvo 
budelis. Susiėmęs galvą rankomis, nelaimingasis priglu- 
do prie drėgnos ir šaltos sienos. 

Žakas bus nužudytas! Bet juk ir jis, Diulufė, iš dalies 
kaltas dėl jo mirties. Kodėl jis pasipasakojo Biskarui apie 
savo ketinimus? Būtų buvę kur kas geriau, jei jis slapčia 

būtų nuėjęs pas markizę Farevej ir pasakęs jai Visą tiesą. 
Jis būtų pranešęs policijai, kur galima sugauti niekšus. 

Bet juk tai būtų buvusi išdavystė. Ši mintis privertė jį 
krūptelėti. Ne, jis pasielgė taip, kaip ir turėjo pasielgti. 
Reikėjo paskutinį kartą pabandyti perkalbėti Biskarą. Bet 
ar jis galėjo Žinoti, kad akmeninė šio Žiauraus žmogaus 
širdis nepajėgia pajusti tikrų žmogiškų jausmų? 

Ar galėjo jis įtarti, kad Biskaras pakels ranką prieš jį, 
kurį visada laikė savo draugu? 

Diulufė prarado paskutinę viltį išgelbėti Žaką. 

Siaubinga tragedija bus suvaidinta iki galo. Ir Marija 
de Moviljė prie balto šviesaus veido, kurį tik kartą pabu- 
čiavo Oliulio tarpeklyje, priglaus savo lūpas, bet tai bus 
numirėlio veidas... 

Diulutė žinojo, kad pabėgti iš Kanjaro neįmanoma. 
Jis mirs čia iš bado, troškulio, mirs visiškai išsekęs... 

Bet ne! 'Io nebus! Jis jautėsi kur kas stipresnis, suggrį- 
žo ankstesnė energija. Ne, jis turi pabandyti išsigelbėti, 
jis nori gyventi! 

Jis pašoko ant kojų. Ranka apčiuopė žaizdą. Žaizda 
negili. Ką gi, kol jo dar nekrečia karštis, jis turi pakanka- 
mai laiko... 

* Bet ką daryti? 

Diulutfė pakėlė aukštyn rankas ir su džiaugsmu paju- 
to, kad jos tebėra stiprios kaip ir anksčiau. Bet su kuo 
kovoti? 

Jis lėtu žingsniu apėjo savo kalėjimą. 

Tai buvo keturkampis kambarys. Sienos iš akmenų, 
sutvirtintų cementu, kuris per ilgą laiką pavirto į akmenį. 

Bandyti pramušti sieną? Nėra ko apie tai nė galvoti. 
Jis tik susižalotų rankas... Išlisti pro langelį? Jis užkaltas 
geležinėmis grotomis... Šalia lėtai teka Sena. Vis dėlto rei- 
kia pabandyti kaip nors išlaužti grotas. 

Diulufė akimirką stabtelėjo, sukaupė visą savo valią 
ir jėgas. Gyvenime jam jau yra pavykę atlikti ne vieną, 
atrodytų, neįmanomą žygdarbį. 

Stipriomis, didžiulėmis savo kojomis jis įsirėmė į drėg- 
ną žemę, abiem rankomis stipriai suėmė grotų virbą ir 
visu kūnu staigiai trūktelėjo atgal. Raumenys įsitempė, 
jis pajuto, kad virbas šiek tiek palinko. Deja! Virbas per- 
nelyg stipriai buvo pritvirtintas prie sienos. Vidurinysis, į 
kurį jis dabar įsikibo, regis, niekada nepasiduos, kad ir 
kiek jis plušėtų. 

Na, drąsiau, Diulufė! "Tu privalai iš čia ištrūkti, tu tu- 
ri išgelbėti Žaką ir jo motiną! Galbūt tokiu savo poelgiu 
išpirksi visą ankstesnį savo gyvenimą! Dar kartelį, Diulu! 
Juk tavo rankos tokios stiprios! 

Atsistojęs į patogesnę padėtį, Diulufė vėl įsikibo į sto- 
rą geležinį virbą. Jis iš visos jėgos trūktelėjo. 

Pagaliau! Virbas atitrūko nuo sienos kartu su ak- 
mens gabalu. Bet staiga Diulufė pasijuto gulįs ant Že- 
mės. Baisus skausmas nutvilkė visą jo kūną. Jis susilau- 
žė koją. Nelaimingasis garsiai sušuko. Skausmas buvo 
nepakenčiamas! 

Diulutė gulėjo ant žemės, rankose sugniaužęs iš sie- 
nos išplėštą virbą. 
nosi į purvą, bandydamas atsistoti... Iš po drabužių styro- 
jo didžiulis kaulas. 

Šis milžino nenoras pasiduoti negaliai rodėsi siaubingas. 

Ilgai jis kovojo... 

Pagaliau vargais negalais Diulufė pavyko atsiklaupti 
ant vieno kelio, jo koja pasisuko į šoną. Jei jis būtų turė- 
jęs peilį, būtų ją nupjovęs. Jis gulėjo ištiesęs rankas, veidu 
prisiglaudęs prie drėgnos sienos, dantimis grauždamas ak- 
menį — taip baisiai kentėjo! 

Diulutė dar kartą pabandė atsistoti. Sužalota koja 
buvo labai sunki, tarytum pripilta švino. Bet jis vėl krito 
ant žemės, skausmas dar labiau sustiprėjo. 

Dar ir dar kartą pabandęs atsistoti, Diulufė pargriu- 
vo ant žemės ir užmerkė akis... 

Jo iškankintas veidas išblyško, akyse sužibo ašaros. 

— Mirti! — sušnibždėjo jis trūkinėjančiu balsu. — 
Aš turiu mirti!.. Ak! Biskarai, kaip Žiauriai tu pasielgei su 
manimi! 

Paskui jis prisiminė Kurstytoją. 

— Aš ne ką ilgiau gyvenau nei tu, vargše mano senu- 
te!.. Deja, mes net negalėsime atgulti į vieną kapą... Juk 
tu buvai gera moteris... Jei matytum, kaip tavo Diulu ken- 
čia, pasirūpintum juo, ar ne? 

Dabar milžinas elgėsi kaip kūdikis. 

— Kaip noriu gerti! — sukepusiomis lūpomis su- 
šnibždėjo jis. 

Diulufė pakabino ranka purvo saują ir godžiai pri- 
glaudė ją prie lūpų. Paskui su pasibjaurėjimu išspjovė. 
Dumblo kvapas buvo nepakenčiamas. Staiga jis krūpte- 
lėjo. Baisi širdį draskanti mintis šovė jam į galvą. 

Gero darbo, kurį norėjo padaryti išpirkdamas anks- 
tesnio savo gyvenimo nuodėmes, jis nebegalės atlikti. Vie- 
nintelis jo tikslas iš čia pabėgti buvo Žakas, kurį dar tikė- 
josi išgelbėti. 

Bet dabar viskas baigta. Žiaurus likimas tapo Biska- 
ro sąjungininku! Žakas neišvengs mirties... 

Atmerkęs akis, Diulufė bandė įsivaizduoti šią siau- 
bingą sceną... Žakas, kurį jis pažinojo dar kūdikį... Ža- 
kas... Su nuplėšta marškinių apykakle... Su apnuogintu 
kaklu ir pečiais... Lipa ant ešafoto... Ir ten... Budelis! Jo 
pagalbininkai... Diržai!.. Ir lemtingas smūgis... 

Vargšo Diulufė širdis plyšo pusiau. Jis ėjo iš proto 
nuo fizinių ir dvasinių kančių. 

— Prakeikimas! — sudejavo nelaimingasis ir ėmė 
kūkčioti it vaikas. 

Ir jis neteko sąmonės. 

Kiek laiko Diulufė taip išbuvo — drebantis ir kale- 
nantis dantimis — šito jis ir pats nežinojo. 

Staiga vargšelis atgavo sąmonę. Jį atgaivino šaltas ka- 
lėjimo oras. 

Po minutės Diulufė pakėlė galvą. Jis gulėjo kampe, 
atsirėmęs į sieną. Jam pasivaideno; kad šalia jo vyksta 
kažkas baisaus. O gal tai tik sudirgusios vaizduotės pa- 
darinys? 

Jis ėmė atidžiai klausytis. 

Ne, Diulufė neapsiriko. Jis girdėjo žmogaus balsą, 
silpną, tarytum dejonę. 

Vadinasi, jis ne vienintelė auka, pasmerkta tokiai 
siaubingai mirčiai? Kas tas vargšas, kuris dejavo kažkur 
netoliese? 

Jis vėl ėmė klausytis. 

Abejonės išsisklaidė. Pasigirdo riksmas, šį kartą stip- 
resnis. Gal tas Žmogus šaukiasi pagalbos? 

Keistas dalykas, po trumpos pauzės Diulufė jau gir- 
dėjo ne riksmą, o dainą. 

Diulufė priglaudė ausį prie sienos. Dabar jis aiškiai 
girdėjo dainos žodžius: 


Ei, rudaplauke, 
Neliūdėk! 
Mane vaduoti 
Paskubėk! 
Nedelsk, brangi, 
Lėkte atlėk! 

"Irumpam balsas nutilo, paskui vėl uždainavo: 


Širdele mano, 

Aš tau tarmnausiu, 
Mana širdis 

Tik tau priklauso. 
O siela veržias 
Pas tave. 

Ateik greičiau 

Ir neliūdėk 
Manęs vaduoti 
Atskubėk! 


Diulutė iš visos gerklės sušuko: 

— Čion! Į pagalbą! 

UŽ sienos balsas nutilo. 

Diulufė pakartojo pagalbos šauksmą. 

Bet kaimynas, matyt, buvo nepatiklus žmogus. Jis 
daugiau nepratarė nė žodžio. 

— Prakeikimas! — tarė Diulutė. 

Jis atidžiai ėmė žvalgytis aplinkui. Ko jis ieškojo? Jis 
ir pats nežinojo, bet intuityviai jautė, kad sulauks pagal- 
bos šiame klaikiame kalėjime. 

Nors Diulufė dar juto stiprų skausmą, jis bandė pa- 
judėti. Negalėdamas atsistoti, jis ėmė šliaužti. 

Staiga jis užkliuvo už geležinio virbo, kurį su tokia 
jėga buvo išrovęs iš grotų. 

— Po perkūnais! — nusikeikė jis. — O, aš Žinau, kad 
dar ne viskas prarasta! 

Įsikandęs į dantis virbą, jis nušliaužė į priekį. 

Jau dvi paros, kai Diulufė nieko burnoje neturėjo. 

Jau dvi paros, kai jis guli šioje dvokiančioje duobėje 
paplūdęs krauju. 

Ir vis dėlto Diulufė dar nebuvo linkęs sudėti ginklų. 
Jis iš visų jėgų ėmė daužyti virbu į sieną. 

Diulufė kakta išrasojo šaltu prakaitu. Iki kraujo su- 
kandęs lūpas, jis dar kartą trenkė virbu į sieną. 

Staiga jis džiaugsmingai sušuko. 

Sienos gabalas atšoko ir nukrito ant grindų. 

— Drąsiau, Diulufė, — sušnibždėjo kalinys. — Su- 
kaupk jėgas ir pabandyk dar kartą! 

Dar vienas sienos gabalas nukritęs sudužo jam prie 
kojų. 

— O, velniai rautų! Kas čia vyksta? — sušuko kažkas 
už sienos. 

Dabar jau buvo galima susikalbėti. 

— Kas jūs? — paklausė Diulutė. 

— Koks smalsumas! O kas jūs toks? — pasigirdo ana- 
pus sienos balsas. 

— Aš kalinys... 

— Tai bent naujieną išgirdau! Aš, matote, irgi kali- 
nys. Pirmiau pasakykite, kas jūs toks! 

— Kas iš to! Vis tiek manimi nepatikėsite... 

— "Tai ką, seni, sumanei išdaužti sieną? 

— Aš noriu iš čia pabėgti! — atsakė Diulutfė. 

— Ką gi, nebloga mintis! 

— Bet man girdėtas jūsų balsas. Negali būti! — su- 
šuko Diulufė. — Aš pats savo ausimis girdėjau kirvio smū- 
gį! Negali būti, kad tai tu, drauguži! — kalbėjo toliau Diu- 
lufė. — Dėl Dievo meilės, pasakyk savo vardą! 

Už sienos esantis kalinys garsiai nusikvatojo. 

— Pirmiausia turiu pasakyti, kad aš nededu daug vil- 
čių į Aukščiausiąjį. Turėjau vieną draugą, bet jį tas niek- 
šas Biskaras nukankino. Sudie, mano meile! 

— Velniai rautų! Kas tu toks?! — sušuko Diulutė. 

— O, jei tai padarys jus laimingą, mielai prisistaty- 
siu. Aš... 
Ir jis vėl uždainavo: 


Aš negaliu meluoti, 
Nes kito tokio nėr 
Kaip aš. 

Esu pašėlęs 
Miuflijė! 


— Miuilijė! — nudžiugęs sušuko Diulufė. — Tave 
pasiuntė pats Dangus! 

— Dangus! Čia kažkas nauja... 

— Bičiuli, aš esu Diulutė. 

— Ką tu sakai?! 

— Ar girdi, aš — Diulufė! — dar kartą pakartojo 
kalinys. 

— Eikite visi velniop! Ar tikrai tu Diulufė? Gerasis 
mažyli! Sveikas, seni! Kaip laikaisi? 

Tai tikrai buvo Miutlijė, Diulu jau neabejojo. 

— Pramušk sieną, seni! — sušuko jis. — Aš tau pa- 
dėsiu. 

Diulufė nežinojo, ką ir galvoti. Gal jis jau kalbasi su 
anuo pasauliu? Bet, daug nesvarstęs, pagriebė virbą ir su 
dar didesne jėga ėmė juo daužyti į sieną. 

Jam ir vėl sugrįžo viltis. 

Dabar jis nebegalvojo apie savo negalią. 

Miuutlijė anapus sienos vis kartojo: 

— Daužk, bičiuli, daužk stipriau! 

Skylė sienoje vis didėjo. Pagaliau po trečio smūgio 
išlėkė paskutinis kalinius skyręs akmuo. 

Skylėje Diulufė išvydo Miuflijė. Tai buvo jis — apžė- 
Ięs barzda ir plaukais. 

— Ei, Diulu! — sušuko jis. — Duok šen savo ranką! 
Ką ten veiki ant šaltos žemės? Kodėl neatsistoji? 

— Drauguži, — atsakė Diulufė, — mano koja lūžusi! 

— Kaip tai lūžusi? 

Keliais žodžiais Diulu papasakojo Miullijė apie jį iš- 
tikusią nelaimę. 

Miuutlijė, atidžiai klausęsis istorijos, palingavo galva. 

— Viskas aišku! — tarė jis. — Ir kaip gi nesugebė- 
jai išlaikyti pusiausvyros? Bet tu kažką nuo manęs slepi, 
drauguži! 

Diulufė dvejojo. Jis vėl prisiminė kadaise Biskarui 
duotą priesaiką. Be abejo, jei Paryžiaus Vilkų karalius būtų 
jam atleidęs... Bet Žakas... Reikėjo žūtbūt sutrukdyti, kad 
Biskaro planas žlugtų... 

— Tai Biskaras įsakė mane čia įmesti, — pagaliau 
ryžosi atsakyti Diulutė. 

— Negali būti! Juk Biskaras — tavo geriausias drau- 
gas! — nustebęs sušuko Miutlijė. — Tu man meluoji, 
seni! 

— Ne, Miutlijė, aš sakiau tau teisybę, — atsidusęs 
atsakė Diulufė. — Biskaras norėjo mane nužudyti. 

— Ką tu sakai! Juk tu buvai ištikimas jo vergas, ir 
ten, Vilkų teisme, tu Kepei kaip viščiukas, kad tik jo neiš- 
duotum. Daryti niekšybes draugui — šlykštu. Šit matai, 
Diulu, yra žmonių, kurie nemėgsta manęs, kartais net pa- 
sišaipo, bet aš taip kaip Biskaras niekada nepasielgčiau. 
"Turėjau ir aš bičiulį, Konigliu... 

Miutlijė balsas sudrebėjo. . 

— Vargšelis Konigliu! Jį išsiuntė į aną pasaulį, pas 
protėvius... Taip.. Taip... Bet niekada už jokius pinigus aš 
nebūčiau iškrėtęs jam šunybės! Teisybė, aš kartais paer- 
zindavau jį, net supykdavau, bet juk mylėdamas... 

Diulutė tylėdamas žvelgė į šį žmogų, kurio galinga 
figūra ryškėjo kalėjimo prieblandoje. Jis galvojo, kad 
šio piktadario, kaip ir jo, širdyje, dar esama žmogiškų 
jausmų. 

Neturėdamas galimybės pats išgelbėti Žako, jis gali 
tikėtis, kad tai padarys Miutlijė. Juk jis sveikas ir stiprus... 

— Bet, sakyk, drauguži, kaip tau pavyko išlikti gy- 
vam? — paklausė jis savo kaimyno. — Juk visi įsitikinę, 
kad tu jau seniai iškeliavai į aną pasaulį! 

— O, tai iš tikrųjų įdomi istorija! — nusikvatojęs at- 
sakė Miuilijė. — Tu Žinai, kad ir Biskaras kartkartėmis 
pakliūna šėtonui į rankas. Taigi ten, teisme, jis davė įsaky- 
mą, teisybė, nežinau kokį. Mane sučiupo ir, kaip prisime- 
ni, ištempė iš salės. Aš tikėjausi, kad egzekucija bus trum- 
pa. Bet ne! Žiūriu, kirvis pakilo virš mano galvos, bet trink- 
telėjo šalia, į lentą. Aš pasukau galvą ir apsidairiau nieko 
nesuprasdamas. 

Kaip jie kvatojosi!.. Paskui mane sučiupo ir nuvilko 
kažkokiais koridoriais, po kažkokiais skliautais, kur skli- 
do baisus puvėsių kvapas... Jie įmetė mane į kalėjimą. Vel- 
niai rautų! Durys už mano nugaros užsitrenkė, aš supra- 
tau, kad esu kalinys, pasmerktas čia mirti lėta, kankinan- 
čia mirtimi. Pasijutau visai prastai, nes, teisybę pasakius, 
niekas man neužsakė pietų, o ir jokiu gėralu nesiteikė 
pasirūpinti. 

Bet, drįstu pasakyti, Viešpats buvo man gailestin- 
gas, Diulufė... Labiausiai širdį skaudėjo dėl Konigliu; 
man tie niekšai pasakė, kad jis jau nebegyvas... Kai išgir- 
dau tą Žinią, mane ėmė krėsti šaltis... Brrr! Taip. Taigi 
apsigyvenau šioje šlykščioje dvokiančioje duobėje. 
“Miuilijė, — sakydavau aš sau, — kai jauti, kad pradedi 
kvailėti, visų geriausia nusnūsti. O juk visiškai aišku, kad 

tavo protelis ima drumstis. Taigi, drauguži, pamiegok!.." 
Ir aš atsiguldavau. Saldūs sapnai buvo geriausias vaistas 
nuo visų ligų. 

"Tai truko nežinia kiek laiko. Aš pabudau ir ėmiau 
šaukti: 

— Ai! Ai! 

Ir žinai, kodėl, Diulu? Aš nevalgiau, užtat mane val- 
gė... O tai toli gražu ne vienas ir tas pats... 

Be to, visą laiką buvo girdėti baisus cypimas. Velniai 
rautų, tai buvo žiurkės! O! Aš pažinau jas, tas dykaduo- 
nes! Jos be jokios pagarbos kibo į mano batus ir jau tai- 
kėsi į kojas... Nieko nelaukęs ėmiau trypti savo užpuoli- 
kes. Sunaikinau porą tuzinų, kitos pačios išsigandusios 
išsilakstė... 

Puiku! Šauniai padirbėjau. Bet buvau labai išalkęs. 
Tuomet iš visų jėgų ėmiau belsti į sienas. Šaukiausi į pa- 
galbą, vaitojau... Velniai rautų, juk turi mane kas nors iš- 
girsti! Kur tau! Niekas net akių neparodė! Slinko valan- 
dos, o žarna žarną rijo. Nieko geresnio nesugalvojęs, aš 
vėl užmerkiau akis ir užsnūdau... 

Bet kiek gali tęstis miegas? Pabudau nuo žiurkių cy- 
pimo. Visa jų armija mane atakavo. Šį kartą jos buvo gud- 
resnės, taikėsi graužti mano... Na, supranti, Diulutė, vy- 
rišką jėgą. 

Tą akimirką aš džiaugsmingai sušukau, tu, Diulufė, 
be abejonės, paklausi, kodėl. Ogi man į galvą šovė išga- 
ninga mintis. . 

“Jei žiurkės ėda mane, — svarsčiau aš, — kodėl man 
nepabandžius užkrimsti jų mėsytės? “Geniali mintis, ar 
ne, bičiuli? 

Bet tuomet, būdamas nepatyręs, padariau vieną 
kvailystę. | 

Jau trisdešimt šešios, o gal ir keturiasdešimt valandų 
nieko burnoje nebuvau turėjęs, taigi puoliau daužyti Žiur- 
kes rankomis, kojomis ir visu savo kūnu. 

"Turiu tau pasakyti, senasis Diulu, kad žalia Žiurkie- 
na nėra labai skani. Bet nuluptos jų letenėlės turi mus- 
kuso skonį; aš gardžiavausi ir prisiminiau savo gyveni- 
mą laisvėje... 

Bet po šios medžioklės žiurkės pajuto nepasitikėji- 
mą manimi. Jos ištisus pusdienius čia nebepasirodydavo. 
Laimei, turėjau nemažai atsargų. Kaijos išseko, griebiausi 
gudrybės, tai yra apsimečiau miegąs. 

Jos užkibo ant šio kabliuko. 

Kiek padvejojusios, žiurkės vis dėlto susiviliojo ma- 
no batų likučiais ir vėl visu būriu patraukė į ataką. Šį 
kartą aš elgiausi kur kas delikačiau ir pasitenkinau ke- 
liomis vargšėmis Žiurkytėmis. Nenorėjau pernelyg grei- 
tai sudoroti visos jų armijos. Kaip Žinai, žalia mėsa grei- 
tai genda... 

Ar sutinki, seni, puikiai viską apgalvojau? Ir, kaip ma- 
tai, aš gyvas, sveikas ir net sotus!! Biskaro pykčiui! 

Diulufė susimąstęs klausėsi draugo vaizdingo pasa- 
kojimo. 

Jis jautė, kad jo jėgos senka, o gyvybė gali užgesti 
kiekvieną minutę. 

Dabar visos jo viltys — Miutlijė. 

Kai tas baigė pasakojimą, Diulufė jam tarė: 

— Paklausyk, drauguži, kiek Žinau, tu nekenti Biskaro. 

— Žinoma, nekenčiu! — atsakė Miuflijė. — Jei tik 
jis pakliūtų man į rankas... 

— Liaukis grasinęs! Tu gerai Žinai, kad Biskaras kur 
kas stipresnis už tave 

— Aš užklupsiu jį netikėtai! 

— Ne tai svarbiausia. Kas iš to, kad tu nužudysi Bis- 

karą, reikia ištaisyti bent menką dalį to blogio, kurį jis 
padarė. Štai ko aš noriu... 

— Mat kaip, tu nepasikeitei, Diulu, vis dar nori da- 
ryti gerus darbus. Ką gi, tebūnie! Bet ką tu turi galvoje tai 
sakydamas? 

— Artu prisimeni Žaką? — staiga paklausė Diulufė. 

— Tąjaunuolį? O kaipgi! Jis buvo geros širdies... Kas 
jam nutiko? 

— Jis nuteistas mirties bausme ir bus nukirsdintas 
ant ešafoto. 

— Ką tu sakai, Diulu?! — sušuko Miuiflijė ir net pa- 
šoko ant kojų. — Kas tai padarė, Biskaras? 

— Jį'nuteisė teismas, prisiekusieji buvo vieningos 
nuomonės... — atsakė Diulu. 

— Negali būti! Ir kuo jis kaltinamas? 

— Žmogžudyste. 

— Velniai rautų! 

— Betjis nekaltas, Miuilijė... Jis nenužudė kunigaikš- 
čio de Beleno ir barono de Silverealio... 

— Palūkėk, man girdėti šie vardai! Mano drauge, 
markizas Arčibaldas de Somervilis, kuris, beje, tikriausiai 
jaudinasi dėl mano likimo, jį pažinojo, ir iš jo lūpų esu 
girdėjęs, kad kunigaikštis — nedoras žmogus. Vadinasi, jį 
nuknekino. Bet kas tai padarė? | 

— Paryžiaus Vilkai, o jiems įsakė Biskaras, — atsakė 
Diulufė. 

— Tikras žudymo genijus! — sudrebėjęs visu kūnu, 
pasakė Miuutlijė. 

— Miuflijė, ar nori man padėti išgelbėti Žaką? — 
paklausė Diulu. 

— Bet kodėl jis nesigynė, jei yra nekaltas? — nuste- 
bęs paklausė Miutlijė. 

Kiek patylėjęs, Diulutė tarė: 

— Jis negalėjo to padaryti, visi įkalčiai buvo prieš jį... 
Biskaras buvo gerai viską apgalvojęs. "Teisybė, jis bandė 
gintis, bet, kaip sakiau, Bisko pasirūpino, kad vargšelis 
neturėtų į ką įsikibti. Jis Žuvęs!.. 

— Bet juk jį užaugino ir auklėjo Biskaras! — nieko 
nesuprasdamas tvirtino Miutlijė. — Juk Paryžiaus Vilkų 
karalius galėjo jį išvaduoti... 

— Atvirkščiai, pats Biskaras trokšta jo mirties! — 
liūdnu balsu atsakė Diulutė. 

— Kaip keista! Aš visada maniau, kad jis labai prisi- 

— Ne, Miutlijė, Biskaras nieko nemyli,— sunkiai 
gaudydamas orą, atsakė Diulutė. — Bet, Miuflė ė, būk ge- 
ras, nepertrauk daugiau mano pasakojimo. Jaučiu, kad 
giltinė jau tyko manęs... Iodėl prašau atvirai atsakyti į ma- 
no klausimą, ar nori padėti Žakui? 

— Dievaži, noriu! Ypač jei tau tai suteiks malonumą... 

— Tuomet padaryk, brolau, man šią paskutinę pa- 
slaugą! Aš noriu, kad nugalėtų teisybė. "Toks tavo poelgis 
atneš tau laimę... O aš vargu ar išsikapanosiu... 

— Na, žinoma! Gali manimi pasikliauti! Diulutė, tik 
pasakyk man, ką aš turiu padaryti. Prisiekiu Aukščiau- 
siuoju, jei matysi mane iš dausų, galėsi džiaugtis geru ma- 
no darbu... 

— Padėk man atsikelti! — dusdamas sušnibždėjo 
Diulufė. -- Mano mintys ima painiotis, galvoje ūžia... 

Miutlijė akyse sublizgo ašaros. 

Keista buvo matyti, kaip jautriai šis šiurkštus milži- 
nas išgyvena savo seno draugo mirtį. Vilkai paprastai ne- 
sileidžia į sentimentus... 

Jis šiek tiek pakėlė sužeistąjį. 

— O, dabar man kur kas geriau, — atsiduso Diulufė. 

Ir jis ėmė kalbėti trūkčiojančiu balsu. 

— Žakas — markizės de Faverej sūnus. Žiūrėk, ne- 
pamiršk šio vardo! 

— Markizė de Faverej! Nėra nieko paprasčiau, ji — 
mano bičiulio Arčibaldo de Somervilio draugė! 

— Nueik pas ją ir pasakyk, kad... Tada... Seniai... Oliu- 
lio tarpeklyje, netoli Tulono, buvo pavogtas jos kūdikis... 
Jos sūnus... Žako de Kotbelio sūnus... Ji ilgai jo ieškojo, 
bet jis buvo Biskaro rankose. Ar supratai mane? 

— Aš juk nesu kvailys! Tulonas... Oliulio tarpeklis... 
Pavogtas kūdikis... 

— Taigi tas nelaimingas vaikas nuteistas mirties 
bausme... 

— Ak:Yargšė moteris, — išsprūdo iš Miuilijė lūpų. 

— Drauguži, Biskaras pasmerkė mane mirti tik to- 
dėl, kad aš gyniau Žaką ir vargšę jo motiną. Nueik pas 
markizę de Faverėj ir perduok jai mano žodžius. Diulutė, 
Biskaro bendrininko vardu... 

— Ji manimi nepatikės, — nusiminęs atsakė Miuilijė. 

— Ne, motinos širdis neklysta. Ji dar prisiekusiųjų 
teisme, man regis, atpažino jį... Tu nueisi, ar ne? 

— Tuoj pat, kai tik iš čia ištrūksiu, padėk man Dieve! 
Bėgsiu tekinas!.. 

— Prisiek man! — vos girdimu balsu paprašė Diulufė. 

— Prisiekiu visais šventaisiais! 

Miutlijė pakėlė ranką, paskui nusispjovė ant žemės. 

"Tai buvo priesaika. 

— Paskubėk! Ir dėkoju tau! Negaišk nė minutės! "Tu 
gali bėgti, aš išlaužiau grotų virbą. Ak, ir kodėl aš turiu 
mirti! Aš taip bijau, kad tu gali nespėti! Žakai, tu privalai 
gyventi! Miutlijė, duok savo ranką! Kurstytoja... Kaip ji 
kentėjo! Bisko!.. 

Nelaimingasis paskutinį kartą pakėlė galvą ir tarė: 

— Biskarai... Aš prakeikiu tave! 

Ir jis sukniubo ant žemės. Diulufė mirė. 

Miutlijė atsiklaupė ir pasilenkė prie savo seno drau- 
go. Jo kūnas jau buvo be gyvybės žymių. 

— Diulu, vargšas mano Diulu! — šnibždėjo Miufli- 
jė. — Ne! Juk kai žmonės nenori mirti, jie nemiršta! Krau- 
pu, ar ne, seni? 

Bet Diulu negirdėjo jo žodžių... 

— Dievaži, — atsiduso Miuilijė, ir stambios ašaros 
ėmė ristis jo skruostais bei ūsais... — Aš prisiminiau varg- 
šą Konigliu... Sudie, Diulu! Sudie, seni Diulu!.. 

Ir, užsidengęs rankomis veidą, piktadarys pravirko 
kaip kūdikis. 


L 
Antroji medalio pusė 


Kiek patylėjęs, Miuilijė tarė: 

— Aš įvykdysiu tavo prašymą, Diulufė! Net jei man 
teks užsimokėti savo gyvybe, aš surasiu markizę de Fave- 
rej. Biskarai, tu dar gerai nepažįsti Miuflijė!.. 

Jis greitai atsistojo ir pasuko prie langelio, kuris žvelgė 
upės link. 

Jis prisitraukė rankomis ir jau ketino pro jį lįsti, bet 
staiga sustojo. 

— Ir vis dėlto, — subumbėjo Miutlijė, — aš negaliu 
čia palikti senojo Diulu žiurkėms suėsti. Jos, išbadėjusios 
išdykėlės, tuojau pat pripuls doroti vargšo Banginio kū- 
ną... Reikia kažką sugalvoti. "Tai tetruks penkiolika minu- 
čių, ne daugiau... 

Ir jis vėl nušoko ant grindų. 

Miutlijė sumanymas buvo labai paprastas, jis norėjo 
palaidoti Diulufė. 

Tai padaryti nebuvo sudėtinga. Išlaužtu virbu jis ėmė 
greitai gremžti drėgną žemę. 

— Jam reikia didžiulio kapo! — pasakė banditas. — 
Reikia iš peties padirbėti. Brrr! Tikriausiai labai šalta gu- 
lėti šioje Žemėje. 

Nuodingi, iš dumblo kylantys garai graužė Miutlijė 
akis, bet jis nekreipė į tai dėmesio. 

— Dar truputėlį, — pasakė jis, — ir reikalas bus baig- 
tas. 

Jis iškasė trijų pėdų ilgio ir vienos pėdos gylio duobę. 

Atlikęs šį darbą, jis su palengvėjimu atsiduso. 

Staiga Miutlijė nustebęs sušuko. 

Virbas atsitrenkė į kažkokį kietą daiktą. 

— Velniai rautų! — piktai riktelėjo jis. — Kas ten? 

Miuilijė pasilenkė virš duobės, įkišo į ją abi rankas ir 
ėmė čiuopti... 

— Gali pamanyti, kad ten kažkokia metalinė plokš- 
tė, — tarė jis. 

Ir Miutlijė dar kartą stuktelėjo į ją virbu. Pasigirdo 
metalo skambesys. 

— Štai tau ir kapas!.. Toliau nebegaliu rausti! Ką gi, 
teks kasti kairiau... 

Ir jis vėl ėmėsi darbo. Šioje vietoje jis nesusidūrė su 
kliūtimis, kasti buvo kur kas lengviau. Tereikėjo sukapoti 
akmenį, kuris, sudrėkęs, lengvai trupėjo į gabalus. 

— Ką gi, man neblogai sekasi, — lengviau atsiduso 
Miuilijė. 

Bet staiga jis vėl sušuko. Geležinė plokštė išsprūdo 
iš po Miutlijė kojų, ir jis nugarmėjo Žemyn. 

Nejaugi ir jam lemta žūti šiame kalėjime? 

Netrukus iš duobės pasigirdo riksmas: 

— Velniai neraliuoti! 

Kur jis nukrito? 

Į šį klausimą Miuilijė negalėjo atsakyti, jį supo visiš- 
ka tamsa. 

Miutflijė gulėjo veidu į žemę, įkniubęs į baisingai dvo- 
kiantį purvą. 

"Tačiau, laimei, krisdamas Miuflijė nesusižeidė. Jis bu- 
vo įsitikinęs, kad nukrito ne daugiau kaip dešimt pėdų. 

Jis velniavosi, nes žinojo, koks brangus dabar laikas. 
Miutlijė pajudino rankas ir kojas, pasirodė, kad jos svei- 
kos. Vargšelis bent tuo galėjo pasiguosti. 

— Na, vyruti — sušuko jis. — Ne tokių dalykų savo 
gyvenime esi matęs! Taigi vikriau ant kojų! 

Jis atsargiai sujudėjo, bijodamas, kad nenugarmėtų 
gilyn, paskui pamažu atsiklaupė ir pakėlė galvą. 

Tik tuomet atsistojo. 

— Na, — sušnibždėjo, — kaip čion patekau, taip ir 
išsikeberiosiu... Bet kur ta prakeikta skylė, pro kurią taip 
šauniai įkritau? Iamsu kaip pragare! Tikriausiai skylė virš 
mano galvos... Nagi, pakelk savo ilgas rankas, gal pavyks 
pasiekti šio požemio lubas! 

Miutlijė nudžiugęs sušuko. Jis apčiuopė metalinį pa- 
viršių. 

Bet labiausiai jį stebino tai, kad iš aukštai čia neat- 
sklido joks šviesos spindulėlis. 

Juk ten, kur gulėjo Diulu, pro į upę žiūrinų langelį 
sklido silpna šviesa, vadinasi, ir čia turi kažkur matytis! 

— Po perkūnais! Ką visa tai reiškia? — bumbėjo 
Miutlijė. 

Ir jis vėl ėmė čiuopti metalinę plokštę. 

Dabar jam viskas paaiškėjo. Tai buvo besisukančios 
durys. Nuo Miutlijė smūgių jos pasisuko apie savo ašį, 0 
paskui sugrįžo į ankstesnę padėtį. 

Miutlijė atsidūrė tikruose spąstuose, kaip kokia ne- 
lemta žiurkė. 

Prisiminęs žiurkes, jis krūptelėjo. Kaip žinoma, varg- 
šelis jau buvo iki soties atsivalgęs jų mėsos ir perspektyva 
vėl jos ragauti nelabai jį nudžiugino. 

Ir ar apskritai čia esama žiurkių? Pelėsių kvapas 
gniaužė gerklę: čia žemė buvo dar drėgnesnė nei viršuje. 

Kojos klimpo į dumblą, buvo aišku, kad čia prasi- 
sunkia upės vanduo. 

Veltui Miuilijė bandė abiem rankomis pakelti meta- 
linę plokštę. Ji girgždėjo, bet nesisuko. Matyt, ne žmo- 
gaus jėgoms tas duris išjudinti! 

— Tfu, kad tave kur nelabasis! — niurnėjo Miutli- 
jė. — Mano padėtis nepavydėtina! Po perkūnais! Juk aš 
galiu čia peršalti! 

Ką daryti? Tai bent galvosūkis! 

Miutlijė keletai minučių pasinėrė į gilius apmąstymus. 

Ir štai ką galų gale jis nusprendė: 

— Būtų labai kvaila paklusti aplinkybėms. Reikia ne- 
delsiant veikti! 

Bet į kurią pusę eiti? Ar yra koks nors išėjimas iš šio 
požemio? 

Miuuilijė susiorientavo, kurioje pusėje teka Sena. Va- 
dinasi, reikia eiti į priešingą pusę. 

Jis taip ir padarė. Ištiesęs į priekį rankas, kad neatsi- 
trenktų į kokią nors kelyje pasitaikiusią kliūtį, jis lėtai slin- 
ko į priekį. Kojos klimpo į glitų, šaltą dumblą. 

Požemis buvo labai siauras. Rankomis jis galėjo rem- 
tis į abi jo sienas. Trūko oro, vargšelis ėmė dusti. 

Ir vis dėlto, nepaisydamas kelyje galinčių pasitaikyti 
pavojų, Miutlijė lėtai judėjo į priekį. 

Staiga jis pajuto, kad čia atsirado gaivesnio oro, ne- 
besklido smarvė, atvirkščiai, nosį ėmė kutenti visai ma- 
lonūs, jau pamiršti kvapai. Miutlijė savo didele nosimi 
godžiai uodė orą. 

Žingsnis po žingsnio vis ėjo į priekį, ranka remda- 
masis į sieną. 

Staiga Miuilijė pajuto, kad nebeturi už ko laikytis. 
Siena baigėsi, o gal pasuko į šoną. 

Tą akimirką jis pamatė šviesą, matyt, sklindančią iš 
aukštai esančio lango, pro kurį, gerai įsižiūrėjus, buvo ga- 
lima išvysti gabalėlį dangaus. 

Muutlijė nežinojo, kurion pusėn žiūri šis langas, juo- 
lab kad jo grotos buvo aptrauktos voratinkliu. 

Ir tai dar ne viskas. 

Iš tamsaus požemio kampo staiga pasigirdo kažkoks 
baisus triukšmas, tarytum riaumotų laukiniai žvėrys. 

Siaubas prikaustė Miuflijė prie žemės. Jis ėmė įdė- 
miai klausytis. 

"Triukšmas dar labiau sustiprėjo. Gal čia šnypščia gy- 
vatės, O gal kniaukia įpykusios katės? 

Miuilijė, padrąsindamas save, garsiai sušuko: 

— Drąsiau, vyre! 

Ir jis ryžtingai pasuko ten link, iš kur buvo girdėti 
triukšmas. 

Bet čia jo laukė dar vienas siurprizas — kažkas su- 


skambo prie jo kojų. 

Jis pastūmė tą “kažką"' kojomis. Tas “kažkas" skam- 
bėdamas nuriedėjo. “Kas tai galėtų būti? “ — svarstė 
Miuilijė. 


Jis pasilenkė ir užčiuopė ranka butelį. Ką aš sakau — 
butelį! Po kojomis voliojosi du, trys, šeši, dešimt butelių... 
Jis pakėlė vieną iš jų prie nosies: kvepėjo vynu. Dievaži, 
tai buvo seno, išlaikyto vyno puikus kvapas! 

Miuflijė užsivertė butelį ir prarijo keletą ant dugno 
likusių lašų. Iš malonumo jis pliaukštelėjo liežuviu. 

— Velniai rautų! — sušuko jis. — Aš esu vyno rūsyje! 

— Bet koks žvėris ten šūkavo? O gal tai kokio nors 
girtuoklio balsas? 

Iš tikrųjų kažkas knarkė, ir trelės, sklindančios iš jo 
nosies, privertė Miutlijė širdį plakti stipriau. Sukilo prisi- 
minimai, deja, labai liūdni... 

Miegantysis greičiausiai buvo ten, kairėje. 

Ir Miuflijė pasuko į tą pusę, iš kur sklido garsai. 

Staiga jis užkliuvo už kažkokio ant žemės gulinčio žmo- 
gaus; jei ne knarkimas, galėtum pagalvoti, kad tai lavonas. 

— Ei, drauguži! — sušuko Miutlijė ir pastūmė koja 
miegantįjį. 

Knarkimas liovėsi, bet atsakymas nepasigirdo. 

— Seni, — tarė Miuilijė, — pabusk pagaliau! Man 
reikia su tavimi pasikalbėti. 

Miegantysis net nesukrutėjo. 

Tuomet Miuflijė čiupo jį už drabužių ir nutempė į 
šviesą, nes tamsoje negalėjo įžiūrėti jo veido bruožų. 

Po kojomis ridenosi ir skimbčiojo buteliai. 

Staiga Miutlijė apstulbęs sušuko. Negalėdamas įveikti 
savo susijaudinimo, jis nuleido rankas, ir miegantysis Žleg- 
telėjo it koks maišas ant Žemės. 

Miutlijė atsirėmė į sieną. Pravėręs burną ir išpūtęs 
akis, jis buku žvilgsniu žvelgė į priekį. 

Paskui nusikeikęs tarė: 

— Konigliu!.. 

Miuutlijė negalėjo patikėti savo akimis. Kaip! Gal tai 
Konigliu šmėkla? 

Miuutlijė pasilenkė prie miegančiojo ir ėmė atidžiai jį 
apžiūrinėti. 

Taip, tai jis, jo draugas! Visos abejonės išsisklaidė. 
Ta pati nosis, tas pats sudžiūvęs, paniuręs veidas... Irum- 
piau tariant, priešais jį gulėjo Konigliu. 

Konigliu miega! Konigliu knarkia! Vadinasi, Konig- 
liu gyvas! Be abejonės, jis mirtinai nusigėręs... 

— Atsibusk pagaliau, drauguži, — žadino jį Miuilijė. 

Jis gyvas ir girtas! Žmogiškųjų džiaugsmų pradžia ir 
pabaiga! 

Bet reikėjo kaip nors priversti jį kalbėti. 

Miutlijė turi kuo greičiau išgirsti apie jo nuotykius. 
Bet ar dabar pavyks ištraukti iš jo lūpų bent žodį? 

— Luktelk, aš Žinau, kaip tau atrišti liežuvį! — su- 
šnibždėjo Miuiflijė. 

' Miuuilijė, šiek tiek pasvarstęs, nusprendė, kad jei čia 
esama tuščių butelių, kažkur netoliese turi būti ir pilnų... 

Jei čia, iš visko sprendžiant, yra kažkoks apleistas vy- 
no rūsys, kur kadaise vyno mėgėjai paslėpė savo brange- 
nybes, tai juk Konigliu negalėjo viso vyno išmaukti. 

Ir iš tikrųjų, gerai paieškojęs, Miutlijė rado daugybę 
pilnų vyno butelių. Greitai ir vikriai čiupęs vieną iš jų, jis 
stuktelėjo delnu per butelio dugną, kamštis akimirksniu 
iššoko lauk! 

Miutlijė pakėlė prie burnos butelį ir kiek laiko mė- 
gavosi gardžiu iš jo sklindančiu kvapu. Paragavo gurkš- 
nelį, o paskui net pats nepajuto, kaip ištuštino butelį iki 
dugno. 

Na ir kas, juk jų buvo tiek daug šiame rūsyje! 

Atsikimšęs antrą butelį, Miuilijė godžiai jį išgėrė. 

Niekas nesukelia tokio troškulio, kaip Žžiurkiena! 
Miutflijė mirė iš troškulio. 

— Sustok! — pasakė jis sau, gerai žinodamas, kad vy- 
nas gal ir neišvers jo iš kojų, bet gali susukti smegenis. Rei- 
kia liautis kvailiojus! Reikia sutvarkyti senojo Diulu reika- 
lą! Aš prisiekiau jam tai padaryti, ir aš ištesėsiu duotą žodį! 

Tai pasakęs, jis paėmė trečiąjį butelį ir priėjo prie 
Konigliu. 

Miutlijė planas buvo pakankamai geras. Jis nuspren- 
dė apipilti jį vynu ir taip atgaivinti. 

Ir jis šliūkštelėjo vyno Konigliu į veidą... 

Padarinių nereikėjo ilgai laukti. 

Konigliu nusižiovavo, paskui suvapėjo: 

— Gerti! 

Argi galima neįvykdyti draugo pirmojo prašymo, ypač 
kai jis manė, kad amžiams jo neteko? 

Miutlijė nuėjo ir paėmė iš lentynos dar du butelius. 

Išgėrę vyną, draugužiai atidžiai pažvelgė vienas į ki- 
tą. Nors ir girtas, Konigliu atpažino Miutlijė. 

Džiaugsmo ašaros suspindo jų akyse. 

— Miutlijė! 

— Konigliu! 

Ir jie puolė vienas kitam į glėbį. 

Vargšeli Diulu! Tu buvai užmirštas! 

O Žakas? 


Nuosprendis 


Dabar mums tenka grįžti šiek tiek atgalios, į paskuti- 
nįjį prisiekusiųjų teismo posėdį, kur buvo sprendžiamas 
Žako likimas. 

Jaunuolio padėtis buvo siaubinga. Visa laimė, jis at- 
gavo pirmykštį šaltakraujiškumą ir jau galėjo ramiai įver- 
tinti susiklosčiusią situaciją. 

Jis tarytum pažvelgė į save iš šalies ir priėjo prie liūd- 
nos išvados, kad teismui nebuvo pateikta jokių faktų, ku- 
rie kalbėtų jo naudai. 

Jis buvo išvytas iš visų dirbtuvių, kuriose dirbo, neti- 
kėtai susiklosčiusios aplinkybės, kai jis nepelnytai gavo gra- 

fo titulą (tuo dabar jis pats neabejojo), pražūtinga aistra, 
nuvedusi į Paryžiuje išgarsėjusios kurtizanės glėbį negalė- 
jo kelti simpatijų, nors iš pradžių prisiekusiesiems maloni 
Žako išvaizda ir atviras žvilgsnis buvo padarę gerą įspūdį. 

Ir vis dėlto Žinodamas, kad vienintelė jo klaida buvo 
meilė puolusiai moteriai, klaida, padaryta tuo metu, kai 
jis buvo praradęs norą gyventi, ir suvokdamas, kad nepa- 
darė nė vieno nusikaltimo, kuriuo jį kaltino, Žakas nai- 
viai galvojo, jog tiesa triumtfuos ir kad jam pavyks atverti 
akis net patiems nepatikliausiems. 

Bet po pirmų pokalbių su advokatu, kuris ėmėsi jį 
ginti, Žakas skaudžiai nusivylė. 

"Tas advokatas buvo vienas iš garsiausių Paryžiaus ju- 
ristų ir paprašytas markizės de Faverej, darydamas tai dėl 
Polinos, sutiko teisme ginti Žaką. 

Net tas žmogus, apsiėmęs beviltiško reikalo — ap- 
ginti Žaką, net jis iš pat pradžių labai nepatikliai išklausė 
savo ginamojo pasakojimo ir galiausiai tiesiai į akis jam 
pareiškė, kad jo gynybos planas niekam tikęs ir jei, jis uŽ- 
sispyrėliškai gins Žaką, praras autoritetą. 

— Bet juk aš sakau tiesą, — pasipiktinęs tarė Žakas. 

Advokatas prikando lūpą. Jį įžeidė toks Žako atsa- 
kymas. Jis manė, kad klientas juo neapsitiki, todėl nepa- 
sako visko, kaip iš tikrųjų buvo. 

Be abejonės, jis būtų atsisakęs šio darbo, jei nebūtų 
bijojęs užsitraukti markizės de Faverej, o ypač markizo, 
nemalonės. 

"Tuomet jis pabandė griebtis kitos priemonės, kad pa- 
galiau jo ginamasis pasakytų visą tiesą. 

Apsimetęs, jog tiki jo pasakojimu, jis vieną po kito 
siūlė teisiamajam gynybos metodus. Jis analizavo klausi- 
mus, kuriuos, iš visko sprendžiant, jam pateiks teismo pir- 
mininkas ir valstybinis prokuroras. 

Žakas ir toliau tvirtino, kad jis yra nekaltas, bet jokių 
įrodymų nepateikė. Advokatas nebežinojo nė ko grieb- 
tis. Žakas visai nusiminė. 

"Tuomet advokatas ėmė guosti savo klientą ir tikinti, 
kad teismas gali jį išteisinti. Jaunuolis, jis matė, visiškai 
naivus ir atviras, tai varė advokatą į neviltį. 

Bet buvo viena aplinkybė, kuri, nors jis ir pajuto sim- 
patiją savo ginamajam, vertė abejoti Žako žodžiais. 

Kodėl Zakas atsisako paaiškinti, kur jis praleido tas 
kelias valandas prieš pat padarant nusikaltimą? 

Į šį klausimą dabar buvo sutelktas visas advokato dė- 
mesys. Jis jautė, kad čia slypi šios bylos esmė, ir buvo įsi- 
tikinęs, kad jeigu Žakas sutiktų papasakoti, ką tuo metu 
veikė, tai paaiškintų, ar jis iš tiesų yra nusikaltėlis. 

Taip, tiesa, kad ir kokia rūsti būtų, geriau nei visiškas 
nežinojimas. 

Nejaugi jis pats nesupranta, kad tylėdamas tik blogi- 
na savo padėtį? 

Kokios sėkmės gali tikėtis gynyba, kuri remiasi to- 
kiomis abstrakčiomis išvadomis? 

Advokatas neslėpė, kad vienintelis, ko dar galima ti- 
kėtis — teismo nuosprendžio sušvelninimas. Galvoti apie 
visišką išteisinimą būtų beprotybė... 

Jis maldaute maldavo Žaką nieko nuo jo neslėpti. 

Jaunuolis ilgai spyriojosi, atverti savo sielos paslaptį 
jam atrodė didelis nusikaltimas... 

Bet advokatas buvo labai sumanus žmogus. Jis ėmė 
nagrinėti visas versijas, kurios galėjo duoti logišką paaiški- 
nimą, kodėl Žakas niekaip nesiryžta atsakyti į šį klausimą. 

Galbūt jaunuolis tuo metu susitiko su Kunigaikščio 
de Beleno ir barono de Silverealio žudikais, savo bendri- 
ninkais? Tuomet šis faktas dar labiau pablogintų ir taip 
prastą jo padėtį. 

Bet Zakas iš karto paneigė šią versiją. 

— "Iokiu atveju, — pasakė advokatas, — taip elgda- 
masis, jūs tikriausiai bijote ką nors sukompromituoti!.. 
Galbūt tai kokia nors moteris... ištekėjusi, ir ši Žinia labai 
ją sukompromituotų vyro ir visų žmonių akyse? 

— Palikite mane ramybėje! — įpuolęs į neviltį, kar- 
tojo nelaimingasis, jausdamas, kad jo paslaptis netrukus 
gali išaiškėti. 

— O galbūt čia įsipainiojusi kokia nors mergina — 
garbinga, nekalta, — kuri tą vakarą buvo tokia neatsargi 
ir... Kalbėkite drąsiai, prašau jūsų! 

Advokatas — beveik kaip dvasininkas. 

Žakas buvo nugalėtas. 

Išsireikalavęs iš gynėjo priesaiką, kurią tas sutiko duo- 
ti, jog šios paslapties jis neišduos teisme, Žakas papasa- 
kojo jam viską, kaip iš tikrųjų buvo. 

Jis paminėjo Polinos de Sosė vardą, papasakojo, kad 
išgelbėjo jai gyvybę, kad ji parašė jam laišką, kuriame prašė 
padėti ir paskyrė prie markizės de Faverej namų pasima- 
tymą vidurnaktį. Pasimatymas buvo labai trumpas. 

— Visa tai be galo keista, — priblokštas suvebleno 
advokatas. — Aš jau labai seniai pažįstu ponią de Faverej 
ir panelę Poliną de Sosė. Niekaip negaliu patikėti, kad ji 
taip neapdairiai būtų pasielgusi. Ar turite tą laišką? 

— Ne, — atsakė Zakas, — kažkas jį iš manęs paėmė, 
kai buvau apalpęs... Kai atsipeikėjau, laiško nebeturėjau... 

Labai susidomėjęs šiuo faktu, advokatas tuojau pat 
išvyko pas markizę de Faverej ir perpasakojo jai keistą, 
ką tik iš Žako lūpų girdėtą pasakojimą. 

Markizė irgi suabejojo, ar ši istorija nčra jaunuolio 
fantazijos vaisius. 

Polina buvo labai apdairi mergina, jos kuklumas nie- 
kam nekėlė abejonių, ji buvo iš tų merginų, kurios pana- 
šių nuotykių neieško. 

— Trvis dėlto aš jos paklausiu, — pridūrė markizė. — 
Juk kalba sukasi apie nekalto žmogaus išgelbėjimą! 

Galima įsivaizduoti, ką markizei atsakė Polina. 

Anksčiau Žakas galėjo tikėtis jos palankumo, bet juk 
ji 1r Liusi tą lemtingą naktį matė, kaip jis už keletos žings- 
nių nuo jų namo laukė kitos moters, o dabar nori ją įpai- 
nioti į tą nuotykį, kurio dalyvė ji tikrai nebuvo. Iš jo pusės 
tai labai nedelikatu ir netgi negarbinga. 

Markizė suklydo: Polina tą naktį nebuvo susitikusi 
su teisiamuoju. 

Naivus pavydas visada nuoširdus. Liusi patvirtino Po- 
linos žodžius. Jos niekada nemeluodavo, nes taip buvo 
išauklėtos. 

Advokatas išėjo iš markizės namų visiškai įsitikinęs, 
kad turi reikalą su pačiu aršiausiu nusikaltėliu. 

Išgirdęs Polinos atsakymą, Žakas neteko žado. 

Vadinasi, ir ji juo netiki, laiko baisiu melagiu. Ir tai vie- 
nintelė būtybė pasaulyje, kurios užuojauta ir tikėjimas ga- 
lėtų paguosti jį šią sunkią minutę, galėtų įkvėpti jam jėgų ir 
drąsos iškęsti baisius ateityje jo laukiančius išbandymus. 

— Pone, bus geriau, jei manęs neginsite, — pasakė 
jis advokatui, — aš noriu mirti... 

Advokatas tikėjosi iš jaunuolio lūpų išgirsti protestą, 
melagingus žodžius apie savo nuoširdumą, kaltinimus Po- 
linai de Sosė ir t. t. 

Taip neatsitiko. Šį paskutinį smūgį Žakas PAŽInKS su 
kažkokiu neviltingu ryžtu. 

Juristas pajuto užuojautą savo klientui ir galbūt pir- 
mą kartą patikėjo, kad teisiamasis sako tiesą. 

Jis vėl ėmė jį klausinėti. 

— Žakai, ar jūs manote, kad Polina de Sosė galėjo 
sumeluoti? 

— Ne, — atsakė jis ir nuleido galvą. 

Dabar advokatas galvojo, kad greičiausiai Žakas bu- 
vo apgautas. Jis tikrai tikėjo tais faktais, kuriais rėmėsi, o 
tai tebuvo apgaulė. Jis tapo baisios apgavystės auka... 

Advokatas garsiai pasakė jam šią savo mintį. Jaunuo- 
lis susimąstė. 

Iš tikrųjų jis gavo laišką, bet jo neturi. 

Jis buvo pasimatyme, į kurį atskubėjo moteris, ji kal- 
bėjosi su juo, paskui nuėjo metusi jam gėlės žiedą. 

Žakas pakėlė jį prie lūpų ir staiga prarado sąmonę... 

Atidžiai išnagrinėjęs visas šios istorijos detales, ad- 
vokatas beveik prisikapstė prie tiesos. 

Moteris, su kuria susitiko Žakas, buvo ne Polina de 
Sosė, ir laišką parašė ne markizės de Faverej globotinė... 

Bet kas galėjo būti toji kita moteris? 

Žakas pirmiausia pagalvojo apie kunigaikštienę de 
Iores. 

Bet kodėl ji turėjo paspęsti jam šiuos spąstus?.. 

Negali būti, kad ji taip gerai žinotų, kas vyksta jo šir- 
dyje, ir padarytų išvadą, jog jis myli Poliną de Sosė, "P 
matė tik trumpą akimirksnį... 

Tai, kad jis gavo laišką, liudijo apie iš anksto suma- 
niai parengtą planą. 

Visi šie apmąstymai galutinai išmušė iš vėžių vargšelį 
Žaką. 

Jis susipainiojo ieškodamas atsakymo į šiuos klau- 
simus. 

Advokatas jam priminė Biskarą, su kurio vardu taip 
artimai susijęs jaunuolio gyvenimas. 

— Ginant mane remtis Biskaru, vadinasi, iš anksto 
pralošti bylą, — pasakė Žakas, kuris vėl atgavo ankstesnį 
šaltakraujiškumą. — Beje, teisybę pasakius, aš nepažįstu 
Biskaro. Ar tai iš tikrųjų tas pats žmogus, kurį pažinojau 
kaip dėdę Žaną ir Mankalį? Galbūt taip ir yra. Daugelis 

tuo net neabejoja. Tuo tarpu aš negaliu pateikti nė vieno 
įrodymo, kad tai tiesa. Dėdė Žanas su manimi elgėsi 
šiurkščiai, bet kartais jo elgesyje galėdavai pastebėti keis- 
tus gerumo proveržius... 

Toliau... Kai jis supažindino mane su Mankaliu, kaip 
matote, aš nežinojau, kad tai ne vienas ir tas pats asmuo; 
kaip ir aš, tikėjo tuo romantišku pasakojimu... Aš įgijau 
titulą, padėtį visuomenėje ir turtą... 

Žakas kalbėjo apgalvodamas kiekvieną savo žodį ir 
tai jį drąsino. 

'"— Teisybė, — pasakė jis, — kartais dėdės Žano po- 
elgiai mane labai stebindavo. 

Ypač prisimenu vieną vakarą tavernoje, kai man, ap- 
svaigusiam nuo vyno, jis pasirodė kaip banditų gaujos va- 
das!.. Bet juk tada, kaip sakiau, buvau gerokai išgėręs. Aš 
negaliu sutikti, kad dėdė Žanas, kuris, kad ir kaip ten bū- 
tų, priglaudė mane, išauklėjo, išmokslino, buvo banditų 
gaujos vadas, kurio vardas nuolatos skamba mano ausyse! 

— Na, ojo draugai? Jūs pažinojote Diulufė, Kursty- 
toją... Ir kitus, kurie įtariami bendradarbiavimu su Pary- 
žiaus Vilkais — Iriuaną, Bibė?.. 

— "Tai tiesa. Palūkėkite, jūs užsiminėte apie Diulutė. 
Šis žmogus man buvo labai geras. Na, tarkime, kad aš bu- 
vau Vilkų bendrininkas, bet argi tuomet jie nebūtų ma- 
nęs gynę nuo nesiliaujančių išpuolių, kurių auka taip daž- 
nai tapdavau? 

— Bet juk jie ir nužudė baroną de Silverealį bei ku- 
nigaikštį de Beleną! — nutraukė Žako apmąstymus ad- 
vokatas. — Tai akivaizdu! Ir jie, aš tikiu jumis, — jie davė 
pauostyti nuodų, bejausmį jus atitempė į kunigaikščio na- 
mus ir paliko ten atlikę savo juodą darbą!.. Akivaizdu, 
kad tai neapykantos, gal net keršto aktas! Ar neturėjote 
tarp tų niekšų priešo? 

— Ne, dievaži, ne! — karštai sušuko Žakas. — Aš 
niekada nedalyvavau jų žygiuose, todėl negalėjau būti jų 
varžovas! 

Taip jie abu klaidžiojo po šį labirintą, o siūlo galas vis 
išslysdavo jiems iš rankų. 

Advokatas jautė, kad Žakui neliko jokios vilties išsi- 
gelbėti. Be to, jis su siaubu laukė tos dienos, kai jam rei- 
kės eiti į teismą. 

— Nereikia manęs ginti, — nebe pirmą kartą kalbė- 
jo nelaimingas jaunuolis, — dabar aš tenoriu tik vieno —- 
ramybės! 

Pagaliau išmušė lemtinga valanda... 

Žakas stojo prieš prisiekusiųjų teismą. 

Mes smulkiai neaprašinėsime šio posėdžio detalių, 
manome, kad skaitytojai dar nepamiršo jo eigos. 

Kaltinimas vyko labai aiškiai ir įtikinamai. 

Apklausa, kuriai vadovavo teismo pirmininkas, bu- 
vo siaubingų kaltinimų samplaika. 

Trumpai pranešime tas išvadas, kurių paneigti Žakui 
nepavyko. 


1. Jau seniai jis bendrininkavo su Paryžiaus Vilkų 
gauja. 

2. Jis pasivadino svetimu vardu ir pasisavino sve- 
timą titulą. 

J. Jis įsiveržė į de Beleno namus turėdamas aiškų 
tikslą Jį apvogti. 

4. Jis buvo garsios Paryžiaus kurtizanės išlaikyti- 
nis. 

5. Po šio negarbingo savo gyvenimo etapo jis nu- 
žudė du žmonės — kunigaikštį de Beleną ir baroną de 
Silverealį — vienas arba padedamas bendrininkų. 

Kas paskatino padaryti nusikaltimą — neaišku, kal- 
tinamasis jų nepateikė. 

Matyt, kaltinamasis siekė kažkokių nešvarių tikslų: 
gal jis norėjo atkeršyti kunigaikščiui de Belenui, išviju- 
siam jį iš savo namų, gal baronui de Silverealiui, sieku- 
siam kurtizanės meilės... 

Kodėl jis nepabėgo kartu su savo bendrininkais? 

Galbūt būdamas naujokas jis neatlaikė šios kruvinos 
scenos siaubo ir po stipraus dvasinio sukrėtimo prarado 
sąmonę, o bendrininkai nespėjo jo su savimi išsinešti... 

Ir kaip Žakas galėjo paneigti visus šiuos argumentus? 

Jis iš visų jėgų stengėsi atmesti šiuos siaubingus kal- 
tinimus. 

Bet jo atsakymai, deja, buvo labai abstraktūs. Jis karš- 
čiavosi, 0 tai padarė blogą įspūdį teisėjams. 

Žako advokatas turėjo slaptą viltį, kad markizė de 
Faverej ir Polina de Sosė duos parodymus kaltinamojo 
naudai. 

Deja, jis skaudžiai apsiriko! 

Raštelyje, teismo posėdžio pradžioje įteiktame teis- 
mo pirmininkui, buvo išdėstytos visos scenos, kai Kurs- 
tytoja apkaltino Žaką buvus Biskaro bendrininku, smulk- 
menos. | 

Markizė de Faverej, pakviesta kaip liudytoja, buvo 
priversta pasakyti teisybę... 

Tai buvo vienas iš pagrindinių įkalčių. Žakas po jos 
kalbos parkrito ant suolo ir užsidengė rankomis veidą. 

Pasakojimas apie pasiaukojantį Žako poelgį, kai jis 
išgelbėjo Poliną de Sosė iš mirties, nepadarė didelio įspū- 
džio. Tai galėjo būti paprasčiausias atsitiktinumas, o jis 
pasitaiko netgi didžiausių niekšų kelyje... 

Advokatas pradėjo ginamąją kalbą. 

Jis demonstravo puikius sugebėjimus. Ne kartą po 
jo žodžių klausytojai šluostėsi ašaras, bet tai greičiausiai 
buvo jo gražbylystės padarinys, o ne nuoširdi užuojauta 
teisiamajam. 

— Šis nelaimingas įvykis, — pasakė jis baigdamas sa- 
vo kalbą, — kad ir kur pažvelgtum, apsuptas paslapties 
šydo! Pagalvokite apie tai, ponai teisėjai! Tiesa dažnai slypi 
po tokia tiršta, neišsklaidoma tamsa, kad Žmogaus akis 
nepajėgia prieblandoje įžvelgti jos dieviškos formos... 

"Tuomet baigiasi fizinių jausenų sfera, į sceną išeina 
sąžinė... Ir aš drįstu atvirai jums pareikšti, ponai teisėjai, 
kad, nepaisant baisių įkalčių, šis žmogus nekaltas! Vie- 
nintelis jo nusikaltimas — silpnybė! Bet jis nesusitepė s4- 
vo rankų krauju. Ponas prokuroras reikalauja kaltinama- 
jam mirties bausmės... Bet jūs, prisiekusieji, aš tikiu, ne- 
pritarsite jo nuomonei. Kad ir kokie stiprūs įtarimai, įro- 
dymų neužtenka. Galbūt rytojaus rytą po šios lemtingos 
dienos, kai ši jauna, nuostabi galva bus nukirsta ant trin- 
kos, jūs išgirsite baisius žodžius: “Jūs nuteisėt mirti ne- 
kaltą žmogų! O, neprisiimkite tokios baisios atsakomy- 
bės!.. Jei šis žmogus kaltas, duokite jam laiko padaryti 
atgailą, jis dar galėtų pasitaisyti, atpirkti savo kaltę... Jei 
jis nekaltas, neatimkite iš jo gyvybės, jėgų, vilties... Ir kad 
tiesos šviesa pagaliau nušviestų šį tamsų reikalą, neužge- 
sinkite jos kapo tamsybėse! 

Salėje viešpatavo mirtina tyla. 

O štai koks buvo prisiekusiųjų sprendimas. 

Į visus klausimus, ar teisiamasis kaltas, jie vienbalsiai 
atsakė: 

— Taip, kaltas! 

Ir jokių Žako kaltę lengvinančių aplinkybių... 

Žakas vėl buvo pasodintas ant teisiamųjų suolo, kad 
išklausytų galutinio teismo sprendimo. 

Žaką nustebino sutrikęs gynėjo veidas, kai šis pro- 
tingas, kilnus Žmogus priėjo prie jo ir, jausmingai paspau- 
dęs ranką, drebančiu iš susijaudinimo balsu pasakė: 

— Laikykitės! 

Žakas be žodžių viską suprato... 

Jis išdidžiai pakėlė savo puikią galvą, jo veidas nušvi- 
to ramybe. 

Teismo pirmininkas susijaudinusiu balsu perskaitė 
teismo sprendimą. | 

Žakas buvo nuteistas mirties bausme. 

— Ponai, — garsiu ir ryžtingu balsu pasakė nelai- 
mingas jaunuolis, — teatleidžia jums Dievas!.. Ne jūs kalti 
dėl mano mirties. Aš — Žiauraus likimo auka... 

Tai pasakęs, jis išėjo iš teismo salės lydimas žandarų. 

Paskui Žaką nuvežė į kalėjimą ir uždarė tamsioje ka- 
meroje, skirtoje nuteistiesiems myriop. 

Jis nuolankiai vykdė viską, ką jam įsakydavo. Jis bu- 
vo paklusnus kaip kūdikis, o širdies gilumoje sau kalbėjo: 

— Taip ir turėjo būti!.. Dievas dovanojo man gyveni- 
mą, 0 aš nesugebėjau ta dovana pasinaudoti, nesugebė- 
jau prasibrauti į garbingą kelią, tapti naudingu kitiems... 
Aš niekam nereikalingas šiame pasaulyje... Dabar jau per 
vėlu ką nors keisti! Aš mirštu... Na 17 puiku! Taip aš iš- 
pirksiu savo pracitį. 

Bet tuomet į Žako kamerą atėjo advokatas ir ėmė 
įtikinėti jį paduoti skundą į kasacinį teismą. 

Jaunuolis atsisakė. 

— Kas iš to? — paklausė jis. — Visoms mano kan- 
čioms atėjo galas... Mirtis man bus išsilaisvinimas. 

— Na bent jau parašykite prašymą pasigailėti. 

— Ne, pone! Tik nepamanykite, kad taip elgiuosi iš 
išpuikimo! Ko aš galiu tikėtis? Kad mirties bausmę pa- 
keis tremtimi į galeras? Ne, jau geriau mirti! 

Irjis, pargriuvęs ant lovos, įsmeigė žvilgsnį į dangaus 
skiautelę, mėlynuojančią pro siaurą kameros langą. 

Ir iš tikrųjų Žakas jautė didžiulį palengvėjimą. 

Viskas baigta, daugiau nebereikės kovoti! 

Beliko žengti tik vieną — paskutinį — žingsnį, Žings- 
nį į mirtį. 

Dabar tai buvo vienintelis jo gyvenimo tikslas — iki 
galo suvoktas ir aiškus. 

Atgavęs sielos ramybę, Žakas ėmė galvoti apie Poli- 
ną de Sosė. 

Galbūt, kai jo nebebus tarp gyvųjų, ta mergina prisi- 
mins jį nors ir ne su meile, tai bent su užuojauta. Ši mintis 
Jį paguodė. 

Zakui prižiūrėti buvo paskirtas vienas iš tų žmonių, 
kuriuos katorgininkai pravardžiuoja “avigalviais", tai yra 
šnipais. 

Jie turi užduotį apsimetę draugais įgyti nuteistojo pa- 
sitikėjimą ir įvairiais būdais pasiekti, kad nuteistasis prisi- 
pažintų padaręs nusikaltimą ir išduotų bendrininkus. 

Jau pačią pirmąją dieną šnipas suprato, kad šį kartą 
jis nieko nepes. 

— Šis nuteistasis stiprus, — pasakė jis. 

Sakydamas “stiprus"', šnipas turėjo galvoje sąžinę, ku- 
ri pagaliau sugrįžo į iškamuotą Žako širdį. 

Praėjo dvi dienos. 

Artėjo lemtinga valanda. Žakas tylėjo ir savo didelė- 
mis akimis, kaip ir anksčiau, šviečiančiomis vaikišku ge- 
rumu, regis, bandė pažvelgti į paslaptingą pasaulį, kuris 
laukia jo po mirties. | 

Jo advokatas, iš pradžių dar abejojęs Zako nuošir- 
dumu, dabar buvo įsitikinęs, kad jis nekaltas. 

Jis išprašė prisiekusiųjų pasirašyti prašymą dėl baus- 
mės sušvelninimo Žakui ir pats įteikė jį kancleriui, su ne- 
viltim bandydamas padėti nelaimingam jaunuoliui. 

Bet visos šios kilniaširdžio žmogaus pastangos neda- 
vė laukiamo rezultato. 

Siaubas, kurį Paryžiaus Vilkai kėlė visoje sostinėje, 
šaukėsi kraujo. 

Nusikaltėlio užsispyrimas, Žako nenoras prisipažin- 
ti kaltu padarė visiems blogą įspūdį, niekas nejautė jam 
nė trupučio užuojautos. 

Nuosprendis nuteisti jį mirties bausme buvo pasira- 
šytas. 

Žakas miegojo ramiu miegu, atlošęs galvą, su šypse- 
na lūpose, susitaikęs su mirtimi... 

"Tuo metu iš Kalė į Paryžių skubėjo keturiais arkliais 
pakinkyta karieta. | 

Žakai, ar negirdi sapne kanopų bilsmo, kuris tau gal- 
būt — gyvybė, garbė, išsigelbėjimas? 

Miegok, miegok, nekaltas Dievo tvariny! 

Pikta lemtis dar nebaigė savo juodo darbo! 


Neapykanta ir meilė 


Neapkęsti galima įvairiai. Vienų neapykanta — gili, 
neįveikiama, kitų — trumpalaikė, nors ne mažiau stipri! 

Retas žudikas, smogęs mirtiną smūgį, turi drąsos pa- 
silikti prie savo aukos, kai ji blaškosi mirties agonijoje... 

Paprastai tokiais atvejais pabėgama, nes ima kamuoti 
sąžinė. 

Biskaras suprato Izabelės jausmus, tačiau jis ja ne- 
pasitikėjo. 

Kai Izabelė dar buvo įniršusi, kai iš švelnaus meilu- 
žio Žakas tapo aršiausiu jos priešu, kai kunigaikštienė 

de Tores mėgavosi kerštu, Biskaras jau tada suprato, kad 
ji labai kentės pamačiusi, kokia siaubinga mirtis laukia 
Žako... 

Štai kodėl jis nusprendė išsiųsti ją iš Paryžiaus. 

Jam nebuvo sunku įkalbėti Izabelę išvykti. 

Ji vieną kartą jau pasielgė neatsargiai, kai teisinosi 
tardytojui, rizikuodama sužlugdyti taip gerai parengtą 
planą. 

Biskaras puikiai suprato, kodėl Izabelė norėjo dar 
kartą išvysti Žaką. Ji tikėjosi pamatyti jį sutrikusį, atgai- 
laujantį, troško sugauti jo žvilgsnyje meilės, praradimo 
skausmą... 

O, tokiu atveju ji būtų jį gynusi, ji būtų jį išgelbėjusi!.. 

Bet Žakas liko jai šaltas, ir ji baigė reikalą iki galo... 

Bet jos jėgos jau ėmė sekti. Seniai žinoma, kad nuo 
nuolatinės įtampos pakrinka nervai. 

Taigi ji atkeršijo neištikimam savo meilužiui. Dabar 
ji norėjo žūtbūt jį pamiršti... 

O pamiršti galima tik tada, kai esi toli nuo mylimo 
Žmogaus. | 

Biskaras įkalbėjo ją išvykti į Angliją. Ko dabar būtų 
galėjusi tikėtis Prancūzijoje? 

Jos vardas figūruoja teismo procese, jis bus apipiltas 
purvu... 

Kunigaikštienė de Iores būtų pakviesta į teismą kaip 
liudytoja. Jai pasakytų: “Jūs buvote to žudiko meilužė!" 

Jai tektų dar kartą apkaltinti Žaką padarius nusikal- 
timą, dar kartą žvelgti į jo tyras, nekaltas akis... 

Ne, to ji negalėtų ištverti. 

Ji pabėgo... 

Kai Izabelė išvyko iš Prancūzijos, Biskaras lengviau 
atsiduso. Jis jos vengė. Egzaltuotos natūros kartais iškre- 
čia netikėtų dalykų... 

Jos staiga keičia savo planus, simpatijas, jos retai ka- 
da analizuoja susiklosčiusią situaciją, jos veikia vadovau- 
damosios įkvėpimu. Izabelė galėjo sutrukdyti Biskarui įgy- 
vendinti jo gerai parengtą planą. 

Jis su malonumu būtų ją nužudęs, kaip nužudė Kurs- 
tytoją. 

Bet toji moteris ateityje dar galėjo būti jam naudinga. 

Geriausia išlaukti, kol praeis audra ir danguje vėl nu- 
švis saulė. 

Kad ir kaip ten būtų, jis nuolatos sekė ją ir net trum- 
pam nepaleido iš akių. 

Biskaras sužinojo, kad kunigaikštienė de Tores ne- 
įvykdė savo pirminio ketinimo. 

Tą akimirką, kai jūra turėjo išskirti Izabelę su Žaku, 
ji ėmė dvejoti. 

Taip kunigaikštienė de Tores liko Kalė mieste. 

Ji apsigyveno viešbutyje, pro kurio langus atsivėrė 
nuostabus vaizdas į jūrą. Izabelė ištisas dienas leisdavo 
atsiskyrusi nuo Žmonių. 

Išvargusi ji atsisėsdavo į gilų krėslą 1r ilgesingai Žvelg- 
davo į tolį, klausydamasi monotoniško bangų pliuškenimo. 

Retkarčiais ji įsi žiūrėdavo į horizonte šmėžuojančias 
baltas bures ir įsivaizduodavo esanti toli nuo Paryžiaus su 
mylimuoju... 

O, kodėl ji neišsivežė Žako, tuomet jis būtų priklau- 
sęs tik jai vienai. 

Ji padarė klaidą gyvendama su juo atsiskyrusi, sek- 
dama kiekvieną jo žingsnį, laikydama jį uždarytą kaip 
kokį belaisvį. Niekada nereikia varžyti mylimo žmogaus 
laisvės... 

Kad ir koks puikus būtų kalėjimas, jame uždarytas 
žmogus vis tiek anksčiau ar vėliau ima jo nekęsti. 

Bet juk Žakas apgavo ją, jis mylėjo kitą! 

Kai ši mintis ateidavo Izabelei į galvą, ji krūptelėda- 
vo, ir jos blyškias lūpas iškreipdavo niūri šypsena. 

Kas dabar vyksta ten, Paryžiuje? Ak, jis tikriausiai 
kamuojasi kalėjime, sukaustytas... 

Jis kenčia... Bet argi Žakas to nenusipelnė? 

Ji juk irgi kentėjo, sudėjusi į meilę visą savo gyveni- 
mą, visas savo viltis... 

Argi ji neliejo ašarų, ji, kuri anksčiau nežinojo, ką 
reiškia mylėti? 

Argi nusikalstantys meilei neturi būti nubausti? Iza- 
belė prisiminė vieną siaubingą panašų atvejį. 

Kažkoks bankininkas vieną gražią dieną sužinojo, kad 
jo Žmona sangulauja su kasininku. 

Jis nepasakė jai nė žodžio, bet puikiai jiems atkeršijo. 

Jis pats iš savo kasos pavogė nemažą pinigų sumą, 
apkaltino vagyste kasininką ir viską sutvarkė taip, kad jo 
žmonos meilužis buvo išsiųstas į galeras. 

Ji, Izabelė, nuėjo dar toliau! 

Ji pasiuntė į ešafotą tą, kuris ją Žiauriai apgavo! 

Apie tai pagalvojusi, kunigaikštienė de "Iores imda- 
vo nervingai krūpčioti: savo vaizduotėje ji matydavo, kaip 
po lemtingo budelio smūgio krinta išdidi Žako galva... 

Kasdien ji kartojo sau: 

— Aš turiu važiuoti! 

Ir vis dėlto likdavo, su nekantrumu laukdama laik- 
raščių iš Paryžiaus. Juos gavusi karštligiškai perbėgdavo 
akimis. 

Kokios trumpos buvo žinutės apie Žaką! 

Grafo de Šerliu byla nustojo būti sensacija.ir dau- 
giau nebedomino publikos. 

Tik retkarčiais puslapiuose šmėstelėdavo kokia nors 
trumpa žinutė apie tardymo eigą. 

Pagaliau kunigaikštienė de Tores sužinojo, kad Ža- 

ko byla perduota į teismą ir kad jai išsiųstas kvietimas at- 
vykti kaip liudytojai. 

Izabelė dvejojo. Ji norėjo skubėti į Paryžių, norėjo 
matyti, kaip bus sprendžiamas Žako likimas. 

Ji įtikinėjo save, kad iki galo bus atkeršijusi tik tada, 
kai pamatys jį ten, ant teisiamųjų suolo. 

Kaip bus malonu jo veide matyti baisios dvasinės kan- 
čios pėdsakus. 

Ir vis dėlto ji nepasidavė šiai pagundai dėl priežas- 
ties, kurios net pati sau nedrįsdavo prisipažinti: ji nepasi- 
tikėjo savo jėgomis. 

Jei tik Izabelė ten, teisme, kaip ir tardytojo kabine- 
te, sutiktų jo žvilgsnį, jei jo akyse išvystų maldavimą, ap- 
gailestavimą ar bent atgailą, kas žino, kuo visa tai baig- 
tųsi? 

Ji sužinojo viską. Izabelei buvo žinoma, kad markizė 
de Faverej ir Polina de Sosė advokato prašymu buvo iš- 
kviestos į teismą kaip liudytojos. 

Kai Izabelė perskaitė šią Žinią, kraujas staiga mušė 
jai į galvą. 

Sužinojusi teismo sprendimą, kunigaikštienė de I0- 
res piktai sušuko: 

— Nuteistas! Ką gi, nuostabu! Iegul keliauja į aną 
pasaulį! 

Lengvai ir paprastai ji ištarė šią siaubingą frazę. 

Naktį savo kambaryje Izabelė vėl pakartojo šiuos 
žodžius, bet šį kartą jokio džiaugsmo ji nepajuto. Izabe- 
Ig supančioje tyloje siaubingai nuskambėjo šie pragariš- 
ki žodžiai. 

Išgirdusi savo pačios balsą, nelaimingoji Izabelė krūp- 
telėjo iš siaubo... Susijaudinusi ji krito į krėslą, rankose 
karštligiškai maigydama laikraštį, kuriame perskaitė Ži- 
nutę apie mirties bausmę Žakui. 

Mirtis! Mirtis! Dabar šis žodis jos ausyse skambėjo 
tarytum laidotuvių varpai. Ji kartojo šį žodį norėdama prie 
jo priprasti, užsimiršti... 

Ejo laikas. Izabelė jautė, kad kiekviena minutė vis 
labiau ir labiau skiria ją nuo Žako, o jį artina prie ešafoto. 

Ji nežinojo, kiek laiko duota nuteistajam pasirengti 
mirčiai. Ji nežinojo, kad jis galėjo paduoti skundą į kasa- 
cinį teismą, bet tai padaryti atsisakė. 

Paprastai moterys retai kada domisi įvairiomis visuo- 
meninio gyvenimo taisyklėmis... 

Rytas buvo siaubingas, pliaupė lietus, ir didžiulės ban- 
gos dusliai dužo atsitrenkusios į jūros krantą. 

Izabelė abiem rankomis griebėsi už širdies. Atrodė, 
kad ji tuojau kris be sąmonės... 

Staiga kunigaikštienė de "Iores garsiai sušuko, išsi- 
tiesė visu ūgiu ir paskambinusi įsakė atskubėjusiam vieš- 
bučio administratoriui: 

— Arklius! Greičiau arklius! 

Izabelė nerišliais žodžiais, skubėdama davė jam įsa- 
kymus. Galėjai pagalvoti, kad ši moteris girta: ji svirdulia- 
vo, ėjo ramstydamasi į baldus, o paskui nusikvatojo krau- 
piu, karštligišku juoku. 

— Paskubėkite! — vis kartojo ji. — Argi negirdite? 
Jie jį nužudys!.. Aš galiu pavėluoti... 

Ir, pribėgusi prie skrynutės, pilnos auksinių monetų, 
Izabelė ėmė barstyti jas rieškučiomis ant grindų vis kar- 
todama: 

— Greičiau, greičiau! 

— Kunigaikštiene de Tores, kur jūs norite vykti? — 
paklausė administratorius. 

Izabelė pažvelgė į jį kažkokiu buku, bereikšmiu žvilgs- 
niu ir tarė: 

— Prie ešafoto, kur vykdomos mirties bausmės. 

Administratorius nustebęs ir išsigandęs žvelgė į Iza- 
belę. Jis manė, kad ji išsikraustė iš proto. 

— AK, teisybė, jūs nieko nežinote! Bet kas jums rū- 
pi?!. Jūs klausėte, kur važiuoti? Į Paryžių! Arklius! Mano 
karietą! Iegul varo arklius visu greičiu, mes turime su- 
spėti. O dabar eikite, eikite ir darykite, ką liepiau. 

Viešbučio administratorius išskubėjo. Juk kunigaikš- 
tienė susimokėjo dešimteriopai. Jeigu jai ir ne visi namie, 
vis tiek reikia kuo greičiau vykdyti jos įsakymą, kol ji ne- 
atsipeikėjo. Antraip dar sumanys mokėti pagal sąskaitą... 

"Tuo metu pašto kelias iš Kalė į Paryžių suko pro Bu- 
lonę; Abervilį, Bovė, Sen Deni, kelyje iš viso buvo trisde- 
šimt dvi pašto stotys. 

Sumokėjus dvigubą, trigubą kainą, visą tą aštuonias- 
dešimties ljė atstumą buvo galima įveikti per dvidešimt 
valandų, žinoma, su sąlyga, jei kelionėje nepasitaikys ko- 
kių nors nuotykių. 

Kai šią Žinią pranešė Izabelei, ji liūdnai sušuko: 

— Dvidešimt valandų! 

Jai atsakė. 

— "Tai pats trumpiausias laikas, o ir tai, jei kelionė 
susiklostys sėkmingai. 

Paskui pridūrė: 

— Ponia kunigaikštiene, jei taip skubate į Paryžių, 
reikėjo išvykti anksčiau. Prarasto laiko nebesugrąžinsite. 

Paštininkas suprato, kad, matyt, reikalas iš tikrųjų 
svarbus, gal net mirties ar gyvybės. 

Izabelė padėkojo, numetė jam kapšą su pinigais ir 
įšoko į ekipažą. 

Vežikas paragino arklius, ir jie pasileido šuoliais. 

Izabelė atsirėmė į pagalves ir apsisupo galvą šaliu. 

Ji dabar nieko nenorėjo nei matyti, nei girdėti. Ji net 
gyventi nebenorėjo. O, jeigu ji galėtų pasukti laikrodžio 
rodykles atgalios ar užsimiršti!.. 

Pirmoje stotyje kunigaikštienė iššoko iš karietos ir 
džiaugsmingai sušuko: 

— O! Mes atvažiavome! 

Kaip atsakas į jos žodžius pasigirdo garsus vežiko juo- 
kas. Jie viso labo atvyko tik į Markizą, esantį už penkių Ijė 
nuo Kalė... 

Kunigaikštienė įsakė nestoviniuoti tarpiniuose punk- 
tuose, o nepatenkintą vežiko bambėjimą nutildė skam- 
biomis aukso monetomis. 

"Toji moteris dabar buvo labai dosni! Mintis apie pa- 
darytą nusikaltimą tarytum įkaitusi geležis degino jos šir- 
dį. Jai be paliovos ausyse skambėjo Žako balsas. Jis gal- 
būt šaukiasi jos pagalbos... 

Kurjai važiuoti? Ką daryti? Ji bandė nusiraminti, su- 
kaupti mintis. 

Štai kaip! Ji vyks pas Armaną de Bernė! Jis išklausys 
ją. Jis sąžiningas, kilnus žmogus. 

Ji pasakys jam visą tiesą. Jei reikės, ji kartu su Arma- 
nu de Bernė vyks į teismą ir viską papasakos teisėjams. 

Ji nieko nenuslėps! 

Apskųsti Biskarą, vadinasi, išduoti save. Ji geriau pa- 
pasakos Blaziaso-Mankalio istoriją. Su kokiu malonumu 
ji nuplėš kaukę nuo to niekšo veido! 

"Taip, ji Žus kartu su juo, bet tai nesvarbu! Dabar svar- 
biausia — išgelbėti Žaką! 

Bet, išvadavusi Žaką, ji pati tikriausiai bus apkaltin- 
ta ir uždaryta į kalėjimą. 

Ne kalėjimas ją gąsdino, o tai, kad Žakas ir vėl susi- 
tiks su savo mylimąja. Ne, to negali atsitikti, ji neleis, kad 
taip įvyktų! 

Izabelė pasiūlys Žakui savo paslaugas. Žakas vėl pri- 
klausys jai, ir ji išvyks drauge su mylimuoju... 

Beje, kad jį išgelbėtų, tereikia visą tiesą pasakyti Ar- 

manui de Bernė. Ji kur nors palauks Žako, ir jie išvyks 
kartu iš Paryžiaus. Jis negalės atsisakyti, juk ji išgelbės jam 
gyvybę. š 

Jei ne meilė paskatins Zaką sugrįžti pas ją, tai bent 
jau dėkingumas... 

Bet jis tikriausiai slapta ją tebemyli. Anoji mergina — 
tik trumpalaikis susižavėjimas. Argi jis galėtų mylėti tą 
mergiūkštę? Juk ji, Izabelė, šimtą kartų už ją gražesnė... 

"Tuo tarpu karieta visu greičiu lėkė keliu ir artino ku- 
nigaikštienę de Tores prie tikslo. 

Išsiblaškiusiu žvilgsniu Izabelė žvelgė į prieš jos akis 
šmėžuojančius medžius, kurie linko prie Žemės nuo stip- 
raus vėjo gūsių. 

"Irankėsi Žaibas, griaudėjo perkūnas, bet jaunoji mo- 
teris nieko negirdėjo, nieko nematė... 

— Greičiau! Greičiau! — pro sukąstus dantis šnibž- 
dėjo ji. 

Jie trumpam stabtelėjo Bulonėje, Montrėjuje, Bern- 
se, Abervilyje, Pua. 

Izabelė užsnūdo, išvargusi siela ir kūnu, patyrusi to- 
kį stiprų sukrėtimą. 

Kai ji pagaliau atsibudo, buvo gili naktis. 

Audra nurimo. 

Izabelė pažvelgė pro karietos langą. Tas pats mono- 
toniškas kelias. 

Vežikas kinkė arklius. 

— Kur mes? — paklausė kunigaikštienė de Tores. 

— Piuize. 

— Ar toli Paryžius? 

— Už dešimties Ijė. 

— Kiek dabar valandų? 

— Pusė trijų. 

Izabelė vėl atsilošė į pagalves. 

Vežikas paragino arklius, ir karieta nudardėjo Pary- 
žiaus link. 

— Dešimt Ijė!.. Vadinasi, mes dar keliausime dvi ar 
tris valandas, ne daugiau! Penktą valandą aš jau būsiu Pa- 
ryžiuje... | 
Keliauninkai aplenkė Geomoną, Muazelį ir jau artė- 
jo prie Sen Deni priemiesčio... 

Izabelę pjaute pjovė miegas. Ji neturėjo jėgų su juo 
kovoti. | 

Jos akys užsimerkė, galva palinko ant pagalvės, ir jau- 
na moteris užmigo giliu miegu. 

Staiga atsibudusi kunigaikštienė de Iores klaikiai su- 
šuko: 

— Kur aš? Kas atsitiko? 

Karietos nebėra. Ji viena kažkokio vyro glėbyje, ku- 
ris ją neša... 

— Greičiau! Pas mane! Gelbėkite! — ėmė šaukti ne- 
laimingoji. 

Kažkieno ranka užspaudė jai burną. 

Prasidėjo baisi kova: buvo girdėti prakeiksmai ir šūks- 
niai. 

Pagaliau Izabelė suprato, kas atsitiko. Karietą sustab- 
dė plėšikai... 

Jeigu tai vagys, ji atiduos jiems visus savo pinigus... Ji 
turėjo pasiėmusi daugiau kaip trisdešimt tūkstančių fran- 
kų. 

Ji pažadės jiems sumokėti du, tris kartus daugiau, 
kad tik jie ją paleistų... 

Bet užpuolikas stipriai laikė kunigaikštienę de Tores 
savo glėbyje ir nešė ją vis toliau ir toliau... 

Stai prieš jos akis išdygo kažkoks niūrus šešėlis. 

Tai buvo nedidelis namukas. 

Užpuolikas įžengė į jį kartu su savo našta. 

Jis surišo kunigaikštienei de Tores rankas ir kojas, 
užkimšo jai burną ir išėjo. 

Izabelė negalėjo įžiūrėti jo veido bruožų. Ji tik spėjo 
pamatyti, kad tai stiprus, tvirto sudėjimo vyriškis. 

Kas tas žmogus? Atsitiktinai kelyje pasipainiojęs plė- 
šikas? O galjis vijosi būtent ją, Izabelę, turėdamas kažko- 
kį tikslą? 

Blausioje aušros šviesoje kunigaikštienė de Tores 
stengėsi įžiūrėti vietą, kur ji buvo įkalinta. 

"Tai buvo erdvus, pakankamai didelis, apskretęs kam- 
barys. 

Izabelė gulėjo ant grindų. 

Vargšelė negalėjo net krustelėti. Jos rankos buvo už- 
laužtos už nugaros ir taip stipriai suveržtos, kad virvės iki 
kraujo įsigraužė į kūną. 

Nors Izabelė atrodė švelni ir silpna moteris, iš tikrų- 
jų ji buvo labai stipri. 

Kunigaikštienė-kurtizanė vis dėlto buvo kilusi iš liau- 
dies, jos gyslomis tekėjo karštas stiprių, sveikų Žmonių 
kraujas. 

Susijaudinimas padvigubino jos prigimtinės jėgas. 
Dabar ne mirtis, ne įkalinimas ją baugino. 

Dabar, kai ji nugalėjo pirmąjį išgąstį ir susijaudini- 
mą, jos galvoje sukosi viena mintis: žutbūt išgelbėti Žaką. 

Izabelė — grakšti ir švelni būtybė, dabar panėšėjo į 
gyvatę. 

Nair kas, kadją surišo virvėmis? Jos rankos mažos ir 
tvirtos. Raitydamasi kaip gyvatė, lėtai ir atsargiai ji bandė 
išsivaduoti iš ją veržiančių virvių. 

Švelni atlasinė Izabelės oda tarytum pakluso jos va- 
liai ir tapo nejautri. 

Kunigaikštienė de "Iores suprato, kad jos pastangos 
nenueis veltui. 

Kantriai ir atkakliai jaunoji moteris dirbo pradėtą 
darbą. 

Virvės siaubingai trynėsi į jos rankas. Ji jautė stiprų 
skausmą, tačiau nugalėjo save ir neatsisakė savo suma- 
nymo. 

Po kelių minučių jai pavyko išlaisvinti vieną ranką. 

"Tuo metu atsidarė kambario durys, ir į vidų įėjo jos 
užpuolikas. Jis stovėjo į ją nugara ir žibinto, kurį laikė 
rankose, šviesa apšvietė tik jo tvirtą figūrą. Ji ir vėl nega- 
lėjo įžiūrėti jo veido. 

Jį pamačiusi, Izabelė krūptelėjo. Greitu judesiu ji įsi- 
kišo išlaisvintą iš virvių ranką į kišenę. Ten ji apčiuopė 
geriausio Prancūzijos ginklų meistro pagamintą pistole- 
tą. Kunigaikštienė de Tores spėjo išsitraukti jį iš kišenės ir 
paslėpti už nugaros. 

Kunigaikštienė de Tores laukė, kas dabar bus. 

Staiga iš jos krūtinės išsiveržė laukinis šūksnis. 

Įėjusysis atsisuko į ją veidu... 

"Tai buvo Biskaras! 

Paryžiaus Vilkų karalius priėjo prie pat Izabelės. Jo 
mirtinai išblyškusiame veide buvo matyti baisus įniršis. 

Lygiai taip pat jis žvelgė, kai smogė mirtiną smūgį 
Diulutė. 

Banditas ir kurtizanė — abu įdėmiai žvelgė vienas 
kitam į akis. 

Biskaras siurbte įsisiurbė į Izabelę savo skvarbiu 
žvilgsniu, kuriame atsispindėjo nenugalima neapykanta. 

Izabelė atlaikė jo žvilgsnį. 

Neįtikėtinai šaltakraujiškai ji prakalbo pirmoji. 

— Ak, taijūs? — lyg niekur nieko paklausė ji. — Čia 
tai bent! Jūs labai šauniai elgiatės su savo ištikimais ben- 
drininkais! Aš, teisybę pasakius, labiau būčiau linkusi at- 

sidurti tarp jūsų priešų... Galbūt tuomet su manimi elgtu- 
mėtės kur kas pagarbiau. 

Biskaras piktdžiugiškai nusikvatojo. 

— Nesvarbu — sąjungininkas ar priešininkas, — šiaip 
ar taip, jūs esate mano rankose! — pareiškė jis. 

— Žinau, — atsakė kunigaikštienė de Tores. — Ir lau- 
kiu, kad man paaiškintumėte, kodėl mane čia įkalinote! 

— Jūs laukiate paaiškinimo? — nusijuokė Biskaras. — 
O, jis bus labai trumpas. Jūs ketinate mane išduoti! 

— Aš? Netiesa! 

— Tai kodėl neišvykote, kaip buvome susitarę, į Ang- 
liją? Kodėl pasilikote Kalė? 

— Argi aš nesu laisva moteris?.. Norėčiau žinoti, kas 
jums davė teisę tvarkyti mano gyvenimą?! — atšovė ku- 
nigaikštienė de 'Iores. 

— Kur jėga, ten ir teisė! — pareiškė Biskaras. — Aš 
to noriu! Ir to pakanka... Bet, kunigaikštiene, paklausyki- 
te mano gero patarimo, laukitės ironizavusi... Nors tai ir 
rodo, kokia narsi esate, šioje situacijoje toks jūsų elgesys 
gali jums tik pakenkti. 

— Jūs norite mane įbauginti?! — sušuko Izabelė. 

— Aš niekada to nedarau, jei reikia, žudau neper- 
spėjęs. | 

— Ką gi, — ramiai atsakė Izabelė, — tuomet nužu- 
dykite mane. 

"Tai sakydama, ji tvirtai suspaudė rankoje pistoletą, 
ketindama gintis. Su kokiu malonumu ji nušautų šį žmo- 
gų! Bet šaltas protas jai kuždėjo, kad bus geriau, jei ji kol 
kas tylės ir lauks... 

— Kodėl jūs grįžtate į Paryžių? — šiurkščiu tonu pa- 
klausė Biskaras. 

Izabelę pagavo įkvėpimas. 

— O kodėl negalėčiau dabar ten grįžti? — drąsiai 
paklausė ji. 

— Ką norite tuo pasakyti? 

— Argi aš neatkeršijau? 

— Atkeršijote? Jūs? 

— Nesuprantu, ką čia kalbate, mano brangusis, — 
nusijuokusi atsakė Izabelė. — Būdama Kalė mieste, aš 
sužinojau, jog tas žmogus nubaustas mirties bausme, o 
man tik to ir tereikėjo... Praeitis mirė kartu su juo. Aš 
vykstu į Paryžių, turėdama naujų planų ateičiai. 

Biskaras, sukryžiavęs rankas ant krūtinės, atidžiai ste- 
bėjo Izabelę. 

Kurtizanė irgi įsisiurbė akimis į banditą. Atrodė, jie 
tyrinėja vienas kitą kaip laukiniai žvėrys, besiruošiantys 
žūtbūtinei kovai. 

Šiek tiek patylėjęs, Biskaras lėtu, išraiškingu balsu 
pranešė: 

— Vadinasi, jūs jau viską žinote? Jūs žinote, kad Ža- 
kas nirė?.. 

— Mirė, mirė, — sudejavo kunigaikštienė de Tores. — 
O, Dieve mano! 

Biskarui apsukrumas padėjo išpešti iš jos lūpų pa- 
slaptį. 

Izabelė be paliovos kartojo Žako vardą, o jos balsas 
drebėjo. 

— Matai, kunigaikštiene de Tores, — pasakė Biska- 
ras. — Mangs taip lengvai neapvyniosi apie pirštą! O, kaip 
gerai aš perpratau niekšingą tavo sielą... Silpna ir netiku- 
si moterie... Tu manei, kad Kalė mieste esi viena ir niekas 
tavęs nestebi! Tu dar gerai manęs nepažįsti! Aš sekiau 
kiekvieną tavo žingsnį, mano šnipai skaitė visas tavo nie- 
kingas mintis... Taip, tu bandei kovoti! Tavo siela blaškėsi 
tarp neapykantos ir meilės... Meilės žmogui, kuris taip 

Žiauriai tave apgavo!.. Aš gerai pažįstu jus, kurtizanes, ir 
žinau, kokia niekinga būna jūsų meilė. Taip, tu sužinojai, 
kad jis nuteistas mirties bausme. Ir tuojau pat pamiršai 
viską, nes jis buvo tavo meilužis, nes tu jį mylėjai! 

— Sakyk, — sušnibždėjo Izabelė, — pasakyk man: 
ar Žakas iš tikrųjų mirė? 

— Štai kas tau kelia didžiausią nerimą!.. Gerai, te- 
būnie! Pasakysiu teisybę: Žakas dar gyvas! 

Išgirdusi šiuos Biskaro žodžius, kunigaikštienė de "Io- 
res nušvito iš džiaugsmo. Jos akyse suspindo džiaugsmo 
ir vilties ašaros. 

— Aš tuojau tau papasakosiu, kaip viskas vyko, — 
kalbėjo toliau banditas. — Kai tu išvykai iš Kalė, vienas 
mano bendrininkų sekė tau iš paskos. Kai jūs sustojote 
trumpam pailsėti, vienuose užvažiuojamuose namuose jis 
įpylė tau į vandens stiklinę migdomųjų. "Ti miegojai išti- 
sas dešimt valandų! 

Per tą laiką man spėjo viską pranešti. Prisiekiu, kuni- 
gaikštiene de Tores, kad tau nepavyko apskųsti manęs ir 
išgelbėti savo numylėtinį Žaką!.. 

Izabelė nieko neatsakė. Ji dabar galvojo, kaip suspė- 
ti išvaduoti Žaką. 

— Jau šešios valandos ryto, — kalbėjo toliau Biska- 
ras. — Šiandieną ketvirtą valandą Žakas de Kotbelis už- 
lips ant ešafoto... Jo minutės jau suskaičiuotos... Dabar, 
ksai aš kalbuosi su tavimi, kai tu krūpčioji iš siaubo, ten, 
kalėjime... į tavojo Žako kamerą įeina dvasininkas ir pa- 
reiškia, kad jau atėjo laikas pasirengti mirčiai. 

— Gana! Gana! — sušuko Izabelė. 

— O,tu čia gerai būsi prižiūrima, gali neabejoti! Šian- 
dieną šeštą valandą vakaro tu išeisi į laisvę. Tada galėsi 
kam nori viską pasakoti... Bet jau bus per vėlu! 

— Per vėlu? Ne! 

Ir Izabelė akimirksniu atsuko į Biskarą pistoleto 
vamzdį, kurį iki šiol laikė suspaudusi rankoje. 

Nusitaikiusi tiesiai į Biskaro širdį, nuspaudė pirštu 
gaiduką. 

Kaip atsakas nugriaudėjo šiurpus Paryžiaus Vilkų ka- 
raliaus juokas. 

— Beprotė! Juk jis buvo neužtaisytas! — sušuko ban- 
ditas. — Nejaugi manai, kad esu toks kvailys?.. Iš tikrųjų 
protingiausia būtų tave užmušti. 

Jis išsitraukė iš kišenės peilį ir, nenuleisdamas nuo 
Izabelės akių, priėjo prie pat jos. 

Kunigaikštienė de Tores nebandė nei priešintis, nei 
gintis... Pasigirdo švogždimas. Izabelė išsitiesė ant grindų. 

— Ką gi, tu pernelyg stipriai jį mylėjai! — pasakė 
Biskaras. 

Žakas dar kartą buvo pasmerktas... 


Netikėtas įvykių posūkis 


"Trys draugai susirinko Kursel gatvės name. 

"Tai buvo Armanas de Bernė, Arčibaldas de Somer- 
vilis ir Marsialis. k 

— Taigi, Marsiali, ar jūs nepakeisite savo sprendi- 
mo? — paklausė Armanas de Bernė. 

— Aš privalau atlikti savo pareigą, — atsakė Marsia- 
lis. — Mano tėvas mirė tokiomis baisiomis aplinkybėmis, 
kad vos tik tai prisiminęs imu drebėti. Aklas atsitiktinu- 
mas padėjo žŽiauriems žudikams išvengti mano keršto. Bet 
jei sūnus negali nubausti savo tėvo mirties kaltininkų, jis 
privalo bent jau atiduoti paskutinę pagarbą žuvusiajam. 

Aš išvykstu aplankyti tų vietų, kur nelaimingas mano tė- 
vas sudėjo auką meilei ir mokslui. Su ašaromis akyse aš 
nusilenksiu tai žemei, kur nepalaidoti ilsisi jo kaulai. Ma- 
no bičiuliai, pasakykite man atvirai, argi jūs nepritariate 
mano ketinimams? 

Armanas de Bernė ir Arčibaldas de Somervilis susi- 
žvalgė. 

Armanas prakalbo pirmas. 

— Mums netinka aptarinėti to jausmo, kuris tik liu- 
dija apie tai, jog mes neapsirikome jumis pasitikėję... — 
pasakė jis. — Bet ar gerai jūs pasvėrėte sunkumus tos už- 
duoties, kurios imatės?.. Šalis, į kurią norite vykti, mažai 
ištyrinėta. Iki šiolei ten yra pabuvoję labai nedaug euro- 
piečių... Be to, Marsiali, jūs nemokate to krašto kalbos. 
Jūsų laukia daug pavojų ir vargu ar jums pavyks aptikti 
kaulus to, kurį apraudate! 

Marsialis gestu nutraukė Armaną de Bernė... 

— Ašviską gerai apsvarsčiau, — pasakė jis tvirtu bal- 
su. — Bet aš manau, kad būčiau nevertas tėvo vardo, jei 
atlikdamas pareigą išsigąsčiau manęs laukiančių pavojų, 
kad ir kokie dideli jie būtų. Mano tėvas nebuvo bailys, 
tokiomis akimirkomis jis nedvejodavo!.. Kodėl aš turė- 
čiau dvejoti? Be to, kartu su manimi vyks Zoera. 

"Tuomet prabilo Arčibaldas de Somervilis. 

— Dar kartą sakau, Marsiali, — tarė jis, — gerai ap- 
galvokite mūsų draugo Armano de Bernė žodžius. 

— Ne, ne! — stodamasis atsakė Marsialis. — Ne, aš 
1r taip daug laiko iššvaisčiau tuščiai, dabar gana, aš klau- 
sysiu tik savo sąžinės balso. 

— Tokiu atveju, mano drauge, jums nereikės vienam 
atlikti šią šventą pareigą, — taip pat stodamasis pareiškė 
Armanas de Bernė. 

— Ką norite tuo pasakyti? — nustebęs paklausė Mar- 
sialis. 

Armano veide šmėstelėjo liūdesio šešėlis. 

— Liūdni paskutiniųjų dienų įvykiai, — tarė jis, — 
kiekvienam iš mūsų nepraėjo be pėdsako. Po barono de 
Silverealio mirties aš turiu teisę tikėtis, kad Matilda, ku- 
rią myliu visa širdimi, kada nors sutiks savo pavardę pa- 
keisti į manąją... O kol kas aš turiu su ja išsiskirti. Reikia 
laiko; kad užgytų tos švelnios moters sielos žaizdos... Ži- 
nodamas jūsų ketinimus, aš savo ruožtu išsirūpinau leidi- 
mą vykti į Rytus susipažinti su Kambodža ir senąja khme- 
rų šalimi... Aš vyksiu kartu su jumis, Marsiali! 

Marsialis džiaugsmingai sušuko. 

— Palaukite, aš dar ne viską pasakiau, — kalbėjo to- 
liau Armanas de Bernė. — Jūs žinote, kad visos mūsų 
pastangos padėti serui Lioneliui Storigenui buvo nesėk- 
mingos. Dažnai tokiais atvejais gyvenimo sąlygų pasikei- 
timas, stiprūs nauji įspūdžiai duoda netikėtų rezultatų. 
Mūsų draugas Arčibaldas, kurio atsidavimas draugui ir 
ištikimybė verti pagyrimo, irgi nusprendė vykti kartu su 
jumis. Į tą pavojingą ekspediciją jis pasiims serą Lionelį 
Storigeną ir rūpinsis juo. 

Flegmatiškasis Arčibaldas visada, kad ir kas beatsi- 
tiktų, ramus, ir šį kartą išliko šaltakraujiškas. Jis net ne- 
pajudėjo iš vietos, tik pritardamas linktelėjo galva. 

— Ak, ponai! — nenustigo džiaugsmu Marsialis. — 
Ar žinote, kokie nuostabūs Žmonės jūs esate, kaip aš ga- 
lėčiau jums tuo pačiu atsilyginti? 

— Marsiali, — atsakė Arčibaldas de Somervilis, — o 
rami sąžinė, 0 savo pareigos suvokimas, argi tai ne ge- 
riausias užmokestis, kokio kada nors gali tikėtis žmogus? 

— Vadinasi, kai jūs mane atkalbinėjote... 

— Tai buvo tik išbandymas, — trumpai atsakė Ar- 
manas de Bernė. — Atleiskite šį nedidelį pagudravimą ir 
žinokite, kad mums buvo džiugu įsitikinti, kokia tyra jūsų 
siela ir kaip aistringai jūs siekiate gėrio! 

— Kada mes išvažiuosime?? — paklausė Marsialis. 

— Kol kas dar anksti paskirti tikslią išvykimo datą. 
Jūs žinote, kokia baisi drama šiandien vyksta. Vienas ne- 
laimingasis turi mirtimi ant ešafoto ir išpirkti baisų nu- 
sikaltimą... į 

Markizė de Faverej kažkokiu būdu įsipainiojo į šį tra- 
gišką įvykį, ir aš Žinau, kad, nors visi įkalčiai — prieš tą 
jaunuolį, sielos gelmėje ji vis dėlto abejoja, ar iš tikrųjų jis 
yra kaltas, ir tos abejonės labai ją kankina... 

Ji prašė, kad kol kas mes paliktume ją vieną... O jūs 
juk žinote, Marsiali, kad tik ji turi teisę duoti ar neduoti 
mums leidimo vykti į tą kelionę, taigi ji ir paskirs išvykimo 
datą. 

— Argi jūs, pone, dar nepapasakojote markizei de 
Faverej savo planų? — paklausė Marsialis. 

— Žinoma, papasakojau... Bet jau daug metų mes 
turime tikslą, kurio, deja, niekaip negalime pasiekti... Mar- 
kizė de Faverej turi teisę reikalauti, kad mes ir toliau siek- 
tume to tikslo, nors ir koks būtų sunkus ir, atrodytų, be- 
viltiškas jis būtų. Mūsų pareiga jai įrodyti, kad esame išti- 
kimi duotai priesaikai... 

Jei tik ji ims abejoti, jei ištars nors vieną Žodį, mes 
liksime mūšio lauke, kurį ji mums nurodys. Tokiu atveju 
jums, mano brangus Marsiali, teks keliauti su Zoera. 

— Bet kokia tai paslaptis? — paklausė Marsialis. — 
Taip, aš labai dažnai pastebėdavau, kad kažkokia baisi ne- 
laimė slegia markizės de Faverej širdį. Kaip ir jūs, aš jau- 
Čiu jai didelę pagarbą ir esu prisirišęs prie tos moters, ku- 

ri padėjo man išbristi iš purvo. Taigi dėl šios mane iš mir- 
ties nagų išplėšusios moters aš irgi galėčiau atidėti savo 
planus. Man regis, tėvas atleistų man už tai, matydamas, 
kad aš savo gyvenimą paaukojau tai šventai moteriai! 

— Puiku, Marsiali, nuostabu! — džiaugsmingai sušu- 
ko Armanas de Bernė, tvirtai spausdamas jam ranką. — 
Jumis galima pasitikėti. Netrukus jūs sužinosite visas Mi- 
rusiųjų klubo paslaptis! 

"Tuo metu į duris tyliai pasibeldė liokajus. 

— Įeikite! — pasakė Armanas. 

Jis įėjo į vidų. 

— Kas dar ten? — paklausė jo Bernė. 

— Kažkokie du Žmonės prašo pakviesti poną Arči- 
baldą de Somervilį. 

— Mane? — nustebo markizas. — O kas jie tokie, 
tie žmonės? 

— Kažkokie įtartini tipai... Iš pradžių aš nenorėjau 
jų įsileisti į vidų, bet jie taip atkakliai prašė, kad nutariau 
apie juos pranešti ponui Armanui de Bernė. 

— Ir kodėl jie jums pasirodė įtartini? — paklausė 
Arčibaldas de Somervilis. 

— O, markize, jie labai panašūs į plėšikus... — atsa- 
kė liokajus. 

— Paklauskite jų vardų. 

— Aš tai jau padariau, pone Arčibaldai de Somervi- 
li. Jų vardai labai keisti... 

Arčibaldas nusišypsojo. 

Liokajus pasitempė ir šiek tiek palaukęs atsakė: 

— Aukštesnysis sakė, kad jo vardas Muut... 

— Muutlijė?! — sušuko Arčibaldas. 

— Taip, markize. 

— "Iegul įeina! Velniai rautų! Jūs verčiate laukti 
Miutlijė! Vadinasi, be reikalo aš jį apverkiau... Greičiau! 
Greičiau! Ir Žiūrėk, būk su juo pagarbus! 

Arčibaldas linksmai nusijuokė, šio flegmatiko dabar 
negalėjai atpažinti. 

Sutrikęs liokajus, bijodamas, kad verčia laukti kokį 
nors persirengusį princą, nuskubėjo prie durų ir, pravė- 
ręs jas, pagarbiai sušuko: 

— Ponas Muuilijė! 

Ir po trumpos pauzės pridūrė: 

— Ponas Konigliu! 

Į kambarį įžirgliojo du nuo galvos iki kojų purvu ap- 
skretę draugai. 

Aukštai pakėlęs galvą, Miuflijė žengė į priekį. 

Paskui jį sekė Konigliu. 

— O, pagaliau! — džiaugsmingai sušuko Miutlijė. 

Ir, padaręs du šuolius, jis parklupo prie Arčibaldo 
de Somervilio kojų. 

— Ak, markize Arčibaldai, — gergždžiančiu balsu 
pasakė jis. — Tikriausiai jūs labai ant mūsų pykstate... 

Konigliu susikuklinęs nusisuko. Jo veido spalva bu- 
vo kažkokia keista: įprastinis blyškumas dabar įgavo vio- 
letinį atspalvį ir darė labai savotišką įspūdį. 

— Iš kur jūs atvykote? — nustebęs paklausė Arči- 
baldas de Somervilis. 

— Deja, markize, iš kapo! 

— Gal todėl nuo jūsų taip trenkia vynu, lyg būtumė- 
te atkeliavę iš vyno rūsio. 

Muutlijė staiga pašoko ant kojų ir ėmė berti: 

— Markize de Somervili, barkite mus, muškite, gali- 
te net užmušti kaip kokius šunis!.. Prisiekiu savo garbe, 
mes to nusipelnėme. 

— Dar pažiūrėsime! — atsakė Arčibaldas de Somer- 
vilis. — O kol kas nusiraminkite ir pasakykite, kodėl čia 
atvykote manęs ieškoti? 

— Ak, — atsakė Miuutlijė, — tai ilga istorija... 

— O gal galima ją trumpai išdėstyti? 

— "Taip ir reikės padaryti!.. Bet ar aš galiu kalbėti 
prie jūsų draugų? 

Jis nepatikliai nužvelgė Marsialį ir, atpažinęs Arma- 
ną de Bernė, tarė: 

— Ak, pone daktare, aš ne jus turėjau galvoje! Ne- 
pažįstu to jaunuolio. 

— Tai vienas iš mano bičiulių, kuris, tikiuosi, taps ir 
jūsų draugu, — nusišypsojęs atsakė Arčibaldas de Somer- 
vilis. — Beje, tai labai puikus Žmogus. — Paskui, pasisu- 
kęs į Marsialį, pasakė: — Marsiali, mano drauge, štai du 
siaubingi dykaduoniai, seras Miuflijė ir donas Konigliu... 
O aš buvau įsitikinęs, kad jie dėl manęs pasirengęs eiti į 
ugnį ir vandenį... 

— Ir jūs buvote teisus, markize, — atsakė Miutlijė. — 
Ką reiškia šie jūsų žodžiai, pone Arčibaldai? Gal ėmėte 
mumis abejoti? Taip, mes kvailiai, ir vis dėlto mes labai 
jus mylime!.. 

— Jei taip stipriai mane mylite, kaip sakote, kodėl 
tuomet pabėgote iš mano namų? 

Miutlijė dvejojo. Detalės buvo labai pikantiškos, jis 
nudūrė akis į žemę. 

— Markize, — sušvogždė jis, — žmogus juk ne ak- 
muo!.. 

Konigliu stuktelėjo jam į šoną alkūne ir pridūrė: 

— Pone Arčibaldai, juk Miutlijė buvo įsimylėjęs! 

— Ak, šit kaip, tai daug ką keičia. Bet dabar ne apie 
tai kalbame. Vėliau man viską išsamiai pasipasakosite. Ge- 
riau paaiškinkite, kodėl atskubėjote manęs čia ieškoti! 

— "Taip, markize, jūs teisus, brangi kiekviena minu: 
tė. — atsakė Miuutlijė. 

— Kalbėkite, aš klausau jūsų! 

— Na, Žako! Žako! Kaip jis ten... Grafo de Šave- 
liu... De Šiliu?.. 

— Grafo de Šerliu? 

— "Taip! 

— "Tai jūs jį pažįstate? 

— Labai mažai. Bet, sakykite, ar jie jo dar nenužudė? 

— Mirties bausmė jam bus įvykdyta šiandieną ket- 
virtą valandą. 

— Po perkūnais! O dabar kiek? 

— Dvylika! 

— Kad tave kur skradžiai!.. Nėra ko gaišti. Pone Ar- 
čibaldai, jūs turite tuojau pat nuvesti mane pas markizę 
de Faverej! 

— Pas markizę de Faverej? — nustebęs paklausė de 
Somervilis. — Mano brangusis Miuflijė, tu iš proto išsi- 
kraustei! 

— Nė truputėlio! Ak, jeigu tik jūs Žinotumėte!.. Tai 
Diulu man viską papasakojo. Beje, ne Žakas papjovė tuos 
senius... 

— Vadinasi, ne jis nužudė kunigaikštį de Beleną ir 
baroną de Silverealį? 

— Ne, ne jis! 

— "Tai kas yra tikrieji nusikaltėliai? 

— Ak, vis tie patys niekšai, Biskaras ir Paryžiaus Vil- 
kai, — atsakė Miuilijė. 

Visi trys draugai pašoko ant kojų. Jie buvo labai su- 
sijaudinę. | 

— O, nelaimingasai! — sušnibždėjo Armanas de 
Bernė. 

— Tai dar ne viskas! — tarė Miuflijė. — Tas vargše- 
lis Žakas — pagrobtas kūdikis! Jis markizės de Faverej 
sūnus. 

Kaip atsakas pasigirdo du nuostabos ir siaubo šūks- 
niai. Marsialis išplėtęs akis stebėjo čia vykstančią sceną. 

Vadinasi, tas, kurio jie taip ilgai ir atkakliai ieškojo, 
buvo Žakas de Šerliu!.. 

— Įrodymų! Įrodymų! 

— Įrodymų! Tai Diulu papasakojo man šią istoriją. 
Vargšelis Diulu... Jūs jį Žinote, jis mirė Kanjare. Bet aš 
gerai įsiminiau vardus. Palūkėkite... De Kotbelis... Oliu- 
lio tarpeklis netoli Tulono... 

Armanas skubiai paskambino. 

Įbėgo liokajus. 

— Karietą! Greičiau! Po penkių minučių mes išvyks- 
tame! Paskubėk! O jūs, mano drauge, — atsisukęs tarė 
jis Arčibaldui de Somerviliui, — kuo greičiau vykite į Jus- 
ticijos ministeriją!.. Prašykite atidėti mirties vykdymo lai- 
ką. Jei reikės, patekite pas patį karalių... Jūsų žodžio tu- 
rėtų pakakti. Prisiekite mūsų garbe už tą jaunuolį... 

Arčibaldas de Somervilis jausmingai paspaudė ran- 
ką Muutlijė. 

— Jei jūs pasakėte teisybę, — tarė jis, — pasižadu 
padaryti iš jūsų garbingus ir padorius žmones! 

— Aš neatsisakysiu! — susijaudinęs atsakė Miutli- 
jė. — Laikas padėti tašką. 

Po minutės Armanas Bernė ir Marsialis visu greičiu 
lėkė karieta markizės de Faverej namų link. 

Miuutlijė ir Konigliu, pasijutę devintame danguje iš 
laimės, patogiai atsirėmė į karietos pagalves. 

Kodėl jie taip vėlai atvyko? O! Skaitytojai tikriausiai 
jau viską suprato! 

Susiviliojęs gardžiu vynu, kuriuo seniai nebuvo vil- 
gęs gerklės, Miutlijė iš džiaugsmo, kad rado savo draugą 
gyvą ir sveiką, nors ir mirtinai nusigėrusį, nutarė išgerti į 
jo sveikatą. 

"Taigi kaip nutarė, taip ir padarė... 

Kelių butelių pakako, kad milžinas išvirstų iš kojų. 

Miutlijė, kritęs Konigliu į glėbį, užmigo saldžiu, ra- 
miu miegu. 

Kiek laiko jis taip miegojo, ir pats nežino. Kai jis at- 
sibudo, Konigliu jau buvo prasiblaivęs. 

Jis tuojau pat ėmė klausinėti bičiulį. 

Ar ne stebuklas šis judviejų prisikėlimas? 

Pasirodo, Biskaras nusprendė ir Konigliu pasmerkti 
mirti iš alkio ir troškulio. Jis irgi bandė bėgti ir nugarmė- 
jo į Kanjaro požemius. 

Konigliu manė, kad išsigelbėti nebėra jokios vilties. 
Bet Apvaizda jį saugojo. 

Požemyje, į kurį jis įgriuvo, kadaise būta didžiulio vy- 
no rūsio. 

Kas jį užmūrijo, kodėl jis buvo pamirštas? "Tai istori- 
nių tyrinėjimų objektas. 

Konigliu dėl šito nesuko galvos, bet tai ir suprantama. 

Jis neturėjo maisto, užtat turėjo kiek širdis geidžia 
puikaus išlaikyto vyno. 

Be maisto Žmogus gali išgyventi šešias, septynias, kar- 
tais aštuonias dienas. | 

"Turėdamas vandens, jis gali išgyventi net dvi savai- 
tes ir dar daugiau, nelygu organizmas. Bet ar kas nors 
kada nors tyrė, kiek Žmogus gali išgyventi gerdamas vien 
vyną? 

Nenagrinėdamas šio klausimo iš mokslo požiūrio taš- 
ko, Konigliu, šiaip ar taip, suprato, kad jis bent keletą die- 
nų nemirs, O jei ir mirs, tai labai maloniomis aplinkybė: 
mis, apsvaigęs vynu... 

Ir jis gėrė, gėrė beveik neišsiblaivydamas, laikas jam 
nustojo egzistavęs... 

Taigi Miutlijė ir Konigliu išsipasakojo vienas kitam 
savo nuotykius ir išskubėjo vykdyti Diulu priešmirtinės 
valios. Jiems pakako jėgų susivaldyti ir nebeatkimšti nau- 

jų vyno butelių. Bet kaip išsikeberioti iš šios prakeiktos 
duobės? 

Langelis buvo pernelyg aukštai, išlįsti pro jį neįma- 
noma. 

Laimei, Miutlijė prisiminė besisukančias duris. 

Vienas jis būtų jų nepakėlęs, bet dviese gal kaip nors 
išjudins iš vietos... 

Jie apgraibomis surado tas duris, ir po didelių pa- 
stangų vyrams pavyko jas išjudinti. 

Metę paskutinį žvilgsnį į vargšo Diulu lavoną, jie iš- 
lindo pro langą. 

Atsidūrę laisvėje, vyrai nuskubėjo į Arčibaldo de So- 
mervilio namus. 

Ten jie sužinojo, kad markizas išvykęs pas Armaną 
de Bernė. 

Bičiuliai kaip vėjas tekini lėkė Kursel bulvaru Arma- 
no namų link. 


Šviesos spindulys 


Niūrus liūdesys tvyrojo markizės de Faverej namuose. 

Markizė, užsidariusi nuo visų akių, meldėsi maldyk- 
loje, kur, kaip šventovėje, saugojo savo sudaužyto gyve- 
nimo prisiminimus ir godojo sunkias godas. 

Kodėl kaip tik šiandien kažkoks nenusakomas sun- 
kumas užgulė jos širdį? Argi tik todėl, kad po kelių valan- 
dų bus nukirsdintas tas nelaimingas jaunuolis? 

Mintis apie mirtį, net kaip atpildą už padarytą sunkų 
nusikaltimą, markizę de Faverej trikdė ir kartu gąsdino. 

Prieš jos akis atgijo nepamirštamas paveikslas to, kurį 

myriop pasiuntė tariamasis teisingumas, to, kuris — sąži- 
ningas, geras, narsus, geros širdies Žmogus — turėjo pa- 
kloti galvą gindamas savo įsitikinimus. 

O juk jis buvo nekaltas! 

Nors tie, kurie jį nuteisė mirties bausme, neabejojo 
jo kalte. 

O jeigu ir tas jaunuolis nekaltas? 

Marija de Faverej bandė nepasiduoti baisiam ilge- 
siui, kuris varė ją iš proto. 

Ji ėmė kaltinti save, kad drįso palyginti tų skirtingų 
žmonių likimus. 

Šventvagystė kankinio vardą minėti šalia žudiko var- 
do! 

Ir vis dėlto tos minties markizė niekaip negalėjo iš- 
mesti iš galvos. Jo vardas buvo Žakas, toks vardas buvo ir 
žmogaus, kurį ji mylėjo ir tebemyli... 

Ir markizė de Faverej bandė prisiminti viską, ką Ži- 
nojo apie Žako gyvenimą... 

"Tai, tikriausiai, buvo rastinukas, koks nors nelaimė- 
lis, paliktas nedoros motinos. Ir štai jo kelyje pasipainio- 
jo Žiaurusis Biskaras... 

Vien apie tai pagalvojusi, markizė de Faverej imda- 
vo krūpčioti. Žakas... Biskaras... Lygindama šiuos du var- 
dus, ji kraupo iš pasibaisėjimo. 

Ir dabar — o siaube! — jai į galvą atėjo mintis, ku- 
rios ji pati iki galo dar nesuvokė. 

O kas, jeigu Žakas — de Kotbelio sūnus, jos sūnus! 
Ne!.. To negali būti! 

Biskaras taip ilgai nebūtų tylėjęs. 

Argi žmogiška būtybė, kad ir kokia sugedusi būtų, 
galėtų taip žvėriškai, taip šėtoniškai keršyti? 

Taip, Biskaras negailestingas ir žiaurus žmogus. Jis, 
be abejonės, neatsisakytų pasmerkti motiną pragariškom 

kančiom. Vaiko, gimusio Oliulio tarpeklyje, tikriausiai ne- 
bėra tarp gyvųjų. 

Vargšas, švelnus mažylis! 

Kas Žino, galbūt įniršęs Biskaras įmetė jį į jūrą už ke- 
letos žingsnių nuo tos pačios lūšnos, kur netikėtai įsibro- 
vęs pagrobė iš jos sūnų? 

Ir vargšė motina raudojo iš nevilties grąžydama ran- 
kas ir tiesdama jas į Žako de Koteblio portretą, maldau- 
dama jo pagalbos. 

Ji bijojo, kad gali išprotėti, taip stipriai kraujas mušė 
galvoje, o akyse darėsi tamsu. 

Vargšelė pasišaukė pas save Liusi ir Poliną de Sosė. 

Jas regėdama, ji bent guodėsi mintimi, kad meilė 
šioms dviems mergaitėms padės jai išgyventi. 

Abi merginos irgi buvo labai nusiminusios. 

Polinos širdis buvo sudaužyta. Jaunos sielos ypač 
jautrios. 

Polina niekaip negalėjo pamiršti to, kad Žakas de Šer- 
liu išgelbėjo jai gyvybę. 

Dieną ir naktį ją persekiojo kilniaširdžio jaunuolio 
paveikslas, ir į jos atmintį sugrįždavo ta nepamirštama mi- 
nutė, kai jis, išblyškęs, tačiau besišypsantis, negalvodamas 
apie jam gresiantį pavojų, puolė ją gelbėti. 

Ausyse be paliovos skambėjo jo vardas. 

Paskui ji prisimindavo didžiulę teismo salę, kur vyko 
posėdis, bejausmius, susikaupusiais veidais teisėjus. 

Ji regėjo Žaką, dar labiau išblyškusį nei anądien... 

Ir tuomet nuskambėdavo kraupus Žodis: mirtis! 

Abi mergaitės švelniai prigludo prie savo motinos, ir 
jos visos trys, stipriai prisispaudusios viena prie kitos, ty- 
lėdamos verkė... 

Staiga kambario durys atsilapojo. 

Į vidų įžengė markizas de Faverejus, lydimas Arma- 
no de Bernė ir Mairsialio. 

— Liusi! Polina! Palikite mus vienus su motina! — 
pasakė markizas. 

Jos nustebusios pakėlė akis. 

Markizė de Faverej siaubingai išblyško. 

Jos akys blykstelėjo, ji dar stipriau prispaudė mer- 
gaites prie savo širdies. 

Markizas priėjo prie Marijos. | 

— Brangi žmona, man būtina tuojau pat su tavimi pa- 
sikalbėti, — griežtu, bet kartu švelniu balsu pasakė jis, — 
su tavimi viena... 

Jis ypač pabrėžė Žodį “viena"'. 

Vargšė moteris persibraukė ranka savo karščiuojan- 
čią kaktą. 

Paskui, apkabinusi Liusi ir Poliną, ji tyliai pasakė: 

— Eikite, mielos mergaitės, aš netrukus jus pasi- 
šauksiu. 

Merginos pakluso jos prašymui ir išėjo iš kambario. 

— Kas atsitiko? — drebančiu iš susijaudinimo balsu 
paklausė Marija. 

Gerasis senukas akimirką kitą dvejojo. 

Jis bijojo, kad netikėtumas gali priblokšti jo žmoną. 

Bet Armanas de Bernė gestu priminė, kad dabar ne- 
galima gaišti nė minutės. 

Laikrodis išmušė pirmą valandą. 

— Mano drauge, — pasakė markizas, — tu visada 
narsiai išgyvendavai savo nelaimes... Ar galėsi narsiai pa- 
sitikti džiaugsmingą žinią“? 

— Džiaugsmingą? — nustebusi paklausė Marija de 
Faverej. — Ak, argi aš galiu tikėtis kokių nors džiaugsmų 
šiame pasaulyje? 

— "Taip, mano vaike, — švelniai tarė markizas, — aš 
geriausiai Žinau tavo liūdno gyvenimo paslaptį ir sakau 
tau: tu daug kentėjai, bet dabar tu būsi apdovanota už 
tai, kad nepalūžai! 

Marija krūptelėjo ir sušnibždėjo: 

— Mano sūnus! 

— Tavo sūnus gyvas! — pasakė senukas ir, priėjęs 
prie jos, priglaudė Mariją kaip vaiką prie krūtinės. 

Džiaugsmingas šūksnis išsiveržė iš markizės de Fa- 
verej krūtinės. 

Ji padėjo apsunkusią savo galvą ant senio peties, ir 
stambios, karštos ašaros — džiaugsmo ir vilties ašaros — 
ėmė ristis iš jos akių. 

— Jis gyvas! "Taip, aš tikiu, aš visa širdimi jaučiu! Ak, 
kalbėkite, markize, man pakaks jėgų išklausyti jūsų Žo- 
džių! Mano sūnus gyvas! Kodėl turėčiau nerimauti? Ne, 
ne! Kalbėkite, maldauju! Aš įsakau kalbėti! Motinos nar- 
sa suteikia jėgų silpnai moteriai!.. Kur mano sūnus? 

— "Tu matei savo sūnų, — atsakė markizas de Fave- 
rejus po trumpos pauzės. 

Nieko nesuvokdama Marija pažvelgė iš pradžių į sa- 
vo vyrą, paskui į Armaną de Bernė ir į Marsialį. 

— "Taip, aš jį mačiau! Kur tai įvyko! 

— "Tu matei nekaltą jaunuolį, kurį persekioja baisus 
likimas... 

— Žakas de Šerliu! — parklupusi ant kelių sudejavo 
nelaiminga motina. 

— Žakas, Žakas! — pakartojo senis. — Žakas — ta- 
vo sūnus, Marija! 

— Bet juk jis netrukus mirs! — suvaitojo vargšė mo- 
teris. 

— Ne, jis bus išgelbėtas! 

— Išgelbėtas?! Jis nekaltas! O, aš tai nujaučiau! Mo- 

tinos širdis negali suklysti!.. Aš visada jutau kažkokią ne- 
nusakomą trauką prie to jaunuolio!.. Mano sūnus! Ža- 
kas! O, pakartokite dar kartą šią gerą naujieną, antraip 
aš manysiu, kad viskas, kas dabar vyksta, tėra mano su- 
dirgusios vaizduotės padarinys! 

— Markize de Faverej, — tarė Armanas de Bernė, — 
du banditai, apie kuriuos aš jums pasakojau, buvę Biska- 
ro bendrininkai, nepaisydami pavojų, atskubėjo pranešti 
tiesą. Žakas — tas pats vaikas, kurį kadaise Biskaras Oliu- 
lio tarpeklyje išplėšė iš jūsų rankų. Be to, jie pareiškė, kad 
nusikaltimą, kuriuo buvo kaltinamas vargšas Žakas, įvyk- 
dė Biskaras su savo bendrininkais. 

— Kurie, tie Žmonės? — staigiai pašokusi ant kojų, 
paklausė markizė de Faverej. 

Norsji iš karto patikėjo šia Žinia, vis dėlto jautėsi šiek 
tiek sutrikusi. 

Armanas atidarė duris. 

Į kamabrį įžengė Muutlijė ir Konigliu. 

— Nieko nesivaržykite, kalbėkite drąsiai! — paragi- 
no Armanas de Bernė. 

Keliais žodžiais Miuflijė papasakojo tai, ką jau buvo 
pasakojęs markizės draugams. 

— Irvis dėlto laikas nepaliaujamai bėga!.. — sušuko 
Marija de Faverej. — Reikia jį išgelbėti! 

— Arčibaldas de Somervilis išvyko į Justicijos minis- 
teriją, jis netrukus turėtų sugrįžti. 

— Dieve mano! — sušnibždėjo vargšė moteris. — 
Ką man dabar daryti? Nieko nesuprantu... De Somervi- 
lis netrukus turi grįžti, ar ne? — paklausė ji. — O, aš 
bijau džiaugtis! Aš bijau, kad mano viltys nebūtų tuš- 
čios! Ak! — staiga sušuko ji, išvydusi ant slenksčio de 
Somervilį, lydimą kažkokio nepažįstamo pono. 

— Mano bičiuliai, — pasakė markizas, — ponas Jus- 
ticijos ministerijos vyresnysis sekretorius sutiko atvykti 
čion, kad išklausytų šių dviejų liudytojų parodymų. 

— Ak, pone, telaimina jus Dievas! Bet ar bausmė 
atidėta? 

— Įsakymas jau duotas, — atsakė sekretorius. — "Iai- 
gi, ponia, prašyčiau nesijaudinti. Jeigu teismas padarė klai- 
dą, jis ją ištaisys. 

Tą akimirką pasigirdo baisus trenksmas. 

Armanas de Bernė puolė ton pusėn ir atidarė kai- 
myninio kambario duris. 

Ten nieko nebuvo. 

— Keista, — nusistebėjo flegmatiškasis Arčibaldas de 
Somervilis, — aš aiškiai girdėjau triukšmą. Bet kas jį sukėlė? 

— Liaukitės, ne tai dabar svarbu! — pasakė vargšė 
motina. — Negaiškime laiko, pone! — kreipėsi ji į vyriau- 
siąjį teismo sekretorių. — Štai abu liudytojai... Greičiau 
juos apklauskite! 

Tvirtinti, kad Miutlijė ir Konigliu labai nudžiugo taip 
susiklosčiusiomis aplinkybėmis, būtų per drąsu. 

Jie abu puikiai suprato, kad liudydami turės prisipa- 
žinti, jog jie — iš Paryžiaus Vilkų gaujos. Teismas taip pa- 
prastai jų nepaleis. Dievai žino, ko galima tikėtis ateityje. 

Abu banditai supratingai susižvalgė, klausdami vie- 
nas kito, kaip turėtų pasielgti šioje situacijoje. 

Miutlijė, šiek tiek pasišnibždėjęs su savo draugu, at- 
virai papasakojo viską iki mažiausių smulkmenų. 

— Būtų neteisinga, — baigdamas pasakė Miuilijė, — 
dabar mus nubausti. 

Vyresnysis sekretorius susimąstė. 

— Aš atidžiai klausiausi jų parodymų, — galų gale 
pasakė jis, — bet turiu prisipažinti, kad to nepakanka pa- 
daryti išvadą, jog nuteistasis apkaltintas neteisingai. 

— Kaip! Ką jūs norite tuo pasakyti?! — išsigandęs 
sušuko Armanas de Bernė. 

— "Iegul pasako markizas de Faverejus, ar aš netei- 
sus; — atsakė vyresnysis teismo sekretorius. — Šių žmo- 
nių parodymai labai vertingi, negaliu ginčytis, nes, šiaip 
ar taip, jie nepabūgo dėl savo kailio ir ryžosi papasakoti, 
ką Žino. 

— Hm! — krenkštelėjo Miuflijė. 

Arčibaldas de Somervilis bandė žvilgsniu jį padrąsinti. 

— Bet, antra, vertus, — kalbėjo toliau vyresnysis teis- 
mo sekretorius, — ar jie galėtų paaiškinti, kaip jaunuolis 
atsidūrė nusikaltimo vietoje, kodėl jis buvo susikruvinęs 
ir kodėl jo rankose rastas durklas? 

Jei nuteistasis pateiktų daugiau duomenų, kuriuos 
būtų galima patikrinti, tuomet galbūt teismas patikėtų jo 
nekaltumu. Bet, kaip Žinote, jis nutyli, ką veikė paskuti- 
niosiomis valandomis iki nužudymo... 

Klausydamasi vyresniojo teismo sekretoriaus išve- 
džiojimų, markizė de Faverej išgyveno tikrą pragarą. 

Išblyškusi it numirėlė, vos laikydamasi ant kojų, ji, 
atrodė, tuojau pat kris be sąmonės. 

Juk dabar sprendžiamas jos sūnaus likimas! 

Markizė buvo įsitikinusi, Kad jis nekaltas ir vis dėlto 
ji buvo priversta iš to žmogaus lūpų klausytis siaubingų 
kaltinimų vieninteliam savo sūnui. 

Kiekvienas jo Žodis tarytum įkaitinta geležis degino 
jos širdį. Ji prarado paskutinę viltį išgelbėti savo kūdikį... 

Nelaimingoji negalėjo ištarti nė žodžio. Ne veltui už- 
gniaužė jai Žadą. 

Pagaliau suradusi tiek metų apverktą sūnų, ji turi vėl 
jį prarasti. Net jeigu pavyktų išsaugoti Žakui gyvybę, jis 
vis tiek bus pasmerktas leisti savo dienas katorgoje... 

Biskaras įvykdė savo keršto planą. 

— Ponia, mes pabandysime padaryti tai, kas neįma- 
noma, — pasakė vyresnysis teismo sekretorius, — mes 
pasistengsime išteisinti nuteistąjį! Bet melskite Dievą, kad 
jis pasiųstų mums įtikinamą įrodymą, jog grafas de Šerliu 
nekaltas... 

— Dievas išgirdo jūsų maldą, ponai! — kažkas pasa- 
kė griežtu balsu. 

Visi akimirksniu atsisuko. 

Ant slenksčio jau keletą minučių stovėjo kunigas. 

Jis išgirdo paskutiniuosius teismo sekretoriaus Žo- 
džius. 

— Ar jūs esate markizė de Faverej? — atsisukęs į 
Mariją, paklausė jis. 

— Taip, — atsakė markizė ir nuskubėjo pasitikti ku- 
nigo. 

— Aš turiu įrodymų, kad grafas de Šerliu nekaltas, — 
pasakė jis. 

— Ak, dėl Dievo meilės, kalbėkite greičiau! — ne- 
kantriai sušuko Marija de Faverej. 

— Mielai, — atsakė kunigas. — Šiandien rytą lanky- 
damas vargšus ir dalydamas jiems išmaldą, ėjau keliu į 
Sen Deni. Eidamas pro vieną apleistą namą, išgirdau kaž- 
ką dejuojant. Tai buvo moters balsas. Aš norėjau įeiti į 
vidų, bet durys buvo užsklęstos. Atskubėję man į pagalbą 
valstiečiai išlaužė duris, ir aš peržengiau šių namų slenks- 
tį. Ten radau mirštančią moterį... Jos krūtinėje Žiojėjo gili 
žaizda, bet ji dar kvėpavo. Pamačiusi mane, vargšelė iš 
džiaugsmo sušuko. Mes bandėme jai padėti... 

“Ne, nereikia, — pasakė ji, — tai man jau nebepa- 
dės. Aš netrukus mirsiu... Nujaučiu artėjančią mirtį. Bet 
prieš mirdama aš turiu atlikti vieną pareigą. Tėve mano, 
likite dabar vienas su manimi ir užrašykite tai, ką aš pa- 

diktuosiu... Tik paskubėkite! Greičiau! Reikia, kad man 
pakaktų laiko ir jėgų pasirašyti". 

— Aš įvykdžiau mirštančiosios valią, — kalbėjo to- 
liau kunigas, — pasakojimas buvo ilgas, siaubingas, varg- 
šė moteris dažnai nutildavo, kad sukauptų paskutines jai 
dar likusias jėgas. Bet aš ją morališkai palaikiau, nes ji 
darė gerą darbą. 

Kai ji baigė diktuoti, aš padaviau jai plunksną ir po- 
pieriaus lapą, ji pasirašė savo žodžiais... 

Paskui ji liepė man negaišti nė minutės ir kuo grei- 
čiau skubėti pas Mariją de Faverej ir perduoti jai jos išpa- 
žintį. 

„Aš dar spėjau ją palaiminti. Paskui vargšelė suvirpė- 
jo visu kūnu ir mirė... 

Aš įvykdžiau paskutiniąją jos valią... Štai liudijimas 
tos moters, kuri, būdama piecĖE nusidėjėlė, gelbėjo ne- 
kaltąjį. 

Ir jis padavė markizei de Šikiisi voką. Ji karštligiš- 
kai čiupo jį. 

— Bet, tėve, kas toji moteris? — paklausė Armanas 
de Bernė. 

— Šiame pasaulyje ją vadino kunigaikštiene Izabele 
de Tores, — liūdnu balsu atsakė kunigas. 

Marsialis garsiai sušuko. 

Jo akyse suspindo užuojautos ašaros, jis sušnibždėjo: 

— "Ienija... 

Markizė de Faverej greitai akimis perbėgo rašinio 
eilutes. 

— Dabar viskas aišku!.. — džiaugsmingai sušuko 
ji. — Žakas papuolė į spąstus, kuriuos jam paspendė Pa- 
ryžiaus Vilkų karalius Biskaras; jam buvo duota pauosty- 
ti nuodų, ir jis neteko sąmonės. "Tai Žiauriojo Biskaro dar- 
bas... Nekaltas! Mano sūnus nekaltas! 

Ir, parpuolusi ant kelių, Marija ėmė bučiuoti kuni- 
gui rankas. 

Biskaras, smogdamas šį mirtiną smūgį, šiek tiek ne- 
apskaičiavo savo jėgų. 

Kaip matome, gyvybė dar pulsavo Izabelės-de Tores 
kūne ir ji, sukaupusi visą savo valią, trumpam atitolino 
mirtį, kad galėtų išgelbėti savo sielą. 

Biskaras, kaip prisimenate, sakė: “Ji mylėjo Žaką". 

Taip, tai buvo tiesa, ir ji mylėjo taip stipriai, kad prieš 
mirtį ryžosi žūtbūt jį išgelbėti. 

"Tai buvo rūstus kaltinamasis aktas ją nužudžiusiam 
Biskarui. 

Markizas de Faverejus garsiai perskaitė visą rankraštį. 

Paskutinės jo eilutės skambėjo taip: 


Aš, Izabelė, nusidėjėlė, tą didingą akimirką, kai 
turiu stoti prieš Aukščiausiojo teismą, pareiškiu, jog vis- 
kas, kas čia surašyta, yra tikra tiesa. Prisiekiu... Ir mirš- 
tu... Tegul visi man atleidžia... 


Izabelė, kunigaikštienė de Tores 


— Pone, — kreipėsi markizė de Faverej į vyresnįjį 
teismo sekretorių, — ar manote, kad dabar jaunuolio ne- 
kaltumas įrodytas? 

— Be abejonės, — atsakė valdininkas. — Biskaras 
jau iš anksto pasmerktas mirti, mes pakelsime ant kojų 
visą karalystės policiją, ir šį kartą jam nepavyks pasprukti 
iš mūsų rankų. 

— O Žakas? 

— Dabar neįmanoma išleisti jo į laisvę... Bet po va- 
landos iš valstybinio kalėjimo, kur jis dabar kali, jaunuo- 
lis bus perkeltas į La Forsą. Šiame netoli Paryžiaus esančia- 

me kalėjime laikomi visi nuteistieji, kurių mirties baus- 
mės vykdymo laikas atidedamas. Dar šiandieną apie vis- 
ką sužinos jo didenybė karalius, ir aš esu įsitikinęs, kad jis 
pasirašys nuteistojo malonės prašymą! 

Paskui prasidės bylos peržiūrėjimas. Nepraeis nė mė- 
nuo, ir Žakas bus laisvėje... 

— Ištisas mėnuo!.. — sudejavo vargšė motina. — Bet 
galbūt man bent jau bus leista su juo pasimatyti? 

— Nuo pat tos minutės, kai bus pasirašytas malonės 
aktas, aš jums pažadu, kad galėsite su juo matytis, — at- 
sakė vyresnysis teismo sekretorius. — O šių dviejų liudy- 
tojų, — pridūrė jis, rodydamas į Miutlijė ir Konigliu, — 
manau, mums dar prireiks ateityje. Man regis, būtina juos 
suimti... 

Kaip atsakas į jo žodžius, pasigirdo du gailūs šūksniai. 

— Pone vyresnysis sekretoriau, — tuomet pasakė Ar- 
čibaldas de Somervilis, — ar jūs pasitikite mano žodžiu? 

— Be jokios abejonės, pone! Jūs iš tų žmonių, kurių 
žodžiu negalima abejoti... — atsakė valdininkas. 

— "Iokiu atveju, pone, leiskite man jais pasirūpinti. 
Aš garantuoju už juos kaip už save patį. 

Vyresnysis teismo sekretorius akimirką dvejojo. 

— Aš prisijungiu prie pono Arčibaldo de Somervilio 
prašymo ir savo ruožtu garantuoju už tuos Žmones, — 
pareiškė Marija de Faverej. 

— Ką gi, tebūnie, kaip jūs norite, — po trumpos pau- 
zės pasakė vyresnysis teismo sekretorius. 

Miuflijė džiaugėsi kaip vaikas. 

— Štai kur garbingi žmonės! — šūkčiojo jis. 

— Pirmarūšiai! — pritarė jam Konigliu. 

— Svarbiausia, pone, — pasakė markizė de Fave- 
rej, — kad mano sūnus kamuojasi toje siaubingoje mir- 

tininkų kameroje... Dėl Dievo meilės, maldauju, išlaisvin- 
kite jį iš baisių kančių!.. 

— Markize, aš negaišiu nė minutės, — atsakė jis. — 
Ponai, — teismo sekretorius dabar kreipėsi į Armaną de 
Bernė ir Arčibaldą de Somervilį, — gal malonėtumėte 
vykti kartu su manimi? Jūs patys įsitikinsite, kad nuteis- 
tasis bus perkeltas į La Forsą. 

Markizė priėjo prie Armano. 

— Pabučiuokite jį nuo manęs! — sušnibždėjo ji. — 
Ir pasakykite jam, kad aš jį myliu! 

— Na, mano malonūs Miuilijė 17 Konigliu, — pasa- 
kė Arčibaldas de Somervilis, nusivedęs vyrus į šalį. — Ar 
girdėjote? Aš laidavau už jus ir jumis pasitikiu, vyručiai! 
"Tuojau pat vykite į mano namus ir Kad nė žingsnio ne- 
žengtumėte iš savo kambario! Duokite man garbės žodį, 
kad viską tiksliai įvykdysite, kaip įsakyta! 

— Žodį? O, su didžiausiu džiaugsmu, markize Ar- 
čibaldai, ir jei mes jo nesilaikytume, būtume didžiausi 
niekšai... 

— Gerai, aš esu įsitikinęs, kad jūs manęs neapgausi- 
te, nes jūs — garbingi Žmonės. 

Banditai išdidžiai pasitempė ir mirktelėjo vienas 
kitam. 

— Garbingi! Oho, — pasakė Miutflijė, kur kas lai- 
mingesnis nei tuo atveju, jei jam būtų davę vyno stati- 
naitę. 

Markizė ir markizas de Faverejai liko vieni. 

— Na ką, Marija, ar dabar tu laiminga? — paklausė 
markizas. | 

— "Taip, — sušnibždėjo ji. 

Vargše moterie!.. Neskubėk šypsotis ateičiai!.. 

"Tavęs dar laukia dideli išbandymai! 

"Tavo mirtinas priešas dar nenugalėtas! 

Pagrobimas 


Mes palikome Žaką kalėjimo vienutėje miegantį, ne- 
paisant siaubingų paskutiniųjų gyvenimo kančių, tuo giliu 
miegu, kuriuo dažnai užmiegama po didelių sukrėtimų. 

Kai Žakas pabudo, jau buvo rytas. 

Jis pasinėrė į saldžius sapnus, tolimus nuo niūraus 
kalėjimo, kurio durys turi atsiverti tik tam, kad nuvestų jį 
ant ešafoto. 

Koks sunkus buvo prabudimas po tokių slogių sapnų. 

Žakas įdėmiai apsidairė aplinkui. 

Staiga jis krūptelėjo: prie lovos, šalia jo kojų, sėdėjo 
žandaras. | 

Blausūs pirmieji aušros spinduliai žvelgė pro mažy- 
čio langelio grotas. 

Žakas siurbte įsisiurbė akimis į tuos spindulius, re- 
gis, kalbančius jam apie gyvenimą, laisvę, apie laimingą 
ateitį... 

Vargšas jaunuolis! Net dabar jis neturėjo ramybės! 
Jis visu kūnu jautė įdėmų savo sargo žvilgsnį. 

Tik sapne Žakas galėjo pabūti vienas su slogiomis 
savo mintimis. 

— Kuri dabar valanda? — paklausė jis. 

Nespėjo žandaras atsakyti, o kalėjimo laikrodis iš- 
mušė dvi valandas. 

Žakas ramiu balsu paklausė: 

— Pone, kaip jūs manote, ar šiandieną man bus įvyk- 
dyta mirties bausmė? 

Žandaras atsakė, kad jis to nežino. 

— O, kaip aš norėčiau, kad kuo greičiau viskas baig- 
tųsi, — tarytum kalbėtųsi pats su savimi, pasakė Žakas. — 
Man siaubingai atsibodo gyventi... 

— Ir vis dėlto laukti, vadinasi, — gyventi, — tiloso- 
fiškai tarė žandaras. 

— Aš nebranginu savo gyvybės... 

— Kelias minutes jie tylėjo. 

Bet štai koridoriuje pasigirdo kažkieno žingsniai, 
raktas pasisuko didžiulėje spynoje, ir durys triukšmin- 
gai atsilapojo. 

Įėjo kalėjimo prižiūrėtojas, lydimas žandaro. 

Žakas suprato, ko jie čia atėjo, ir tyliai atsikėlė iš 
lovos. 

Jis nusprendė, kad išmušė lemiama valanda. 

— Aš pasirengęs, — tarė jis. į 

Prižiūrėtojas nekantriai sujudėjo. 

— Su jumis nori pasikalbėti kriminalinio teismo sek- 
retorius, — pareiškė jis. 

— Gerai, — atsakė Žakas. 

Įėjo juodais drabužiais vilkįs sekretorius, labai susi- 
jaudinęs, nors nemalonios pareigos, regis, tiek metų tar- 
naujant teisme, turėjo būti įprastos. 

— Gerbiamas pone, — maloniu ir pagarbiu balsu 
kreipėsi jis į Žaką. — Laikas, skirtas kasaciniam skundui 
rašyti, baigėsi, aš atėjau paskelbti jums galutinį teismo 
nuosprendį. 

— Malonėkite, aš įdėmiai klausausi jūsų, — atsakė 
Žakas. | 

Ir sekretorius monotonišku balsu perskaitė galutinį 
teismo nuosprendį, tai yra sprendimą nubausti Zaką de 
Šerliu mirties bausme. 

Kol jis skaitė, Žako veide nesuvirpėjo nė vienas rau- 
menėlis. 

Mirtis jam atrodė kaip išsivadavimas. 

Sekretorius baigdamas pridūrė: 

— Jūs dar galite prašyti karaliaus malonės. 


276 


Žakas nustebęs pažvelgė į teismo sekretorių savo 
skvarbiomis akimis. 

— "Tai reiškia, kad tuo atveju, jei manęs pasigailėtų, 
aš būčiau išsiųstas į galeras? — paklausė jis. 

Sekretorius linktelėjo galva. 

— Ne, geriau mirtis nei katorgininko grandinės, — 
tarė jaunuolis, krūptelėjęs vien nuo minties apie tokį gė- 
dingą gyvenimą. 

Kiek patylėjęs, Žakas kalbėjo toliau: 

— Tik prieš mirdamas aš norėčiau tarti keletą Žžo- 
džių savo gynėjui. 

— Jis žadėjo čia ateiti trečią valandą. 

—Irjis įvykdė savo pasižadėjimą! — pasigirdo balsas. 

Į kamerą įėjo advokatas. 

— Gerbiamas pone, — kreipėsi į jį Žakas, — ar galė- 
čiau pasikalbėti su jumis akis į akį, be liudytojų? 

Advokatas klausiamai pažvelgė į kalėjimo prižiūrė- 
toją, paskui į sekretorių, tarytum tikindamas juos, kad rei- 
kia paklusti nuteistojo valiai. 

Sekretorius dvejojo. 

— Aš galiu padaryti tik tiek, — kiek pasvarstęs, pa- 
sakė jis, — kad liepsiu išeiti kalėjimo prižiūrėtojui ir Žan- 
darui. Durys turi būti pravertos, kad jie iš toli galėtų ste- 
bėti nuteistąjį. 

— Dėkoju, — pasakė Žakas, — to visiškai pakanka. 

Iš tikrųjų tai buvo gražus teismo sekretoriaus ges- 
tas. Jis, kaip ir visi, kam tekdavo turėti reikalų su Žaku 
šiomis gedulingomis dienomis, jautė jam nenusakomą 
simpatiją. 

Jaunuolio ramybė, jo nuolankumas ir geros manie- 
ros taip stipriai kontrastavo su aršiais, įžūliais išpuoliais, 
su kuriais kasdien susidurdavo kalėjimo prižiūrėtojai, 

turintys reikalų su kriminaliniais nusikaltėliais, kad kiek- 
vienam iš jų nejučia ateidavo į galvą mintis: ar Žakas žiau- 
rus nusikaltėlis, ar tik nelaimingų aplinkybių auka. 

Ir vis dėlto, kaip paaiškinti tą aplinkybę, kad visi jam 
pateikti kaltinimai nė kiek nesutrikdė paties jaunuolio? 
Kodėl jis niekada neparodė nepasitenkinimo dėl taip su- 
siklosčiusių įvykių? Juk nekaltas žmogus taip nesielgia! 

Tai visiems buvo mįslė, niekas negalėjo rasti atsaky- 
mo į šį klausimą. 

Taigi, kaip mes jau sakėme, Žakas liko vienas su savo 
advokatu, kuris jautė vargšui nuteistajam simpatiją ir gy- 
nė jį kaip tik sugebėjo. 

Jie kalbėjosi tyliai, kad niekas jų negirdėtų. 

— Pasakykite man tiesą, — pirmasis prakalbo Ža- 
kas, — ar aš šiandieną turėsiu mirti? 

— Greičiausiai taip! — atsakė advokatas. 

— Puiku! Dabar išklausykite manęs. Jūs žinote, kad 
aš niekada nenorėjau atitolinti šios lemtingos savo gyve- 
nimo valandos. Aš buvau sukilęs prieš jūsų patarimus, net- 
gi prieš jūsų prašymus. Aš visą laiką norėjau, kad jūs su- 
prastumėte, kas mane skatino tai daryti ir kad tuomet, 
kai budelio ginklas nusileis ant mano galvos, išsaugotu- 
mėte apie mane gerą prisiminimą. Aš norėjau, kad jūs 
suprastumėte, jog ant ešafoto mane pasiuntė žiaurus liki- 
mas, nors iš tikrųjų esu nekaltas. 

— Aš pasirengęs jūsų išklausyti, ir jeigu mano nuo- 
monė jums ką nors reiškia, jeigu mano pagarba gali įkvėpti 
jums pasitikėjimo, prisiekiu, aš tikiu, kad jūs, Žakai, esa- 
te nekaltas. 

— Iš visos širdies jums dėkoju, — atsakė jaunuo- 
lis. — Aš tai jaučiau savo širdimi. Antraip argi būčiau 
ryžęsis atverti jums sielą? Likimo valiai pamestą moti- 

nos, mane auklėjo žmogus, kurį visi kaltino, o aš vis dėl- 
to jaučiu jam dėkingumą... 

— Dėdė Žanas!.. 

— Taip, dėdė Žanas... Matau, kad jūs klausotės ma- 
no žodžių labai nustebęs. Aš Žinau, kad tą žmogų laiko 
Biskaru, vagimi Mankaliu ir nuodytoju Blaziasu. Bet aš 
neturiu teisės mesti jam šių kaltinimų. Juk tas žmogus, 
kuriam buvau visiškai svetimas, davė man lėšų ir išmoks- 
lino... Teisybė, jis neugdė manyje gėrio, sąžinės, tai yra 
stiprios asmenybės bruožų... Bet tai galima suprasti, iš kur 
jis galėjo žinoti, kaip reikia auklėti jaunuolį? 

Aš Žinau tik viena, kad, būdamas išsilavinęs, troškau 
dar daugiau žinių. Ir tai dėdės Žano nuopelnas! Bent turiu 
prisipažinti, kad visada buvau nepataisomas garbėtroška. 
Mano galvoje siautė tikras chaosas. Mano sąžinė tylėjo, aš 
nesivadovavau jokiomis dorovinėmis nuostatomis... Čia di- 
džiausia mano nelaimė, čia slypi visų mano gyvenimo klai- 
dų priežastys! Kai dėdė Žanas man pasakė, kad darbinin- 
ko profesiją galiu iškeisti į grafo de Šerliu titulą ir turtus, aš 
nesvarstydamas iš karto sutikau. Prieš mano akis atsivėrė 
nuostabus pasaulis, aš ėmiau plaukti nešamas srovės! 

O, kiek bemiegių naktų kainavo man šios permai- 
nos! Mano karščiuojančioje galvoje kilo daug troškimų! 
Aš pasijutau stiprus ir galįs kalnus nuversti! 

Įsivaizduodavau, kad galiu išsikovoti padėtį aukštuo- 
menėje, patenkinti savo garbėtroškiškus planus. 

Pagaliau išmušė prabudimo valanda. Likimas metė 
mane į kunigaikštienės de Tores glėbį. 

"Toji moteris niekada nebuvo man sužadinusi gilių 
jausmų. 

Mano santykiai su ja tebuvo paprasčiausias jaunat- 
viškas susižavėjimas. Daug lėmė aplinkybės, kuriomis įvy- 
ko mūsų susitikimas, ir mano būsena. 

Kaip nepatyręs berniūkštis aš įsipainiojau į sumaniai 
išaustą tos gudrios kurtizanės tinklą. 

Staiga prieš mano akis iškilo nuostabus jaunos mer- 
gaitės paveikslas... 

Ak, pone, patikėkite, tą akimirką aš tarytum iš naujo 
gimiau! Prieš mano akis tvyrojusi migla išsisklaidė... Aš 
išvydau kažką tikra, nesumeluota... Tą valandėlę prisie- 
kiau tapti doru žmogumi. 

Daug kelių atsiveria tam, kas turi tvirtą valią ir nar- 
sos... Tereikia tinkamai pasirinkti! 

"Iuomet nusprendžiau tapti kareiviu; viename iš Af- 
rikos pulkų, rizikuodamas savo gyvybe, maniau, užsitar- 
nausiu garbingo Žmogaus vardą ir laipsnį. 

"Tačiau virš mano galvos ėmė tvenktis baisūs debesys. 
Visi, kaip susitarę, norėjo mane apkaltinti nebūtais daly- 
kais. Tik jūs vienas mane gynėte. Bet ir jumis, kurį supa 
pagarba ir dėmesys, nepatikėjo kaip ir manimi. Aš buvau 
apkaltintas žmogžudyste... 

Nuosprendis mane pribloškė. Nuo tos akimirkos aš 
supratau, kad nebėra vilties išsigelbėti. 

Paduoti skundą į kasacinį teismą? Kas iš to? Tik 1!- 
giau pratęsčiau ir taip siaubingas savo kančias... 

Vėl tektų eiti į teismą. Ir net jeigu teismas būtų ra- 
dęs švelninančių aplinkybių, aš vis tiek būčiau išsiųstas į 
galeras... Į galeras! Ar galite įsivaizduoti, ką tai reiškia? 
Svajoti apie garbę ir pasirinkti gėdingą, amžiną nešlovę!.. 

"Taigi nutariau pasielgti taip, kaip man liepia protas 
iš sąžinė. 

Aš pasirenku mirtį! 

Bet šiame pasaulyje yra dvi būtybės, dvi moterys, ku- 
rias aš myliu, prieš kurias lenkiu savo galvą. Norėčiau, 
kad nos po mano mirties jos pajustų man pagarbą. 

Viena iš jų — toji jauna mergina, kurios vardą kartą 
aš buvau jums minėjęs ir kurią myliu visa savo širdimi už 
jos tyrumą... 

Kita... Šis jausmas kur kas sudėtingesnis, ir jį sunku 
apibūdinti žodžiais... 

Aš mačiau ją tik du kartus: pirmą — prie mirštančio- 
sios Kurstytojos patalo Arsi gatvėje, antrą — teisme. 

Kas kartą aš sugaudavau žvilgsnį, galbūt abejingą, bet 
kai ji žvelgdavo į mane, aš imdavau virpėti! Jos žvilgsnis 
glostė mano sielą, įkvėpdavo mane, suteikdavo jėgų ir drą- 
sos, skatino viltį kabintis į gyvenimą... 

Ji man neištarė nė vieno žodžio, bet aš tarytum gir- 
dėdavau ją šnibždant: 

— Būk narsus! Nepalūžk! 

Matyt, tai tik liguistos mano vaizduotės padarinys. 
Bet šios mintys padeda man išgyventi net kraupią mirties 
akimirką! 

Aš turiu galvoje markizę de Faverej... 

Štai toms dviems moterims prašyčiau perduoti žo- 
džius, kuriuos ką tik man pasakėte, tai yra kad jūs tikite, 
jog aš nekaltas. Pažadėkite, kad išpildysite šį mano prašy- 
mą!.. Ir po mirties būkite mano advokatu, peržiūrėkite 
visus faktus, kuriais remiasi kaltinimas, ištarkite juos iki 
menkiausių smulkmenų, pabandykite rasti jų ištakas ir to- 
lesnį kelią iki pat nuosprendžio paskelbimo. 

Ir jeigu kada nors jums pavyks rasti įrodymų, jog aš 
nekaltas, praneškite tai Polinai de Sosė ir Marijai de Fa- 
verej. Taip joms pasakykite: 

— Apraudokit jį, nes jis nekaltas! 

Prisiekite, kad įvykdysite šį mano prašymą! 

Tai pasakęs, Žakas nutilo. 

Advokatas, išblyškęs iš susijaudinimo, stebėjosi jau- 
nuolio šaltakraujiškumu ir sielos tyrumu. Jei vargšas Ža- 

kas būtų aistringai gynęsis, protestavęs ir davęs priesai- 
kas, tatai jam būtų padarę kur kas mažesnį įspūdį. 

— Prisiekiu savo garbe! — tarė advokatas. — Aš vi- 
są savo gyvenimą paskirsiu šios siaubingos bylos tyrimui, 
ir, jeigu man pavyks, jūsų garbė bus atstatyta! 

— Iš visos širdies jums dėkoju, — susijaudinęs pasa- 
kė Žakas. — Dabar galiu ramus pasitikti mirtį. 

Advokatas išėjo iš kameros. 

Žakas liko vienas, tačiau už keletos žingsnių jį nuo- 
latos sekė pora sargybinių akių. 

Jis nuleido galvą ir susimąstė. 

Žakas nelabai brangino savo gyvybę, kurią netrukus 
praras. Ką gero gyvenime jis matė? Kam buvo reikalin- 
gas? Šioje žemėje — niekam! 

Visuomenė išstūmė jį iš savo tarpo. Kad ir kaip ten 
būtų, Žakas galvojo, jog taip ir turėjo atsitikti. 

Laikas slinko labai lėtai, tačiau kiekviena minutė ar- 
tino jį prie nežinomybės. 

Bet Žakas neskaičiavo valandų. Jis laukė... 

Prasidėjo paskutiniai formalumai. 

Atėjo kunigas. 

Staiga kameros durys triukšmingai atsilapojo, ir ant 
slenksčio vėl išdygo sekretorius. 

— Bausmės vykdymas atidėtas! — džiaugsmingai su- 
šuko jis. 

Tai išgirdęs, Žakas pašoko ant kojų. 

— Bet kodėl? — paklausė nustebęs. — Kodėl tie 
žmonės mane kankina?.. 

— Sūnau mano, — tarė kunigas, — nereikia pulti į 
neviltį! Kas Žino, gal pagaliau paaiškėjo tiesa?.. 

Sekretorius perskaitė įsakymą, kurį buvo pasirašęs 
teismo kancleris. 

— Nenusiminkite, — pasakė jis Žakui, — be rimtų 
priežasčių bausmės vykdymas paprastai neatidedamas. 

— O, jeigu tai būtų tiesa! — palingavęs galva, su- 
šnibždėjo Žakas. — Bet ne, aš jau nieko nebesitikiu... 

— Ar įsakyme nenurodyta, kuriam laikui atidedamas 
bausmės vykdymas? — paklausė kunigas. 

— Paprastai tokiuose įsakymuose tiksli data nenu- 
rodoma. Gali būti, kad prireikė papildomo tyrimo. 

-- — Vienas Dievas Žino, kiek dar tęsis mano kančios, 
susimąstęs pasakė Žakas. — Labai dėkoju už tą džiaugs- 
mą, kurį, matau, sukėlė jums ši žinia. O mane ji baugina. 
Aš nenoriu išvykti į katorgą! 

— Ar negalima nuvilkti nuteistajam mirtininko marš- 
kinių? — paklausė kunigas. 

— Aš negaliu prisiimti tokios atsakomybės, nors ir 
kaip būtų liūdna, — atsakė sekretorius. — Bet aš laukiu 
naujų įsakymų, kuriuos, tikiuosi, netrukus gausiu. Papras- 
tai kaliniai, Kuriems atidedamas bausmės vykdymas, ne- 
laikomi Konsjižeri kalėjime... Juos išsiunčia arba į netoli 
Paryžiaus esantį Bisetrą, arba į La Forsą... 

Tą akimirką, tarytum patvirtindamas teismo sekre- 
toriaus žodžius, į kamerą įėjo kalėjimo prižiūrėtojas. 

— Pone sekretoriau, — pasakė jis, — jus kviečia Žan- 
darmerijos karininkas. 

Sekretorius išėjo į kanceliariją. 

Ten iš tikrųjų jo laukė žandarmerijos karininkas. 

Grotomis apkaltas kanceliarijos langas žvelgė į kalė- 
jimo kiemą, ir sekretorius išvydo jame stovinčią keturių 
žandarų apsuptą karietą. 

— Ji paruošta nuteistajam? — paklausė jis. 

— Taip! — atsakė karininkas ir perdavė jam įsakymą. 

Sekretorius skubiai perbėgo jį akimis. 

— "Tai įsakymas perkelti nuteistąjį į La Forso kalėji- 
mą. Puiku! 

— Aš gavau nurodymus kuo greičiau tai padaryti! — 
pareiškė karininkas. 

— O, nesirūpinkite! — atsakė sekretorius. — "Iai tik- 
rai ilgai neužtruks. Sutvarkysime būtiniausius formalumus 
ir perduosime kalinį į jūsų rankas. 

Ir jis nuskubėjo į kalėjimą. 

Po kelių minučių Žakas nusivilko mirtininko marš- 
kinius. 

Vargšelis nežinojo, ką ir galvoti. 

Po ilgo laiko Žakas galėjo visa krūtine įkvėpti tyro 
Oro. 

Jis pasijuto kur kas stipresnis ir tvirtu žingsniu žengė 
iš niūrios savo kameros. 0 

— Štai nuteistasis! — pasakė teismo sekretorius žan- 
darmerijos karininkui. 

— Ar dokumentai sutvarkyti? — paklausė tas. 

— "Taip, pone! Pagal visas instrukcijas! Ką gi, tepade- 
da jums Dievas! Ir linkiu jums, pone, — pasakė jis, kreip- 
damasis į Žaką, — niekada daugiau čia nebesugrįžti! 

— Jūs neatsisakysite paspausti man ranką atsisvei- 
kindamas? — šiek tiek sutrikęs ir susijaudinęs paklausė 
Žakas. 

— Be abejonės, ne! Duokite man savo ranką! — džiu- 
giai atsakė sekretorius. 

— Ką gi, galime eiti! Ir vis dėlto leiskite jums pasaky- 
ti, pone sekretoriau, kad dabar ne laikas lieti savo jaus- 
mus. Aš turiu savo sąskaitų! — tarė Žakas. 

— Ašilgiau jūsų nebesulaikysiu! — šypsodamasis at- 
sakė teismo sekretorius. 

— O antrankiai? — paklausė žandarmerijos karinin- 
kas, čiupdamas Žaką už rankų. 

— O ką? Juk jis nepabėgs, — nevalingai išsprūdo iš 
sekretoriaus lūpų. 

— Aš nesu gavęs tokių instrukcijų, — griežtu balsu 
atsakė karininkas. 

Ir uždėjo Žakui antrankius. 

Po minutės nespėjusį nuo tokio netikėtumo atsipei- 
kėti Žaką jau įstūmė į karietą, kur sėdėjo du policijos agen- 
tai 1r karininkas. Karieta pajudėjo į priekį... 

Sunkios kalėjimo durys girgždėdamos užsidarė už Ža- 
ko nugaros. Į krantinės akmenis garsiai bilsnojo arklių 
kanopos... 

Tai buvo gyvenimas. Bet argi tai laisvė? 

Taip jie važiavo apie pusvalandį. 

Tuo pat metu sekretorius kanceliarijoje šnekučiavo- 
Si su dvasininku ir kitais pareigūnais apie keistas aplinky- 
bes, kurių liudytojais jie buvo. 

Staiga durys atsidarė, ir į vidų įėjo Armanas de Ber- 
nė, lydimas žandarmerijos karininko. 

Sekretorius mandagiai atsistojo ir nustebęs pažvelgė 
į atėjusiuosius. 

— Pone sekretoriau, — pasakė karininkas, — aš at- 
vykau su vyresnybės įsakymu perduoti į mano rankas nu- 
teistąjį myriop. | 

— Ką?! — sušuko sekretorius iš nuostabos išpūtęs 
akis. 

— Kodėl taip nustebote? Juk įsakyme aiškiai pasaky- 
ta, jog kalinys turi būti perkeltas į La Forso kalėjimą! — 
pareiškė Armanas de Bernė. 

— Be abejonės... Bet ar turite įsakymą?.. 

— Štai jis, — atsakė karininkas ir ištiesė jam popie- 
rių. 

Sekretorius buvo priblokštas. 

Jis vartė rankoje dokumentą. Viskas kaip ir turi būti. 

— Pone, prašyčiau paskubėti, — paragino Armanas 
de Bernė. — Pasmerktajam mirti ir minutės atrodo kaip 
amžinybė. 

Sekretorius karštligiškai dar kartą ėmė skaityti do- 
kumentą. 

Staiga jis sušuko: 

— Žiustenai! Kur pirmasis įsakymas? 

— Štai jis! — atsakė šis, gerai suprasdamas, kodėl 
toks susijaudinęs jo viršininkas. 

"Ieismo sekretorius palygino abu dokumentus. 

— Na, kas atsitiko? — nekantraudamas paklausė Ar- 
manas de Bernė. 

— Nežinau... Nesuprantu... — vebleno sekretorius. — 
Bet nuteistojo nebėra šiame kalėjime... 

Armanas de Bernė siaubingai sušuko. 

Jis suprato, kad atėjo pernelyg vėlai. 

— Kuris? 

— Jis ką tik išvyko į La Forsą! 

— Negali būti! — paprieštaravo Armanas. — Mes 
ką tik atvykome iš ministro kabineto. 

— Štai, skaitykite! — pasakė sekretorius ir ištiesė 
jiems dokumentą. 

Armanas de Bernė siurbte įsisiurbė akimis į popie- 
rių. 

— Šis dokumentas suklastotas! — sušuko jis. 

— Suklastotas?! Ką jūs, pone, sakote? — apimtas 
nevilties paklausė teismo sekretorius. 

— Atidžiai pasižiūrėkite! Šis parašas aiškiai suklas- 
totas! Galite palyginti jį su parašu, kuris yra įsakyme apie 
bausmės vykdymo atidėjimą. Pats spręskite! 

Sekretorius neteko žado. 

Vadinasi, čia atvykę Žandarai buvo apsimetėliai! 

Įsakymas išsiųsti nuteistąjį į La Forso kalėjimą buvo 
suklastotas! 

Žaką kažkas pagrobė! 

Bet kas? Dar viena neišsprendžiama mįslė! 

— Pone! — sušuko Armanas de Bernė. — Jūs teis- 
me atsakysite už to Žmogaus gyvybę! 

Ir jis puolė lauk iš kanceliarijos. 


Nelaiminga motina 


Praėjo keletas dienų po grubaus išpuolio kalėjime. Šis 
pagrobimas buvo labai panašus į Direktorijos laikų Sid- 
nėjaus Smito pagrobimą iš Tamplio bokšto 1798 metais. 

Paryžiečiai neabejojo, kad Žaką, iki šiolei tik vaidi- 
nusį nekaltą avinėlį, nutaikę tinkamą momentą, pagro- 
bė Paryžiaus Vilkai. Vis dėlto jie nepaliko savo bendri- 
ninko nelaimėje ir paskutinę minutę spėjo jam ištiesti 
pagalbos ranką. 

Šis nuotykis sukėlė daug triukšmo Paryžiaus admi- 
nistraciniuose sluoksniuose. 

Visus stebino tai, kad teismo sekretorius ir visas ka- 
lėjimo personalas taip lengvai pasidavė apgaulei, juolab 
kad buvo pagrobtas ne bet kas, 0 ypač pavojingas nusi- 
kaltėlis. 

Justicijos ministerijoje kilo baisus skandalas. Visi gal- 
vojo, kad Konigliu ir Miutlijė davė melagingus parody- 
mus. Ir jei ne didžiulė Arčibaldo de Somervilio 17 marki- 
zo de Faverejaus įtaka, jie būtų buvę tuojau pat suimti. 

Markizas de Somervilis, beje, liko ištikimas savo 
duotam žodžiui. 

Jis pažadėjo, kad Miutlije ir Konigliu liks laisvėje. Jis 
netgi buvo numatęs aplinkybę, kad padės jiems pabėgti 
tuo atveju, jei tik jų gyvybei ims grėsti pavojus. 

Oįpriešmirtinį kunigaikštienės de Tores prisipažini- 
mą niekas net dėmesio nekreipė, jau greičiau buvo linkę 
apkaltinti kunigą silpnumu ir lengvabūdiškumu. 

Iš tikrųjų siaubingas nutikimas — iš kalėjimo pabė- 
go nuteistasis myriop! 

Naujienų medžiotojai pastatė ausis, skandalų mėgė- 
jai nepraleido progos pasišaipyti iš šio grubaus, bet sa- 
vaip žaismingo išpuolio. Ėmė sklisti įvairiausi gandai ir 
Versijos. 

Negana to, Biskaro, Paryžiaus Vilkų karaliaus, vardas 
dabar miestui ėmė kelti dar didesnį siaubą nei iki šiolei. 

Kaip tik tuo metu nebūdavo dienos, kad kokioje nors 
atkampioje sostinės vietoje, pavyzdžiui, nuošaliuose bul- 
varuose ar krantinėse, nebūtų įvykdytas koks nors užpuo- 
limas, ypač naktį, ir visuomet tokiais atvejais paryžiečiai 
sakydavo: 

— Žudikai, be abejonės, iš Paryžiaus Vilkų gaujos! 

Visa Paryžiaus policija buvo sukelta ant kojų. 

Biskaro pėdsakais sekė daugybė seklių. Jis tapo le- 
gendine asmenybe. 

Nors buvo suimtas ne vienas įtarimą kėlęs asmuo, kas- 
kart paaiškėdavo, kad tai nėra Paryžiaus Vilkų karalius. 

Biskaras buvo nesugaunamas. 

Bet kas tuo metu vyko markizės de Faverej namuose? 

Smūgis buvo juo baisesnis, nes buvo visiškai nelauktas. 

Juk iš pradžių viskas taip neblogai klostėsi: Žakui bu- 
vo atidėtas mirties bausmės vykdymo laikas, jo garbė at- 
statyta. Žako de Kotbelio sūnus, pripažintas jo testamen- 
tu, galėjo atgauti visas jam teisėtai priklausiusias privile- 
gijas ir padėtį aukšuomenėje. 

Markizė de Faverej, jei ne oficialiai, tai, šiaip ar taip, 
buvo tikra jo motina. 

Koks nusiraminimas! Kokios gražios svajonės apie 
ateitį buvo išsklaidžiusios siaubingą klaikios praeities miglą! 

Ir staiga netikėtas, žiaurus likimo smūgis vienu kir- 
čiu sunaikino visas vargšės motinos viltis. 

Išgirdusi šią siaubingą žinią, Marija de Faverej krūp- 
telėjo. 

Visa jos energija, kurią paskutiniosiomis valandomis 
palaikė viltis, sudužo į paskutinį povandeninį akmenį, taip 
netikėtai pasipainiojusį jos kelyje. 

Ir nelaiminga motina, kraustydamasi iš proto, prara- 
do paskutines fizines ir dvasines jėgas. Ji buvo per vieną 
žingsnį nuo mirties. 

Polina de Sosė viską suprato. 

Ji daugiau neabejojo Žako nekaltumu, kaip neabe- 
jojo markizė de Faverej ir jos draugai. 

Vargšė mergina, tarytum jaunikį praradusi nuotaka, 
apverkė tą, kurį pasirinko jos širdis. 

Armanas de Bernė, Arčibaldas de Somervilis ir Mar- 
sialis jautėsi bejėgiai Kovoti su tokiu šėtonišku žiaurios 
pabaisos išradingumu. 

Kodėl Biskaras ir vėl pagrobė Žaką? Atsakymas, re- 
gis, aiškus... Be abejonės, jis suvaidino budelio vaidmenį, 
ir nelaimingas jaunuolis, kaip ir daugelis kitų Biskaro au- 
kų, tikriausiai krito nuo bandito rankos... 

Pirmąsias dienas Marija de Moviljė laukė. Ko ji ti- 
kėjosi'? 

Ji laukė Biskaro laiško. 

Markizė buvo įsitikinusi, kad šis išgama tikriausiai ne- 
atsisakys malonumo ją kamuoti ir tikriausiai praneš, jog 
jos sūnus atsidūrė banditų rankose ir kad jis nužudė Žaką... 

Bet Biskaras nedavė jokios žinios. 

Jis tarytum skradžiai Žemę prasmego. 

Pavyko tik sužinoti, kaip šiam niekšui buvo praneš- 
tos Žako bylos aplinkybės, padėjusios taip sumaniai pa- 
grobti jaunuolį iš kalėjimo. 

Prie markizės miegamojo rasta vieta, Kur greičiau- 
siai slėpėsi Biskaro statytinis. 

Tą dieną, kai buvo pagrobtas Žakas, vienas iš lioka- 
jų, neseniai pradėjusių dirbti de Faverejų namuose, din- 
go, ir nuo to laiko apie jį nebuvo jokių Žinių. 

Greičiausiai jis buvo vienas iš Paryžiaus Vilkų ben- 
drininkų. 

Nuo kada Biskaras sekė kiekvieną Marijos de Fave- 
rej žingsnį? 

Nuo kada jis buvo siaubingų, širdį draskančių jos kan- 
čių liudytojas? 

Kada jis pradėjo skaičiuoti jos dejones ir raudas? 

Siaubas ją sukaustydavo vien apie tai pagalvojus... 

Marija ėmė būgštauti, kad gali išsikraustyti iš proto. 

Dabar ištisomis dienomis ji tylėdama vaikščiodavo po 
didžiulį, liūdną namą, kuriame viešpatavo mirtina tyla ir 
neviltis:.. Arba sėdėdavo įsmeigusi žvilgsnį į sieną, laukda- 
ma, kad tamsoje šmėstelės koks nors baisus vaiduoklis... 

Niekas nedrįso trikdyti jos vienatvės. 

Markizas de Faverejus kiek įstengdamas bandė ją 
guosti, bet, matydamas, kad jo patarimai ir paguodos žo- 
džiai nepadeda nelaimingajai, liovėsi tai daręs. 

Kartkartėmis Marija pasikviesdavo pas save Liusi ir 
Poliną. Bet mergaičių draugija tik dar labiau sustiprinda- 
vo jos liūdesį. 

Ji, matyt, palūžo, neatlaikiusi siaubingų likimo smūgių. 

Kasdien Marija de Faverej vis labiau blyško ir silpo. 
Jos jėgos geso. Lėtais, bet tvirtais Žingsniais ji artėjo prie 
kapo duobės... 

Jei kas nors būtų buvęs kartu su juo tuo metu, kai ji 
klūpodavo priešais Žako de Kotbelio portretą, būtų iš- 
girdęs, kaip ji šnibžda tokius žodžius: 

— Dieve! Kaip ilgai neateina mirtis! 

Retkarčiais ji griebdavosi už krūtinės, tarytum norė- 
dama numalšinti skausmą, deginusį jos širdį. 

Kartą vakare ji pasišaukė pas save visus tuos, kas ją 
geriausiai pažinojo, tuos, kurie ją mylėjo. 

Jos pakviesti atvyko Armanas de Bernė, Arčibaldas 
de Somervilis, Marsialis, net seras Lionelis Storigenas. 

"Marija priėmė juos savo maldykloje, kur sužinojo, 
kad Žakas — jos sūnus, kur žlugo paskutinė jos viltis... 

Juodai apsirengusi, išblyškusi kaip negyvėlė, Marija 
sėdėjo krėsle. Prie jos kojų verkė Liusi ir Polina. 

Kai Mirusiųjų klubo nariai įėjo į kambarį, ji linktelė- 
jo jiems pasisveikindama ir ranka pakvietė sėstis. 

Keletą minučių viešpatavo mirtina tyla. 

Visi nusiminę žvelgė į nelaimingą markizę. 

Visų širdys plyšte plyšo iš skausmo matant tas bai- 
sias permainas, kurias suteikė kančia šiai dar taip nese- 
niai buvusiai Žvaliai, nuostabaus grožio moteriai. 

Jos žavingas veidas labai sulyso, sukrito, dabar ji pa- 
nėšėjo į gedulingą statulą. 

Didžiulės, giliai įkritusios Marijos de Faverej akys 
karštligiškai blizgėjo, o lūpose šmėsčiojo mirties atšvai- 
tas... 

— Mano bičiuliai, — silpnu, vos girdimu balsu pasa- 
kė markizė, — dėkoju jums už tai, kad atėjote. Aš neabe- 
jojau, kad jūs atskubėsite gavę mano kvietimą. 

Ji apsidairė. 

— Ir vis dėlto, — kalbėjo toliau Marija de Faverej, — 
aš čia nematau brolių Martenų... 

— Aš negalėjau jiems perduoti jūsų kvietimo, — at- 
sakė Armanas de Bernė. — Jau kelios dienos, kai broliai 
Dešinysis ir Kairysis išvyko iš Paryžiaus. 

— Jie niekam nepranešė apie savo išvykimą, — pri- 
dūrė Arčibaldas de Somervilis. — Keista, kad jie ryžosi 
nusižengti mūsų klubo įstatams. 

— Nekaltinkite jų! — atsakė markizė. — Tai garbin- 
gi, kilniaširdžŽiai žmonės! 

— Jiems ir aš esu linkęs atleisti, — atsakė Arčibaldas 
de Somervilis, — bet niekaip negaliu atleisti tiems dviems 
nenaudėliams, kuriuos priglaudžiau savo namuose. 

— Tiems dviems buvusiems Paryžiaus Vilkų bendri- 
ninkams?? 

— Taip, taip! Pripažįstu, aš dabar ir pats ėmiau abe- 
joti, ar jie iš tikrųjų tokie nekaltučiai, kokie dėjosi esą. Ar 
galite patikėti, jie ir vėl pabėgo iš mano namų! 

— Keista, — sušnibždėjo Armanas de Bernė. — Ka- 
da tai įvyko? 

— Naktį iš trečiadienio į ketvirtadienį, — atsakė Ar- 
čibaldas de Somervilis. 

— O šiandieną pirmadienis... 

Ji nebaigė savo minties... Tą pačią naktį iš Paryžiaus 
dingo ir broliai Martenai... 

Staiga pasigirdo Marijos de Faverej balsas: 

— Armanai de Bernė, — tarė ji. — Aš norėjau prie 
visų su jumis pasitarti. Pasakykite man atvirai, neslėpda- 
mas tiesos, ar mano gyvybinės jėgos jau baigia užgesti? 

Visi krūptelėjo. 

Armanas priėjo prie markizės ir, švelniai paėmęs ją 
už rankos, įdėmiai pažvelgė jai į akis. 

— Markize, — pasakė jis, — jei mokslas nėra tuščias 
dalykas, tai mūsų bičiuliai gali būti ramūs. Dabar jus apė- 
męs silpnumas ateityje turėtų praeiti. Jį sukėlė siaubin- 


292 


gas sukrėtimas. Bet jei jūs norėsite, galėsite atstatyti pra- 
rastas savo organizmo jėgas ir vėl atnaujinti kovą, prisie- 
kiu jums! 

Išgirdę daktaro žodžius, visi lengviau atsiduso. 

— Nors aš ir tikiu mokslu, — atsakė Marija de Fave- 
T€j, — ypač, kai jo paslaptis tiria toks žmogus, kaip jūs, 
Armanai, tačiau esama sielos žaizdų, kurių joks mokslas 
nepajėgia ištirti. Mirtis jau tykoja manęs. Aš tai Žinau, aš 
tai jaučiu... 

— Markize, jūs klystate! — sušuko Armanas de Ber- 
nė. — Jeigu tik atsirastų bent menkiausia viltis, jūsų jėgos 
sugrįžtų! Mūsų pareiga įkvėpti jums drąsos, jums, kuri 
taip dažnai rodydavote visiems narsumo pavyzdį! Ir vis 
dėlto neviltis sekina jūsų organizmą ir žudo jus. Numes- 
kite šią sunkią naštą! Juk su jumis esame mes, mes visi 
dabar turime tik vieną tikslą — žūtbūt surasti jūsų sūnų! 

— Miela Marija, — pasakė de Faverejus, — maldau- 
ju, paklausyk proto balso! 'Ieisybė, aš per senas, kad gy- 
venčiau iliuzijomis, tačiau nuojauta man kužda, kad tavo 
kančios netrukus pasibaigs. Dar šiek tiek pastangų... Mes 
turime nugalėti! 

Marija de Faverej liūdnai nusišypsojo. 

— Jūs labai geri, — pasakė ji. — Bet aš prašau, mal- 
dauju jūsų, kad manęs išklausytumėte. Patikėkite, aš jau- 
čiu, kaip gyvenimas pamažu gęsta manyje. Norėčiau, kad 
man prisiektumėte, jog ir po mano mirties savo gyvenimą 
„skirsite tam, kurį dvidešimt metų apverkiau ir kurio var- 
das kruvinomis raidėmis įrašytas mano širdyje... 

Jeigu Žiaurusis Biskaras dar neįvykdė savo siaubingo 
keršto, pasistenkite žūtbūt išplėšti iš jo nagų mano sūnų. 
Aš dar turiu mažytę viltį priglausti jį prie savo iškankin- 
tos širdies. 

Ji verkė. Visų akyse irgi blizgėjo ašaros. 

— Mano vyre, saugokite Liusi! — trūkčiojančiu iš 
susijaudinimo balsu pasakė markizė. 

Paskui gestu paprašė, kad arčiau prieitų Marsialis. 

— Jūs man prisipažinote, kad mylite mūsų dukte- 
rį, — švelniai tarė ji. — Ką gi, jei manęs nebebus tarp 
gyvųjų, jūs galėsite pasikalbėti su markizu de Faverejumi, 
tegul jis nuspręs, o aš neprieštarauju... 

— Mama, brangi mama!.. — pro ašaras šnibždėjo 
Liusi, apkabinusi markizę de Faverej. 

— Markize, — ryžtingai ir iškilmingu tonu pareiškė 
Marsialis. — Prieš tai dar turiu atlikti vieną darbą... Aš 
viską pranešiau savo draugams, — ir jis parodė į Armaną 
de Bernė ir Arčibaldą de Somervilį, — ir jie pritarė mano 
planams. Atlikęs šią pareigą, aš ateisiu pas jus, brangi mar- 
kize, ir paklausiu, ar nusipelniau tos laimės, apie kurią 
svajojau... 

Markizė linktelėjo. 

— Polina, — švelniai kreipėsi ji į jauną merginą, — 
aš žinau, kaip labai tu prisirišusi prie to, kurį Žiaurus liki- 
mas vėl iš mūsų atėmė. Prieik arčiau, mano vaike, leisk 
tavo antrajai motinai palaiminti tą, kurią ji trokšta vadin- 
ti savo dukterimi. 

Polina atsiklaupė prie markizės kojų. 

Marija de Faverej švelniai uždėjo abi rankas ant švie- 
siaplaukės jos galvos ir prigludo lūpomis prie šilkinių mer- 
gaitės plaukų. 

— Markize de Faverejau, — kalbėjo toliau Marija, — 
šit jau daug metų mudviejų gyvenimai artimai susiję... Jūs 
buvote Žako de Kotbelio draugas, brolis... Pasakykite 
man, ar aš verta to kilnaus Žmogaus? 

— "Tu pati kilniausia ir maloniausia moteris iš visų, 
kurias aš pažinojau! — atsakė markizas. 

— Gerai, — sušnibždėjo ji, — gerai... Mano bičiuliai, 

tikiuosi, mes dar pasimatysime prieš išmušant paskuti- 
nei mano gyvenimo valandai. O dabar palikite mane vie- 
ną! Aš jaučiuosi labai pavargusi. Dėkoju jums visiems, ir 
tegul mirštančiosios palaiminimas lydi jus jūsų darbuose... 

Marija de Faverej nutilo. Ašaros užgniaužė gerklę, ji 
nebegalėjo ištarti nė žodžio. 

Visi čia susirinkusieji buvo labai susijaudinę, jie tylė- 
jo. Nepaisant paguodžiančių daktaro de Beleno žodžių, 
visų širdis gniaužė baisi nuojauta... 

Vyrai atsisveikindami jausmingai paspaudė Marijai 
de Faverej ranką, ir kiekvienas, tramdydamas ašaras, 
šnibždėjo: 

— Laikykitės! Būkite narsi! 

Seras Lionelis Storigenas irgi priėjo prie jos ir ramiu 
tonu pasakė: 

— Markize, jūs vėl išvysite savo sūnų! 

Marija de Faverej dar kartą priglaudė prie širdies abi 
merginas ir, švelniai išsivadavusi iš jų glėbio, sušnibždėjo: 

— Palikite mane vieną... 

Visi tylėdami išėjo. 

Mirtina tyla įsiviešpatavo maldykloje. 

Keletą minučių markizė sėdėjo nekrutėdama savo 
krėsle, paskui, sunkiai atsikėlusi, priėjo prie nedidelio sta- 
liuko, atidarė stalčių ir ištraukė iš jo kažkokį rankraštį. 
Ilgai jį apžiūrinėjo. 

Paskui Marija priėjo prie Žako de Kotbelio portreto. 

— Mano drauge, — vos girdimu balsu sušnibždėjo 
ji, — tu, kuris taip seniai skaitai slapčiausias mano mintis 
ir matai, kaip mano širdis apsipila krauju nuo gilių sielos 
žaizdų... Aš ateinu pas tave, lauk manęs!.. Mano kančios 
nepakeliamos, aš trokštu amžinos ramybės. 

Tu negali manęs smerkti, nes paskutinė mano viltis 
užgeso... Aš ilgai kovojau, kovojau tiek, kiek tik turėjau 

jėgų. Dabar jos išseko, aš jaučiuosi nugalėta... Girdžiu ta- 
vo balsą, jis šaukia mane... Aš einu... 

Ir Marija, paėmusi plunksną ir popieriaus lapą, ėmė 
rašyti. 


Jūs visi, kurie mane mylite, atleiskite man. Karei- 
vis, nugalėtas priešo, sudeda ginklus. Palūžusi po ne- 
bepakenčiamo skausmo, apimta nevilties, aš pasitrau- 
kiu iš šio pasaulio... prisiminkite mane su meile ir ne- 
pamirškite duotos priesaikos!.. 


Paskui, pakėlusi galvą, ji sušnibždėjo: 

— Aš seniai supratau, kad nebegaliu gyventi... 

Priėjusi prie staliuko, ji atidarė stalčių ir ištraukė iš 
ten kažkokį buteliuką su raudonu skysčiu. 

— Duok man užmarštį, duok man ramybę!.. — tarė 
ji, įdėmiai žvelgdama į flakoną. 

"Tai pasakiusi, Marija de Faverej pakėlė jį prie lūpų. 

Bet tą akimirką, kai mirtį nešantys nuodai vos neatli- 
ko juodo savo darbo, durys netikėtai atsilapojo, ir ant 
slenksčio išdygo Armanas de Bernė. 

Pamatęs Marijos rankose flakoną, Armanas iš karto 
suprato, kas čia vyksta. Jis pripuolė prie markizės, ištrau- 
kė jai iš rankų flakoną ir metė jį ant žemės. 

— Nelaimingoji! — sušuko jis. — Žakas gyvas, o jūs 
norite mirti. 

Marija de Faverej susiėmė abiem rankomis už galvos. 

— Žakas gyvas! — bejausmėmis lūpomis sušnibž- 
dėjo ji. 

— Mes aptikome Biskaro pėdsakus! — pasakė Ar- 
manas de Bernė. 

Ji džiaugsmingai sušuko ir parklupo prie Žako de 
Kotbelio portreto. 

— Žakas! Žakas! — trūkčiojančiu iš susijaudinimo 
balsu kartojo ji. 

— Eime! — pasakė Armanas de Bernė ir griebė ją 
už rankos. 

Marija de Faverej paklusniai sekė jam iš paskos. 

— Ir pasistenkite grįžti į gyvenimą! Išmušė žūtbūti- 
nės kovos valanda. Reikia sukaupti visą savo valią. Eime, 
eime greičiau! 

Jie išėjo pro duris. 

Svetainėje, apsuptas Mirusiųjų klubo narių, stovėjo 
vienas iš brolių Martenų, kurį visi vadino Dešiniuoju. Jo 
kaktoje buvo matyti kraujuojanti žaizda. Jis susijaudinęs 
kažką pasakojo. 


“Maladretas ir K?* 


Priblokštas paskutiniųjų įvykių, taip netikėtai jį išti- 
kusių, Žakas vargu ar suprato reikšmę žodžių, kuriais pa- 
sikeitė teismo sekretorius ir tas, kuris dėjosi esąs žandar- 
merijos karininkas. 

Jaunuolis taip buvo apsipratęs su mintimi apie mirtį, 
kad staigus grįžimas į gyvenimą susuko jam galvą. 

Žinia apie tai, kad mirties bausmės vykdymo laikas 
atidėtas, iš pradžių išgąsdino Žaką. 

Jis nesitikėjo, kad teisybė triumtuos. 

Ko jis gali tikėtis iš to, kad byla peržiūrėta? Gal tik 
bausmės sušvelninimo, tai yra katorgos — dar baisesnės 
lemties nei mirtis ant ešafoto. 

Mašinaliai ėjo Žakas paskui karininką. Šis vedė jį į 
vidinį kalėjimo kiemą ir gana šiurkščiai įstūmė į karietą. 

Bet juk Žakas net neketino priešintis. Jis net nesu- 
prato, kas aplinkui jį vyksta. 

Jaunuolis krito ant pagalvių ir užmerkė akis, tary- 
tum paniręs į sunkų miegą. 

Jis girdėjo, kaip užsitrenkė karietos durys, kaip gat- 
vės grindiniu ėmė dardėti ratai, kaip vežiko paraginti ar- 
kliai kiek įkerta pasileido į priekį... 

Vadinasi, jis nesapnuoja, viskas vyksta tikrovėje! 

Kur jį veža? Į La Forso kalėjimą? 

"Taip, jis girdėjo minint šį pavadinimą. Staiga pajuto 
ant rankų šaltą metalo prisilietimą. “Tai antrankiai", — 
pagalvojo jis. 

Tik dabar Žakas suvokė, kad tebėra suimtas. 

Jis atsimerkė. 

Priešais jį sėdėjo kažkoks nepažįstamas švariai nusi- 
skutęs ponas. 

Matyt, tai koks nors policijos agentas, kuriam prisa- 
kyta jį prižiūrėti. 

Karietos langai buvo užtraukti tamsiomis užuolaidė- 
lėmis. 

Žakas negalėjo įžiūrėti, kokiomis gatvėmis jie važiuo- 
ja. Karietoje tvyrojo blausi prieblanda, tačiau jaunuolis 
vis dėlto galėjo įžvelgti, kas yra jos viduje. 

Iš abiejų karietos pusių jojo žandarai. 

Kiek padvejojęs, pagaliau Žakas ryžosi paklausti prie- 
šais jį sėdintį nepažįstamą vyriškį. 

— Pone, — mandagiai kreipėsi jis, — gal galėtumėte 
man pasakyti, kur dabar mane veža? 

Šis užuot atsakęs pridėjo prie lūpų pirštą. 

Ką padarysi, reikėjo paklusti, ir Žakas vėl paskendo 
savo apmąstymuose. Jis galvojo, kaip vis dėlto keistai 
klostosi jo likimas. 

Kam jis turi būti dėkingas už tai, kad taip netikėtai pasi- 
keitė aplinkybės? Ar tik ne advokatui, kuris ne kartą įrodė 
jam savo ištikimybę? O gal kokiam nors pamirštam drau- 
gui, kuris netikėtai jį prisiminė? Gal tai markizė de Faverej? 

Ją prisiminęs, Žakas krūptelėjo. 

Kodėl jis niekaip negali pamiršti tos moters? Tą aki- 
mirką jam kaip niekada anksčiau atrodė, kad jį su marki- 
ze de Faverej sieja kažkokie paslaptingi ryšiai. 

Kas per kvailystės! Juk juos skiria neperžengiama be- 
dugnė! Jis stovi taip Žemai, o ji pakylėta į nepasiekiamas 
aukštumas. Jį kaltina padarius žiaurų nusikaltimą, o prieš 
ją visi lenkiasi kaip prieš dorybės įsikūnijimą! 

Paskui Žakas ėmė analizuoti dabartinę savo padėtį. 
Kas jo laukia ateityje? 

Jį ir vėl uždarys į kalėjimą. Vėl lėtai slinks sunkios 
minutės, dienos ir ypač bemiegės naktys, kurių ištikimi 
palydovai bus kančia ir neviltis. 

Ak, kodėljam neleido numirti? Kalėjimas Žaką bau- 
gino labiau nei mirtis. 

Staiga jaunuolis pajuto, kad jo energija, kurią jautė 
išvykdamas iš kalėjimo, mąžta. 

Tuo metu Žakui į galvą šovė keista mintis. 

Jis žinojo, kur yra La Forso kalėjimas ir per kiek lai- 
ko iki jo galima nuvykti iš Konsjižeri kalėjimo. 

"Tokiu greičiu, kokiu risnojo arkliai, važiuoti reikėtų 
ne daugiau kaip penkiolika minučių. Pagal Žako apskai- 
čiavimus, jie jau važiavo visą valandą. Galbūt jis apsiriko, 
gal jį veža ne į La Forsą, 03 Bisetrą?.. 

Keista, bet karietos ratai nebebilsnojo į Paryžiaus gat- 
vių grindinį. Miesto triukšmas, regis, netikėtai nutilo... 

Kelyje jie nesutiko nė vieno ekipažo. Arklių kano- 
pos rėmėsi į lygią, minkštą žemę. 

Žakas panoro žvilgtelėti pro karietos langą. Bet kon- 
vojininkas nenuleido nuo jo akių, taigi jis nedrįso atitraukti 
užuolaidėlės. 

Jaunuoliui atsibodo spręsti mįsles. 

Jis atsirėmė į karietos sieną ir, užliūliuotas monoto- 
niško ratų bilsnojimo, užsnūdo. 

Kelių paskutiniųjų valandų susijaudinimas išsekino 
Žako jėgas, ir jis užmigo kietu miegu. 

Staiga jaunuolis pabudo. Karieta sustojo. 

Pirma, ką Žakas pastebėjo, buvo visiška tamsa. 

Vadinasi, jau naktis? Kur jie taip ilgai važiavo? 

Staiga karietos durys atsidarė, nustebusio Žako akis 
apžlibino deglo šviesa. Jo bendrakeleivis išlipo pirmas ir, 
neištaręs nė žodžio, davė ženklą Žakui sekti iš paskos. 

Žakas tylėdamas pakluso. 

Jo smalsumas ir nuostaba dar labiau padidėjo. 

Jaunuolis apsižvalgė aplinkui. Priešais tiesėsi platus 
dulkėtas kelias, šalia jo augo medžiai. 

Žandarai kažkur dingo. 

Kol Žakas galvojo, kas čia vyksta, jo palydovas grie- 
bė jį už rankos ir nusitempė į tamsą. 

Jie atsidūrė prieš nedidelį gana niūrų namą. 

Regis, tai buvo jų kelionės tikslas. 

Žakas įžengė į vidų lydimas konvojininko. 

Jie ėjo siauru koridoriumi, kurio palubėje kabojo 
spingsinti lempa. 

Niekas jų nepasitiko. 

Žakas ir jo sargas buvo vieni. 

Staiga atsidarė kažkokios durys, ir prietemoje Žakas 
priešais save pamatė medinius laiptus. 

Konvojininkas, laikydamas jaunuolį už rankos, lipo 
pirmas. 

Žakas mašinaliai sekė jam iš paskos. Taip jie lipo apie 

dvylika laiptelių. Jo palydovas atidarė duris, ir Žakas at- 
sidūrė ankštame, belangiame kambaryje. 

Palubėje kabėjo lempa. 

Kampe priešais duris stovėjo lova. 

Kambario viduryje — stalas, ant jo padėta duonos, šal- 
tos jautienos ir vyno butelis. Šalia stalo stovėjo keletas iš- 
klypusių kėdžių. Štai ir visas skurdus kambario apstatymas. 

Priblokštas šio reginio, Žakas nejudėjo iš vietos. Jis 
nustebęs žvalgėsi aplinkui. 

Paskui jo palydovas uždarė kambario duris, užkišo 
metalinį kaištį, pakabino spyną, pasuko joje raktą ir įsi- 
dėjo jį į kišenę. 

Atsisukęs į Žaką, tarė: 

— Jei esate išalkęs, galite užkąsti. 

Paskui, parodęs į lovą, pridūrė: 

— Jei norite, galite miegoti. 

Žakas tylėdamas atsisėdo prie stalo. 

Bet jaunuolis buvo taip stipriai susijaudinęs, kad ne- 
jautė nei alkio, nei noro miegoti. | 

Jis tik tylėdamas smalsiai dairėsi aplinkui. 

Tai, kas dabar vyko, jam priminė kažkada skaitytą Ie- 
gendą, kurią galėjo sukurti tik lakios vaizduotės žmonės. 

Jis prisiminė dar vaikystėje girdėjęs, kaip šėtonas pa- 
grobia nuteistuosius mirti, iki bausmės vykdymo likus ke- 
letui valandų, ir patarnauja jiems, kad jie neturėtų laiko 
atgailauti... 

Ant stalo stovėjo vyno taurė. Žakas griebė ją ir vienu 
mauku išlenkė iki dugno. Paskui paėmė butelį ir įsipylė į 
taurę dar vyno. 

Vynas padėjo atgauti jėgas, Žakas pajuto, kad grįžo 
susidomėjimas gyvenimu. 

— Kur aš? — paklausė jis savo sargo. 

Šis kaip ir anksčiau nepratarė nė žodžio. 


— Pone, — tarė Žakas, — aš besąlygiškai paklusau 
jūsų įsakymams. Spręskite pats, ar aš paklusnus, ar duo- 
du jums pagrindo manyti, jog imsiu priešintis? Prašau, 
atsakykite į mano klausimą! Jūs negalite įsivaizduoti, kaip 
mane jaudina ir gąsdina tai, kas dabar vyksta! 

Prieš keletą valandų aš buvau mirtininkų kameroje 
ir laukiau mirties. Paskui man buvo pranešta, kad baus- 
mės vykdymas atidėtas. Maniau, jog mane išsiųs į kitą ka- 
lėjimą, į La Forsą... O šis — būstas, kad ir koks nemalo- 
nus būtų, vis dėlto neprimena kalėjimo. 

Kodėl jūs toks užsispyręs ir neatsakote į mano klau- 
simus? Kad ir koks baisus likimas manęs lauktų, aš nuo- 
lankiai paklusiu jam, bet ši nežinomybė baisiau už mirtį. 
Dar kartą klausiu: kur aš? 

Visą tą laiką, kol Žakas kalbėjo, konvojininkas ne- 
nuleido nuo jo akių. 

— Pone, — pagaliau prabilo jis, — aš negaliu paten- 
kinti jūsų smalsumo. Tik žinokite, kad jūsų ištikimi drau- 
gai jumis pasirūpins. Jums tereikia apsiginkluoti kantry- 
be. Nuo šios akimirkos prasidės naujas gyvenimas, jums 
reikia būti nuolankiam... 

— Dar vieną žodį... — maldavo Žakas. — Gal jūs 
norite išsiųsti mane į galeras? 

— Ne, — šiek tiek ironiškai atsakė sargas. 

— Tuomet aš paklusiu savo likimui, — nudžiugęs ta- 
rė Žakas, nuramintas savo palydovo žodžių. 

Jis atsigulė į lovą. Vynas, kurio taip seniai buvo ne- 
gėręs, apsuko jam galvą. 

Jaunuolis dar bandė kovoti su miegu, bet veltui: nuo- 
vargis jį įveikė... 

Sargas atsisėdo lovos kojūgalyje ant išklypusios kėdės. 

Kiek laiko Žakas miegojo, į šį klausimą ir pats nebū- 

Kai jis atsibudo, apsidairęs pamatė, kad vėl važiuoja 
karieta. v. 

Priešais jį, kaip ir anksčiau, sėdėjo budrusis sargas. 

Žako galva buvo apsunkusi, jis jautėsi labai apatiškas. 

Jau buvo įdienoję. Žakas godžiai traukė į plaučius 
šviežią gaiVų Orą. . 

Staiga jis išgirdo kažkokį keistą triukšmą. Regis, kaž- 
kur toli toli buvo girdėti skambus balsas. 

Karieta lėtai važiavo į priekį. Galėjai pamanyti, kad 
ji kyla aukštyn stačiu šlaitu. 

— Kur mes? — paklausė Žakas. 

— Netrukus atvyksime, — atsakė nepažįstamasis. — 
"Turėkite kantrybės! 

Ir iš tikrųjų, nepraėjo nė valanda, ir karieta vėl su- 
stojo. 

Nepažįstamasis nusivedė Žaką į kažkokią lūšną ir vėl, 
kaip pirmą kartą, užrakino duris. 

Kambaryje, kur dabar jis apsistojo, buvo tik vienas 
langas, pro kurį atsivėrė nuostabus vaizdas. 

Žakas nuskubėjo prie jo. 

Nepažįstamasis nedraudė jam to daryti. 

Susižavėjimo šūksnis išsiveržė iš jaunuolio krūtinės. 
Jis žvelgė į nuostabų reginį. 

Nieko panašaus gyvenime jis nebuvo matęs. 

Kaip žinome, Žakas niekada nebuvo išvykęs iš Pary- 
žiaus, o dabar staiga jis išvydo ryškėjančią horizonto liniją. 

Pirkia, kur jie apsistojo, stovėjo ant aukštos uolos vir- 
šūnės, apačioje buvo matyti krantas, į kurį dusliai dužo 
bangos. 

Atėjo vakaras. Sutemos ėmė gaubti vandenį, saulė- 
lydžio šviesoje ribuliavo sidabrinis takas. 

"Iolumoje, horizonte, žioravo besileidžianti saulė, auk- 
sinis jos diskas panėšėjo į fantastinius rytų pasakų gyvūnus. 

Plačios purpurinės juostos tvyksčiojo vandens pa- 
viršiuje, o bangų keterose spindėjo it pūkas balti purslai... 

Zakas susižavėjęs negalėjo atitraukti akių nuo lan- 
go, nuostabus gamtos paveikslas traukte traukė jo žvilgsnį. 

Gamtos grožis sujaudino jautriausias jo sielos stygas. 
Jis vėl pajuto norą gyventi, atgijo ankstesnės viltys. 

Jaunuolis pilna krūtine kvėpavo šviežią orą. 

Jis daugiau apie nieką negalvojo, nieko neklausinė- 
jo, tik jautė žodžiais nenusakomą palaimą. 

Žakas pamiršo savo nelaimę, savo kančias ir traukė į 
plaučius laisvės orą, kuris dabar jį svaigino ir suteikė jėgų. 

Jūra — puikus amžinybės, gyvybės simbolis. Koks at- 
gimimas tam, kuris ketino mirti! 

Miglos išsisklaidė, nušvito aušra. Žakas visa siela iš- 
gyveno šią nuostabią viziją. 

Persisvėręs pro langą, tarytum ketindamas iššokti 
lauk, jis mėgavosi gaiviu jūros vėju. Dabar Žakas be at- 
vangos kartojo: 

— Gyventi! Gyventi! 

Jis žiūrėjo, Kaip vienas po kito geso paskutinieji besi- 
leidžiančios saulės spinduliai ir kaip jūra vis labiau ir la- 
biau skendo tamsoje. 

Staiga už jo nugaros pasigirdo šaižus balsas. 

— Eime, jau laikas! | 

Jaunuolis krūptelėjo ir greitai atsisuko. 

Priešais jį stovėjo jo palydovas. 

Žakas nevalingai griebėsi už galvos. Jie tylėdami iš- 
ėjo iš namo. 

Jaunuolis trumpam buvo užsimiršęs, kur esąs. Jo šir- 
dis liguistai susigniaužė. Vadinasi, tai tebuvo svajonės apie 
laisvę. 

— Paskubėkime! — ragino nepažįstamasis. 

Šį kartą antrankių Žakui jis neuždėjo. 


304 


Siaurame takelyje, vingiuojančiame kalnų viršūnės 
link, jis išvydo du vyriškius, vilkinčius jūreivio kostiumais. 

Ši nauja scena labai sudomino Žaką. 

Jis buvo toks susijaudinęs, kad jam net į galvą nešo- 
vė mintis paklausti savo palydovą, kas tie žmonės. 

Jaunuolis greitai leidosi kalno šlaitu. Po penkių mi- 
nučių visi keturi jau buvo prie jūros kranto. 

Žakas jautė kažkokį vaikišką džiaugsmą. Linksmai 
šypsodamasis, jis žvelgė į vandenį, gėrėdamasis linguo- 
jančia valtimi, kuri čia staiga pasislėpdavo bangose, čia 
pakildavo ant jų viršūnių. 

Irklai skrodė vandenį, ir jaunuolis mėgavosi baltais 
purslais, kurie, irklui staiga panirus į vandenį, pašokdavo 
aukštyn ir vėl krisdavo atgalios. Jie tarytum perlai žybčio- 
jo nakties migloje... 

Valtis praplaukė vieną iš įlankų, kuri iš toli panėšėjo 
į lokį. Krante ryškėjo tamsūs namų siluetai. Kai kur lan- 
guose švietė Žiburiai. 

Valtis priplaukė prie kranto. Palydovas davė ženklą, 
ir Žakas iššoko į krantą. 

Jie leidosi į kelią siaurais, purvinais skersgatviais. Ant 
varganų pirkių žemų vartų kabojo žvejų tinklai. 

Oras buvo šiltas, drėgnas, kvapnus — toks paprastai 
būna visuose pasaulio uostuose. 

Pagaliau jie atėjo į gana erdvią aikštę ir sustojo prie 
namo. 

Blausi žibinto šviesa apšvietė vartus, ant kurių pui- 
kavosi plati juoda iškaba. Ant jos geltonomis raidėmis bu- 
vo užrašyta: 


MALADRETAS IR K? 

Žako palydovas nusivedė jį į crdvų kambarį, apšvies- 
tą rūkstančios lempos ir apstatytą mediniais suolais, ant 
kurių šen bei ten sėdėjo jūreiviai. 

Ant durų švytėjo varinė lentelė su užrašu: 


VALDYBA 


Žako palydovas pabeldė į duris. 

— Įeikite! — pasigirdo atsakymas. 

Žakas atsidūrė kabinete, apgriozdintame dėžėmis ir 
rejestrų knygomis. 

Priešais duris prie didelio juodo medinio stalo, apsi- 
vertęs knygomis ir popieriais, sėdėjo senis. 

Žaliu gaubtu aptraukta lempa apšvietė giliomis raukš- 
lėmis išvagotą kvadratinį jo veidą, žilus, trumpai kirptus 
plaukus. 

Dideli žali akiniai dengė beveik visą viršutinę jo vei- 
do dalį. 

— O, tai mūsų jaunuolis! — pažvelgęs į Žaką, pasa- 
kė senis. 

— "Tai ponas Maladretas, — rodydamas į prie stalo 
sėdintį vyriškį, tarė Žakui jo palydovas. 

Žakas mandagiai linktelėjo. 

— Sėskitės, pone! — pakvietė vyriškis, kurį ką tik 
pavadino Maladretu, vardu, kuris, be jokios abejonės, nie- 
ko nesakė Žakui. 

Jaunuolio palydovas išėjo iš kambario, uždaręs pas- 
kui save duris. 

Žakas liko vienas su ponu Maladretu. 

Senis pasilenkė prie stalo, ištraukė vieną iš stalčių, 
pačmė rejestro knygą ir ėmė sklaidyti lapus. 

Paskui, atradęs reikiamą pažymą, padėjo knygą at- 
galios ir iš kito stalčiaus išsitraukė pluoštą popierių. 

Greitai pirštų galiukais jis pervertė keletą dokumen- 
tų ir pagaliau rado tai, ko ieškojo. 

— Jūs esate ponas Žakas? — paklausė jis. — Toks, 
regis, jūsų vardas? 

— "Taip, pone. 

— Ar neturite kito vardo? 

— Ne. 

— Ir vis dėlto, jei neklystu, jūs turėjote grafo de Šar- 
liu titulą? 

— Teisybė, pone! — liūdnai nusišypsojęs, atsakė Ža- 
kas. — Bet aš turiu pagrindo manyti, kad tas titulas buvo 
priskirtas man neteisėtai. 

— Tiek to! — mostelėjęs ranka, atsakė Maladretas. — 
Vadinasi, jūs buvote nuteistas mirties bausme? 

Išgirdęs šį netikėtą klausimą, Žakas išblyško. 

— Mirties bausme... — pakartojo jis senio Žodžius. — 
Taip, tai aš! 

— Che, che, — nusikikeno Maladretas. — Ne itin 
malonus dalykėlis!.. Bet jūs nebuvote giljotinuotas, ar 
ne? 

Jis ypač pabrėžė žodį “giljotinuotas" ir stipriai tren- 
kė kumščiu į stalą. 

Žakas krūptelėjo. 

Jaunuolis nieko neatsakė į šiuos senio žodžius ir pa- 
niuręs galvojo, ar vis dėlto tai, kas dabar vyksta, nėra jo 
liguistos vaizduotės padarinys. 

Šis senas žmogus dabar kėlė jam siaubą. 

Maladretas sukišo į stalčių popierius ir, atsirėmęs al- 
kūnėmis į stalą, įsmeigė į Žaką akis, paslėptas po storais 
akinių stiklais. 

— Gerai, daugiau apie tai nekalbėsime... Jūs jaunas, 
jūs dar ilgai gyvensite!.. Dabar paklausykite, ką jums pa- 

sakysiu. Mano vardas, kaip žinote, Maladretas, aš esu lai- 
vo šeimininkas, kontrabandininkas, jūrų plėšikas, taigi 
žmogus drąsus ir energingas. 

Į mane pagalbos kreipėsi žmonės. Kas jie? Kur tai 
įvyko? Vėliau sužinosite, vaikine. Jie man pasakė, kad kaž- 
kokio jaunuolio, nuteisto mirties bausme, bus pasigailėta 
su ta sąlyga, kad jis pradės naują gyvenimą... Sausumoje 
jis neturėjo laimės, tegul išbando ją jūroje... "Taigi, vyruti, 
ką pasakysi? 

— Aš nesuprantu jūsų, — atsakė Žakas, o jo širdis 
daužyte daužėsi. 

— Tai labai paprasta. Aš rengiu ekspediciją. Mes vyk- 
sime į tolimą, labai tolimą šalį... Kelionė truks net kele- 
rius metus. Bus ir pavojų, ir jūros kautynių... Ar jūs vyksi- 
te su mumis? 

 — Tai viena iš mano gelbėtojų sąlygų? — paklausė 
Žakas. 

— Taip. Ir kai man apibūdino jūsų charakterį, aš pa- 
sakiau, Kad sutinku jus paimti į savo laivą. Ateitis paro- 
dys, ar neapsirikau. Jūs silpnas, jūs pasukote nekokiu ke- 
liu, bet jūs ketinate ištaisyti savo praeities klaidas, ar ne? 

— Taip, jūs teisus, pone! — karštai sušuko Žakas. — 
Jūs teisingai Mane supratote! 

— Ehė!.. Kaip matote, esu neblogas psichologijos ži- 
novas... gyvenime galima padaryti nedideles nuodėmes ir 
vis dėlto reikia išsaugoti nesugadintą širdį. Taigi jūs mane 
supratote? 

— Pone, — greitai stodamasis pasakė Žakas, — ne- 
žinau, kaip jums ir dėkoti už jūsų palankumą man... Taip, 
jūs teisus, aš degu nekantrumu užglaistyti praeitį ir tapti 
narsiu ir energingu žmogumi... Bet leiskite jums užduoti 
vieną delikatų klausimą. 

— Klausk, drauguži, nesivaržyk! — atsakė senis Ma- 
ladretas. 

— Jūs užsiminėte apie kažkokius paslaptingus glo- 
bėjus... Maldauju, pone, pasakykite man vardus tų, kurie 
dar neprarado tikėjimo manimi! 

Maladretas pasimuistė. Ir jeigu jo veidas nebūtų še- 
šėlyje, Žakas būtų galėjęs pastebėti, kaip jo veide šmėste- 
lėjo pikta, kupina pagiežos šypsena. 

— Aš pažadėjau saugoti paslaptį, — atsakė senis, — 
bet aš tikiu jumis... Be to, atviroje jūroje nebus progos 
išsiplepėti. 

— Sakykite, pone, greičiau sakykite! 

— "Tai viena kilminga dama, kurią jūs keletą kartų 
buvote susitikęs Paryžiuje. 

— Markizė de Faverej! — sušuko Žakas. 

— Galbūt, galbūt!.. — šyptelėjęs pasakė senis. — Bet 
kad ir kas būtų jūsų globėjas arba globėja, galite būti tik- 
ras, kad pakliuvote į geras rankas! 

— Aš paklūstu jų valiai! — džiugiai atsakė Žakas. 

— Juo geriau! Ir jums, ir mums... Tik turiu jus įspėti, 
kad laive bus laikomasi labai griežtos disciplinos. Tikiuo- 
si, kad elgsitės protingai. 

— Aš jums pažadu! 

— Beje, ar keliaudamas čion nepatyrėte kokių nors 
nepatogumų? — paklausė senis. 

— Ne, pone! — atsakė Žakas. — Viskas klostėsi kuo 
puikiausiai. 

— Tikiuosi, kad ir jūroje mus lydės sėkmė, — pridū- 
rė Maladretas. 

— Iraš to tikiuosi. Beje, pone, į kokią šalį mes plauk- 
sime? 

— Į Kambodžą. 

Tą akimirką durys atsidarė, ir į kambarį įėjo Žako 
palydovas. 

Priėjęs prie tariamojo Maladreto, jis sušnibždėjo jam 
į ausį keletą žodžių. 

— Ą, tai mūsų mokslininkas... — tarė laivo šeiminin- 
kas. — Puiku! — Ir, atsisukęs į Žaką, pridūrė: — Gal ma- 
lonėtumėte sekti paskui mano padėjėją? 

— Su malonumu, pone, — pasakė Žakas ir išsekė 
paskui atėjusįjį. 

— Jis palydės jus į laivą, — pridūrė Maladretas. — 
Mes išplauksime rytoj auštant. 

— Ašjūsų paslaugoms, — jau ant slenksčio tarė Žakas. 

Išeidamas iš kambario, jaunuolis susidūrė su kažko- 
kiu keistos išvaizdos nepažįstamuoju. Jis buvo apie šešių 
mis, giliai įdubusiomis akimis... 

Žakas buvo pernelyg įsigilinęs į savo mintis, kad įsi- 
žiūrėtų į visus šio gana nepatrauklaus veido bruožus. 

Jis išsiblaškęs praėjo pro šalį. 

Po kelių minučių valtis jau plukdė jį į atvirą jūrą. 

Liesas vyriškis įėjo į Maladreto kabinetą. 

Jis nuo galvos iki kojų buvo įsisupęs į platų, ilgą ap- 
siaustą, iš po kurio buvo matyti katorgininko drabužiai. 

— Sėskitės! — pasakė Maladretas. 

Šis tylėdamas atsisėdo. 

— Jūs esate Eksiuperas? 

— "Taip, taip, mano vardas Eksiuperas, — atsakė įė- 
jusysis. 

— Jūs pabėgote iš Rošforo kalėjimo? 

— Ne visai taip, — paprieštaravo Eksiuperas, kurio, 
tikimės, mūsų skaitytojai dar nepamiršo. — Mane iš ten 
išvežė, O tai toli gražu ne vienas ir tas pats... 

— Nejaugi jums būtų buvę geriau likti katorgoje? — 
nustebęs paklausė senis. 

— "Tai priklauso nuo aplinkybių, — nėmaž nesutri- 
kęs atsakė Eksiuperas. — Prieš atsakydamas į šį klausimą 
aš noriu Žinoti, kur esu, kas jūs toks ir ką ketinate su ma- 
nimi daryti... 

— Aš tuojau pat atsakysiu į visus jūsų klausimus, po- 
ne, — atsakė senis. 

Po šių žodžių jis atsistojo, priėjo prie Eksiupero ir, 
padėjęs ranką jam ant peties, davė ženklą sekti paskui jį. 

Jie abu nuėjo į kaimyninį kambarį. 

Maladretas brūkštelėjo degtuką ir uždegė vieną po 
kitos dviejų žvakidžių žvakes. 

Susižavėjimo šūksnis išsiveržė iš Eksiupero krūtinės: 
mirksinčių žvakių šviesoje paslaptingai išryškėjo juoda ak- 
meninė pasidabruota statula. Ji dabar panėšėjo į kažkokį 
fantastišką vaiduoklį. 

— Bua-Sisizitivengas! — sušuko buvęs katorginin- 
kas. — Raupsuotasis Karalius! 

— Ar prisimenate, — paklausė Maladretas, — ar pri- 
simenate tą Žmogų, kuris Rošforo kalėjime prašė jūsų per- 
skaityti paslaptingus užrašus? 

Eksiuperas, regis, nesiklausė jo žodžių. 

Išpūtęs akis, jis žvelgė į statulą. 

Raupsuotasis Karalius buvo pavaizduotas tokioje 
pozoje, kokioje indai paprastai meldžiasi savo Dievui Bu- 
dai — priklaupę ant kairiojo kelio. 

Dešinė jos ranka buvo atremta į kelį, kairė ištiesta, 
vienas rankos pirštas pakeltas aukštyn. 

— "Taip, prisimenu, — po gerokos pauzės sušnibž- 
dėjo Eksiuperas. — Nepažįstamasis prašė paaiškinti šias 
eilutes! 

— Štaijų vertimas! — tarė Maladretas ir padavė jam 
popieriaus lapą. 

— Kaip jis pas jus atsidūrė? — nepatikliai paklausė 
Eksiuperas. 

— Skaitykite! — neatsakęs į jo klausimą, paragino 
senis. 

Eksiuperas sutriko. Jis norėjo išsiaiškinti kai kurias 
aplinkybes, bet nugalėjo aistra mokslui. 

Ir jis ėmė skaityti: 


Trečioje Rytų kolonoje... Jaksa (milžinas), nešan- 
tis septingalvį nagu (gyvatę), Raupsuotojo Karaliaus 
pirštas, Ankoras-Vatas! 


— Ankoras-Vatas! — padėjęs ranką Eksiuperui ant 
peties, pakartojo Maladretas. — Tai ten, — pasakė jis, — 
slypi mokslo ir tiesos lobiai... Rytoj auštant vienas ma- 
no laivas plaukia į Rytų Indiją... Gal norėtumėte plaukti 
kartu? 

— Prisiekiu Viešpačiu, taip! — sušuko Eksiuperas. 

— Ką gi, puiku! Vadinasi, rytoj išplaukiame! — pa- 
reiškė Maladretas. 


Eksiuperas gūžtelėjo pečiais. . 
— Aš juk ne akademikas! — ironiškai nusišypsojęs, 
pasakė jis. 


Ir abu pašnekovai vėl grįžo į Maladreto kabinetą. 

— Ar nenorėtumėte tuojau pat vykti į laivą? — pa- 
klausė senis. 

— Su viena sąlyga. 

— Kokia toji sąlyga? 

— Aš noriu, kad statula būtų atiduota mano žinion 
ir kad niekas, išskyrus mane, nedrįstų prie jos prisiliesti... 

— Šitai aš jums pažadu, — atsakė laivo šeiminin- 

kas. — Savo kajutėje jūs rasite viską, kas kada nors buvo 
išleista apie Kambodžą khmerų kalba... 

— Ar turite tų knygų sąrašą? — paklausė Eksiuperas. 

— Štaijjis. 

Ir jis padavė mokslininkui ilgą sąrašą. 

Eksiuperas greitai perbėgo jį akimis. Jo akys subliz- 
gėjo... 

— Galėsime visas jas išmesti į jūrą, išskyrus štai šią, — 
tarė jis. 

Ir jis bakstelėjo pirštu į vienos knygos pavadinimą. 

Tai buvo rašinys, kurį iš jo pavogė Lemuanas. 

— Taigi iki rytojaus! — paėmęs varpelį, pasakė Ma- 
ladretas. 

Eksiuperas išsekė paskui vieną iš jūreivių, kuris at- 
skubėjo išgirdęs šeimininko kvietimą. 

Likęs vienas, susijaudinęs Maladretas, tai yra Biska- 
ras, pašoko ant kojų. 

— Taip! — sušuko jis. — Aš triumfuoju! Žakas ir vėl 
mano rankose! Jo motina kraustosi iš proto... Ji niekada 
neišvys savo sūnaus! O aš? Aš netrukus tapsiu khmerų 
lobių šeimininku, pasaulio valdovu! Pagaliau man pavyks 
įgyvendinti savo drąsią, didingą svajonę, Biskaras — 
Blogio karalius! 

Tą akimirką kambario durys triukšmingai atsilapo- 
jo, ir ant slenksčio išdygo kažkoks jūreivio drabužiais ap- 
sivilkęs Žmogus. 

— Pone, — pasakė jis, — man atrodo, mes turėtumė- 
me imtis papildomų atsargumo priemonių... Apylinkėse 
pasirodė kažkokie įtartini tipai. Tai greičiausiai šnipai... 

— Niekai! Jie neišdrįs! — pareiškė Maladretas-Bis- 
karas. Jis pakartojo senąjį kunigaikščių de Gizų mėgsta- 
mą posakį. 

Ir vis dėlto Paryžiaus Vilkų karalius apsisiautė ap- 
siaustu ir išėjo kartu su jūreiviu. 

Vilko pėdsakais 


Kad galėtume sužinoti, kas buvo tie netikėti svečiai, 
sutrukdę Biskarui svajoti apie šviesią ateitį, turime grįžti 
šiek tiek atgalios, pas tuos iš mūsų draugų, kurie, nepai- 
sydami duoto žodžio ir priesaikos, staiga dingo iš namų, 
kur buvo radę ramybę ir turėjo puikų gynėją. 

Nėra ko stebėtis, kad Arčibaldas de Somervilis jau- 
tėsi labai nusivylęs. 

Jie išdavė priesaiką! 

Markizas besikarščiuodamas net spėjo juos prakeik- 
ti, mat labai buvo įniršęs. 

Ir visai be reikalo, kaip netrukus įsitikins mūsų skai- 
tytojai. 

Kaip jau sakėme, Miuutlijė ir Konigliu, įkvėpti nuo- 
širdžių Arčibaldo de Somervilio žodžių, nutrūktgalviškai 
puolė jo namų link. 

Jie kaip tikri džentelmenai troško įvykdyti visus savo 
pažadus. Jie skubėjo degdami nekantrumu įrodyti, jog yra 
garbingi žmonės ir, ką ten slėpti, papietauti prie balta stal- 
tiese apdengto stalo, nukloto gardžiais valgiais ir bran- 
giais vynais. 

Pagaliau jie atbėgo prie markizo namų. 

— Stai ir mes! — triumfuodami metė jie liokajui. 

Šis, juos išvydęs, šiek tiek sutriko, bet, jau seniai pri- 
pratęs prie dažnų savo šeimininko keistenybių, neprata- 
rė nė žodžio. 

Dabar mūsų bičiulių sąžinė buvo rami. 

Atėjo laikas pasirūpinti pilvais. Miuflijė nesikuklin- 
damas pats užsisakė meniu. 

Ir dar kokį meniu! Juo būtų likęs patenkintas net pats 
išrankiausias. gurmanas. 

Kokia laimė! Tiek laiko kęsti badą ir staiga mėgautis 
valgių gausa... 

Dabar Miuilijė ir Konigliu nieko nekalbėjo, nieko ne- 
galvojo, jie sotinosi. 

Iyvlėdami prisikimšo gerkles, įnirtingai darbuodamiesi 
žandikauliais ir vilgydami gerklę vynu. | 

Kartkartėmis jie siurbtelėdavo ir likerio. Paskui vy- 
rai užsinorėjo miego. 

Praėjo dvi ar trys valandos. 

Staiga... 

Jie knapsojo nedidelėje salėje šalia markizo Arčibal- 
do de Somervilio miegamojo. 

Iš pirmojo aukšto pasigirdo kažkieno garsus balsas. 

Miutlijė pramerkė vieną akį ir ėmė klausytis. 

Konigliu irgi įtempė savo ilgas ausis. 

Štai ką jie išgirdo. | 

— Mano bičiuliai, — tarė Armanas de Bernė, — aš 
esu praradęs visas viltis, nujaučiu, kad mūsų laukia nauja 
katastrofa. Niekšo Biskaro dingimas ir Žako pagrobimas 
smogė mirtiną smūgį markizei de Faverej. Ar jai pakaks 
jėgų ištverti paskutinę, jos pečius prislėgusią nelaimę? 

— Armanai, bet kas atsitiko? — nekantriai paklausė 
Arčibaldas de Somervilis. 

Armanas papasakojo apie nesėkmę, kurią patyrė Kons- 
jeržeri kalėjime, kur buvo nuvykęs išsiųsti Žaką į La Forsą. 

Pasigirdo dar dviejų vyrų balsai, kuriuos iš karto at- 
pažino mūsų sibaritai. 

"Tai buvo broliai Dešinysis ir Kairysis, kuriems jie tu- 
rėjo būti dėkingi už pažintį su markizu Arčibaldu de So- 
merviliu. 

Miutlijė ir Konigliu iš pradžių nesuprato, ką tie po- 
nai kalba, bet po Armano de Bernė paaiškinimo jų akys 
atsivėrė. 

Vadinasi, Žakas vėl papuolė į Biskaro rankas! Tikra 
velniava! , 

Juk tai išties labai pavojinga. 

Abu draugai pernelyg gerai pažinojo Biskarą, jie Ži- 
nojo, ko galima laukti iš to žiauraus žmogaus. Jie supra- 
to, kad Žako gyvybei gresia mirtinas pavojus. 

— Paklausyk, Konigliu, — iškilmingu tonu pareiškė 
Miuflijė, — aš ketinu tau kai ką pasiūlyti. 

— Ką? — nustebo Konigliu. 

— Ar galėtum su manimi vykti į pasaulio kraštą? 

Konigliu krūptelėjo. 

Koks baisus kontrastas tarp šio šilto, jaukaus kam- 
bario ir šalto, nejaukaus “pasaulio krašto“, apie kurį pra- 
kalbo draugas. 

Ši mintis it žaibas švystelėjo Konigliu galvoje, bet jis 
ilgai nesvarstęs paklausė: 

 — Paaiškink man, Miuflijė, ką turi galvoje. 

Miutlijė atsistojo, ištiesė ranką kaip Demostenas, tik 
jis pamiršo, kad pagrindinė oratorinio meno sąlyga — ge- 
bėjimas valdyti liežuvį ir kojas. 

— Mane išduoda prigimtis, — paniuręs suvebleno 
jis, mat pajuto, kad jo liežuvis gerokai painiojasi. — Ką 
gi, miegas sugrąžins man jėgas, ir tada aš išdėstysiu tau 
savo planą. 

— Man atrodo, kad bus geriau, jei tai padarysi tuo- 
jau „pat, — paprieštaravo Konigliu. į 

Bet jo paties akys merkėsi, ir vargšelis vis baksnojo 
nosimi į priešais jį ant stalo gulinčią lėkštę. 

— Ne! "Iu dabar nepajėgus gerti iš skaidraus didingų 
Žmogaus minčių šaltinio. Geriau eikime miegoti. 

— Bet ar tu nesugalvosi manęs žadinti? — paklausė 
Konigliu. 

— Niekingas verge!.. Miegok! O Muuilijė būdraus... 

Po penkiolikos minučių iš vyrų miegamojo jau buvo 
girdėti sutartinis knarkimas. 

Bet, regis, Miutlijė mintys tęsė pradėtą darbą ir sap- 
ne, jos tebebuvo, kaip ir anksčiau, labai skaidrios. 

Apie tai liudija ir tokia detalė: antrą valandą nakties 
jis atsibudo, šoko iš lovos ir, nuskubėjęs prie Konigliu pa- 
talo, ėmė jį baksnoti ir šnibždėti į ausį: | 

— Kelkis! Greičiau kelkis! 

"Toks draugo elgesys tinginiui Konigliu buvo ne prie 
širdies. 

Jau seniai jis nebuvo miegojęs minkštoje lovoje, to- 
kiuose šiltuose pataluose ir, vos tik ėmė sapnuoti saldžius 
sapnus, pajuto milžinišką Miuflijė leteną, tampančią ir 
purtančią jį it kokį maišą. 

Bet šį kartą Miutlijė nepyko. Jis buvo labai rimtas ir 
susikaupęs, kaip Žmogus, priėmęs nepakeičiamą sprendimą. 

— Konigliu, — žvaliu balsu pasakė jis, — ar tu, kaip 
ir aš, nutarei pasukti doros keliu? 

Atsakydamas į patetišką Miuflijė klausintą, Konigliu 
saldžiai nusižiovavo. 

Turiu, brolau, tau pasakyti, — šiek tiek susijaudinęs 
kalbėjo toliau Miutlijė, — kad prieš mano akis netikėtai 
atsivėrė nuostabus pasaulis... Kokios saldžios svajonės, 
Konigliu!.. Tai sielos ramybė, tai auksinis atgimimo am- 
žius sugrubusioms mūsų širdims. 

O! Mano drauge! "Ioks didelis ir šiek tiek netikėtas 
atradimas... Manyje esama kažko patriarchališko... 

— Gerai, gerai, o kas toliau? — abejingai paklausė 
Konigliu, kuriam dabar visai nerūpėjo patriarchalinės 
problemos. 

— Kas toliau? Bet argi niekada bemiegę naktį nesi 
girdėjęs balso: “Konigliu, tu pasukai blogu keliu!.. Ko- 
nigliu, saugokis!"' 

— Užsičiaupk! — metė Konigliu. — Tu varai mane 
iš proto! 

Miutlijė artistiškai užsidengė rankomis veidą. 

— Dieve! Nejaugi Konigliu širdis taip siaubingai su- 
grubo, nejaugi jo klausos nepasiekia garbės ir sąžinės 
balsas? 

— Liaukis niekus tauškęs — neištvėręs sušuko Ko- 
nigliu. -= Arba leisk man miegoti, arba sakyk šviesiai tie- 
siai, ko tu iš manęs nori?! 

Miutlijė lėtai pakėlė galvą ir įdėmiai pažvelgė Konig- 
liu tiesiai į akis. 

— Gerai! Aš tuojau pat tau viską išklosiu į akis! Jei 
tu neįstengi manęs suprasti, juo blogiau tau!.. Tu niekada 
nepasieksi tų aukštumų, į kurias galbūt aš pakilsiu, tau 
likimo neskirta sekti mano pėdomis... 

Bet dabar ne tai svarbiausia! 

Atsitiko baisi nelaimė. 

Visi mūsų draugai iš nevilties nuleido rankas. Man 
tai labai nepatinka. O geroji markizė de Faverej, pirma- 
rūšė moteris, kurios akys tokio dydžio, na, kaip mano 
kumštis, gali neatlaikyti šio smūgio. Taigi štai, Konigliu, 
pats Žinai, kaip jie mus gerbia! 

Konigliu nustebęs baugščiai žvelgė į savo draugą. 

Miegas kaipmat išsilakstė, Konigliu prabudo meni- 
ninko siela. | 

Išplėtęs akis jis žiūrėjo į Miuilijė, žŽavėdamasis jo įkvė- 
pimu. Jis regėjo jame kažką dieviška. 

— Jie velniškai susirūpinę, — pasakė Miuuilijė, — 
markizės de Faverej žvirbliukas vėl pateko į Biskaro na- 
gus... Dabar jis tikrai pasistengs jį nuknekinti!.. O ar mes 
nors pirštelį pajudinome, kad jį išgelbėtume? 'Iu? Aš?.. 
Ne! Mes nieko jo labui nenuveikėme! Ar supratai ma- 
ne, Konigliu? 

— Ką padarysi! Mes netinkame dideliems žygiams! — 
naiviai atsakė Konigliu. 

— Bet juk tai baisu, Konigliu! Argi nejauti savyje jė- 
gų antplūdžio, kurio reikia dideliems darbams atlikti? 

— Gal ir taip! 

— Manį galvą šovė viena puiki mintis, — staiga tarė 
Miuuilijė. 

— Mat kaip, kad tave kur paraliai! 

"Toks jo intelekto įvertinimas prajuokino Miutfilijė. 

"Teisybę pasakius, po Miuilijė draugystės su Žiurkė- 
mis Konigliu pajuto jam itin didelį palankumą... 

— Štai ką aš sugalvojau, — kalbėjo toliau Miuflijė. — 
Reikia sužinoti, kur dabar slapstosi Biskaras. 

— Tai padaryti nebus lengva, brolau, — atsiduso Ko- 
nigliu. * 

— Galbūt... 

— Nieko kvailesnio negalėjai sugalvoti, — nusivylęs 
pareiškė Koriigliu. 

— Betatidžiai išklausyk manęs! Biskaras išsivežė Ža- 
ką. Iš Diulu žodžių aš gerai supratau, ko siekia tas niek- 
šas. Jis kankino Žako motiną, dabar kankina jį... O, aš 
gerai pažįstu Paryžiaus Vilkų karalių! Jis nesustos pusiau- 
kelėje! Jis pagrobė iš kalėjimo berniūkštį tikriausiai ne 
todėl, kad vėl paleistų jį iš rankų, vadinasi, jis tęs pradėtą 
juodą darbą... 

Taigi, brolau, padariau tokią išvadą: reikia kaip gali- 
ma greičiau surasti Biskarą, vėliau jo ir pėdos atauš. Rei- 
kės viską pradėti iš pradžių. 

— Gerai, — šį kartą pritarė Konigliu, — suprantu, 
tu esi teisus. 

— Iš tikrųjų? — ironiškai nusišypsojęs paklausė 
Miutlijė. — Turi suprasti, kad visi grafai, markizai ir kuni- 
gaikščiai gali kiek tik nori ieškoti Biskaro... Ims jie tau ir 

suras! Nė velnio! Niekas nesuras! Bet yra pasaulyje du 
gudručiai valkatos, kuriems pavyks tai padaryti... "Tai 
Miuuitlijė ir jo mažasis Konigliu! — iškilmingu tonu savo 
ilgą tiradą užbaigė Miutlijė. 

— Kaip?! Tu nori... 

— Na, žinoma, nieko neatidėliojant imtis darbo! Mes 
turime surasti Biskarą! 

— Biskarą?! 

— Taip. Biskarą. 

Ir Miuflijė greitai pašoko ant kojų. 

Paskutiniuosius žodžius jis ištarė taip ryžtingai, kad 
Konigliu net pašiurpo. 

— Bet juk jis nusuks mums sprandus... — atsakė 
jis. — Jei kartą pavyko išvengti mirties... 

— Tik todėl, kad buvome protingi ir labai drąsūs, — 
nutraukė draugo žodžius Miutlijė. — Ir šį kartą angelas 
sargas mumis pasirūpins! Bet kas čia keista? Juk Biska- 
ras lygiai toks pat žmogus kaip ir mes... 

— Brrr! — net pasipurtė Konigliu, išgirdęs šiuos 
žodžius. — Vienas Dievas Žino, ar jis tikrai toks pat kaip 
mes. 

Miutlijė gūžtelėjo pečiais. 

— Gal tu bijai, Konigliu? — pašaipiu tonu paklau- 
sė jis. 

— Be abejo, ne... Ir vis dėlto... 

— Sakyk, ar tu nori, kaip ir aš, pasukti doros keliu? 
Matai, Konigliu, aš turiu vieną rožinę svajonę... Aš norė- 
čiau būti netoli markizo Arčibaldo, labai padoraus žmo- 
gaus. Aš norėčiau, kad jis man paakytų: Miuflijė, tu šau- 
nus vyrukas!" Bet tatai reikia užsitarnauti! Ko negali pa- 
daryti jie, padarysime mes! Kaip tau patinka mano pasiū- 
lymas, Konigliu? 

Konigliu, užuot atsakęs, karštai apkabino savo draugą. 

— Miutlijė, tu nuostabus, tu nepakartojamas! — su- 
šnibždėjo susijaudinęs Konigliu. 

— Tai jau pernelyg! — šiek tiek sutrikęs atsakė 
Miutlijė. — Vadinasi, tu eisi kartu su manimi? 

— Nors į patį pasaulio kraštą! — atsakė jis. — Bet, 
Miutlijė, kaip tu tikiesi surasti Biskarą? 

— Konigliu, tu tikrai liksi patenkintas, kai sužinosi, 
koks yra mano planas! 

— Bet aš dabar noriu jį sužinoti! — nenustygo Ko- 
nigliu. | 

— Kelyje viską tau papasakosiu. Laikas mums labai 
brangus, turime paskubėti! 

— Vadinasi, mes sprunkame? 

— "Tuojau pat! 

— O kaip tai padarysime? 

— Kaip ir pirmą kartą, iššoksime pro langą... 

O, šį kartą Miutlijė meilės reikalai nerūpėjo! Jo gal- 
voje kirbėjo kur kas didingesnės mintys. 

Draugai paskubomis apsirengė. 

Konigliu atidarė langą. 

Miutlijė jau norėjo pulti žemyn, bet staiga, tarytum 
nušviestas netikėtos minties, greitai atsisuko ir, ištiesęs į 
priekį ranką, susijaudinusiu balsu pasakė: 

— O, namai, kuriuose norėčiau praleisti likusį savo 
gyvenimą dirbdamas šveicoriumi ar kuo nors kitu, mano 
draugo markizo Arčibaldo namai, jūs regėsite Miutlijė ar- 
ba mirusį, arba švenčiant pergalę! 

— Ir Konigliu! — pridūrė jo bičiulis. 

— O dabar tepadeda mums Dievas! 

Po minutės, eidami jau gerai pažįstamu keliu, jie at- 
sidūrė už parko sienų, kuris tęsėsi Sent Onorė gatvės link. 

Ten Miuflijė pasuko į Šventos Magdalietės gatvę ir 
greitu žingsniu nudrožė bulvaru. 

Konigliu stengėsi nė per žingsnį neatsilikti nuo sku- 
bančio draugo. 

Kiek laiko jie ėjo tylėdami. 

— Pirmiausia pasakyk man štai ką, — pirmas pra- 
bilo Konigliu, — ar sutinki atsakyti į vieną man rūpint 
klausimą? 

„— Sutinku! 

— "Tai štai, viena mintis niekaip neduoda man ramy- 
bės: kodėl mes nešame kudašių lyg kokie vagys? 

— Gal galėtum apsieiti be tokių vulgarių žodžių? — 
nutraukė jį Miutlijė. 

— Jei nori, galiu atsiimti juos atgal. Bet man atrodo, 
būtų buvę kur kas protingiau, jei šį planą būtume papasa- 
koję markizui Arčibaldui de Somerviliui... 

— Velniai rautų! — pliaukštelėjęs pirštais, sušuko 
Miuilijė. — Ar nesupranti, kuo visa tai būtų pasibaigę? 
Jis paprasčiausiai būtų nusisukęs sprandą. O aš nenoriu, 
kad taip atsitiktų! Aš noriu, kad mūsų pergalė jam būtų 
staigmena, noriu paspausti tam kilniam Žmogui ranką ir 
pasakyti: “Štai ką padarėme mes, Miuflijėir Konigliu!" 

— Po perkūnais! Juk mes irgi turime pajusti, ko esa- 
me verti! 

— Kaip visada, Miuilijė, tu esi teisus, — pareiškė 
Miuutlijė. 

— Aš ir pats tai Žinau! 

— Bet kur dabar mes einame? — nekantravo Ko- 
nigliu. 

Miutflijė pasilenkė prie savo bičiulio ausies ir sušnibŽ- 
dėjo jam keletą žodžių, kuriems buvo pritarta galvos link- 
sėjimu. 

Ir abu vyrai, paspartinę žingsnį, nuskubėjo į priekį... 

Buvo gili naktis, taigi ji nebijojo, kad gali susitikti ką 
nors iš pažįstamų. 

Anuomet tarp Luvrą supusių namų, kuriuos vėliau 
savo prabanga nustelbė Rivoli gatvės namai, garsėjo pur- 
vinas skersgatvis, iki 1806 metų vadintas kukliu Panjė Fleri 
(“Gėlių kraitės" — Vert. past.) vardu. 

Ten buvo ištvirkėlių, nusikaltėlių, skurdžių landynės. 

Šios gatvelės istoriją būtų galima apibūdinti keturiais 
žodžiais: žmogžudystės, grobimai, skurdas ir ištvirkavimas. 

Amžiaus viduryje, kaip viename iš savo kūrinių rašo 
Taksilis Deloras, “naktimis šioje Paryžiaus gatvėje rink- 
davosi visokiausio plauko vagys ir nusikaltėliai. Ten ne- 
patyrę jaunuoliai ir ištvirkę seniai tenkindavo gėdingus 
savo geidulius, o puolusios moterys tykodavo grobio ir, jį 
sučiupusios, jau nebepaleisdavo iš savo rankų. Nuskam- 
bėjus nakties varpams, skelbiantiems, kad atėjo laikas ge- 
sinti šviesas, plėšikai ir ištvirkėliai susirinkdavo į savo iršt- 
vas ir siausdavo ten iki pat paryčių..." 

Amžiai keičia vienas kitą. Nedorybė irgi keičia savo 
veidą, bet vis tiek išlieka nedorybe. 

Panjė Fleri gatvei aštuonioliktasis amžius buvo auk- 
so amžius. Ten buvo įsikūrę daug privilegijuotų užeigų. 
Persirengę prastuoliais, ten atvykdavo maloniai laiko leisti 
markizai su savo ŽmMonų modistėmis, kurios savo ruožtu 
įstatydavo ragus brangiems savo vyrams. | 

Tuo metu Panjė Fleri gatvė savo kuklų vardą pakeitė 
į garsaus senojo Luvro architekto Pjero Leskoto vardą. 

1815 metais ten vyko baisi drama: užsieniečiai užval- 
dė Paryžių... 

Viena nelaiminga mergina, paskendusi ištvirkavimo 
liūne, ryžosi atsiduoti kažkokiam kazokui. 

Tarp brangenybių, kuriomis puikavosi tas žmogus, ji 
atpažino savo šeimos relikviją — briliantą, kurį jos tėvas, 
gvardijos seržantas, visuomet nešiodavosi prie širdies. 

Norint atgauti šią relikviją, reikėjo nužudyti senį. 

Nutaikiusi patogų momentą, kai kazokas kietai mie- 
gojo, mergina paėmė vieną iš jo pistoletų ir nusitaikiusi 
paleido kulką jam į smilkinį... 

Ji prisipažino padariusi nusikaltimą, buvo uždaryta į 
kalėjimą ir ten mirė. 

Po Liepos revoliucijos ši gatvė mažai tepasikeitė. 

Naktimis ji kaip ir seniau — niūri ir tamsi. Ten galė- 
davai sutikti nebent nusikaltėlius ir prostitutes. 

Virš kiekvieno namo durų kabojo iškabos, ant kurių 
silpnoje žibintų šviesoje buvo galima perskaityti: “Čia ga- 
lima gauti nakvynę". 

Bet, Dieve, kokia tai buvo nakvynė! Apskretusiame, 
žemomis lubomis kambarėlyje, kur knibždėte knibždėjo 
pelių ir blakių, primenančiame ištvirkėlių landynes sen4- 
jame Londone... Ten nakvodavo tie, kuriuos sunkiai galė- 
tum pavadinti žmonėmis... 

Štai į šią gatvę ir patraukė du buvę Paryžiaus Vilkų 
gaujos nariai. 

Iš tikrųjų Miutlijė turėjo sukaupti visą savo drąsą, 
kad ryžtųsi keliauti į vieną iš tų Paryžiaus Vilkų susibū- 
rimų vietų, kur buvo didelė tikimybė, jog juos gali atpa- 
žinti kas nors iš Biskaro aplinkos žmonių. Jei taip atsi- 
tiktų, jie brangiai sumokėtų už savo ryžtą pagelbėti nau- 
jiems draugams. 

Miuflijė ir Konigliu buvo nepamiršę nelaimės, kuri 
juos ištiko Rošė gatvėje. 

Atėję prie Palė Ruajalio aikštės, jie sustojo priešais 
Šato d'O (“Vandens pilis" — Vert. past.). 

— Svarbiausia, Muiutlijė, būk atsargus! — sušnibždė- 
jo Konigliu. 

— Paklausyk, — atsakė šis, — aš viską apgalvojau ir 
tariau sau: negerai, jei markizas Arčibaldas de Somervilis 
manys, jog mes esame bėgliai... Jei mus abu ištiktų nelai- 

mė, jei mus ir vėl sugautų ir įmestų į dvokiančią duobę, 
kur tektų misti Žiurkiena, tada jis nesužinotų tiesos... Jis 
minėtų mus tik bloguoju... Juk tu, Konigliu, nenori, kad 
taip atsitiktų? 

— Žinoma, ne! 

— Ir aš nenoriu. Vadinasi, reikia padaryti taip, kad 
nelaimės atveju į niekšų rankas pakliūtų tik vienas iš mūsų. 

— Ką tu nori tuo pasakyti? — nustebęs paklausė Ko- 
nigliu. 

— Aš noriu pasakyti, kad į landynę eis tik vienas iš 
mūsų ir, jei jam nusuks.sprandą, antras nedelsdamas nu- 
skubės pas markizą Arčibaldą de Somervilį ir viską jam 
papasakos. 

— Sutinku! — sušuko Konigliu. — Aš eisiu! 

— Ne, eisiu aš! — ryžtingai atsakė Miutlijė. 

— Ne, aš! — ginčijosi Konigliu. — Matai, Miutlijė, 
aš šiame pasaulyje turiu tik tave vieną, ir tu man labai 
reikalingas... Ką aš be tavęs daryčiau? 

Norėdamas paslėpti savo susijaudinimą, Miuflijė ėmė 


krenkšti ir spjaudyti. 

— Gerai, seni! — virpančiu iš susijaudinimo balsu 
pasakė jis. — Mesime monetą, ji nulems, kuris iš mūsų 
eis į landynę. 


Konigliu nusijuokė. 

— Na ir pasakei... Juk mudu neturime nė skatiko... 

— Ieisybė! "Tuomet štai ką padarysime: aš apseilin- 
siu savo pirštą, tu nežiūrėdamas paliesi vieną iš jų... Jei 
pirštas bus šlapias, eisi tu, jei sausas — eisiu aš. Ar sutinki 
su šiuo mano pasiūlymu? 

— Sutinku! 

Ir Konigliu prisilietė prie sauso piršto. 

"Teisybę pasakius, šį kartą Miuflijė pagudravo: jis ne- 
apseilino nė vieno piršto. 

— Vadinasi, mudu susitarėme, — tarė jis. — Ar Ži- 
nai, ką ketinu daryti?.. Maluanas gyvena ten, pirmame 
aukšte... Jo kambario langai žiūri į gatvę. Man atrodo, 
kad Maluanas buvo geras draugas. Jis mūsų neišduos... 
Be to, gal ir jį pavyks atvesti į doros kelią! "Trumpiau ta- 
riant, pasistengsiu būti diplomatiškas. Gal man pavyks su- 
žinoti, kur slapstosi Biskaras... Tu lauk manęs apačioje. 
Jei išgirsi mane tariant: “Hm! Hm!“ — vadinasi, viskas 
klostosi gerai. O jeigu pakliūsiu į kokius nors spąstus, ti- 
kiuosi, spėsiu riktelėti... Tuomet tu nusiplausi ir, nuėjęs 
pas markizą Arčibaldą de Somenvilį, pasakysi jam: Vos 
tik Miuflijė sumanė padaryti gerą darbą, še tau, ir pakliu- 
vo į bėdą..." 

— Nekalbėk taip, Miutlijė! 

— Ak, tu sena šlapia višta! Nebijok! Duok šen savo 
leteną! Taigi pirmyn! 

Ir jie paspaudė vienas kitam rankas, kaip ištikimi 
draugai prieš mūšį. 

Paskui atsargiai, dairydamiesi į Visus šonus, pasieniais 
nuslinko į Pjero Leskoto gatvę. 

Jau seniai išmušė vidurnaktį. Niekas netrikdė tylos, 
viešpatavusios šiame niūriame, ištuštėjusiame skersgat- 
3318 

Per naktį išsidūkę ištvirkėliai saldžiai miegojo. Jie tik 
sapnuose kūrė būsimų nusikaltimų planus. 

O policija?.. 

"Tai buvo tas nakties metas, kai patruliai, monotoniš- 
kai kaukšėdami kulnais į krantinės grindinį, žodžiais: “Kas 
eina?! ir “Sustok!"* įspėdavo plėšikus, kad laikas traukti 
namolio. 

Išgirdę šiuos perspėjimus, kurie pripildydavo patik- 
lių paryžiečių širdis ramybės, visokio plauko nusikaltėliai 
skubėdavo išsislapstyti pakampėmis. 

Patrulis praeidavo, užvertęs aukštyn galvą, tarytum 
uosdamas orą. 

Kai tik jis pasukdavo už gatvės kampo, piktadariai 
išlįsdavo iš savo slėptuvių ir lengviau atsidusę imdavosi 
nutrauktų darbelių. 

Miegokite, Paryžiaus gyventojai, ramiai miegokite! 

Tik kai dings iš akių patrulis, jei vėluodami skubate 
namo, būkite budrūs! 

Mūsų draugai ėjo į priekį. 

Miutlijė padėjo ranką Konigliu ant peties ir tylėda- 
mas parodė jam pirštu į langą, tamsavusį pirmame, ir vie- 
“puikavosi" apšiuręs užrašas, skelbiantis, kad šiame na- 
me galima išsinuomoti kambarį nakvynei. 

Iš pirmo žvilgsnio atrodė, kad pastate niekas negy- 
vena. 

Jei čia ir buvo gyventojų, jie tikriausiai ilsisi po die- 
nos darbų arba dar negrįžę iš naktinių Žygių. 

— Kaip būtų gerai, jei Maluaną rasčiau namuose, — 
sušnibždėjo Miuflijė. 

— O, jis padorus vyras! — pasakė šypsodamasis Ko- 
nigliu. 

— Hm! Kas žino?.. 

Ir Miutlijė užsidengė burną delnu, kad garsiai nesu- 
sijuoktų. 

— Bet kaip tu, drauguži, pas jį pakliūsi? — paklausė 
Konigliu. 

— Žinoma, ne pro duris! Šiame name knibždėte 
knibžda Paryžiaus Vilkų, ir aš manau, kad nereikia truk- 
dyti jų ramybės. 

— Tuomet kaip? — smalsavo Konigliu. 

— O langas?.. Pasilenk, mielasis Konigliu, aš užsike- 
beriosiu ant galingų tavo pečių! 

— Gerai, Miutlijė, puikiai sugalvojai, — nudžiugo 
Konigliu. 

Ir jis tuojau pat įvykdė savo draugo įsakymą. 

Miuutlijė, tarsi liptų paprasčiausiais laiptais, įsispyrė 
didžiule pėda jam į klubus ir vienu šuoliu užšoko ant 
pečių. 

Konigliu šiek tiek susvyravo, bet Miuilijė spėjo įsi- 
kibti į sienos atbrailą. 

Miuiflijė ištiesė savo ilgas rankas į viršų ir, įsikibęš į 
iš sienos kyšantį geležinį virbą, nepaprastai vikriai įsirė- 
mė keliais į karnizą. Pasirodo, jis jau ne kartą buvo taip 
laipiojęs. 

Paskui jis ėmė čiuopti lango stiklą. Miuilijė neturėjo 
jokio įrankio, kuriuo galėtų jį išpjauti, bet jis tikėjo savo 
žvaigžde, kaip visi didūs žmonės arba didūs palaidūnai 
(teisybę pasakius, mūsų patirtis rodo, kad tai vienas ir tas 
pats). 

Ir jis buvo teisus. Jį išties globojo angelas sargas: vie- 
nas lango stiklas buvo išdaužtas ir užklotas paprasčiausiu 
popieriaus lapu. 

Miutlijė pirštais praplėšė popierių ir, įkišęs į vidų ran- 
ką, atidarė lango rėmą. 

Drąsiau, vyruti! 

Jis pastūmė rėmą ir tylutėliai įlipo į kambarį. 

"Ten buvo tamsu nors į akį durk. 

Iš kambario gilumos sklido kažkokie keisti garsai, pri- 
bloškę Miutlijė. 

Nejudėdamas iš vietos, jis ėmė atidžiai klausytis. 

Iš pradžių buvo girdėti duslus parpimas, paskui gar- 
sai vis labiau stiprėjo, tarytum prieš artėjančią audrą. Bu- 
vo girdėti ūžesys, trenksmas, švilpimas... Geriau paklaus- 
kite, ko nebuvo girdėti! 

Maluanas knarkė!.. Bet kaip! 

“Keista, — pagalvojo Miuutlijė. — Regis, kiek prisi- 
menu, anksčiau jis neknarkdavo... Ne, tai ne jis... Bet aš 
kažkur jau esu girdėjęs šį knarkimą..." 

Ir Miuflijė bandė prisiminti, kur ir kada jis buvo gir- 
dėjęs šiuos garsus. 

Šiaip ar taip, kol kas joks pavojus jam negrėsė. Bet 
Miutlijė pagavo azartas: jis turi išsiaiškinti, kas čia knarkia. 

Jis nusiavė batus ir basas, ištiesęs į priekį rankas, kad 
už ko nors neužkliūtų, ėmė lėtai slinkti ten link, iš kur 
buvo girdėti knarkimas. 

Staiga jis užkliuvo už lovos krašto. Vadinasi, jis rado 
tai, ko ieškojo... 

Knarkimas staiga nutilo. 

Miuilijė krūptelėjo. 

Bet prie ko jis prisilietė ranka? 

Kodėl malonus virpulys perbėgo jo kūnu? 

Miuilijė dar kartą atsargiai prisilietė ranka... Ne, jis 
neapsiriko! Tai ne Maluanas... Maluanas buvo sudžiūvė- 
lis... O čia jis ranka apčiuopė kažką minkšta... 

— Palik mane ramybėje! — staiga pasigirdo mieguis- 
tas balsas. — Tu man atsibodai, Gustavai:!.. 

Miutlijė krūptelėjo. Jis atpažino šį balsą! Taip, deja, 
jis jį atpažino! Šis balsas turėjo tarti tik jo, Miuflijė, var- 
dą, bet jo vardas buvo ne Gustavas, o Anatolis... 

— Kas čia vyksta! Padėkite man! — pasigirdo riks- 
mas. 

Miuutlijė greitai uždegė degtuką. 

— Anatoli! 

— Germansa! 

Taip, tai buvo ji, jo mylimoji Germansa — gražioji 
Germansa, vienintelė Miutlijė meilė! 

Bet kur jis su ja susitiko? Vien apie tai pagalvojus, jį 
išpylė karštis. 

O išsigandusi Germansa, tarytum netikėtai vilką iš- 
vydusi elnė, drebėdama ir rausdama iš gėdos, suposi į ap- 
klotą, kuris, kad ir kaip ji slėpėsi, išryškino grakščias jos 
kūno formas. 

Miuilijė buvo priblokštas. 

Jautri jo siela skaudžiai išgyveno mylimosios neišti- 
kimybę. 

Ji, jo Germansa, — pas Maluaną, pas jo draugą! 

“Gal derėtų ją kaip reikiant pamokyti?" — klausė j Jis 
savęs. 

Jei aplinkybės būtų susiklosčiusios kitaip, jis taip ir 
būtų padaręs. 

Bet dabar Miutlijė bijojo, kad kilęs triukšmas jam tik 
pakenks. Taigi jis pasitenkino prakeiksmais ir barimu. 

— Tai tu, beširde būtybe, — tyliai pasakė jis, — uŽ- 
miršai mane, tu sangulauji su kitu! Ir dar su kuo — su 
mano draugu! 

Išgirdusi šiuos žiaurius žodžius, Germansa dar labiau 
įsisupo į patalus ir gailiu balseliu sušnibždėjo: 

— Anatoli, aš maniau, kad tavęs nebėra tarp gyvųjų! 

Miuutlijė susimąstė. 

— Gal ir taip, — po trumpos pauzės pasakė jis. — Ir 
vis dėlto, Germansa, po to, kai prisiekei amžinai mane 
mylėsianti, tu privalėjai šiek tiek ilgiau manęs gedėti! Mūsų 
žmonės taip nesielgia! 

Iš visos krūtinės atsidusęs, Miuflijė kalbėjo toliau: 

— Kur jis? 

— Kas? 

— "Tas niekšas! Jis!!! 

— Bet ką tu turi galvoje, Miutlijė? — paklausė Ger- 
mansa. — Na, brangusis Miutlijė, liaukis pykęs, geriau 
susuk man cigaretę!.. 

Ji taip švelniai ištarė žodžius “mano brangusis Miu- 
flijė“, kad mūsiškis Otelas buvo sujaudintas iki ašarų. 

Jis greitai susuko cigaretę Germansai, prieš tai įpylęs 
kiek galima daugiau tabako ir padavė ją savo mylimajai. 

— Išdykėle, tu labai mane įskaudinai — sudejavo 
jis. — Bet pasakyk man, pasakyk!.. O, aš esu priverstas 
ištarti šį prakeiktą vardą: kur Maluanas? 

— Ak, liaukis! — sušuko Germansa. 

— Ne! Tu man neatsakei, brangioji!.. Ir jeigu su ma- 
nim būsi atvira, galbūt aš ir pasistengsiu pamiršti... 

Miutlijė buvo labai nusiminęs... 

Germansa nusišypsojo. 

— Anatoli! 

— Germansa! 

Ir jie išliejo vienas kitam savo jausmus. 

— O dabar, — pasakė Germansa, — tu sužinosi vis- 
ką, ko tik panorėsi... Pirmiausia turiu tau pasakyti, kad 
tavasis Maluanas — tikras niekšas!.. 

— Ką tu sakai, negali būti! — nustebęs sušuko Miu- 
flijė. 

— Pirmiausia, jis bandė įtikinti mane, kad tu iškelia- 
vai į aną pasaulį... 

— Ką gi, nesistebiu, brangi Germansa, visi taip ma- 
nė. Ir aš jau beveik buvau susitaikęs su mintimi, kad teks 
pakratyti kojas... 

— Be to, pats supranti, ką jaučiau... Mane apniko 
lūdesys, vienatvės jausmas... 

— Ak, nekalbėkime daugiau apie tai! — pareiškė 
Miutlijė. 

— Jis prisiekinėjo man amžiną meilę... 

— Nejaugi? 

— Jis žadėjo mane vesti!.. 

— Kokius niekus čia kalbi? Vadinasi, tu jį mylėjai? 

— A, ką ten! Pats spręsk! 

— Germansa! 

— Tuojau viską suprasi!.. Jis man ėmė ir pareiškė, 
kad po trijų dienų turi nešti kudašių iš Paryžiaus. O, aš 
įpuoliau į neviltį!.. 

— O kas buvo po to? — smalsavo Miutlijė. 

— Jis iš pradžių nieko nenorėjo man pasakoti, tik 
užsiminė apie kažkokią tolimą kelionę, į kurią turi vykti. 
Aš iš pradžių pamaniau, kad jis fantazuoja. Įtariau, kad 
čia bus įsivėlusi kažkokia moteris. Elgiausi kaip paskuti- 
nė kvailė. Jis užsnūdo... 

— Germansa! Kokius niekus čia tauški! 

— Aš tylutėliai atsikėliau iš lovos... Iššniukštinėjau 
jo kišenes ir tarp visokio šlamšto radau dokumentą, ku- 
riame buvo parašyta: “Maladretas ir K“, Kruazikas". Pa- 
lūkėk, galvoju aš, tai kažkur pajūryje!.. Gėrai pasukusi gal- 
vą, prisiminiau, kad tai kažkur netoli Nanto... Jis prabu- 
do, ėmiau jį myluoti... 

— Ir vėl pradedi, Germansa! 

— Nenutraukinėk manęs, Miutlijė, leisk baigti iki ga- 
lo, — supykusi pasakė Gėrmansa. — Maluanas man vis- 
ką prisipažino. Jis, matotę, turi vykti į kažkokią, velniai 
žino, žemę... Su Paryžiaus Vilkais. Su Biskaru ir visa jo 
gauja. Jis netrukus turi gauti nurodymus. "Taigi jis mane 
metė kaip kokią paskutinę... 

Miutlijė atidžiai klausėsi Germansos žodžių. Jis šiek 
tiek pralinksmėjo. 

— Vadinasi, Maluanas turėjo vykti į Kruaziką? — 
paklausė Muuilijė. 

— "Taip. Ir iš ten plaukti į... O, kažkoks kvailas pava- 
dinimas... Kam... Kaboš... Neprisimenu, velniai rautų!.. 

— Ir jis ten išvyko? 

— Prieš tris ar keturias valandas... 

— Vienas? 

— Ne, kartu su Paryžiaus Vilkais. Su Franku ir dar 

su kažkokiais draugužiais, kurių vardų negaliu taip stai- 
giai prisiminti. 

— Ir tu nieko nežinai apie berniūkštį, kurį šiandie- 
ną, ketvirtą valandą, turėjo nukirsdinti Grevo aikštėje? 

— Ak, apie tą, kuris vis dėlto išvengė ešafoto? Kaip 
tai nežinau? — supyko Germansa. — Puikiausiai Žinau, 
brangusis Miutlijė. Biskaras pagrobė jį iš pat policijos pa- 
nosės. Tai bent šaunus vyrukas! 

— Nuostabu! — sušuko Miuutlijė. — Germansa, tu 
išties šauni mergiotė! Aš tau atleidžiu, kad buvai man ne- 
ištikima. 

— Ak, kaip miela iš tavo pusės! Tai tu, vadinasi, nie- 
kur neišvyksti? 

— Aš, Germansa, negaliu ilgiau pasilikti šiame kam- 
baryje, kur buvo paniekinti patys švenčiausi jausmai. Nė 
už ką! 

— Tai kodėl tuomet manęs išklausinėji, begėdi? 

— Ne tavo reikalas, brangioji! Neprivalau tau duoti 
ataskaitos. Taigi tu sakei, kad Maluanas išvyko... 

— Į Kruaziką! 

— O kuris yra" 

— Sakiau tau, prie jūros kranto, netoli Nanto! 

— Gerai. Tikriausiai tas, kuris šiandieną turėjo būti 
giljotinuotas, išvyko drauge su jais?.. Tai yra su Bisko, su 
Paryžiaus Vilkais... 

— "Teisybę pasakius, manau, kad taip! 

— Germansa, tu tikras angelas! Stebiuosi, kodėl tau 
dar neišaugo balti sparnai! 

Miuitlijė priėjo prie lango ir nusikrenkštė: “Hm! Hm!" 

— "Iu ką nors kvieti? — paklausė Germansa. — Ir 
tau visai nerūpi mano garbė? 

Miutlijė nusišypsojo paslaptinga šypsena ir nieko ne- 
atsakė. 

Kokiomis priemonėmis Miutlijė pavyko atrišti savo 
draugės liežuvį, telieka paslaptis. Kad ir kaip ten būtų, 
bet Germansa išklojo jam viską, ką žinojo. 

"Tarytum per rūką ji prisiminė kažkokią ekspediciją, 
kuri turėjo suteikti Biskarui didžiulius turtus. 

Paryžiaus Vilkai išplaukia į tolimą užjūrio šalį. Jau 
seniai buvo rengiamasi šiai ekspedicijai... 

Galėtum pamanyti, kad banditų armija išvyksta į karą. 

Susirinkimo punktu buvo paskirtas Kruazikas. 

Susitaikęs su Germansa, Miutlijė prižadėjo jai aukso 
kalnus, užsiminė netgi apie vedybas, bet galų gale viskas 
baigėsi tuo, kad jis išskubėjo į gatvę, kur jo nekantriai laukė 
Konigliu. 

Kryžkelėje jiedu trumpai pasitarė. 

Buvo nuspręsta kuo greičiau vykti į Kruaziką. 

Bet iš kur gauti pinigų? 

— Reikia grįžti pas markizą! — pareiškė Konigliu. 

— Ne! — atšovė Miutlijė. — Aš norėčiau apsieiti be 
jo. Ak, jeigu mums pavyktų aptikti Žako pėdsakus! Tai 
būtų tikra pergalė! 

— Kas teisybė, tas ne melas. Bet kaip tai padaryti? — 
svarstė Konigliu. 

Miutlijė susimąstė. 

— Ar prisimeni, Konigliu tą dieną, kai mes abu kaip 
kokie dešrigaliai buvome surišti virvėmis? 

— O, tai broliai Dešinysis ir Kairysis! 

— "Taip, taip! 

— Jie — markizo draugai!.. — pasakė Miutlijė. — 
Aš manau, kad jie galėtų sudaryti mums kompaniją. Jie 
tikriausiai turi pinigų... Juk tai jie supažindino mus su nuo- 
stabiuoju markizu Arčibaldu! Juk turime jiems kažkaip 
už tai atsilyginti! Nieko bloga, jei šlove pasidalinsime bū- 
tent su jais. 

— Ką gi, aš neprieštarauju, Miuflijė, — atsakė Ko- 
nigliu. — Bet kur mes juos surasime? 

— Prie užkardos. Paskubėkime! 

— Aš pasirengęs! 

Ir abu draugai, palikę nuostabiąją Germansą svajoti 
apie ateitį, nuskubėjo į Paryžiaus pakraštį. 


“ Auksinio inkaro“ taverna 


Mes palikome Biskarą tą akimirką, kai vienas iš jo 
pavaldinių jam pranešė, jog šiose apylinkėse pasirodė kaž- 
kokios įtartinos asmenybės. 

Prieš tęsdami pasakojimą, keletą Žodžių pasakysime, 
kas buvo tas žmogus, kuris lydėjo Žaką nuo pat jo pagro- 
bimo iš Konsjeržeri kalėjimo. 

Skaitytojai jau Žino, kas vyko kelionės metu. 

Niekada nepavargstantis ir visur suspėjantis Biska- 
ras nors ir manė, kad nužudė Diulutė ir kunigaikštienę 
de Tores, neprarado budrumo ir ėmėsi visų atsargumo 
priemonių. 

Jis visur turėjo draugų, net markizės de Faverej na- 
muose, kur liokajumi įsidarbino vienas iš jo bendrininkų. 

Jo dėka Biskarui pavyko tą lemtingą valandą, kai jis 
sužinojo, jog Žakas gali būti perkeltas į La Forso kalėji- 
mą, nusigauti po markizės kambario langais, kur jis ir anks- 
čiau ne kartą buvo lindėjęs. 

Dažnai, klausydamasis markizės de Faverej raudoji- 
mo, jis mėgavosi motinos, praradusios savo sūnų, kančia. 

Šiurkšti šio žmogaus širdis, kupina neapykantos ir 
pykčio, niekada nejuto jai užuojautos. Su kažkokiu pra- 
garišku džiaugsmu jis mėgavosi Marijos nelaime. 

Nebetoli diena, kai Biskaro planas bus įgyvendintas. 
Jis rengėsi sviesti Marijai de Moviljė į akis: 

— Aš išlaikiau savo žodį! Žudikas, kurio galva bus 
nukirsta Grevo aikštėje — tavo sūnus! 

Irstaiga labai netikėtai jo šėtoniškas planas ėmė griū- 
ti. Bet Biskaras ir šį kartą nesutriko. Viską gerai apgalvo- 
jęs, jis paskutinę minutę spėjo pagrobti jį iš Konsjeržeri 
kalėjimo ir atsivežti prie jūros. 

Dabar jo kelyje iškilo nenumatytos kliūtys. 

Netikėtas Miutlijė ir Konigliu, kuriuos Biskaras lai- 
kė žuvusiais, pasirodymas jį labai pribloškė. 

Likimo ironija: šių niekšų jis taip nekentė, kad net 
nenorėjo teptis rankų jų krauju, taigi nusprendė, kad bus 
geriau, jei jie mirs iš bado ir troškulio, didelėse kančio- 
se... Taigi Biskaras įsakė savo bendrininkams įmesti juos į 
dvokiančią duobę. 

Kaip tik šie du niekingi padarai ir atvėrė markizei de 
Faverej akis. 

Smūgis buvo siaubingas! Bet greitai atsipeikėjęs Bis- 
karas su dar didesne energija tęsė pradėta kovą. Suvai- 
dintos komedijos sėkmė pralenkė visus jo lūkesčius. 

Žakas de Kotbelis vėl pakliuvo į Biskaro rankas! 

Dar prieš Žako teismą Paryžiaus Vilkų karalius pra- 
dėjo rengtis tolimai ekspedicijai į Kambodžą, o dabar pa- 
sirengimo darbai ėjo į pabaigą. 

Nužudęs kunigaikštį de Beleną, jis įsigijo dokumen- 
tą, kurį kadaise žudikai pagrobė iš Marsialio tėvo. 

"Tame dokumente buvo aprašyta vieta, kur buvo už- 
kastas trečiasis, paskutinis, paslaptingos statulos gabalas, 
turėjęs paaiškinti khmerų lobio paslaptį. 

Buvo pasirengta ir Eksiupero pabėgimui iš kalėjimo. 

Biskaras nusprendė, kad pagrobtas iš kalėjimo Ža- 
kas irgi vyks kartu su Paryžiaus Vilkais į ekspediciją. Taip 

bus pratęstos kančios tos, kurios Biskaras taip nekentė. 

Jau seniai Kruazike buvo įsikūrusi viena prekybinė 
jūrų agentūra “Maladretas ir K*". Tai buvo gerbiama 
kontora, atliekanti stambias operacijas, valdanti nema- 
žą kapitalą. Jos veiklos sritis buvo prekyba su užjūrio 
šalimis. Ž | 
Savaime suprantama, visi Nanto ir Sen Nazaro ne- 
gociantai būtų labai nustebę, jei būtų sužinoję apie praei- 
tį pono Maladreto, dar taip neseniai turėjusį vardą, kurį 
nesunkiai būtų galima rasti katorgininkų sąrašuose. 

Vagis, suklastotų aktų padirbėjas ir žudikas — toks 
buvo Maladretas, buvęs jūrininkas, Paryžiaus Vilkų ben- 
drininkas. 

Maladreto prekybos namai, be patentuotų operacijų, 
atlikdavo ir kitas, tai yra gabendavo už jūros vertingus daik- 
tus, kuriuos Paryžiaus Vilkai įgydavo vogdami ir žudydami. 

Jei jiems į rankas pakliūdavo grynieji pinigai arba vek- 
seliai, numeruoti banko čekiai, Maladretas sugebėdavo 
juos “išplauti"' ir paleisti į apyvartą. Dažniausiai tai įvyk- 
davo užsienyje — Anglijoje ar Amerikoje. 

Maladretas savo reikalus tvarkė taip atsargiai ir su- 
maniai, kad iki šiol niekam nekilo jokių įtarimų, ir jo pre- 
kybos namų garbė buvo išsaugota. Maladretas šiose apy- 
linkėse buvo visų gerbiamas komersantas. 

Biskaro kvietimu Maladretas atvyko į Paryžių. Jo Ži- 
nion buvo atiduotas Žakas ir, kaip žinome, jis sėkmingai 
buvo atvežtas į Kruaziką. 

Laikinai Biskaras, puikiai nusigrimavęs, pakeitė tik- 
rąjį Maladretą. | 

Dabar vienas komercinis laivas, išmetęs inkarą neto- 
li švyturio, laukė Paryžiaus Vilkų komandos, kuri buvo 
sutormuota vykti į ekspediciją. 

Maladretas savo ruožtu atrinko patyrusius jūreivius. 

"Taigi šis Maladretas ir pranešė Biskarui paslaptingą 
žinią apie kažkokius į jų apylinkę atsibasčiusius nepažįs- 
tamuosius. 

Buvo gili naktis. 

Buvo girdėti duslus jūros ošimas. Į krantą viena po 
kitos dužo bangos. 

— Kas atsitiko? — kai tik jie išėjo iš kontoros, pa- 
klausė Biskaras. 

— Neseniai, — atsakė Maladretas, — kai atvežiau 
tau Žaką, kažkokie du perėjūnai apsigyveno centrinėje 
aikštėje ir ėmė šniukštinėti šias apylinkes. 

— Na ir kas čia keista? — nustebęs paklausė Biska- 
ras savo pašnekovo. 

— Neskubėk daryti išvadų. Norėčiau tau papriekaiš- 
tauti: nepaklausęs mano patarimo, atsiuntei man iš Pary- 
Žiaus ne itin patikimus žmones. 

Biskaras supykęs gūžtelėjo pečiais. 

— Gal apsieitum be patarimų? Tai tie žmonės, ku- 
riais aš pasitikiu. Jie labai energingi ir paklusnūs. Ko tau 
dar reikia? 

— Hm!.. Tu nepataisomas! — atsakė Maladretas. — 
Kad ir koks esi stiprus ir apsukrus, neatsargumas vieną 
gražią dieną gali tave pražudyti. 

— Gali nesirūpinti, tai jau mano reikalas! — atšovė 
Biskaras. — Kas toliau? 

— Elkis kaip išmanai, Biskarai. Tik aš lieku prie savo 
nuomonės. O dabar grįžkime prie svarbiausio dalyko. Taigi 
tie du, pasitarę tarpusavyje, nusprendė užsukti į “ Auksi- 
nio inkaro“ taverną. 

— Kurji yra? 

— Gatvės, vedančios į uostą, kampe, — atsakė Ma- 
ladretas. 

— Žinau! 

— Tavernoje jų laukė dar du žmonės... — pridūrė 
Maladretas. 

— Ak šit kaip! 

— Juos nesunku įsiminti, jie berankiai. 

Biskaras iš netikėtumo garsiai sušuko. Bet tuojau pat 
susitramdęs ramiu balsu pasakė: 

— Ką gi, tęsk! 

— Visa ketveriukė atsisėdo prie stalo pačiame toli- 
miausiame kambario kampe, įsakė atnešti vyno ir šiek tiek 
išgėrė. Jie visą laiką kažką paslaptingai kuždėjosi. 

— Ar negirdėjai, ką jie kalbėjo? — paklausė Biska- 
ras. 

— Ne! — atsakė Maladretas. — Nors aš įsekiau iš 
paskos ir atsisėdau jiems už nugarų, klausiausi įtempęs 
ausis, jie buvo atsargūs... Nepraėjo nė dešimt minučių, 
kai tavernos durys atsilapojo ir ant slenksčio išdygo du 
jūsų komandos vyrai. 

— Prakeikimas! — sušuko Biskaras. — Juk aš da- 
viau griežtą įsakymą niekam kojos nekelti iš laivo!.. 

— O ką aš sakiau, tu pernelyg atlaidus, tai didžiausia 
tavo bėda! 

— Kas tie žmonės, kurie išdrįso nepaklusti mano įsa- 
kymui? — paklausė de Biskaras. 

— Maluanas ir Frankas. 

— Gerai, aš, radęs progą, jiems tai priminsiu! — rūs- 
čiu balsu pagrasino Biskaras. — O kas buvo toliau? 

— Jie buvo tokie girti, kad net nepažino manęs. Ke- 
turi nepažįstamieji nusisuko nuo Maluano ir Franko, re- 
gis, jie norėjo likti nepastebėti. 

Maluanas ir Frankas atsisėdo prie stalo ir įsakė pa- 
davėjui atnešti jiems vyno. 

Maluanas ėmė niūniuoti kažkokią melodiją ir vis 
baksnojo nosimi į lėkštę. 

"Tuomet vienas iš nepažįstamųjų, toks ištįsėlis susivė- 
lusia barzda ir didelėmis akimis, tylutėliai priėjo prie Ma- 
luano ir kažką pašnibždėjo jam į ausį. 

Maluanas iš pradžių, atrodo, nelabai suprato, ką jam 
sakė nepažįstamasis, paskui lėtai pakėlė galvą. Mačiau, 
kaip labai jis išsigando. 

— Kaip, argi tu nemirei? — drebančiu balsu paklau- 
sė jis. 

— Kaip matai, antraip argi būčiau čia? — atsakė 
tas. — Gal nori su manimi išgerti vyno? 

Maluanas priėmė kvietimą. 

Svirduliuodamas į šonus ir klupinėdamas kiekvie- 
name žingsnyje jis nuėjo prie atvykėlių stalo ir atsisėdo 
šalia jų. 

Jie vėl ėmė kažką paslaptingai šnibždėtis. 

Kad ir kaip įdėmiai klausiausi, negalėjau girdėti jų 
pokalbio... 

Biskaras susimąstė. 

— "Tu sakei, kad vienas iš jų buvo aukštas, apžėlęs 
barzda?.. Rusvaplaukis, ar ne? 

— Taip. 

— Bet juk tai Miutlijė! 

— "Taip, regis, tokiu vardu į jį kreipėsi Maluanas. 

— Kitas — liesas? 

— Ilga smaila nosimi... Rusvomis akimis... 

— Konigliu! 

— Ar tu juos pažįsti? 

— Velniai rautų! — sušuko Biskaras. — Tai niekšai, 
kuriuos aš laikiau mirusiais. Pats šėtonas juos prikėlė iš 
mirusiųjų! 

— Vadinasi, jie Paryžiaus Vilkai? 

— Išdavikai, jie jau du kartus buvo mane įskundę, — 
atsakė Biskaras. 

— O kas tokie tie kiti du? — paklausė susidomėjęs 
Maladretas. 

— Berankiai? Aš irgi juos pažįstu. Kartą jau buvome 
susidūrę įdomiomis aplinkybėmis, — atsakė Biskaras. 

— Vadinasi, gerai padariau, kad tave įspėjau, — pa- 
sakė Maladretas. 

— Po perkūnais! Na, šį kartą aš juos kaip reikiant 
prigriebsiu! — sušuko Biskaras. — Ak, mano brangu- 
čiai, jūs nusprendėte su manimi kovoti!.. Bet jūs pakliu- 
vote į spąstus ir šį kartą nuo manęs taip lengvai nepa- 
spruksite... 

— Ką ketini su jais daryti, Biskarai? — smalsiai pa- 
klausė Maladretas. 

— Tuojau pat įsakyk, kad dvidešimt stipriausių Pary- 
žiaus Vilkų ateitų čia iš laivo, o visa kita aš pats sutvarky- 
siu! — paliepė Biskaras Maladretui. 

Ir abu pašnekovai nuskubėjo uosto link. 

Dabar pažiūrėkime, kas vyko “ Auksinio inkaro“ ta- 
vernoje. 

Maladretas neapsiriko. Ten tikrai buvo Paryžiaus Vil- 
kų priešai, atvykę jų sekti. 

Abu broliai, Kairysis ir Dešinysis, nedvejodami pri- 
ėmė Miutlijė ir Konigliu pasiūlymą vytis Biskarą. 

Jie tik iš pradžių negalėjo apsispręsti, ar vertėtų vis- 
ką papasakoti markizei de Faverej. 

Bet kas gali garantuoti, ar iš Germansos gauti duo- 
menys nėra melagingi? "lokiu atveju ar reikia kankinti 
vargšės motinos širdį tuščiomis viltimis. 

Pirmiausia vertėtų išsiaiškinti, ar tai tiesa. 

Broliai Martenai buvo susitaupę nemažai pinigų. Jie 
nedvejodami nutarė juos panaudoti geram darbui. 

Po dviejų valandų pašto arkliai jau vežė drąsuolius 
keliu į Kruaziką. 

Laimei, cirkininkai turėjo asmens dokumentus, o su 
savimi vežtis po palydovą to meto įstatymai nedraudė. 

Kelionės metu visose pašto stotyse jie rinko Žinias, ta- 
čiau niekas nieko nežinojo apie juos dominančius žmones. 

Matyt, Žako grobikai važiavo ne tiesiausiu keliu, o 
lankstais, nes norėjo sumėtyti pėdas. 

Dabar mūsų keliauninkams reikėjo kuo greičiau sku- 
bėti į Kruaziką. 

Iki jo buvo daugiau kaip šimtas Ijė. 

Bet keturi draugai važiavo visą dieną ir naktį, jie tik 
trumpam kelis kartus buvo sustoję pailsėti. 

"Trečios dienos vakare jie sėkmingai atvyko į Krua- 
ziką. 

Muutlijė ir Konigliu leidosi į labai pavojingą kelionę. 
Jei jų gautos žinios tikslios, Biskaras tikriausiai jau yra 
Kruazike. 

Jie išklausinėjo užvažiuojamųjų namų, kuriuose ap- 
sistojo, šeimininką, ir šis labai miglotai atsakė, kad jam 
lyg ir girdėtas “Maladreto ir K“ pavadinimas. 

Bičiuliai nutarė tęsti paieškas. 

Broliai Dešinysis ir Kairysis pasiūlė rytojaus rytą vie- 
nam iš jų vykti ieškoti Maladreto, o kitiems trims iššniukš- 
tinėti apylinkes. 

— Gerai, aš eisiu, — pasisiūlė Miutlijė. 

Konigliu krūptelėjo. | 

— Bet kas bus, jei tave ištiks bėda? — suvebleno jis. 

— Aš tikiu savo sėkmės Žvaigžde, — atsakė karštas 
fatalistas Miutlijė. 

— Na, tebūnie! Bet aš siūlau pakelti taurę už tavo 
sėkmę! — tarė Konigliu. 

— Gal ir nepakenktų lašelis kitas... — atsakė 
Miuflijė. — Bet gal tu, brolau, manai, kad aš nepakan- 

kamai drąsus? Kad ir kaip ten būtų, aš sutinku išlenkti 
taurę gero vyno! 

Taigi jie nusprendė, kad Miuilijė, persirengęs jūrei- 
vio uniforma, keliaus į laivo šeimininko kontorą. 

Šio vizito tikslas buvo įsitikinti, ar Biskaras atvyko į 
Kruaziką. 

Pajutęs bent mažiausią pavojų, Miuflijė turėjo tuo- 
jau pat atsitraukti. 

Vyrai gerai suprato, kad net mažiausia klaida gali 
brangiai jiems kainuoti. 

Sučiupti Biskarą, teisti jį — ne jų, o policijos reika- 
las, todėl, aptikus Paryžiaus Vilkų karaliaus ir jų bendri- 
ninkų pėdsakus, reikia nedelsiant apie jų buvimo vietą 
pranešti pareigūnams. 

Viską aptarę, kaip jau sakėme, vyrai patraukė į arti- 
miausią taverną. 

"Tuo metu ten atsvirduliavo ir Maluanas, lydimas 
Franko. 

Iki šiolei “Auksinio inkaro" tavernoje lankytojų ne- 
buvo, išskyrus Maladretą, į kurį mūsų draugai nekreipė 
dėmesio, nes nė vienas iš jų jo nepažinojo. 

— Žiūrėkite, kas atėjo! — sušuko Miuflijė. — Tai 
Maluanas ir jo ištikimas bičiulis Frankas! 

Dabar vyrai neabejojo, kad eina teisingu keliu. 

Miuilijė, prisiminęs sceną su Germansa, jau norėjo 
pulti Maluaną, bet pačiu laiku susitvardė. 

Širdies reikalus bus galima sutvarkyti ir vėliau, nu- 
sprendė jis. 

Miuilijė nutarė surizikuoti ir pasikalbėti su Maluanu 
apie jam rūpimą reikalą. 

Šis, išvydęs abu iš ano pasaulio sugrįžusius numirė- 
lius, iš pradžių išsigando. Jis jautėsi nusikaltęs prieš 

Miuutlijė, nes gerai žinojo, kaip šis brangino Germansos 
draugystę. 

Bet Miutlijė su juo taip maloniai elgėsi, taip draugiš- 
kai jam šypsojosi, kad Pjero Leskoto gatvės lovelasas šiek 
tiek apsiramino po pirmo išgąsčio. 

Apsvaigęs nuo vyno, Maluanas buvo patiklus. Be to, 
reikėjo ištaisyti susiklosčiusią situaciją... Juk, teisybę pa- 
sakius, jis nežinojo, kad Miutlijė gyvas, antraip nebūtų su- 
sidėjęs su Germansa. 

"Taigi jis atvirai išklojo viską, ką Žinojo. 

Už dviejų mylių nuo kranto, išmetęs inkarą, stovi laivas, 
kuris ketina plaukti į Rytų Indiją. Ekipažą, išskyrus vieti- 
nius jūreivius, sudaro Paryžiaus Vilkai, apie šimtas žmonių. 

Galutinių ekspedicijos tikslų, be abejo, Maluanas ne- 
galėjo Žinoti, jis tik numanė, kad Biskaras parengė kaž- 
kokį grandiozinį planą. 

Biskaras, anot Maluano, dar nepasirodė šioje apy- 
linkėje. Greičiausiai jis jau atvyko, bet kur, niekas nežino. 

Apie Žaką Maluanas irgi nieko nežinojo, bet paža- 
dėjo iki rytojaus surinkti Žinias ir perduoti jas Miuilijė. 

Keturi bičiuliai susižvalgė. 

Planas buvo aiškus. Kai tik jie sužinos, koks likimas 
ištiko Žaką, tuojau pat praneš viską policijai. Paslaptin- 
gojo laivo ekipažas bus suimtas... 

Į įdomų pokalbį įsitraukę mūsų draugai net nepaste- 
bėjo tavernoje kilusio šurmulio, kuris vis dėlto turėjo at- 
kreipti jų dėmesį. 

“Auksinio inkaro" šeimininkas nuolatos čia įeidavo, 
čia išeidavo iš kambario. 

Paskui staiga, nieko neįspėjęs, jis ėmė uždarinėti du- 
ris ir langus. 

Tavernos durys užsitrenkė. 

Dvylika vyrų sugužėjo į vidų ir išsirikiavo prie sienos. 

Po minutės atėjo dar dvylika. Paskutinieji sustojo prie 
slenksčio. 

Maluanas, juos pamatęs, sušuko: 

— Saugokitės! Tai Paryžiaus Vilkai!.. Broliai Deši- 
nysis ir kairysisi greitai atsistojo. 

— Šeimininke! — sušuko vienas iš jų. — Paimkite 
pinigus, mes išeiname! | 

Šeimininkas tylėdamas pasižiūrėjo į juos, nusišypso- 
jo ir gūžtelėjo pečiais. 

— Ką gi, jie nori muštis! — pasakė Miuflijė. — Aš 
neatsisakau su jais suremti pečių! 

— Miuilijė! — giliai atsidusęs, pasakė Konigliu. — 
Žiūrėk, būk atsargus, kad neužsitrauktum bėdos!.. 

— Nusiramink, seni!.. — atsakė Miuilijė. — Aš nesi- 
leisiu skriaudžiamas! 

Kol kas buvo ramu. Nė viena pusė nesiryžo pulti. 

" Tavernoje viešpatavo mirtina tyla. 

Bet štai Paryžiaus Vilkų eilės prasiskyrė, ir vienas iš 
jų žengė žingsnį į priekį. 

"Tai buvo Biskaras! 

— Ak, tai tu, Žvairaaki šėtone! — sušuko Miuuilijė. — 
Štai mes ir susitikome! 

Biskaras žengė dar vieną žingsnį į priekį. 

— Miuutlijė! Konigliu! Ir jūs, broliai Martenai, išklau- 
sykite mane! — pasakė jis. — Jūs pakliuvote į spąstus! 
Gal norite prisipažinti, kokių tikslų vedami čia atvykote? 

— Palauk, tuojau sužinosi! — drąsiai, nė kiek neišsi- 
gandęs atrėžė Miutlijė. 

Po šių žodžių jis išsitraukė iš kišenės dešinę ranką, 
kurioje laikė pistoletą. 

Pasigirdo šūvis. 

Kulka pataikė Biskarui tiesiai į krūtinę, tačiau jis sto- 
vėjo kaip stovėjęs. 

— Čiupkite juos! — šaltakraujiškai įsakė Paryžiaus 
Vilkų karalius savo žmonėms. 

Deja, Miutflijė paleista kulka atsitrenkė į šarvus, ku- 
riuos po drabužiais buvo pasivilkęs Biskaras... 

Ir jis pasislėpė už Vilkų nugarų, kurie, paklusę savo 
vado įsakymui, puolė į priekį. 

— Ą, vadinasi, jūs norite su mumis kautis! — sušuko 
Miutlijė. — Ką gi, mes pasirengę! 

Jis viena ranka apvertė sunkų stalą, prie kurio jie sė- 
dėjo. 

Keturi vyrai pasislėpė už šios barikados. 

Maluanas, išblyškęs iš siaubo, tylutėliai ėmė slinkti iš 
tavernos. 

Frankas, mirtinai nusigėręs, voliojosi ant grindų. 

Miutlijė, Konigliu ir broliai Martenai atstatė į užpuo- 
likus pistoletus. 

— Mirtis tam, kas pirmas išdrįs prie mūsų prisiartin- 
ti! — sušuko Dešinysis. 

— Pirmyn! — paragino Biskaras. 

Vilkai puolė į priekį. 

Pasigirdo šūvis. Du vyrai sukniubo ant žemės. 

Visi keturi draugai prisiglaudė prie sienos. Juos nuo 
priešų saugojo didžiulis ąžuolinis stalas. 

Šiek tiek padvejoję, Paryžiaus Vilkai ėmė pulti dar 
aršiau. Vėl pasigirdo šūviai, ir puolantieji ėmė trauktis. 

— Pirmyn! — pasigirdo Biskaro raginimas. — Pulki- 
te juos! Pulkite! | 

Jo balsas skambėjo ypač grėsmingai. 

Užvirė mūšis — Žiaurus, negailestingas... 

Bet baigėsi šoviniai. Ką daryti? 

Miutlijė jau ketino užsimoti buteliu. Konigliu nusi- 
tvėrė kėdę. 

Broliai Martenai paleido į darbą kumščius. Bet ko- 
kius kumščius! Jie atstojo visą dešimtį! 

Tuzinas rankų įsikibo į stalą, vyrai norėjo atitraukti jį 
į šalį. 

Miuflijė buteliu jau suknežino vienam užpuolikui gal- 
vą, kitą partrenkė kėde Konigliu. 

Baisu buvo Žiūrėti į tuos keturis žmones. 

Iš visų pusių juos puolė įniršę priešai. 

— Muškite! Muškite! — be atvangos šaukė Biskaras. 

Užpuolikų būrelio gretos ėmė retėti. 

Ir vis dėlto jiems pavyko pastumti į šalį stalą, taigi jie 
įgijo šiokį tokį pranašumą. 

Miutlijė ramiai darbavosi buteliu čia į kairę, čia į de- 
šinę, tarytum Žaistų piketą. 

Bėt jis pajuto, kad jėgos mąžta. 

Dvidešimt prieš keturis! Jėgos tikrai buvo nelygios! 

Staiga Miuilijė į galvą šovė geniali mintis. 

Šalia savęs, kairėje, jis žvilgtelėjo į uždarytą langą. 

Miuflijė pamažu prisėlino prie vienos iš savo priešų 
ir, čiupęs jį už diržo, mirktelėjo broliams Martenams: 

— Langas! 

Jis įsiūbavo sučiuptąjį ir iš visos jėgos šveitė jį pro 
langą. 

Pasipylė stiklo šukės. Lango rėmas subyrėjo į šipulius. 

Kelias laisvas! | 

Broliai Dešinysis ir Kairysis puolė prie lango. 

Bet tą akimirką visa šutvė įniršusi ėmė pulti Miutlijė 
ir Konigliu. 

Akimirksniu jie buvo sučiupti. 

Skaitytojai, be abejonės, nepamiršo, kad broliai De- 
šinysis ir Kairysis grįžo į Paryžių ir papasakojo markizei ir 
jos draugams visas šios siaubingos scenos smulkmenas. 

Atvira jūra 


Diena ėjo vakarop. 

Saulė lėtai slėpėsi už horizonto. Dangus šen bei ten 
nusidažė raudonomis kaip kraujas juostomis. Jos pama- 
žu blėso, užleisdamos vietą rusvai pilkiems tonams. 

Kokia niūri ir nesvetinga dabar atrodė jūra, ir šis sle- 
giantis įspūdis kas minutę stiprėjo. 

Net silpnas vėjelis nešiaušė lygaus, veidrodinio van- 
dens paviršiaus. 

Įsiviešpatavo tyla. 

Šioje begalinėje erdvėje koks dabar vienišas atrodė 
laivas, kurio burės panėšėjo į sužeisto paukščio sparnus. 

Keistas ir paslaptingas atrodė šis laivas: juodai nu- 
dažytas jo korpusas susiliejo su jūros spalva, savo forma 
jis panėšėjo ir į prekybinį, ir į karinį laivą. 

Laivūgalyje įtvirtinta koronada atrodė kaip papras- 
čiausia dekoracija. 

Denyje jūreiviai gulėjo prie stiebo arba sėdėjo ratu 
prie krambulo. Jie beveik visą laiką tylėjo. 

Paprastai prekybinių laivų laivūgaliuose, už fokstie- 
bio, yra suktuvas, skirtas inkarui pakelti. 

Jis būna cilindro formos, tvirtinamas horizontaliai 
prie dviejų jį prilaikančių rėjų. 

Prie suktuvo graso buvo pririšti du pusnuogiai žŽmo- 
nės, jų rankos už nugaros buvo surištos dervuota virve. 

Nelaimingieji buvo pririšti vienas prie kito nugaromis. 

Kiek laiko jie taip kamavosi? 

Sprendžiant iš jų sulysusių veidų, paraudusių vokų — 
jau ne pirmą dieną. 

Ir iš tikrųjų nuo pat tos dienos ryto, kai laivas nuplaukė 
nuo Prancūzijos kranto, jie taip leido visas dienas ir naktis. 

Skvarbus vėjas pūtė jiems į veidus, kaitri jūros saulė 
degino akis, vyrai negalėjo ištiesti nei rankų, nei kojų, ne- 
galėjo pasivaikščioti denyje. Žiauri kankynė juos mirtinai 
išvargino. 

Ir tarytum bijodami, kad mirtis pernelyg greitai ne- 
pakirstų nelaimingųjų, jūreiviai Biskaro įsakymu atneš- 
davo jiems maisto ir maitindavo kaip bejėgius kūdikius. 
Net ir tomis minutėmis Miuilijė 17 Konigliu rankos būda- 
vo surištos už nugaros. 

Iš pradžių kankiniai dar bandė protestuoti: jie šau- 
kė, dejavo, velniavosi... 
| Bet skaudūs virvių kirčiai privertė juos nutilti, be to, 
jie jautėsi nusilpę, lygiai taip, kaip sunkios ilgos ligos iš- 
kamuoti nusilpsta net patys ištvermingiausi žmonės. 

Išrengti iki pusės jų kūnai siūbavo į šonus, galvos bu- 
vo bejėgiškai nuleistos Žemyn, jų veidais tekėjo prakaitas, 
akių vokai apsunko. 

Tai buvo šėtoniškai gudriai sumanytas lėtos mirties 
planas. Sunku ir įsivaizduoti, kaip dar labiau būtų buvę 
galima kankinti žmogų. 

Kankiniai, apie kuriuos pasakojame, deja, — seni mū- 
sų pažįstami Miuflijė ir Konigliu. 

Kaip prisimenate, “Auksinio inkaro“ tavernoje juos 
sučiupo Paryžiaus Vilkai. Biskaras iš pradžių norėjo juos 
nužudyti, bet paskui išradingasis piktadarys sumanė, kaip 
būtų galima Žiauriai juos nukankinti. 

Biskaras suprato, kad tai būtų gera pamoka discipli- 
nos nepripažįstantiems kai kuriems jo bendrininkams. 

Čia pat ekipažo akyse vykstanti operacija turėjo tap- 
ti pamokomu pavyzdžiu nepaklusniesiems. 

Konigliu beveik nerodė gyvybės ženklų. 

Muutlijė, stipresnis ir energingesnis už savo draugą, 
retkarčiais dar bandydavo protestuoti. 

Kaskart, išvydęs laivo denyje Biskarą, jis išdidžiai pa- 
keldavo galvą ir įbesdavo į Paryžiaus Vilkų karalių dide- 
les, skvarbias savo akis. 

Biskaras gūžčiodavo pečiais ir, pašaipiai kikendamas, 
praeidavo pro šalį. 

Miutlijė neiškentęs mesdavo jam įkandin: 

— Vienas Dievas Žino, ar aš iškeliausiu į aną pasaulį 
nesulaukęs tavo mirties! 

Paryžiaus Vilkai, tikri banditai, kurie lengva ranka 
vogdavo, žudydavo nekaltus žmonės, net ir jie gėdijosi 
tokio žiaurumo ir, eidami pro nelaimingus kankinius, suk- 
davo akis į šalį. 

Net šie pagedėliai turėjo gėdos jausmą! Bet ką jie 
galėjo padaryti"? 

Biskarą supo Aukščiausios Paryžiaus Vilkų tarybos 
nariai ir jeigu tik kas nors iš jų bent vienu žodeliu būtų 
pareiškęs savo nepasitenkinimą, tam galbūt pačiam tektų. 

panašiai kentėti. Vien apie tai pagalvojus, jų kūnai pa- 
gaugais nueidavo. 

Tą vakarą Konigliu jautėsi itin prastai, iš jo krūtinės 
išsiveržė sunkus atodūsis. 

Jis pasuko galvą į Miutlijė ir tarė: 

— Mano drauge, man atrodo, kad šiąnakt aš pakra- 
tysiu kojas... 

— Ką tu sakai? — nutraukė jo žodžius Miutfilijė ir 
nekantriai sujudėjo. Virvės rėžte įsirėžė į jo kūną. — Jei 
šiandieną tavo eilė, tai rytoj ateis ir manoji!.. Labiausiai 
pykstu ant savęs, kad įpainiojau tave į šį reikalą. 

— Nekalbėk taip, — atsakė Konigliu, — aš visai ne- 
pykstu ant tavęs! Tik prieš mirdamas norėčiau paspausti 
tau ranką... 

Jie šiek tiek laiko tylėjo. 

Paskui Miutlijė tarė: 

— Klausyk, Konigliu, nors tau ir labai sunku, nerei- 
kia taip nusiminti... Aš manau... 

— Ką tu manai, Miuutlijė? 

— Palauk, tuojau pasakysiu. Gal tau tai pasirodys 
niekai, bet aš manau, kad permainos jau nebetoli... Situa- 
cija netrukus turėtų pasikeisti. 

— Ar į gerą pusę? 

— Velniai rautų, kas begali būti blogiau? Intuicija 
man sako, kad šiąnakt įvyks didelės grumtynės... Niekaip 
negaliu patikėti, kad Žako draugai būtų jį metę nelaimė- 
je. Juk berankiams broliams, kaip Žinai, pavyko išsigelbė- 
ti... Na, bet ką čia tuščiai šnekėti, pagyvensim, pamaty- 
sim! Taigi prašau tavęs, mano brangusis Konigliu, būk toks 
geras, pakentėk ir dar nemirk iki rytojaus ryto! 

— Pasistengsiu, — nuolankiai silpnu balsu atsakė Ko- 
nigliu. 

"Tuo metu prie grotstiebio vyko keista scena. 

Žakas ir Eksiuperas tylėdami vaikščiojo po denį, kiek- 
vienas iš jų buvo pasinėręs į savo apmąstymus. 

"Tą akimirką, kai jie priėjo prie laivo borto, kelią jiems 
užtvėrė du jūreiviai. 

— Negalima! — šiurkščiai pasakė vienas iš jų. 

— Kaip matote, mums daug kas negalima, — atsidu- 
so Eksiuperas ir pakėlė akis į Žaką. 

— Bet kodėl? — paklausė jaunuolis. — Visiems eki- 
pažo nariams laisvai leidžiama vaikščioti po denį, tik mums 
draudžiama eiti prie borto. 

Bet į šį klausimą jis neišgirdo atsakymo. 

Žakas nekantriai treptelėjo koja. 

— Reikės paklausti kapitono, — pasakė jis. — Be to, 
ten, prie stiebo, pririšti iki šiol kankinasi du žmonės. 

— Nekalbėkite taip garsiai, geriau pačjėkime į šalį, — 
tarė Eksiuperas Žakui ir nusitempė jį į laivūgalį. 

Žakas, kiek padvejojęs, nusekė jam iš paskos. Jie at- 
sisėdo prie naktauzo. 

— Pone, — pasakė Eksiuperas, — štai jau keletas 
savaičių, kai mes keliaujame kartu, ir tik šiandien užkal- 
binome vienas kitą. Ar žinote, kas aš toks? 

— Ne, — atsakė Žakas, — ir, jei nesupyksite už ma- 
no atvirumą, noriu jums pasakyti, kad iš karto pajutau 
jums simpatiją. 

— Aširgi norėjau jūs užkalbinti, bet nedrįsau, — nu- 
džiugęs atsakė Eksiuperas. 

— O kodėl? 

Eksiuperas atsiduso. 

— Jūs, be abejonės, nežinote, iš kur aš atvykau į šį 
laivą... 

— Bet man tai visai nerūpi, — atsakė Žakas. 

— Ne, ne, jūs turite sužinoti tiesą, — tarė jaunasis 
mokslininkas. — Mano gyvenime atsitiko didelė nelaimė. 
Aš užmušiau žmogų... 

— Jūs?! — nevalingai išsiveržė iš Žako krūtinės. 

Nuo pat pirmų akimirkų, kai Žakas išvydo Eksiupe- 
rą, jį visada stebino išorinė šio žmogaus ramybė. Jis visai 
nepanašus į žudiką! 

— Sakydamas “nužudžiau", nebuvau visai tikslus, — 
pasitaisė Eksiuperas, — apimtas baisaus pykčio, aš ban- 
džiau pamokyti vieną Žiauriai mane apvogusį niekšą, bet 
jo niekingą kiaušą daktarams pavyko sulopyti... Jis tik prieš 
keletą mėnesių atidavė savo sielą velniui, o aš tuo tarpu... 

— Ką jūs? 

— Aš septynerius metus praleidau katorgoje, — at- 
sakė Eksiuperas. 

Žakas nustebęs pažvelgė į savo pašnekovą. 

— Na, matote, — liūdnu balsu pasakė Eksiuperas, — 

aš turėjau pagrindo manyti, kad privalau jus įspėti... Nė- 
ra ko slapukauti! 

Kai Eksiuperas tarė šiuos žodžius, jo balsas drebėjo. 

Žakas, sujaudintas jo atvirumo, pasislinko arčiau ir 
tarė: 

— Gerbiamas pone, aš neprašiau, kad man prisi- 
pažintumėte. Bet jei pats nutarėte tai padaryti, manau, 
kad pasielgėte teisingai. Nelaimei, aš ir pats gerai Žinau, 
kaip skaudžiai kartais likimas baudžia žmogų už jo pa- 
klydimus... 

* — Kąnorite tuo pasakyti? — nustebęs paklausė Ek- 
siuperas. 

— Aš pats buvau nuteistas mirties bausme, — atsa- 
kė Žakas. 

— Ką jūs sakote?! — sušuko Eksiuperas. — Už kokį 
nusikaltimą? 

— Mane apkaltino nužudžius du žmones, bet aš to 
nepadariau. | 

— Jūs buvote nekaltas? 

— Duodu jums garbės žodį, galite neabejoti, — at- 
sakė jaunuolis. 

— Aš tikiu jumis. Manau, kad ateityje mes galime 
būti naudingi vienas kitam, taigi, jei leisite, papasakosiu 
jums savo istoriją, o paskui jūsų paprašysiu padaryti tą 
patį. 

Ir Eksiuperas liūdnu balsu papasakojo Žakui, kaip 
mokytas žmogus Lemuanas iš jo pasityčiojo ir kokį vaid- 
menį jis suvaidino jo gyvenime. 

Jo balsas skambėjo taip nuoširdžiai, kad Žakas ne- 
abejojo, jog šis Žmogus sako tiesą. Savo ruožtu jaunuo- 
lis papasakojo jam visą savo gyvenimo istoriją nuo pat 
vaikystės. 

— Mat kaip, — tarė Eksiuperas, kai Zakas nutilo, — 
jūs man prisipažinote savo silpnybes ir atgailaujate... O 
aš, turiu atvirai jums pasakyti, nė kiek nesigailiu. Tik tuo 
mes ir skiriamės. Bet nemanykite, kad aš.pradėjau su ju- 
mis šneką šia tema tik paprasčiausio smalsumo skatina- 
mas. Mielas drauge, pasakykite man, ar pasitikite mani- 
mi? — paklausė Eksiuperas. 

— Esu įsitikinęs, kad jūs nusipelnėte padorių žmo- 
nių pagarbos, — atsakė jo žodžių sujaudintas Žakas. 

— Dėkoju iš visos širdies! Jūs įsigijote ištikimą drau- 
gą, kuris savo darbais įrodys, ko yra vertas. O dabar pa- 
kalbėkime apie kitus reikalus. Taigi mes išsiaiškinome, kad 
aš — buvęs katorgininkas, o jūs — nuteistas mirties baus- 
me, nors jokio nusikaltimo nepadarėte. Dabar mes turė- 
tume išsiaiškinti, tarp kokių Žmonių pakliuvome. 

— Aš manau, kad tai jūreiviai, ir tiek, — kiek pagal- 
vojęs atsakė Žakas. 

— Nejaugi? Ak, mano mielas drauge, aš mokiausi 
įvairiausių pasaulio šalių kalbų ir Žinau, kad, be mirusių, 
retų ar užmirštų Vakarų 1r Rytų kalbų, esama dar vienos, 
kuria bendrauja ypatingos rūšies individai. 

— Ir kokia toji kalba? 

— Ji vadinasi “argo"". 

— Bet juk tai, kiek Žinau, vagių kalba, — nustebęs 1 
pasakė Žakas. 

— Ir katorgininkų... Aš dažnai ją girdėdavau... Aš 
išmokau šią kalbą ir netgi padariau keletą vertingų atra- 
dimų. Bet ne tai svarbiausia. Mes dabar jūroje netoli Ža- 
liojo iškyšulio, tarp jūreivių, kurie, savaime suprantama, 
turėtų kalbėti jūrininkų žargonu. Bet kaip jūs, Žakai, ga- 
lėtumėte man paaiškinti tą aplinkybę, kad beveik visi mus 
supantys žmonės tarp savęs bendrauja argo kalba“? 

— O, ašį tai neatkreipiau dėmesio! — atsakė Žakas 
ir susimąstė. 

— Patikėkite, aš neapsirikau! Bet prieš kalbant ko- 
kia nors kalba, pirmiausia reikia ją išmokti. Ar nepasaky- 
tumėte man, kur tie šaunūs jūreiviai galėjo išmokti argo"? 
Aš galiu atsakyti taip: jie visi buvo katorgoje! 

Žakas jau ketino atsakyti į Eksiupero klausimą, bet 
tą akimirką mūsų lingvistas nugarmėjo į liuką. 

— Padėkite! Į pagalbą! — išsigandęs sušuko Žakas. 

Išgirdę jo riksmą, tuojau pat pribuvo du jūreiviai. 

— Ką jūs pasakėte? — paklausė vienas iš jų. 

— Čia ką tik į triumą įgriuvo žmogus! — tarė jau- 
nuolis. 

— Nair kas, — numojo ranka jūreivis. — Vienas iš 
liukų blogai pritvirtintas, štai ir viskas! 

— Bet galbūt jis susižeidė... Aš norėčiau... 

— Nieko baisaus jam neatsitiks, juo pasirūpins fel- 
čeris. O jums patarčiau tuojau pat eiti į savo kajutę, nak- 
tis bus nerami... 

Šie žodžiai buvo ištarti įsakmiu tonu, Žakui neliko 
nieko kito, kaip tik paklusti. 

— Gerai, einu! — nesiginčijo jis. 

Tai pasakęs, Žakas pasuko prie laiptų, vedančių į jo 
kajutę. 

— Mielas pone, — atsisukęs paklausė Žakas, — ar 
galiu būti ramus, kad ponui Eksiuperui negresia jokia 
bėda? 

Ironiškai nusišypsojęs, jūreivis žvaliu balsu atsakė: 

— Galite nesijaudinti, nieko blogo jam neatsitiko! 

Ir Žakas nuėjo. 

+ Po minutės jis jau buvo savo kajutėje, raktas iš lauko 
pusės apsisuko spynoje. 

Kodėl jį čia laiko kaip suimtąjį? Nejaugi bijo, kad jis 
gali pabėgti? Bet kur jis galėtų bėgti — aplinkui tyvuliuo- 
ja jūra... 

Be to, jis net neketino niekur bėgti, atvirkščiai, su 
džiaugsmu sutiko su gerbiamo Maladreto pasiūlymu. 

Mintis, kad sunkiu darbu laive ir rizika jis gali išpirk- 
ti praeities klaidas, labai viliojo Žaką. 

Maladretas kėlė jam pasitikėjimą. Be to, laivo šeimi- 
ninkas davė suprasti, kad jis tik vykdo jo globėjos marki- 
zės de Faverej valią. 

Vos tik Žakas išgirdo šį vardą, visos jo abejonės kaip- 
mat išsisklaidė. 

Iš tikrųjų pono Maladreto surinktų ekipažo narių ma- 
nieros, švelniai tariant, buvo keistos ir negalėjo kelti pasi- 
tikėjimo. 

Visi, bent kiek daugiau gyvenimo patyrimo turintys 
žmonės iš karto būtų pastebėję, kad tie jūreiviai gyveni- 
me matė ir šilto, ir šalto. 

Kai tik Žakas valtimi atplaukė į laivą, jis iš karto bu- 
vo užrakintas jam skirtoje kajutėje. Tuo metu Miutlijė, 
Konigliu ir broliai Martenai kovėsi “Auksiniame inkare" 
su Paryžiaus Vilkais. 

Visą pirmą savaitę Žako laisvė buvo labai suvaržy- 
ta. Galbūt jo priešas bijojo, kad Žakas neatpažintų ku- 
rio nors iš Paryžiaus Vilkų, kurį galbūt kada nors buvo 
susitikęs? 

Bet Žakas taip miglotai prisiminė savo praeitį, ban- 
ditų veidų jis neįsidėmėjo, tad būgštauti tikrai nereikėjo. 

Be to, kokią grėsmę Žakas galėjo kelti? Juk jis — 
visiškoje savo priešo valdžioje! 

Taigi po savaitės jam buvo leista išeiti pasivaikščioti 
į denį. 

Bet Žako toks ekipažo elgesys neįžeidė. Juk jis, šiaip 
ar taip, mirties bausme nuteistas kalinys! Kokią teisę jis 
turi reikšti savo nepasitenkinimą? Savo globėjai mintyse 
jaunuolis buvo prisiekęs būti nuolankus ir paklusti visiems 
Maladreto įsakymams. 

Teisybė, jį šiek tiek stebino šis keistas laivas ir jame 
vyravusi tvarka, bet galbūt taip elgiamasi visuose jūrose 
plaukiojančiuose laivuose... Žakas neturėjo jokios pa- 
tirties... 

Veltui jaunuolis bandė klausinėti jį supančių žmo- 
nių apie šios kelionės tikslus, niekas su juo nesileisdavo 
į kalbas. 

Regis, jis buvo apibrėžtas kažkokiu užkerėtu ratu, ku- 
rio niekas nedrįso arba nenorėjo peržengti... 

Bet Žakas netrukus pastebėjo, kad ne su juo vienu 
taip elgiamasi šiame laive. 

Eksiuperas visą laiką praleisdavo denyje, laivūgaly- 
je, jis įsigilinęs kažką skaitydavo arba svajodavo, ir nieka- 
da Žakas nematė, kad jis būtų kalbėjęsis su jūreiviais. 

Ši priverstinė vienatvė, šiaip ar taip, turėjo suartinti 
šiuos du vyrus ir tik dėl abipusio drovumo anksčiau ne- 
įvyko pokalbis, kurį ką tik aprašėme ir kuris taip netikėtai 
nutrūko. 

Be to, belaisviams suaztėti padėjo viena ir ta pati min- 
tis, tuo pačiu metu šovusi jiems į galvą. Nors jiems ir buvo 
draudžiama artintis prie laivo borto, jie vis dėlto iš tolo 
matė dviejų pasmerktų mirti žmonių kankynę. 

Jautrios jų sielos buvo sukrėstos tokio laukinio elge- 
siOo su Žmonėmis, nors jie ir nežinojo, kokios priežastys 
paskatino juos taip Žiauriai kankinti. 

Jie girdėjo nelaimingųjų dejones, matė, kaip giliai vir- 
vių mazgai buvo įsitrynę jiems į pečius. 

Neapsikentęs Žakas nutarė pabandyti užtarti tuos 
žmones. Turėdamas šį tikslą, jis ir kreipėsi į Eksiuperą, 
kurio išvaizda jam kėlė pasitikėjimą. 

Skaitytojai jau Žino, kaip baigėsi pokalbis. 

Ir štai Žakas, užrakintas savo kajutėje, ėmė galvoti 
apie keistą buvusio katorgininko ir pasmerktojo mirti su- 
sitikimą. 

Dabar jam, kaip ir Eksiuperui, kilo klausimas, kokie 
žmonės jį supo. 

Tuo metu, kai Žakas suko galvą, bandydamas atsa- 
kyti į šį klausimą, štai kas vyko denyje. 

Kai tik Žakas nuėjo į savo kajutę, denyje pasirodė 
trys vyrai. Jie nusiuntė jūreivį pakviesti laivo kapitoną. 

Du iš trijulės mes jau pažįstame. Tai Biskaras ir Ma- 
ladretas. Tretysis, pravardžiuojamas Žanu Šlubiu, bandi- 
tų hierarchijoje užėmė aukštą padėtį. 

— Jūsų prognozės pasitvirtina? — paklausė Biska- 
ras kapitono. 

— "Taip. 

— Vadinasi, jūs manote, kad netrukus prasidės ini . 

— Negana to, mus gali užklupti vienas iš tų uraganų, 
kurio neįstengia įveikti net labiausiai patyrę jūreiviai. Ne- 
praeis nė valanda, kai mums teks suremti pečius su jūros 
stichija, — pareiškė kapitonas. 

Vyrai nutilo. 

Jie visi pakėlė žvilgsnius į dangų. Saulė pasislėpė, juo- 
di pasišiaušę debesys baigė aptraukti visą dangų, joks spin- 
dulėlis neįstengė pro juos prasiskverbti. 

"Iolumoje buvo girdėti kažkoks duslus dundėjimas, 
tarytum kažkur toli toli griaudėtų perkūnas. 

Oras buvo nepaprastai tvankus. 

— Jūs galite mums pažadėti, kad laivui neatsitiks nie- 
ko blogo? — paklausė Biskaras. 

Kapitonas nieko neatsakė. Jis tik gūžtelėjo pečiais ir 
nusisuko. 

— Pone, kodėl jūs tylite? — nekantravo Paryžiaus 
Vilkų karalius. 

— Ar galiu atvirai pasakyti tai, ką galvoju? — pa- 
klausė kapitonas. 

— Galite! 

— "Įaip, laivą galima išgelbėti, jei tik aš pasitikėsiu 
ekipažo nariais. 

— O argi jūs jais abejojate? — nustebęs paklausė 
Biskaras. — Pasakykite, kas tie žmonės, kurie sukėlė jums 
abejonių, ir aš griežtai juos nubausiu, net jei reikėtų už- 
mušti tuos niekšus. 

Kapitonas, užuot atsakęs, mostelėjo ranka į Konig- 
liu ir Miutlijė. 

— Pažiūrėkite atidžiau pats, — pagaliau tarė jis, — 
argi nepastebite, kad visi tie Žmonės, net nežinodami apie 
jiems gresiantį pavojų, atrodo paniurę ir nusiminę? 

— O kodėl jūs manote, kad jie nusiminę? 

— Ogi todėl, — atsakė kapitonas, — kad jūs, norėda- 
mas nubausti du jums nusikaltusius žmones, kankinate vi- 
sus ekipažo narius, kurie, patikėkite, negali likti abejingi 
svetimam skausmui. Ir viskas vyksta čia pat, jų akivaizdoje! 

Biskaro akyse įsižiebė pyktis. 

— Ką tai reiškia? — šiurkščiu balsu paklausė jis. 

Kapitonas, Paryžiaus Vilkų bendrininkas, kadaise bu- 
vo sąžiningas ir žmonių gerbiamas žmogus. 

Beatodairiška aistra rizikuoti nuvedė jį nusikaltimų 
keliu ir pastūmėjo į nedorybės liūną. 

Bet ir šio žmogaus, kaip ir jį supančių piktadarių, šir- 
dyse, dar ne visi žmogiškieji jausmai buvo užgesę. 

— Vade, — atsakė jis klausimu į klausimą, — ar jūs 
esate kovęsis žūtbūtiniame mūšyje? 

— Jūs ką, pone, sumanėte iš manęs pasišaipyti?! — 
piktai suraukęs antakius, sušuko Paryžiaus Vilkų karalius. 

— Ne, aš kalbu rimtai, todėl prašau mane išklausyti! 
"Tokiuose mūšiuose žudoma be atvangos ir vis dėlto, jei į 
rankas pakliūva sveikas, stiprus priešas, kuris geba ilgai 
kovoti su mirtimi, kariai pajunta jam pagarbą ir gailestį... 
Besikankinančio priešo kančios juos stulbina ir trikdo... 
Jie neapsikentę vienu smūgiu pribaigia priešą ir staiga pa- 
junta palengvėjimą... 

— Kapitone, ką norite tuo pasakyti? — išklausęs pa- 
mokomų jo žodžių, paklausė Biskaras. 

— Aš tik norėjau pasakyti, — atsakė kapitonas, — 
kad įsakytumėte savo žmonėms užmušti tuos du išdavi- 
kus. Ir jie nedelsdami įvykdys jūsų įsakymą!.. Bet nekan- 
kinkite tų Žmonių ir neverskite stebėti pragariškas kan- 
čias... Tai matydami, jūreiviai praranda sielos ramybę, to- 
dėl, kilus audrai, negaliu garantuoti, ar jie bus ištvermingi! 

Biskaras nusikvatojo tuo kraupiu juoku, taip gerai 
pažįstamu jo priešams. Kas kas, o jie žinojo, kad po tokio 
jų vado juoko seks koks nors siaubingas išpuolis. 

— Gerai! — pasakė Biskaras. 

Paskui lėtai priėjo prie laivo borto ir sustojo už kelių 
žingsnių nuo kankinių. 

— Atriškite juos! — griežtai įsakė Biskaras jūrei- 
viams. 

Keletas vyrų pašoko iš vietų ir nuskubėjo vykdyti Pa- 
ryžiaus Vilkų karaliaus įsakymo. Jie atrišo iki kraujo į Miu- 
flijė 17 Konigliu kūnus įsirėžusias virves. 

Kai vargšeliai šiaip taip atsistojo ant kojų, jie ėmė 
svirduliuoti į visus šonus kaip girti. 

Bet jeigu tie, kurie taip vikriai atskubėjo vykdyti Pa- 
ryžiaus Vilkų karaliaus įsakymo, dar tikėjo, kad šis žmo- 
gus pasigailės kankinių, tai Miutlijė ir Konigliu neturėjo 

jokių iliuzijų. Jie tikrai Žinojo, kad Biskaro širdis nesuge- 
ba atleisti. 

Miuuitlijė net pamiršo savo žodžius, kuriais prieš kele- 
tą minučių guodė Konigliu. 

Vargšeliai, neįstengdami stovėti ant kojų, parkrito ant 
denio. 

— Pakelkite juos! — įsakė Biskaras. 

Keletas jūreivių prišoko prie Miutlijė ir Konigliu. 

— Jei dabar juos pririštumėte prie brašpilio, ar tai 
trukdytų laivui plaukti? — paklausė Biskaras kapitono. 

— "Taip, — atsakė šis. 

— Tuomet pririškite juos prie laivo borto! — paliepė 
banditas. 

Kapitonas išblyško ir, pažvelgęs Biskarą, paklausė: 

— Ką jūs norite tuo pasakyti? 

— Velniai rautų, pone, gal jūs apkurtote?! — sušuko 
Biskaras. — Aš nemėgstu kartoti du kartus savo įsakymų! 
Įsakau šiuos niekšus lynais pririšti prie laivo borto, kad jie 
ten kabėtų ir nesipainiotų mums po kojomis! Ar aišku? 

Keletą minučių viešpatavo mirtiną tyla. 

Visi šios scenos dalyviai pakraupę iš siaubo laukė, 
kas bus toliau. 

Kapitonas, iki kraujo kramtydamas lūpas, nieko ne- 
atsakė. 

— Kodėl nevykdote mano įsakymo? — ramiai pro 
dantis iškošė Biskaras. 

— Bet juk šis kankinimo būdas kur kas Žiauresnis 
nei dabartinis, — atsakė kapitonas. 

Jūreiviai, pritardami kapitono žodžiams, ėmė šnibž- 
dėtis tarpusavyje ir maldauti pasigailėti nelaimingųjų. 

Užuot atsakęs, Biskaras ryžtingai žengė žingsnį į 
priekį ir išsitraukė iš savo apsiausto kišenės ranką, ku- 
rioje laikė pistoletą. 

Netardamas nė žodžio, jis pridėjo pistoleto vamzdį 
prie vieno iš jūreivių smilkinių. 

Nugriaudėjo šūvis, ir nelaimingasis išsitiesė negyvas 
ant denio. 

Šis žvėriškas Biskaro poelgis įvarė siaubą banditams. 

Kapitonas davė ženklą, ir jūreiviai tuojau pat sučiu- 
po Miuilijė ir Konigliu. Jie dejavo ir aikčiojo, bet daugiau 
nebedrįso nė žodžio ištarti... 

Jie gelbėjo savo pačių kailius. 

Po minutės kitos Konigliu ir Miuilijė kūnai jau kabo- 
jo pririšti prie laivo borto ir siūbavo į šonus, blaškomi stip- 
raus vėjo gūsių. 

— Dabar mes galėsime laisvai manevruoti, — iro- 
niškai šyptelėjęs, pasakė Biskaras. 

Kapitonas, išblyškęs kaip drobė, baugščiai pažvelgė į 
Paryžiaus Vilkų vadą. 

Tą akimirką nuo stipraus vėjo šuoro ėmė traškėti 
stiebas. 

Laivas staiga pasviro, ėmė siautėti baisi stichija. 

Kapitonas nuskubėjo duoti įsakymų. 

Laivas, siūbuojamas vėjo, visu greičiu plaukė į priekį. 

Jūra pašiaušė savo keterą, siaubingos bangos ėmė 
daužytis viena į kitą; dabar jos panėšėjo į priešais išdygu- 
sius aukštus klanus. 

Laivas blaškėsi kaip plunksnelė, mėtomas bangų čia 
žemyn, čia aukštyn. 

Tiršti juodi debesys aptraukė dangų, visai čia pat vie- 
nas po kito jį skrodė žaibai, palikdami jūroje ugninius at- 
švaitus. " 

Audros griaudėjimą perrėkdavo garsus ir šaižus ka- 
pitono balsas — tarytum paskiri trimito garsai. 

Vyrai akimirksniu pamiršo viską, kas ką tik įvyko, da- 
bar jiems terūpėjo įveikti siaubingą jūros stichiją. 

Maladretas stovėjo šalia laivo kapitono ir perduoda- 
vo ekipažo nariams jo nurodymus. 

Dabar Paryžiaus Vilkų laivas atrodė tarsi gyva būty- 
bė, visomis jėgomis kovojanti su siaubinga jūrų pabaisa. 

Biskaras su dviem Aukščiausios Paryžiaus Vilkų ta- 
rybos parašais stovėjo laivūgalyje ir įdėmiai žvelgė į siau- 
tėjantį okeaną. 

Paryžiaus Vilkų karalius, be skrybėlės, išdidžiai atlošęs 
vienplaukę galvą, regis, iššaukė susikauti įniršusią stichiją. 

"Toji kova jį ir baugino, ir savotiškai kerėjo. 

Jis buvo įsitikinęs, kaip ir visais kitais panašiais atve- 
jais, kad jiems pavyks nugalėti priešą. 

Ištiesęs ranką jūros link, jis iš visos gerklės šaukė: 

— Skrisk, prakeiktas brige, skrisk greičiau! Tegul ta- 
vęs nenustelbia uraganas! Pirmyn, tik pirmyn! "Ten, kur 
mūsų laukia lobiai! Ten, kur aš tapsiu Blogio karaliumi, ir 
užvaldysiu visą pasaulį!.. Žiūrėk, nepasiduok audrai, tai 
sakau aš, būsimasis pasaulio valdovas, Blogio karalius! 

"Tą akimirką pasigirdo siaubingas trenksmas. 

Vienas laivo stiebas lūžo pusiau ir su trenksmu nu- 
virto į denį. 

Jūreiviai nuskubėjo ten link su kirviais rankose. 

Jie tuojau pat sukapojo stiebą, 0 jo nuolaužas išmetė 
per bortą. 

Laivo vadas puikiai atliko savo darbą. 

Jūreiviai draugiškai ir tiksliai vykdė visus jo įsakymus. 

Tie gėdingos praeities Žmonės pavojaus akimirką el- 
gėsi kaip narsūs ir ištvermingi kareiviai. 

O, tai buvo žūtbūtinė Žmogaus kova su įsisiautėjusia 
jūros stichija! 

Bet tai dar nebuvo kovos pabaiga! Slinko valandos, 
0 audra tebesiautėjo... 

Biskaras priėjo prie kapitono. 

— Ar jūs įveiksite uraganą? — paklausė jis. 

— "laip, — atsakė kapitonas. — Po valandos išauš 
rytas, vėtra nurims... 

Šis patyręs jūrų vilkas žinojo, ką sako. 

Netrukus horizonte pasirodė blyškūs aušros spin- 
duliai... 

Vėjas staiga nutyko, laivas slinko į priekį, siūbuoja- 
mas bangų... 

Staiga pasigirdo šturmano balsas: 

— Iš kairės nuo mūsų plaukia kažkoks laivas! 

Tą akimirką Biskaras, prisiminęs dvi nelaimingas au- 
kas, nuskubėjo prie laivo borto ir pažvelgė žemyn. 

— Prakeikimas! — sušuko jis. 

Miuutlijė ir Konigliu dingo, į vandenį plakėsi vėjo nu- 
plėšti lynai... 

Vadinasi, jūra pasiglemžė tuos du žmonės! Mirtis, kur 
kas gailestingesnė nei Biskaras, pasigailėjo kankinių... 

Šturmanas dar kartą sušuko: 

— Kairėje matyti kažkoks laivas! 

Biskaras čiupo žiūronus ir įsisiurbė akimis į pro bals- 
vą rūką šmėžuojantį laivą... 


Plėšikų laivo persekiojimas 


"Tuo metu, kai Paryžiaus Vilkų laivas kovėsi su jūros sti- 
chija, kitą netoliese jo plaukiantį laivą ištiko ta pati lemtis... 

Jis nepanėšėjo į piktadarių laivą, kuriuo plaukė žmo- 
gus, pasivadinęs Blogio karaliumi... 

Stovėdamas ant tiltelio, laivo kapitonas irgi davė sku- 
bius nurodymus savo jūreiviams. 

Šalia jo ant kelių klūpojo moteris, nulenkusi galvą ir 
užsidengusi veidą rankomis. 

Kapitonas, atsisukęs į damą, tarė: 

— Ponia, nusiraminkite, audra — mūsų pagalbinin- 
kė, vėjas tik padeda mums greičiau plaukti į priekį! 

— Armanai, aš nebijau audros, — atsakė dama, — 
nes esu įsitikinusi, kad Dievas globoja mus... Argi tuos, 
kurie kovoja už tiesą, įmanoma nugalėti? Mes būtinai 
juos pasivysime, — sušnibždėjo jis. — Mes privalome 
juos pasivyti! 

Skubėk, laive, skubėk į priekį!.. Vykis vagis ir žudi- 
kus!.. Dėkui tau, audra, kad padedi motiną priartinti prie 
nelaimingo sūnaus!.. 

Šis laivas buvo pavadintas “Viltimi"". 

Ant jo stiebo plevėsavo Prancūzijos vėliava. 

Visos laivo burės buvo nuleistos. 

Laivas, regis, net nebekovojo su audra, o tik koketa- 
vo, bandydamas padaryti ją savo sąjungininke. 

To laivo kapitonas, kaip jau sakėme, buvo Armanas 
de Bernė... 

Prie vairalazdės stovėjo markizas Arčibaldas de So- 
mervilis. 

Broliai Dešinysis ir Kairysis buvo jo jūreiviai... 

Lamalu, senasis Lamalu, netverdamas džiaugsmu, 
kad dar kartą išplaukė į atvirą jūrą, iš paskutiniųjų jėgų 
vykdė Armano de Bernė įsakymus. 

Dama, apie kurią ką tik kalbėjome, buvo markizė de 
Faverej — nuolanki, gyvenanti viltimi, pasiryžusi iškęsti 
visus pavojus... 

Broliai Dešinysis ir Kairysis, pabėgę iš “ Auksinio inka- 
ro" tavernos, negaišdami nė minutės, išskubėjo į Paryžių. 

Jie atvyko į markizės de Faverej namus, ir šis netikė- 
tas brolių atvykimas, kaip prisimename, sutrukdė nelai- 

mingai moteriai nevilties akimirką nutraukti savo gyvy- 
bės siūlą. 

Argi Marija dabar galėjo galvoti apie mirtį, pabūgti 
kovos, kuri, ji gerai tai suprato, pareikalaus visų jos jėgų! 

Ne, to negali būti, antraip būtų nusikaltimas. 

Ši nesiliaujanti markizės de Faverej kova — šventa 
jos pareiga! 

Kas, jei ne tikra motina, privalo ginti savo kūdikį, kam, 
jei ne jai, reikia išplėšti iš Biskaro rankų jo grobį! 

Nejaugi po tiek metų trukusios slegiančios nežinios, 
kuri suteikė vargšei motinai tiek daug kančių, dabar, šią 
akimirką, kai ji galų gale sužinojo, koks likimas ištiko jos 
kūdikį, nejaugi ji turi visiems laikams jo atsižadėti, o pati 
atsisveikinti su šiuo pasauliu? 

Armanas de Bernė iš susijaudinimo trūkčiojančiu 
balsu keliais žodžiais papasakojo planą, kurį jau buvo 
numatęs. 

Šie sąžiningi, garbingi ir narsūs žmonės buvo pasi- 
rengę iki paskutinio kraujo lašo kovoti su Žiauriu bandi- 
tų vadu, Blogio ir Nusikaltimų karaliumi. Jie nė valan- 
dėlės nedvejodami nusprendė tuojau pat vykti Biskaro 
pėdsakais. 

Dabar nė vienas iš jų neabejojo, kad Biskaras nenu- 
žudė Marijos de Faverej sūnaus. | 

Matyt, niekšas iki galo dar nebaigė vykdyti savo šė- 
toniško plano. 

Tikriausiai jis ir vėl mes Žaką į gyvenimo sūkurį ir 
galbūt šį kartą jam pavyks pastūmėti nepatyrusį jaunuolį 
į nusikaltimų kelią, ir nelaimingas markizės sūnus galų 
gale praras garbę ir sąžinę — štai kaip Žiauriai norėjo at- 
keršyti Marijai de Faverej pikčiausias jos priešas. 

Šiam planui netikėtai sutrukdė brolių Martenų pra- 
nešimas. 

Vadinasi, Biskaras ne šiaip sau vyksta į tolimąją Kam- 
bodžą, jis turi kažkokį tikslą be to, kurį jau minėjome... 
Greičiausiai jam pavyko sužinoti khmerų lobio paslaptį, 
kurios taip ilgai ir nesėkmingai ieškojo kunigaikštis de Be- 
lenas, kaip matyti iš mirusiojo užrašų, kuriuos jo kabine- 
te rado tardytojas. 

Pabėgęs katorgininkas Estremocas turėjo grandiozi- 
nių planų. Paryžiaus Vilkų gauja irgi panoro užvaldyti di- 
džiulius turtus, kuriuos tikėjosi panaudoti galingai nusi- 
kaltėlių valstybei sukurti ir taip įbauginti visą civilizuotą 
žmoniją... 

— Vadinasi, mums teks gelbėti ne tik Žaką, bet ir 
visą pasaulį, — pasakė markizas Arčibaldas de Somervi- 
lis, — juk nusikaltimas daromas turint tikslą užvaldyti m1l- 
žiniškus turtus! Ką dar baisesnio galima įsivaizduoti? Jų 
įgijusi didžiulė armija visuomenės padugnių pasklistų po 
visą Žemę, jie imtų keršyti, siautėti ir žudyti! 

Mirusiųjų klubo nariai davė priesaiką sugauti Biska- 
rą ir išvaduoti Žaką. | 

Jie prisiekė visą savo gyvenimą skirti tam, kad būtų 
sutrukdyta šiems siaubingiems planams. 

— Aš pasirengęs! — pasakė Marsialis. 

Tą patį pakartojo ir Zoera. Jis atkeršys tiems niek- 
šams, drįstantiems kėsintis į khmerų karalių palikimą. 

Marsialio ir Enijaus žudikai jau mirė, turi būti nu- 
bausti tie, kurie nori pasinaudoti to nusikaltimo vaisiais 
ir toliau sėti Žemėje blogį. 

Net seras Lionelis Storigenas, ir tas, regis, suprato 
visą jiems iškilusio uždavinio sunkumą. 

Visada žvelgęs bejausmiu tarytum numirėlio žvilgs- 
niu, jis spaudė rankas Armanui dė Bernė ir Arčibaldui de 
Somerviliui ir vis kartojo: 

— Štai ir aš! 

Marija de Faverej tylėdama įdėmiai klausėsi savo iš- 
tikimų draugų pokalbio. 

Ji pasuko žvilgsnį į markizą de Faverejų, kuris visada 
buvo jai ištikimas ir doras. Matyt, ji ketino jam kažką pra- 
nešti, bet nesiryžo... 

Galų gale markizė atsistojo ir, priėjusi prie senuko, 
pagarbiai atsiklaupė priešais jį ant kelių. 

— Dabar išklausyk manęs tu, kuris tiek metų buvai 
man tėvas ir geriausias draugas! — pasakė Marija de Fa- 
verej. — Ar girdėjai, ką kalba tie žmonės? Norėdami iš- 
gelbėti mano sūnų Žaką de Kotbelį, jie, nepaisydami di- 
delių pavojų, pasirengę plaukti į pasaulio kraštą. Aš savo 
ruožtu noriu jūsų paklausti: ar turi teisę motina likti nuo- 
šalyje? Markize de Faverejau, ar leisite man vykti kartu 
su jais? 

Išgirdę šį netikėtą Marijos prašymą, visi nustebę su- 
šuko. 

— Kaip! Toji moteris, priblokšta nelaimės ir nežinios, 
nekreipdama dėmesio į jų laukiančius sunkumus ir pavo- 
jus, ryžtingai ir drąsiai nusprendė vykti į ekspediciją, ku- 
ri, Dievas Žino, kuo gali baigtis, galbūt net mirtimi, taip ir 
nepasiekus tikslo! 

Bet markizas de Faverejus puikiai suprato, kas vyks- 
ta mylinčios motinos širdyje. Jis švelniai pakėlė Mariją 
nuo grindų ir ramiu, ryžtingu balsu pasakė: 

— "Iu pirmoji privalai apkabinti savo sūnų! Keliauk: 
kartu su jais, ir tepadeda tau Dievas! Tikėkimės, kad šį 
kartą teisingumas nugalės! 

— O, dėkoju tau, mano drauge! — su ašaromis aky- 
se atsakė Marija de Faverej. — Tu, kaip visada, supratai 
mane. Ak, atleisk man, kad palieku tave ir jaukius mūsų 
namus, kad palieku savo dukteris... Baimė ir nerimas nu- - 
žudytų mane ir galbūt tą dieną, kai Žakas de Kotbelis, vėl 

sugrįžęs į Prancūziją, skubėtų apkabinti vargšės savo mo- 
tinos, jis terastų šaltą lavoną, ir aš negalėčiau pabučiuoti 
savo vienintelio sūnaus! 

— Keliauk, Marija! — pakartojo markizas de Fave- 
rejus. — Dievas padės tau. O aš, senis, lauksiu tavęs grįŽ- 
tančios. Aš noriu matyti tave laimingą tą dieną, kai už- 
merksi man akis, koks laimingas būsiu, jei, pasilenkusi 
virš mano mirties patalo, tu ištarsi: “Žako de Kotbelio 
vardu dėkoju tau, mano drauge, už tai, kad sunkią savo 
gyvenimo valandą išgelbėjai mane iš nevilties ir neleidai 
palūžti!“ 

Kaip labai kontrastavo šio nuostabaus Žmogaus ge- 
rumas su Biskaro ir jį supančių banditų niekšystėmis. Ir 
ne tik markizo! 

Visi dabar Mariją de Faverej supantys Žmonės pir- 
miausia rūpinosi ne savimi, 0 jiems brangiais žmonėmis, 
jie atidėjo ateičiai savuosius planus. 

Armanas de Bernė turėjo išsiskirti su Matilda, Mar- 
sialis — su Liusi... 

Senasis markizas liko vienas, su šypsena išlydėdamas 
tą, už kurią brangesnės neturėjo šiame pasaulyje... 

— Mes pasistengsime pakeisti jums Mariją de Fave- 
rej, — pasakė Polina de Sosė markizui. Ir, atsisukusi į sa- 
vo įmotę, pridūrė: — Skubėkite gelbėti savo sūnaus Ža- 
ko! Aš melsiuosi už jus abu! 

"Taigi šis nedidelis žmonių būrys, kovojantis už gėrį ir 
teisybę, leidosi į kelionę vytis priešų, pasirengęs bet kurią 
minutę su jais susikauti. Jie buvo stiprūs ir ištvermingi, 
nes siekiantys gėrio visuomet galingi! 

Taigi jų, kaip ir Biskaro, laivas pateko į jūros stichiją. 

Uraganas buvo stiprus priešininkas. Bet “Viltis", va- 
dovaujama patyrusių jūreivių, kaip bebaimio raitelio su- 
tramdytas arklys, plaukė kaudamasis su bangų kalnais. 

Dusliai griaudėjo perkūnas, be paliovos žaibavo... 
Juodą vandenį skrodė raudoni žaibų atšvaitai. Laivas traš- 
kėdamas dejavo... 

Drąsusis Armanas de Bernė įsakė nuleisti visas bu- 
res, įniršusi audra nešė jo laivą siautėjančiomis okeano 
bangomis... 

Menkiausia klaida — ir laivas būtų paskandintas! Bet 
Armanas gerai išmanė jūreivystės meną. "lai buvo savo- 
tiška Žmogaus dvikova su gamta. Vikriai ir sumaniai jis 
atrėmė visus savo stipraus priešininko smūgius. 

De Bernė nepalaužiamas! Laukinės gamtos jėgą įvei- 
kė Žmogaus jėga! 

Lamalu su nuostaba akyse stebėjo šią žūtbūtinę ko- 
vą ir kiek įmanydamas padėjo Armanui de Bernė. 

Džiaugsmingi šūksniai veržėsi iš senio krūtinės. Se- 
no jūreivio širdis neatsispyrė jūros Žavesiui. 

Kaip jis džiaugėsi, kad gali padėti tokiam drąsiam ka- 
pitonui susikauti su šėlstančia jūra! 

Marsialis susikaupęs dirbo kartu su paprastais laivo 
jūreiviais ir rodė pavyzdį “Vilties" komandos nariams. 

Staiga pasigirdo baisus traškesys. Milžiniška banga 
trenkėsi į laivą. Tą akimirką lūžo vidurinysis stiebas. 

— Marsiali! Greičiau prie stiebo! — sušuko Arma- 
nas de Bernė. — Nukirskite jį, o nuolaužas išmeskite į 
vandenį. 

Jaunuolis nedvejodamas vienu šuoliu prišoko prie 
stiebo. 72 | 

Armanas, išblyškęs kaip drobė, užgniaužęs kvapą 
klausėsi kirvio smūgių. Jis žinojo, koks didelis pavojus gre- 
sia, jei uraganas nušluos nuo denio Marsialį į sūkuriuo- 
jančią jūrą. 

Tuo metu debesys danguje šiek tiek prasisklaidė, ir 

laivas, akimirkai pasviręs į šoną, vėl išsitiesino, tarytum 
ketindamas ir toliau nepasiduoti uraganui. 

— Baigta! — sušuko Marsialis. 

Armanas de Bernė pasilenkė prie markizės de Fa- 
verej. 

— Tai narsus vyras, — pasakė jis, — jo krūtinėje pla- 
ka drąsi širdis, verta jūsų Liusi meilės! 

Ir jis parodė akimis į jaunuolį. 

"Tuo metu laivūgalyje nejudėdamas stovėjo žmogus. Jis 
bereikšmiu žvilgsniu žvelgė į nakties tamsą — nieko nema- 
tydamas, nieko nesuprasdamas, nebijantis jokių pavojų. 

Tai buvo seras Lionelis Storigenas. 

Staiga iš jūros gelmės pasigirdo kraupus, širdį dras- 
kantis nevilties šūksnis, nustelbęs net vėtros ūžesį. 

Armanas krūptelėjo. 

"Tai buvo Žmogaus balsas... 

Bet kas tai? 

Nejaugi šioje baisioje maišalynėje kažkas šaukiasi pa- 
galbos? 

Vėl pasigirdo riksmas, šįkart dar garsesnis. 

Prie Armano de Bernė prišoko Arčibaldas de Somer- 
vilis. 

— Ar girdėjote? — paklausė jis. 

— Taip, tikriausiai koks nors vargšelis kovoja su mir- 
timi... Galbūt kažkur netoliese nuskendo laivas... 

— Ar girdite? Ir vėl šaukia! — tarė Arčibaldas de 
Somervilis. — Armanai, reikia pabandyti išgelbėti tą ne- 
laimingąjį! 

"Tuo metu audra dar labiau ėmė šėlti, pasigirdo siau- 
bingas perkūno griausmas... Ėmė žaibuoti... 

Žaibo šviesa už kelių metrų nuo “Vilties" apšvietė 
du žmones, besišaukiančius pagalbos. 

— Aš privalau jiems padėti! — ryžtingai tarė Arči- 
baldas de Somervilis. 

— Markize, — pasakė Armanas de Bernė, — jums 
vargu ar pavyks išgelbėti tuos nelaiminguosius, tik pats 
žūsite... 

— Na 1r kas, ašvis tiek privalau atlikti savo pareigą! 

— Arčibaldai, dėl mūsų bendro reikalo, maldauju, 
nedarykite to! 

— Nepamiršk, Armanai, kad mūsų pareiga aukojan- 
tis gelbėti kitus! — ryžtingai atsakė markizas. 

Armanas neprieštaravo, širdyje jis ir pats taip galvojo. 

— Valtį į vandenį! — sušuko Arčibaldas de Somervilis. 

Armanas, atsisukęs į jūreivius, ryžtingai pasakė: 

— Vykdyti markizo įsakymą! Greičiau! Lamalu! 

Akimirksniu į vandenį iš “Vilties buvo nuleista vie- 
na iš lynu prie borto pririštų valčių. 

Armanas ne be reikalo sakė, kad šis poelgis — tikra 
beprotybė. Argi buvo galima tikėtis, kad maža valtelė 
gali susikauti su grėsminga audra, įveikiančia net galin- 
gus laivus?! 

Gali atsitikti taip, kad banga pačiups ją, svies aukš- 
tyn ir užlies vandens kalnu... 

Bet Arčibaldas de Somervilis neklausė proto balso. 
Dabar jis klausėsi tik savo pasiaukojančios širdies balso! 

Tą akimirką, kai valtis buvo nuleista į vandenį, de 
Somervilis nedvejodamas įšoko į ją. 

Staiga markizas nustebęs riktelėjo. Jis buvo ne vie- 
nas, valtyje jau sėdėjo seras Lionelis Storigenas — nelai- 
mingas beprotis! 

Arčibaldas de Somervilis sudejavo iš nevilties. 

Tik dabar jis suprato, koks baisus pavojus jam gre-' 
sia, juolab kad jam reikės gelbėtis ne tik pačiam, bet ir 
padėti draugui. 

Galbūt dabar jis būtų atsisakęs savo ketinimo, bet 
buvo per vėlu! 

Lynas, kuriuo valtis buvo pririšta prie laivo, jau buvo 
nukirstas... 

Seras Lionelis griebė irklus ir su kažkokia nežmoniš- 
ka jėga ėmė irkluoti. 

Armanas de Bernė ryžosi pamėginti padaryti tai, kas 
neįmanoma! Jis norėjo pristabdyti laivą. Laivas susvyra- 
vo tarytum įnirtęs arklys, ėmė stotis piestu, bet vis dėlto 
šis rizikingas sumanymas pavyko! 

Arčibaldui de Somerviliui ir serui Lioneliui Storige- 
nui vis tiek grėsė mirtinas pavojus. 

Valtis čia pakildavo į nežmonišką aukštį, čia krisda- 
vo žemyn į purslotą sūkurį, kuris, regis, tik ir taikėsi ją 
praryti. 

— Deglus! — sušuko Armanas. 

Ir, nuskubėjęs į laivūgalį, deglų šviesoje stebėjo juo- 
dą taškelį, kurį blaškyte blaškė įniršusios bangos. 

Pasigirdo garsus Arčibaldo de Somervilio balsas. 

— Išgelbėti! — staiga sušuko jis. 

Ką reiškė šie jo žodžiai? 

Koks stebuklas padėjo ištraukti iš vandens tuos, ku- 
riuos gelbėdamas jis ryžosi aukoti savo gyvybę? Lamalu 
puolė prie vairalazdės. Armanas de Bernė nuskubėjo duo- 
ti įsakymų. 

Valtis dusliai atsitrenkė į “ Vilties" bortą. 

Nejaugi ji sudužo, nejaugi nelaimingi Arčibaldo de 
Somervilio draugai žuvo bangose? 

Ne. Seras Lionelis Storigenas, įsitvėręs į lyną; užsliuo- 
gė juo aukštyn ir įšoko į denį. 

Ant pečių jis buvo užsivertęs žmogų. Arčibaldas de 
Somervilis nešė kitą nelaimingąjį. 

Visi keturi — du gyvi, o kiti du beveik nerodantys 
gyvybės ženklų — parvirto ant denio. 

Staiga pasigirdo kažkieno kimus, gergždžiantis balsas. 

— Markize Arčibaldai, velniai rautų, tai bent bangos! 

Armanas de Bernė nuskubėjo pagelbėti draugams. 

— Miuutlijė! Konigliu! — nustebęs ir susijaudinęs su- 
šuko jis. 

Pasirodo, Arčibaldas de Somervilis išgelbėjo senus 
savo pažįstamus. 

— "Taip, tai mes, pone! — atsakė Miutlijė ir prarado 
sąmonę. 

"Tuo tarpu Konigliu net nekrustelėjo, atrodė, kad jis 
nebegyvas. 

Tą minutę audra netikėtai nurimo. Ji jau nebekėlė 
pavojaus. 

Visų dėmesys nukrypo į išgelbėtus sąjungininkus. Jie 
padėjo tiems vargšeliams kaip kas galėjo. 

Labiausiai džiaugėsi Arčibaldas de Somervilis. 

Juk jam pavyko iš mirties nagų išplėšti du žmones, 
suvaidinusius jo gyvenime tokį keistą vaidmenį!.. 

Broliai Dešinysis ir Kairysis jam papasakojo, kaip pa- 
siaukojamai elgėsi mūsų plėšikai. Juk jie aukojosi, norė- 
dami padėti Biskaro priešams. | 

Ir kai Arčibaldas de Somervilis sužinojo, kad Miutlijė 
ir Konigliu vėl pateko į to žvėries Biskaro nagus, nė tru- 
pučio neabejojo, kad jie gyvybe sumokėjo už savo siekį 
pasukti doros keliu... 

Ir štai netikėtai jis vėl juos surado. Bet kur? Jūros 
sūkuryje! Tikriausiai jie ir vėl tapo kokios nors siaubin- 
gos katastrofos aukomis! 

"Tai, kas dabar įvyko, markizui de Somerviliui atrodė 
stebuklas. 

Armanas de Bernė įsitikinęs, kad jo laivui, nedaug 

nukentėjusiam nuo audros, nebegresia pavojus, visas jė- 
gas skyrė Arčibaldo draugams, kuriems dabar reikėjo dak- 
taro pagalbos. 

Nors nelaimingieji buvo visiškai išsekę, nors mirtis 
jau tykojo savo grobio, jie dar turėjo šiek tiek jėgų, ir bu- 
vo vilties, kad juos pavyks pastatyti ant kojų. 

Po kelių minučių Miuiflijė vėl atmerkė akis. 

Pamatęs šalia savęs Arčibaldą de Somenvilį, jis pa- 
bandė atsistoti. 

— Gulėkite ramiai, mano mielas, ir nejudėkite! — 
švelniai tarė markizas. 

"Tai pasakęs, jis draugiškai paspaudė jam ranką. 

Miuflijė, nesitikėjęs tokio pagerbimo, ėmė protestuoti. 

— Hm! — atsikrenkštęs suvebleno jis. — Na ką jūs, 
markize! Kaip galima! Jūs padavėte man ranką?! 

— Paspauskite ją! — atsakė Arčibaldas de Somervi- 
lis. — Aš Žinau apie jūsų žygdarbį Kruazake! 

— Kokie niekai! Ar verta apie tai kalbėti?! Jūs iš- 
gelbėjote man gyvybę. Vadinasi, mes vienas kitam atsi- 
lyginome... 

— Tai jūs atsisakote paspausti man ranką? — juok- 
damasis paklausė markizas. 

— Ką čia kalbate, markize? Argi aš galėčiau atsisa- 
kyti tokios garbės? Dievaži, ne! Ir jeigu jūs taip išsiaiški- 
note mano žodžius... 

Sukaupęs paskutines jėgas, Miutlijė šiek tiek pasikė- 
lė ir, pagriebęs savo didžiule letena plonus, švelnius Arči- 
baldo de Somervilio pirštus, taip stipriai juos paspaudė, 
kad jie net trekštelėjo. 

— Ar žinote, markize, jūs mano draugas iki pat mir- 
ties!.. Ar galiu paprašyti jūsų vienos malonės? 

—- Visko, ko tik jūsų širdis geidžia, gerbiamas Miu- 
Hijė! — atsakė Arčibaldas de Somervilis. 

— Vieną kartą, markize, aš jums tatai jau sakiau, — 
tarė Miuilijė, — prašyčiau nesikreipti į mane “jūs". Aš 
visuomet imu nerimauti, kai taip išgirstu į mane kreipian- 
tis, O jūs, pone Arčibaldai de Somervili, be abejonės, ne- 
norėsite skaudinti savo vargšelio Miuflijė! 

— Žinoma, ne, — nusišypsojęs atsakė markizas, — 
juolab kad esu linkęs padaryti iš jo sąžiningą ir padorų 
žmogų, jei tik jis pats to norės. 

— Savaime suprantama, norėsiu, — nudžiugo buvęs 
Paryžiaus Vilkas, — vadinasi, nuo šios akimirkos jūs kreip- 
sitės į mane “tu"? 

— Miuilijė, ar tu tikrai taip labai to nori? Ką gi, aš 
sutinku su ta sąlyga, kad ir tu atsakysi man tuo pačiu. 

— O ne, markize! — sušuko Miuflijė. — To negali 
būti! Jūs tikriausiai šaipotės iš manęs?! 

"Tuo metu ėmė dejuoti Konigliu. 

— Ei tu, sena višta! — tarė jam Miuilijė. — Kelkis! 
Kiek galima gulėti nieko nebeveikiant! Tu tik 7 
štai ir markizas Arčibaldas! 

Konigliu, sukaupęs visus savo jėgų likučius, iai ban- 
dė stotis, bet, deja, neįstengė. Nusiminęs tyliai pasakė: 

— Brangus markize Arčibaldai, labai norėčiau tin- 
kamai su jumis pasisveikinti, bet, kaip matote, negaliu... 
Tai vis per tą niekšą Biskarą... 

— Biskarą? O kur jis? 

— Netoli nuo čia, — atsakė Miuilijė. — Visai šalia 
mūsų. Kad ir kaip būtų keista, mums pavyko išnešti ku- 
dašių iš prakeikto jo laivo. Mūsų laimei, kažkoks medžio 
gabalas per audrą nulūžo nuo borto ir pasitarnavo mums 
kaip plaustas, antraip būtume kojas pakratę kaip niekam 
tikę šunys... 

Skaitytojai tikriausiai dar nepamiršo, kaip per audrą 
lūžo Biskaro laivo stiebas. Tuo metu, virsdamas jis už- 

kliudė lynus, kuriais buvo pririšti belaisviai, ir nutraukė juos. 

— Ak, kiek vandens prisirijau šiandieną, ir dar tokio 
bjauraus! — nusispjovė Miuflijė. — Žinoma, tai smulkme- 
na, bet būtų neblogai praskalauti burną... 

Markizas Arčibaldas de Somervilis atnešė Miuilijė ir 
Konigliu vyno. Vyrai nugėrė gurkšnį ir šiek tiek sušilo. 

Armanas de Bernė paklausė: 

— Vadinasi, kažkur priekyje plaukia Biskaro laivas? 

— Vargu, ar priekyje, ko gero, jis velkasi iš paskos, 
trauk jį devynios! — atsakė Muuitlijė. — Man atrodo, audra 
jį kaip reikiant aplamdė... 

"— O Žakas? 

— Jis laive. Aš pastebėjau, koks jis nusiminęs ir susi- 
mąstęs, Kaip liūdnai žvelgė jo akys... Norėjau su juo pasi- 
kalbėti, bet kur ten! Mes kabėjome prie borto kaip dešri- 
galiai, ir dar taip tvirtai surišti lynais, kad negalėjome net 
krustelėti! 

— (Gyvas, mano sūnus gyvas! — džiaugsmingai sušu- 
ko markižė de Faverej. — Ak, Armanai, jūs jį išplėšite iš 
to niekšo rankų, ar ne? 

— Prisiekiu jums, markize! — iškilmingai atsakė Ar- 
manas de Bernė. 


Jūrų mūšis 


— Kairėje nuo “Vilties" aš matau laivą! — sušuko 
budintis Biskaro jūreivis. 

Maladretas nuskubėjo prie borto ir, nukreipęs Žiū- 
roną į tą pusę, kur rodė jūreivis, ėmė apžiūrinėti netikė- 
tai pasirodžiusį laivą. 

Rūkas po audros sklaidėsi labai lėtai, tokiais atvejais 
virš jūros visuomet tvyro tiršta migla, todėl labai sunku 
įžiūrėti toli esančius daiktus. 

Laivus vieną nuo kito skyrė dvi mylios, tebuvo maty- 
ti tik “ Vilties" kontūrai... 

— Tai, regis, prancūzų laivas, — tarė Šlubis, pro žiū- 
roną pažvelgęs į tolumoje plaukiantį laivą. 

Bet Biskaras nieko nematė, nieko negirdėjo, jis buvo 
paskendęs neramiose savo mintyse. Jis labai įniršo ir nie- 
kaip negalėjo atgauti jam įprasto šaltakraujiškumo. 

Nusikaltėlių audringame gyvenime būna akimirkų, 
kai jų širdis sugniaužia baisus, nenugalimas ilgesys. Vel- 
tui jie bando išsivaduoti iš tos slegiančios būsenos. Tokio- 
mis akimirkomis jie jaučia siaubą, juos ima kamuoti baisi 
nuojauta... 

Kažką panašaus jautė ir Biskaras. 

Netikėtas Miutlijė ir Konigliu dingimas sukėlė jam 
pyktį visai ne todėl, kad jam būtų rūpėję jų likimai. 

Kažkoks vidinis balsas jam kuždėjo, kad belaisviams 
pavyko išsigelbėti. Neįtikėtina, ir vis dėlto Biskaras ma- 
nė, kad jo aukos nežuvo per audrą. Gamta jėga išplėšė iš 
Paryžiaus Vilkų karaliaus rankų tuos niekšus, ir jis bai- 
mingai jautė, kad ir Žakas gali pasprukti iš jo nelaisvės... 

Žakas! Ne, to negali būti! Be reikalo jis jaudinasi, 
nes Miuflijė ir Konigliu greičiausiai paskendo bangose! 

Jie įkrito į sūkurį ir nugrimzdo dugnan. 

Kol Biskaras sprendė šias mįsles, kažkas pliaukštelė- 
jo jam per petį. 

"Tai buvo Maladretas. 

— Biskarai, — tarė jis, — paklausyk, ką tau pasakysiu... 

— Ko nori? — staiga atitrūkęs nuo savo minčių, pik- 
tai paklausė Paryžiaus Vilkų karalius. 

— Mus persekioja kažkoks laivas, — atsakė Malad- 
retas. 

Biskaras bereikšmiu žvilgsniu nužvelgė Maladretą. 
Atrodė, kad jis nesuprato jo žodžių. 

Šis pakartojo tai, ką jau buvo sakęs. Biskaras nekant- 
riai gūžtelėjo pečiais. 

— Niekai! — grėsmingai nusišypsojęs, pareiškė jis. 

— Patikėk, laivas plaukia tiesiai į mus! — pasakė Ma- 
ladretas. 

— Na ir kas, tegul sau plaukia! Jis praplauks pro ša- 
lį, — numojęs ranka, atsakė Biskaras. 

— Argi tu pamiršai, kad du vyrai paspruko iš “ Auk- 
sinio inkaro“ tavernos? 

— Ne, aš to nepamiršau! — atšovė Biskaras. 

— Jie tikriausiai nuskubėjo į Paryžių ir pranešė apie 
mus tavo priešams... 

Biskaras nusikvatojo. 

— Na ir kas! Net jeigu tartume, kad tie garbūs ponai 
nutarė vytis, mes aplenkėme juos aštuoniomis dienomis! 


Kur jie tau pasivys! 

— Gal pamiršai, kad mes užtrukome prie Biskajos 
įlankos? 

— "Tai nieko nekeičia! — atšovė Biskaras. — Ką nori 
tuo pasakyti? 


— Tai, ką jau pasakiau. Juk matai, kad laivas plaukia tie- 
siai į mus, O vidinis balsas man kužda, jog jie — mūsų priešai! 

— Ką tu pasakei? Priešai? — sukluso Biskaras, re- 
gis, tik dabar atsipeikėjęs po savo apmąstymų. 

— Taip, priešai! Aš manau, kad tai Mirusiųjų klūbo 
nariai. 

— Šit kaip! 

— Ir ką tu ketini daryti? 

— "Tuojau pamatysi! 

Ir Biskaras nuskubėjo į laivūgalį. Jis čiupo garsiakal- 
bį 17 drebančiu balsu ėmė šaukti: 

— Į vietas! 

Jūreiviai puolė prie takelažo. 

— Pasukti į kairę! 

Jūreiviai skubėjo vykdyti Biskaro įsakymus. 

Prie Biskaro išsigandęs priėjo šturmanas. 

— Kąjūs darote?! — sušuko jis. — Jei kils Vėjas, mes 
Žuvę! 

Laivas lėtai sukosi į kitą pusę. 

Maladretas ir Žanas Šlubis nustebę stebėjo šį neti- 
kėtą, keistą manevrą. Jie plaukė atgalios! 

— Reikia kuo greičiau visa tai baigti! — pareiškė Bis- 
karas. 

— Aš reikalauju paaiškinti, ką sumanėte! — sušuko 
Maladretas. 

— Ką, argi dar neaišku? — paklausė Paryžiaus Vilkų 
karalius. — Juk pats sakei, kad mus persekioja priešai, 
negi mes kaip kokie bailiai bėgsime nuo jų? Ne, to nebus! 
Tie žmonės mūsų neišsigando, o mes kaip kokie snargliai 
spruksime į krūmus? Jie nori su mumis kautis, o kova bus 
Žiauri, žūtbūtinė! Ką gi, aš pasirengęs! Nuostabu! Aš su- 
trumpinsiu jiems kelią, aš skubu jų pasitikti! 

Maladretas ir Žanas Šlubis susižvalgė. Neapgalvoti 
Biskaro poelgiai juos erzino, bet jie neturėjo jokio pasi- 
rinkimo. 

— Biskarai! — ryžtingu, ramiu tonu pasakė Malad- 
retas. — Tavo neapykanta peržengia visas ribas! Jei tik 
mes panorėtume, priešai tikrai neįstengtų pasivyti mūsų 
laivo. 

— Argi šis laivas tinka tik bėgti iš mūšio lauko, argi 
juo negalima kovoti? — paklausė įniršęs Biskaras. 

— "Tokia kova visai nenaudinga, ji netgi nusikalsta- 
ma! Vilkų karaliau, tu prisiekei nerizikuoti savo kareivių 
gyvybėmis, tai kodėl taip neatsargiai elgiesi? Ką nori tuo 
įrodyti? 

— Liaukis tauškęs niekus! — sušuko Biskaras. — Aš 
taip noriu, ir to pakanka! Kuris iš mudviejų viršesnis? Jūs 
visi besąlygiškai privalote man paklusti! 

Biskaras ryžtingai sukryžiavo ant krūtinės rankas ir, 
išdidžiai pakėlęs galvą, įbedė žvilgsnį į tą, kuris išdrįso kal- 
bėti su juo tokiu tonu. 

— Klausykite visi manęs! — dusliu balsu tarė jis. — 
Aš, tik aš vienas galiu valdyti khmerų karaliaus turtus! 
Tik aš Žinau paslaptį, kur jie paslėpti! Tik pabandykite 
man nepaklusti ir, prisiekiu jums, ar girdite, prisiekiu, aš 
nutrauksiu šią ekspediciją, ir jūs regėsite lobį kaip savo 
ausis! Tarkime, jūs mane nužudysite!! Bet ką iš to laimė- 
site? Mano mirtis tik reikš, kad visos jūsų viltys žlugo! 

— "Tavyje prabilo keršto balsas, — nutraukė Biska- 
ro žodžius Maladretas, — ta lemtinga aistra padarė tave 
vergu! 

— O ašto ir neneigiu! — atšovė Paryžiaus Vilkų ka- 
ralius. — Kaip manote, kodėl aš toks drąsus, neįbaugina- 
mas, kodėl toks stiprus? Taip, toks tapau tik todėl, kad 
turiu tikslą atkeršyti. Be to, — jau ramesniu balsu pasakė 
jis, — argi jūs nesuprantate, kad tos kovos anksčiau ar 
vėliau mes vis tiek neišvengsime? Ji baigsis tik tada, kai 
neliks gyvo nė vieno mūsų priešo! Kaip žinote, aš nemėgs- 
tu sustoti pusiaukelėje! Arba viskas, arba nieko! Kartoju, 
reikia Kuo greičiau susidoroti su priešais! 

Atrodo, Biskarą pagavo įkvėpimas. 

— Čia, — kalbėjo jis toliau, — šiame beribiame ko- 
vos lauke, susikaus blogis ir gėris, dorybė ir nedorybė!.. 

Mirtis arba pergalė, trečio kelio nėra... Mes sunaikinsime 
tuos taip atkakliai mus persekiojančius šnipus! Ir tuomet, 
niekieno nevaržomi, pasieksime išsvajotą savo tikslą! Be 
jokios baimės, be abejonių!.. Paskutinį kartą klausiu: ar 
sutinkate man paklusti? 

"Tuo metu, kol Biskaras kalbėjo, jo Žvilgsnyje, jo po- 
vyzoje buvo matyti jėga ir valdžia, jis tarytum užhipnoti- 
zavo savo pavaldinius... 

Paryžiaus Vilkų karaliaus akyse liepsnojo baisus pyk- 
tis, šėtoniška šypsena iškreipė jo veidą. 

Taip, dabar jis tikrai panėšėjo į Blogio karalių. 

Biskaro dabartinio plano priešininkai buvo nugalėti 
ir turėjo paklusti vadui. 

— Mes darysime, ką tik tu įsakysi! — pareiškė jie. 

— Tuomet palinkėkime sau sėkmės! — patenkintas 
nusijuokė Paryžiaus Vilkų karalius. — Iš tiesų, ir kodėl 
turiu ginčytis su jumis kiekviename žingsnyje? Nejaugi ma- 
note, kad aš mažiau nei jūs branginu mūsų bendro darbo 
vaisius ir dabar jų atsisakysiu? Be abejonės, ne! Aš tik 
vykdau tai, ką jums žadėjau!.. Ten, toje stebuklų šalyje, į 
kurią jus vežu, jūs rieškutėmis semsite auksą iš nesuskai- 
čiuojamų turtų šulinio... Ir tuomet, — dar garsiau nusi- 
juokęs, pridūrė jis, — jei norėsite pasukti doros keliu, ką 
gi, prašom, niekas jums netrukdys to daryti!.. 

— Įsakyk! — tarė Maladretas. 

Biskaras pakvietė kapitoną. 

— Per kiek laiko tas laivas priplauks prie mūsų per 
patrankos šūvio atstumą? — paklausė jo Biskaras. 

— Maždaug po penkiolikos minučių. 

— Gerai! Tegul visi užima savo vietas! — paliepė jis. 

— Vadinasi, kausimės? | 

— Taip! 

Kapitonas pažvelgė į Biskaro pašnekovus. Iš ramaus 

jų elgesio jis suprato, kad jie pritaria Paryžiaus Vilkų ka- 
raliaus įsakymui. 

Kapitonas grįžo į savo vietą. 

Pasigirdo būgno garsai. Tą akimirką, tarytum burti- 
ninko lazdele mostelėjus, iki šiolei paslėptos patrankos 
buvo atidengtos. 

Pasirodo, šiame iš pirmo žvilgsnio taikiame prekybi- 
niame laive būta net dvidešimties patrankų. 

Jūreiviai tiksliai ir greitai užėmė savo vietas. 

Visi tie žmonės, buvę katorgininkai, atrodė labai ryž- 
tingai nusiteikę. Pavojaus akivaizdoje jie pasijuto tikrais 
kareiviais! 

Kas žino, kokios aplinkybės lėmė, kad jie tapo nusi- 
kaltėliais? Galbūt trumpalaikė aistra, gal girtuoklystė? 

Bet buvo visiškai aišku, kad jie ryžtingai nusiteikę kau- 
tis: pavojaus akimirką tikrų prancūzų širdyse visada įsi- 
žiebia aistra susiremti žūtbūtiniame mūšyje. 

Bet, deja, šį kartą jie siekė nusikalstamų tikslų. Su 
kuo turėjo susikauti šie narsūs vyrai? Su savo tėvynai- 
niais — garbingais, kilniaširdžiais žmonėmis... 

— Pakelti juodą vėliavą! — sušuko Biskaras. 

Ir virš laivo suplevėsavo niūrus mirties simbolis... 

“Viltis" artėjo. Dabar laivus vieną nuo kito teskyrė 
vos pusė mylios. 

Ant "Vilties" laivo stiebo išdidžiai plevėsavo trispal- 
vė prancūzų vėliava. 

Kas žino, galbūt ne vieno Biskaro narsaus kareivio 
širdis suvirpėjo išvydus tą vėliavą, nes virš jų laivo plevė- 
savo tik juodas, pikta lemiantis skuduras... 

Gal kam nors iš jų kilo mintis pasitraukti iš kovos lau- 
ko?.. Ir nusikaltėliai ne visi praranda savigarbą! Kas žino? 

Tuo metu “Viltis" ėmė dreifuoti. 

Ant stiebo buvo pakabinti signaliniai ženklai. 

“Koks laivo vardas??? — klausė “Viltis" sutartine kal- 
ba, kurią supranta visų pasaulio jūrų jūreiviai. 

Biskaras gūžtelėjo pečiais. 

— Nejaugi mus pažino? — sušnibždėjo jis. 

Jis įsakė savo žmonėms duoti ženklą, kad jų laivas 
šaukiasi pagalbos. 

— Bet nejaugi jie bus tokie kvaili ir užkibs ant šios 
meškerės? — svarstė Biskaras. 

Atsakymo nereikėjo ilgai laukti. 

“Viltis davė įsakymą sustoti. 

Tą akimirką Paryžiaus Vilkų karalius ant kapitono 
tiltelio išvydo Armano de Bernė siluetą. 

Jis nuskubėjo į laivūgalį ir sušuko: 

— Tuojau išgirsite mano atsakymą! 

Sugriaudėjo patrankos. 

Sviediniai praskrido pro pat “Vilties"' bortą, jo neuž- 
kliudę... 

Armanas de Bernė vikriai pasuko laivą ir savo ruož- 
tu įsakė paleisti salvę į priešo laivą. | 

“Vilties"' jūreiviai buvo kur kas taiklesni! Padariniai 
buvo baisūs! | 

Biskaro laivo pirmagalio gabalas atskilo ir nukrito į 
vandenį. Tuo metu į denį su trenksmu griuvo takelažas. 

Staiga “Vilties" denyje pasigirdo garsus riksmas. Šau: 
kė Marija de Faverej. 

Nelaiminga moteris su siaubu galvojo, kad kiekvie- 
nas sviedinys, skriejąs Biskaro laivo link, gali pataikyti į 
Žaką, gali jį sužaloti, gali net užmušti... 

— Žakas! Pagalvokite apie Žaką! — šaukė nelaimin- 
ga moteris. 

Armanas de Bernė krūptelėjo. 

Ką daryti? Padėtis išties buvo siaubinga. 

Biskaras toliau atakavo “Viltį". Šį kartą keli sviediniai 
pataikė į tikslą. Denis keliose vietose buvo pramuštas. 

— Abordažas! — sukomandavo Armanas de Bernė. 

Jis įsakė nutraukti ugnį. De Bernė nusprendė žengti 
paskutinį žingsnį, nevilties žingsnį... 

Prie vairalazdės stovėjo Lamalu. Jie vėl nuleido bu- 
res, kurios per mūšį buvo pakeltos. 

— Dėkoju! — pasakė Marija de Faverej. — Jūs ma- 
ne supratote... 

Tą akimirką, kai Armanas de Bernė atliko šį manev- 
rą, Biskarui į galvą šovė šėtoniška mintis. 

Jis prisiminė Žaką ir nuskubėjo į jo kajutę. 

— Zakai, — pasakė banditų vadeiva, atlapojęs kaju- 
tės duris, — ar esate narsus vyras? 

— O argi jūs tuo abejojate?! — atsakė jis. 

— Mūsų laivą puola piratai, prisidengę tautine Pran- 
cūzijos vėliava... Teks stoti į mūšį!.. 

— Aš pasirengęs! — atsakė Žakas. 

Ir jis išskubėjo paskui Biskarą į denį. 

Ir šį kartą Žakas de Kotbelis neatpažino, kad jį už 
rankos tempiantis žmogus — apsimetėlis dėdė Žanas ir 
apgavikas Mankalis... 

Rodydamas į “Vilties" laivą, Biskaras iš visos gerklės 
sušuko: 

— Štai piratų laivas! Štai ten ginklai! — O paskui 
pridūrė: — Kova laukia žūtbūtinė! 

Niekšas manė, kad markizės de Faverej draugai, iš- 
vydę jos sūnų, liausis atakavę jų laivą. Vargu, ar jie ryšis 
rizikuoti... Juk dėl jo tie žmonės leidosi į tokią pavojingą 
kelionę... 

Bet Biskaras nežinojo, kad “Vilties"' laivu plaukia Ma- 
rija de Faverej, ir ji jau pagalvojo apie šią baisią aplinkybę. 

Bet kodėl nebegriaudėja priešo laivo patrankos? 

— A! Jie nusprendė pradėti abordažą, — sušnibždė- 
jo Biskaras. — Ką gi, juo geriau, vadinasi, kova vyks akis 
į akį! Žiauri kova! Kova be pasigailėjimo... 

Staiga jo galvoje nušvito mintis... 

— Ne, — sušnibždėjo Biskaras, — aš nenoriu, kad 
taip atsitiktų... 

Jis pasikvietė laivo kapitoną ir davė jam kažkokį nu- 
rodymą. 

Paskui, su pistoletu rankoje, jis atsistojo šalia Žako, 
kuris savo ruožtu laikė kirvį. 

Jaunuolis buvo išblyškęs, bet jokios baimės nejautė. 
Jis pasiryžo kautis iš Visų jėgų. 

“Šis mūšis — savotiškas jo krikštas, atversiantis kelią 
į naują gyvenimą“, — galvojo Žakas. 

“Po kelių minučių, — šmėstelėjo jo galvoje mintis, — 
abu laivai susidurs, teks kautis akis į akį. Abordažas neiš- 
vengiamas!“ 

Dvidešimt Biskaro jūreivių tylėdami išsirikiavo prie 
borto ir šautuvų vamzdžiais nusitaikė į priešo laivą. 

Laivai vienas nuo kito jau buvo per pistoleto šūvį. 

“Viltis", drąsiai manevruodama, bandė šonu prisi- 
glausti prie Biskaro laivo. 

Artėjo lemiama minutė. 

Abiejose priešininkų stovyklose viešpatavo mirtina 
tyla, visi susikaupė prieš mūšį. 

Staiga “Vilties? denyje ir vėl pasigirdo baisus riks- 
mas. 

Kažkokia moteris it išprotėjusi puolė į priekį. 

Markizė Marija de Faverej atpažino Žaką! 

Ji nebegalėjo ištarti nė žodžio, dabar šaukė jos šir- 
dis: “Mano sūnus!" 

Žakas irgi ją pamatė. 

— "Taiji! — nevalingai išsprūdo žodžiai iš jo lūpų. 

Tą akimirką pasigirdo šūviai. Paryžiaus Vilkai, Bis- 
karui davus ženklą, apipylė kulkomis “Vilties" denį. 

"Tuo metu iš patrankų į prancūzų laivą ėmė kristi mirtį 
nešantys sviediniai. 

Markizė de Faverej susvyravo ir sukniubo ant grin- 
dų... 

Tirštas dūmų debesis paslėpė ją nuo Žako akių... 
Apkurtęs nuo siaubingo triukšmo, jaunuolis jautėsi 
pakliuvęs į tikrą pragarą. Jis klausė savęs, ar tai nėra su- 
dirgusios jo vaizduotės padarinys. 

“Viltis? svyravo į visus šonus tarytum girtuoklis. 

— Į laivą veržiasi vanduo! — sušuko Armanas de 
Bernė. 

Paryžiaus Vilkų vadeiva džiaugsmingai sušuko. 

— Pakelti visas bures! — įsakė jis. — Pirmyn! Pirmyn! 

Ir laivas greitai dingo iš mūšio lauko. 

— Prakeikimas! — sušnibždėjo Armanas de Bernė. — 
Tiems niekšams ir vėl pavyko pasprukti! 

Arčibaldas de Somervilis klūpojo šalia markizės ir 
prilaikė vargšę moterį. Iš jos Žaizdos ant denio lašėjo krau- 
jas... 

Šalia gulėjo į klubą sužeistas Lamalu, kiek tolėliau — 
seras Lionelis Storigenas. Kulka jam pataikė į galvą... 


Žakas ryžtingai priėjo prie Biskaro. 

— Pone, — susijaudinusiu balsu tarė jis, — jūs mane 
apgavote! Tai buvo ne piratai... 

Biskaras, ironiškai šypsodamasis, pažvelgė į jaunuolį. 

— Ką jūs sakote? — dėjosi nustebęs jis. — O kaip 
manote, kas ten galėjo būti? 

— Aš mačiau moterį... 

— Na ir-kas! 

— Toji moteris... Jūs ją pažįstate. Tai ji ištraukė ma- 
ne iš mirties nagų... Aš turiu galvoje markizę de Fave- 
rej!.. 

Biskaras gūžtelėjo pečiais. 

— Jūs iš proto išsikraustėte! — šaltakraujiškai pa- 
sakė jis. — Greičiausiai tai vieno iš to laivo plėšikų mei- 
lužė!.. 

Žakas karštligiškai stvėrėsi rankomis už galvos. 

Nejaugi jam ir vėl bus pasivaidenę? 

Degančiomis akimis jaunuolis lydėjo tolstančią “Vil- 
tų“, iš kur dar buvo girdėti jūreivių šūksniai ir matyti be- 
viltiški bandymai gelbėti savo skęstantį laivą... 


Šantabumo liūtas 


O dabar, brangūs skaitytojai, mes vyksime į Kambo- 
džą, — buvusią khmerų karalystę, — šalį, kurią, be abejo- 
nės, žino daugelis europiečių. 

Aplankysime žalias šio krašto lygumas, brausimės į 
jo tankius, neįžengiamus miškus, į kuriuos keletą amžių 
nebuvo kojos įkėlęs joks Žmogus, apžiūrėsime milžiniš- 
kus Ankoro griuvėsius, kurie liudija apie galybę tautos, 
kadaise ten gyvenusios... 

Tik norėtume pasakyti, kad tie aprašymai nebus mū- 
sų fantazijos vaisius ir, kad ir koks neįtikėtinas atrodytų 
paveikslas tos vietovės, kur vyks paskutiniosios mūsų dra- 
mos scenos, tebūnie jums žinoma, kad, stengdamiesi, iš- 
likti tikroviški, gal net šiek tiek sumenkinome tai, ką re- 
gėjome... 

Bet grįžkime prie mūsų pasakojimo. 

Pirmiausia keletą žodžių tarsime apie geografinę 
Kambodžos padėtį.! 

Ji yra Indokinijoje, ant Siamo įlankos kranto. Gar- 
siausi jos miestai: Bangkokas — šiauriniame įlankos kran- 
te ir Saigonas — pietrytinėje pusiasalio dalyje, Kochin- 
chinoje. 

"Tarp Kochinchinos ir Siamo rytiniame įlankos kran- 
te plyti neaprėpiama erdvė, apie kurią nutylima daugely- 
je pasaulio atlasų, tarytum tai būtų neištirta, nesvetinga 
dykuma. 

O juk tai seniai ir gerai Žinoma vietovė. 

Kasmet Prancūzija vis labiau plečia savo įtaką šioje 
teritorijoje, kurios neregėti turtai tapo nuolatinių tyrinė- 
jimų objektu. 

Kalbant apie Kambodžą, neįmanoma nepaminėti 
upės, kuri, galime teigti, sukūrė tą šalį ir teikia jai turtus. 

Kambodžos gyventojai ją vadina Didžiąja upe (Tule- 
"Iom), europiečiams ji žinoma kaip Kambodžos upė. Taip 
ji buvo pavadinta pagerbiant tautą, gyvenusią ant jos kran- 
tų tuo metu, kai Albukerko ir Vasko da Gamos tėvynai- 
niai aplenkė Gerosios Vilties kyšulį ir atplaukė į Indiją. 

Dabartinė Kambodžos sostinė — Fnampekas. 

Didžiąją Kambodžos dalį kasmet tam tikru laiku, po 
tropinių liūčių, kurias čia atneša pietvakariniai musonai, 
užlieja vanduo. 

Didžiulė užsemta lyguma, esanti prie Kambodžos ir 
Kochinchinos sienos, vadinama “Kambodžos lyguma". 

Rugsėjo mėnesį Kambodža primena jūrą, nusėtą ne- 
didelių salelių ir medžių. 

Kovo mėnesį ji virsta smėlinga lyguma su šen bei ten 
tyvuliuojančiais ežerėliais. 


! Rašytojas pateikia jo epochos geografinį aprašą. (Vert. past. ) 

Iš visų vandens rezervuarų ypač išsiskiria vienas, tei- 
kiantis šaliai tas gėrybes, kurių ieškojo egiptiečiai, kasda- 
mi Moriso ežerą. 5 

Tai didžiulis dviejų tūkstančių septynių šimtų kvad- 
ratinių kilometrų ežeras, besijungiantis su Didžiąja upe, 
Tonle Sapas, šimto dvidešimt kilometrų ilgio ir septynių 
ar aštuonių kilometrų pločio. 

Fnampekas stovi šioje Žavingoje vietovėje, užiman- 
čioje svarbią geografinę padėtį. Tai valstybės, kur susilie- 
ja visos keturios Kambodžos upės, širdis. 

Į šiaurę nuo Didžiojo ežero prieš kelerius metus bu- 
vo rasti didžiuliai griuvėsiai. Tai vienintelis senosios khme- 
rų karalystės istorinis paminklas. Ši teritorijos dalis pava- 
dinta Ankoru. 

Tarp upių, Didžiojo ežero ir Siamo įlankos kranto 
yra dvi provincijos: Pintsašas ir Treongas. . 

Treongas tęsiasi nuo Kochinchinos sienos iki Kamp- 
jongo upės žiočių. 

Didžiausias Treongo miestas — Kampo — stovi prie- 
šais Pju-Koto salą... 


Nuo ką tik mūsų aprašytų įvykių praslinko du mėnesiai. 

Atėjo vakaras, saulė jau slėpėsi už horizonto. 

Nuo jūros, kurios bangos triukšmingai daužėsi į kran- 
to uolas, kilo rūkas. 

Pju-Koto sala, kuri dieną gerai buvo matyti horizon- 
te, dabar skendėjo artėjančios nakties migloje. 


Prastu keliu, sukančiu iš Kampo, retkarčiais trauk- 
davo koks nors valstietis su didžiuliu pintu krepšiu ant 
peties ir plačiabryle skrybėle ant galvos... 


390 


Arba kokio nors Siamo didiko kortežas... Sunkiais 
žingsniais žengdavo drambliai, pasukę galvas į jūros pu- 
sę, tarytum tardami saulei paskutinįjį "sudie". Paslaptin- 
ga gyvų būtybių ir gamtos harmonija... 

Paskui kortežą sekdavo keli išmaldos prašantys elge- 
tos. Juos bambukų lazdomis vydavo šalin didikų tarnai, 
bet elgetos taip lengvai nepasiduodavo ir atkakliai sekda- 
vo iš paskos... 

Arba štai nuriedėdavo vežimas, smėlis traškėdavo po 
jo ratais. Jis veždavo į miestą pirklį, skubantį parduoti, 
beje, ne visada sėkmingai, savo sunkaus triūso vaisius: pi- 
pirus, imbierą, cinamoną... 

Lauke tvyrojo karštas ir sausas oras — artėjančios 
audros pranašas. 

Tamsūs juodi debesys, gainiojami vakarų vėjo, grei- 
tai lėkė dangumi... 

Keliautojai skubėjo namo, nes jie žinojo, kad netru- 
kus prasidės liūčių metas. 

Maži upeliūkščiai išsilies į sraunias upes, kurios, ne- 
tikėtai užklupusios, gali užtverti kelią ir net įtraukti į su- 
kūriuojančią gelmę... 

Sutemos vis labiau gaubė žemę... 

Pakilęs vėjas stipriai siūbavo medžių viršūnes, kurios 
linko prie žemės, tarytum maldaudamos baisaus priešo 
jų pasigailėti... 

Netrukus gamtoje įsiviešpatavo visiška tamsa. Tai tru- 
ko keletą valandų... 

Staiga nušvito šviesa. Bet tai nebuvo žvaigždė, nes 
dangų buvo aptraukę debesys. "Tai nebuvo ir prie kokios 
nors pirkios šviečianti lempa: aplinkui kelių mylių atstu- 
mu čia niekas negyveno... 

Paslaptinga šviesa vis artėjo... 

"Tai buvo deglo šviesa! 

"Tuo pat metu pasigirdo kažkokie duslūs garsai. 

Bet štai deglo šviesa nušvietė tris keistos išvaizdos 
vyriškius, kurie Žingsniavo vienas paskui kitą. 

Pirmasis ant kaklo buvo pasikabinęs kažkokį keis- 
tos formos instrumentą, panašų į metalinį būgną, į kurį 
be paliovos daužė bambuko lazdele, išgaudamas keistus 
garsus... 

Paskutinysis laikė iškėlęs aukštai virš galvos šviečiantį 
deglą. 

Visi trys buvo apsirengę vienodais drabužiais: viršu- 
tinė kūno dalis iki juosmens buvo apnuoginta, priekyje 
iki kelių leidosi tamsi prikyštė. 

Vidurinysis keliautojas labai skyrėsi nuo kitų dviejų 
vyrų. 

Jis buvo aukšto ūgio, apsisiautęs plačiu baltos spal- 
Vos apsiaustu. 

Virpančioje deglo šviesoje buvo matyti smulkių bruo- 
žų jo veidas ir didelės blizgančios akys... 

Galvą jis buvo apsirišęs tokia pat balta, kaip ir ap- 
siaustas, juosta, dar labiau pabrėžiančia gelsvą raukšlė- 
mis išvagoto jo veido spalvą. 

Prie kojų siaurais dirželiais jis buvo prisirišęs plačius 
sandalus, ant pirštų dėvėjo Žiedus, primenančius žiban- 
čius vabzdžius, kuriuos Kubos salos moterys įsipina į plau- 
kus vietoj tikrų briliantų. 

Jis ėjo susidėjęs rankas ant krūtinės, išdidžiai pakė- 
lęs galvą, kažkur į toli įsmeigęs susimąsčiusių akių žvilgsnį. 

Retkarčiais medžių šakos imdavo šlamėti ir traškėti. 
Matyt, nubėgdavo koks nors žvėris, išgąsdintas netikėtai 
pasirodžiusių Žmonių... 

Kartkartėmis krūmuose pasigirsdavo grėsmingas 
riaumojimas... 

Nepažįstamasis, pasinėręs į savo mintis, nekreipė dė- 

mesio į jį supančią gamtą. Ramus, nesutrikdomas keliavo 
jis vingiuotais miško takais. 

"Tokiais pat greitais lygiais žingsniais traukė į priekį 
jo keistas eskortas. Nors buvo nuėję nemažą kelią, jie nė 
karto nesustojo pailsėti. Atrodė, kad ši vietovė visiems 
trims keliautojams labai gerai pažįstama. 

Bet štai iki šiolei lygus kelias pamažu ėmė kilti aukš- 
tyn, iš pradžių nežymiai, paskui vis stačiau ir stačiau. Aug- 
menija čia buvo kur kas skurdesnė. 

Kreivi, neaukšti medeliai lingavo beveik nuogas ša- 
kas, jūros vėjas negailestingai plėšė paskutinius ant jų sty- 
rančius lapus... 

Mūsų keliauninkai kopė į kalną, kurį europiečiai va- 
dino Dramblio kalnagūbriu. Vietiniai gyventojai jį vadi- 
no “Fnomu-Popoku-Va", o išvertus tai reiškia: “Kalnas, 
virš kurio vartosi debesys". 

Jo slėniais tekėjo Kampo, ji nešė savo vandenis į kai- 
myninę lygumą. Krantus jai atstojo uolos. Kai kur drą- 
siais žingsniais jos peršokdavo srovę ir pakibdavo virš van- 
dens — iš tolo tai priminė puošnią arką. 

"Taigi mūsų keliauninkai po truputį kilo aukštyn. Vi- 
są laiką tratėjo būgnas, toli aplinkui sklido monotoniški 
jo garsai... 

Antrasis vyras pasitaisė balto savo apsiausto klostes. 
Jis nė per žingsnį neatsiliko nuo būgnininko. 

Kartais jiems tekdavo brautis pro siauras uolas. 

Staiga mūsų keliautojai sustojo. 

Jie jau buvo pakilę į daugiau kaip penkių šimtų met- 
rų aukštį. Kelią jiems užtvėrė aukštas skardis. 

Gal jie pametė kelią? 

Bet paslaptingas keliautojas, vilkįs baltą apsiaustą, 
nesutrikęs pakėlė virš galvos abi rankas, tarytum ketin- 
damas tarti kažkokį stebuklingą burtažodį. 

"Tą akimirką apsiaustas ant jo krūtinės prasiskleidė, 
ir deglo šviesoje ryškiai suspindo didžiulis briliantas, ka- 
bantis jam ant kaklo. 

Brangakmenis buvo labai didelis ir tvaskėjo tarytum 
žvaigždė. 

"Iebetratėjo būgnas... 

Staiga kelią jiems pastojęs akmuo tyliai pasisuko ant 
kažkokios nematomos ašies. 

Iš atsivėrusios angos pasigirdo balsas: 

— Budos vardu, kas ten? 

— Budos vardu, aš esu "Iui-Sa, — iškilmingu tonu 
atsakė nepažįstamasis. 

— Įeik! Džiarajus laukia tavęs! — vėl pasigirdo iš 
gilumos balsas. 

"Tuomet Tui-Sa, tai yra Vandens Karalius, siauru ko- 
ridoriumi įėjo į vidų. 

Pirmas žengė deglą nešąs Žmogus, o būgnininkas ėjo 
paskutinis. 7 

Aplinkui viešpatavo tyla. 

Praslinko keletas minučių. 

Siauras takas, kuriuo traukė vyrai, staiga praplatėjo, 
nušvito ryški šviesa... 

"Tui-Sa atsidūrė didelėje skliautuotoje salėje. 

Jos gilumoje ant baltu audeklu apdengtos pakylos 
sėdėjo trys vyrai ir žvelgė į ateivius. 

Jie visi vilkėjo senovės žynių drabužiais — geltonos 
spalvos ilgomis togomis, galvas buvo apsirišę raiščiais, ku- 
riuose spindėjo briliantai. 

Jų juostos irgi buvo papuoštos brangiaisiais akmeni- 
nis, iš po togos buvo matyti geltonos spalvos odiniai ba- 
tai, iki pat kelių nusagstyti sidabrinėmis sagomis. 

Juos supo keturių genčių — Treango, Tiamo, Stien- 
go ir Kui — atstovai. 

Pamatę Tui-Sa, visi trys bramanai atsistojo, kiti par- 
puolė ant žemės. 

Vienas iš bramanų ištiesė į priekį ranką sveikinda- 
mas Vandens Karalių. 

— Mes laukiame tavęs, — pasakė jis, — atėjo didin- 
ga akimirka! Upių Tėvas netrukus išlies savo vandenį mū- 
sų žemėje, kad ji taptų derlinga... Vandens Karaliau, svei- 
kinu tave, išmušė tavo galybės valanda!.. 

Mūsų skaitytojai tikriausiai nepamiršo, kad žmogus, 
kurį užmušė kunigaikštis de Belenas ir baronas de Silve- 
realis, buvo vardu Ugnies Karalius. 

Šioje šalyje visą valdžią turėjo du žmonės — Ugnies 
Karalius ir Vandens Karalius. Visi juos gerbė ir besąlygiš- 
kai jiems paklusdavo. Tai buvo tikri karaliai, bet pirmiau- 
sia visi paklusdavo Ugnies Karaliaus valiai. Jie rėmėsi tuo 
faktu, kad saulė visada viešpatauja virš Žemės, o vanduo 
tik tam tikrais periodais rodo savo galybę. 

— Vandens Karaliau, — tarė vyriausiasis bramanas, — 
genčių vadai nusprendė, kad pagaliau išmušė valanda, kai 
turime išsirinkti naują Ugnies Karalių. 

Štai jau praėjo dvidešimt metų, kai tas, kuris turėjo 
šį titulą, buvo nužudytas banditų. Jo sūnus dingo, iki šio- 
lei nerandame jo pėdsakų. 

"Tik Ugnies Karalius turi teisę prisisegti prie juostos 
šventą kardą, kuris sugrąžins khmerams ankstesnę jų ga- 
lybę. 

Tui-Sa, mes pakvietėme tave čia todėl, kad norime 
tau perduoti tą kardą. Nuo šiolei tu, nenuleisdamas akių 
nuo jo ašmenų, lauksi tos akimirkos, kai suskambės plie- 
no garsai, kviečiantys tave į mūšį. 

"Tui-Sa, ar tu pasirengęs priimti titulą, kurį norime 
tau suteikti? "Tui-Sa, Vandens Karaliau, ar tu pasirengęs 
pasivadinti Ugnies Karaliumi? 

"Tui-Sa atidžiai klausėsi bramano žodžių. Jo veide ne- 
virptelėjo nė vienas raumenėlis. 

Kai šis nutilo, Vandens Karalius pakėlė galvą ir dre- 
bančiu balsu pasakė: 

— Ne! 

Bramanai krūptelėjo. 

— "Iu atsisakai?! — sušuko vienas iš jų. — Argi tu 
nežinai mūsų įstatymų? Kiekvienas, kuriam pasiūloma 
aukščiausioji valdžia ir kuris atsisako ją priimti, turi mirti. 
Paskutinį kartą klausiu tavęs, Tui-Sa, ar apsigalvojai? Ar 
esi pasirengęs tapti Ugnies Karaliumi? 

— Ne! — ryžtingai atsakė Tui-Sa. 

Bramanas davė ženklą, ir už Vandens Karaliaus nu- 
garos išdygo du žmonės. 

Jie buvo apsiginklavę ilgais ir aštriais durklais. 

"Tui-Sa, juos išvydęs, net nepajudėjo iš vietos ir, iškil- 
mingai pakėlęs ranką, ramiu balsu kreipėsi į bramanus. 

— Jūsų įsakymai, — tyliu ir ramiu balsu tarė jis, — 
skelbia, kad khmerų palikuonys pirmiausia turi paklusti 
dieviškajai valiai, net jeigu tai kainuotų gyvybę... 

— Argi Dievas pareiškė tau savo valią?.. 

— Taip! 

Mirties akimirką Vandens Karaliaus balsas nuskam- 
bėjo ypač iškilmingai. 

Salėje nusirito pagarbus šnibždesys. 

— Kalbėk! — įsakė bramanas. — Ką tau įsakė Bu- 
da? 

"Iui-Sa pasisuko veidu į rytus ir tarė: 

— Įsiklausykite, ir jūs išgirsite Šantabumo liūto riau- 
mojimą!.. 

Kad skaitytojai suprastų, kodėl po šių Vandens Ka- 
raliaus žodžių visi čia susirinkusieji taip susijaudino, turi- 
me kai ką paaiškinti. 

Šantabumas — uostas vakariniame Kambodžos kran- 
te. Ten į aukštų kyla milžiniška uola, savo forma panaši į 
liūtą. | 

“Sunku patikėti, — rašė tyrinėtojas Mugo, kad gam- 
ta galėjo suteikti šiam milžinui tokią neįtikėtiną formą". 

Pasakojama, kad kartą vieno anglų laivo kapitonas, 
išmetęs inkarą Šantabumo uoste, išvydo liūtą ir panoro jį 
nusipirkti. 

Kai miesto gubernatorius atsisakė parduoti jam šią 
garsią skulptūrą, negailestingas anglas įsakė savo vyrams 
iš visų patrankų šaudyti į tą uolą. Sviediniai atšokdavo 
nuo jos kaip kamuoliai, nuskilo tik keletas mažų gabalų... 


"Taigi, kaip sakėme, po paskutiniųjų paslaptingų Van- 
dens Karaliaus žodžių įsiviešpatavo mirtina tyla. 

Bramanas davė ženklą, ir baudėjai pasitraukė nuo 
"Tui-Sa. 

— "Iu ištarei didingus žodžius, — pasakė Vandens 
Karaliui vyriausiasis bramanas. — Žinai, kokią svarbią 
reikšmę mūsų protėviai teikė Šantabumo liūto riaumoji- 
mui. Ar tu įvykdei šventą jų valią, kuri įpareigoja visus 
khmerų palikuonis, išgirdusius galingojo liūto balsą, tris 
dienas ir tris naktis praleisti prie jo Kojų? 

— "Taip, įvykdžiau! — atsakė Tui-Sa. — Iris kartus 
ryto saulės spinduliai nušviesdavo mane, parpuolusį prie- 
šais šventą Santabumo liūtą... 

— Ir tu girdėjai jo balsą? 

— Taip... 

— "Tu supratai, ką jis sako? 

— Supratau. 

— Paskelbk mums tai, ką sužinojai! 

Tui-Sa priėjo prie vyriausiojo bramano. 

Tai buvo keista ir didinga scena. Deglai metė fantas- 
tiškus atšvaitus ant salės sienų, kurių fone ryškėjo nejud- 
rios, kaip statulos, bramanų figūros. 

Visi laukė užgniaužę kvapą... 

Šie žmonės, seniai išmirusios tautos palikuonys, vis 
dar neprarado vilties susigrąžinti savo šaunių protėvių 
galybę. 

Dabar jie kantriai laukė, kol prabils orakulas. 

— Išklausykite manęs, — pasakė Tui-Sa. — Dangus 
buvo skaistus, saulė visą laiką auksiniais savo spinduliais 
auksino didingą khmerų liūto statulą. 

Jis buvo nebylus. 

Žemę lėtai gaubė nakties sutemos, tamsoje ištirpo 
švento žvėries kontūrai... 

Bet aš nenuleidau nuo jo akių ir klausiausi įtempęs 
ausis. 

Ir štai jau pačią pirmąją naktį liūtas prabilo. Štai ką 
aš išgirdau: 

“Jau daug amžių aš, khmerų liūtas, stoviu laukda- 
mas išvaduotojų... Mane mindo kojomis ir niekas neat- 
skuba man į pagalbą..." 

Nušvito aušra, ir liūtas nutilo. 

Visą dieną saulė glostė jį karštais spinduliais, kol į 
Žemę ir vėl nusileido tamsa. 

Štai ką aš išgirdau antrąją naktį: 

“Enijus nemirė! Enijus netrukus sugrįš! Jis jau neto- 
li!.. Iesudreba iš džiaugsmo Ankoro šventykla! Tegul pa- 
kelia galvas šventosios gyvatės, tegul žvengia Džiango žir- 
gai! Enijus! Štai Enijus!* 

Trečiąją naktį liūtas suriaumojo dar garsiau: 

“Iš tolimų Vakarų į khmerų šalį vyksta svetimšaliai. 
Vieni iš jų — priešai, kiti — mūsų sąjungininkai... Mirtis 

priešams! Pagalba sąjungininkams!.. Su jais atvyksta 
Enijus! Tegyvuoja Enijus!.. Pas mus atvyksta didžios tau- 
tos atstovai, ir jų padedami khmerų palikuonys nugalės 
priešus!“ 

Ir Šantabumo liūtas pridūrė: 

“Enijus gyvas! Ugnies Karalius grįžta pas savo vai- 
kus! Tik jis vienas turi teisę prisisegti prie juostos šventą 
kardą ir ginti mūsų protėvių teises!“ 

Štai kodėl aš, Tui-Sa, Vandens Karalius, atsisakau pa- 
imti khmerų protėvių kardą! Aš paklūstu liūto valiai, ti- 
kiuosi, ir jūs jai paklusite! 

Vyriausiasis bramanas tylėdamas išklausė Tui-Sa pa- 
sakojimo. 

Kiek patylėjęs, jis pagaliau prabilo: 

— Tui-Sa, tu neteisingai supratai Šantabumo liūto 
žodžius! Europiečiai išdavikiškai nužudė Ugnies Karalių! 
Mes šito niekada nepamiršime! 

— Enijus mirė, tu teisus, užtat jo sūnus gyvas! — at- 
sakė Vandens Karalius. 

— Jo sūnus dingo, nepalikęs jokių pėdsakų... Žmo- 
nės matė, kaip kažkoks europietis paėmė jį į nelaisvę... 

— Nelaisvė — dar ne mirtis! 

Bramanai kelias minutes tarėsi. 

Paskui vyriausiasis bramanas atsisuko į Vandens Ka- 
ralių ir pasakė: 

— Paklausyk, Tui-Sa! Kai keturiskart patekės mėnu- 
lis, tau vėl bus pasiūlytas Ugnies Karaliaus titulas! O da- 
bar palauksime, kol išsipildys pranašingi žodžiai, kuriuos 
sakaisi girdėjęs!.. 

Bet kai šis laikas baigsis, tu arba paimsi khmerų kar- 
dą, arba turėsi mirti... 

"Tui-Sa nulenkė galvą. 

— Kai ateis laikas, aš būsiu pasiruošęs, — pasakė 
jis. 

"Tą akimirką toli kalnuose pasigirdo duslus riaumoji- 
mas, tarytum Vandens Karaliaus žodžiams būtų pritaręs 
pats Šantabumo liūtas... 

Visi krūptelėjo. 

Salėje įsiviešpatavo mirtina tyla. 

Ir vėl nugriaudėjo balsas — šį kartą dar garsesnis ir 
aiškesnis. 

Regis, tai buvo signalas, kvietimas į mūšį. 

Vyriausiasis bramanas davė ženklą, ir du kariai nu- 
skubėjo į požemį. 

Po kelių minučių jie sugrįžo lydimi seno bramano. 

— Tėve, — paklausė vyriausiasis bramanas, — sa- 
kyk, kas atsitiko? Kas sutrikdė mūsų ramybę? 

Šis atsakė: 

— Jūs, paskutinieji khmerų palikuonys, išklausykite 
manęs! Pažvelkite į mane! 

Greitu judesiu jis praskleidė apsiaustą, ir visi išvydo 
siaubingą reginį. 

Jo krūtinė buvo apsipylusi krauju. Joje prie pat šir- 
dies Žiojėjo Žaizda. 

Vyrai puolė prie jo. 

— Khmerų sūnūs! — sušuko senis. — Priešai puola 
Ankoro šventyklą! Khmerų sūnūs!.. Europiečiai nužudė 
jūsų žynius ir gynėjus! Šią akimirką galbūt mūsų protėvių 
lobiai atsidūrė priešų rankose!.. 

Salės skliautus sudrebino baisūs nevilties šauksmai. 

Vyrų rankose blykstelėjo kardų ašmenys. 

"Tui-Sa pakėlė rankas į dangų. 

— Khmerų Dieve! — sušuko jis. — Ištiesk mums pa- 
galbos ranką! Atkeršyk už mus! 

Mirusioji valdovė 


Į šiaurę nuo Didžiojo ežero auga tankus miškas. Tai 
neįveikiamas labirintas, kur, matyt, niekada kojos nebu- 
vo įkėlęs joks žmogus. Čia atsidūręs keliautojas pasuka į 
šalį, supratęs, kad ne jo jėgoms įveikti šį kelią... 

Ir vis dėlto šis niūrus, neįžengiamas miškas traukia 
visų dėmesį savo grožiu. Jis primena paslaptingas seno- 
vės girias. 

Bet jei kada nors koks nors smalsuolis išdrįs įkelti 
ten koją ir drąsiai eis į priekį, kirviu skindamasis sau ke- 
lią, jis išgirs paslaptingą šnabždesį — iš senovės atsklin- 
dančius garsus... Jis pajus norą skverbtis gilyn į tankmę. 

Po kiek laiko prieš jo akis atsivers platus, marmuro 
plokštėmis grįstas kelias... 

Ir štai iš už medžių jis išvys aukštą baltą figūrą... 

"Tai didžiulė ant akmeninio pjedestalo stovinti statu- 
la. Priėjęs arčiau, smalsuolis pamatys antrą, trečią... Dau- 
gybę tokių statulų. 

Nuostabus dalykas! Priešais — žydinti laukymė, ap- 
šviesta karštos tropikų saulės spindulių... 

Iš visų pusių, tarytum iš po žemės, kyla aukštyn įvai- 
rios iš marmuro ir granito iškaltos figūros. 

"Iolumoje iki pat debesų stiebiasi kolonados, bokš- 
tai... Kas tai? Miestas? 

Keliautojas tikriausiai pagalvos, kad prieš jo akis at- 
sivėrė miražas, įprastas reiškinys negyvenamose dykumose 
ir stepėse... 

Jis prieis arčiau ir įsitikins, kad akys jo neapgauna. 

Iš tikrųjų granitiniai milžinai ant galingų savo pečių 
laiko bokštų kupolus... 

"Tuomet jis paklaus savęs: “O gal šis miškas — kokios 
nors išmirusios tautos kapas?" 

"Tolumoje dunkso šventykla, ištisas miestas... 

Šiame mauzoliejuje kadaise buvo girdėti žmonių bal- 
sai, dramblių trimitavimas, ginklų žvangėjimas, ratų dar- 
desys, aikščių šurmulys... 

Dabar matyti tik didingos Dievų akmeninės statu- 
los. Neįmanoma aprašyti šio stebuklingo reginio! Tai 
pasakiškas miestas, senoji khmerų sostinė, puošni šven- 
tykla... 

Kur tie kariai, kurie kadaise gynė šio miesto vartus, 
kur minios žmonių, kurios suplūsdavo nusilenkti indų die- 
vams, kodėl negirdėti varpų, kurių skambesys kviesdavo 
visus melstis? 

Kas atsitiko, kad miestas virto dykuma, kodėl čia įsi- 
suko mirtis? 

Kodėl nuo žemės veido išsitrynė ištisa tauta, ir dar 
kokia tauta!.. 

Jei ji sukūrė tokius meno šedevrus, koks turėjo būti 
jos civilizacijos lygis“? 

Kokius turtus ji valdė, kad auksu ir brangakmeniais 
išpuošė visą savo miestą? | 

Neišsprendžiama mįslė! Žmogaus protas bejėgis at- 
sakyti į visus šiuos klausimus! 

Iš visų šių architektūros paminklų ypač išsiskyrė vie- 
nas, su keturiasdešimt dviem bokštais. Jis stovėjo ant gi- 
laus ežero kranto, virš kurio augo palinkusios palmės. 

Visi keturiasdešimt du bokštai buvo paauksuoti. 

Ir štai dabar visą šią prabangą, pamirštą ir niekam 
nežinomą, ardo lietus ir negailestingi vėjai... 

Ankoro šventykla liudija apie Kambodžos protėvių — 
khmerų jėga, talentą ir milžiniškus turtus... 

** + 


„ Saulė ką tik pakilo. Auksiniai jos spinduliai meiliai 
glostė veidrodinį Didžiojo ežero paviršių, skverbdamiesi 
į jo gelmę... 

Atbudo gamta. 

Miške linksmai čirškavo paukščiai ir cirpė vabzdžiai. 

Staiga vandenyje pasirodė kažkokie trys taškai, — 
pirogos, kurias irklavo patyrę irkluotojai. Pirmoje iš jų sto- 
vėjo vienplaukis vyriškis ir įdėmiai žvelgė į priekį. 

Šalia jo sėdėjo kitas vyras, regis, pasinėręs į savo ap- 
mąstymus. 

Rankose jis laikė kažkokį rankraštį, nuo kurio nenu- 
leido akių. 

Pirmasis buvo Biskaras, antrasis Eksiuperas. 

Kaip pasikeitė Paryžiaus Vilkų karalius per šį trum- 
pą laiką! 

Sulysęs jo veidas buvo sukritęs, išvagotas gilių raukš- 
lių, skruostai papilkėję, akys karštligiškai blizgėjo... 

Nusikaltėlių gauja patyrė didelį smūgį... 

Kai jie, atplaukę į Kambodžą, išlipo į krantą, prasi- 
dėjo potvynis, kuris gerokai sutrukdė jų planams. Be to, 
šiame krašte siautėjusi šiltinės epidemija neaplenkė ir jų. 

Paryžiaus Vilkų atvyko šimtas, o gyvų liko tik dvide- 
šimt. Pats Biskaras jautė šaltą mirties rankos prisilietimą. 

Koks stebuklas padėjo jam išsigelbėti? O Žakas?.. 

Deja, Žakas susirgo vienas iš pirmųjų, ir keliaunin- 
kai buvo priversti išmesti jį kartu su kitomis aukomis į 
pakelės griovį. Liga buvo užkrečiama, sveikiesiems reikė- 
jo gelbėti savo kailius... 

Biskaras pašėlo iš pykčio! 

Auka taip nelemtai išsprūdo jam iš rankų! 

Ėmė griūti keršto planai, kuriems Paryžiaus Vilkų ka- 
ralius buvo paskyręs visą savo gyvenimą. 

Dar tuomet, kai atviroje jūroje vyko žūtbūtinis mū- 
šis, Biskaras matė, kaip po taiklaus vieno iš jo jūreivių 
šūvio sukniubo Marija de Faverej. Be abejonės, jos nebė- 
ra tarp gyvųjų... 

Biskaras, prisiminęs šią kraupią sceną, sugriežė dan- 
timis. Dabar jis bijojo, kad tos dvi būtybės, kurias jam pa- 
vyko išskirti šioje Žemėje, nesusijungtų ten, danguje... 

Dabartinis tikslas, kurio banditas siekė, jo nebejau- 
dino taip kaip anksčiau. Į Biskaro Žmonių tarpą įsisukusi 
giltinė negailestingai darbavosi dalgiu... 

Į aną pasaulį iškeliavo Žanas Šlubis, Maladreto irgi 
nebėra tarp gyvųjų... 

Biskaras jau buvo beprarandąs paskutinę viltį. 

Ir vis dėlto jam pavyko išgyventi! 

Tiems dvidešimčiai žmonių, kuriems irgi pavyko iš- 
likti gyviems, dabar terūpėjo viena — žūtbūt pasiekti ke- 
lionės tikslą ir surasti khmerų turtus. 

Biskaras, kaip prisimename, buvo pažadėjęs jiems 
neapsakomus turtus, taigi dabar turėjo vykdyti savo pa- 
žadą. 

Pamažu Paryžiaus Vilkų karalius atgavo ankstesnę 
savo energiją. 

Neapykanta, kurią jis anksčiau jautė Marijai de Mo- 
viljįė ir Žakui de Kotbeliui, vėl plykstelėjo visa jėga, tik 
dabar Paryžiaus Vilkų karalius ją nukreipė į visą žmoniją. 
Jis ir vėl panoro tapti Blogio karaliumi. 

Biskaras niekino ir keikė pasaulį, jis troško keršyti... 

Kokį laukinį džiaugsmą jis jusdavo vien pagalvojęs 
apie baisias kančias, kurias bus priversti kentėti Žmonės. 

Keistas dalykas! Vienintelis Eksiuperas šioje tolimoje 

šalyje jautėsi puikiai, tarytum būtų sugrįžęs į tikruosius 
savo namus. 

Iropinis klimatas, kurį taip sunkiai kentė Eksiupero 
bendrakeleiviai, jam įkvėpė jėgų ir energijos. 

Jaunasis mokslininkas viskuo domėjosi, nesigilinda- 
mas į aplinkybes, nekreipdamas dėmesio į tikslus, kurių 
siekė Biskaras. 

Dabar tikrasis ekspedicijos vadas buvo Eksiuperas. 
Pervertęs daugybę rankraščių, kuriuos į kelionę buvo pa- 
ėmęs Biskaras, jis surado kelią, turintį nuvesti juos prie 
mirusios khmerų sostinės griuvėsių. 

Nors ir susidūrusi su didelėmis kliūtimis, nedidelė Bis- 
karo vadovaujama banditų gauja pamažu slinko į priekį. 

Jie dar nebuvo praradę vilties rasti khmerų lobį. Jie 
tikėjo Biskaru kaip Dievu ir paklusdavo visoms jo užgai- 
doms. 

— Eksiuperai, — pasilenkęs prie mokslininko, pa- 
klausė Biskaras, — ar jūs esate įsitikinęs, jog mes artėja- 
me prie tikslo? 

Eksiuperas pažvelgė jam tiesiai į akis. 

Keista, tačiau dabar jis pajuto Biskarui panieką. Nors 
šis žmogus išgelbėjo jį iš katorgos, nuo pat pirmų jų susi- 
tikimo akimirkų Eksiuperas jautė pasibjaurėjimą šiuo 
žmogumi. 

Vos keliais žodžiais spėjęs persimesti su Žaku, iš karto 
suvokė esmę. 

Jis žinojo, kad Biskaras slapčia nekenčia Žako ir tik 
dedasi geručiu. Iš visko sprendžiant, tai nusikaltėlis, sie- 
kiantis kažkokio nešvaraus tikslo. 

Kai Žakas susirgo, Eksiuperas apverkė jaunuolį. 

Po tos dienos, kai įvyko jūrų mūšis, Biskaras juos lai- 
kė atokiai vieną nuo kito. Bet kai šiltine užsikrėtė beveik 
visi banditų gaujos žmonės, jam nebe tai rūpėjo. 

Eksiuperas, pasinaudojęs proga, naktį paslapčia nu- 
slinko pas Žaką. Jaunuolis buvo labai įsisirgęs, jo jėgos 
baigė išsekti. 

— Kaip jaučiatės? — paklausė susijaudinęs Eksiu- 
peras. — Gal galėčiau jums kuo nors padėti? 

Žakas, kalendamas dantimis, sušnibždėjo: 

— Markizė de Faverej... Polina... 

Deja, Eksiuperas nesuprato, ką Žakas nori jam pa- 
sakyti! Jis matė, koks mirtinai išblyškęs kilnaus jaunuolio 
veidas, jis jautė rankose jo drebančius pirštus, žvelgė į nu- 
siminusias jo akis... 

Pakraupęs iš siaubo, Eksiuperas nuskubėjo šauktis 
pagalbos... ) 

Kai jis grįžo, Žako jau neberado... 

Jam teliko tik apverkti naująjį savo draugą. 

Dabar Eksiuperas visas jėgas atidavė mokslui ir pa- 
miršo viską aplinkui: ir jam kilusius įtarimus, ir antipatiją 
Biskarui. 


„„Pirogos greitai artėjo prie kranto... 

Irkluotojai, krisdami iš nuovargio, yrėsi į priekį iš pas- 
kutiniųjų. Jų žvilgsniai buvo įbesti į horizontą, jie troško 
kuo greičiau išvysti khmerų sostinę, apie kurią paskuti- 
niuoju metu buvo tiek daug girdėję... 

Bet priešais save jie regėjo tik miško tankmę. Jie šir- 
do ir nepatenkinti bambėjo po nosimi. 

Vilkai tiek prisikentėjo kelionėje, kad nebeturėjo nei 
kantrybės, nei jėgų. 

Kas laukia jų ateityje, jei viltys pralobti neišsipildy- 
tų? Tik mirtis šioje nykioje dykynėje... 

Ir jie klausiamai žvelgdavo į savo vadą. 

O Biskaras išliko ramus ir šaltakraujiškas. Banditų 


406 


vadeiva žinojo, kad tie keli gyvi likę Žmonės širdyje jo ne- 
kenčia ir jaučia jam panieką, jis Žinojo, kad jeigu nepatei- 
sins jų vilčių, jie sukils prieš jį, o tokiu atveju jis jau nebe- 
įstengs sutramdyti jų įniršio... 

Pirogos pagaliau priplaukė prie kranto. 

Biskaras iššoko pirmas, paskui jį į krantą išlipo ir Ek- 
siuperas. 

— Lipkit iš pirogų ir gerai jas pririškit! — įsakė Pary- 
žiaus Vilkų karalius savo bendrininkams. 

Po minutės kitos Paryžiaus Vilkai apsupo savo ka- 
ralių. 

Biskaras paliepė užtaisyti šautuvus. Paskui, atsisukęs 
į Eksiuperą, pasakė: | 

— Eik pirmas! 

Mokslininkas, tarytum būtų savo darbo kambaryje, 
ramiai išsitraukė iš kišenės kompasą, nustatė saulės aukštį 
ir lėtai bet ryžtingai patraukė į miško tankmę. 

Vyrai iš peties darbavosi kirviais. Kelią jiems nuola- 
tos pastodavo milžiniškos medžių šakos, apipintos storų 
lianų, kurių praskinti rankomis niekas neįstengė, tokios 
jos buvo tankios. 

Miškas, atrodė, nenorėjo įsileisti įžūlių atvykėlių. 

Biskaras, atgavęs ankstesnę energiją, stengėsi padrą- 
sinti savo pavaldinius. 

Saulė jau aukštai buvo pakilusi ir kaitriais spindu- 
liais degino Žemę. Keliautojus labai išsekino nežmoniš- 
kas karštis. 

Kiek paėję, jie buvo priversti sustoti atsikvėpti. 

Užkandę ir numalšinę troškulį, jie prigulė nusnūsti, 
tik Biskaras ir Eksiuperas nemiegojo. 

Mokslininkas, degdamas nekantrumu kuo greičiau iš- 
vysti stebuklų miestą, į kurį jie keliavo, pats vienas ėmė brau- 
tis į tankmę. Nelaukdamas, kol pabus Paryžiaus Vilkai. 

Staiga Biskaras išgirdo džiaugsmingą šūksnį. Jis nu- 
skubėjo paskui Eksiuperą. 

Eksiuperas apstulbęs žvelgė į baltą marmurinę sta- 
tulą, kuri ryškėjo jį supančių tamsiai žalių medžių fone. 

— Žiūrėkite! — tarė jis. — Mes beveik pasiekėme 
kelionės tikslą! 

Pasilenkęs prie žemės, Eksiuperas ėmė žarstyti ran- 
komis sausus medžių lapus. Iš po jų šen bei ten baltavo 
marmurinio grindinio liekanos. 

— Ei! — sušuko visa gerkle Biskaras. — Gana mie- 
goti, kuo greičiau kibkite į darbą! 

Biskaras švytėte švytėjo: kaip ir jo bendrininkai, jis 
jau buvo pradėjęs abejoti, ar tikrai pavyks pasiekti tikslą. 

Ir dabar jis savo akimis išvydo, kad tos viltys nebuvo 
jo fantazijos vaisius. 

— Į priekį! Į priekį! Pailsėti bus galima vėliau! 

Jie vėl ėmė kapoti šakas kirviais ir Žingsnis po žings- 
nio skverbėsi vis gilyn į tankmę. 

Dabar keliauninkai atsitiesę regėjo ne vieną, o dau- 
gybę statulų. | 

Biskaras ir Eksiuperas ėjo tylėdami, gėrėdamiesi prieš 
akis atsivėrusiu reginiu, o Paryžiaus Vilkų vado bendrai 
siautėjo kaip kas išmanė: daužė kirviais statulas, kapojo 
akmeninius liūtus, dramblius ir fantastiškus drakonus... 
Vyrai visai pašėlo... 

Atėjo vakaras, o jie vis dar keliavo. Iroškimas pra- 
turtėti jiems suteikė jėgų, nuovargį it ranka nuėmė. Da- 
bar jie maloniai žvilgčiojo į Biskarą ir jį liaupsino kaip 
išmanydami. 

Kai kurie iš jų plėšė nuo statulų varines lenteles — 
manė, kad jos iš aukso. 

Staiga prieš jų akis atsivėrė didinga Ankoro šventykla, 
nuauksinta paskutiniųjų besileidžiančios saulės spindulių. 

Paryžiaus Vilkai nuščiuvę spoksojo į milžinišką šven- 
tyklą. | 

Pagaliau! Pagaliau jie pasiekė išsvajotąjį tikslą! 

Priešais juos — mirusioji senųjų Rytų valdovė, besi- 
ilsinti ant marmurinės pakylos. 


Lemtinga valanda 


Kolbanditai džiūgavo, Biskaras juto kažkokią pagar- 
bią baimę. Jį trikdė šis miręs gigantas, prisiliesti prie jo 
atrodė šventvagystė... 

Eksiupero veidas švietė, akys spindėjo. Jis parklupo 
ant kelių priešais paslaptingą ir didingą, neregėtą nemty- 
tą pasaulį. 

Pagaliau jam atlyginta už visas neteisybes ir kančias! 

Staiga jis prisiminė Lemuaną. 

Ironiška šypsena iškreipė jo lūpas. Argi galėjo tas ne- 
vėkšla drįsti svajoti apie tokią pergalę?! 

Biskaras, atsipeikėjęs po pirmojo susijaudinimo, su- 
šuko: 

— Stokis! 

Išgirdę tyloje šiurkštų Paryžiaus Vilkų karaliaus bal- 
są, visi krūptelėjo. 

Biskaras, nekreipdamas į juos dėmesio, greitai pri- 
ėjo prie Eksiupero ir, draugiškai pliaukštelėjęs jam per 
petį, pasakė: 

— Puiku, tu ištesėjai duotą žodį! Dabar tereikia pabaigti 
pradėtą darbą. Pažvelkime į užrašą, Kurį anuomet išvertei! 

Eksiuperas krūptelėjo. 

Jo mintys buvo taip toli nuo realybės. 


409 


— Ak, taip, brangenybės!.. — palingavęs galvą, pa- 
sakė jis. — Kas iš to? 

— Ką nori tuo pasakyti? — net pašoko aukštyn Pa- 
ryžiaus Vilkų karalius. 

— Jūs trokštate aukso, brangiųjų akmenų, — gūžte- 
lėjęs pečiais, atsakė Eksiuperas. — Koks aukso luitas, koks 
deimantas gali prilygti šiai brangenybei, kuri priblokš pa- 
saulį, kai bus įrodyta, kad, užuot ėjęs progreso keliu, jis 
nusileido laipteliu žemyn? 

Biskaras vos galėjo paslėpti savo apmaudą. 

— Mesk iš galvos savo poezijas! — šiurkščiai tarė 
jis. — Geriau imkis rimto darbo! Užrašas!.. 

Kokia panieka užsidegė Eksiupero akys po šių ban- 
dito žodžių, tačiau jis susitvardė ir pabandė paslėpti savo 
jausmus. 

Įveikęs pasibjaurėjimą, jis ryžtingai paėmė popieriaus 
lapą ir greitai išskleidė jį. 

Kaip prisimename, pirmas Eksiupero vertimas ne- 
buvo visiškai tikslus. 

Dabar, po kunigaikščio de Beleno nužudymo įsigi- 
jus trečią statulos gabalą, užrašą buvo galima atkurti. Štai 
kas ten buvo parašyta: 


Trečiame Rytų paviljone, prie Jakso (milžino) sta- 
tulos, pamynusio Nagi (gyvatę), pakeltas Prea-Pinto 
pirštas kryžiuojasi su Raupsuotojo Karaliaus piršto me- 
tamu šešėliu. Ten, kur susikerta tie šešėliai, Ankore, 
guli paslėptos brangenybės. 


— Kur mes dabar esame? — paklausė Biskaras. 
Eksiuperas atsakė: 
— Prie vakarinio įėjimo į šventyklą. 


410 


— Vadinasi, norint patekti į Rytų fasadą, reikia per- 
eiti visą šventyklą? 

— Taip! 

— Tuomet nėra ko delsti, vyrai, į priekį! — paragino 
Biskaras savo bendrininkus. 

— Jau naktis, — atsakė mokslininkas, — būkite at- 
sargūs! Ar jūs įsitikinęs, kad šiuose griuvėsiuose niekas 
negyvena? 

Biskaras nusišypsojo. 

— Na ir tegul sau gyvena! — atšovė jis. — O gal tu 
bijai? 

Užuot atsakęs, Eksiuperas išdidžiai pažvelgė Pary- 
žiaus Vilkų vadui tiesiai į akis. 

Paryžiaus Vilkai priėjo arčiau prie savo karaliaus. 

— Mano draugai! — garsiai pasakė Biskaras. — Iš- 
mušė lemtinga valanda! Netrukus senoji Rytų civilizacija 
atvers mums savo paslaptį... Mums atiteks neišmatuoja- 
mi turtai!.. Tuomet mes būsime galingesni ir turtingesni 
už pačius turtingiausius, mes valdysime pasaulį. Ar prita- 
riat mano žodžiams? — paklausė jis. 

— Taip, taip, pritariam! — džiaugsmingais balsais vie- 
nas per kitą ėmė šaukti Paryžiaus Vilkai. 

— "Tokiu atveju imkite į rankas deglus ir žygiuokite į 
priekį! Jeigu mūsų kelyje pasipainios koks nors priešas, 
nužudykite jį! 

Eksiuperas krūptelėjo. | 

Kokie baisūs ir Žiaurūs buvo tų niekšų veidai, nušviesti 
ryškios deglų šviesos! Jie žvelgė stiklinėmis akimis ir bu- 
vo pasiryžę bet kokiems žygiams... 

— Pirmyn! — dar kartą sušuko Biskaras. 

Ir, čiupęs deglą, pirmas užšoko ant laiptų, kurie ve- 
dė prie portalo. 

Paryžiaus Vilkai nuskubėjo jam iš paskos. 

Staiga iš visų pusių pasigirdo keistas švilpimas... 
"Tamsoje keliautojai įžiūrėjo kažkokius juodus judančius 
taškus. 

Tai buvo šikšnosparniai ir naktiniai paukščiai, kuriuos 
išgąsdino netikėtai pasirodę Žmonės. 

Oro srovė išjudino akmenis, ir jie krito už kelių Žings- 
nių nuo Paryžiaus Vilkų, dusliai dunksėdami į marmuri- 
nes grindų plokštes. 

Atrodė, kad senovės paminklas taip bando gintis nuo 
užpuolikų. 

Virš jo danguje žibančios žvaigždės priminė auksinį 
kupolą... 

Visą šį paveikslą fantastiška šviesa nušvietė blyškus 
mėnulis. 

Banditai slinko į priekį nepratardami nė žodžio. Pa- 
slaptinga mirusio miesto didybė jaudino sugrubusias jų 
širdis, surišo liežuvius ir neleido spartinti Žingsnio... 

Biskaras ir Eksiuperas ėjo priekyje, pirmasis — pa- 
niuręs, susimąstęs, antrasis — susižavėjęs ir susijaudinęs. 

Taip jie žengė vis tolyn ir tolyn, pagaliau priėjo šven- 
tyklą, pribloškusią savo didingumu ir grožiu. 

Prieš įeinant į vidų jų laukė dar vienas nuotykis. 

Vėjo šuoras užgesino deglus. Vėl pasigirdo sparnų 
plazdenimas ir kažkoks į švilpimą panašus garsas. 

Paryžiaus Vilkai ėmė nekantrauti. Ar pavyks jiems 
nusigauti iki galo? 

Ar neužkris ant jų galvų šie milžiniški akmenys? 

— Pirmyn! — sušuko Biskaras. 

Jis drąsiai skubėjo pirmas, kas žingsnis klupinėda- 
mas ir remdamasis į drėgnas, tarytum krauju apsipylu- 
sias sienas. 

Staiga nušvito šviesa. Vadinasi, jie atėjo prie rytinio 
fasado... 

Biskaras čiupo Eksiuperą už rankos ir nusitempė jį į 
priekį. 

Jie atsisuko ir dar kartą pažvelgė į iki pat debesų ky- 
lantį kupolą. 

Biskaras duso iš susijaudinimo. 

— Rytų paviljonas! — sušnibždėjo jis. — Eksiupe- 
rai, paskubėk! 

Kuo arčiau Biskaras buvo prie tikslo, tuo labiau ne- 
kantravo. 

Jis jau įsivaizdavo turįs savo rankose lobį, paslėptą 
ten, už keletos žingsnių, ir toji mintis vertė jį krūpčioti. 

Eksiuperas, iš išvaizdos atrodantis daug ramesnis, 
nors iš tikrųjų kraujas virte virė jo gyslose, įdėmiai apžiū- 
rinėjo statinį. 

Jis įėjo į ilgą, per visą pastatą besitęsiančią galeriją. 

Ji buvo labiausiai nukentėjusi. 

Eksiuperas lipo akmenų sąvartomis, iki kraujo susi- 
braižė rankas ir kelius, tačiau nesustojo. 

Reikėjo surasti milžinišką statulą, apie kurią buvo ra- 
šoma rankraštyje. 

Šone stovėjo gerai išsilaikęs bokštas, kuris tarytum 
spiralė kilo aukštyn ir baigėsi dantyta viršūne. 

“Štai kaip atrodo tikras rytietiškas bokštas“, — pa- 
galvojo Eksiuperas. 

Ir, apsidairę aplinkui, dešinėje pamatė didžiulę Bu- 
dos statulą. Viena jo ranka buvo pakelta aukštyn. 

— Štai Prea-Piuto statula, — tarė jis. 

Eksiuperas ėjo į priekį ir išvydo kitą didžiulę statulą. 
Jos papėdėje buvo iškalta į spiralę susirangiusi gyvatė. 

Tai buvo Jaksas! 

Viena jo ranka ištiesta į priekį, pirštu jis, regis, rodė į 
kažkokį nežinomą daiktą. 

Eksiuperas susimąstęs žvelgė į statulą. 

Dviejų statulų šešėlių susikirtimo vietoje-turėjo būti 
užkastos brangenybės. 

Bet iš kur turi kristi šviesa? 

Eksiuperas buvo čia vienas, Biskaras ir Paryžiaus Vil- 
kai liko jo laukti aukštutinėje aikštelėje. 

Staiga į savo mintis įsigilinęs mokslininkas išgirdo bai- 
sų riksmą. 

"Tai buvo siaubingi vaitojimai ir prakeiksmai. 

Eksiuperas krūptelėjo ir nuskubėjo prie vartų. 

Jis išvydo kraupų reginį. 

Biskaro vadovaujami Paryžiaus Vilkai skerdė nelai- 
mingus žynius, kurie, netikėtai pasirodę iš šventyklos gi- 
lumos, beginkliai priešinosi užpuolikams. 

Kiek jų buvo? Eksiuperas negalėjo įžiūrėti ir suskai- 
čiuoti... 

"Tamsoje jis matė, kaip kažkokios baltos figūros, mal- 
daudamos pagalbos, bėgo galerijomis svirduliuodamos, 
griuvinėdamos, vėl stodamosios ir galiausiai krisdavo ne- 
gyvos arba sunkiai sužeistos banditų rankos... 

Eksiuperą pribloškė toks laukinis pykčio priepuolis. 
Tie žiaurūs žmonės davė valią savo rankoms, jiems nebu- 
vo nieko švento. 

Ant nekaltų aukų jie išliejo savyje susikaupusią bai- 
mę, kurią jiems kėlė ši didinga Ankoro šventykla! 

Vienas iš nelaimingųjų pribėgo prie Eksiupero ir ėmė 
maldauti: 

— Išgelbėkite mane! 

Eksiuperas pridengė jį savo kūnu. 

Bet Biskaro tai nesutrikdė. Jis iš visos gerklės sušuko: 

— Pasitrauk į šalį! 

Eksiuperas jau norėjo jį atstumti, bet Biskaras vienu 
stiprios savo rankos smūgiu nubloškė toli į šalį vargšą 
mokslininką. 

Paryžiaus Vilkų karalius, nusitaikęs šautuvu, šovė į 
bėgantį žynį, ir šis suknežinta galva nuriedėjo laiptais 
žemyn. 

— Žmogžudys! — sušnibždėjo Eksiuperas. 

Išgirdę šūvį, Paryžiaus Vilkai nuskubėjo prie savo 
vado. 

Jie manė, kad Biskarą puola nauji priešai. 

— O dabar imkimės rimto darbo! — šaltakraujiškai 
pasakė Biskaras. — Tie nevėkšlos nori atimti grobį, kuris 
teisėtai mums priklauso! Tegul žūsta visi, kurie stos mums 
skersai kelio! 

Bet jis nežinojo, kad vienam iš nelaimingųjų pavyko 
išsigelbėti ir jis nuskubėjo pranešti savo tėvynainiams 
skaudžią Žinią apie žuvusius savo draugus... 

Biskaras priėjo prie Eksiupero ir tarė: 

— O tau patarčiau nebūti tokiam sentimentaliam!.. 
Stokis ir parodyk mums vietą, kur guli užkastos khmerų 
brangenybės! 

Eksiuperas tylėjo. 

— "Tai ką, eisi ar ne?! — piktai sušuko Biskaras. 

Eksiuperas sukryžiavo rankas ant krūtinės ir ramiu 
balsu atsakė: 

— Ne! 

Biskaras čiupo deglą ir pakėlė jį prie pat Eksiupero 
veido. Mokslininkas, išblyškęs kaip drobė, sugriežė dan- 
timis. 

Aukštai pakėlęs galvą, jis drąsiai žvelgė žudikui tie- 
siai į akis. 

De Biskaras nusikvatojo šiurpiu juoku. Kaip šis žmo- 
gus drįsta juokauti?! 

— Gerai! — pasakė pagaliau Paryžiaus Vilkų vadas 
švelnesniu, ramesniu tonu. — Liaukis kvailiojęs! Aš su- 

prantu... Ši kruvina scena tave sujaudino, bet dabar jau 
viskas baigta... Ar esi girdėjęs patarlę: “Negalima iškepti 
kiaušinienės nesumušus kiaušinių" ? 

Eksiuperas tebetylėjo. 

— Ar radai statulas, apie kurias kalbama rankrašty- 
je? — paklausė Biskaras. 

— "Taip, — atsakė mokslininkas. 

— Tuomet vesk mus į tą vietą! — pareikalavo Pary- 
Žiaus Vilkų karalius. 

— Ne! 

— Iš galvos išsikraustei! — suinkštė Biskaras. — Ar- 
gi nežinai, kad su manimi negalima taip Žiauriai juokau- 
ti? Jei nenori į mano klausimą atsakyti geruoju, aš priver- 
siu tave kalbėti! Tam turiu pakankamai priemonių... 

Eksiuperas išdidžiai atlošė galvą. Jo akyse Žibėjo ne- 
nugalima valia. 

— Tik pabandykite! — ramiai atsakė jis. 

Biskaras padėjo jam ant peties ranką. 

— Išklausyk manęs! — tarė jis. — Tu — mūsų eks- 
pedicijos siela! Aš siekiu didelio tikslo, ir tik tu vienas gali 
man padėti jį pasiekti... 

Kad ir kaip ten būtų, tau vis tiek teks įvykdyti tai, ko 
iš tavęs reikalauju! Iki šiolei elgiausi su tavimi kaip su sa- 
vo sąjungininku, neversk manęs tapti tavo priešu! 

Paskutinį kartą sakau: vesk mane į tą vietą, kur guli 
brangenybės! 

Eksiuperas staiga prisiminė du nelaiminguosius, ku- 
riuos laive taip Žiauriai kankino Biskaras. 

Bet net dabar Eksiupero veide nesuvirpėjo nė vie- 
nas raumenėlis. 

— Ne! — dar ryžtingiau pakartojo jis. 

Biskaras sustaugė iš pykčio. 

 — Sučiupkite šį niekšą ir pririškite prie vieno iš stul- 
pų! — įsakė jis savo bendrininkams. 

Paryžiaus Vilkai puolė prie Eksiupero. 

Šis vyras buvo stiprus, keletą sekundžių jis prieši- 
nosi... 

Bet kaip vienas Žmogus gali įveikti dvidešimt jį puo- 
lančių įniršusių banditų ? 

Jie jį pririšo prie stulpo. 

Paskui nuvilko nuo jo pečių marškinius. 

Biskaras priėjo prie savo belaisvio. 

— Tu ir dabar atsisakai parodyti man vietą, kur pa- 
slėptos brangenybės? — sušuko jis. — Be reikalo! Aš Ži- 
nau kaip atrišti tau liežuvį ir, anksčiau ar vėliau tu atsklei- 
si man khmerų lobio paslaptį! 

— Niekše! — tarė Eksiuperas. — "It gali mane nu- 
žudyti, bet neišgirsi iš mano lūpų nė vieno žodžio!.. 

Biskaras davė ženklą, ir vienas iš Paryžiaus Vilkų pri- 
ėjo prie jo. 

— Mušk jį savo šautuvo buože! — įsakė Biskaras. 

Eksiupero kūnas nuėjo pagaugais, bet jis net nesu- 
krutėjo. 

Po minutės ant jo galvos pasipylė smūgiai. 

Nė vienas šūksnis neišsprūdo iš nelaimingojo lūpų. 

Dabar Biskarą apėmė siaubas. 

Kas bus, jeigu jam nepavyks nugalėti šio užsispyru- 
sio žmogaus? Kas bus, jei jis mirs, neištvėręs kankinimų? 
Tiek triūso nueis perniek!.. 

Jis ėmė bijoti, kad neišsikraustytų iš proto. Baisiau- 
siai sumuštas, Eksiuperas griežė dantimis iš skausmo, bet 
ir toliau žvelgė į savo kankintojus ryžtingu žvilgsniu; jis 
nepratarė nė žodžio. | 

Biskaras čiupo deglą ir nubėgo laiptais žemyn. 

Jis norėjo pabandyti vienas, be mokslininko pagal- 

bos, rasti vietą, kur užkasti milžiniški khmerų lobiai. 
Ak, su kokiu malonumu jis pribaigtų tą niekšą, kuris 
nusprendė pasipriešinti jo, Biskaro, valiai!.. 

Bet ką galėjo padaryti Paryžiaus Vilkų karalius?.. Jis 
pasiklydo šiame labirinte, visos statulos dabar jam atrodė 
vienodos... 

Jis kaskart apsidžiaugęs pripuldavo prie kurios nors 
iš jų, ir kaskart nevilties šūksnis išsiverždavo iš jo krūti- 
nės. Biskaras ir šį kartą apsiriko! 

Atėjo gili naktis, buvo tamsu nors į akį durk. 

Pasišviesdami deglais, Paryžiaus Vilkai rausė žemę, 
daužė kolonas, čiuopė sienas...Deja! Jokių pėdsakų, kad 
čia esama lobio!.. 

Eksiuperas iš terasos, kur buvo pririštas virvėmis prie 
stulpo, nematė, kaip įnirtingai darbuojasi tie Žmonės, o 
juk tereikėjo jam mostelėti ranka, ir jie būtų pasiekę savo 
tikslą!.. 

Iki kraujo sumuštas, jis jautėsi kur kas stipresnis už 
tuos nevėkšlas, už niekingąjį Biskarą, kuris dar nebuvo 
praradęs vilties jėga priversti jį paklusti jo valiai ir kuris 
įniršęs rovėsi nuo galvos plaukus. 

Išaušo rytas. Paslaptingieji griuvėsiai, regis, atgijo, nu- 
šviesti skaisčių saulės spindulių. 

Eksiuperas, nors ir kaip smarkiai sumuštas, pajuto 
palengvėjimą... 

Biskaras visai pašėlo. “Reikia galų gale viską užbaig- 
ti" — galvojo jis. 

Paryžiaus Vilkų kantrybė irgi trūko. Jie ėmė grasinti 
savo vadui susidorosią su juo, jei jis nesugalvos, kaip 1š- 
traukti paslaptį iš Eksiupero lūpų. 

Artėjo lemiama minutė. 

Biskaras, nebežinodamas, ko stvertis, pažvelgė į Ek- 
siuperą. 

Paskui su visa savo bendrininkų šutve užlipo laiptais 
į terasą. 

Eksiuperas suprato, kad išmušė paskutinė jo valan- 
da. Jie kankins jį, galbūt net užmuš... Vargu, ar jam pa- 
vyks išlikti gyvam! "Taigi laukė žūtbūtinė kova. | 

"Iebūnie kaip bus! Eksiuperas ryžtingai nusprendė ne- 
išduoti savo priešams khmerų paslapties. Jis galutinai ap- 
sisprendė. Kad ir kaip jį kankintų, jis neištars nė žodžio! 

Biskaras, sustojęs už kelių Žingsnių nuo Eksiupero, 
ilgai ir įdėmiai žvelgė jam tiesiai į akis. 

Jis norėjo ramiame šio žmogaus žvilgsnyje, šaltame it 
marmuras jo veide pamatyti bent menką abejonės šešėlį. 

Bet nieko panašaus neatsitiko! 

Atvirkščiai, Eksiuperas buvo nusiteikęs dar ryžtin- 
giau nei prieš keletą valandų. 

Paryžiaus Vilkų karalius pajuto, kad žemė ima slysti 
iš po jo kojų... 

Iš pradžių jis dar bandė gražiuoju kalbinti Eksiuperą 
prabilti, jis jį įtikinėjo, žadėjo turtus ir valdžią... Žadėjo 
dovanoti jam laisvę... Jei ir toliau nepravers burnos, tegul 
ruošiasi mirčiai! 

— Aš renkuosi mirtį! — ramiu balsu atsakė narsusis 
Eksiuperas. 

Tą akimirką jo akys suspindo, o lūpas nušvietė šyp- 
sena... 

Jis užsimerkė. 

-Bet buvo per vėlu. Biskaras spėjo sugauti Eksiupero 
žvilgsnį. | 

Dabar jis viską suprato. 

Ką reiškė šis Eksiupero žvilgsnis, ši šypsena? 

O atsitiko štai kas: patekėjusi saulė nušvietė rytinio 
bokšto papėdėje esančių statulų grupę. 

Jos metė ant Žemės ryškius šešėlius. 

Viename taške du iš jų kryžiavosi... 

Biskaras iš karto suprato, kur šuo pakastas! 

— Eksiuperai! — sušuko jis apstulbęs. — Dabar gali 
ir toliau tylėti! Aš jau Žinau, kur turiu ieškoti lobio! 

Eksiuperas krūptelėjo. 

— Ne, to negali būti! 

— Štai, pažvelk! — pasakė Biskaras, eidamas prie jo 
ir rodydamas ranka ten link, kur kryžiavosi šešėliai. 

Eksiuperas apstulbęs žvelgė į Biskarą. 

— Tai tu man parodei tą vietą! — tarė jis. — O, tu 
nemoki slėpti savo jausmų!.. Dabar jos mūsų, ir kai tik aš 
jas turėsiu savo rankose, tau — galas! — pareiškė Pary- 
žiaus Vilkų karalius. 

— Ne! — sušuko Eksiuperas. 

— Kam veltui spėlioti? — šaltakraujiškai paklausė 
Biskaras. — Keli laužtuvo smūgiai parodys, ar aš neapsi- 
rikau... Tu be reikalo nutarei man nepaklusti! Prieš kele- 
tą minučių dar būtum galėjęs būti laimingas ir turtingas, 
o dabar negaliu pasigailėti savo priešo, šnipo ir išdaviko!.. 

" Eksiuperas nieko neatsakė. 

Bet jo kūną krėtė baisus drebulys. 

— Teisybė, turiu prisipažinti, kad man tavęs gaila, — 
kalbėjo toliau Biskaras. — Jeigu dabar prisieksi neišduo- 
ti manęs, aš pasigailėsiu tavo gyvybės... Šiaip ar taip, tu 
man pasitarnavai! Ar sutinki tapti mano sąjungininku? 

Eksiuperas sukaupė paskutines savo jėgas ir ramiu, 
ryžtingu balsu atsakė: 

— Aš nė už ką nesutiksiu tapti plėšiko ir žudiko są- 
jungininku! 

Biskaras nusišypsojo. 


420 


— Tuomet dar truputį pakentėk, netrukus aš tau at- 
silyginsiu! 

Ir jis nuskubėjo prie Paryžiaus Vilkų, kurie nepaten- 
kinti kažką tarėsi. 

Bet, išvydę šviečiantį Biskaro veidą, jie nuščiuvo ir 
su viltimi žvelgė į savo vadą. 

— Eime! — daug neaiškinęs įsakė Biskaras. 

Ir jie pasuko į tą vietą, kur kirtosi du šešėliai. | 

Jie krito už penkių metrų nuo statulų, kurių siluetai 
ryškėjo ant žemės. 

Šešėlis kaip tik krito ant vieno marmuro luito, galbūt 
kokio nors statinio nuolaužos. 

Biskaras susikaupęs ėmė jį apžiūrinėti. 

Jis buvo vietomis suskilęs, bet, atidžiau įsižiūrėjęs, 
Biskaras įsitikino, kad tai rankų darbas, o ne nuolauža, 
kaip iš pradžių manė. Jis specialiai buvo padėtas būtent į 
šią vietą, todėl neturėjo kristi į akis. 

Biskaras suprato, kad savo jėgomis jiems nepavyks 
išjudinti to akmens. 

Bet, iš arti jį apžiūrėjęs, jis nusprendė, kad jame tik- 
riausiai yra įtaisyta slapta spyruoklė. 

“Bet kur ji, ta prakeikta spyruoklė"? — klausė jis savęs. 

Šešėlis pamažu slinko akmeniu. Biskaras įdėmiai ste- 
bėjo šį lėtą jo judėjimą. 

Nustebę Paryžiaus Vilkai, nesuprasdami, kas čia vyks- 
ta, pagarbiai žvelgė į Biskarą. 

Staiga jų vadas džiaugsmingai sušuko. 

Šešėlis užslinko ant centrinio akmens taško. 

Biskaras pasilenkė. Jis išvydo vos įžiūrimą mygtuką. 
Išsitraukęs durklą, jis bakstelėjo juo į tą mygtuką. 

Akmuo pajudėjo iš vietos ir ėmė suktis apie savo ašį. 

Žemėje atsivėrė anga, panaši į gilų šulinį. 

Paryžiaus Vilkai net atšlijo iš netikėtumo. 

Biskaras priėjo prie duobės krašto ir pažvelgė į jos 
gelmę. Iš ten aukštyn kilo šilti garai. 

Duobės gilumoje jis pamatė geležinius laiptus. 

— Kantrybės, mano bičiuliai! — sušnibždėjo Biskaras. 

Paskui jis ėmė lėtai leistis žemyn. 

Staiga iš gilumos pasigirdo jo balsas: 

— Brangenybės! Brangenybės! 

Tą akimirką nugriaudėjo šūviai. 

Keletas Vilkų sukniubo ant žemės. 

Ankoro galerijomis ir laiptais bėgo Žmonės, vikriai 
šokinėdami per akmenų krūvas. 

— Čion, Biskarai! — ėmė šaukti Paryžiaus Vilkai. 

Jie greitai užtaisė šautuvus ir ėmė šaudyti į puolan- 
čiuosius. 

Biskaras akimirksniu iššoko iš duobės. 

— Brangenybės! — drebančiu balsu sušuko jis. — 
Aš jas mačiau, aš jas liečiau savo rankomis!.. Drąsiau, Pa- 
ryžiaus Vilkai! Muškite juos, muškite! 

Banditai pasislėpė už didžiulių akmenų, kurie dabar 
jiems atstojo barikadą. 

— Tegul niekas nešaudo be mano leidimo! — šūkte- 
lėjo Biskaras. 

Tie, kurie puolė Paryžiaus Vilkus, atbėgo čia, vos tik 
iš sužeistojo bramano lūpų išgirdo Žinią apie svetimšalius 
užpuolikus. 

Narsūs savo teisių gynėjai nusprendė kautis iki pas- 
kutinio kraujo lašo. Jie gynė savo protėvių šventovę, gy- 
nė savo turtus... 

Bet jie buvo nepatyrę kariai, be to, plėšikai užklupo 
juos netikėtai, tuo tarpu Biskaras, kuris tik per Žingsnį 
buvo nuo išsvajotojo savo tikslo, elgėsi šaltakraujiškai ir, 
atrodė, netrukus pasieks pergalę. 

Khmerų palikuonys puolė į priekį, garsiai šaukdami 


422 


kaip kokie laukiniai, matyt, tikėdamiesi, kad jiems pavyks 
įbauginti užpuolikus. 

Kur ten, šie Žmonės savo gyvenime buvo matę ir šil- 
to, ir šalto, jie buvo labai patyrę nusikaltėliai. 

— Šauk! — sukomandavo Biskaras. 

Po taiklių Paryžiaus Vilkų šūvių khmerų palikuonių 
gretos ėmė retėti. 

Jų buvo apie du šimtus, banditų dešimt kartų ma- 
žiau... Kad ir kaip ten būtų, jau mūšio pradžioje buvo aiš- 
ku, kas jį laimės. 

"Tui-sa, atsistojęs ant statulos pjedestalo, drąsino sa- 
vo karius. 

Biskaras šaukė saviesiems: 

— Drąsiau, vyručiai! Čia, po mūsų kojomis, milijonai! 
Čia turtai, čia Blogio karalystė, kuri savo galybe nukonku- 
ruos visas pasaulio šalis!.. Drąsiau, Vilkai!.. Negailėkite jėgų! 

Švilpė kulkos... 

— Nušauti vyriausiąjį jų vadą! — įsakė Biskaras. 

Ir, nelaukdamas, kol kuris nors iš jo karių tai pada- 
rys, jis nusitaikė į Tui-sa. 

Į krūtinę sužeistas Vandens Karalius griuvo ant že- 
mės. Abiem rankomis jis dar bandė įsikibti į statulos nuo- 
laužas, granitas nusidažė krauju... 

Tačiau khmerų palikuonys buvo narsūs kariai, jie nė 
negalvojo pasiduoti... 

Dar labiau įniršę jie puolė prie akmens, už kurio slė- 
pėsi Paryžiaus Vilkai. 

Virš jų galvų be paliovos švilpė kulkos... 

Jų teliko apie trisdešimt... 

Biskaras teberagino savo bendrininkus: 

— Muškite juos! Muškite! 

Jo balsą nustelbė šūvių garsai. 

Staiga Paryžiaus Vilkai ėmė siaubingai šaukti. 

Akmuo, tarnavęs jiems kaip barikada, tarytum kaž- 
kokios paslaptingos jėgos pastūmėtas, pasisuko... 

Iš atsivėrusios angos pasigirdo šūviai. 

"Tai buvo Zoera, Marsialis, Armanas de Bernė, Arči- 
baldas de Somervilis ir Lamalu... 

Už jų nugarų stovėjo kareiviai, vilkį prancūzų uni- 
formomis. 

Biskaras siaubingai suriaumojo. 

Mirštantysis sukaupė paskutines jėgas ir, šiek tiek kil- 
telėjęs nuo Žemės, pergalingai sušuko: 

— Būk pasveikintas, Ugnies Karaliau! Aš sveikinu 
Enijaus sūnų!.. Khmerų palikuonys, išmušė lemtinga va- 
landa! Šantabumo liūtas sakė tiesą! 

Zoera vienu šuoliu užšoko ant akmens. Jis vilkėjo 
karaliaus drabužiais, galvą buvo apsirišęs juosta, nusags- 
tyta brangiaisiais akmenimis... 

Khmerų palikuonys ėmė pergalingai šaukti... 

Jiems dabar dingojosi, kad šią netikėtą pagalbą at- 
siuntė pats Dangus. 

Biskaras atpažino savo mirtinus priešus. 

Negali būti! Nejaugi jie nepaskendo jūroje?! 

Jis negalėjo patikėti savo akimis, žvelgdamas į tuos 
žmones — drąsius, grėsmingus, nenugalimus... 

Ką daryti? Paryžiaus Vilkai ėmė trauktis... Jie dar ti- 
kėjosi pasislėpti miško tankynėje. 

Deja, deja!.. Zoera su savo kariais netruko juos ap- 
supti. 

— Meskite ginklus! — sušuko Armanas de Bernė. 

Paryžiaus Vilkai numetė šautuvus; jie labai gerai su- 
prato, kad tolesnė kova nebeįmanoma. 

Biskaras apsidairė aplinkui. Kur bėgti? Jis dar turi 
jėgų, jis galėtų pasislėpti miško tankmėje... 

Armanas de Bernė garsiai sušuko: 

— Biskarai, pasiduok! 

— Ne! — atšovė banditas. — Aš dar nesulošiau savo 
partijos iki galo! 

Vienu šuoliu jis peršoko barjerą, skyrusį jį nuo gale- 
rijos, ir atsidūrė terasoje. 

Jam iš paskos nugriaudėjo šūviai. Deja, nė vienas iš 
jų nepataikė į tikslą. 

Biskaras vikriai kiek įkabindamas bėgo į priekį, šoki- 
nėdamas per kelyje pasitaikančius akmenis... 

Virš jo galvos viena po kitos švilpė kulkos... Dar aki- 
mirka kita, ir jis bus išgelbėtas... 

Staiga pasigirdo balsas: 

— Palūkėk, balandėli!.. 

Ir galinga Miutlijė figūra užtvėrė kelią Biskarui. 

Rankose jis laikė geležinį kirtiklį... 

Biskaras, staigiai pasukęs į šoną, ėmė visu greičiu bėg- 
ti galerija. 

Miutlijė puolė jam iš paskos. 

— Niekše! — sušuko Miutlijė. — Tu nuo manęs ne- 
paspruksi!.. 

Biskaras vikriai peršoko barjerą. Miutlijė jau buvo 
beprarandąs viltį sučiupti mirtiną savo priešą, bet staiga 
jis išgirdo balsą: 

— Čion! Aš laikau jį! 

Tai buvo Konigliu, ištikimas Miuflijė draugas. 

Pasirodo, tuo metu, kai Paryžiaus Vilkų vadas jau ke- 
tino pasislėpti Ankoro šventyklos labirintuose, Konigliu 
spėjo jį sučiupti. 

Jis gulte užgulė Biskarą. 

— Niekše! — sušuko jis. — Atėjo laikas susimokėti 
už padarytas niekšystes! 

Bet tuo metu Biskaras spėjo išsitraukti durklą i ir sSmo- 
gė juo į krūtinę Konigliu. 

Konigliu, siaubingai suvaitojęs, sukniubo ant žemės. 

Miuflijė, iš toli stebėjęs šią sceną, garsiai sušuko. 

— Čion! Čion! Čiupkite žudiką! — iš visos gerklės 
ėmė šaukti jis. 

Išgirdę jo kvietimą, atbėgo Armano de Bernė ka- 
reiviai. 

Biskaras, suvaręs durklą į vargšelio Konigliu krūti- 
nę, jau manė išvengsiąs pavojaus. Nebetoli gūdi giria... 

Jėgų šis banditas dar turėjo pakankamai, taigi bėgo 
vis tolyn ir tolyn... 

Miško tankmėje jis bus saugus! 

Kova dar nepralaimėta!.. Jis ras jėgų susikauti su vi- 
su pasauliu, jis nugalės savo priešus! Jis atkeršys!.. 

Mintyse Biskaras vardijo visus savo priešus. Pirmiau- 
sia — Marija de Moviljė! O, jis nesiliaus ją kankinęs netgi 
mirusią... Paskui Žakas, Armanas de Bernė, Arčibaldas 
de Somervilis, Miuilijė... Cha, cha, cha, jie tikėjosi jį nu- 
galėti!.. 

Greičiau! Greičiau! 

Priešai lipa jam ant kulnų... 

Reikia sukaupti visas jėgas! Jie jau netoli!.. 

Kokia didžiulė toji šventykla! 

Pagaliau! Išsigelbėjimas čia pat... 

Biskaras, sukaupęs paskutines jėgas, nuskubėjo į prie- 
kį... Tikslas nebetoli... Prieš jį atsivers naujas gyvenimas... 
Jis netrukus bus laisvėje... 

Bet staiga Biskaras pajuto, kaip jo kūnas nuėjo pa- 
gaugais, o šaltas prakaitas išpylė kaktą... 

Ką tai reiškia? 

Paryžiaus Vilkų karalius išvydo figūrą — gal statulą, 
o gal vaiduoklį... 

Tai Žakas, kurio seniai nebebuvo tarp gyvųjų... 

Ko, ko, o Biskaro neapgausi!.. 

Bet ne, priešais jį tikrai stovi Žakas. 

Ne, negali būti, tai tik sudirgusios jo vaizduotės pa- 
darinys... 

"Tai haliucinacija... 

Šį kartą jis privalo nugalėti, jis turi pabėgti!.. 

Ir Biskaras it išdegęs akis puolė į priekį. 

Bet ne! Vaiduoklis prišoka prie Paryžiaus Vilkų va- 
do, griebia jį už sprando ir, užsimetęs ant pečių, išneša iš 
Ankoro šventyklos... | 

Paskui, pasilenkęs per barjerą, meta Biskarą Žemyn, 
į gilų ežerą, raibuliuojantį saulės šviesoje. 

„Orą sudrebino baisus šūksnis. 

Ir viskas nutilo... 

Ežero gelmė prarijo Blogio karalių. 

O Žakas, sukryžiavęs ant krūtinės rankas, tyliai žvel- 
gė ten link, kur nugarmėjo jo priešas... 


EPILOGAS 


Tai baisios dramos, kurią jums, mieli skaitytojai, pa- 
pasakojome, atomazga. 

Dabar belieka keliais žodžiais pasakyti, kaip susiklos- 
tė tolesnis mūsų draugų likimas. 

Kaip Žakui pavyko išvengti mirties?.. 

Likimas lėmė, kad, išmestas į griovį, jis šiaip taip at- 
sipeikėjo. 

Kur eiti? Nepažįstamoje šalyje, tarp svetimų Žžmo- 
nių?.. 

Bet jaunuolis nesutriko. Misdamas vien augalų šak- 
nimis ir vaisiais, jis yrėsi į priekį, Ankoro šventyklos link. 
Žakui pasisekė, jis aptiko Paryžiaus Vilkų pramintą taką, 
kuris jį atvedė į šventyklą. 

Išgirdęs, kad kažkur netoliese vyksta žūtbūtinė ko- 
va, jis visu greičiu pasileido į priekį. Staiga Žakui de Kot- 
beliui kelią pastojo Biskaras. 

Visa kita skaitytojams jau Žinoma. 

Dabar grįžkime į “Viltį". Tą akimirką, kai laivas ėmė 
skęsti, ekipažui į pagalbą atskubėjo netoliese plaukęs 
prancūzų laivas... 

Seras Lionelis Storigenas, deja, mirė nuo žaizdų. 

Bet sunkiai sužeista Marija de Faverej liko gyva. Ar- 
manas de Bernė laiku atskubėjo jai į pagalbą. 

Po kelių dienų jis su savo draugais išskubėjo į Anko- 
ro griuvėsius. 

Zoerai pavyko aptikti savo priešų pėdsakus. 

" Eksiuperas, vargšelis, išsekęs nuo žaizdų ir stipraus 
dvasinio sukrėtimo, mirė ant Žako rankų... Prieš pat mir- 
tį jis dar spėjo pasakyti: 

— Aš galėjau būti laimingas... Bet, matyt, nesu su- 
tvertas laimei... Ak, nepamirškite vargšo Eksiupero! De- 
ja, drauge su manim miršta ir mokslas... 


Galų gale po tiek žiaurių išbandymų motina susitiko 
su savo sūnumi... 

Tai, kad Marija de Faverej nemirė iš džiaugsmo, gali- 
ma paaiškinti nebent tuo, jog mylinčių motinų širdys gali 
ištverti net pačias baisiausias kančias... 

Jie sėkmingai grįžo į Prancūziją. 

Žakas viešai buvo išteisintas. 

Po metų jis vedė Poliną de Sosė. 

Tą pačią dieną įvyko Marsialio ir Liusi de Faverej 
vestuvės. 

Mirusiųjų klubo nariai ir toliau kovoja už teisybę. 

Jam dabar vadovauja Armanas de Bernė. Jis vedė 
barono. de Silverealio našlę Matildą. 

Paryžiaus Vilkų gaujos likučiai išsisklaidė... 

Tik retkarčiais Prancūzijos kalėjimuose galima sutikti 
kurį nors iš Žmonių, su siaubu prisimenančių tą, kuris sva- 
jojo tapti Blogio karaliumi... 


P S. 

Konigliu nemirė. 

Jiedu su Muuilijė rado tai, ko ieškojo. 

Jie tarnauja markizo Arčibaldo de Somervilio na- 
muose šveicoriais. 

Le 294 Blogio karalius : romanas / Jules Lermina ; [iš pra: 
kalbos vertė Vita Malinauskienė]. - Kaunas : Markas, 1 

ISBN 9986-482-54-2 
“ “Biogio karalius" — prancūzų rašytojo Žiulio Le 
(1839-1915) knygos “Paryžiaus Vilkai" tęsinys. Antrojc 
istorinio trilerio dalyje vėl susitiksime su Paryžiaus Vilk 
karaliumi Biskaru, Zaku de Šerliu, Tenija, Mirusiųjų klu! 
riais. Ar pavyks Žakui išsivaduoti iš sumaniai Biskaro ja 
spęstų spąstų, ar Paryžiaus Vilkų karalius įgyvendins sia. 
keršto planą, ar ras khmerų lobį, ar Marijai de Movil 
lemta išvyst savo pagrobtą sūnų? Tai sužinosime perska 

maną “Blogio karalius". 

